Predici la Duminica a III-a a Sfântului şi marelui Post (a Sfintei 

te de patimile Domnului cele de bună voie, să se întărească mai mult în rugă- 
ciune şi înfrânare în cealaltă jumătate a Sfântului Post. Pentru că Sfânta Cruce 
are acest dar de a mângâsa, a întări şi îmbărbăta pe credincioşi în orice împre- 
jurări, şi mai ales în osteneala faptelor bune. Crucea lui Hristos nu numai în 
marele Post stă între noi, ci mereu ea este în inimile noastre şi ne întăreşte cu 
puterea ei în toate necazurile vieţii omeneşti. 

Evanghelia şi Apostolul zilei 

Zis-a Domnul 

34. Și chemând la Sine mulțimea, laolaltă cu ucenicii Săi, le-a zis: „Dacă 
voieşte cineva să vină după Mine, să se lepede de sine, să-şi ia crucea şi să-Mi 
urmeze Mie. 

35. Că tot cel ce va voi să-şi scape viaţa, O va pierde; iar cel ce-şi va pierde 
viața pentru Mine şi pentru Evanghelie, acela o va mântui. 

36. Că ce-i foloseşte omului să câştige lumea întreagă şi să-şi păgubească su- 
fletul? 

37. Sau ce ar putea să dea omul în schimb pentru sufletul său? 


38. Că tot cel ce se va ruşina de Mine şi de cuvintele Mele în neamul acesta 
desfrânat şi păcătos, de acela şi Fiul Omului Se va ruşina când va veni întru 
slava Tatălui Său, cu sfinţii îngeri“. 


1. Și le zicea lor: Adevărat grăiesc vouă că sunt unii, din cei ce Stau aici, care 
nu vor gusta moartea, până ce nu vor vedea împărăţia lui Dumnezeu, venind 


întru putere.” 


Apostol 


Fraţilor 

14. Drept aceea, având Arhiereu mare, care a străbătut cerurile, pe lisus, Fiul 
lui Dumnezeu, Să ţinem cu tărie mărturisirea. 

15. Că nu avem Arhiereu care să nu poată suferi cu noi în Slăbiciunile noa- 
stre, ci ispitit întru toate după asemănarea noastră, afară de păcat. 

16. Să ne apropiem, deci, cu încredere de tronul harului, ca să luăm milă şi să 
aflăm har, spre ajutor, la timp potrivit. 


1. Căci orice arhiereu, fiind luat dintre oameni, este pus pentru oameni, spre 
cele către Dumnezeu, ca să aducă daruri şi jertfe pentru păcate; 

2. El poate să fie îngăduitor cu cei neştiutori şi rătăciţi, de vreme ce şi el este 
cuprins de slăbiciune. 

3. Din această pricină dator este, precum pentru popor, aşa şi pentru sine Să 
jertfească pentru păcate. 


4, Şi nimeni nu-şi ia Singur cinstea aceasta, ci dacă este chemat de Dumne- 
zeu, după cum şi Aaron. 

5. Aşa şi Hristos nu S-a prea Slăvit pe Sine însuşi, ca să Se facă arhiereu, ci 
Cel ce a grăit către El: "Fiul Meu eşti Tu, Eu astăzi Te-am născut”. 

6. În alt loc se zice: "Tu eşti preot în veac după rânduiala lui Melchisedec”. 


Duminica a treia a sfântului şi marelui post în care serbăm închinarea 
cinstitei şi de viaţă făcătoarei Cruci (Triod) 


Sâmbăta seara la Vecernia mică 
La Doamne, strigat-am..., se pun patru stihiri podobnice, glasul al 6-lea: 
Podobie: Îngereştile puteri... 


Acum Oştile îngereşti cuprind lemnul cel cinstit, cu bună cucernicie înconju- 
rându-l şi cheamă pe toţi credincioşii spre închinăciune. Deci veniţi cei ce vă lu- 
minaţi cu postul, să cădem la dânsul cu bucurie şi cu frică, strigând cu credinţă: 
Bucură-te, cinstită Cruce, întărirea lumii. (de două ori) 


Ca să pierzi blestemul lui Adam, ai luat trupul nostru, fără de păcat şi Te-ai răs- 
tignit şi a murit, lisuse prea bunule. Pentru aceasta, cinstim cu credință Crucea 
Ta şi sulița, buretele, trestia şi cuiele; şi cerem să vedem învierea Ta. 


Încuiat-a Edenul cel de demult şarpele, prin lemn; iar lemnul Crucii l-a deschis 
pe acesta tuturor celor ce voiesc să se curățească prin post şi prin lacrimi. Deci, 
văzându-l pe acesta pus înainte, veniţi să cădem la dânsul cu frică credincioşii, 
strigând: Deschide Cruce, porțile cerurilor celor ce te iubesc pe tine. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
asemenea 


Când Te-a văzut pe Tine pironit pe Cruce, Cuvinte al lui Dumnezeu, ceea ce Te- 
a născut fără de sămânță, s-a tânguit strigând: Vai mie, Fiul meu prea dulce! Ce 
smerenie este aceasta, Dumnezeul meu? Cum rabzi patimă cu judecată ne- 
dreaptă, Cela ce eşti fără de patimă? Laud cu cântări înfricoşata şi nespusă po- 
gorârea Ta. 


La Stihoavnă 
Stihiri podobnice, glasul al 2-lea: 


Podobia: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Dezlegându-ne de legăturile osândirii celei de demult, noi credincioşii, prin 
lemnul Crucii, să slăvim pe Hristos, cel ce s-a pironit pe dânsa. 


Stih: Înălţaţi pe Domnul Dumnezeul nostru, şi vă închinaţi la aşternutul pici- 
oarelor lui, că Sfânt este. 


Vino acum împreună cu noi, Davide, mişcă-ţi alăuta cântând, înălțaţi pe Hristos, 
credincioşilor, şi vă închinaţi aşternutului picioarelor Lui. 


Stih: lar Dumnezeu, Împăratul nostru, mai înainte de veac a făcut mântuire în 
mijlocul pământului. 


Să înălțăm, popoare, lemnul cel ce este pus înainte, prin carele ne dă nouă Hri- 
stos mântuire, şi cu credinţă să-l sărutăm. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
a Crucii, Născătoarei de Dumnezeu, asemenea 


Înălţat pe Cruce, pentru oameni, văzând pe Fiul Tău, Fecioară, ai strigat tân-gui- 
ndu-te: Slavă milostivirii Tale ! 


Apoi: Acum slobozeşte pe robul Tău, Stăpâne, după cuvântul Tău, în pace, că 
văzură ochii mei mântuirea Ta, pe care ai gătit-o înaintea feţei tuturor po- 
poarelor; lumină spre descoperirea neamurilor şi slava poporului Tău Israel. 


Sfinte Dumnezeule..., şi după Tatăl nostru..., 
Troparul, glasul 1: Mântuieşte Doamne poporul Tău şi binecuvântează moş- 


tenirea Ta; biruinţă binecredinciosului nostru popor, asupra celor potrivnici 
dăruieşte şi cu Crucea Ta păzeşte pe poporul Tău. 


Ectenia mică şi Otpustul. 


lar după Otpust, intră preotul cu diaconul şi cu eclesiarhul în Veşmântărie și se 
îmbracă preotul şi diaconul; şi cădind cinstita Cruce, zice diaconul: Bine- 
cuvântează Stăpâne! Iar preotul: Binecuvântat este Dumnezeul nostru..., Apoi; 
Sfinte Dumnezeule..., şi după: Tatăl nostru..., Troparul Crucii; Mântuieşte, Doa- 
mne, poporul Tău..., Slavă..., Şi acum..., Condacul. Apoi ridică preotul cinstita 
Cruce cu discul pe cap şi o duce la sfânta masă, mergând înainte paracliserul cu 
două făclii aprinse. O aşează pe Sfântul Antimis. În locul Evangheliei, pe care o 
pune mai sus. Înaintea cinstitei Cruci arde lumânare toată noaptea. 


Sâmbătă seara la priveghere 


Binecuvântând Preotul, cântăm după obicei Psalmul începător; apoi citim Ca- 
tisma întâia. La Doamne strigat-am..., punem 10 Stihiri: cântând trei Stihiri ale 
învierii, din Octoh, trei ale lui Anatolie şi patru ale cinstitei Cruci. Glasul al 5- 
lea. 


Podobie: Bucură-te, cămara... 


Străluceşte, Cruce a Domnului, luminate fulgerele darului tău în inimile celor ce 
te cinstesc pe tine şi cu dragoste dumnezeiască te primesc, ceea ce eşti de lume 
dorită; prin care s-a pierdut mâhnirea lacrimilor, din cursele morţii am scăpat şi 
la veselia cea neîncetată ne-am mutat. Arată bună cuviinţa frumuseţii tale, dă- 
ruind răsplătirile postirii robilor tăi, celor ce cer cu credinţă folosinţa ta cea bo- 
gată şi mila cea mare. 


Bucură-te, Cruce purtătoare de viaţă, Raiule cel frumos al Bisericii, pomul ne- 
stricăciunii, carele ne-ai înflorit desfătarea. Slavă celei veşnice, prin care se go- 
nesc taberele dracilor şi împreună se veselesc cetele îngerilor şi adunările 
credincioşilor prăznuiesc. Arma cea nebiruită, tăria cea neclintită, biruinţa împă- 
raților, lauda preoților. Dă-ne şi nouă acum să ajungem la patimile lui Hristos şi 
la înviere! 


Bucură-te, Cruce purtătoare de viaţă, semnul cel nebiruit al creştinătăţii, uşa 
Raiului, întărirea credincioşilor, zidul cel dimprejurul Bisericii; prin care s-a 
pierdut şi a încetat blestemul, s-a înghițit puterea morţii şi ne-am înălțat de pe 
pământ la cele cereşti. Armă nebiruită, împotrivirea dracilor, mărirea muceni- 
cilor, podoaba cuvioşilor cu adevărat, limanul mântuirii, ceea ce dăruieşti lumii 
mare milă. 


Veniţi amândoi cei întâi zidiţi, care aţi căzut din ceata cea de sus, prin pizma 
ucigaşului de oameni, pentru gustarea cea amară a mâncării din pomul cel de 


demult. lată vine prea cinstitul lemn cu adevărat, la carele alergând cu bucurie 
îmbrăţişaţi-l şi strigaţi către dânsul cu credință: Tu eşti sprijinul nostru, Cruce 
prea cinstită, din al căreia fruct gustând, am dobândit nestricăciune, luând ade- 
văratul Eden cel dintâi şi mare milă. 


Slavă Tatălui şi Fiului şi Sfântului Duh, glasul al 3-lea 


Hristoase Dumnezeul nostru, cela ce ai primit răstignire de bunăvoie, spre 
învierea cea de obşte a neamului omenesc, şi prin trestia Crucii sângerându-Ţi 
degetele cu vopsele roşii, Te-ai milostivit a iscăli pentru noi, ca un împărat, cele 
ce sunt de iertare; nu ne trece cu vederea pe noi cei ce suntem ameninţaţi iarăşi 
cu depărtarea cea de la Tine. Ci Te milostiveşte, unule îndelung-răbdătorule, 
spre poporul Tău, cel ce este în nevoi, şi Te scoală şi biruieşte pe cei ce se luptă 
cu noi, ca un Atotputernic. 


Și acum şi pururea şi în vecii vecilor. (a Născătoarei de Dumnezeu) 


Dogmatica glasului. Ieşire: Lumină lină a sfintei slave a Tatălui ceresc, Celui 
fără de moarte, a Sfântului, Fericitului, lisuse Hristoase, venind la apusul 
soarelui, văzând lumina cea de seară, lăudăm pe Tatăl şi pe Fiul şi pe Sfântul 
Duh, Dumnezeu; vrednic eşti în toată vremea a fi lăudat de glasuri cuvioase, 
Fiul lui Dumnezeu, Cel ce dai viaţă, pentru aceasta lumea Te slăveşte. 


Prochimenul: Domnul a împărăţit..., Ecteniile şi celelalte, după obicei. 
La Litie 
Stihirile hramului; 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 5 lea 


Văzându-Te toată făptura răstignit pe Cruce gol, pe Tine, Făcătorul şi Ziditorul 
tuturor, s-a schimbat de frică, şi s-a tânguit; soarele şi-a oprit lumina şi pământul 
s-a clintit; pietrele s-au despicat şi catapeteasma Bisericii s-a rupt; morţii din 
mormânturi s-au sculat şi puterile îngereşti s-au spăimântat, zicând: O, minune! 
Judecătorul se judecă şi pătimeşte voind, pentru mântuirea şi înoirea lumii. 


La Stihoavnă 


Stihirile Octoihului după Alfa Vita: 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul al 4-lea 


Doamne, cela ce ai ajutat în război prea blândului David, ca să supună pe cel de 
alt neam, fui împreună, în război, cu credinciosul nostru popor şi cu arma Crucii 
surpă pe vrăjmaşii noştri. Arată milostive spre noi milele Tale cele de demult; şi 
să cunoască adevărat, că Tu eşti Dumnezeu şi că spre Tine nădăjduind, biruim; 
rugându-se după obicei prea curată Maica Ta, să se dăruiască nouă mare milă. 


Troparul, glasul 1: Născătoare de Dumnezeu, Fecioară, bucură-te! Ceea ce ești 
plină de har, Marie, Domnul este cu tine. Binecuvântată eşti tu între femei şi 
binecuvântat este rodul pântecelui tău, că ai născut pre Mântuitorul sufletelor 
noastre. (de două ori) 


Și al Crucii, o dată: Mântuieşte Doamne poporul Tău, şi binecuvântează moşte- 
nirea Ta; biruinţă binecredinciosului nostru popor, asupra celor potrivnici 
dăruieşte şi cu Crucea Ta păzeşte pe poporul Tău. 


Și cealaltă urmare a Privegherii. 


Iar de nu este Priveghere, zicem Troparul învierii; Slavă..., a Crucii, Şi acum... 
a Născătoarei de Dumnezeu a învierii. De se va întâmpla înainte-prăznuirea 
Bunei Vestiri în Duminica Crucii, să se caute Tipicul de la sfârşitul cărții, la 
litera R. De se va întâmpla praznicul Bunei-Vestiri în Duminica închinării 
Crucii, să se caute Tipicul de la sfârşitul cărții la litera S. 


La Utrenie 


După cei şase psalmi, Dumnezeu este Domnul... pe glasul Octoihului, Şi cântăm 
Troparul învieri (de două ori) 


Slavă Tatălui şi Fiului şi Sfântului Duh, a Crucii. Și acum şi pururea şi în 
vecii vecilor. (a Născătoarei de Dumnezeu) 


Gavriil zicând ţie, Fecioară... 


Și obişnuitele Catisme. Sedelnele, le cântăm pe ale învierii. De este hram al cin- 
stitei Cruci, după Polieleu, sedealna Crucii, glasul al 8-lea. 


Podobia: Porunca cea cu taină luându-o întru cunoştinţă, cel fără de trup în casa 
lui losif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi vă- 


zându-l în pântecele tău luând chip de rob, mă spăimântez a striga ţie: Bucură- 
te, Mireasă care nu ştii de mire. 


În Rai, cu lemnul a golit întâi vrăjmaşul, pentru mâncare aducând moarte; iar 
lemnul Crucii, înfingându-se în pământ, a adus oamenilor îmbrăcăminte de viață 
şi toată lumea s-a umplut de toată bucuria. Pe care văzându-o pusă spre închi- 
năciune, împreună să strigăm popoare lui Dumnezeu cu credinţă: Plină este de 
slavă casa Lui. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
tot aceasta 


Antifoanele glasului. Toată suflarea... Evanghelia Utreniei, ce va fi de rând, a 
învierii. Invierea lui Hristos văzând... 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 


19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 

Slavă Tatălui şi Fiului şi Sfântului Duh, glasul al 8-lea 

Uşile pocăinţei deschide-mi mie, Dătătorule de viaţă; că mânecă duhul meu la 
Biserica ta cea sfântă, purtând locaş al trupului, cu totul spurcat. Ci ca un în- 
durat curăţeşte-l, cu mila milostivirii tale. 

Și acum şi pururea şi în vecii vecilor. (a Născătoarei de Dumnezeu) 

În cărările mântuirii îndreptează-mă, Născătoare de Dumnezeu, căci cu păcate 
grozave mi-am spurcat sufletul şi cu lenevire mi-am cheltuit toată viaţa mea; ci 
cu rugăciunile tale spală-mă de toată necurăţia. 


Apoi: glasul al 6-lea, 


Stih: Miluieşte-mă Dumnezeule după marea mila Ta, şi după mulţimea îndu- 
rărilor Tale, curăţeşte fărădelegea mea. 


Și Stihira aceasta: La mulțimea faptelor mele celor rele, cugetând eu, ticălosul, 
mă cutremur de înfricoşata zi a judecății; ci îndrăznind spre mila milostivirii ta- 
le, ca David strig ţie: Miluieşte-mă Dumnezeule după mare mila ta. 

Canoanele ale învierii şi ale Născătoarei de Dumnezeu pe 6 şi din Triod, pe 8. 


Canonul Triodului 


facerea Sfântului părintelui nostru 
Teodor Studitul 


Cântarea 1-a 


Irmos: Ziua Învierii, să ne luminăm, popoare! Paştile Domnului, Paştile! Că din 
moarte la viaţă şi de pe pământ la cer, Hristos Dumnezeu ne-a trecut pre noi cei 
ce cântăm cântare de biruinţă! 


Ziua aceasta de prăznuire este că prin învierea lui Hristos moartea s-a arătat 
deşartă; razele vieţii au răsărit, Adam sculându-se dănţuieşte cu bucurie; pentru 
aceasta strigăm, cântând, cântare de biruinţă. 


Ziua aceasta este a închinării cinstitei cruci; veniţi toţi la dânsa. Că revărsând 
razele cele luminoase ale învierii lui Hristos, le pune înainte. Să o sărutăm deci, 
sufleteşte bucurându-ne. 


Arată-te Crucea Domnului cea mare; arată-mi acum dumnezeiescul chip al fru- 
museţii tale, învrednicindu-mă a fi închinător laudei tale; că strig către tine ca şi 
către o însuflețită şi te sărut. 


Să laude cu un glas cerul şi pământul, că pusă este înaintea tuturor prea fericita 
Cruce, pe care pironindu-se trupeşte, Hristos s-a jertfit pe aceasta să o sărutăm, 
sufleteşte bucurându-ne. 


Slavă Tatălui şi Fiului şi Sfântului Duh, a Treimii 


O, Treime după feţe, Unime după chip, Părinte, Fiule şi Duhule; Unime întoc- 
mai puternică în sfat, în voinţă şi în stăpânirea puterii, păzeşte lumea Ta, pace 
dăruindu-i. 


Şi acum şi pururea şi în vecii vecilor. Amin (a Născătoarei de Dumnezeu) 


Neştiind nicicum ispită de bărbat, Fecioară, ai născut prunc fără sămânță; şi prin 
acea prea curată naştere aduci pe Făcătorul tuturor, pe Hristos Dumnezeu. Deci 
pe Acela roagă-L, să împace toată lumea. 


Catavasie: Dumnezeiescul Moise a însemnat mai înainte de demult în Marea 
Roşie, Crucea Ta când a trecut pe Israil, tăind marea cu toiagul, cântându-Ţi 
cântare de ieşire, Hristoase Dumnezeule. 


Cântarea a 3-a 
Irmos: Veniţi să bem băutură nouă, nu din piatră stearpă făcută cu minuni, ci 
din Izvorul nestricăciunii, din Hristos, cel ce a izvorât din mormânt, întru carele 


ne întărim. 


Veniţi să cântăm cântare nouă, prăznuind pierzarea iadului; că Hristos s-a sculat 
din mormânt, omorând moartea şi mântuind toată lumea. 


Veniţi credincioşilor să scoatem apă nu din fântâna care izvorăşte apă strică- 
cioasă, ci din izvorul luminării; închinându-ne Crucii lui Hristos, întru care ne 
şi lăudăm. 


Sărutând acum Crucea Ta, pe care a închipuit-o oarecând Moise cu palmele, 
biruim Stăpâne, Hristoase, pe Amalic cel netrupesc şi ne şi mântuim prin ea. 


Cu ochi şi cu buze curate, începând cântare de bucurie, să ne închinăm credin- 
cioşilor cu bucurie Crucii Domnului, întru cântări lăudându-o. 


Slavă Tatălui şi Fiului şi Sfântului Duh, a Treimii 


Pe un Dumnezeu fără început, în trei ipostasuri, cinstesc, pe cel nedespărțit după 
chipul fiinţei: Pe Tatăl, pe Fiul şi pe Duhul cel viu, întru carele ne-am botezat. 


Şi acum şi pururea şi în vecii vecilor. Amin (a Născătoarei de Dumnezeu) 


Moise a văzut de demult în rug, cu închipuire, taina ta, Curată; că precum pe 
acela văpaia nu l-a ars, aşa nici pântecele tău focul Dumnezeirii. 


Catavasie: Intăreşte-mă, Stăpâne Hristoase, cu Crucea Ta pe piatra credinţei, ca 
să nu se clătească gândul meu de năvălirile răului vrăjmaş; că numai Tu însuţi 
eşti sfânt. 


Sedealna, glasul al 6-lea: Crucea Ta, Doamne, s-a sfințit, căci cu dânsa se fac 
tămăduirile celor bolnavi întru păcate; printr-însa cădem înaintea Ta, miluieşte- 
ne pe noi. 


Stih: Înălţaţi pe Domnul Dumnezeul nostru şi vă închinaţi aşternutului pici- 


oarelor lui, că Sfânt este. 


Astăzi s-a plinit cuvântul proorocului; că iată ne închinăm la locul unde au stătut 
picioarele Tale, Doamne. Şi gustând din lemnul mântuirii, am aflat mântuire din 
patimile păcatului. Pentru rugăciunile Născătoarei de Dumnezeu, Unule lubi- 
torule de oameni. 


Slavă Tatălui şi Fiului şi Sfântului Duh. 

Numai cât s-a înfipt lemnul Crucii Tale, Hristoase, temeliile morţii s-au clintit, 
Doamne; că pe carele l-a înghițit iadul cu poftă, l-a lberat cu cutremur. Arătat- 
ai nouă mântuirea Ta, sfinte; pentru care Te slăvim pe Tine, Fiul lui Dumnezeu, 
miluieşte-ne pe noi. 

Şi acum şi pururea şi în vecii vecilor. Amin (a Născătoarei de Dumnezeu) 
Născătoare de Dumnezeu Fecioară, roagă pe Fiul tău, carele de bunăvoie s-a 
pironit pe Cruce şi a înviat din morţi, pe Hristos, Dumnezeul nostru, Să mân- 


tuiască sufletele noastre. 


Cântarea a 4-a 


Irmos: La dumnezeiasca strajă, de Dumnezeu grăitorul Avacum, să stea îm- 
preună cu noi şi să arate pe îngerul cel purtător de lumină, care a grăit luminat: 
astăzi este mântuirea lumii, că a Inviat Hristos, ca cel atotputernic. 


lată a înviat Hristos! zis-a îngerul mironosiţelor femei; nu plângeţi; ci mergând 
spuneți apostolilor: Bucuraţi-vă! Astăzi este mântuirea lumii; tirania vrăjma- 
şului a pierit cu moartea. 


Bucuria cea pentru închinarea Crucii Tale, cea purtătoare de viață, astăzi întâm- 
pinându-o Hristoase, întâmpinare facem prea sfintelor Tale patimi, pe care le-ai 
suferit pentru mântuirea lumii, Mântuitorule, ca un puternic a toate. 


Astăzi se face bucurie în cer şi pe pământ, că se arată lumii semnul lui Hristos, 
întreit fericita Cruce; că aceasta punându-se înainte, izvorăşte celor ce se în- 
chină ei dar pururea curgător. 


Ce-ţi vom aduce Ţie, Hristoase? Că ne-ai dat cinstita Cruce să ne închinăm cei, 
pe care s-a vărsat sângele Tău cel prea sfânt şi s-a țintuit trupul Tău cu piroane; 
pe care acum sărutându-o îți mulţumim. 


Slavă Tatălui şi Fiului şi Sfântului Duh, a Treimii 

Laud trei ipostasuri ale unei Dumnezeiri, ale firii adică celei singure prin sine 
fără despărțire; mărturisind pe Tatăl fără început, pe Fiul şi pe Duhul Sfânt, o 
Domnie pe un scaun, o împărăție întocmai, o Stăpânie veşnică. 

Şi acum şi pururea şi în vecii vecilor. Amin (a Născătoarei de Dumnezeu) 
Numai tu, curată, te-ai arătat între femei odor prea minunat, lucru înfricoşat; că 
tu ai înnoit firea, născând fără sămânță, rămânând iarăşi Fecioară ca şi mai- 
nainte; că Cel ce s-a născut din tine este Dumnezeu adevărat. 

Catavasie: Pe Cruce văzându-Te pe Tine, puternice, luminătorul cel mare de 
cutremur cuprinzându-se, şi-a strâns şi şi-a ascuns razele şi toată zidirea, a lău- 
dat, cu frică, îndelungă răbdarea Ta; că s-a umplut, pământul de lauda Ta. 


Cântarea a 5-a 


Irmos: Să mânecăm cu mânecare adâncă şi în loc de mir, cântare să aducem 
Stăpânului, şi să vedem pe Hristos, Soarele dreptăţii, tuturor viaţă răsărind. 


Răsărit-ai din mormânt lumii, lumina cea neapusă, strălucind nestricăciune şi 
micşorând, Doamne, mâhnirea cea de moarte din marginile lumii, ca un îndurat. 


Să ne apropiem curăţiţi cu postul, cu căldură să sărutăm lemnul cel prea sfânt cu 
laude; pe carele Hristos răstignindu-se, a mântuit lumea ca un milostiv. 


Dănţuiesc cu veselie astăzi Cetele îngerilor, pentru închinarea Crucii Tale; căci 
cu dânsa ai sfărâmat taberele dracilor, Hristoase, mântuind neamul omenesc. 


Alt Rai s-a cunoscut, Biserica, ca şi cel mai dinainte, având lemn purtător de 
viaţă, Crucea Ta, Doamne, din care prin atingere luăm nemurire. 


Slavă Tatălui şi Fiului şi Sfântului Duh, a Treimii 


Trei împreună fără de început slăvesc, pe un Dumnezeu întru o fiinţă; pe Tatăl, 
pe Fiul şi pe Duhul, o lumină întreit strălucitoare, o împărăție întocmai stă- 
pânitoare, în unime neamestecată. 


Şi acum şi pururea şi în vecii vecilor. Amin (a Născătoarei de Dumnezeu) 


Născut-ai după legea firii, dar mai presus de lege; că numai naşterea ta a fost 
fără de sămânță. Felul naşterii tale este înfricoşat şi gândindu-se, Ceea ce eşti cu 
totul fără prihană. 


Catavasie: Mânecând, Te lăudăm pe Tine, Mântuitorule îndurate, aflând pace 
prin Crucea Ta, prin care ai înnoit neamul omenesc, ducându-ne pe noi la lu- 
mină neînserată. 


Cântarea a 6-a 
Irmos: Pogorâtu-Te-ai întru cele mai de jos ale pământului, şi ai sfărâmat în- 
cuietorile cele veşnice, care ţineau pe cei legaţi, Hristoase, şi a treia zi, precum 


Iona din chit, ai înviat din mormânt. 


Sfărâmând moartea, Hristoase, ai înviat ca un împărat, chemându-ne pe noi din 
cămările iadului, spre desfătarea Impărăţiei Cerurilor, în pământul nemuririi. 


Bucurându-ne întru cântări dumnezeieşti, să strigăm lui Dumnezeu credincioşii, 
sărutând Crucea Domnului; că izvorăşte izvor de sfinţenie tuturor celor din lu- 
me. 


Se plineşte glasul scriitorului de cântări: Că iată ne închinăm aşternutului prea 
curatelor Tale picioare, Atotputernice, cinstitei cruci, lemnului celui prea dorit. 


Lemnul pe carele l-a văzut băgat în pâinea Ta proorocul cel plângător, adică 
Crucea Ta îndurate sărutându-o, lăudăm legăturile Tale, îngroparea, sulița şi pi- 
roanele. 


Sfânta Cruce, pe care ai primit, Hristoase, să o porți pe umeri şi să Te înalți pe 
dânsa şi cu trupul să Te răstigneşti, sărutându-o, luăm putere asupra nevăzuţilor 
vrăjmaşi. 


Slavă Tatălui şi Fiului şi Sfântului Duh, a Treimii 


Unime în trei feţe o laud şi Treimii întru o fiinţă mă închin; unui Dumnezeu, 
unime întreită, unei lumini întreit strălucitoare, Tatălui şi Fiului şi Sfântului 
Duh. 


Şi acum şi pururea şi în vecii vecilor. Amin (a Născătoarei de Dumnezeu) 


Minune mai mare decât toate minunile întru tine s-a arătat, Ceea ce eşti mie- 
luşea neîntinată. Că ai născut pe Mielul, cel ce a şters păcatul lumii. Pe carele 
roagă-L cu dinadinsul, pentru cei ce te laudă pe tine. 


Catavasie: Chipul dumnezeieştii cruci, lona mai-nainte l-a însemnat în pân- 
tecele chitului, cu palmele întinse, şi a ieşit din fiară, mântuindu-se cu puterea 
Ta Cuvântule. 


Condac glasul al 7-lea: Nu mai păzeşte încă sabia cea de văpaie uşa Edenului. 
Că într-însa a venit prea slăvită legătură, lemnul Crucii; acul morţii şi biruinţa 
iadului s-a gonit; că de faţă ai stătut Mântuitorul meu, strigând celor din iad: 
Intraţi iarăşi în Rai. 


Icos: Trei cruci a înfipt Pilat în Golgota: două tâlharilor şi una Dătătorului de 
viaţă. Pe care, văzându-o iadul, a zis celor de jos: O, slugile mele şi puterile 
mele, cine este cel ce a înfipt piron în inima mea? Cu suliță de lemn m-a împuns 
fără de veste şi mă rup. La cele dinlăuntru ale mele mă doare, pântecele meu se 
chinuiește, simţirile îmi tulbură duhul şi mă silesc a lepăda din mine pe Adam şi 
pe cei din Adam, care îmi sunt daţi prin lemn; că lemnul pe ei iarăşi îi duce în 
Rai. 


Sinaxar la Duminica a treia a Postului mare 


Sinaxarul din Minei, apoi acesta. 


In aceeaşi zi, în Duminica a treia a postului mare, prăznuim închinarea 
cinstitei şi de viaţă făcătoarei Cruci 


Stih: Tot pământul să se-nchine Crucii cele sfinte, 
Prin care-a cunoscut a ţi se-nchina, Cuvinte! 


Pentru că în timpul postului celui de patruzeci de zile ne răstignim şi noi 
oarecum, morţi fiind faţă de patimi, cu simţurile adormite şi potolite, din pricina 
amărăciunii postului, ni se pune înainte cinstita şi de viaţă făcătoare Cruce ca să 
ne îmbărbăteze, să ne sprijine, să ne aducă aminte de patima Domnului nostru 
lisus Hristos şi să ne mângâie. Dacă Dumnezeu a fost răstignit pentru noi, oare 
nu trebuie ca şi noi să lucrăm mai mult pentru el ? Nevoinţele noastre ni se 
uşurează când ni se aduce aminte şi de nădejdea slavei ce ni s-a dat prin Cruce. 
Căci după cum Mântuitorul nostru urcându-se pe Cruce, a fost slăvit prin felul 
necinstit prin care s-au purtat oamenii cu el şi prin amărăciunile ce i-au pricinuit 
tot aşa trebuie să facem şi noi ca să fim slăviţi împreună cu el, cu toate că în- 
durăm cu greu nevoinţele postului. 


Se mai explică prăznuirea de azi şi în alt chip. După cum cei care călătoresc pe 
o cale aspră şi lungă, zdrobiţi de oboseală, dacă întâlnesc pe cale un copac 
umbros, se odihnesc puţin, aşezându-se sub el, şi oarecum întineriți termină şi 
restul drumului, tot aşa şi acum în timpul postului, a fost sădită de sfinții Părinți 
la mijlocul acestei căi obositoare Crucea cea aducătoare de viaţă, spre a ne 
odihni, a ne răsufla şi a ne face pe noi cei osteniţi sprinteni şi uşori pentru restul 
ostenelii. 


Sau altă explicaţie. După cum la venirea unui împărat sunt purtate înainte 
steagurile lui şi sceptrul, iar în urmă vine şi el, plin de veselie şi de bucurie 
pentru biruinţa avută, iar împreună cu el se bucură şi supuşii, tot aşa şi Domnul 
nostru lisus Hristos, vrând să arate biruinţa asupra morţii şi că are să vină cu 
slavă în ziua învierii, a trimis înainte sceptrul lui, semnul lui cel împărătesc, 
Crucea cea de viaţă făcătoare, care ne umple de multă bucurie, ne dă foarte ma- 
re uşurare şi ne pregăteşte să fim gata să-l primim pe împărat şi să scoatem stri- 
găte de bucurie întru întâmpinarea Biruitorului. 


A fost aşezată Sfânta Cruce în săptămâna de la mijloc a postului celui de patru- 
zeci de zile pentru următoarea pricină: Sfântul post de patruzeci do zile se asea- 
mănă cu izvorul cel din Mera, din pricina asprimii, amărăciunii şi lipsei de trai 
bun ce ne face postul. 


După cum dumnezeiescul Moise, când a băgat lemnul în mijlocul izvorului, l-a 
îndulcit, tot aşa şi Dumnezeu, care ne trece prin Marea Roşie cea spirituală şi ne 
scoate de la nevăzutul Faraon, prin lemnul cel de viaţă făcător al cinstitei şi de 
viaţă făcătoarei cruci, îndulceşte amărăciunea postului celui de patruzeci de zile 
şi ne mângâie pe noi care trăim ca în pustie până ce ne va duce, prin învierea lui, 
la Ierusalimul cel spiritual. 


Sau altă explicaţie. Deoarece Crucea se numeşte şi este pomul vieţii, iar acel 
pom a fost sădit în mijlocul Raiului, în Eden, în chip potrivit şi dumnezeieștii 
Părinţi l-au sădit pe acesta în mijlocul postului celui de patruzeci de zile ca să ne 
amintească şi de lăcomia lui Adam, dar în acelaşi timp să ne arăte, prin pomul 
acesta şi înlăturarea osândei lui. În adevăr dacă mâncăm din el nu mai murim, ci 
trăim. 


Prin puterea Crucii, Hristoase Dumnezeule, păzeşte-ne de ispitele celui viclean, 
învredniceşte-ne să ne închinăm dumnezeieştilor tale patimi şi învierii celei 
purtătoare de viaţă, ducând la capăt cu uşurinţă calea acestui post de patruzeci 
de zile şi ne miluieşte pe noi ca un singur bun şi de oameni iubitor. Amin. 


Cântarea a 7-a 


Irmos: Cel ce a izbăvit pe tineri din cuptor, făcându-se om, pătimeşte ca un mu- 
ritor, şi prin patimă pe cel muritor îl îmbracă în podoaba nestricăciunii, Cel ce 
Unul este binecuvântat Dumezeul părinţilor şi prea slăvit. 


Inviat-ai din mormânt a treia zi, Doamne, ca cel ce doarme, ucigând pe portarii 
iadului cu dumnezeiasca putere şi ai sculat pe strămoşii cei de demult, Dumne- 
zeul părinţilor, Cel ce însuţi eşti binecuvântat şi prea slăvit. 


Dănţuind cu alăuta de cântări, să ne bucurăm astăzi popoare întru închinarea 
Crucii, slăvind pe Hristos, cel ce s-a răstignit pe dânsa, pe Dumnezeul părin- 
ților, Cel singur binecuvântat şi prea slăvit. 


Cela ce ai arătat organul morţii vistierie de viaţă, pe care lumea o sărută, adică 
Crucea Ta, împărate al tuturor; sfinţeşte pe cei ce se închină ei, Dumnezeul 
părinților, Cela ce însuţi eşti binecuvântat şi prea slăvit. 


Cela ce însuţi eşti milostiv şi îndurat, lisuse, luminează, sfinţeşte pe cei ce se 
închină cu credinţă Crucii Tale şi dumnezeieştilor patimi; Dumnezeul părinţilor, 
Cel ce Insuţi eşti binecuvântat şi prea slăvit. 


Slavă Tatălui şi Fiului şi Sfântului Duh, a Treimii 
Laud unimea, Dumnezeirea cea în trei ipostasuri; că lumină este Tatăl, lumină 
Fiul, lumină Duhul, rămânând lumină nedespărțită după unimea cea firească şi 


cu trei raze ale feţelor strălucind. 


Şi acum şi pururea şi în vecii vecilor. Amin (a Născătoarei de Dumnezeu) 


Tu eşti propovăduirea cea cu multe numiri a tuturor proorocilor, că uşă a lui 
Dumnezeu, năstrapă de aur, pământ sfânt te-ai arătat, Fecioară dumnezeiască 
mireasă, născând cu trup pe lisus Hristos, Dumnezeul părinţilor, cel prea slăvit. 


Catavasie: Cela ce ai mântuit pe tineri din văpaie, ai venit pe pământ luând trup 
şi pe Cruce pironindu-Te, mântuire ne-ai dăruit nouă, Hristoase, cel singur 
binecuvântat, Dumnezeul părinţilor şi prea slăvit. 


Cântarea a 8-a 


Irmos: Această numită şi sfântă zi, una a sâmbetelor, Impărăteasă şi Doamnă, al 
praznicilor praznic şi sărbătoare este a sărbătorilor, întru care binecuvântăm pre 
Hristos întru toţi vecii. 


Pentru ce ţineţi acum miresme în mâini şi pe cine căutaţi? Cel ce s-a arătat acum 
femeilor la mormânt, a strigat: S-a sculat Hristos, Dumnezeul nostru, ridicând 
firea noastră cea omenească din temniţele iadului. 


Bucură-te, lemn de trei ori fericit şi dumnezeiesc, Cruce, lumina celor din întu- 
neric, care arăţi mai înainte cu strălucirea ta razele învierii lui Hristos, în lumea 
cea cu patru părţi; învredniceşte pe toţi credincioşii să ajungă Paştile. 


Tot în această zi miros miresmele dumnezeiescului vas de mir, lemnul cel cu 
mireasmă de viaţă, Crucea lui Hristos. Să mirosim mirosul cel de Dumnezeu 
însuflat, închinându-ne ei cu credinţă în veci. 


Vino Eliseie proorocule, spune de faţă ce lemn a fost acela pe care l-ai băgat în 
apă? Crucea lui Hristos, prin care ne-am tras din adâncul stricăciunii, închi- 
nându-ne ei cu credinţă în veci. 


Mai-nainte închipuind Iacov de demult Crucea Ta, s-a închinat vârfului dumne- 
zeiescului toiag al lui Iosif, cunoscându-o mai-nainte a fi aceasta sceptrul cel 
înfricoşat al împărăției Tale, Hristoase; căreia acum ne închinăm cu credinţă în 
veci. 


Binecuvântăm pe Tatăl, şi pe Fiul şi pe Sfântul Duh, Domnul. 
O ființă în trei feţe slăvesc, fără amestecare, câte treie osebite după ipostasuri; 
că după chipul firii nu despart pe Tatăl şi pe Fiul şi pe Duhul; că un Dumnezeu 


este peste toate în veci. 


Şi acum şi pururea şi în vecii vecilor. Amin (a Născătoarei de Dumnezeu) 


Tu una dumnezeiască mireasă, Marie, te-ai arătat între maici Fecioară, născând 
fără bărbat pe Mântuitorul Hristos şi păzind pecetea curăţiei; pe tine te fericim 
credincioşii în veci. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


In groapa leilor aruncat fiind oarecând marele între prooroci Daniil, mâinile, în 
chipul Crucii întinzându-şi, nevătămat s-a păzit de mâncarea acelora; bine- 
cuvântând pe Hristos în veci. 


Cântarea a 9-a 


Irmos: Luminează-te, luminează-te, noule Ierusalime, că slava Domnului peste 
tine a răsărit. Saltă acum şi te bucură Sioane; iar tu, curată Născătoare de Dum- 
nezeu, veseleşte-te întru Invierea Celui născut al tău. 


In mormânt Te-ai pogorât, dătătorule de viaţă, Dumnezeule, şi ai sfărâmat toate 
încuietorile şi zăvoarele şi pe morţi i-ai înviat, care strigau: Slavă învierii Tale, 
Hristoase Mântuitorule, Atotputernice. 


Mormântul Tău, Hristoase, mi-a izvorât viață; că venind Tu de faţă cel ce ţii 
viaţa, ai strigat celor ce locuiau în mormânturi: Cei din legături dezlegați-vă, că 
Eu am venit în lume răscumpărare. 


Să salte cu laude toate lemnele pădurii, văzând lemnul Crucii, cel de un nume 
cu dânsele, sărutându-se astăzi; pe carele Hristos şi-a înălţat capul, precum pro- 
feţeşte dumnezeiescul David. 


Eu, cel ce am murit prin pom, te-am aflat pe tine pom de viaţă, purtătoare de 
Hristos, Crucea mea, păzitoarea mea cea nebiruită, puterea cea tare asupra dra- 
cilor; ție mă închin astăzi strigând: Sfinţeşte-mă cu mărirea ta. 


Veseleşte-te, bucură-te Biserica lui Dumnezeu, închinându-te astăzi de trei ori 
fericitului lemn al prea sfintei Cruci a lui Hristos, căreia slujesc Cetele îngereşti, 


ŞI cu frică îi stau înainte. 


Slavă Tatălui şi Fiului şi Sfântului Duh, a Treimii 


Închinu-mă Ţie, Dumnezeire sfântă, Treime după feţe, Unime după fire, Tatălui 
şi Fiului şi Duhului Sfânt, unei Stăpânii şi unei împărăţii, care stăpâneşte toate. 


Şi acum şi pururea şi în vecii vecilor. Amin (a Născătoarei de Dumnezeu) 


Tu eşti Fecioară muntele cel mare, întru carele s-a sălăşluit Hristos, precum stri- 
gă dumnezeiescul David; prin care noi ne-am înălțat de pe pământ la cer, fă- 
cându-ne fii prin Duhul, întru tot fericită. 


Catavasie: O, Maică Fecioară şi adevărată Născătoare de Dumnezeu, ceea ce ai 
născut fără sămânță pe Hristos, Dumnezeul nostru, cel ce s-a înălțat cu trupul pe 
Cruce, toţi credincioşii îl slăvim şi te mărim acum după vrednicie. 


Luminânda învierii: 
Slavă Tatălui şi Fiului şi Sfântului Duh, a Crucii 


Podobia: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm 
cum învaţă, a boteza toate neamurile în numele Tatălui şi al Fiului şi al Sfântu- 
lui Duh şi a petrece cu tăinuitorii, precum S-a făgăduit până în sfârşitul veacu- 
lui. 


Văzând astăzi pusă înainte cinstită Crucea lui Hristos, să ne închinăm ei şi să ne 
veselim cu credinţă, cu dragoste sărutându-o; şi rugând pe Domnul, cel ce s-a 
răstignit pe dânsa de bunăvoie, să ne învrednicească pe noi pe toţi a ne închina 
cinstitei cruci şi a ajunge învierea fără osândire. 


Și acum şi pururea şi în vecii vecilor. (a Născătoarei de Dumnezeu) 


Lemnului, pe carele şi-a întins prea curatele palme Fiul tău, Preacurată, răsti- 
gnindu-se pentru noi, acum cu credinţă ne închinăm; dăruieşte-ne nouă pace, ca 
să ajungem şi la prea cinstitele patimi cele de mântuirea lumii şi să ne închinăm 
zilei Paştilor celei luminoase şi lumii de bucurie, celei numite Doamnă şi pur- 
tătoare de lumină. 


La Laude 


Punem Stihiri 8. Cântând: 4 Stihiri ale învierii, din Octoih, şi 4 podobii, din 
Triod, repetând pe cea dintâi; glasul al 4-lea: 


Podobia: Ca pe un viteaz între mucenici... 


Cu glasuri să strigăm şi cu cântări să slăvim cinstita Cruce, sărutându-o şi către 
dânsa să strigăm: prea cinstită Cruce, sfinţeşte sufletele şi trupurile noastre, cu 


puterea ta, şi ne păzeşte nerăniţi de toată vătămarea potrivnicilor, pe cei ce ne 
închinăm ţie cu bună credinţă. 


Apropiaţi-vă de scoateţi ape neîmpuţinate, care se toarnă înaintea voastră, prin 
darul Crucii. lată că vedem pus înainte lemnul cel sfânt, izvorul darurilor cel 
adăpat cu sângele şi cu apa Stăpânului tuturor, cel ce s-a înălțat pe dânsa de bu- 
năvoie şi a înălţat pe oameni. 


Stih: Înălţaţi pe Domnul Dumnezeul nostru şi vă închinaţi la aşternutul picioa- 
relor lui, că sfânt este. 


Întărirea Bisericii, puterea împăraţilor, lauda monahilor şi mântuirea tu eşti prea 
cinstită Cruce. Pentru aceasta închinându-ne ţie, ne luminăm astăzi inimile şi 
sufletele cu dumnezeiescul dar, al Celui ce s-a pironit pe tine şi a surpat puterea 
vicleanului şi blestemul l-a pierdut. 


Stih: lar Dumnezeu, Împăratul nostru, mai-nainte de veac a făcut mântuire în 
mijlocul pământului. 


Repetă Stihira cea dintâi. 


Apoi zicem Stihul: Scoală-Te Doamne Dumnezeul meu, înalță-se mâna Ta, nu 


uita pe săracii Tăi, până în sfârşit. 


Și cântăm Stihira zilei, glasul al 8-lea, singur glasul: Domnul tuturor ne-a învă- 
țat cu pildă, ca să ne ferim de gândul cel măreț al fariseilor celor prea răi şi tutu- 
ror le-a arătat să nu gândească trufaş, mai mult decât se cade a gândi. Că însuşi 
făcându-se pildă şi asemănare, s-a micşorat pe sine până la Cruce şi la moarte. 
Deci, mulţumindu-i cu vameşul, să zicem: Dumnezeule, cela ce ai pătimit pen- 
tru noi şi fără patimă ai rămas, izbăveşte-ne pe noi de patimi şi mân-tuieşte 
sufletele noastre. 


Slavă Tatălui şi Fiului şi Sfântului Duh, tot aceasta. Şi acum şi pururea şi în 
vecii vecilor. (a Născătoarei de Dumnezeu) 


Prea binecuvântată eşti... 

Doxologia mare 
lar când încep cântăreții să cânte: Slavă întru cel de sus lui Dumnezeu... Preotul 
se îmbracă în toate veșmintele cele preoțești (sau unde va fi mai mare, este dator 


cel mai mare să o facă) şi luând cădelniţa, cădeşte sfânta masă şi cinstita Cruce, 
apoi punându-o pe disc, iese pe partea stângă, pe uşa dinspre miazăroapte, mer- 


gând înaintea lui cu două sfeşnice şi cu cădelnița şi merge drept spre uşile 
împărăteşti; şi sfârşindu-se doxologia şi Aghiosul, zice Preotul: Cu înţelepciune 
drepţi..., ŞI cântăm Troparul: Mântuieşte Doamne poporul Tău..., (de trei ori) Şi 
vine Preotul, purtând cinstita Cruce, înaintea sfintelor uşi şi fiind acolo gătit 
analog, pune deasupra lui cinstita Cruce, apoi luâdu-i acoperământul, cădeşte în 
chipul Crucii, în patru părți. 


Și îndată, cântă Troparul, glasul al 6-lea: Crucii Tale ne închinăm, Stăpâne, şi 
sfântă învierea Ta slăvim. (de trei ori) 


Apoi îl cântă şi stranele, cu glas mare, tot. (de trei ori) 


De va fi în mânăstire. Egumenul sau locţiitorul său trece între preoţii slujitori şi 
fac împreună două metanii înaintea sfintei Cruci de pe analog. Apoi sărută 
sfânta Cruce, întâi cel mai mare şi pe urmă ceilalţi, încheind cu a treia metanie. 
Asemenea fac ceilalți preoţi din strana dreaptă şi stângă, ca şi fraţii, închinându- 
se câte doi, după rânduială. 


În timpul cât se închină fraţii, cântăreții cântă aceste Stihiri, pe glasul al 2-lea: 
Veniţi credincioşii să ne închinăm lemnului celui de viaţă făcător, pe carele 
Hristos, Împăratul slavei, de bunăvoie mâinile tinzându-şi, ne-a înălțat la feri- 
cirea cea dintâi, pe care mai înainte vrăjmaşul, prin dulceaţă amăgindu-ne, a 
făcut să fim goniţi de la Dumnezeu. Veniţi credincioşilor, lemnului să ne închi- 
năm, prin carele ne-am învrednicit a sfărâma capetele nevăzuţilor vrăjmaşi. 
Veniţi toate moştenirile neamurilor, Crucea Domnului cu cântări să o cinstim. 
Bucură-te, Cruce, scăparea cea desăvârşită a lui Adam celui căzut; întru tine 
prea credincioşii împărații noştri se laudă, căci cu puterea ta pe popoarele 
păgâne tare le supun. Pe tine acum cu frică creştinii sărutându-te, şi pe Dumne- 
zeu Cel ce s-a pironit pe tine, îl slăvim grăind: Doamne, cel ce Te-ai răstignit pe 
dânsa, miluieşte-ne pe noi, ca un bun şi de oameni iubitor. 


Altă Stihiră, glasul al 6-lea: Astăzi Stăpânul făpturi şi Domnul slavei pe Cruce 
s-a pironit şi în coastă s-a împuns, fiere şi oţet a gustat, dulceaţa Bisericii! Cu 
cunună de spini s-a încununat, cel ce acoperă cerul cu nori. Cu haină de ocară s- 
a îmbrăcat şi peste obraz s-a bătut cu mâna de ţărână, cel ce a zidit pe om cu 
mâna. Pe spate s-a bătut, cel ce îmbracă cerul cu nori. Scuipări şi răni a luat şi 
ocări şi pumni şi toate le-a răbdat pentru mine cel osândit, Mântuitorul meu şi 
Dumnezeu, ca să mântuiască lumea de înşelăciune, ca un milostiv. 


Slavă Tatălui şi Fiului şi Sfântului Duh, glasul acelaşi 


Astăzi, cel neapropiat după ființă, mie apropiat s-a făcut şi a pătimit patimi, Cel 
ce m-a slobozit pe mine din patimi. Cel ce dă lumină orbilor, de buzele celor 


fărădelege a fost scuipat şi şi-a dat spatele spre răni, pentru cei robiţi. Pe carele 
curata şi Maica lui pe Cruce văzându-L, cu durere a zis: Vai mie, Fiul meu! De 
ce ai făcut aceasta? Cel împodobit cu frumuseţea mai mult decât toţi oamenii, 
fără suflare şi fără podoabă Te arăţi, neavând chip, nici frumuseţe. Vai mic, 
lumina mea! Nu pot să Te văd adormit; la cele dinlăuntru mă rănesc şi cumplită 
sabie prin inima mea trece. Laud patimile Tale, închinu-mă milostivirii Tale, 
îndelung-răbdătorule, Doamne, slavă Ţic. 


Și acum şi pururea şi în vecii vecilor, acelaşi glas 


Astăzi s-a plinit cuvântul proorocesc; că iată ne închinăm la locul unde au stătut 
picioarele Tale, Doamne. Şi din lemnul mântuirii gustând, slobozire din patimile 
păcatului am dobândit Pentru rugăciunile Născătoarei de Dumnezeu, unule lubi- 
torule de oameni. 


Apoi, Ecteniile şi Otpustul. 


Stihira Evangheliei, în pridvor, şi Ceasul întâi, la care se citeşte învăţătura lui 
Teodor Studitul şi Otpustul deplin. 


La Liturghie 


Fericirile glasului pe 6 şi din Canonul Crucii Cântarea a 3-a, pe 4. În loc de 
Sfinte Dumnezeule..., cântăm: Crucii Tale ne închinăm, Stăpâne, şi sfântă 
învierea Ta slăvim. Prochimenul Apostolului, glasul al 6-lea. Mântuieşte, 
Doamne, poporul Tău şi binecuvântează moştenirea Ta..., Stih: Către Tine, 
Doamne, voi striga, Dumnezeul meu să nu taci de către mine. Apostolul; din 
Epistola către Evrei. Aliluia, glasul al 4-lea: Adu-ţi aminte de adunarea Tu, pe 
care o ai câştigat din început. Stih: lar Dumnezeu, împăratul nostru, a făcut 
mântuire în mijlocul pământului. Evanghelia de la Marcu. Chinonicul: Însemna- 
tu-s-a peste noi lumina feţei Tale, Doamne. Aliluia. 


Canonul din Duminica a III-a a Sfântului şi marelui Post a Sfintei Cruci 
(Triod) 


Canonul din Duminica a Ill-a a Sfântului şi marelui Post a Sfintei Cruci 
(Triod): 


https://www.academia.edu/74898489/Paraclisul_Sfintei_Cruci 


https://archive.org/details/canon-dum-3 


facerea Sfântului părintelui nostru 
Teodor Studitul 
Cântarea 1-a 


Irmos: Ziua Invierii, să ne luminăm, popoare! Paştile Domnului, Paştile! Că 
din moarte la viaţă şi de pe pământ la cer, Hristos Dumnezeu ne-a trecut pre noi 
cei ce cântăm cântare de biruinţă! 


Ziua aceasta de prăznuire este că prin învierea lui Hristos moartea s-a arătat de- 
şartă; razele vieţii au răsărit, Adam sculându-se dănţuieşte cu bucurie; pentru 
acea-sta strigăm, cântând, cântare de biruinţă. 


Ziua aceasta este a închinării cinstitei cruci; veniţi toţi la dânsa. Că revărsând ra- 
zele cele luminoase ale învierii lui Hristos, le pune înainte. Să o sărutăm deci, 
su-fleteşte bucurându-ne. 


Arată-te Crucea Domnului cea mare; arată-mi acum dumnezeiescul chip al 
frumuseţii tale, învrednicindu-mă a fi închinător laudei tale; că strig către tine ca 
şi către o însuflețită şi te sărut. 


Să laude cu un glas cerul şi pământul, că pusă este înaintea tuturor prea fericita 
Cruce, pe care pironindu-se trupeşte, Hristos s-a jertfit pe aceasta să o sărutăm, 
sufleteşte bucurându-ne. 


Slavă Tatălui şi Fiului şi Sfântului Duh, a Treimii 


O, Treime după feţe, Unime după chip, Părinte, Fiule şi Duhule; Unime întoc- 
mai puternică în sfat, în voinţă şi în stăpânirea puterii, păzeşte lumea Ta, pace 
dăruindu-i. 


Şi acum şi pururea şi în vecii vecilor. Amin (a Născătoarei de Dumnezeu) 


Neştiind nicicum ispită de bărbat, Fecioară, ai născut prunc fără sămânță; şi prin 
acea prea curată naştere aduci pe Făcătorul tuturor, pe Hristos Dumnezeu. Deci 
pe Acela roagă-L, să împace toată lumea. 


Catavasie: Dumnezeiescul Moise a însemnat mai înainte de demult în Marea 
Roşie, Crucea Ta când a trecut pe Israil, tăind marea cu toiagul, cântându-Ţi 
cântare de ieşire, Hristoase Dumnezeule. 


Cântarea a 3-a 
Irmos: Veniţi să bem băutură nouă, nu din piatră stearpă făcută cu minuni, ci 
din Izvorul nestricăciunii, din Hristos, cel ce a izvorât din mormânt, întru carele 


ne întărim. 


Veniţi să cântăm cântare nouă, prăznuind pierzarea iadului; că Hristos s-a sculat 
din mormânt, omorând moartea şi mântuind toată lumea. 


Veniţi credincioşilor să scoatem apă nu din fântâna care izvorăşte apă strică- 
cioasă, ci din izvorul luminării; închinându-ne Crucii lui Hristos, întru care ne 
şi lăudăm. 


Sărutând acum Crucea Ta, pe care a închipuit-o oarecând Moise cu palmele, bi- 
ruim Stăpâne, Hristoase, pe Amalic cel netrupesc şi ne şi mântuim prin ea. 


Cu ochi şi cu buze curate, începând cântare de bucurie, să ne închinăm credi- 
cioşilor cu bucurie Crucii Domnului, întru cântări lăudându-o. 


Slavă Tatălui şi Fiului şi Sfântului Duh, a Treimii 


Pe un Dumnezeu fără început, în trei ipostasuri, cinstesc, pe cel nedespărțit după 
chipul fiinţei: Pe Tatăl, pe Fiul şi pe Duhul cel viu, întru carele ne-am botezat. 


Şi acum şi pururea şi în vecii vecilor. Amin (a Născătoarei de Dumnezeu) 


Moise a văzut de demult în rug, cu închipuire, taina ta, Curată; că precum pe 
acela văpaia nu l-a ars, aşa nici pântecele tău focul Dumnezeirii. 


Catavasie: Intăreşte-mă, Stăpâne Hristoase, cu Crucea Ta pe piatra credinţei, ca 
să nu se clătească gândul meu de năvălirile răului vrăjmaş; că numai Tu însuţi 
eşti sfânt. 


Sedealna, glasul al 6-lea: Crucea Ta, Doamne, s-a sfințit, căci cu dânsa se fac 
tămăduirile celor bolnavi întru păcate; printr-însa cădem înaintea Ta, miluieşte- 


ne pe noi. 


Stih: Înălţaţi pe Domnul Dumnezeul nostru şi vă închinaţi aşternutului picioa- 
relor lui, că Sfânt este. 


Astăzi s-a plinit cuvântul proorocului; că iată ne închinăm la locul unde au stătut 


picioarele Tale, Doamne. Și gustând din lemnul mântuirii, am aflat mântuire din 
patimile păcatului. Pentru rugăciunile Născătoarei de Dumnezeu, Unule lubi- 
torule de oameni. 


Slavă Tatălui şi Fiului şi Sfântului Duh. 


Numai cât s-a înfipt lemnul Crucii Tale, Hristoase, temeliile morţii s-au clintit, 
Doamne; că pe carele I-a înghițit iadul cu poftă, l-a liberat cu cutremur. Arătat- 
ai nouă mântuirea Ta, sfinte; pentru care Te slăvim pe Tine, Fiul lui Dumnezeu, 
miluieşte-ne pe noi. 


Şi acum şi pururea şi în vecii vecilor. Amin (a Născătoarei de Dumnezeu) 
Născătoare de Dumnezeu Fecioară, roagă pe Fiul tău, carele de bunăvoie s-a 
pironit pe Cruce şi a înviat din morţi, pe Hristos, Dumnezeul nostru, Să mân- 


tuiască sufletele noastre. 


Cântarea a 4-a 


Irmos: La dumnezeiasca strajă, de Dumnezeu grăitorul Avacum, să stea îm- 
preună cu noi şi să arate pe îngerul cel purtător de lumină, care a grăit luminat: 
astăzi este mântuirea lumii, că a Inviat Hristos, ca cel atotputernic. 


lată a înviat Hristos! zis-a îngerul mironosiţelor femei; nu plângeţi; ci mergând 
spuneți apostolilor: Bucuraţi-vă! Astăzi este mântuirea lumii; tirania vrăjmaşu- 
lui a pierit cu moartea. 


Bucuria cea pentru închinarea Crucii Tale, cea purtătoare de viaţă, astăzi în- 
tâmpinându-o Hristoase, întâmpinare facem prea sfintelor Tale patimi, pe care 
le-ai suferit pentru mântuirea lumii, Mântuitorule, ca un puternic a toate. 


Astăzi se face bucurie în cer şi pe pământ, că se arată lumii semnul lui Hristos, 
întreit fericita Cruce; că aceasta punându-se înainte, izvorăşte celor ce se închi- 
nă ei dar pururea curgător. 


Ce-ţi vom aduce Ţie, Hristoase? Că ne-ai dat cinstita Cruce să ne închinăm cei, 
pe care s-a vărsat sângele Tău cel prea sfânt şi s-a țintuit trupul Tău cu piroane; 
pe care acum sărutându-o îți mulţumim. 


Slavă Tatălui şi Fiului şi Sfântului Duh, a Treimii 

Laud trei ipostasuri ale unei Dumnezeiri, ale firii adică celei singure prin sine 
fără despărțire; mărturisind pe Tatăl fără început, pe Fiul şi pe Duhul Sfânt, o 
Domnie pe un scaun, o împărăție întocmai, o Stăpânie veşnică. 

Şi acum şi pururea şi în vecii vecilor. Amin (a Născătoarei de Dumnezeu) 
Numai tu, curată, te-ai arătat între femei odor prea minunat, lucru înfricoşat; că 
tu ai înnoit firea, născând fără sămânță, rămânând iarăşi Fecioară ca şi mai- 
nainte; că Cel ce s-a născut din tine este Dumnezeu adevărat. 

Catavasie: Pe Cruce văzându-Te pe Tine, puternice, luminătorul cel mare de 
cutremur cuprinzându-se, şi-a strâns şi şi-a ascuns razele şi toată zidirea, a lău- 
dat, cu frică, îndelungă răbdarea Ta; că s-a umplut, pământul de lauda Ta. 


Cântarea a 5-a 


Irmos: Să mânecăm cu mânecare adâncă şi în loc de mir, cântare să aducem 
Stă-pânului, şi să vedem pe Hristos, Soarele dreptăţii, tuturor viaţă răsărind. 


Răsărit-ai din mormânt lumii, lumina cea neapusă, strălucind nestricăciune şi 
micşorând, Doamne, mâhnirea cea de moarte din marginile lumii, ca un îndurat. 


Să ne apropiem curăţiţi cu postul, cu căldură să sărutăm lemnul cel prea sfânt cu 
laude; pe carele Hristos răstignindu-se, a mântuit lumea ca un milostiv. 


Dănţuiesc cu veselie astăzi Cetele îngerilor, pentru închinarea Crucii Tale; căci 
cu dânsa ai sfărâmat taberele dracilor, Hristoase, mântuind neamul omenesc. 


Alt Rai s-a cunoscut, Biserica, ca şi cel mai dinainte, având lemn purtător de 
viaţă, Crucea Ta, Doamne, din care prin atingere luăm nemurire. 


Slavă Tatălui şi Fiului şi Sfântului Duh, a Treimii 


Trei împreună fără de început slăvesc, pe un Dumnezeu întru o fiinţă; pe Tatăl, 
pe Fiul şi pe Duhul, o lumină întreit strălucitoare, o împărăție întocmai stăpâ- 
nitoare, în unime neamestecată. 


Şi acum şi pururea şi în vecii vecilor. Amin (a Născătoarei de Dumnezeu) 


Născut-ai după legea firii, dar mai presus de lege; că numai naşterea ta a fost 
fără de sămânță. Felul naşterii tale este înfricoşat şi gândindu-se, Ceea ce eşti cu 
totul fără prihană. 


Catavasie: Mânecând, Te lăudăm pe Tine, Mântuitorule îndurate, aflând pace 
prin Crucea Ta, prin care ai înnoit neamul omenesc, ducându-ne pe noi la lumi- 
nă neînserată. 


Cântarea a 6-a 
Irmos: Pogorâtu-Te-ai întru cele mai de jos ale pământului, şi ai sfărâmat în- 
cuietorile cele veşnice, care ţineau pe cei legaţi, Hristoase, şi a treia zi, precum 


Iona din chit, ai înviat din mormânt. 


Sfărâmând moartea, Hristoase, ai înviat ca un împărat, chemându-ne pe noi din 
cămările iadului, spre desfătarea Impărăţiei Cerurilor, în pământul nemuririi. 


Bucurându-ne întru cântări dumnezeieşti, să strigăm lui Dumnezeu credincioşii, 
sărutând Crucea Domnului; că izvorăşte izvor de sfinţenie tuturor celor din lu- 
me. 


Se plineşte glasul scriitorului de cântări: Că iată ne închinăm aşternutului prea 
curatelor Tale picioare, Atotputernice, cinstitei cruci, lemnului celui prea dorit. 


Lemnul pe carele l-a văzut băgat în pâinea Ta proorocul cel plângător, adică 
Crucea Ta îndurate sărutându-o, lăudăm legăturile Tale, îngroparea, sulița şi pi- 
roanele. 


Sfânta Cruce, pe care ai primit, Hristoase, să o porţi pe umeri şi să Te înalţi pe 
dânsa şi cu trupul să Te răstigneşti, sărutându-o, luăm putere asupra nevăzuţilor 
vrăjmaşi. 


Slavă Tatălui şi Fiului şi Sfântului Duh, a Treimii 


Unime în trei feţe o laud şi Treimii întru o fiinţă mă închin; unui Dumnezeu, 
unime întreită, unei lumini întreit strălucitoare, Tatălui şi Fiului şi Sfântului 
Duh. 


Şi acum şi pururea şi în vecii vecilor. Amin (a Născătoarei de Dumnezeu) 


Minune mai mare decât toate minunile întru tine s-a arătat, Ceea ce eşti mie- 
luşea neîntinată. Că ai născut pe Mielul, cel ce a şters păcatul lumii. Pe carele 
roagă-L cu dinadinsul, pentru cei ce te laudă pe tine. 


Catavasie: Chipul dumnezeieştii cruci, lona mai-nainte l-a însemnat în pân- 
tecele chitului, cu palmele întinse, şi a ieşit din fiară, mântuindu-se cu puterea 
Ta Cuvântule. 


Condac glasul al 7-lea: Nu mai păzeşte încă sabia cea de văpaie uşa Edenului. 
Că într-însa a venit prea slăvită legătură, lemnul Crucii; acul morţii şi biruinţa 
iadului s-a gonit; că de faţă ai stătut Mântuitorul meu, strigând celor din iad: 
Intraţi iarăşi în Rai. 


Icos: Trei cruci a înfipt Pilat în Golgota: două tâlharilor şi una Dătătorului de 
viaţă. Pe care, văzându-o iadul, a zis celor de jos: O, slugile mele şi puterile 
mele, cine este cel ce a înfipt piron în inima mea? Cu suliță de lemn m-a împuns 
fără de veste şi mă rup. La cele dinlăuntru ale mele mă doare, pântecele meu se 
chinuiește, sim-ţirile îmi tulbură duhul şi mă silesc a lepăda din mine pe Adam 
şi pe cei din Adam, care îmi sunt daţi prin lemn; că lemnul pe ei iarăşi îi duce în 
Rai. 


Cântarea a 7-a 


Irmos: Cel ce a izbăvit pe tineri din cuptor, făcându-se om, pătimeşte ca un mu- 
ritor, şi prin patimă pe cel muritor îl îmbracă în podoaba nestricăciunii, Cel ce 
Unul este binecuvântat Dumezeul părinţilor şi prea slăvit. 


Inviat-ai din mormânt a treia zi, Doamne, ca cel ce doarme, ucigând pe portarii 
iadului cu dumnezeiasca putere şi ai sculat pe strămoşii cei de demult, Dumne- 
zeul părinţilor, Cel ce însuţi eşti binecuvântat şi prea slăvit. 


Dănţuind cu alăuta de cântări, să ne bucurăm astăzi popoare întru închinarea 
Crucii, slăvind pe Hristos, cel ce s-a răstignit pe dânsa, pe Dumnezeul părinților, 
Cel singur binecuvântat şi prea slăvit. 


Cela ce ai arătat organul morţii vistierie de viaţă, pe care lumea o sărută, adică 
Crucea Ta, împărate al tuturor; sfinţeşte pe cei ce se închină ei, Dumnezeul 
părinților, Cela ce însuţi eşti binecuvântat şi prea slăvit. 


Cela ce însuţi eşti milostiv şi îndurat, lisuse, luminează, sfinţeşte pe cei ce se în- 
chină cu credinţă Crucii Tale şi dumnezeieştilor patimi; Dumnezeul părinţilor, 
Cel ce Insuţi eşti binecuvântat şi prea slăvit. 


Slavă Tatălui şi Fiului şi Sfântului Duh, a Treimii 

Laud unimea, Dumnezeirea cea în trei ipostasuri; că lumină este Tatăl, lumină 
Fiul, lumină Duhul, rămânând lumină nedespărțită după unimea cea firească şi 
cu trei raze ale feţelor strălucind. 

Şi acum şi pururea şi în vecii vecilor. Amin (a Născătoarei de Dumnezeu) 

Tu eşti propovăduirea cea cu multe numiri a tuturor proorocilor, că uşă a lui 
Dumnezeu, năstrapă de aur, pământ sfânt te-ai arătat, Fecioară dumnezeiască 
mireasă, născând cu trup pe lisus Hristos, Dumnezeul părinţilor, cel prea slăvit. 
Catavasie: Cela ce ai mântuit pe tineri din văpaie, ai venit pe pământ luând trup 
şi pe Cruce pironindu-Te, mântuire ne-ai dăruit nouă, Hristoase, cel singur bine- 


cuvântat, Dumnezeul părinţilor şi prea slăvit. 


Cântarea a 8-a 


Irmos: Această numită şi sfântă zi, una a sâmbetelor, Impărăteasă şi Doamnă, al 
praznicilor praznic şi sărbătoare este a sărbătorilor, întru care binecuvântăm pre 
Hristos întru toţi vecii. 


Pentru ce ţineţi acum miresme în mâini şi pe cine căutaţi? Cel ce s-a arătat acum 
femeilor la mormânt, a strigat: S-a sculat Hristos, Dumnezeul nostru, ridicând 
firea noastră cea omenească din temniţele iadului. 


Bucură-te, lemn de trei ori fericit şi dumnezeiesc, Cruce, lumina celor din întu- 
neric, care arăţi mai înainte cu strălucirea ta razele învierii lui Hristos, în lumea 
cea cu patru părţi; învredniceşte pe toţi credincioşii să ajungă Paştile. 


Tot în această zi miros miresmele dumnezeiescului vas de mir, lemnul cel cu 
mireasmă de viaţă, Crucea lui Hristos. Să mirosim mirosul cel de Dumnezeu în- 
suflat, închinându-ne ei cu credinţă în veci. 


Vino Eliseie proorocule, spune de faţă ce lemn a fost acela pe care l-ai băgat în 
apă? Crucea lui Hristos, prin care ne-am tras din adâncul stricăciunii, închi- 
nându-ne ei cu credinţă în veci. 


Mai-nainte închipuind Iacov de demult Crucea Ta, s-a închinat vârfului dum- 
nezeiescului toiag al lui Iosif, cunoscându-o mai-nainte a fi aceasta sceptrul cel 
înfricoşat al împărăției Tale, Hristoase; căreia acum ne închinăm cu credinţă în 
veci. 


Binecuvântăm pe Tatăl, şi pe Fiul şi pe Sfântul Duh, Domnul. 

O fiinţă în trei feţe slăvesc, fără amestecare, câte treie osebite după ipostasuri; 
că după chipul firii nu despart pe Tatăl şi pe Fiul şi pe Duhul; că un Dumnezeu 
este peste toate în veci. 

Şi acum şi pururea şi în vecii vecilor. Amin (a Născătoarei de Dumnezeu) 

Tu una dumnezeiască mireasă, Marie, te-ai arătat între maici Fecioară, născând 
fără bărbat pe Mântuitorul Hristos şi păzind pecetea curăţiei; pe tine te fericim 
credincioşii în veci. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


In groapa leilor aruncat fiind oarecând marele între prooroci Danul, mâinile, în 
chipul Crucii întinzându-şi, nevătămat s-a păzit de mâncarea acelora; binecu- 
vântând pe Hristos în veci. 


Cântarea a 9-a 


Irmos: Luminează-te, luminează-te, noule Ierusalime, că slava Domnului peste 
tine a răsărit. Saltă acum şi te bucură Sioane; iar tu, curată Născătoare de 
Dumnezeu, veseleşte-te întru Invierea Celui născut al tău. 


In mormânt Te-ai pogorât, dătătorule de viaţă, Dumnezeule, şi ai sfărâmat toate 
încuietorile şi zăvoarele şi pe morţi i-ai înviat, care strigau: Slavă învierii Tale, 
Hristoase Mântuitorule, Atotputernice. 


Mormântul Tău, Hristoase, mi-a izvorât viață; că venind Tu de faţă cel ce ţii 
viaţa, ai strigat celor ce locuiau în mormânturi: Cei din legături dezlegaţi-vă, că 
Eu am venit în lume răscumpărare. 

Să salte cu laude toate lemnele pădurii, văzând lemnul Crucii, cel de un nume 
cu dânsele, sărutându-se astăzi; pe carele Hristos şi-a înălţat capul, precum pro- 
feţeşte dumnezeiescul David. 


Eu, cel ce am murit prin pom, te-am aflat pe tine pom de viaţă, purtătoare de 
Hristos, Crucea mea, păzitoarea mea cea nebiruită, puterea cea tare asupra dra- 
cilor; ţie mă închin astăzi strigând: Sfinţeşte-mă cu mărirea ta. 


Veseleşte-te, bucură-te Biserica lui Dumnezeu, închinându-te astăzi de trei ori 
fericitului lemn al prea sfintei Cruci a lui Hristos, căreia slujesc Cetele îngereşti, 


ŞI cu frică îi stau înainte. 


Slavă Tatălui şi Fiului şi Sfântului Duh, a Treimii 


Inchinu-mă Ţie, Dumnezeire sfântă, Treime după feţe, Unime după fire, Tatălui 


şi Fiului şi Duhului Sfânt, unei Stăpânii şi unei împărăţii, care stăpâneşte toate. 
Şi acum şi pururea şi în vecii vecilor. Amin (a Născătoarei de Dumnezeu) 


Tu eşti Fecioară muntele cel mare, întru carele s-a sălăşluit Hristos, precum stri- 
gă dumnezeiescul David; prin care noi ne-am înălțat de pe pământ la cer, făcân- 
du-ne fii prin Duhul, întru tot fericită. 


Catavasie: O, Maică Fecioară şi adevărată Născătoare de Dumnezeu, ceea ce ai 
născut fără sămânță pe Hristos, Dumnezeul nostru, cel ce s-a înălțat cu trupul pe 
Cruce, toţi credincioşii îl slăvim şi te mărim acum după vrednicie. 


Acatistul Sfintei Cruci 


IEȚI DE SFINȚI 


ȘI VI 


i 


ECȚIA ACATISTE 


Sfânta Cruce este unul dintre cele mai vechi simboluri creştine, cu profunde 
semnificații teologice. Zilele de miercuri şi vineri fiind închinate Pătimirilor 
Domnului, credincioşii ortodocşi obişnuiesc să citească Acatistul Sfintei Cruci , 
alcătuit în veacul al XVIII-lea de eruditul vlah Nicolae Velara. Acest imn amin- 
teşte trei evenimente majore: 

— Răstignirea lui Hristos, 

= arătarea Crucii pe cer Sfântului împărat Constantin şi 

= aflarea lemnului Crucii de către Sfânta împărăteasă Elena. 


Astfel, Acatistul Sfintei Cruci este, totodată, rugăciune ortodoxă de laudă şi ru- 
găciune de ajutor în primejdii şi necazuri. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Impărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca 


Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


ie se se 


Acatistul Sfintei Cruci - Arhidiacon Vlad Rosu: 
https://www.youtube.com/watch?v=RikiEGzrErQ 


(Audio) Acatistul Sfintei Cruci - Înregistrare realizată la Catedrala Mitropo- 
ltană din lași: 
https://doxologia.ro/cantari/audio-acatistul-sfintei-cruci 


se eok 
Troparul Sfintei Cruci: Mântuieşte, Doamne, poporul Tău şi binecuvântează 
moştenirea Ta; biruinţă bine credincioşilor creştini asupra celui potrivnic dăru- 
iește şi cu Crucea Ta păzeşte poporul Tău. 


&&& 


Condacul 1 

O, de trei ori fericită şi prea cinstită Cruce, ție ne închinăm credincioşii şi te 
mărim, veselindu-ne de dumnezeiasca ta înălţare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


Icosul 1 


Îngerii din cer în chip nevăzut înconjoară cu frică Crucea cea de viaţă purtătoare 
şi văzând-o cum împarte acum cu strălucire credincioşilor har de lumină dătător, 
se înspăimântează şi-i stau înainte zicând către dânsa unele ca acestea: 
Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 

Bucură-te, cea prin care este închinat Ziditorul,; 

Bucură-te, cinstită Cruce, păzitoare a creştinilor! 


Condacul al 2-lea 

Văzându-se Elena pe sineşi întru dorire, a zis împăratului cu îndrăznire: lucrul 
cel prea dorit sufletului tău se arată prea de bucurie osârdiei mele; căutând însă 
arma cea biruitoare pentru tine, precum zici, cântă: Aliluia! 


Icosul al 2-lea 

Cunoştinţa cea necunoscută mai înainte, împărăteasa, cunoscând-o, a strigat 
către cei ce slujeau: “Din sânurile pământului siliţi-vă în grabă a afla şi Crucea a 
mi-o da!”, către care privind cu frică a zis, cântând aşa: 

Bucură-te, semnul adevăratei bucurii; 

Bucură-te, izbăvirea vechiului blestem; 

Bucură-te, comoară, pentru zavistie în pământ ascunsă; 

Bucură-te, ceea ce te-ai arătat cu stele închipuită; 

Bucură-te, cinstită Cruce cu împătrite raze în chipul focului; 

Bucură-te, scară pe înălțime rezemată, mai înainte oarecând arătată; 

Bucură-te, lumina îngerilor cea cu alinare închipuită; 

Bucură-te, rana demonilor cea mult suspinată; 

Bucură-te, odor veselitor al Cuvântului; 

Bucură-te, stingătoarea focului rătăcirii; 

Bucură-te, cinstită Cruce, apărătoare a deznădăjduiților; 

Bucură-te, tare apărătoare a celor ce bine călătoresc; 

Bucură-te, cinstită Cruce, păzitoare a creştinilor! 


Condacul al 3-lea 


Puterea Lemnului s-a arătat atunci, spre adevărata încredințare a tuturor şi pe 
cea fără de glas şi moartă, spre viaţă a sculat-o şi iată înfricoşătoarea privire a 
celor ce vor a culege mântuire, când cântă: Aliluia! 


Icosul al 3-lea 

Având Elena arma cea nebiruită, a alergat către fiul său, iar el, tare săltând în- 
dată, Crucea cea prea mare cunoscând-o, se bucura şi cu săltările ca şi cu nişte 
cântări, zicea către dânsa unele ca acestea: 

Bucură-te, cinstită Cruce, vasul Luminii; 

Bucură-te, cinstită Cruce, vistieria Vieţii; 

Bucură-te, dătătoarea darurilor Duhului; 

Bucură-te, limanul cel neînviforat al celor ce călătoresc pe mare; 

Bucură-te, masă care ţii ca pe o Jertfă pe Hristos; 

Bucură-te, viţă care porţi Strugurele cel copt care dă vinul cel tainic: 

Bucură-te, căci păzeşti sceptrurile împăraţilor; 

Bucură-te, căci zdrobeşti capetele balaurilor; 

Bucură-te, strălucită cunoştinţă a credinţei; 

Bucură-te, păzitoarea a toată lumea. 

Bucură-te, binecuvântarea lui Dumnezeu către muritori; 

Bucură-te, mijlocirea către Dumnezeu a celor muritori; 

Bucură-te, cinstită Cruce, păzitoare a creştinilor! 


Condacul al 4-lea 

Dumnezeiasca râvnă întru sineşi luând Elena, cu osârdie a căutat şi a aflat Cru- 
cea care în pământ era ascunsă şi pe cer împăratului se arătase, pe care lăudând- 
o a zis: Aliluia! 


Icosul al 4-lea 

În chipul soarelui s-a arătat Crucea în lume şi toţi de luminare umplându-se şi ca 
şi către o stea alergând, o văd pe aceasta ca pe o pricinuitoare de bunătăţi, în 
mâinile cele sfinte înălţată, pe care lăudând-o au zis: 

Bucură-te, raza Soarelui Celui gândit; 

Bucură-te, izvorul Mirului Celui nedeşertat; 

Bucură-te, chemarea lui Adam şi a Evei; 

Bucura te, omorârea stăpânitorilor iadului; 

Bucură-te, căci înălţându-te, împreună acum şi pe noi ne înalți; 

Bucură-te, căci închinându-te pe suflete le sfinţeşti; 

Bucură-te, lauda apostolilor cea în lume propovăduită; 

Bucură-te, tăria nevoitorilor cea prea iubită; 

Bucură-te, cinstita Cruce, mustrarea evreilor; 

Bucură-te, lauda credincioşilor; 

Bucură-te, cea prin care s-a surpat iadul; 

Bucură-te, cea prin care a răsărit darul, 


Bucură-te, cinstită Cruce, păzitoare a creştinilor! 


Condacul al 5-lea 

Lemnul cel de Dumnezeu dăruit, privindu-l noi toţi, la acoperământul lui acum 
să alergăm şi ca pe o armă ţinându-l, printr-însul să biruim taberele vrăjmaşilor 
şi pipăind pe Cel nepipăit, cu bucurie să cântăm Lui: Aliluia! 


Icosul al 5-lea 

Văzut-a lumina din cer marele Constantin, arătându-se semnul Crucii cu stele, 
întru care şi biruind mulţimea vrăjmaşilor, s-a sârguit de a descoperit lemnul 
Crucii şi a zis către dânsul unele ca acestea: 

Bucură-te, marginea sfatului celui negrăit; 

Bucură-te, tăria poporului celui binecuvântat; 

Bucură-te, cel ce înfrângi taberele vrăjmaşilor; 

Bucura te, cel ce arzi cu văpaia pe demoni; 

Bucură-te, sceptrul ceresc al împărăteşti oşti,; 

Bucură-te, arma nebiruită a iubitoarei de Hristos oşti; 

Bucură-te, ceea ce dobori sprânceana barbarilor; 

Bucură-te, ceea ce ocârmuieşti sufletele oamenilor; 

Bucură-te, izbăvitoarea multor răutăţi; 

Bucură-te, dăruitoarea multor bunătăţi,; 

Bucură-te, cea prin care saltă purtătorii de Hristos; 

Bucură-te, cea prin care iudeii se tânguiesc; 

Bucură-te, cinstită Cruce, păzitoare a creştinilor! 


Condacul al 6-lea 

Scară până la cer s-a făcut Crucea Domnului, pe toţi suindu-i de la pământ către 
înălțimea cerului, ca să locuiască împreună şi totdeauna cu cetele îngerilor, lă- 
sând pe cele ce sunt acum ca pe cele ce nu sunt şi ştiind ei a cânta: Aliluia! 


Icosul al 6-lea 

Lumină, Mântuitorule, strălucind peste toţi cei din iad, ai luminat pe cei ce ză- 
ceau jos; iar portarii iadului, nesuferind raza Ta, ca nişte morţi au căzut şi cei ce 
s-au izbăvit de dânşii, acum, văzând Crucea, cântă aşa: 

Bucură-te, învierea celor omorâţi; 

Bucură-te, izbăvirea celor ce se tânguiesc; 

Bucură-te, deşertarea vistieriilor iadului; 

Bucură-te, câştigarea desfătării Raiului; 

Bucură-te, toiag care ai afundat oastea egipteană; 

Bucură-te, căci iarăşi pe poporul israelit l-ai adăpat; 

Bucură-te, lemn însuflețit, a tâlharului mântuire; 

Bucură-te, trandafir bine mirositor, a binecredincioşilor mirosire; 

Bucură-te, hrana celor ce flămânzesc întru Duhul, 


Bucură-te, pecetea pe care oamenii au luat-o; 
Bucură-te, cinstită Cruce, uşa tainelor; 

Bucură-te, cea prin care se revarsă râuri dumnezeieşti; 
Bucură-te, cinstită Cruce, păzitoare a creştinilor! 


Condacul al 7-lea 

Lui Moise te-ai dat ca un toiag, vrând a mântui prea mult truditul neam din 
stricăciune, dar te-ai cunoscut lui şi semn dumnezeiesc. Pentru aceea s-a înspăi- 
mântat de tăria ta, Cruce cinstită, cântând: Aliluia! 


Icosul al 7-lea 

Cel ce de demult a dat lege văzătorului de Dumnezeu în Sinai, de voie pe Cruce 
s-a pironit pentru cei fără de lege, de bărbaţii cei fără de lege şi blestemul cel 
vechi al legii l-a dezlegat, ca puterea Crucii văzând-o toţi acum să cânte: 
Bucură-te, ridicarea celor căzuţi; 

Bucură-te, îndreptarea celor robiți de patimile lumești; 

Bucură-te, înnoirea învierii lui Hristos; 

Bucură-te, dumnezeiasca desfătare a monahilor; 

Bucură-te, copac bine înfrunzit sub care se adăpostesc credincioşii; 

Bucură-te, Lemn de prooroci grăit a fi pe pământ sădit,; 

Bucură-te, ajutorul Împărăției împotriva vrăjmaşilor; 

Bucură-te, apărare tare a cetăţii; 


Bucură-te, a Dreptului Judecător arătare; 
Bucură-te, a greşiților osândire; 

Bucură-te, cinstită Cruce, sprijinirea sărmanilor; 
Bucură-te, cinstită Cruce, îmbogățirea săracilor; 
Bucură-te, cinstită Cruce, păzitoare a creştinilor! 


Condacul al 8-lea 

Străină minune văzând, străină viaţă să vieţuim, mintea la cer înălțând-o; că 
pentru aceasta Hristos pe Cruce s-a pironit şi cu trupul a pătimit, vrând a-i trage 
la Sine pe cei ce cântă Lui: Aliluia! 


Icosul al 8-lea 

Întreg a venit din înălţime, avându-și cu Sine Dumnezeirea, singur Cuvântul cel 
mai înainte de veacuri şi născându-Se din Fecioara Maică şi lumii arătându-Se 
om smerit şi Crucea primind, a făcut vii pe cei ce cântă Lui: 

Bucură-te, cinstită Cruce, arma păcii; 

Bucură-te,, semnul călătorilor; 

Bucură-te, înţelepciunea şi întărirea celor ce se mântuiesc; 

Bucură-te, nebunia şi sfărâmarea celor ce dosădesc; 

Bucură-te, răsad bine rodit, nemuritor şi de viaţă purtător; 

Bucură-te, floare, care ai înflorit mântuirea noastră; 


Bucură-te, căci împreunezi pe cele de pe pământ cu cele de sus; 
Bucură-te, căci luminezi inimile celor de jos; 

Bucură-te, cea prin care stricăciunea s-a stricat; 

Bucură-te, cea prin care mâhnirea s-a pierdut; 

Bucură-te, bogăţia bunătăţilor celor înmiite; 

Bucură-te, lauda credincioşilor cea de mii de ori numită; 
Bucură-te, cinstită Cruce, păzitoare a creştinilor! 


Condacul al 9-lea 

A căzut tabăra demonilor cea cu tot felul de săgeți într-armată şi neamul evreilor 
s-a ruşinat, văzând ei că de către toţi cu dor Crucea este închinată şi că de-a 
pururea izvorăşte tămăduiri celor ce cântă: Aliluia! 


Icosul al 9-lea 

Râurile cugetelor celor de rea credinţă s-au oprit, fiind pironit pe lemn Tu, 
Hristoase, căci, cu adevărat nu se pricep cum şi cruce ai suferit şi de stricăciune 
ai scăpat, iar noi, Învierea slăvind-o, cântăm: 

Bucură-te, înălțimea înţelepciunii lui Dumnezeu; 

Bucură-te, adâncimea Proniei Lui; 

Bucură-te, necunoştința necuvântătorilor bârfitori; 

Bucura te, pierderea nebunilor de stele vrăjitori; 

Bucura te, câci arăţi învierea lui Hristos; 

Bucură-te, câci pătimirile Lui le înnoieşti; 

Bucură-te, ceea ce călcarea de poruncă a celor dintâi zidiți ai dezlegat-o; 
Bucură-te, ceea ce intrările Raiului le-ai deschis; 

Bucură-te, cinstită Cruce, cea de toţi cei drepteredincioşi cinstită; 

Bucură-te, a neamurilor celor necredincioase potrivnică; 

Bucură-te, cinstită Cruce, doctorul celor ce bolesc; 

Bucură-te, de-a pururea ajutătoare a celor ce se roagă ţie; 

Bucură-te, cinstită Cruce, păzitoare a creştinilor! 


Condacul al 10-lea 

Lumea vrând a o mântui, împodobitorul lumii la dânsa S-a pogorât în chip de 
negrăit şi întrupat fiind, Crucea a suferit şi pentru noi pe toate ca noi le pri- 
meşte; pentru aceea şi izbăvindu-ne pe noi, de la toţi aude: Aliluia! 


Icosul al 10-lea 

Zid nebiruit şi dumnezeiesc al lumii te înţelegem, o, purtătoare de viaţă Cruce, 
că Făcătorul cerului şi al pământului pe tine gătindu-te, Îşi întinde mâinile - 
străină auzire - şi pe toţi învaţă a cânta: 

Bucură-te, temeiul dreptei credinţe; 

Bucură-te, biruinţa creştinilor; 

Bucură-te, căci pe Amalec cel gândit l-ai înfrânt; 


Bucură-te, căci de mâinile lui lacov mai înainte te-ai închipuit; 
Bucură-te, căci tu umbrele cele prea vechi le-ai înnoit; 
Bucură-te, căci tu glasurile cele de prooroci grăite le-ai împlinit; 
Bucură-te, căci ai purtat pe Mântuitorul tuturor; 

Bucură-te, căci ai stricat pe stricătorul sufletelor; 

Bucură-te, cea prin care cu îngerii ne-am unit; 

Bucură-te, cea prin care cu lumina ne-am strălucit; 

Bucură-te, căci cinstindu-te, ţie ne închinăm; 

Bucură-te, căci strigând, ţie glăsuim; 

Bucură-te, cinstită Cruce, păzitoare a creştinilor! 


Condacul al 11-lea 

Cântarea toată se micşorează, vrând a urma mulțimii minunilor tale, fiindcă de- 
ți vom aduce ţie, o, prea cinstită Cruce, mulţime de laude, nimic vrednic nu 
împlinim, faţă de cele ce ne-ai dat nouă, dar cântăm: Aliluia! 


Icosul al 11-lea 

Strălucire de lumină dătătoare, celor ce sunt întru întuneric se dăruieşte Crucea 
aceasta de viaţă dătătoare, căci lumina cea nematerialnică a primit-o şi spre 
dumnezeiasca cunoştinţă pe toţi povăţuieşte şi înălțându-se acum, pe mintea 
noastră o înalță a cânta acestea: 

Bucură-te, luminătorul cel ce te arăţi celor ce sunt întru întuneric; 

Bucură-te, stea, care străluceşti lumea; 

Bucură-te, fulger, care orbeşti pe ucigaşii lui Hristos; 

Bucură-te, trăznet, care slăbănogeşti pe cei necredincioşi; 

Bucură-te, căci ai strălucit cetele dreptmăritorilor; 

Bucură-te, căci ai risipit capiştele idolilor; 

Bucură-te, cea al cărei chip din cer s-a arătat; 

Bucură-te, cea al cărei dar pe vicleşuguri le-a gonit; 

Bucură-te, ceea ce însemnezi omorârea trupului; 

Bucura te, ceea ce omori pornirea patimilor; 

Bucură-te, pe care Hristos s-a răstignit; 

Bucură-te, prin care toată lumea s-a mântuit; 

Bucură-te, cinstită Cruce, păzitoare a creştinilor! 


Condacul al 12-lea 

Har voind Hristos a da oamenilor, mâinile pe lemn îşi întinde şi neamurile toate 
împreună le cheamă şi Împărăţia Cerurilor o dă tuturor celor ce cu vrednicie şi 
cu credinţă cântă cântarea: Aliluia! 


Icosul al 12-lea 


Cântând cântarea ta, te lăudăm cu dor pe tine lemnul Domnului ca pe un însu- 
fleţit; căci pironindu-se cu trupul pe tine, Cel ce stăpâneşte peste puterile cele 
de sus ne-a sfinţit, ne-a mărit şi ne-a învăţat a zice acestea: 

Bucură-te, cinstită Cruce, arma cea înţelegătoare; 

Bucură-te, sfânta privire a Sfinţilor; 

Bucură-te, înainte-propovăduirea proorocilor şi a drepţilor; 

Bucură-te, purtătoare de lumină, meşteşugire a lui Hristos; 

Bucură-te, frumuseţea şi cununa drepteredincioşilor ocârmuitori; 

Bucură-te, stăpânirea şi întărirea cuvioşilor preoţi; 

Bucură-te, podoaba cea prea lăudată a adevărului; 

Bucură-te, începutul cel prea bun al mântuirii; 

Bucură-te, strălucirea cea luminată a tuturor; 

Bucură-te, izgonirea agarenilor; 

Bucură-te, făclie a luminii celei nestricate; 

Bucură-te, veselia sufletului meu; 

Bucură-te, cinstită Cruce, păzitoare a creştinilor! 


Condacul al 13-lea (de trei ori) 

O, întru tot cântat Lemn, pe care a fost răstignit Hristos, Cuvântul cel mai sfânt 
decât toți Sfinţi, primind rugăciunile noastre, de toată primejdia pe toți izbă- 
veşte-ne şi de chinurile veşnice scapă pe cei ce cântă lui Dumnezeu: Aliluia! 


Apoi se zice iarăşi: 


Icosul 1 

Îngerii din cer în chip nevăzut înconjoară cu frică Crucea cea de viaţă purtătoare 
şi văzând-o cum împarte acum cu strălucire credincioşilor har de lumină dătător, 
se înspăimântează şi-i stau înainte zicând către dânsa unele ca acestea: 
Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumi; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 

Bucură-te, cea prin care este închinat Ziditorul,; 

Bucură-te, cinstită Cruce, păzitoare a creştinilor! 


Condacul 1 


O, de trei ori fericită şi prea cinstită Cruce, ție ne închinăm credincioşii şi te 
mărim, veselindu-ne de dumnezeiasca ta înălţare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


lar la urmă se citeşte această rugăciune: 


Rugăciune 


ACATISTUL 
SFINTEI CRUCI 


Doamne lisuse Hristoase, dulce Mântuitorul sufletului meu, mărturisesc înaintea 
Ta, întru această zi a răstignirii Tale, în care ai pătimit şi ai luat moarte pe Cruce 
pentru păcatele noastre, că eu sunt cel ce Te-am răstignit cu păcatele mele cele 
multe şi cu fărădelegile mele cele rele. De aceea mă rog bunătății Tale celei 
nemărginite, ca să mă faci şi pe mine părtaş sfintelor Tale Patimi, cinstitelor răni 
şi morţii Tale celei de viaţă făcătoare, pentru ca să mă învrednicesc, prin darul 
Tău, să câştig şi eu asemenea Ție, pentru dragostea Ta, precum Tu cel milostiv 
le-ai răbdat pentru mântuirea mea, întărindu-mă pururea cu aceeaşi putere şi 
răbdare ce ai avut când Te-au răstignit nemulțumitorii evrei. 


De aceea întăreşte-mă, Doamne, ca să pot ridica cu bucurie de astăzi înainte 
Crucea Ta cu deplină pocăință, întristarea morţii Tale să o simt, precum au 
simţit-o Preasfânta Ta Maică, ucenicii Tăi şi mironosiţele femei. Şi-mi înviază 
simţirile mele cele sufleteşti, ca să cunoască moartea Ta, precum ai făcut de Te- 
au cunoscut şi zidirile cele neînsufleţite, care s-au mişcat la răstignirea Ta, pre- 
cum Te-a cunoscut tâlharul cel credincios pe care, rugându-se Ţie, l-ai primit în 
Rai. Dă-mi, Doamne şi mie, tâlharului celui rău, darul Tău, precum ai dat atunci 


aceluia şi iartă păcatele mele pentru sfintele Tale Patimi şi mă primeşte prin 
pocăință împreună cu el în Rai, ca un Dumnezeu şi ziditor ce-mi eşti. 


Asemenea fă cu toţi creştinii, vii şi morţi, precum se roagă Ție în toate zilele 
Sfânta Biserică şi le lasă lor toate păcatele şi-i învredniceşte pe ei de împărăţia 
Ta şi să vadă lumina Ta şi să mărească slava Ta. 


Mă închin Crucii Tale, Hristoase şi zic către dânsa: Slavă ei pentru dragostea 
Ta! 

Bucură-te, prea cinstită Cruce a lui Hristos, căci prin tine s-a mântuit lumea, 
ridicând asupra ta pe lisus țintuit. 

Bucură-te, pom prea mărit, pentru că Tu ai ţinut rodul vieţii ce ne-a mântuit din 
moartea păcatului. 

Bucură-te, toiagul cel tare ce ai sfărâmat uşile iadului. 

Bucură-te, cheia împărătească ce ai deschis uşa Raiului. 


Mă bucur şi eu, pentru că văd pe vrăjmaşii Tăi surpaţi, iar pe prietenii Tăi că 
împărăţesc în ceruri, pe vrăjmaşii Tăi biruiţi de puterea Ta, iar pe creştinii ce Ți 
se închină, înarmaţi cu puterea Ta. 


O, Hristoase, Răstignitul meu, câte ai pătimit pentru noi, câte răni, câte scuipări, 
câte batjocuri şi ce necinste ai răbdat pentru păcatele noastre, pentru ca să ne dai 


pildă de adevărată răbdare! De aceea cum pot cu să fug de Cruce, văzând pe 
Hristos că este ridicat pe ea? Cum să-mi pară grele chinurile văzând pe Stăpânul 
meu că le iubeşte, le cere şi le socoteşte Lui de mare cinste? 


Ruşine-mi este, cu adevărat, de mă voi întrista de relele ce-mi pricinuiesc 
oamenii sau de ispitele ce-mi aduc diavolii sau de trupul şi gândurile mele cele 
rele sau pentru sărăcia şi bolile ce-mi vin din voia lui Dumnezeu pentru păcatele 
mele, deoarece acestea toate mi le trimite pentru ca să mă apropie mai mult de 
EI, pentru ca să-L slăvesc şi să mă pedepsesc în această viaţă pentru binele meu, 
pentru ca să mă odihnesc cu mai multă mărire întru Împărăţia Lui cea veşnică. 


Și de vreme ce este aşa, înmulțeşte-mi Doamne ostenelile, ispitele şi durerile, 
dar să-mi înmulţeşti împreună şi să-mi prisoseşti şi răbdarea şi puterea, ca să pot 
răbda toate câte mi s-ar întâmpla. Pentru că recunosc că sunt neputincios de nu 
mă vei întări, orb de nu mă vei lumina, legat de nu mă vei dezlega, fricos de nu 
mă vei face îndrăzneţ, rău de nu mă vei preface în bun, pierdut de nu mă vei 
ierta, rob de nu mă vei răscumpăra cu bogata şi dumnezeiasca Ta putere şi cu 
darul Sfintei Tale Cruci, căreia mă închin şi o măresc acum şi pururea şi în vecii 
vecilor. Amin. 


Acatistul Sfintei Cruci (al doilea) 


Acatistul Sfintei Cruci (al doilea): 
https://www.academia.edu/74808139/Acatistul_Sfintei_Cruci_al_doilea 


5% 2 ie 
Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 


Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


seste 
Acatistul Sfintei Cruci compus de Sfântul ierarh Nil Dorobanţu: 


https://www.youtube.com/watch?v=wJThSTOpbBw&t=1s 
LA 


Condac 1 

Inălţatu-te-ai tu, Hristos văitându-se în sânge, lacrimi şi sudori, ca toți înlăcri- 
maţii să ne mântuind strigând: Bucură-te, Sfântă cruce arma tuturor biruito- 
rilor! 


Icos 1 

Hristos Dumnezeu pe Sfânta cruce a murit în picioare deasupra întregului 
Univers biruind toată potrivnicia ca să-Ți cântăm: 

Bucură-te, Sfântă cruce care l-ai ţinut în braţe pe Hristos până ce Duhul şi-a dat; 
Bucură-te, că ai fost în al PreaSfintei Treimi sfat; 

Bucură-te, că de Hristos niciodată nu te-ai depărtat; 

Bucură-te, că de Cel rănit şi însângerat nu te-ai ruşinat,; 

Bucură-te, lemnul Vieţii care cu sfânt sângele lui Hristos ne-ai adăpat; 
Bucură-te, că pe Hristos L-ai mângâiat când era mai îndurerat; 

Bucură-te, că susţinut de tine a predicat; 

Bucură-te, că răstignit fiind pe tine toată suflarea a iertat; 

Bucură-te, că eşti cruce vie deşi ai fost lemn uscat; 

Bucură-te, tronul marelui Hristos Împărat; 

Bucură-te, masa de jertfă a lui Hristos; 

Bucură-te, că eşti proslăvită şi după ce Hristos s-a dat jos; 


Bucură-te, Sfântă cruce arma tuturor biruitorilor! 


Condac 2 
Stâlpul Betelului, baza Sfintei Biserici primare eşti Sfântă cruce pentru care stri- 
găm: Aliluia! 


Icos 2 

Pomul Paradisului şi al Apocalipsei te-ai arătat rodind pe Hristos, roada cea bu- 
nă ca să-ţi cântăm: 

Bucură-te, Pomul vieţii; 

Bucură-te, podoaba tinereţii; 

Bucură-te, prima icoană vie; 

Bucură-te, a cerurilor bucurie; 

Bucură-te, pom uscat cu roadă; 

Bucură-te, că ne izbăveşti de orice iscoadă,; 
Bucură-te, cer pământesc; 

Bucură-te, pământ ceresc; 

Bucură-te, al picioarelor aşternut; 

Bucură-te, că Hristos să zacă pe tine a vrut; 
Bucură-te, că şi braţe ca să-L ţii pe Dumnezeu ai avut; 
Bucură-te, că pe braţele tale ca o mamă L-ai ţinut; 
Bucură-te, Sfântă cruce arma tuturor biruitorilor! 


Condac 3 
Nedespărțită eşti de Hristos cel înlăcrimat când toţi L-au părăsit deci îţi cântăm: 
Aliluia! 


Icos 3 

Steag de biruinţă profețit din Vechiul Testament te-ai revelat pentru care îţi cân- 
tăm: 

Bucură-te, biruitoare; 

Bucură-te, că prin tine nimeni nu mai moare; 
Bucură-te, bucurie din întristare; 

Bucură-te, că ne scapi de eroare; 

Bucură-te, mântuitoare; 

Bucură-te, apărătoare; 

Bucură-te, izbăvitoare 

Bucură-te, a cerurilor floare; 

Bucură-te, nemuritoare; 

Bucură-te, a lui Hristos lucrare; 

Bucură-te, semnul arătat în stele şi soare; 
Bucură-te, cutremurătoare; 

Bucură-te, Sfântă cruce arma tuturor biruitorilor! 


Condac 4 
Semnul, minunea şi puterea lui Hristos eşti, pentru care îţi cântăm: Aliluia! 


Icos 4 

Îmbibată de Sfântul sânge şi de sudorile şi lacrimile Dumnezeului nepătimitor 
eşti pentru care îţi strigăm: 

Bucură-te, singură ucenică împărtăşită şi nedespărțită de Hristos; 
Bucură-te, că nu L-ai lăsat nici mort să cadă jos; 

Bucură-te, cea înălţată până la cer; 

Bucură-te, cea purtată de ortodocşi, monahism şi cler; 
Bucură-te, că prin tine toţi dracii pier; 

Bucură-te, al Universului străjer; 

Bucură-te, care pretutindeni pururea ne însoţeşti; 

Bucură-te, semnul celor şapte Sfinte taine creştineşti; 

Bucură-te, că pe toate relele biruieşti; 

Bucură-te, că prin tine ne orientăm; 

Bucură-te, că prin tine în Rai intrăm; 

Bucură-te, Sfântă cruce arma tuturor biruitorilor! 


Condac 5 
Impărtăşită cu Hristos eşti pentru care îţi cântăm: Aliluia! 


Icos 5 

Patul lui Hristos ai fost şi L-ai ţinut ca pe o jertfă vie, mântuitoare pentru care îţi 
cântăm: 

Bucură-te, cruce în formă de scară până la cer; 

Bucură-te, semnul mâinilor lui Iacov peste Manase şi Efraim; 
Bucură-te, că scoţi din noi orice venin; 

Bucură-te, semnul sângelui de miel de prag; 

Bucură-te, că tu eşti semnul cel mai drag; 

Bucură-te, al lui Moise toiag; 

Bucură-te, că ai odrăslit; 

Bucură-te, că pe Hristos infinit L-ai primit; 

Bucură-te, că spre slava Sfintei Biserici ai înflorit, 

Bucură-te, că cruce însemnând Moise a biruit; 

Bucură-te, că prin Sfânta Cruce şi Marea Roşie s-a despărțit; 
Bucură-te, că Israelul pedestru a trecut; 

Bucură-te, că pentru faraon, mormânt în apa roşie ai făcut; 
Bucură-te, Sfântă cruce arma tuturor biruitorilor! 


Condac 6 
Toiagul spre închipuirea tainei se primeşte, căci cu odrăslire a ales ierarhia orto- 
doxă pentru care strigăm: Aliluia! 


Icos 6 

Bisericii celei mai înainte neroditoare acum a înflorit lemnul Sfintei cruci spre 
putere şi spre întărire cântând: 

Bucură-te, de trei ori fericite lemn; 

Bucură-te, că spre curaj eşti un îndemn; 

Bucură-te, că răstignirea ne-a adus mântuirea; 

Bucură-te, că satan care a înşelat cu lemnul ştiinţei a căzut; 
Bucură-te, că în faţa Sfintei cruci rămâne vrăjmaşul mut; 

Bucură-te, că Hristos care s-a pironit pe tine a înviat; 

Bucură-te, că pe Hristos ca pe un dar etern ni L-ai dat; 

Bucură-te, că prin Sfânta Cruce toată creştinătatea s-a înălţat; 
Bucură-te, că şi lona în rânza fiarei s-a închinat; 

Bucură-te, că şi talpa iadului s-a cutremurat 

Bucură-te, că lona mântuitoarea patimă a însemnat; 

Bucură-te, că Hristos a treia zi ieşind din mormânt şi din iad a înviat; 
Bucură-te, Sfântă cruce arma tuturor biruitorilor! 


Condac 7 
Auzit-a, Hristoase taina iconomiei tale, înţeles-am lucrurile Tale şi am proslăvit 
Dumnezeirea Ta, cântând: Aliluia! 


Icos 7 

Sfânta cruce e păzitoare a toată lumea, podoaba Sfintei Biserici, stăpânirea, întă- 
rirea credincioşilor, slava îngerilor, rană contra dracilor, deci îţi strigăm: 
Bucură-te, că deşi S-a răstignit Hristos, totuşi a înviat şi lumea a luminat; 
Bucură-te, că pe nebunii tirani ai surpat; 

Bucură-te, că pe hulitori ai dărâmat; 

Bucură-te, semn înfricoşat; 

Bucură-te, că focul celor trei tineri ai înrourat; 

Bucură-te, că toţi martirii cu crucea s-au însemnat; 

Bucură-te, semn binecuvântat; 

Bucură-te, că şi la sfârşitul lumii pe cer te vei arăta; 

Bucură-te, prin semnul tău a început Hristos a crea; 

Bucură-te, că focul în rouă ai prefăcut; 

Bucură-te, că asupra celor patru stihii, putere ai avut; 

Bucură-te, al lui Hristos trup; 

Bucură-te, Sfântă cruce arma tuturor biruitorilor! 


Condac 8 
O, prea slăvită minune, pomule de viaţă purtător îţi cântăm: Aliluia! 


Icos 8 
Rai de taină, cheie, uşă, stâlp, steag şi arma noastră eşti, pentru care îţi cântăm: 


Bucură-te, că prin tine avem viaţă; 

Bucură-te, care ai odrăslit a lui Hristos dulceaţă; 
Bucură-te, că prin tine se sfinţesc cele şapte Sfinte Taine; 
Bucură-te, că ne îmbraci cu ale lui Hristos haine; 
Bucură-te, pom de viaţă purtător; 

Bucură-te, pe pământ sădit pentru întregul popor; 
Bucură-te, că pe tot norodul l-ai făcut închinător; 
Bucură-te, prea slăvită putere a lui Hristos; 
Bucură-te, la înălțime ridicată de jos; 

Bucură-te, că toate marginile te slăvesc; 

Bucură-te, că toţi dracii se îngrozesc; 

Bucură-te, lemn domnesc, dumnezeiesc; 
Bucură-te, Sfântă cruce arma tuturor biruitorilor! 


Condac 9 
Astăzi mergi înainte Sfântă cruce a lui Hristos, cu care cântăm: Aliluia! 


Icos 9 

Veniţi toate neamurile să ne închinăm Sfintei cruci cântând: 
Bucură-te, că pe Hristos ca pe un strugure plin de viaţă L-ai purtat; 
Bucură-te, că înălţându-L pe Hristos, tu însăţi te-ai înălţat; 

Bucură-te, că şi pe noi la Hristos ne-ai tras şi moartea ai sfărâmat; 
Bucură-te, prea cinstite lemn prin care ne împărtăşim cu cei din Eden; 
Bucură-te, că nemuritoare hrană ne-ai agonisit; 

Bucură-te, că lățimea şi lungimea îţi cuprind pe Cel Infinit; 
Bucură-te, căci cu dumnezeiescul dar toate le-ai sfințit; 

Bucură-te, că neamurile cele barbare s-au biruit; 

Bucură-te, sceptrul Ortodoxiei în prigoană s-a întărit; 

Bucură-te, dumnezeiască scară prin care Sfinţii Îngeri s-au pogorât şi s-au suit; 
Bucură-te, că pe Hristos în cântări Îl înălțăm; 

Bucură-te, că pentru Sfânta cruce pe toate le răbdăm; 

Bucură-te, Sfântă cruce arma tuturor biruitorilor! 


Condac 10 
Sărutăm cu bucurie şi cu frică Sfânta cruce cântând: Aliluia! 


Icos 10 

Tămăduitoare de toată boala trupului şi sufletului eşti pentru care îți strigăm: 
Bucură-te, că din nevrednici şi din păcătoşi ne îndrepţi,; 

Bucură-te, că şi pe cei neînvăţaţi şi fricoşi îi faci înţelepţi; 

Bucură-te, miluitoare şi necuvântătoare; 

Bucură-te, apărătoare şi acoperitoare; 

Bucură-te, lemn binecuvântat prin care s-a făcut veşnica dreptate; 


Bucură-te, cea de însuşi Hristos dusă în spate; 

Bucură-te, că distrugi orice tiranie de la împărăteasca zidire; 

Bucură-te, că prin sângele dumnezeiesc ai şters veninul demonesc din omenire; 
Bucură-te, că blestemul şi osândirea nedreaptă ai dezlegat; 

Bucură-te, căci cu lemnul şi patima Celui fără patimi har ne-ai dat; 

Bucură-te, că ne-ai răscumpărat prin sfânt sângele lui Hristos adevărat; 
Bucură-te, că Mielul lui Dumnezeu orice păcat a ridicat; 

Bucură-te, Sfântă cruce arma tuturor biruitorilor! 


Condac 11 
Sus pe Sfânta cruce, Hristos a îndeplinit preoţia, profeția şi împărăţia ca jertfă şi 
răscumpărare pentru care cântăm: Aliluia! 


Icos 11 

Dumnezeirea unită cu omenirea a îndurat pătimirea şi ne-ai adus prin Sfânta 
cruce mântuirea ca să strigăm: 

Bucură-te, că te purtăm ca semn şi pecete pe frunte; 

Bucură-te, că peste hulitori vin pedepse multe; 

Bucură-te, cruce spirituală şi materială biruitoare; 

Bucură-te, că ne-am luat Sfânta cruce mântuitoare; 

Bucură-te, semnul pe care stă şarpele de aramă; 

Bucură-te, că Hristos S-a înălţat pe cruce ca să ni te dea ca armă; 


Bucură-te, că dat-ai semn celor ce se tem de la faţa dracului să fugă; 

Bucură-te, că toate seminţiile la sfârşit vor vedea semnul de rugă; 

Bucură-te, că păcatele noastre Hristos le-a ridicat întru trupul său pe lemn; 
Bucură-te, că vieţuind dreptăţii prin rănile lui Hristos ne-am vindecat prin semn; 
Bucură-te, că Hristos ascultător S-a făcut până la moarte pe Sfânta cruce; 
Bucură-te, că numele lui Hristos e cel mai sfânt şi dulce; 

Bucură-te, Sfântă cruce arma tuturor biruitorilor! 


Condac 12 
Hristos a făcut pace prin sfânt sângele crucii Lui şi celor de pe pământ şi în 
ceruri, deci cântăm: Aliluia! 


Icos 12 

Pironind pe Sfânta cruce zapisul cel ce era asupra noastră, Hristos ne-a şters pă- 
catele pentru care strigăm: 

Bucură-te, că prin Sfânta cruce Hristos a împăcat toate; 

Bucură-te, că nu mai există păcate, nici moarte; 

Bucură-te, că semn spre neamuri este Sfânta cruce; 

Bucură-te, că nouă nu ne este a ne lăuda decât în crucea dulce; 

Bucură-te, că lumea s-a răstignit nouă şi noi lumii; 

Bucură-te, cruce semnul spre neamuri şi taina minunii; 


Bucură-te, cuvântul crucii este nebunie pentru cei pieritori; 

Bucură-te, că vei fi semnul sfârşitului pe nori; 

Bucură-te, că nouă celor care ne mântuim eşti puterea lui Dumnezeu; 
Bucură-te, că au căzut vrăjmaşii crucii care luptau contra lui Hristos mereu; 
Bucură-te, arma mântuirii, jertfelnicul şi pecetea; 

Bucură-te, că numai tu l-ai alinat lui Hristos setea; 

Bucură-te, Sfântă cruce arma tuturor biruitorilor! 


Condac 13 (de trei ori) 

O, Preasfântă cruce prin care ne-a iertat şi ne-a hrănit şi în Rai, primind acest 
dar de acum izbăveşte de toată ispita şi prigoana, boala, moartea şi osânda pe 
cei ce îţi cântăm: Aliluia! 


Apoi se zice iarăşi: 


Icos 1 

Hristos Dumnezeu pe Sfânta cruce a murit în picioare deasupra întregului Uni- 
vers biruind toată potrivnicia ca să-Ți cântăm: 

Bucură-te, Sfântă cruce care l-ai ţinut în braţe pe Hristos până ce Duhul şi-a dat; 
Bucură-te, că ai fost în al PreaSfintei Treimi sfat; 

Bucură-te, că de Hristos niciodată nu te-ai depărtat; 

Bucură-te, că de Cel rănit şi însângerat nu te-ai ruşinat,; 

Bucură-te, lemnul Vieţii care cu sfânt sângele lui Hristos ne-ai adăpat; 
Bucură-te, că pe Hristos L-ai mângâiat când era mai îndurerat; 

Bucură-te, că susținut de tine a predicat; 

Bucură-te, că răstignit fiind pe tine toată suflarea a iertat; 

Bucură-te, că eşti cruce vie deşi ai fost lemn uscat; 

Bucură-te, tronul marelui Hristos Împărat; 

Bucură-te, masa de jertfă a lui Hristos; 

Bucură-te, că eşti proslăvită şi după ce Hristos s-a dat jos; 

Bucură-te, Sfântă cruce arma tuturor biruitorilor! 


Condac 1 

Înălţatu-te-ai tu, Hristos văitându-se în sânge, lacrimi şi sudori, ca toţi înlăcri- 
maţii să ne mântuind strigând: Bucură-te, Sfântă cruce arma tuturor birui- 
torilor! 


Paraclisul Sfintei Cruci 


Materiale despre Sfânta cruce: 
https://independent.academia.edu/emystea/Sf-Cruce 


ie se ste 


Paraclisul Sfintei Cruci: 
https://www.academia.edu/74898489/Paraclisul_Sfintei_Cruci 


ie se se 


Rugăciunile începătoare 
În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru ru- 
găciunile Sfinților părinților noştri, Doamne Iisuse Hristoase, Fiul lui Dumne- 
zeu, miluieşte-ne pe noi. Amin. 


Doamne miluieşte (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm şi să cădem la Hristos Împăratul nostru Dumnezeu. 
Veniţi să ne închinăm şi să cădem la însuşi Hristos Impăratul şi Dumnezeul 
nostru. 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 


3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
su-fletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori) 


Troparul (glasul 1): Mântuiește, Doamne, poporul Tău şi binecuvântează moş- 


tenirea Ta; biruinţă bine credincioşilor creștini asupra celui potrivnic dăruieşte 
şi cu Crucea Ta păzeşte poporul Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 


9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi Smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul 
Cântarea 1 
Irmos: Cruce însemnând Moise cu toiagul, Marea Roşie a despărțit-o pentru 
Israel, cel ce pedestru a trecut, iar de-a curmezişul lovind marea, a împreunat-o 
împotriva carelor lui Faraon, deasupra scriind nebiruita armă. Pentru aceea să-l 


cântăm lui Hristos, Dumnezeului nostru, că S-a prea slăvit. 


Stih: Slavă, Doamne, cinstitei Crucii Tale! 


Chipul prea curatei Patimi întru sine mai înainte l-a arătat Moise, în mijlocul 
preoţilor stând. Şi ca o cruce închipuindu-se cu întinderea mâinilor, a biruit 
puterea lui Amalec cel atotpierzător. Pentru aceasta să-l cântăm lui Hristos, 
Dumnezeului nostru, că S-a prea slăvit. 


Slavă Tatălui şi Fiului şi Sfântului Duh. 


Pus-a Moise pe stâlp doctorie împotriva muşcării celei stricătoare şi înveninate, 
şi cu lemnul cel în chipul Crucii pe şarpele ce se târa pe pământ l-a legat, vătă- 
marea cea potrivnică într-însul biruind. Pentru aceasta cântăm lui Hristos, 
Dumnezeului nostru, că S-a prea slăvit. 


Şi acum şi pururea şi în vecii vecilor. Amin. 


Arătat-a cerul biruinţa Crucii creştinului şi de Dumnezeu înţelepţitului împărat, 
şi înverşunarea vrăjmaşilor celor pizmătăreţi într-însa s-a surpat, înşelăciunea a 
pierit şi credinţa cea dumnezeiască la marginile pământului s-a răspândit. Pentru 
aceasta să-l cântăm lui Hristos, Dumnezeului nostru, că S-a prea slăvit. 


Cântarea a 3-a 

Irmos: Toiagul spre închipuirea Tainei se primeşte, că prin odrăslire a ales 
preot, iar pentru Biserica cea mai înainte neroditoare, acum a înflorit lemnul 
Crucii, spre putere şi spre întărire. 


Stih: Slavă, Doamne, cinstitei Crucii Tale! 


Izvoarele cele de fel amare le-a prefăcut cu lemnul Moise în pustie de demult, 
arătând mai înainte mutarea cea prin Cruce a păgânilor la credinţă. 


Slavă Tatălui şi Fiului şi Sfântului Duh. 

Fiind lovită piatra cea vârtoasă, a izvorât apă poporului celui neplecat şi împitrit 
la inimă, şi a arătat taina Bisericii celei de Dumnezeu chemate, care are Crucea 
putere şi întărire. 

Şi acum şi pururea şi în vecii vecilor. Amin. 

Coasta ta cea prea curată cu sulița fiind împunsă, apă şi sânge a izvorât, care 


înnoiesc legea şi spală păcatul. Căci Crucea este lauda credincioşilor, puterea şi 
întărirea dreptcredincioşilor creştini. 


Sedealnă, (glasul al 8-lea): În Rai, de demult, lemnul m-a golit prin mâncare, 
vrăjmaşul pricinuindu-mi omorârea, iar lemnul Crucii, aducând haina vieţii 
oamenilor, s-a înfipt în pământ şi lumea toată s-a umplut de bucurie. Pentru 
aceasta văzând-o înălțată, lui Dumnezeu cu credință popoare, să-l strigăm: Pli- 
nă este de slavă casa Ta! 


Cântarea a 4-a 


Irmos: Auzit-am, Doamne, taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Slavă, Doamne, cinstitei Crucii Tale! 


Iordanul ce primise în sânul adâncimii sale securea, a întors-o în sus prin lemn, 
însemnând prin Cruce şi prin Botez tăierea înşelăciunii. 


Slavă Tatălui şi Fiului şi Sfântului Duh. 

Cu sfinţenie se îmbulzeşte poporul cel alcătuit de patru părți, mergând înaintea 
Crucii, ce închipuieşte cortul mărturiei, şi cu starea sa cea încrucişată se sfin- 
țeşte, prea mărindu-se. 


Şi acum şi pururea şi în vecii vecilor. Amin. 


Cu minune fiind întinsă Crucea, au strălucit raze ca ale soarelui şi au spus ce- 
rurile: Slavăa Dumnezeului nostru! 


Cântarea a 5-a 

Irmos: O, de trei ori fericite lemn, pe care S-a răstignit Hristos, împăratul şi Do- 
mnul, prin care a căzut cel ce a înşelat cu lemnul, înşelat fiind de Cel ce a fost 
pironit pe tine cu trupul, de Dumnezeu, care dă pace sufletelor noastre. 

Stih: Slavă, Doamne, cinstitei Crucii Tale! 

Pe tine, cruce, lemnul cel pururea lăudat pe care S-a răstignit Hristos, s-a sfiit 
sabia care păzea Edenul, învârtindu-se şi înfricoşătorul Heruvim 1 s-a plecat lui 
Hristos, cel ce a fost pironit pe tine, care dăruieşte pace sufletelor noastre. 

Slavă Tatălui şi Fiului şi Sfântului Duh. 

Puterile celor de dedesubt, cele potrivnice Crucii, se înfricoşează de semnul cel 
însemnat în văzduh, întru care umblă neamul celor cereşti, iar pământenii îşi 
pleacă genunchii lui Hristos, celui ce dă pace sufletelor noastre. 

Şi acum şi pururea şi în vecii vecilor. Amin. 

Cu raze nestricăcioase arătându-se dumnezeiasca Cruce, neamurilor celor întu- 
necate care zăceau în rătăcirea înşelăciunii, dumnezeiasca lumină le-a strălucit 
şi către Hristos, cel ce S-a pironit pe dânsa, le-a povăţuit, Cel ce dăruieşte pace 


sufletelor noastre. 


Cântarea a 6-a 


Irmos: In pântecele fiarei celei din apă lona palmele întinzându-şi în chipul 
Crucii, mântuitoarea Patimă mai înainte a închipuit-o lămurit. De unde a treia zi 


ieşind, Invierea cea mai presus de lume a însemnat-o, a lui Hristos Dumnezeu, 
cel ce S-a răstignit cu trupul, iar prin Invierea cea de a treia zi lumea a luminat- 
0. 


Slavă Tatălui şi Fiului şi Sfântului Duh. 


Cel de bătrâneţe gârbovit şi de neputinţă slăbănogit, lacov, se îndrepta cu 
schimbarea mâinilor, arătând lucrarea Crucii celei de viaţă purtătoare, pe care 
pironit fiind Dumnezeu cu trupul, boala cea de suflet pierzătoare a înşelăciunii a 
tămăduit-o şi vechimea Scripturii, a Legii celei umbroase, a înnoit-o. 


Şi acum şi pururea şi în vecii vecilor. Amin. 


Punându-şi palmele cruciş pe capetele tinerilor, dumnezeiescul Israel a arătat 
semnul cel de viaţă purtător şi părându-i-se lui Iosif că s-a înşelat, socotind mai 
de cinste poporul Legii celei vechi, nu şi-a schimbat Israel mâinile, ci a strigat 
că va întrece poporul lui Hristos cel de curând alcătuit şi cu Crucea îngrădit. 


Condac, (glasul al 4-lea): Cel ce Te-ai înălţat pe Cruce de bunăvoie, poporului 
Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte-i cu puterea Ta pe drepteredincioşii creştini, dăruindu-le 
lor biruinţă asupra celui potrivnic, având ajutorul Tău armă de pace, nebiruită 
biruinţă. 


Icos: Cel ce până la al treilea cer a fost răpit în Rai şi a auzit cuvinte nespuse şi 
dumnezeieşti, care nu pot fi grăite de limbi omeneşti, scrie către galateni: „Mie 
să nu-mi fie a mă lăuda fără numai în Crucea Domnului”, pe care pătimind, a 
omorât patimile. Deci şi noi cu osârdie să ţinem Crucea Domnului, lauda tutu- 
ror, Lemnul ce ne este dat nouă spre mântuire, armă de pace, nebiruită biruinţă. 


Prochimen: Înălţaţi pe Domnul Dumnezeul nostru şi vă închinaţi aşternutului 
picioarelor Lui, că Sfânt este. 


Stih: lar Dumnezeu, împăratul nostru, mai înainte de veac a lucrat mântuire în 
mijlocul pământului. 


Stihiri, glasul al 6-lea): 


Crucea înălțându-se, pe toată făptura o îndeamnă a lăuda prea curată Patima 
Celui ce S-a înălţat pe dânsa, căci întru aceasta ucigându-l pe cel ce ne-a ucis pe 
noi, pe cei omorâţi i-a înviat şi i-a înfrumusețat şi în ceruri a locui i-a învrednicit 
ca un Milostiv, pentru mulțimea bunătăţii Sale. Pentru aceea bucurându-ne, să 
înălțăm numele Lui şi să slăvim sfinţenia Lui cea prea înaltă. 


Moise mai înainte te-a închipuit pe tine, mâinile întinzându-şi spre înălțime şi 
biruindu-l pe Amalec, Cruce cinstită, lauda credincioşilor, întărirea nevoitorilor, 
frumuseţea apostolilor, biruinţa drepţilor, mântuirea tuturor cuvioşilor. Pentru 
aceasta, pe tine înălțată văzându-te, făptura se veseleşte şi prăznuieşte slăvindu- 
L pe Hristos, cel ce prin tine a adunat cele risipite, cu bunătatea cea prea înaltă. 


Cruce prea cinstită, căreia îţi stau împrejur Cetele îngereşti bucurându-se, astăzi 
înălţată fund cu dumnezeiasca voie, înalţă-i pe toţi cei ce au fost izgoniți prin 
amăgirea mâncării şi au alunecat spre moarte. Pentru aceasta pe tine cu inima şi 
cu buzele credincioşii sărutându-te, sfinţenie luăm, grăind: Să-L înălţăm pe Hni- 
stos, pe prea bunul Dumnezeu, şi să ne închinăm aşternutului picioarelor Lui ce- 
lor dumnezeieşti. 


Cântarea a 7-a 


Irmos: Nebuna poruncă a tiranului celui păgân pe popoare le-a tulburat, suflând 
cu îngrozire şi cu hulă urâtă lui Dumnezeu, însă pe cei trei tineri nu i-a înfri- 
coşat mânia cea de fiară, nici focul cel vâlvâitor, ci cu duh de rouă aducător, ce 
împotrivă răsufla, împreună cu focul fiind, cântau: Prea lăudate Dumnezeul 
părinţilor şi al nostru, bine eşti cuvântat! 


Stih: Slavă, Doamne, cinstitei Crucii Tale! 


Din lemn gustând omul cel dintâi, în stricăciune a căzut şi cu izgonirea cea cum- 
plită din viaţă osândindu-se, ca şi cu o boală trupească vătămătoare toată firea 
omenească a murdărit-o, dar prin lemnul Crucii câştigându-ne iarăşi tămăduirea 
cântăm: Cel ce eşti prea lăudat, Dumnezeul părinților şi al nostru, bine eşti cu- 
vântat! 


Slavă Tatălui şi Fiului şi Sfântului Duh. 


Călcat-a porunca lui Dumnezeu neascultarea, gustarea din pom cea fără de vre- 
me a pricinuit moarte neamului omenesc şi s-a oprit cu paza de atunci pomul 
vieţii de a mai împărtăşi viaţa cea prea scumpă, de care s-a învrednicit tâlharul 
cel mulțumitor, prin cumplita moarte a Crucii, strigând: Dumnezeul părinților şi 
al nostru, bine eşti cuvântat! 


Şi acum şi pururea şi în vecii vecilor. Amin. 


Israel, cel ce vedea cele ce aveau să fie, de vârful toiagului său s-a rezemat, 
când s-a întâmpinat cu losif, arătând mai înainte că întru prea mărita Cruce se va 
rezema puterea Impărăţiei. Căci Crucea este laudă de biruinţă şi lumină celor ce 


cu credință cântă: Cel ce eşti prea lăudat, Dumnezeul părinţilor şi al nostru bine 
eşti cuvântat. 


Cântarea a 8-a 


Irmos: Binecuvântaţi-L, tineri cei întocmai cu numărul Treimii, pe Făcătorul 
Dumnezeu, Părintele, lăudaţi-L pe Cuvântul cel ce S-a pogorât şi focul în rouă l- 
a prefăcut, şi prea înălțaţi-L pe Duhul cel Preasfânt, care dă viaţă tuturor, întru 
toţi vecii. 


Stih: Slavă, Doamne, cinstitei Crucii Tale! 


Înălţându-se lemnul cel stropit cu Sângele Cuvântului lui Dumnezeu, Cel ce S-a 
întrupat, lăudaţi Puterilor cereşti, chemarea pământenilor şi o prăznuiţi; popoa- 
relor, închinaţi-vă Crucii lui Hristos, prin care S-a făcut scularea lumii în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Pământenilor, cei ce sunteţi chivernisitori ai darului, întru cuviinţă preoțească 
înălțaţi cu mâinile Crucea pe care a stat Hristos Dumnezeu, şi sulița care a stră- 
bătut trupul Cuvântului lui Dumnezeu, ca văzând toate neamurile mântuirea lui 
Dumnezeu, să-L prea mărească în veci. 


Şi acum şi pururea şi în vecii vecilor. Amin. 

Cei mai înainte aleşi prin dumnezeiasca pronie, credincioşi împărați creştini, 
veseliți-vă şi vă lăudaţi cu arma cea purtătoare de biruinţă a Crucii, care de la 
Dumnezeu vi s-a dăruit, că întru aceasta se risipesc în veci neamurile cele po- 
trivnice, care năvălesc cu îndrăznire. 


Irmos: 


Să lăudăm, bine să cuvântăm şi să ne închinăm Domnului cântându-l şi prea 
înălţându-L pe Dânsul întru toţi vecii. 


Binecuvântaţi-L, tineri cei întocmai cu numărul Treimii, pe Făcătorul Dumne- 
zeu, Părintele, lăudaţi-L pe Cuvântul cel ce S-a pogorât şi focul în rouă l-a pre- 
făcut, şi prea înălțaţi-L pe Duhul cel Preasfânt, care dă viaţă tuturor, întru toți 
Vecil. 


Cântarea a 9-a 


Irmos: Rai de taină eşti, Născătoare de Dumnezeu, care L-ai odrăslit nelucrat 
pe Hristos, de către care lemnul Crucii cel de viață purtător pe pământ a fost 
sădit. Pentru aceasta, acum înălţat fund, închinându-ne Lui, pe tine te mărim. 


Stih: Slavă, Doamne, cinstitei Crucii Tale! 


Să se bucure toți copacii dumbrăvii, pentru că li s-a sfinţit firea de la Săditorul 
lor, Hristos, cel ce a fost răstignit pe lemn, Acela înălțându-se acum, ne în- 
chinăm Lui şi Il slăvim. 


Slavă Tatălui şi Fiului şi Sfântului Duh. 


Pe noi, cei căzuţi pururea prin greşeala strămoşului, astăzi ne-ai ridicat prin Cru- 
cea Ta, Doamne. Și precum prin neînfrânare se cuprinsese firea omenească de 
înşelăciune, aşa iarăşi pe toţi ne-a mântuit lumina Crucii Tale, pe care credin- 
Cloşii O mărim. 


Şi acum şi pururea şi în vecii vecilor. Amin. 


Ca să arăţi că prea măritul chip al Crucii Tale, Doamne, se cuvine a fi închinat 
de toată lumea, cu lumină necuprinsă l-ai închipuit pe cer, înaintea credincio- 
sului împărat, armă nebiruită, pentru aceasta Puterile cereşti Te slăvesc. 


Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată și Maica Dumnezeului nostru. Ceea ce ești mai cin- 
stită decât heruvimii şi mai mărită fără de asemănare decât serafimii, care fără 
stricăciune pe Dumnezeu Cuvântul ai născut, pe tine, cea cu adevărat Născă- 
toare de Dumnezeu, te mărim. 


Stihiri, (glasul al S-lea): 


Bucură-te, de viaţă purtătoare Cruce, biruinţa creştinilor cea nebiruită, uşa Ra- 
iului, întărirea credincioşilor, îngrădirea Bisericii, prin care stricăciunea a pierit 
şi s-a sfârşit, s-a călcat puterea morţii şi ne-am înălțat de pe pământ la cer, armă 
nebiruită; ceea ce eşti luptătoare împotriva demonilor, cu adevărat lauda muce- 
nicilor şi podoaba cuvioşilor, limanul mântuirii, care dăruieşti lumii mare milă. 


Înălţaţi pe Domnul Dumnezeul nostru şi vă închinaţi aşternutului picioarelor 
Lui, că Sfânt este. 


Bucură-te, Crucea Domnului, prin care s-a dezlegat omenirea de blestem, ceea 
ce eşti semnul mântuirii cu adevărat, care-i goneşti pe vrăjmaşi întru înălțarea 
ta, prea cinstită. Ajutătoarea noastră, stăpânia împăraţilor, tăria drepţilor, po- 


doaba preoţi-lor, care de nevoi ne mântuieşti când te închipuim. Toiagul puterii, 
prin care sun-tem păstoriţi. Arma păcii, căreia cu frică îi stau împrejur îngerii, 
dumnezeiască sla-vă a lui Hristos, care dă lumii mare milă. 


lar Dumnezeu, împăratul nostru, mai înainte de veac, a lucrat mântuire în mij- 
locul pământului. 


Bucură-te, povaţa orbilor, tămăduirea neputincioşilor, învierea tuturor morţilor, 
care ne-ai ridicat pe noi, cei căzuţi în stricăciune, Cruce cinstită prin care s-a 
dezlegat blestemul şi a odrăslit nestricăciunea, pământenii ne-am îndumnezeit şi 
diavolul cu totul s-a surpat. Astăzi pe tine văzându-te înălţată de mâinile arhie- 
reilor, Îl înălţam pe Cel ce S-a răstignit pe tine şi ne închinăm câştigând mare şi 
bogată milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Pe care de demult Moise mai dinainte închipuind-o, pe Amalec surpându-l, l-a 
biruit şi David psalmistul strigând, a poruncit să se închine aşternutului pi- 
cioarelor Tale. Cinstitei Crucii Tale, Hristoase Dumnezeule, astăzi păcătoşii ne 
închinăm, cu buze nevrednice, pe Tine, Cel ce ai suferit a fi pironit pe dânsa 
lăudându-Te, grăim: Doamne, împreună cu tâlharul invredniceşte-ne pe noi de 


Împărăţia Ta! 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 


dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru ru- 
găciunile Sfinților părinților noştri, Doamne lisuse Hristoase, Fiul lui Dumne- 
zeu, miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 


că tu eşti mântuirea neamului creştinesc. 


Doamne miluieşte (de 40 de ori) 


Ceea ce eşti mai cinstită decât heruvimii și mai mărită fără de asemănare decât 
serafimii, care fără stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


(Extras din cartea: Pr. loan Cojanu - 8 Paraclise si acatiste pentru zilele săp- 
tămânii. Editura: Epifania) 


Comentarii patristice - Evanghelia despre luarea crucii și urmarea lui 
Hristos 


Pe e! 


Duminica a 3-a din Post (Marcu 8, 34-38; 9, 1) 
Duminica după Inălţarea Sfintei cruci (Marcu 8, 34-38; 9, 1) 


(Mc. 8, 34): Şi chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Cât de greu și de dureros pare aceasta! Domnul a cerut ca oricine vine la EI să 
se lepede de sine. Dar ceea ce poruncește nu este nici greu, nici dureros când El 
însuşi ne ajută, în așa fel încât ceea ce ne cere să poată fi îndeplinit. Deoarece 
orice pare dificil în ceea ce este plăcut, dragostea îl face uşor. 


(Fericitul Augustin, Omilii la Noul Testament 46, 1, traducere pentru Doxo- 
logia.ro de loan-Lucian Radu) 


(Mc. 8, 34): Şi chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Ceea ce poruncește nu e dificil, din moment ce EI ajută la înfăptuirea poruncii. 
Aşa cum suntem pierduţi prin iubirea de sine, aşa suntem regăsiți prin lepădarea 
de sine. Iubirea de sine a însemnat distrugerea primului om. Dacă nu s-ar fi iubit 
pe sine într-un mod greşit, el ar fi dorit să fie supus lui Dumnezeu, preferându-L 
pe EI în locul sinelui său. 


(Cezar de Arles, Omilia 159, traducere pentru Doxologia.ro de loan-Lucian 
Radu) 


(Mc. 8, 34): Şi chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Crucea ta înseamnă propriile tale anxietăţi şi suferințe din trup, trup care el în- 
suşi este format semănând cu o cruce. 


(Tertulian, Despre idolatrie 12, traducere pentru Doxologia.ro de loan- 
Lucian Radu) 


(Mc. 8, 34): Şi chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Ce înseamnă a-ți lua crucea? Înseamnă că acela o va purta, chiar dacă este îm- 
povărătoare şi, prin actul acesta, Îmi va urma Mie. Când el a început să urmeze 
potrivit învățăturilor şi preceptelor mele, el va găsi mulţi oameni care să-l con- 
trazică şi să-1 stea în cale şi mulți care nu numai că-l vor lua în derâdere, ci îl 
vor şi persecuta (Matei 5, 11). Mai mult, acest lucru e adevărat nu doar pentru 


păgânii care sunt în afara Bisericii, ci şi pentru cei care par a fi în interiorul ei în 
mod văzut, dar sunt în afara ei din cauza perversității faptelor lor. 


Aşadar, dacă voiești să-l urmezi pe Hristos, nu întârzia să iei crucea Lui! Tole- 
rează-i pe păcătoşi, dar nu te alătura lor. Nu lăsa falsa fericire a celui viclean să 
te compromită. E bine să dispreţuieşti toate lucrurile, de dragul lui Hristos, pen- 
tru a fi potrivit pentru prietenia Sa. 


(Cezar de Arles, Omilia 159, 5, traducere pentru Doxologia.ro de loan-Lucian 
Radu) 


(Mc. 8, 34): Şi chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Mai degrabă întoarce-te către aceste învățături; ridică-ți crucea şi urmează-i 
Domnului, deoarece, atunci când am observat că erai încetinit din scopul tău di- 
vin de preocuparea cu cele casnice, am simţit că tu erai cel purtat şi tras de cru- 
cea ta, în loc să o duci tu pe ea. Ce altceva înseamnă crucea, decât mortificarea 
trupului? Aceasta e propria noastră cruce, pe care Domnul poruncește să o pur- 
tăm pentru a putea fi cât se poate de bine înarmaţi în urmarea Lui. Noi suferim 


pe moment, până când moartea e înghițită de biruinţă (Isaia 25, 8). Atunci, chiar 
această cruce va fi răstignită. Crucea va fi pironită, de frica Domnului. Nu este 
altă cale de a-l urma Domnului, decât prin purtarea ei, căci cum poţi să-l urme- 
zi, dacă tu nu eşti al Lui? 


(Fericitul Augustin, Scrisoarea 243, către Laetus, traducere pentru Doxo- 
logia.ro de loan-Lucian Radu) 


(Mc. 8, 35): Căci cine va voi să-şi scape sufletul îl va pierde, iar cine va pierde 
sufletul Său pentru Mine şi pentru Evanghelie, acela îl va scăpa. 


Acest precept, prin care suntem îndemnați să ne pierdem viaţa, nu înseamnă că 
cineva ar trebui să se sinucidă, ceea ce ar fi o crimă de neiertat, ci înseamnă că 
omul trebuie să omoare în el însuşi ceea ce este profund ataşat de cele pămân- 
tești, care îl face pe om să caute plăcerea nemăsurată în această viață, până la 
neglijarea vieţii viitoare. 


Acesta este înţelesul expresiei „își va urî viaţa şi şi-o va pierde”. În acest con- 
text, aşa cum vezi, El vorbeşte mult mai deschis despre avantajul câștigării vie- 
ţii, când spune: „Cel ce îşi iubeşte sufletul îl va pierde; iar cel ce îşi urăşte sufle- 
tul în lumea aceasta îl va păstra pentru viaţa veşnică” (loan 12, 25). 


(Fericitul Augustin, Scrisoarea 243, către Laetus, traducere pentru Doxo- 
logia.ro de loan-Lucian Radu) 


(Mc. 8, 35): Căci cine va voi să-şi scape sufletul îl va pierde, iar cine va pierde 
sufletul Său pentru Mine şi pentru Evanghelie, acela îl va scăpa. 


Când Domnul ne spune în Evanghelie că oricine vrea să-l urmeze, să se lepede 
de sine, această cerință pare dură, putând crede că ne impune o povară. Dar 
porunca nu este o povară atunci când este dată de cel care te și ajută să o împli- 
nești. În ce loc îl urmăm pe lisus, dacă nu acolo unde EI a fost deja? Ştim că a 
înviat şi că S-a înălțat la ceruri; așadar, acolo trebuie să-L urmăm. Nu este nici 
un motiv de disperare; singuri, nu putem face nimic, dar avem promisiunea lui 
Hristos... Cine pretinde că rămâne în Hristos trebuie să meargă aşa cum a mers 
EI. 


Îl vei urma pe Hristos? Atunci fii smerit, aşa cum şi EI a fost smerit. Păcatul 
omului a făcut calea plină de obstacole. Învierea lui Hristos a făcut calea netedă. 
Mergând EI însuşi pe ea, a transformat și cea mai strâmtă potecă într-un drum 
regal. Este nevoie de două picioare pentru a alerga pe acest drum şi acestea sunt 
smerenie și milostenia. Fiecare vrea să ajungă în vârf, iar prima treaptă ce tre- 
buie urcată este smerenia. De ce vrei să faci paşi prea mari pentru tine? Vrei să 


cazi, în loc să urci? Incepe cu primul pas, care este smerenia, şi deja vei începe 
să urci. 


(Cezar de Arles, Predici 149.1.4-6, traducere pentru Doxologia.ro de loan- 
Lucian Radu) 


(Mc. 8, 36): Căci ce-i foloseşte omului să câştige lumea întreagă, dacă-şi pier- 
de sufletul? 


Cei care neglijează faptele bune pot să nu înţeleagă fapta bună a lui Dumnezeu, 
de care au fost beneficiari. Aceasta deoarece ei sunt mai puţin capabili să se 
roage aşa cum trebuie şi să primească lucrurile bune de la Dumnezeu. Şi chiar 
dacă le primesc, este foarte probabil să nu fie conştienţi de ceea ce li s-a dat. Şi 
chiar dacă se vor bucura de ele, nu se vor bucura cu adevărat pentru ceea ce nu 
au înţeles. Deoarece, din cauza lipsei lor de înţelegere, nu vor înţelege cum să 
folosească lucrurile bune ce li s-au dat. Şi, din impulsivitatea lor, vor rămâne 
necunoscători şi nu vor şti să se folosească de darurile divine oferite. 


(Clement Alexandrinul, Stromate, 6.14, traducere pentru Doxologia.ro de 
Ioan-Lucian Radu) 


(Me. 8, 36): Căci ce-i foloseşte omului să câştige lumea întreagă, dacă-şi pier- 
de sufletul? 


Această lume vorbeşte de adulter şi de corupţie şi de iubire de bani şi de înşe- 
lare, dar cealaltă lume (când este văzută din perspectiva credinţei) le spune adio 
acestor lucruri. Nu putem fi prietenii amândurora, ci trebuie să spunem adio 
acestora pentru a ne bucura de celelalte. Credem că este mai bine să le dispre- 
țuim pe cele de jos, căci sunt mici şi trecătoare şi pieritoare, şi să iubim pe cele 
ce sunt cu adevărat acolo, lucruri bune şi nepieritoare. 


(Scrisoarea a doua a lui Clement 6, traducere pentru Doxologia.ro de loan- 
Lucian Radu) 


(Mc. 8, 36): Căci ce-i foloseşte omului să câştige lumea întreagă, dacă-şi pier- 
de sufletul? 


Existând multe motive pentru a iubi lumea, ea poate fi iubită cel mai bine în 
legătură cu Creatorul ei. Lumea este frumoasă, dar mult mai frumos este Cel 
care a îmbrăcat-o. Lumea este încântătoare, dar mult mai plăcut este Cel prin 
care ea a fost întemeiată. Așadar, iubiților, să muncim cât de mult putem, ca 
dragostea de lume să nu ne copleşească şi să nu iubim creatura mai mult decât 
pe Creator. Dumnezeu ne-a dat posesiuni pământeşti pentru ca noi să-L iubim 


din tot sufletul şi din toată inima (Deut. 10, 12; Mt. 22, 37). Dar uneori, Îl ne- 
mulțumim pe Domnul atunci când îi iubim darurile mai mult decât pe El Insuşi. 


Acelaşi lucru se întâmplă şi în relațiile umane. Să presupunem că cineva îi dă un 
dar special protejatului său. Dar protejatul începe să-l dispreţuiască pe dăruitor 
şi să iubească darul mai mult decât pe cel care i l-a dat. Să presupunem că înce- 
pe să nu-l mai vadă pe dăruitor ca prieten, ci ca duşman. 


Exact aşa este și în relația noastră cu Dumnezeu. Noi îi iubim mai mult pe cei 
care ne iubesc aşa cum suntem şi nu pentru cadourile noastre. Astfel, se ştie că 
Dumnezeu îi iubeşte mai mult pe cei care Îl iubesc mai mult pe EI decât darurile 
pământeşti pe care le oferă. 


(Cezar de Arles, Predici 159, traducere pentru Doxologia.ro de loan-Lucian 
Radu) 


(Mc. 8, 38): Căci de cel ce se va ruşina de Mine şi de cuvintele Mele, în nea- 
mul acesta desfrânat şi păcătos, şi Fiul Omului Se va ruşina de el, când va 
veni întru Slava Tatălui său cu sfinţii îngeri. 


Cei credincioşi nu se ruşinează de faptul că Fiul lui Dumnezeu a fost răstignit. 
Aşadar, ei sunt fără ruşine, într-un sens bun, prin disprețul faţă de ruşine, şi ne- 
buni, într-un mod fericit. Într-adevăr, răstignirea, privită omenește, a fost un 
eveniment rușinos. Da, Fiul lui Dumnezeu a murit. Fiul a fost îngropat. Dar El a 
înviat din morți. Acest fapt este cu atât mai evident, cu cât este mai absurd. Dar 
cum ar putea fi adevărate toate acestea dacă EI nu ar fi fost cu adevărat Cel care 
S-a făcut cunoscut a fi? 


(Tertulian, Despre trupul lui Hristos 5, traducere pentru Doxologia.ro de 
Ioan-Lucian Radu) 


(Mc. 8, 38): Căci de cel ce se va ruşina de Mine şi de cuvintele Mele, în 
neamul acesta desfrânat şi păcătos, şi Fiul Omului Se va ruşina de el, când va 
veni întru slava Tatălui său cu sfinţii îngeri. 


Dacă evit suferința, îmi este rușine să mărturisesc: „Fericiți sunt cei prigoniți 
pentru numele Meu” (Mt. 5, 10-11). Aşadar, nefericiţi sunt cei care fugind, refu- 
ză să sufere precum Dumnezeu atunci când le este cerut. „Cine va răbda până la 
sfârşit se va mântui” (Mt. 10, 22). Atunci când tu îmi ceri să fug, cum voi răbda 
până la sfârșit? 


(Tertulian, Fuga în timpul persecuției, 7, traducere pentru Doxologia.ro de 
Ioan-Lucian Radu) 


(Mc. 8, 38): Căci de cel ce se va ruşina de Mine şi de cuvintele Mele, în 
neamul acesta desfrânat şi păcătos, şi Fiul Omului Se va ruşina de el, când va 
veni întru Slava Tatălui său cu sfinţii îngeri. 


Se numeşte pe sine creştin cel care este fie ruşinat, fie se teme să fie creştin? 
Cum poate fi cu Hristos cel care roşeşte sau se teme să-i aparțină lui Hristos? 


(Sfântul Ciprian al Cartaginei, Despre cei căzuţi, 28, traducere pentru 
Doxologia.ro de loan-Lucian Radu) 


(Mc. 8, 38): Căci de cel ce se va ruşina de Mine şi de cuvintele Mele, în 
neamul acesta desfrânat şi păcătos, şi Fiul Omului Se va ruşina de el, când va 
veni întru Slava Tatălui său cu sfinţii îngeri. 


Cel care ca Dumnezeu era deasupra suferinţei a suferit în propriul trup cu su- 
ferinţă umană. Când a devenit trup, fiind Dumnezeu, El nu a încetat în nici un 
fel să fie Dumnezeu. Chiar şi atunci când a intrat în lumea creată, El a rămas 
deasupra creaţiei. El a rămas ca dătător al Legii când a venit să slujească sub 
Lege (Gal. 4, 4). El a păstrat demnitatea divină intangibilă chiar şi atunci când a 
luat chip de rob (Fil. 2, 7). 


Tocmai pentru că era Unul născut, El a devenit întâiul născut dintre mulți frați 
(Rom,. 8, 30), rămânând încă Unul născut. Deci, de ce pare aşa de ciudat ca EI 
să sufere în trupul Său, potrivit firii Sale umane, chiar și atunci când depăşea su- 
ferința, potrivit firii Sale dumnezeiești. 


Astfel, Pavel cel ager la minte spune că însuşi Cuvântul, care est Dumnezeu în 
chip şi egal cu Dumnezeu Tatăl a devenit ascultător până la moarte, şi încă moa- 
rte pe cruce. 


(Sfântul Chiril al Alexandriei, Scrisoarea 55 către Anastasie și călugări, 
traducere pentru Doxologia.ro de loan-Lucian Radu) 


Părintele Ilie Cleopa - Predică la Duminica a III-a a Sfântului şi marelui 
Post (a Sfintei Cruci) - Despre valoarea sufletului 


«Ce va folosi omul de va dobândi lumea toată şi îşi va pierde sufletul său? 
Sau ce va da omul, în schimb, pentru sufletul său? (Marcu 8, 36-37) 


Iubiţi credincioşi, în predica Sfintei Evanghelii de astăzi vom vorbi, pe cât ne va 
lumina Preabunul Dumnezeu, despre cinstea omului şi despre valoarea 
sufletului omenesc. lată ce spune Mântuitorul: Ce va folosi omul de ar 
dobândi toată lumea, dar îşi va pierde sufletul său? (Marcu 8, 36). Apoi zice: 
Ce va da omul, în schimb, pentru sufletul său (Marcu 8, 37). Auziţi, fraţii mei, 
cât de mare şi nemăsurată valoare are sufletul nostru şi la câtă cinste şi preţuire 
l-a ridicat Însuşi Mântuitorul nostru lisus Hristos? Şi dacă este aşa, cine va 
putea vreodată a se împotrivi acestui adevăr? 


0 are obicei de multe ori să numească pe om "suflet". Iată ce 
spune la Facere: Jar sufletele care au intrat cu Iacob în Egipt şi care au ieşit 
din coapsele lui, au fost de toate şaizeci şi şase de suflete, afară de femeile 
feciorilor săi (Facere 46, 26). lată că Sfânta Scriptură îl numeşte pe om "suflet". 


Şi de ce îl numeşte Sfânta Scriptură pe om "suflet"? Răspunsul este acesta: 
pentru valoarea cea mare ce o are sufletul faţă de trup. Dar poate cineva să-i 
spună sufletului om? Nu, omul se poate numi suflet, dar sufletul nu se poate 
numi om. Pentru că sufletul are fire nevăzută, iar trupul are fire văzută şi 
simțită, şi numai când acestea se unesc într-un singur ipostas atunci se cheamă 
om. Dar nici sufletul nu se cheamă om fără trup, nici trupul nu se zice fără 
suflet. Căci omul este un ipostas unit din două firi, suflet şi trup. 


Ce este omul? 


EI comunică cu întreaga creaţie 
însufleţită: cu regnul mineral, cu lumea vegetală, cu lumea animalelor 
şi cu lumea nevăzută a îngerilor, adică cu lumea cea gânditoare. 


Deci omul este un centru al lumii văzute şi al celei nevăzute, de aceea Sfânta 


şi dumnezeiasca Scriptură îl numeşte pe om "mare" (Isus Sirah 3, 18). Şi în 
alt loc zice: Mare este omul şi cinstit bărbatul milostiv. 


Dar de ce îl numeşte mare? Pentru că în om se reunesc toate lumile create de 
Dumnezeu şi pentru că, peste toate acestea, el este chipul şi asemănarea lui 
Dumnezeu (Facere 1, 26). Pentru că omul uneşte în sine cele patru lumi în mic, 
omul se numeşte "microcosmos", adică lume mică. După Sfântul Grigorie 
Teologul şi după alţi Sfinţi Părinţi ai Bisericii lui Hristos omul se cheamă şi 
macrocosmos, fiindcă este mai mare decât toate creaturile văzute. Omul este o 
lume mare în cea mică, deoarece el uneşte în sine nu numai lumea cea văzută 
şi Simţită ci şi pe cea nevăzută a îngerilor şi, pe deasupra tuturor, el este 
singura creaţie făcută după chipul şi după asemănarea lui Dumnezeu (Facere 
1, 26-27). 


Să vedem în ce fel omul se împărtăşeşte de însuşirile îngereşti. Îngerii se 
tâlcuiesc slugi ale lui Dumnezeu, după cum este scris: Cel ce faci pe îngerii Tăi 
duhuri şi pe slugile Tale pară de foc (Psalmi 103, 5). 


vV Îngerii sunt cei ce ne ajută în necazuri, în scârbe şi în ispite. Ei se 
bucură neîncetat de cei ce cresc în virtute şi se mâhnesc de cei ce cad în 
păcate şi le ajută să se ridice din nou prin pocăință. 

vV şi niciodată nu ne 


ărăsesc, până la ieşirea noastră din viaţa aceasta. 
vV lor li s-a dat spre pază 


pământul şi slujesc mai aproape de noi la mântuirea sufletelor 
oamenilor. 


De aceea NI a zis: Îngerii oare nu sunt toţi duhuri 


Slujitoare, trimişi spre Slujbă, pentru cei ce vor fi moştenitorii mântuirii? 
(Evrei 1, 14). 


Sufletul omului are şi el de la Dumnezeu o lucrare asemănătoare cu a 
sei a) El are credinţă şi dragoste de Dumnezeu şi Îi slujeşte cu frică şi 
cutremur. Sufletul omului are şi el putere de a sluji, de a ajuta pe fraţii săi, de 
a-i mângâia în necazuri, de a-i întări cu cuvântul şi de a veni întotdeauna 


spre ajutorul lor. Pentru aceasta 
iri, cum îl numeşte (Dogmatica, cap. 12, Bucureşti, 


1938). 


III, marele filosof duhovnicesc, spune şi el că "omul 


este frate cu îngerul după puterea sa cuvântătoare. Ce este mintea omului, 
aceea este şi îngerul cu trup" (Sf. Grigorie de Nyssa, Comentar la viaţa lui 
Moise, p. 813). Căci trebuie să ştim că numai Dumnezeu este cu desăvârşire 
netrupesc, că toţi îngerii au trupurile lor. Dar trupurile lor sunt preasubțiri, din 
foc ceresc şi sunt numiţi în scrierile bisericeşti "netrupeşti”. 


Sufletul nostru nu este străin nici de lucrarea arhanghelilor. El are memorie 
dată de Dumnezeu, ține minte toate, iar mintea lui, dacă este luminată de 
Preasfântul Duh, împărtăşeşte şi binevesteşte Evanghelia în care este 
cuvântul lui Dumnezeu şi toate învăţăturile mântuitoare de suflet. 


Omul, asemenea începătoriilor, stăpâneşte oraşe, ţări şi ţinuturi, dă legi şi 
conduce suflete după cum a zis Dumnezeu: Creşteţi şi vă înmulțiţi şi umpleţi 
pământul şi-l stăpâniţi (Facere 1, 28). 


Imitând ceata îngerilor care stăpânesc în văzduh pe diavoli, sufletul omului 
curat şi luminat de darul lui Dumnezeu stăpâneşte şi el pe diavoli, îi arde cu 
rugăciunea şi smerenia. Sufletul curat nu vrea să facă voia lor şi, mai ales, nu 
se lasă biruit de patimile trupului şi ale sufletului pentru că are în el pe Tatăl, 
şi pe Fiul şi pe Duhul Sfânt (Matei 10, 8; Marcu 3, 15; Luca 9, 1). 


Omul, asemenea stăpâniilor, are de la Dumnezeu darul de a face puteri şi 
minuni mari şi în loc de a ocârmui vânturile şi schimbările vremurilor el 
stăpâneşte mădularele trupului său, ocârmuieşte virtuțile, alungă furtuna 
gândurilor şi patimile sufletului, punându-le pe toate în rânduiala spre slujba 
şi slava lui Dumnezeu. 


Și cu ceata domniilor se aseamănă foarte mult sufletul omului. Căci prin darul 
lui Dumnezeu ajunge să domnească peste simţuri, şi peste patimile trupului şi 
ale sufletului său. 


Dar sufletul omenesc, imitând pe serafimi, când ajunge desăvârşit, se umple 
de căldură şi văpaie dumnezeiască şi are atâta dragoste arzătoare faţă de 
Preabunul Dumnezeu încât, pe drept cuvânt, este "un serafim în trup, un 
serafim pământesc”. 


Omul este mai mic decât îngerii cu cunoştinţa, iar cu darul, cunoaşte mai 
puţine taine dumnezeieşti decât aceştia. Aşa trebuie să înţelegem 

care zice: Între cei născuţi 
din femei, nimeni nu S-a ridicat mai mare ca loan, dar cel mai mic întru 
Împărăţia Cerurilor este mai mare decât el (Matei 11, 11; Luca 7, 28). Dar 
pentru că din toată zidirea, numai omul este făcut după chipul şi asemănarea 
lui Dumnezeu, omul este mai mare decât îngerii. 


Iubiţi credincioşi, vedeţi cât de mare este valoarea sufletului omenesc? Vedeţi 
până la ce cinste şi strălucire se ridică? Şi aceastea pentru că omul este regele 
creaţiei, singura ființă creată după chipul şi asemănarea lui Dumnezeu. De aceea 
zice Mântuitorul în Sfânta Evanghelie de astăzi: Ce va folosi omul de ar 
dobândi toată lumea dacă îşi va pierde sufletul său? Sau ce va da omul în 
schimb pentru sufletul său? (Marcu 8, 35-37). Tocmai de aceea ne aminteşte 
Biserica cuvintele Mântuitorului care zice să avem grijă de mântuirea noastră, 
mai ales acum în Postul Mare, când tot creştinul binecredincios îşi caută de 
suflet. De aceea S-a întrupat şi a pătimit pentru oameni Fiul lui Dumnezeu, ca să 
scoată sufletele noastre, atât de preţioase, din robia patimilor şi din adâncul 
iadului, unde erau aruncate de diavolii cei ucigaşi. 


lată pentru ce s-a pus această Evanghelie la mijlocul marelui Post, ca să avem 
timp până la Sfintele Paşti, să ne pocăim, să ne spovedim, să ne împăcăm cu 
Dumnezeu şi cu oamenii şi Să primim cu vrednicie 


Să luăm 
deci aminte cum trăim, cum ne îndreptăm viaţa, ce am făcut până acum pentru 
sufletul nostru şi ce trebuie să mai facem pe viitor ca să dobândim mântuirea 
noastră şi să scăpăm de osândă. 


Să luăm aminte că tocmai de aceea ne luptă atât de mult diavolul prin slugile 
lui, ca să ne răpească ce avem mai scump de la Dumnezeu. Nu averea, nu 
cinstea, nu prietenii, nu trupul, nu viaţa aceasta pământească, ci 


După ce am văzut ce este sufletul şi cât de mare este valoarea lui, să vedem 
acum cum trebuie să ne păstrăm curat de păcate sufletul nostru; sau dacă suntem 
stăpâniţi de patimi, care formează cancerul sufletului, cum am putea să ne 
izbăvim de robia lor şi de veşnica osândă. 


Sufletul pruncului după botez este curat ca un înger. De aceea pruncul care 
moare îndată după botez, fiind fără păcate este sigur mântuit şi numărat în ceata 
sfinților. Pentru aceea şi Mântuitorul a luat un prunc în sfintele Sale brațe, 
zicând: Lăsaţi copiii să vină la Mine şi nu-i opriţi, căci a unora ca aceştia este 
Împărăţia lui Dumnezeu (Marcu 10, 14). Copilul botezat este deci, prototipul 

îngerului, al sufletului, al omului desăvârşit, nestăpânit de nici un păcat, de 
nici un seal necurat. lată, fi pământ, 


Cum ne putem curăţi sufletul, conştiinţa, inima şi trupul de păcatele ce ne 
apasă? 
Y Cel dintâi lucru ce trebuie să-l facem în posturi este spovedania cu 
şi şi A 
Y Apoi este Ne trebuie mai multă rugăciune, fraţii 
mei, mai multă evlavie şi răbdare la rugăciune, prezenţă regulată la 
biserică. Citiţi apoi zilnic psaltirea, o catismă sau două, că psalmii şi 
din inimă de piatră scot lacrimi, zice Mai 
citiți seara Sau dimineaţa un acatist, paraclisul Maicii Domnului, 
rugăciunile zilnice din cartea de rugăciuni şi adăugaţi metanii şi 
închinăciuni cu rugăciunea lui Hristos, după putere. 
A treia faptă bună care ajută mult rugăciunea este postulj Mare este 
puterea rugăciunii unită cu postul. Amândouă fac adevărate minuni; 
înălbesc sufletul înnegrit de păcate şi de gânduri rele. Fiecare să 
postească după putere, numai Să postească. Adică să mănânce de 
post, iar miercurea şi vinerea Să ţină post măcar negru până la 
amiază. 
Altă mare faptă bună care ajută mult la mântuirea sufletului este 
Miluiţi cât puteți, ajutaţi cu dragoste şi inimă bună pe 
orice om care vă cere.Mare putere are milostenia sufletească. 


Îndemnaţi-vă unii pe alţii la biserică, la rugăciune, la spovedanie, la pocăință. 
Cercetaţi pe cei bolnavi, ajutaţi pe cei întristaţi cu cuvinte de mângâiere, cu 
cărți sfinte de citit şi citiți, mai ales, în Noul Testament. lar cununa 
bunătăţilor este dragostea creştină. 

Iată cea mai 
bună cale de curăţenie şi de mântuire a sufletelor noastre. 


Iubiţi credincioşi, au trecut trei săptămâni din Sfântul şi Marele Post al Paştelui. 
În acest timp unii creştini s-au rugat mai mult, au venit la biserică, au postit, s- 
au împăcat cu oameni şi cu Dumnezeu, s-au spovedit şi împărtăşit. Aceştia s-au 
îngrijit cum trebuie de sufletele lor. Dar mulți încă n-au venit, deşi Hristos îi 
cheamă şi îi aşteaptă. 


Astăzi, în Duminica a treia din Postul Mare, numită "a Sfintei Cruci", după cum 
vedeţi, se scoate cu mare evlavie în mijlocul bisericii Sfânta Cruce. 


De ce se scoate Crucea la jumătatea postului în biserică pentru închinare, 
unde stă o săptămână? Se scoate pentru a ne întări şi a ne îmbărbăta în 
nevoinţa postului, ca să-l putem parcurge cu folos până la capăt. Căci privind 
la Sfânta Cruce şi cugetând la patimile Domnului uităm de necazurile vieţii şi 
primim putere pe calea mântuirii. 


Fraţii mei, este puterea Crucii lui Hristos în lume! 


Deci să ne întărim şi noi, frații mei, în nevoinţa postului. 


Să-I urmăm şi 
noi cu credinţă şi bărbăţie, lucrând ziua şi noaptea la mântuirea sufletelor 
noastre. Și ajungând cu bucurie la Sfintele Paşti, să îngenunchem în faţa 
Crucii şi împreună Să cântăm: " 


Sfântul loan Gură de Aur - Cuvânt la Duminica a treia a Sfântului şi 
marelui Post - Conştiinţa noastră ne pârăşte pe noi 


Zis-a Domnul către iudei: Cine dintre voi Mă vădeşte pre Mine pentru 
păcat?” (In. 8, 46) 


Dumnezeu a sam în Sufletul nostru un judecător neobosit şi priveghetor 


necontenit - Intr-adevăr printre oameni nu este nici un judecător care 
să fie aşa de treaz, precum conştiinţa noastră. Dintre judecătorii omeneşti, unii 
se mituiesc, alţii se câştigă prin măguliri, alţii se intimidează prin frică, şi încă 
multe altele îi împiedică de la judecata cea dreaptă, însă tribunalul conştiinţei 
nu se biruieşte prin toate acestea, ci poţi să măguleşti, să dai daruri, să 
ameninţi Sau Să faci orice, această judecătorie pururea va rosti hotărârea cea 
dreaptă, chiar şi asupra gândurilor tale celor păcătoase. 


Și tocmai cel ce a săvârşit păcatul se osândeşte pe sine, chiar când nu-l pârăsesc 
alții. Şi aceasta nu se întâmplă o dată sau de două ori, ci foarte adeseori, în toată 
viaţa. De ar fi trecut oricât de mult timp, conştiinţa niciodată nu uită cele 
petrecute, atât în timpul când se săvârşeşte păcatul, cât şi înainte şi după 
săvârşirea lui, se ridică asupra noastră ca un pârâş complet, iară mai cu seamă 
după isprăvirea păcatului, în timpul săvârşirii păcatului, suntem beţi şi nu băgăm 
seama la conştiinţă aşa de bine, dar după ce păcatul s-a săvârşit şi s-a isprăvit, 
iar pofta s-a împăcat, atunci vine boldul cel amarnic al căinţei. 


Aici se întâmplă cu totul împotriva celor ce zice Sfânta Scriptură despre femeile 
născătoare, înainte de naştere pătimesc dureri multe şi nesuferite, iară după 
ce au născut, ele simt uşurare şi durerile trec (In. 16, 21). La păcat, 
dimpotrivă. Câtă vreme purtăm în noi voința cea păcătoasă, ne bucurăm şi 
suntem veseli, iar după ce am născut în lume copilul cel rău, adică păcatul, 
atunci cunoaştem urâciunea lui, atunci simţim durerile, atunci păţim chinuri mai 


mari decât femeile ce se află în durerile naşterii. De aceea vă îndemn, păziţi-vă 
chiar de la început, să nu zămisliți în voi o poftă rea; iară dacă am zămislit-o 
atunci să înăbuşim în noi sămânţa cea rea. Dacă însă şi la aceasta am fost leneşi, 
atunci, îndată ce păcatul s-a arătat în faptă, să-l omorâm prin mărturisire şi 
lacrimi şi prin paza asupra noastră înşine. Căci nimic nu este pentru păcat aşa 
de omorâtor ca pâra asupra noastră înşine şi osândirea de noi înşine, unită cu 
pocăinţa şi cu lacrimile. De aceea osândeşte păcatul tău, şi te vei libera de o 
grea povară. 


După ce un părinte a pedepsit de multe ori pe fiul său, dar cunoaşte că acela 
rămâne neîndreptat, atunci el public se leapădă de dânsul, îl goneşte din casa sa 
şi-l desparte de familie. Dar conştiinţa nu urmează aşa. După ce a grăit o dată, 
şi de două ori, şi de trei ori, şi de zece mii de ori, fără ca tu s-o fi ascultat, ea 
totuşi vorbeşte din nou şi nu încetează până la răsuflarea cea mai de pe urmă. 


Acasă, pe uliţă, la masă, la târg, pe cale, ba adeseori şi în visuri, pune înaintea 
ochilor noştri icoanele păcatelor noastre. 


Şi socoteşte înţelepciunea lui Dumnezeu ! Conştiinţa n-are trebuinţă să ne 
pârască necontenit, căci noi n-am putea purta povara când ea ar vorbi contra 
noastră neîncetat. Dar Dumnezeu n-a făcut conştiinţa aşa de slabă, încât să 
slăbească după întâia şi a doua amintire. Dacă ea în toate zilele şi în toate 
ceasurile ne-ar chinui cu boldul său, noi am fi înăbuşiţi de descurajare. Dacă din 
contră, după întâia sau a doua amintire ar înceta cu pâra sa, foarte puţin folos 
ne-ar aduce. De aceea Dumnezeu a rânduit aşa, ca să ne mustre conştiinţa de 
multe ori şi cu sârguinţă, dar totuşi nu neîncetat; de multe ori, pentru ca Să 
nu cădem în uşurătatea minţii, ci până la moarte să rămânem treji; nu 
neîncetat şi fără răgaz, ca să nu ne descurajăm, ci câteodată să ne liniştim, să 
ne mângâiem şi să putem iarăşi răsufla. Pe cât de pierzător şi aducător de 
grosolană nesimţire ar fi dacă păcatele nu ne-ar pricinui nici o durere, tot aşa de 
vătămător ar fi dacă ar trebui ca noi să suferim această muncă de-a pururea şi 
peste măsură. Căci covârşirea necazului poate lipsi pe om de minte, copleşindu-i 
sufletul şi făcându-l incapabil de orice bine. De aceea conştiinţa ne mustră 
numai din timp în timp, căci ea este destul de aspră, chinuindu-l pe păcătos mai 
cumplit decât strămutarea. 


Pe lângă aceasta, conştiinţa se deşteaptă şi strigă cu multă putere asupra 
noastră, nu numai când noi înşine păcătuim, ci şi când vedem pe alții 
păcătuind. Când desfrânatul, tâlharul ş. a., măcar că nu se pârăşte pe sine, dar 
aude pâra asupra altora care au săvârşit aceleaşi păcate, se crede pe sine însuşi 
pedepsit, căci imputând altuia păcatele sale, iarăşi se înfăţişează cu vioiciune şi 
aceluia aducându-i aminte păcatele sale proprii. Acela se pârăşte, iar acesta, care 
a săvârşit aceleaşi păcate, nepârât de nimeni simte durerile pedepsei. 


Dar tot aşa se întâmplă şi cu faptele cele mărite. Când alții se laudă si se 
încununează, se bucură toţi cei ce au făcut aceleaşi fapte nobile, ca şi cum lauda 
aceea i-ar privi pe dânşii. 


Deci cine poate fi mai nenorocit decât păcătosul care se doboară singur pe sine, 
când alţii se pârăsc? Dimpotrivă, cine poate fi mai norocit, decât cel îmbunătăţit 
care se poate bucura împreună şi atunci când alţii se laudă, căci lauda altora îi 
aduce aminte de faptele sale cele mărite. Aceasta este cu adevărat o întocmire 
care mărturiseşte înţelepciunea cea dumnezeiască, cu adevărat un semn al 
proniei lui Dumnezeu! iubiţilor, 

Căci 
nu numai când săvârşim păcatul, ci adeseori mulţi ani după aceea, conştiinţa 
iarăşi ne aminteşte nelegiuirile noastre cele vechi. 


Aşa s-a întâmplat feciorilor lui Iacov. Când Iosif a zis către dânşii: „Lăsați pe 
unul dintre voi aici, şi aduceţi pe fratele vostru, iară dacă nu, veţi muri”. Ce 
ziceau ei atunci între dânşii ? „Noi suntem vinovaţi pentru fratele nostru, că nu 
ne-a fost milă, când se ruga de noi” (Fac. 42, 16-21). Aşadar, iată, după cât de 
multă vreme ei iarăşi şi-au adus aminte de păcatul acela. Ei spuseră tatălui lor: 
„0 fiară sălbatică a mâncat pe Iosif” (Fac. 37, 33), şi acum, când Iosif era de 
faţă şi-i asculta, se înfăţişează păcatul lor. Ce poate fi mai minunat decât acesta? 
Aici vedem noi o judecată fără jeluire, o apărare fără pâră, o dovedire fără 
martori, fiindcă făptuitorii singuri s-au pârât, iar cele făcute în taină le-au vădit 
la lumină. Cine i-a convins, cine i-a silit să atingă iarăşi ceea ce săvârşiseră de 
un timp atât de îndelungat ? Nu este oare limpede că conştiinţa acest judecător 
nemituit şi neamăgit de-a pururea, zguduia sufletele lor, umplându-şi inimile lor 
de nelinişte ? Aşa ni se întâmplă şi nouă adeseori cu păcatele noastre cele de 
mai înainte. Când suntem în nenorocire, iarăşi ne aducem aminte de vechile 
noastre călcări de lege. 


Până aici am văzut că conştiinţa este judecătorul cel mai nemituit şi neobosit; să 
cumpănim acum în scurt adevărul: conştiinţa bună este cea mai mare mângâiere 
în nenorocire. 


Pentru ce ne temem noi de moarte ? Pentru că nu avem o conştiinţă bună. Dacă 
noi am avea aceasta, nu ne-ar înspăimânta nici moartea, nici foametea, nici 
pierderea averii, nici orice alta. Căci pe cei îmbunătățiți nu-i poate vătăma nimic 
din toate acestea, nici nu le poate răpi norocirea lor cea lăuntrică. 


Cine se nutreşte cu nădejdile cele mai mărite, nimic nu-l poate întrista. 
Sau cine poate face ceva care să poată nelinişti pe un asemenea om nobil? 
Presupuneri că cineva îi răpeşte averea. Dar el are o comoară în cer! Cineva îl 
izgoneşte din patrie. Dar el are patria sa în cer ! Poate că cineva îl ferecă cu 


lanţuri. Dar el are o conştiinţă liberă, şi nu bagă în seamă închisoarea cea din 
afară |! însă poate că cineva ucide trupul lui. Totuşi el iarăşi va învia. 
Precum cel ce se luptă cu umbră şi bate aerul nu poate răni pe nimeni, aşa şi cel 
ce se luptă împotriva celui drept, se luptă numai cu umbra, cheltuieşte zadarnic 
puterea sa, şi nu poate să aducă aceluia nici o lovire. 


Dacă poţi tu să-mi asiguri dobândirea cerului, atunci poţi să mă omori astăzi, şi 
eu încă îţi voi mulţumi pentru aceasta, că tu aşa de repede m-ai pus în stăpânirea 
acelor bunuri mărite. Dar, va răspunde cineva, tocmai de aceea suntem noi 
îngrijiţi de moarte, căci din pricina mulţimii păcatelor noastre, avem puţină 
nădejde la Împărăţia Cerului. Dacă este aşa atunci încetează a te tângui 
împotriva morţii, tânguieşte-te mai vârtos asupra păcatelor tale, spre a te curăţi 
de dânsele. Grozăvia morţii, aşadar, nu este însăşi moartea, ci conştiinţa cea rea; 
căci conştiinţa cea bună ridică chiar morții groaza ei. Şi aşa este şi cu orice 
nenorocire. 


În sfârşit, să gândim ce dragoste mare ne-a arătat Dumnezeu prin aceea că ne-a 
dat conştiinţă! Fiindcă el cândva are să ne tragă la răspundere pentru păcatele 
noastre, de aceea a pus în inima noastră acest judecător nemituit, pentru ca el 
chiar aici pe pământ, să ne judece pentru păcatele noastre, să ne facă mai 
înţelepţi şi să ne mântuiască de înfricoşata judecată viitoare. Pentru aceasta zice 
şi Pavel: „De ne-am fi judecat pe noi singuri, nu ne-am fi osândit” (| Cor. Il, 
Sl) 


Deci, pentru ca să nu ne osândim acolo, ca să nu fim acolo traşi la 
răspundere, să intre fiecare în conştiinţa Sa, să deschidă viaţa sa ca pe o carte, 
să urmărească cu amănuntul toate păcatele sale, să spună hotărârea cea de 
judecată a sufletului care le-a săvârşit, să pedepsească gândurile sale, să 
muncească şi să necăjească inima sa, iar pentru nelegiuirile sale singur să se 
supună la pedeapsă, osândindu-se pe sine, făcând pocăință aspră cu lacrimi, 
mărturisind păcatele sale, postind şi dând milostenie, săvârşind înfrânare şi 
fapte de dragoste, pentru ca noi încă de aicea să lepădăm păcatele noastre; şi 
să ne putem duce în acea lume cu o veselă siguranţă, 


(Extras din cartea: Sfântul loan Gură de Aur - Omilii la Postul mare) 


Sfântul loan Gură de Aur — Crucea, proslăvire a lui Hristos 


N 


Ziua în care urma să fie răstignit apropiindu-se, Domnul spunea: «Părinte, a 
sosit ceasul, proslăveşte pe Fiul Tău» (loan XVII, 1). Proslăvirea Sa era 
crucea. Că proslăvirea Sa era crucea, Evanghelistul ne-o arată prin aceste 
cuvinte : «Nu era dat Duhul Sfânt, pentru că lisus nu Se proslăvise» (loan 
VII, 39), cuvinte al căror sens este acesta: Harul nu fusese încă dat, pentru că 
vrăjmăşia la care oamenii erau hărăziţi nu fusese încă distrusă, fiindcă 
Hristos nu fusese încă ridicat pe cruce. 


Da, crucea a risipit mânia lui Dumnezeu faţă de oameni, i-a împăcat cu EI, a 
făcut din pământ un cer, a reunit pe muritori cu îngerii, a răsturnat 
fortăreaţa morţii, a distrus puterea diavolului, a nimicit influenţa păcatului, a 
izbăvit pământul de greşeală, a readus adevărul, a alungat diavolul, a 
răsturnat templele lor, a minat altarele lor, a oprit jertfele lor, a împlântat 
virtutea, a puls temeliile Bisericii. 


Crucea este mândria lui Pavel: «Să nu-mi fie a mă lăuda decât numai în 
crucea Domnului nostru lisus Hristos» (Gal. VI, 14). 


Crucea depăşeşte soarele în strălucire, ca raze, ca splendoare, căci atunci când 
soarele se întunecă, atunci străluceşte crucea, şi soarele nu se întunecă, pentru că 
cel din urmă ceas al lui a sunat, ci pentru că este eclipsat de splendorile crucii. 


Crucea a rupt zăgazurile osândei noastre şi a sfărâmat lanţurile morții. 


Crucea, în sfârşit, este monumentul iubirii lui Dumnezeu. 


«Aşa a iubit Dumnezeu lumea, încât şi pe unicul Său Fiu L-a dat, ca oricine 
crede în El să nu piară» (loan III, 16). «Fiind vrăjmaşi, scria Apostolul, ne-am 
împăcat cu Dumnezeu prin moartea Fiului Său» (Rom. V, 10). 


Crucea este parapet care nu poate fi străpuns, o armă nebiruită. Ea este siguranţa 
bogatului, comoara săracului, zidul care ne pune la adăpostul curselor 
duşmanului nostru, arma care ne apără contra atacurilor, biciul viciilor, gajul 
virtuţilor, un semn pe cât de nou pe atât de admirabil. «Neamul de acum cere 
un Semn şi nu-i voi da alt semn decât acela al lui lona» (Mat. XII, 39). «Iudeii 
cer semne, elinii înţelepciune, iar noi propovăduim pe Hristos Cel răstignit» (| 
Cor. 1, 22—23). 


«Crucea pentru noi este Hristos Cel răstignit pe care Îl predicăm» (1 Cor. 1, 
23), 


Crucea a deschis Raiul, ea a introdus în el pe tâlharul de pe ea, şi neamul 
omenesc hărăzit a pieri şi nevrednic chiar de pământ, ea l-a adus de mână în 
cereasca împărăție. 


Crucea ne-ar fi procurat şi ne-ar procura bunuri ca acestea — şi Domnul oare, ar 
fi refuzat să se sprijine de ea? Cine ar putea pretinde lucrul acesta ? 


Dacă Hristos n-ar fi voit să sufere acest chin, cine ar fi putut să-L constrângă la 
aceasta ? Pentru ce ar fi însărcinat pe profeţi de a vesti răstignirea sa viitoare, 
dacă EI nu ar fi trebuit şi nu ar fi vrut aşa să fie răstignit ? 


Pentru ce motiv ar fi denumit El crucea pahar, neavând voinţa de a o suferi ? 


Evident, El arată cu câtă ardoare suspina după ea. O băutură răcoritoare nu este 
mai plăcută cerului gurii însetat, decât era crucea pentru Mântuitorul. Aşa se 
explică aceste cuvinte ale sale : «Mult am dorit să mănânc cu voi acest Paşte» 
(Luca XXII, 15). El nu vorbeşte în felul acesta fără rațiune, o face pentru 
motivul indicat acum, pentru că era spre seară, când trebuia să se urce pe cruce. 


Cum, aşadar, El care numeşte crucea slava Sa, Care dojeneşte pe un ucenic, 
pentru că vrea să-L depărteze de ea, care caracterizează pe bunul păstor prin 
jertfa vieţii sale pentru oi, Care afirmă că doreşte viu ceasul patimii Sale şi Care 
se prezintă la ea cu deplina Sa voinţă, cum, zic, ar cere ca ea să nu aibă loc ? 
Dacă nu ar fi vrut să sufere, l-ar fi fost oare foarte greu de a opri pe cei care 
veneau să-L prindă ? Pe când ei se pregăteau să-L aresteze, EI le zice : «Pe cine 
căutaţi ? Și ei răspunseră: Pe lisus. Eu Sunt, răspunse Mântuitorul, şi de 
îndată ei căzură la pământ» (loan XVIII, 4—6). 


Astfel, după ce a început prin a vorbi şi prin a le arăta cât Îi e de uşor să se dea 
deoparte de atingerea lor, El se lasă prins, învățând prin aceasta că, El nu 
cedează nici forței, nici violenței, că El nu-i silit să sufere contra voii Sale 
tirania asaltatorilor, ci că face aceasta cu o întreagă şi perfectă libertate şi după 
ce va fi pregătit acest eveniment cu mult timp înainte. 


Și într-adevăr, Jertfa Lui Isaac nu era pentru noi decât o închipuire a crucii. De 
aici aceste cuvinte ale Mântuitorului: «Avraam, părintele vostru, a fost bucuros 
să vadă ziua Mea şi a văzut-o şi s-a bucurat» (loan VIII, 56). Patriarhul se va fi 
bucurat, aşadar, de o închipuire a crucii, şi lisus Hristos să se dea în lături în faţa 
Crucii însăşi ? 


Moise, din parte-i, învinge pe Amalic, pentru că şi el arăta de asemenea 
figurativ crucea, în sfârşit, vom găsi în Vechiul Testament mii de fapte prin care 
crucea a fost figurată. Şi pentru ce aceste evenimente figurative, dacă Acel 
Căruia crucea Îi era hărăzită nu voia s-o suporte?... 


Hristos ne poruncește să ne rugăm pentru duşmanii noştri, şi El ne dă această 
învăţătură prin pildă Sa, căci urcat pe cruce, zice : «Părinte, iartă-le lor, căci nu 
ştiu ce fac» (Luca XXIII, 34). 


Tot aşa rugăciunea din care ne face o datorie, o practică El mai întâi şi EI ne 
învaţă felul în care să ne rugăm, EI care posedă puterea de a ierta. 


EI ne porunceşte să facem bine celor care ne urăsc, şi să tratăm bine pe cei 
care ne vorbesc de rău, dându-ne pilda Sa Insuşi pentru aceste învățături. 


El izbăveşte pe iudeii posedaţi de diavol, cu toate că iudeii Îi zic demoniac. 
Prigonit de ei, El îi încarcă de binefaceri. Inconjurat de ei cu uneltiri, El are grijă 
de hrana lor. Este spânzurat pe cruce de ei şi EI le deschide Impărăția cerurilor. 


Nimeni să nu se ruşineze de misterele glorioase ale mântuirii noastre, ale acestor 
simboluri, izvor pentru noi a tot felul de bunuri şi cărora, le datorăm existenţa şi 
viaţa creştină. 


Să ducem în tot locul crucea lui Hristos că şi cum am purta o cunună. 


Oare, nu prin cruce toate misterele relative la mântuirea noastră S-au 
îndeplinit ? lată pentru ce noi păstrăm cu grijă imaginea ei în casele noastre, 
pe zidurile noastre, pe ferestrele noastre, pe fruntea, noastră şi în inima 
noastră. Ea este semnul mântuirii noastre a tuturor, a libertăţii noastre a 
tuturor şi a bunătăţii Domnului «căci EI a fost dus ca un miel la junghiere» 
(Fapte VIII, 32). 


Aşadar, când veţi face acest semn, aduceţi-vă aminte de misterul crucii şi 
potoliţi în voi ura şi toate celelalte patimi. 


Când vă veţi închina, voi veţi da frunţii voastre o îndrăzneală francă, inspirați 
sentimente generoase sufletului vostru , nu am nevoie să vă spun ceea ce va face 
sufletul vostru cu adevărat liber. Astfel Pavel constrângându-ne de a cuceri 
libertatea, care se cuvine demnităţii noastre, ne aminteşte de crucea şi sângele 
Domnului prin care am fost răscumpăraţi, spre a nu mai deveni sclavi 
oamenilor. 


Gândiţi-vă la preţul care a fost dat pentru voi şi niciodată nu veţi deveni sclavi 
oamenilor. Preţul, despre care ne vorbeşte el, este crucea. Nu numai cu mâna 
trebuie să formăm semnul, trebuie să-i adăugăm voinţa, cum şi o credință 
profundă. 


Faceţi-o în felul acesta pe faţa voastră şi nici unul din spiritele necurate nu va 
putea să vă reziste, pentru că va vedea în el sabia care l-a rănit mortal, pumnalul 
care i-a străpuns pieptul. Nu am putea să vedem locul în care sunt daţi morţii cei 
osândiţi, fără să ne cutremurăm de oroare. 


Ce trebuie, aşadar, să simtă diavolii în prezența acestei arme cu care 
Mântuitorul i-a despuiat de toată puterea lor şi a tăiat capul dragonului ? Nu vă 
ruşinaţi de o atât de mare binefacere, ca nu cumva Hristos să se ruşineze de voi, 
când va veni în slava Sa, când acest semn va preceda pe Fiul lui Dumnezeu 
strălucind cu o lumină superioară aceleia a razelor soarelui. Căci atunci, crucea 
va apărea şi prin prezenţa sa elocventă va apăra contra universului întreg cauza 
Domnului, ea va dovedi că providenţa n-a lipsit niciodată. 


Astăzi, ca şi în timpul strămoşilor noştri, acest semn a deschis porţile închise. El 
a neutralizat veninul mătrăgunei, a vindecat rănile cauzate de mușcătura fiarelor 
sălbatice. Este adevărat că, deschizând porţile iadului, a uşurat intrarea cerurilor, 
a răsturnat barierele răului, a lipsit pe diavol de puterea sa, nu e nimic 
surprinzător că a biruit băuturile otrăvitoare şi fiarele sălbatice. 


Iată semnul pe care trebuie să-l săpaţi în inima voastră alipiţi-vă strâns de 
acesta mântuire a sufletelor voastre. 


Crucea a salvat lumea, ea a schimbat-o, a alungat eroarea, a readus adevărul, a 
făcut din pământ un cer, a transformat oameni în îngeri. 


Graţie crucii, departe de a ne teme de diavoli, noi trebuie să-i dispreţuim ; grație 
crucii, moartea nu mai este moarte, ci este un semn ; graţie crucii, toate puterile 
duşmane zac la pământ şi sunt călcate în picioare. 


Dacă sunteţi întrebaţi: Adoraţi, aşadar, pe Cel Răstignit? Răspundeţi cu un 
glas şi cu o faţă care să exprime bucuria : Da, Îl ador şi-L voi adora mereu. 
Dacă sunteţi luaţi în râs, deplângeţi cu lacrimi o asemenea nebunie. 
Mulţumiţi Domnului pentru binefacerile minunate cu care EI ne-a încărcat şi 
pe care nu am putea să le cunoaştem decât printr-o descoperire a cerului. 


De aceea, dacă cineva va râde, este pentru că «omul neduhovnicesc nu 
primeşte adevărurile Duhului lui Dumnezeu» (| Cor. II, 14). 


Aşa este cu copiii, în prezenţa lucrurilor mai serioase şi celor mai uimitoare. 
Întroduceţi pe un copil în mijlocul misterelor şi el va râde. Aşa sunt păgânii, 
asemenea unor copii şi uneori chiar mai uşuratici, dar ei comit aceste copilării la 
vârsta matură. Aşadar, sunt mai nefericiţi şi mai puţin scuzabili. Nouă ne este a 
striga cu glas tare şi răsunător, fie de ar fi prezenţi toți păgânii de faţă, să 
răspundem cu mai multă hotărâre : Slava noastră, începătura a tot binele, 
cununa şi garanţia încrederii noastre este crucea. 


(Din Revista „Ortodoxia ” 2/1982 Sfântul loan Gură de Aur, traducere de Pr. 
dr. Gh. Paschia) 


Sfântul loan Gură de Aur despre Cruce ca obiect de venerație 


[Tratatul: Hristos este Dumnezeu, 9-10] 


În timpul lui Hristos, unii dintre marii criminali erau arşi de vii, alţii erau 
omorâţi cu pietre sau piereau prin alte feluri de chinuri, dar cel care era răstignit, 
spânzurat pe o cruce de lemn, suferea odată cu această tortură şi blestemul de 
care era întovărăşit, cum este scris în Deuteronom : «Blestemat este înaintea 
Domnului tot cel spânzurat pe lemn» (Deuteronom XXI, 23). 


Acum acest lemn infam, acest lemn blestemat, acest spăimântător simbol al 
morţii celor sceleraţi, este obiect de venerație şi de iubire. Crucea, acest giuvaier 
mai preţios decât lumea, înfrumuseţează coroana imperială mai mult decât orice 
obiect. Ea, care odinioară era universal obiect de oroare, azi îi vedem imaginea 
pretutindeni, la principi şi la supuşi, la femei şi la bărbaţi, la fecioare şi la 
persoanele căsătorite, la nobili şi la sclavi. 


Fiecare face, în orice clipă, acest glorios semn pe partea cea mai nobilă a 
trupului său, este purtată, statornic, pe frunte ca un trofeu pe o coloană. 


Am mai spus, acest semn se înalță pe sfânta masă, el domină hirotonisirea 
preoţilor, el întovărăşeşte chiar trupul lui Hristos la cina mistică. 


Crucea străluceşte peste tot, în interiorul caselor, pe pieţele publice, în pustie, 
pe drumuri, pe vârful munţilor, în fundul podurilor, în mijlocul mărilor, pe 
năvi şi pe insule, pe paturi şi pe veşminte ; ea este gravată pe arbori, pe vasele 
de aur şi de argint, ea decorează sala ospăţului, ea străluceşte în mijlocul 
pietrelor preţioase şi al picturilor murale, este pusă pe vitele pe care un rău 
contagios le mistuie şi pe oamenii care Sunt chinuiţi de diavoli, în război şi în 
pace, în vremea zilei şi a nopţii, în mijlocul sărbătorilor lumeşti şi al 


austerităţilor pocăinţei planează imaginea crucii, pentru că iubim mult acest 
semn de mântuire, pentru că refugiindu-ne sub umbra ei simţim o fericire 
deosebită. 


Toţi o îmbrăţişează cu iubire, nimeni nu mai roşeşte acum de această unealtă a 
morţii, de acest simbol al blestemului. Crucea este un giuvaier pe care toată 
lumea îl preferă cununilor, diademelor celor mai preţioase. Oroarea a făcut loc 
admiraţiei şi silă a făcut loc dorinţei. O vedeţi peste tot, încă o dată spun, pe 
vârful edificiilor şi în interiorul caselor, în oraşe şi în singurătăţi, ea ornează 
pagina pe care o citiţi tot aşa de bine ca şi drumurile pe care vă purtaţi paşii. 
Aici bucuros aş întreba pe păgâni de unde vine că, unealta de anatemă şi de 
tortură a devenit un obiect de speranţă şi de iubire, dacă nu de la miraculoasa 
putere a Răstignitului ? 


Dacă priviţi aceasta ca nimica, dacă rămâneţi încă în încăpăţinarea voastră, dacă 
respingeţi adevărul şi închideţi ochii la lumină, ascultați, am să vă demonstrez 
printr-un alt argument măreţia acestor lucruri. 


Acest argument iată-l : Judecătorii au la dispoziţia lor multe feluri de unelte de 
chinuri : fiare, cruci, unghii de fier, bice cu plumbi, tot ceea ce poate sfâşia 
trupul şi să frângă membrele. Cine ar vrea să ducă aceste unelte în casa sa ? 
Cine ar vrea să atingă mâna călăului, sau chiar să se apropie să vadă aparatul de 
tortură ? Nu le face oroare celor mai mulţi oameni acest lucru ? În loc de a le 
atinge sau chiar de a le vedea de aproape, toţi se depărtează îşi întorc privirea de 
la ele. Aşa era odinioară crucea. Ea avea chiar ceva mai respingător şi mai 
oribil, pentru că reamintea, cum am remarcat, nu numai ideea unei morţi 
violente, ci încă şi aceea a unei morţi blestemate, de unde vine aşadar, vă întreb, 
ca ea să fie înconjurată acum de atâtea mistere, să fie preferată tuturor 
comorilor, să fie aşezată deasupra tuturor distincţiilor pământului ? Pentru ce ne 
grăbim cu atâta ardoare şi încredere în jurul acestui lemn pe care a fost țintuit 
trupul Preaslăvitei victime ? Pentru ce atâtea persoane, atât bărbaţi cât şi femei, 
încadrează în aur o bucăţică din acest lemn şi-l atârnă la gâtul lor, ca cel mai 
frumos din ornamente ? Ce a devenit vechea semnificație a acestei unelte de 
răzbunare şi de moarte ? Este Creatorul a toate, Cel care le schimbă după placul 
Său, El singur care putea să înalțe deasupra cerurilor chiar simbolul ticăloşiei, 
celei mai ruşinoase dintre morţi. Profetul vedea toate acestea în viitor, când 
zicea : «Pacea mea fi-va cel, mai glorios triumf». 


Această infamă cruce — revin încă şi nu aş obosi niciodată s-o repet — este 
de aici încolo un gaj de binecuvântare, un zid tare şi sigur de apărare, o sabie 
morală contra diavolului, un frâu pentru turbarea diavolilor, flagelul 
puterilor duşmane. 


Crucea a răsturnat domnia morţii, a sfărâmat porţile de aramă şi zăvoarele de 
fier ale infernalelor temnițe, a ruinat citadela spiritului răului, a smuls păcatului 
toată puterea lui, a scos lumea din osândirea în care se afla, a vindecat rana pe 
care Însuşi Dumnezeu a făcut-o naturii umane. Ceea ce nu a putut face nici 
marea despărțită, nici stâncile sfărâmate, nici văzduhul învălmăşit, nici mâna 
care a căzut în pustie vreme de patruzeci de ani şi a hrănit mii de oameni, nici 
legea dată poporului, nici semnele împlinite, fie în pustie, fie în Țara sfântă, 
singură crucea, acest lemn blestemat, care scârbea pe toți oamenii, obiectul unei 
dispreţuiri universale, a putut să împlinească deplin şi fără sforțări, odată ce-a 
fost scăldată în sângele lui Hristos. 


Pământul întreg, altădată atât de sterp în virtuţi, al cărui aspect era tot atât de 
dezolant ca şi acela al pustiului însuşi, incapabil cum era de a produce un bine, 
crucea l-a făcut dintr-o dată un rai, o mamă rodnică. 


Sfântul Nicolae Velimirovici - Predica la Duminica Crucii - Evanghelia 
despre Cruce şi mântuirea sufletului 


În suferinţa si slăbicunea lor, bolnavii caută un doctor care le va da un leac 
pentru aceste lucruri. Nimeni nu va căuta un doctor care să le dea leacurile cele 
mai dulci, ci fiecare va voi ca cineva să le dea unul tămăduitor, fie el dulce, 
amar ori lipsit de gust. Cu cât leacul dat este mai amar si cu cât lucrarea de 
vindecare este mai complicată, cu atât se pare că bolnavul are încredere mai 
mare în doctor. 


De ce nu primesc oamenii leacul cel amar, numai atunci când îl oferă mâna 
lui Dumnezeu? De ce se caută şi se aşteaptă numai bomboane din mâna lui 
Dumnezeu? Pentru că oamenii nu simt cât de primejdioasă este boala păcatului 
lor şi cred că se pot vindeca numai cu bomboane. 


O, dacă oamenii s-ar întreba de ce toate doctoriile pentru bolile trupeşti sunt atât 
de amare! Duhul Sfânt le-ar răspunde: pentru a se gândi la amărăciunea 
leacurilor duhovniceşti. Căci, aşa cum boala trupească dă o închipuire asupra 
bolii duhovniceşti, tot la fel leacurile pentru bolile trupeşti au aceeaşi lucrare, 
prin asemănare cu boala duhovnicească. 


Nu sunt bolile sufletului, aceste boli principale şi pricinuitoare de urmări, cu 
mult mai grele decât bolile trupului? Atunci, cum să nu fie leacurile 
duhovniceşti cu mult mai amare decât acelea pentru trup? 


Oamenii au mare grijă de trupurile lor; şi atunci când trupurile lor se 
îmbolnăvesc, nu se dau în lături de la nici un fel de osteneală, timp sau bani 


pentru a-şi restabili sănătatea. În acest caz, nici un doctor nu este prea scump, 
nici o stațiune balneo-climaterică nu este prea departe, nici o doctorie nu este 
prea amară, mai ales când ei sunt conştienţi că se apropie moartea trupească. O, 
de-ar fi oamenii la fel de preocupaţi pentru sufletele lor! O, de-ar fi ei la fel de 
Stăruitori, căutând vindecarea şi un vindecător pentru sufletele lor! 


Este greu de mers cu picioarele goale printre spini, dar dacă omul care este 
desculţ moare de sete şi există un izvor de apă dincolo de spini, nu se va hotări 
mai degrabă să meargă prin spini şi să-şi rănească picioarele în drum spre apă, 
decât să rămână pe iarba moale, de partea aceasta a spinilor, şi să moară de sete? 


"Nu putem lua o doctorie atât de amară", spun mulţi dintre cei slăbănogiți de 
păcat. Tot la fel şi Doctorul, care iubeşte oamenii, a luat El mai întâi doctoria, 
cea mai amară doctorie, chiar dacă EI era sănătos, doar pentru a arăta celor 
bolnavi că nu este cu neputinţă. O, este cu mult mai greu pentru cel sănătos să ia 
şi să înghită doctoria omului bolnav decât este pentru cel bolnav! Dar EI a luat- 
o, astfel încât şi oamenii cei muritori să fie încurajați şi ei să o ia. 


"Nu putem trece prin câmpul cu spini cu picioarele goale, oricât de sete ne-ar 
fi şi oricât de multă şi de proaspătă ar fi apa de dincolo de spini”, spun cei 
vlăguiţi de păcat. Și aşa Domnul, care iubeşte oamenii, El însuşi a trecut 
câmpul cu spini cu picioarele goale şi acum, din partea cealaltă, cheamă 


"Dacă Crucea este leacul, noi nu-l putem lua; şi dacă Crucea este Calea, noi 


nu putem porni pe această cale”, spun cei pe care păcatul i-a îmbolnăvit. Și 


în pericopa Evanghelică de astăzi, Domnul dă Crucea, acest mijloc amar de 
vindecare, tuturor celor care doresc să fie mântuiţi de la moarte. 


Domnul spune: "Oricine voieşte să vină după Mine să se lepede de sine, să-şi 
ia crucea şi să-Mi urmeze Mie."' Domnul nu-i împinge pe oameni spre Cruce, 
înaintea Lui, ci îi cheamă să-L urmeze pe EI - fiindcă El a purtat Crucea. 
Înainte de a da glas acestei chemări, El a proorocit suferinţele Sale: "Fiul 
Omului trebuie să pătimească multe şi să fie omorât, iar după trei zile să 
învieze" (Marcu 8:31). De aceea EI este Calea. El a fost Cel dintâi întru 
suferinţă şi Cel dintâi întru slavă; 


EI nu-i sileşte pe oameni, nici nu aduce strâmtorare asupra lor, ci propune şi 
oferă. "Oricine voiește"! Oamenii au căzut în boala păcatului prin propria lor 
voinţă, şi numai prin voinţa lor liberă, oamenii trebuie să se vindece de păcat. El 
nu ascunde faptul că leacul este amar, foarte amar, dar EI l-a făcut pentru 
oameni mai uşor de luat, luându-l EI însuşi mai întâi, chiar dacă El era sănătos, 
şi ne-a arătat lucrarea lui minunată. 


"Să se lepede de sine”. Întâiul om, Adam, la fel s-a lepădat de sine atunci când 


a căzut în păcat, dar el s-a lepădat de sinele cel real, adevărat. Cunoscând de la 
oameni că ei se leapădă de sine, Domnul ştie că ei se leapădă de sinele cel 
mincinos. Mai simplu: Adam a lepădat Adevărul şi s-a îndreptat spre o 
minciună; acum Domnul îi cercetează pe urmaşii lui Adam, ca aceştia să se 
lepede de minciună şi să se lipească mai mult de Adevăr, de la care au căzut. De 


lepădăm de gândurile cele rele, de doririle cele rele şi de faptele cele rele. 
Trebuie să ne lepădăm de slăvirea idolească a celor ale naturii, şi a trupului 
nostru. 


Pe scurt: trebuie să ne lepădăm de tot ceea ce credem că înseamnă "eu", dar 
care în realitate nu ţine de noi, ci este diavolul şi păcatul, stricăciunea, 
înşelarea şi moartea. O, să ne lepădăm de obiceiurile cele rele, care au ajuns a 
doua fire pentru noi; să ne lepădăm de această "a doua fire", căci nu este firea 
noastră, aşa cum a făcut-o Dumnezeu, ci o amăgire adunată şi învârtoşată, şi 
propria înşelare din noi înşine - o minciună făţarnică care merge împreună cu 
numele nostru şi noi împreună cu aceasta. 


Ce înseamnă aceasta: să-ţi iei crucea? Aceasta înseamnă primirea de 
bunăvoie a fiecărui mijloc de vindecare care ni se dă din mâna lui Dumnezeu, 
oricât de amar ar putea fi. 


> Cad nenorociri mari asupra ta? Fă ascultare faţă de Voia lui Dumnezeu, 
aşa cum a făcut Noe. 

> Ți se cere jertfă? Aşează-te în mâinile lui Dumnezeu cu aceeaşi credință 
pe care a avut-o Avraam, atunci când a mers ca să-şi jertfească fiul. 

> Ți s-a năruit gospodăria? ţi-au murit copiii dintr-odată? Îndură toate cu 
răbdare, lipindu-te de Dumnezeu în inima ta, aşa cum a făcut lov. 


> Te părăsesc prietenii şi te-au împresurat duşmanii? Rabdă toate fără 
cârteală şi cu credinţa că ajutorul lui Dumnezeu este aproape, aşa cum 
au făcut Apostolii. 

> Eşti trimis la moarte pentru Hristos? Mulţumeşte-l lui Dumnezeu pentru 
asemenea cinste, ca miile de mucenici creştini. 


Nu se va cere de la tine nimic ce nu a mai fost înainte, ci tu vei urma mai 
degrabă exemplul multora - apostoli, sfinţi, mărturisitori şi mucenici - care au 
făcut Voia Iui Hristos. Mai mult decât atât, trebuie să ştim că umblând după 
răstignirea noastră, Domnul vrea răstignirea omului celui vechi, a omului 
alcătuit din obiceiurile cele rele şi din slujirea păcatului. Căci, prin această 
răstignire, omul cel vechi, deopotrivă cu animalul, este trimis la moarte, iar 
omul cel nou, alcătuit după asemănarea şi nemurirea lui Dumnezeu, se înalță la 
viaţă. 


După cum spune Apostolul: "Omul cel vechi a fost răstignit” şi lămureşte de 
îndată de ce: "pentru a nu mai fi robi ai păcatului” (Romani 6:6). Crucea este 
grea pentru omul cel vechi, trupesc, grea pentru un trup cu patimi şi cu pofte 
(Galateni 5:24), dar nu este grea pentru omul cel duhovnicesc. Crucea pentru 
cei ce pier, este nebunie; iar pentru cei ce ne mântuim, este puterea lui 
Dumnezeu (| Corinteni 1:18). De aceea noi ne lăudăm în Crucea lui Hristos şi 
în crucea pe care o purtăm pentru El. Domnul nu caută ca noi să luăm Crucea 
e a noastră. Crucea Lui este cea mai 


Noi Suntem răstigniți pentru propriile noastre păcate: de aceea crucea 
noastră este mai uşoară. Şi, când suferinţele noastre sunt cele mai mari, nu 
trebuie să spunem că sunt prea mari, că depăşesc toate limitele. 


Măsura Suferinţei noastre nu este 
mai puţin rânduită şi socotită, decât este rânduită şi socotită măsura zilei şi a 
nopții, sau decât sunt măsurile stelelor în mersul lor. 


Sporeşte suferinţa noastră? Se face mai grea crucea noastră? Puterea lui 
Dumnezeu este cea mai mare, după cum spune Apostolul: "Că precum 
prisosesc pătimirile lui Hristos întru noi, aşa prisoseşte prin Hristos şi 
mângâierea noastră." (Il Corinteni 1:5). 


Mai presus de toate, mângâierea noastră este mare, prin faptul că Domnul ne 
cheamă să-L urmăm. "Să vină după Mine", spune Domnul. De ce rosteşte 
Domnul această chemare celor care îşi iau crucea? Mai întâi, ca să nu cadă şi 
Să fie striviţi sub ea. Oamenii sunt atât de slabi, încât crucea cea mai uşoară 


este grea pentru omul cel mai puternic, dacă acesta nu o cară cu ajutor din 
cer. Vedem cum se deznădăjduiesc credincioşii la cea mai uşoară suflare; cum 


strigă împotriva cerului şi a pământului la un necaz mic! Cum se clatină 
neputincioşi dintr-o parte într-alta, căutând vreun sprijin şi ajutor în 
deşertăciunea acestei lumi şi socotesc, că dacă această lume nu le poate aduce 
sprijin şi ajutor, atunci întreaga lume este un pustiu al deznădejdii. De aceea 


In camera în care se află un om bolnav, se lasă noaptea o lumină aprinsă şi, 
în noaptea acestei vieţi, este nevoie de lumina cea veşnică a lui Hristos, pentru 
a ne uşura durerea şi pentru a ne păstra vie nădejdea în zorii zilei. 


Cea de a doua pricină pentru care ne cheamă Domnul să-L urmăm, are aceeaşi 
însemnătate ca şi cea dintâi, şi are legătură cu lepădarea de sine de bună voie şi 
cu luarea crucii noastre. Mulţi s-au arătat lumii că s-au lepădat de sine, pentru a 
afla înălțare mai mare în lumea aceasta. Mulţi şi-au adunat încercări şi suferinţe 
fără număr, pentru a câştiga uimirea şi lauda oamenilor. Mulţi au făcut astfel, şi 
mai fac aşa şi astăzi, mai ales printre păgâni, pentru a aduna o oarecare putere 
şi, prin aceasta, să câştige putere asupra celorlalți, ca să le facă rău oamenilor, 
sau ca să-i ajute pe cei pe care vor ei, totul numai din invidie şi pentru iubirea de 
putere. 


Asemenea lepădare de sine nu este adevărată, ci măritoare de sine şi o asemenea 
cruce nu duce nici pe departe la înviere şi mântuire, ci la pieire şi la lăsarea 
sinelui în mâinile diavolului. Cu toate acestea, cel care îşi ia crucea şi Îl 
urmează pe Hristos, se slobozeşte de toată mândria, de toată slăvirea de sine, 
care se dobândeşte cu jertfirea celorlalţi, şi se mai lipseşte de toată dorirea 
pentru Slava şi profiturile lumeşti. 


Aşa cum omul cel bolnav ia doctoria cea amară, nu pentru a arăta că îi stă în 
putinţă să o înghită, ci pentru a-şi restabili starea de sănătate, tot 4şa se /eapădă 
de sine un adevărat creştin: adică, omul este nemulțumit de Starea sa de 
boală, îşi ia crucea ca un leac amar, dar mântuitor, şi ÎI urmează pe Hristos, 
Doctorul şi Mântuitorul său, nu pentru mărire şi laudă din partea oamenilor, 
ci pentru a-şi mântui Sufletul de prostia din viaţa noastră, care aduce 
moartea, şi de viermele şi de focul din viaţa ce va să vină. 


"Căci cine va voi să-şi scape sufletul îl va pierde, iar cine va pierde sufletul 
pentru Mine şi pentru Evanghelie, acela îl va scăpa." Aceste cuvinte sunt 
pătrunzătoare şi neiertătoare! Acesta este focul care caută să ardă omul cel 
vechi, chiar până la rădăcină şi cu tot cu rădăcină! Domnul nostru lisus Hristos 
nu a venit numai pentru a îndrepta lumea, ci şi pentru a o restabili, pentru a o 


aduce la viaţă nouă; pentru a arunca metalul vechi în foc şi pentru a-l topi în 
chip nou. EI nu este reformator, ci Ziditor; EI nu este cârpaci, ci ţesător. 


Cine vrea să păstreze copacul cel bătrân, mâncat de cari, îl va pierde. Tot ce 
poate face omul se restrânge numai la aspectul cel dinafară - să-l ude, să-l 
împrejmuiască şi să-l îngrijească - viermele îl va mânca pe dinăuntru şi copacul 
putrezeşte şi cade. Cel care taie copacul mâncat de vierme şi îl aruncă în foc cu 
tot cu viermi şi apoi îşi îndreaptă atenţia spre vlăstarele tinere, ocrotindu-le de 
viermi, va păstra noul copac. Cel care încearcă să păstreze sufletul cel vechi, 
asemenea sufletului lui Adam, mâncat şi putrezit de păcat, îl va pierde, pentru 
că Dumnezeu nu va primi un asemenea suflet alături de EI şi tot ceea ce nu se 
află înaintea feţei lui Dumnezeu este ca şi cum nu are viaţă. Atunci, cel ce îşi 
pierde sufletul său cel vechi, acela îşi va scăpa sufletul cel nou, născut din 
Duh (loan 3:6) şi se va logodi cu Hristos. 


De fapt, sufletul înseamnă viaţă şi în unele traduceri chiar citim: "cine va voi să- 
şi scape viaţa" şi "cine îşi va pierde viaţa pentru Mine acela o va scăpa". În acest 
caz, ambele traduceri au acelaşi înţeles. Căci cine va voi cu orice preţ să-şi 
scape viaţa sa supusă morţii, acela îşi va pierde ambele vieţi: cea muritoare şi 
cea nemuritoare - cea supusă morţii pentru că, oricât de mult s-ar strădui să-şi 
prelungească această viaţă pe pământ, el trebuie să o piardă în cele din urmă 
prin moarte; şi îşi va pierde viaţa sa fără de moarte, pentru că nu a făcut nimic 


pentru aceasta, nu a suferit nimic ca să o păstreze. 


Cine se va strădui să câştige viaţa sa cea fără de moarte prin Hristos, o va primi 
şi o va păstra în veşnicie, cu toate că îşi va pierde viaţa sa cea vremelnică, 
supusă morţii. Omul îşi poate pierde viaţa sa cea vremelnică, supusă morţii, 
pentru Hristos şi pentru Evanghelie, fie atunci când este nevoie să se jertfească 
pe sine şi să moară ca mucenic pentru Hristos şi pentru sfânta Sa Evanghelie, fie 
atunci când socoteşte această viaţă ca păcătoasă şi nevrednică şi se dă pe sine cu 
toată inima sa, cu sufletul şi puterea sa pentru Hristos, intrând în slujba Lui, 
dându-l Lui toate şi nădăjduind de la EI toate lucrurile. Omul poate să-şi piardă 
sufletul, viaţa, sinucigându-se sau printr-o jertfă, pentru o cauză nevrednică - 
într-o ceartă sau vrajbă. Unuia ca acesta nu 1 se făgăduieşte că îşi va scăpa 
sufletul său - viaţa sa, pentru că se spune: "pentru Mine şi pentru Evanghelie". 
Hristos şi Evanghelia sunt neasemuit mai mari decât sufletul nostru. Acestea 
sunt cele mai mari bogății din existenţa vremelnică şi din veşnicie şi nici un om 
nu ar trebui să şovăie ca să jertfească totul pentru acele bogății trainice. 


De ce adaugă Domnul: "şi Evanghelia”? Nu este destul să spună doar: 
"pentru Mine''? Nu este. Domnul spune: "pentru Mine şi pentru Evanghelie" 
pentru a spori pricinele de a muri pentru sine, şi de a trăi pentru Dumnezeu şi, 
prin aceasta, pentru a spori numărul celor care sunt mântuiți. Atunci, se 


mântuieşte cel a cărui viaţă şi-o pierde pentru Hristos Cel viu şi fără de moarte. 
Și se mai mântuieşte cel care îşi pierde viaţa pentru lucrările cele din lume ale 
lui Hristos şi pentru învăţătura Lui. În cele din urmă, se mântuieşte cel care îşi 
pierde viaţa sa doar pentru o singură poruncă a lui Hristos sau pentru un singur 
cuvânt al Lui. Domnul este Dătătorul de lege al vieţii; cine se jertfeşte pe sine 
pentru Dătătorul de lege, s-a jertfit pentru legile Lui şi, tot aşa: cine se 
jertfeşte pentru legile Lui s-a jertfit pe sine pentru EL. Fiind întocmai acelaşi 
lucru, EI cu lucrările Lui şi cu învăţătura Lui, Domnul deschide în acest chip 
multora prilejul de a se mântui. 


” 


Aceste cuvinte aruncă multă lumină şi asupra celor de dinainte, ducând la 
înţelegerea lor. De aici se vede că Domnul socoteşte sufletul omului ca fiind de 
preţ mai mare decât lumea întreagă. Din aceste cuvinte se mai vede ce fel de 
suflet trebuie să piardă omul, pentru a-şi scăpa sufletul său: unul stricăcios, un 
suflet înghițit de lume, plecat în faţa lumii, înrobit lumii. Dacă omul pierde un 
aşa numit "Suflet", el îşi va scăpa sufletul său cel adevărat; dacă el se leapădă 
de viaţa cea făţarnică, el va primi viaţa cea adevărată. 


„" Ascultaţi acestea, toţi credincioşii, şi nu vă 
bizuiți prea mult pe milostivirea lui Dumnezeu! Cu adevărat, milostivirea lui 
Dumnezeu se va revărsa asupra hulitorilor nepocăiţi numai în această viaţă, 
pentru că, la înfricoşătoarea Judecată, dreptatea va sta în locul milostivirii. 


Ascultaţi acestea, toţi credincioşii, în fiecare zi, apropiindu-vă de moartea fără 
de scăpare: ascultați şi puneţi acestea în inima şi în sufletul vostru. Aceste 
cuvinte nu au fost rostite de către vrăjmaşul vostru, ci de către Prietenul vostru 
Cel mai mare. Aceleaşi buze care i-au iertat pe vrăjmaşii Săi, când Se afla pe 
Cruce, au rostit şi aceste cuvinte înfricoşătoare, dar drepte. De cel ce se 
ruşinează de Hristos în lumea aceasta, şi Hristos Se va ruşina la sfârşitul lumii. 
De cel ce se ruşinează de Hristos înaintea păcătoşilor, şi Hristos Se va ruşina 
înaintea sfinţilor îngeri. De ce te vei mândri, o, omule, dacă Hristos se ruşinează 
de voi? Dacă voi vă ruşinaţi de viaţă, aceasta înseamnă că veţi primi strălucire 
în moarte; dacă vă ruşinaţi de adevăr, vă mândriți cu minciunile; dacă voi vă 
ruşinaţi de milostivire, aflaţi mândrie în facerea de rău; dacă voi vă ruşinaţi de 
dreptate, aflaţi mândrie în nedreptate. Dacă voi vă ruşinaţi să suferiți pe cruce, 
aceasta înseamnă că aflaţi mândrie în blasfemia idolească; dacă vă ruşinaţi de 
viaţa fără de moarte, aflaţi mândrie în stricăciunea morţii şi putreziciunea 
mormântului! În această situaţie, înaintea cui vă puteţi ruşina de Hristos? Este 
mai bine înaintea omului decât înaintea lui Hristos? Nu; pentru că nu este 


nimeni mai bun decât Hristos. Aceasta înseamnă că voi vă ruşinaţi de Hristos 
înaintea cuiva mai mic decât Hristos. Te ruşinezi de tatăl tău înaintea unui urs, 
sau se ruşinează o fiică de mama ei înaintea vulpii? Atunci, de ce să te ruşinezi 
de Cel mai bun înaintea celui rău, de Preacuratul înaintea celui necurat, de 
Atotputernicul înaintea celui fără de putere, de Preaînţeleptul înaintea celui 
prost? De ce să te ruşinezi de Domnul cel măreț înaintea neamului desfrânat şi 
păcătos? Se întâmplă aceasta pentru că neamul acesta joacă într-una înaintea 
ochilor tăi? Încă puţin, numai puţin, şi Domnul va veni întru slavă pe nori de 
îngeri şi neamul acesta va pieri dinaintea tălpilor Sale, întocmai ca pulberea 
înaintea vântului puternic. Te vei ruşina atunci în faţa adevărului, nu de 
împăratul slavei, ci de tine însuţi, dar atunci ruşinea ta nu-ţi va fi de nici un 
folos. Este mai bine să te ruşinezi acum, când ruşinea te mai poate ajuta, să te 
ruşinezi de fiecare lucru înaintea lui Hristos, iar nu de Hristos înaintea fiecărui 
lucru. 


De ce spune Domnul: "de Mine şi de cuvintele Mele"? 
Cinco uugiicază 0 MinO tiStăiiiă: cine pune la îndoială Dumnezeirea 


Mea, şi întruparea Mea Dumnezeiască, de către Preasfânta Fecioară, şi 
suferinţele Mele pe Cruce, şi Invierea Mea, şi cine se ruşinează de sărăcia 
Mea pe pământ şi de dragostea Mea pentru păcătoşi. 


II. circ pune a îndoială 
Evanghelia ori nu primeşte învăţătura Mea, sau cine răsuceşte cuvintele Mele 
şi, prin erezie, aduce neodihnă şi vrajbă printre credincioşi, sau cine este 
înfumurat în faţa descoperirii şi învăţăturii Mele, înlocuindu-le cu alte teorii 
personale, sau cine se ascunde dinadins şi păstrează tăcerea despre cuvintele 
Mele, înaintea tăriei mari şi puternice a acestei lumi, se va ruşina de Mine şi 
se va înfricoşa pentru el. 


Cuvintele lui Dumnezeu sunt testamentul de viaţă dătător pentru lume, aşa cum 
sunt şi suferințele Lui, Trupul şi Sângele Lui. Domnul nu desparte de Sine 
cuvintele Sale, nici nu dă o preţuire mai mare acestora decât Persoanei Sale. 
Cuvântul Său este de nedespărțit de El. Cuvântul Lui are aceeaşi tărie ca şi 
Persoana Lui şi de aceea El spune ucenicilor Săi: "Acum voi sunteţi curaţi, 
pentru cuvântul pe care vi l-am spus" (loan 15:3). Prin cuvântul Său, EI a 
curăţit sufletele, a vindecat bolnavii, a alungat duhurile rele şi a înviat morţii. 


Atunci, cum poate 
fi acesta străin, când ni se spune în Evanghelie: "şi cuvântul era la Dumnezeu" 
(loan 1:1)? 

Domnul numeşte acest neam desfrânat în sensul mai larg al cuvântului, ca şi 
vechii prooroci care au numit mărirea zeilor desfrânare (lezechiel 23:37). 


e Cine leapădă pe femeia sa şi merge după femeia altuia săvârşeşte adulter 
şi 

e cine se leapădă de Dumnezeul Cel viu şi se aprinde de iubire pentru 
lumea zidită săvârşeşte de asemenea adulter. 
Cine se leapădă de credinţa în Domnul, pentru a se încrede în oameni şi 
cine lasă dragostea pentru Dumnezeu şi o îndreaptă către oameni şi 
lucruri, acesta săvârşeşte adulter. 


Pe scurt, foate păcatele care despart sufletul vostru de Dumnezeu şi îl leagă de 
ceva sau cineva, care este departe de Dumnezeu, se poate numi printr-un 
termen general - adulter, întrucât toţi poartă semnele bărbatului sau femeii 


vorbeşte despre neam ca fiind numai păcătos, ci adulter şi păcătos. De ce? 
Pentru a-l vădi mai ales ca adulter. Sub cuvântul "adulter" se înţeleg aici 
păcatele cele mai grele, cele mai otrăvitoare şi păcatele cele de moarte, care 
adesea întorc omul de pe calea urmării lui Hristos, a tăgăduirii de sine, a crucii 
sale, a naşterii sale celei din nou. 


Dar cercetaţi sfârşitul neobişnuit al pericopei Evanghelice de astăzi: " 


S-ar zice la prima vedere că aceste cuvinte nu au nici o legătură cu cele dinainte. 
Totuşi legătura este limpede şi acesta este un sfârşit minunat. 
Chemându-i să-şi ia crucea, să se lepede 


de sine şi de sufletele lor, şi înştiințându-i de pedepsele înfricoşătoare dacă se 
ruşinează de El şi de cuvintele Sale, 


EI se grăbeşte să vorbească despre 


răsplată pentru cei care îl ascultă şi îl urmează purtându-şi crucea. Această 
răsplată li se va da unora înainte de sfârşitul lumii şi de Înfricoşătoarea 
Judecată, chiar înainte de sfârşitul vieţii lor aici pe pământ. Ei nu vor gusta 
moartea până ce nu vor vedea Împărăţia lui Dumnezeu venind întru putere. 


Cât de înţelept este Domnul în propovăduirea Sa! El nu vorbeşte niciodată de 
pedeapsă fără să pomenească de răsplată, nici nu aduce osândire fără 
lăudare, nici nu duce omul pe calea spinoasă, fără să pomenească de bucuria 
de la sfârşitul călătoriei, nici nu rosteşte ameninţări fără să dea mângâiere. EI 
nu lasă cerurile să rămână acoperite cu nori întunecaţi, fără să arate 
strălucirea luminoasă a soarelui şi frumuseţea curcubeului. 


Cine sunt cei care nu vor gusta moartea până ce nu vor vedea Împărăţia lui 
Dumnezeu venind întru putere? Vorbind ucenicilor Săi şi unei mari mulțimi de 
oameni, Domnul spune: " ". Atunci, la cine Se 
gândeşte Domnul? 


„ aşa cum s-a întâmplat mai târziu cu 


Apostolii şi cu Arhidiaconul Ştefan. 

4 În ziua de Rusalii, nu au văzut Apostoli Împărăţia lui Dumnezeu întru 
putere, în clipa în care li s-a dat putere de sus? 

4 Iar Ștefan, fiind plin de Duh Sfânt şi privind la cer, a văzut slava lui 
Dumnezeu (Fapte 7:55). 

+ Şi nu a văzut loan Evanghelisuti Împărăţia lui Dumnezeu înaintea morții 
trupeşti? 

+ Şi Apostolul Pavel nu a fost ridicat în al treilea cer, înainte de a gusta 
moartea? 


Dar să lăsăm Apostolii deoparte. Cine ştie câţi dintre cei care stăteau şi 
ascultau cuvântul lui Hristos au Simţit puterea Duhului Sfânt şi au văzut 
Împărăția lui Dumnezeu, venind înainte ca ei să părăsească lumea aceasta? 


Pe lângă această tălmăcire, unele comentarii asupra Evangheliei, dau acestor 
cuvinte ale lui Hristos, care s-au citit mai sus, 


îndoială că aceasta este o înţelegere corectă, dar nici nu o înlătură pe 
cealaltă. Cei trei Apostoli au văzut cu adevărat Împărăţia lui Dumnezeu întru 
putere, pe muntele Tabor, când Domnul lisus S-a arătat întru Slava cea 
cerească, iar Moise şi Ilie s-au arătat din lumea cealaltă, fiecare stând de o 
parte a Domnului Slavei. Dar nu trebuie să credem că acesta a fost singurul 
prilej în care oameni muritori au văzut Împărăţia lui Dumnezeu venind întru 
putere. Această împrejurare de pe Tabor a fost cu adevărat măreaţă, dar ea 
nu înlătură nenumărate alte situaţii, când oameni muritori au văzut, în 
această viaţă (deşi într-un alt chip), Împărăţia lui Dumnezeu întru putere şi 
slavă. 


Dacă dorim cu adevărat, putem şi noi vedea Impărăția lui Dumnezeu venind 
întru putere şi slavă, înainte de a gusta moartea. Împrejurările în care aceasta ni 
se va descoperi, sunt arătate cu limpezime în Evanghelia de astăzi. 


Să ne ostenim să ne pierdem Sufletul nostru cel vechi, viaţa noastră 
păcătoasă, şi să învăţăm că este mai mare preț pentru om să-şi scape sufletul 
său, decât să câştige lumea întreagă. Aşa ne vom învrednici prin mila lui 
Dumnezeu, să vedem Împărăţia lui Dumnezeu, întru putere mare şi fără de 
asemănare întru Slavă, unde îngerii, dimpreună cu Sfinţii, dau 


Sfântul Teofan Zăvorâtul — Predică în Duminica închinării Sfintei Cruci (1) 


În mijlocul Sfintei Patruzecimi, Sfânta Biserică înfăţişează cinstirii şi închinării 
noastre Sfânta Cruce a Domnului. În acest fapt se vede grija de mamă a Bisericii 
faţă de noi... Prin el, ea vrea să-i întărească în nevoințele postului şi 
îndreptării de sine pe cei ce au Slăbit, pe cei râvnitori să-i însufleţească la mai 
mari nevoinţe şi tuturor să le insufle gândul şi hotărârea de a merge până la 
Sfârşitul vieţii, fără abatere şi fără şovăire, în urma Domnului, sub crucea pe 
care a luat-o fiecare asupra sa în clipa când a hotărât să placă Domnului. 


Amintiţi-vă ce era în sufletul vostru atunci când aţi adus lui Dumnezeu pocăință 
pentru păcate şi, întorcând spatele patimilor şi faptelor păcătoase, l-aţi spus 
Domnului prin părintele vostru duhovnicesc: „N-o să mai fac"? Dacă aţi spus 
lucrul acesta cu sinceritate, probabil că aţi simţit atunci că sunteţi gata pe deplin 
să rezistați până la sânge în lupta împotriva patimilor şi poftelor, fără nici o 
compătimire de sine şi cruţare de sine, jertfind tot ce aveţi scump, însă păcătos - 
cu deplină lepădare de sine. Nu încape îndoială că în urma spovedaniei, după ce 
v-aţi învrednicit de Sfânta împărtăşanie, îndată ce aţi plecat de la paharul 
Domnului, aţi purces la această luptă sau osteneală de a fi credincios Domnului 
cu mintea şi cu inima, pe care ispitele au început să le pună la încercare la 
fiecare pas, potrivit rânduielii obişnuite a lucrurilor noastre. 


Lupta aceasta - o ştiţi acum - nu e uşoară, şi - principalul - este sensibilă, de 
parcă ar fi vie. Trebuie să vă refuzaţi ceea ce v-a pătruns adânc în inimă - şi 
pentru a reuşi în asta trebuie să vă ţineţi încordate şi sufletul, şi trupul. O zi, 
două poţi să petreci aşa şi fără osteneală; însă după o săptămână vei obosi, după 
două - vei obosi şi mai mult. Când ne gândim că aşa trebuie să trăim până la 
sfârşitul postului şi al întregii vieţi, fără voie ţi se lasă mâinile în jos 
neputincioase, iar picioarele se îndoaie: adică simţământul greutăţii nevoinţei 
începe să înăbușe şi să clatine hotărârea noastră dintâi sau, cel puţin, să ne 


ispitească a ne face înlesniri şi îngăduinţe la moleşeală. Dat fiind că acestea ne 
duc la pierzare, căci ele înseamnă fugă de pe câmpul de luptă, întoarcere înapoi, 
sfânta noastră mamă, Biserica, prevăzând Starea noastră, grăbeşte să ne ajute 
înviindu-ne râvna prin întipărirea cât se poate de vie în luarea-noastră aminte 
a chipului Domnului răstignit. înfăţişând închinării noastre Crucea Domnului, 
ea pare că spune fiecăruia dintre noi: „Viră-te la Domnul, Care atârnă de 
cruce. Vezi că după ce S-a suit pe cruce nu S-a mai dat jos de pe ea până când 
Şi-a dat duhul lui Dumnezeu- Tatăl. Iată, şi tu, după ce ai purces la nevoinţa 
luptei cu patimile, începi să te simţi de parcă ai fi răstignit pe cruce. Aşa şi 
este. Deci ia aminte: rămâi pe această cruce liniştit, nu te smuci şi nu te zbate, 
şi mai ales taie orice gând de a te da jos de pe ea, până când va veni clipa Să 
spui şi tu: Părinte, în mâinile Tale îmi dau duhul!" 


Lecţia aceasta este simplă şi limpede - şi pentru mulți ea este, poate, lecţia 
venită la cea mai nimerită vreme! Să ne rugăm ca Domnul să ne dăruiască şi 
nouă tuturor a rămâne pentru totdeauna într-o astfel de stare. După ce am luat 
hotărârea de a plăcea Domnului, să nu o părăsim; după ce am purces la 
nevoinţă, să n-o trădăm. lar atunci când neputința va începe să războiască 
sufletul nostru şi să clatine duhul nostru, să ne grăbim de fiecare dată să punem 
împrejurul ei gânduri însufleţitoare. Să-i spunem că altminteri nu se poate; fie 
pierim, fie stăm pe crucea răstignirii de sine atâta timp cât mai avem suflare de 
viaţă. Şi Domnul a fost pe cruce, şi toţi Sfinţii au mers pe calea crucii. Având 
atâta nor de mărturii pus împrejurul nostru si căutând la lisus, începătorul si 
Plinitorul credinţei, cu răbdare să alergăm în lupta ce este pusă înaintea noastră 
(Evr. 12, 1-2). 


întocmai, e greu şi dureros! însă această osteneală este lipsită, oare, de 
făgăduinţe? O! „Nevrednice sunt pătimirile vremii de acum de slava ce va să se 
arate întru noi"! Departe fie de noi gândul acesta! Dar să mai răbdăm puţin întru 
statornicia chinuirii de sine, şi încă de aici vom începe să pregustăm fericirea 
care ne aşteaptă în viitor. Oare mult ne-am ostenit? Nici nu avem osteneli la 
care să ne uităm, dar vrem deja să culegem roade plăcute. Să ne însuflețim! Să 
primim lovituri şi să răspundem cu lovituri - însă prin însuşi faptul că primim 
lovituri ne întărim, iar pe vrăjmaş îl istovim; şi cu cât vom răspunde mai mult la 
lovituri, cu atât vom deveni mai tari, iar vrăjmaşul mai slab. După aceea, din 
oastea vrăjmaşă vor începe să iasă unul după altul cei ce ne războiesc; se vor 
depărta, în cele din urmă, până şi cei mai răi şi stăruitori, atacându-ne poate 
numai din depărtare şi nu de-a dreptul. Iară şi pacea, iar în urma păcii şi 
bucuria în Duhul Sfânt. Şi aceasta poate să vină repede: doar să ne punem 
lege să nu ne dăm bătuţi şi să nu fim îngăduitori faţă de păcat. 


Dar iată, fraţilor, tocmai aici e tot necazul nostru! Primul nostru vrăjmaş care 
este? Compătimirea de sine - vrăjmaşul cel mai linguşitor şi cel mai 


primejdios. „Mai slăbeşte-o cu nevoinţa”, zice, „nu vezi că te-ai epuizat?” 
Vedeţi, se îngrijeşte de noi pasămite. lar dacă o asculți şi îți faci înlesnire în 
ceva, ce va fi? - O înlesnire duce la o a doua, a doua la a treia şi aşa mai depar- 
te, după care totul se va moleşi, toate asprimile vieţii se vor depărta de la tine şi 
toate rânduielile vieţii cucernice vor cădea în uitare. Totodată, gândurile se vor 
împrăştia şi poftele se vor stârni, iar râvna duhului se va răci. Fiind tu în această 
neorânduială, va veni patima favorită: la început îţi va momi luarea-aminte, 
după aceea consimţirea, după aceea conglăsuirea. Apoi rămâne doar să vină un 
prilej, şi păcatul e gata. Şi iată: iarăşi cădere, iarăşi întunecare a minţii, iarăşi 
chin al conştiinţei, iarăşi neorânduială înăuntru şi în afară. în continuare, cădere 
după cădere: şi toate merg iarăşi după rânduiala veche, de parcă lucrarea 
îndreptării de sine nici n-ar fi fost începută. 


Dar ce zic eu la fel ca mai înainte? Mai rău va fi: căci precum după un fulger 
întunecimea nopţii se face mai întunecată, aşa şi după sculările din păcat noile 
căderi duc bietul suflet într-o neorânduială din ce în ce mai mare. Domnul, 
preîntâmpinându-ne cu privire la acest lucru, a zis: Când duhul necurat va ieşi 
din om, umblă prin locuri firă de apă, căutând odihnă, şi nu află. Atunci zice: 
Mă voi întoarce în casa mea, de unde am ieşit; şi venind o află deşertată, 
măturată şi împodobită. Atunci se duce şi ia cu sine alte şapte duhuri, mai 
rele decât el, şi intrând locuiesc acolo, şi se fac cele de pe urmă ale omului 
mai rele ca cele dintâi (Mt. 12, 43-45). 


Mai rele decât cele dintâi! Şi după legea dreptăţii lui Dumnezeu, aşa şi trebuie 
să fie. Oare mult timp a trecut de când te-ai pocăit şi ai plâns? Domnul a primit 
pocăinţa şi a iertat totul, a dat iarăşi bunăvoința Sa dinainte şi S-a dat pe Sine 
însuşi în Sfânta împărtăşanie - iar omul ce a făcut în schimb? S-a ţinut bine 
puţină vreme, după aceea s-a lăsat şi s-a dedat iarăşi păcatului. Cum se poate 
arăta îngăduinţă față de acest lucru? lată, ascultă aspra hotărâre a judecății: 
Lepădând cineva legea lui Moisi, fără de milă prin doi sau trei martori 
moare: cu cât mai amară muncă socotiți că va primi cel ce a călcat pe Fiul lui 
Dumnezeu şi a nesocotit sângele legământului, cu care s-a Sfinţit, şi a ocărât 
Duhul harului? Că ştim pe Cel ce a zis: A Mea este răsplătirea, Eu voi 


răsplăti, zice Domnul. înfricoşat lucru este a cădea în mâinile Dumnezeului 
Celui Viu (Evr. 10, 28-31). 


într-un alt loc, Sfântul Apostol întăreşte această ameninţare şi o justifică prin 
aceea că îi pune pe cei ce cad iarăşi după primirea harului în rând cu răstignitorii 
Domnului, numindu-i oameni care îl răstignesc a doua oară; şi rosteşte judecată 
încă şi mai înspăimântătoare asupra lor, spunând că unii ca aceştia, ce cad după 
gustarea darului ceresc, nu pot fi iarăşi înnoiţi întru pocăință - arătând prin 
aceasta, fireşte, nu vreo lipsă a milostivirii lui Dumnezeu, ci slăbirea definitivă a 
voinţei celor ce cad: fiindcă în urma căderilor repetate, sufletul devine grosolan, 


simțământul conştiinţei - pocăinţa - se toceşte şi omul ajunge să se dea singur pe 
mâna căderii sale, să devină nesimțţitor şi să nu mai năzuiască a se scula. De 
aceea Sfântul Apostol rosteşte tot acolo osânda:Pământul care bea ploaia ceea 
ce se pogoară peste dânsul... dar aduce din sine spini şi ciulini, netrebnic este, 
şi aproape este de blestem, iar sfârşitul lui este spre ardere (Evr. 6, 7-8). 


Domnul ne înfăţişează asemenea ameninţări în Cuvântul Său nu pentru a 
arunca pe cineva în Starea de deznădejde, ci pentru ca, ştiind acestea, să avem 
grija plină de teamă pentru a nu ajunge acolo; apoi, pentru că dacă cineva a 
căzut să nu se tăvălească în căderea sa, ci să se grăbească a se scula, iar cel 
care s-a sculat să aţâţe în sine râvna de a rămâne pururea în picioare, să nu- 
şi îngăduie a se lenevi şi a cădea iarăşi în păcatele dinainte şi în îngăduinţa 
faţă de patimi - căci nu este îngăduit a rămâne în cădere. Trebuie să ne 
sculăm. V-a ajutat Domnul, v-aţi sculat: rămâneţi în picioare. Ce rost are să 
vă lăsaţi iarăşi traşi în cădere, de vreme ce ştiţi că trebuie să vă sculaţi iarăşi 
şi că următoarea sculare va fi mai anevoioasă? Aţi început treaba - nu 0 
lăsaţi. E greu? întreceţi-vă pe sine; de la o zi la alta va fi din ce în ce mai uşor, 
pe urmă uşor de tot. Nu este totul osteneală şi durere - Domnul trimite şi 
mângâiere; iar moartea va veni degrabă, şi S-a sfârşit cu toate necazurile. 


Gândindu-vă la toate acestea acum, fraţilor, înaintea Crucii Domnului, să punem 
în inima noastră hotărârea de a plăcea Domnului şi de a-l rămâne credincioşi 
până la a ne da viaţa în ostenelile lepădării de sine şi îndreptării de sine. Amin! 


22 martie 1865 


Sfântul Teofan Zăvorâtul — Predică în Duminica închinării Sfintei Cruci 
(ID) 


Iar mie Să nu-mi fie a mă lăuda fără numai în crucea Domnului nostru lisus 
Hristos, spune sfântul Apostol Pavel (Gal. 6, 14). Cum a ajuns sfântul Apostol 
la o asemenea aşezare [dispoziţie] sufletească, încât să nu se laude decât cu 
Crucea lui Hristos? Crucea este, oricum ai lua-o, necaz, strâmtorare, înjosire: 
şi atunci, cum Să te lauzi cu ea? Totuşi, Apostolul Pavel se laudă cu ea, şi 
totodată cu ea se lăudau, bineînţeles, toţi Apostolii - iar împreună cu ei şi toţi 
ceilalți purtători de cruce. De ce? Bărbaţii cei înţelepţi întru Dumnezeu au 
văzut marea însemnătate a crucii, i-au dat o înaltă preţuire şi se lăudau că s- 
au învrednicit s-o poarte. Ei vedeau în ea în loc de strâmtorare lărgime, în loc 
de amărăciune dulceaţă, în loc de înjosire mărire, în loc de necinste slavă - şi 
se lăudau cu ea aşa cum se laudă unii cu podoabele şi distincţiile lor. 


O, de ne-ar dărui şi nouă Domnul asemenea gând şi aşezare [dispoziţie] 
sufletească, încât să înţelegem şi să simţim puterea crucii şi să începem a ne 
lăuda cu ea! Nu este îngăduit să nu dorim acest lucru înaintea Crucii care se 
scoate şi se înfăţişează acum închinării noastre. 


lată o scurtă explicaţie cu privire la însemnătatea crucii: Domnul a săvârşit 
mântuirea noastră prin moartea Sa pe cruce; 
+ pe cruce El a sfâşiat zapisul păcatelor noastre; 
prin cruce ne-a împăcat cu Dumnezeu şi Tatăl, 
+ prin mijlocirea crucii a pogorât asupra noastră darurile harice şi toate 
binecuvântările cereşti. 


Astfel este în sine Crucea Domnului; dar fiecare dintre noi devine părtaş al 
puterii ei mântuitoare nu altfel decât prin propria sa cruce. Crucea proprie a 
fiecăruia, atunci când se uneşte cu Crucea lui Hristos, trece asupra sa 


puterea şi lucrarea acesteia, se face ca un canal prin care din Crucea lui 
Hristos se revarsă asupra noastră toată darea cea bună şi tot darul desăvârşit. 


Din aceasta se vede că în lucrarea mântuirii pentru fiecare crucea proprie este la 
fel de indispensabilă pe cât e Crucea lui Hristos. Şi nu veţi găsi nici un mântuit 
care să nu fie purtător de cruce. Tocmai din această pricină, fiecare este 
înconjurat din toate părțile de cruci, ca să nu se îngreuneze cu căutarea crucii şi 
să nu fie departe de puterea cea mântuitoare a Crucii lui Hristos. Se poate spune 
aşa: priveşte împrejurul tău şi în tine însuţi, află crucea ta, poart-o aşa cum 
trebuie, în unire cu Crucea lui Hristos, şi vei fi mântuit. 


Vrând-nevrând, fiecare îşi poartă crucea, şi în cea mai mare parte o cruce nu 
simplă, ci complicată; însă nu fiecare o priveşte prin Crucea lui Hristos, nu 
fiecare o întoarce spre mântuirea Sa, şi ca atare nu la oricine ea este cruce 
mântuitoare. 


Să cercetăm toate crucile cu putinţă şi să vedem cum trebuie purtată fiecare 
dintre ele, aşa încât ea Multe sunt crucile, dar 
felurile lor sunt trei: 
+ primul fel cuprinde crucile dinafară, alcătuite din necazuri şi nevoi şi, 
îndeobşte, din amărăciunea vieţii pământești; 
4 cel de-al doilea cuprinde crucile lăuntrice, care se nasc din lupta pentru 


virtute cu patimile şi poftele; 
A cel de-al treilea cuprinde crucile duhovnicesc-harice, întocmite de 
încredințarea deplină în voia lui Dumnezeu. 


Acum vă voi spune câteva cuvinte despre D555 


Acestea sunt cele mai complicate şi mai felurite cruci. Ele sunt împrăştiate pe 
toate căile vieţii noastre şi se întâlnesc aproape la fiecare pas. Aici intră: 
necazurile, 

nevoile, 

nefericirile, 

bolile, 

pierderea celor apropiați, 

nereuşite la serviciu, 

lipsuri şi pagube de tot felul, 

neplăcerile familiale, 

starea proastă a relaţiilor lumeşti, 

jignirile, 

defăimări nedrepte; şi, îndeobşte, 

soarta pământească a fiecăruia este mai mult sau mai puţin grea. 


VvVvvvvvYvYvvvyY 


Cine nu are de purtat vreuna din aceste cruci? De ele nu ne scapă nici neamul 
bun, nici bogăţia, nici Slava si nici o mărire pământească. Ele sunt altoite în 
traiul nostru pământesc din clipa în care s-a închis pentru noi raiul 
pământesc, şi nu se vor depărta de la noi până când nu se va deschide raiul 
ceresc. 


Vrei ca aceste cruci Să îţi fie spre mântuire? întrebuinţează-le după hotărârea 
lui Dumnezeu, după menirea pe care le-a dat-o EI pentru om îndeobşte şi pentru 
tine îndeosebi. De ce a rânduit Domnul ca pe pământ nimeni să nu fie lipsit de 
amaruri şi greutăţi? Pentru ca omul să nu uite că este surghiunit şi Să nu 
trăiască pe pământ ca în patria Sa, ci Să caute întoarcerea în adevărata sa 
patrie. îndată ce omul a păcătuit, a şi fost izgonit din Rai, iar în afara Raiului a 
fost împresurat cu necazuri şi lipsuri şi neajunsuri de tot felul, ca să îşi 
amintească de faptul că nu este la locul său adevărat, ci se află sub pedeapsă, şi 
să se îngrijească a căuta miluire şi întoarcere în cinul său. 


Aşadar, văzând necazurile, nefericirile şi lacrimile, nu te minuna; şi răbdându- 
le, nu te supăra. Aşa trebuie. Călcătorului de lege şi neascultătorului nu i se 
potrivesc deplina bunăstare şi fericire. Primeşte acest adevăr cu inima, Şi îţi vei 
purta soarta cu seninătate. 


„însă de ce”, vei spune, „la mine mai multe necazuri, la altul mai puţine? De 
ce pe mine mă covârşesc necazurile, iar altul are parte de fericire aproape în 
toate? Eu sunt Sfâşiat de necazuri, iar altul se desfată. Dacă aceasta este 
soarta de obşte a tuturor, ar trebui să şi fie împărțită tuturor, fără excepții”. 
Păi aşa se şi împarte. Priveşte cu luare-aminte, şi vei vedea că aşa este. Acum 
îți este greu ţie, iar altuia i-a fost greu ieri sau îi va fi mâine - iar acum 
Domnul îi îngăduie să se odihnească. De ce te uiţi la ceasuri şi la zile? Uită-te 
la întreaga viaţă, de la început până la sfârşit, şi vei vedea că tuturor le este greu 
şi foarte greu. Găseşte-mi şi mie pe cineva care să salte de bucurie toată viaţa. 
Nici împărații nu dorm adeseori nopțile din pricina poverii de pe inimă. Acum 
îți este greu ţie - dar înainte nu ai cunoscut, oare, şi zile de bucurie? Va da 
Dumnezeu şi încă vei mai vedea. Deci, rabdă! Se va însenina şi deasupra ta 
cerul. In viaţă, ca şi în natură, sunt şi zile luminoase, şi zile întunecate. S-a 
întâmplat vreodată ca norul ameninţător să nu treacă? Şi oare a fost pe lume 
cineva care să gândească în acest fel? Să nu gândeşti nici tu aşa despre necazul 
tău, şi vei dobândi bucurie prin nădejde. 


Iţi este greu. Aceasta, însă, este cumva o întâmplare fără pricină? Apleacă-ţi 
uțin capul şi 


De te-a ajuns necazul, asta s-a întâmplat nu fără de 
încuviințarea şi voia Lui. EI, şi nimeni altcineva, ţi 1-a trimis - iar EI ştie în- 
tocmai ce, cui, când şi cum Să trimită; şi când trimite, o face spre binele celui 


Supus necazului. Astfel să priveşti lucrurile, şi vei vedea hotărârile cele bune 
ale lui Dumnezeu în privinţa ta ascunse în necazul care te-a ajuns. 


Fără îndoială că una dintre 
aceste pricini ţi se potriveşte şi ţie. Aşadar caută să descoperi care este ea şi 
pune această descoperire pe rana ta ca un plasture - şi amărăciunea rănii se va 
ostoi. Chiar dacă nu vei vedea limpede ce anume vrea să îţi dăruiască 
Dumnezeu prin necazul ce te-a atins, ridică în inima ta credinţa 
atotcuprinzătoare, lipsită de orice îndoială, că totul e de la Domnul şi că tot ce 
vine de la Domnul e spre binele nostru; şi lămureşte sufletului ce se tulbură: 
„Aşa îi place lui Dumnezeu. Rabdă! Cel pe care EI îl pedepseşte îi este ca un 


fiu?!” 


Și, mai ales, opreşte-ţi luarea-aminte asupra stării tale morale şi sorții veşnice 
care se potriveşte acestei stări. Dacă eşti păcătos (precum, bineînţeles, şi eşti), 
bucură-te că a venit focul necazului să ardă păcatele tale. Tu te tot uiţi la necaz 
de pe pământ; dar strămută-te cu gândul în cealaltă viaţă. Pune-te la judecată. 
Priveşte la focul veşnic, cel pregătit pentru păcate, şi de acolo uită-te la necazul 
tău. Dacă acolo ar trebui să fii osândit, ce amărăciuni nu ai dori să rabzi aici ca 
să nu cazi sub această osândire? Ai dori ca în fiecare zi să te taie şi să te ardă, 
numai să nu cazi dincolo sub chinurile acelea nedescrise şi neîncetate. Oare nu e 
mai bine, pentru a nu cunoaşte dincolo o asemenea nenorocire, să rabzi aici un 
necaz nu atât de mare, izbăvindu-te prin aceasta de focul cel veşnic? Spune-ţi în 
sinea ta: „După păcatele mele mi S-au şi trimis asemenea lovituri”, şi 
mulţumeşte Domnului că bunătatea Lui te aduce la pocăință. După aceea, în 
loc să te amărăşti fără folos, dă-ţi seama care păcat te împovărează, pocăieşte- 
te şi încetează a mai păcătui. Atunci când vei dobândi o asemenea aşezare 
[dispoziţie] sufletească, vei spune, bineînţeles: „Judecând după păcatele mele, 
şi mai rău merit!” 


Aşadar rabdă cu seninătate, primind cu recunoştinţă necazurile din mâna 
Domnului ca pe o doctorie vindecătoare de păcate, ca pe o cheie care deschide 
intrarea în Împărăţia Cerurilor. Iar de cârtit să nu cârteşti, pe altul să nu-l 
pizmuieşti şi amărăciunii fără noimă să nu te laşi pradă: fiindcă şi în 
amărăciune se întâmplă ca unii să se supere şi să înceapă a cârti, unii să se 
piardă cu totul şi să cadă în deznădejde, iar alții să se scufunde în amărăciunea 
lor şi să nu facă altceva decât să se amărască, nemişcându-se împrejurul lor cu 
gândul şi neridicându-şi inima la Dumnezeu. Toţi oamenii de acest fel nu se 
folosesc aşa cum trebuie de crucile trimise lor şi pierd vremea bineprimită şi 
ziua mântuirii. Domnul le dă pe mână săvârşirea mântuirii noastre, iar ei o 
resping. Să zicem că te-au ajuns necazul şi nevoia. Deja porţi crucea. Ei bine, 


fă ca purtarea crucii Să-ţi fie spre mântuire, nu spre pierzare. Pentru asta nu 
trebuie să muţi din loc munţii, ci să faci o mică schimbare în gândurile minţii şi 
aşezările [dispoziţiile] inimii. Stârneşte în tine recunoştinţa, smereşte-te sub 
mâna tare a lui Dumnezeu, pocăieşte-te, îndreaptă-ţi viaţa. Dacă s-a depărtat de 
la tine credinţa în faptul că toate sunt în mâna Domnului, întoarce-o în sânul tău 
şi vel săruta dreapta lui Dumnezeu. Dacă s-a ascuns de tine legătura dintre 
necazul tău şi păcatele tale, spală-ţi ochiul conştiinţei şi o vei vedea: vei 
deplânge păcatul şi vei înmuia uscăciunea necazului prin lacrimi de pocăință. 


Dacă ai uitat că amărăciunea soartei pământeşti răscumpără de la soarta amară 
din veşnicie, învie amintirea acestui fapt, şi la seninătate vei adăuga dorinţa de 
necazuri, ca prin micile necazuri de aici să primeşti dincolo milostivire veşnică 
de la Domnul. Oare sunt foarte anevoioase toate acestea? Să ştiţi că aceste 
gânduri şi simțăminte sunt firele ce leagă crucea noastră de Crucea lui Hristos, 
din care izvorăsc puteri mântuitoare pentru noi: iar fără aceste puteri 
mântuitoare, crucea noastră ne împovărează fără a fi mântuitoare, despărțită 
fiind de Crucea lui Hristos. Atunci ne arătăm purtători de cruce nemântuiţi şi nu 
mai putem să ne lăudăm întru Crucea Domnului nostru lisus Hristos. 


După ce v-am spus puţin din multele lucruri care privesc crucile dinafară, vă 
poftesc, fraţilor, să umblaţi întru înţelepciune, răscumpărând vremea 
amărăciunii şi necazurilor prin răbdare senină, recunoscătoare şi plină de 
pocăință. Atunci vom simţi lucrarea cea mântuitoare a crucilor necazurilor, ne 
vom bucura când suntem supuşi lor, întrezărind prin ele lumina slavei, şi ne 
vom învăţa să ne lăudăm cu ele nu doar de dragul viitorului, ci şi de dragul 
roadei pe care o primim acum de la ele. 


1864 


Sfântul Teofan Zăvorâtul — Predică în Duminica închinării Sfintei Cruci 
(II) 


V-am spus câteva cuvinte despre unul dintre cele trei feluri de cruce 
mântuitoare, şi anume despre crucile dinafară [exterioare] : necazurile, nevoile 
şi lipsurile. Acum voi vorbi puţin despre al doilea fel de cruci - despre 

. Întâlnim crucile lăuntrice în vremea războiului cu patimile şi 
poftele. Sfântul Apostol spune: Cei care sunt ai lui Hristos şi-au răstignit 


trupul cu patimile şi poftele (Gal. 5, 24). Și-au răstignit? înseamnă că a existat 
0 cruce pe care să îşi răstignească aceste patimi şi pofte. Dar care a fost 
această cruce? Lupta cu ele. Deci, a răstigni patimile înseamnă a le tăia 
puterile, a le înăbuşi, a le dezrădăcina. Va birui omul patima de câteva ori, îi 
va tăia puterile; o va mai birui de câteva ori, o va înăbuşi; o va mai birui de 
câteva ori şi, cu ajutorul lui Dumnezeu, o va dezrădăcina de tot. Dat fiind că 
acest război este ostenicios, aducător de necazuri şi dureros, el este, cu adevărat, 
cruce înfiptă înăuntrul nostru. Celui care se războieşte cu patimile uneori parcă 
îi sunt mâinile pironite, pe cap i se îndeasă cunună de spini, inima este străpunsă 
de vie - aşa îi e de greu şi atât de mult îl doare! 


Fără osteneală şi durere nu se poate: fiindcă patimile, deşi ne sunt străine, aşa de 
adânc s-au altoit în trup şi în suflet, că au pătruns cu rădăcinile lor în toate 
încheieturile şi puterile acestora. Dacă te apuci să le smulgi, doare. Doare, dar 
este o durere mântuitoare, şi la mântuire nu se ajunge decât prin durere. Păcatul 
este ca un polip: un trup străin de noi se zămisleşte în trupul nostru, creşte şi dă 
rădăcini. Nu îl tai - nu te vindeci, iar dacă te apuci să-l tai - doare. Doare, dar 
această durere îți redă sănătatea. lar dacă-l laşi, nu-l tai, tot are să te doară - 
numai că durerea aceasta nu e spre sănătate, ci spre adâncirea bolii, poate chiar 
spre moarte. Când trebuie drenat un abces, chirurgul trebuie să taie, iar durerea 
este mare. Mare, însă izbăvitoare - iar dacă laşi abcesul aşa cum e, toto să 


doară, dar poţi să şi mori din pricina lui. Şi lupta cu patimile, sau dezrădăcinarea 
lor, e dureroasă, însă mântuitoare. lar dacă laşi patimile în voia lor, nu le 
dezrădăcinezi, ele tot vor pricinui apăsare, durere,pătimire - dar nu spre 
mântuire, ci spre pierzare şi spre moarte duhovnicească, fiindcă plata păcatului 
este moartea (Rom. 6, 23). 


Ce patimă nu este dureroasă? Mânia arde, zavistia usucă, pofta slăbănogeşte, 
zgârcenia nu îl lasă pe om să mănânce şi să doarmă, trufia jignită roade ucigător 
inima - şi orice altă patimă, cum ar fi ura, înclinarea spre bănuială, arţagul, 
dorința de a plăcea oamenilor, împătimirea de lucruri şi de oameni ne 
pricinuieşte sfâşiere: aşa încât a vieţui în patimi este acelaşi lucru cu a umbla 
desculţ pe cuțite ori pe cărbuni aprinşi, sau a fi în starea unui om a cărui inimă 
este suptă de nişte şerpi. Şi iarăşi, cine nu are patimi? Fiecare om are. Unde 
este iubire de sine, acolo sunt toate patimile, fiindcă ea e maica patimilor şi 
fiicele sale sunt nelipsite de lângă ea - atâta doar că nu la fiecare sunt în 
aceeaşi măsură: fiecare om are patima Sa precumpănitoare, care le 
cârmuieşte pe toate celelalte. Și de vreme ce fiecare om are patimi, înseamnă 
că fiecare om e chinuit de ele. Fiecare e răstignit şi chinuit de patimi - numai că 
nu spre mântuire, ci spre pierzare. 


Astfel, purtând patimile, eşti sfâşiat de ele şi pieri. Nu e mai bine, oare, să te 
apuci de treabă cu tine însuţi şi Să îţi întocmeşti Singur pătimire, legată tot de 


patimi, însă nu spre pierzare, ci spre mântuire? Nu trebuie decât să iei cuțitul 
şi, în loc de a mulţumi patima, să te loveşti cu el pe tine însuţi, să loveşti cu el 
patimile, să începi a te lupta cu ele şi a te împotrivi lor în toate privinţele. Şi aici 
va fi o durere şi chinuire a inimii: însă durerea aceasta e tămăduitoare, şi după 
ea urmează îndată o odihnă veselitoare, la fel ca atunci când pe o rană e pus un 
plasture vindecător. 


De pildă, cineva se amărăşte că este greu şi neplăcut să învingă mânia. 
Gândeşte-te, omule, că după ce o vei birui te vei linişti, iar dacă vei face pe plac 
mâniei o să fii neliniştit vreme îndelungată. Ți-e greu să te învingi pe tine însuţi 
şi să ierţi atunci când eşti jignit? Gândeşte-te că dacă vei ierta o să ai pace, iar 
dacă te vei răzbuna, nu vei vedea odihnă. S-a aprins în tine împătimirea şi este 
greu de stins? Gândeşte-te că atunci când o vei stinge vei vedea lumina lui 
Dumnezeu, iar dacă n-o vei stinge vei umbla ca un mort viu. Şi tot aşa în 
privinţa oricărei patimi. Şi patima chinuie, şi lupta cu ea pricinuieşte necaz: însă 
patima ne duce la pierzare, iar lupta cu ea ne vindecă şi ne mântuieşte. Fiecărui 
pătimaş trebuie să i se spună: „Vei pieri pe crucea patimilor. Strică această 
cruce şi fă o alta: crucea luptei cu ele. Şi pe aceasta te vei răstigni spre 
mântuire!" Totul e limpede ca lumina zilei, şi alegerea, pare-se, ar trebuie să 
fie foarte uşor de făcut. Şi totuşi, faptele spun altceva. 


Este ceva de minunare orbirea noastră: sunt unii care pătimesc de pe urma 
patimii şi tot continuă să o îndestuleze; văd că prin îndestularea patimii îşi 
pricinuiesc tot mai mult rău, şi tot continuă să o îndestuleze. Ce vrăjmăşie de 
netâlcuit a omului faţă de sine însuşi! Alţii se pregătesc să se răscoale împotriva 
patimii, însă îndată ce se trezeşte patima cu cerinţele sale, merg după ea. larăşi 
se pregătesc de luptă, şi iarăşi se dau bătuţi. Şi tot aşa, cu acelaşi succes. Ce 
slăbire de neînțeles a puterii morale! în ce stau înşelarea şi amăgirea? în aceea 
că patima făgăduieşte în schimbul îndestulării ei munţi de plăceri, iar lupta cu ea 
nu făgăduieşte nimic. 


Dar, omule, deja ai văzut pe pielea ta de atâtea ori că Îndestularea patimii nu 
aduce fericire şi tihnă, ci chin şi tânjeală. Ea făgăduieşte mult, însă nu dă 
nimic - în vreme ce lupta nu făgăduieşte nimic, însă dă totul. Dacă nu ai 
cunoscut lucrul acesta din propria experienţă, încearcă şi ai să vezi. Amarul 
nostru este, însă, că nu ne adunăm puterile pentru a face experienţa luptei. 
Care este pricina? Em an ile aa Aceasta este cel mai amăgitor 
trădător şi vrăjmaş al nostru, prima odraslă a iubirii de sine. Ne au- 
tocompătimim şi prin aceasta ne dăm singuri pierzării. Credem că facem ceea 
ce este bine pentru noi şi de fapt ne facem rău; şi cu cât ne facem mai mult 


tău, cu atât dorim mai mult să ne facem rău. Ca atare, răul creşte şi apropie 
de noi pierzarea noastră definitivă. 


Deci să ne însuflețim, fraţilor, şi să mergem cu bărbăţie la crucea răstignirii de 
sine, prin răstignirea şi dezrădăcinarea patimilor şi poftelor; să lepădăm 
compătimirea de sine şi să aprindem râvna chinuirii de sine; să avem inimă de 
doctor, care la nevoie taie şi cauterizează şi pe cei pe care îi iubeşte şi îi 
respectă! Nu vă voi mai arăta mijloacele şi toată desfăşurarea războiului cu 
patimile. Apucaţi-vă de treabă, şi experienţa vă va lămuri şi învăţa toate. 


Gândiţi-vă la tihna, la bucuria şi lumina ce se sălăşluiesc în inimă după biruirea 
patimilor, şi încălziți-vă prin acest gând râvna de a vă răscula împotriva lor. 
Lumina, tihna si bucuria se zămislesc chiar de la începutul purcederii la acest 
război, tot cresc şi sporesc, până când, în cele din urmă, se împlinesc prin 
rânduiala paşnică a inimii, în care odihneşte Dumnezeu; şi Dumnezeul păcii 
petrece pururea, cu adevărat, împreună cu cel ce ajunge la această treaptă. 


Atunci se arată pe deplin că crucea este chiar pomul vieţii. Pomul vieţii din Rai 
a rămas în Rai; pe pământ, în locul lui, a fost sădit lemnul crucii - iar scopul lor 
e unul şi acelaşi: să guste din el omul şi să fie viu. Vino, lipeşte-ţi de el buzele şi 
bea din el viaţă. De cruce te vei lipi atunci când, lepădând compătimirea de 
sine, vei dobândi râvnă pentru răstignirea de sine; iar a bea viaţă din ea vei 
începe atunci când vei purcede la războiul cu patimile. Fiecare biruinţă 


asupra patimii va fi acelaşi lucru cu o sorbitură de sevă dătătoare de viaţă din 
purtătoarea de viaţă cruce. 


Dacă vei birui patimile mai des, îţi vei potoli setea mai repede şi te vei umple de 
viaţă. Minunată e răstignirea de sine! Ea pare că ia, însă luând dă; pare că 
taie, însă tăind altoieşte; pare că ucide, însă ucigând dă viaţă: la fel ca Crucea 
lui Hristos, prin care moartea a fost călcată şi viaţa dăruită. Ce mare bine, 
pentru o aşa mică osteneală! Primul pas este anevoios - prima biruire de sine, 
prima hotărâre de a lupta; iar apoi fiecare încleştare va fi din ce în ce mai 
uşoară. Şi râvna se va aprinde mai puternic, şi priceperea de a birui va creşte, şi 
vrăjmaşul va slăbi. 


într-o luptă obişnuită, pentru ostaşi e înfricoşător doar începutul, după care nu se 
mai uită la nimic, totul le devine din ce în ce mai uşor şi la îndemână: așa e şi în 
lupta duhovnicească: doar să începi, şi în continuare lupta se va aprinde ca 
de la sine şi se va face din ce în ce mai uşoară. Și apoi, cu cât e mai aprinsă 
lupta, cu atât mai repede se termină şi cu atât mai aproape este odihna. N-ai 
puteri îndeajuns pentru a începe? 

înconjoară-te cu gânduri privitoare la primejdia rămânerii în patimi, şi prin 
aceasta te vei goni din întunericul lor la lumina slobozirii de ele. Dă viaţă 
simţământului că eşti chinuit de patimi, şi te vei aprinde de supărare împotriva 
lor şi de dorinţa de a scăpa de ele; dar, mai întâi de toate, după ce ţi-ai mărturisit 


înaintea Domnului neputinţa, stai şi bate la uşa milostivirii Lui, plângându-ţi 
slăbănogia. 


Și dacă Domnul este cu noi, cine e 
împotriva noastră? 


Sfântul Teofan Zăvorâtul — Predică în Duminica închinării Sfintei Cruci 
(IV) 


A mai rămas să vă lămuresc cum e cu cel de-al treilea fel de cruce care este cel 
mântuitor pentru noi - ÎI voi spune 
şi despre acesta câteva cuvinte. 


Spun „câteva cuvinte" fiindcă învăţătura deplină despre el este mai presus de 
puterile mele. Pe această cruce se suie creştinii ce sunt deja desăvârşiţi. Aceştia 
şi sunt cei care o cunosc şi care ar putea vorbi despre ea în chip desluşit, deplin 
şi puternic. lar ceilalți de unde să poată vorbi despre ea astfel? Să nu pomenesc 
despre ea este, însă, cu neputinţă, întrucât trebuie ca aceia dintre voi care au 
biruit o patimă-două şi s-au odihnit întrucâtva de tulburările lor lăuntrice să nu 
socoată că au făcut deja tot ce trebuie fi tot ce se aşteaptă de la creştini. 


Nu, nici aşa nu a fost făcut totul. Nici măcar cel ce s-a curăţit cu totul de patimi 
n-a săvârşit încă lucrarea creştină de căpetenie, ci doar s-a pregătit de ea. Te-ai 
curăţit de patimi? Acum adu-te lui Dumnezeu, Celui Curat, ca jertfă curată şi 
fără de prihană, precum se şi cuvine Să fie jertfa adusă Lui, Preacuratului. 
Uită-te la Golgota. Acolo, crucea tâlharului înţelept este crucea curăţirii de 
patimi, iar crucea Domnului este crucea jertfei curate şi fără de prihană: şi ea 
anume este rodul încredinţării - fără cârtire, depline, fără întoarcere - în voia lui 
Dumnezeu. 


Cine s-a suit pe crucea Mântuitorului nostru? Această încredințare în voia lui 
Dumnezeu. în grădina Ghetsimani, Domnul nostru lisus Hristos S-a rugat ca să 
treacă paharul de la EI; dar hotărârea definitivă a rostit-o astfel: Totuşi, nu cum 
vreau Eu, ci cum vrei Tu (Mt. 26, 39). în urma cuvintelor Lui: „Eu sunt", cei 
veniţi să îl lege au căzut la pământ; dar pe urmă tot L-au legat. De ce? Fiindcă 
EI însuşi Se legase mai înainte pe Sine prin încredințarea în voia lui Dumnezeu. 


Sub cruce, toată făptura s-a cutremurat şi morți au înviat - iar El rămânea 
neclintit pe cruce, căci îşi dăduse duhul lui Dumnezeu. Aşa sunt şi toţi cei ce au 
ajuns la măsura vârstei deplinătăţii lui Hristos. Ei sunt cu toții răstigniţi pe 
voia lui Dumnezeu, ca să zic aşa. Pe ea sunt pironite fiecare mişcare, fiece 
gând şi fiece dorinţă a lor; sau acestea, in înţelesul lor obişnuit, nu mai există 
deloc în ei: tot ce este propriu a murit în ei, fiind jertfit voii lui Dumnezeu. 
Ceea ce îi mişcă este porunca lui Dumnezeu, insuflarea lui Dumnezeu, care 
întipărindu-se în inima lor aşa cum doar EI ştie, le hotărniceşte întreaga 
lucrare. 


Sfântul Apostol Pavel înfăţişează starea aceasta, aşa cum era în el, în următorul 
fel: Cu Hristos împreună m-am răstignit, şi de acum nu mai trăiesc eu, ci 
Hristos trăieşte în mine (Gal. 2, 20). îndată ce s-a răstignit împreună cu Hristos, 
el, apostolul, bărbat ajuns la culmile desăvârşirii, a încetat a mai trăi el însuşi, ci 
în el a început a trăi Hristos; altfel spus, a ajuns la starea despre care în alt loc 
scrie: Dumnezeu este Cel ce lucrează întru voi şi voinţa şi lucrarea, după 
buna voinţă (Filip. 2, 13). Aceasta este culmea desăvârşirii la care poate să 
ajungă omul. Ea e începătura Stării ce va Să fie după înviere, atunci când 
Dumnezeu va fi totul în toate. Ca atare, toţi cei ce s-au învrednicit să ajungă la 
ea se află nu rareori în contradicţie cu toate regulile vieţii pământeşti şi fie că au 
de îndurat prigoane şi chinuri, fie că sunt socotiți nebuni, fie că se sihăstresc în 
pustie. în toate aceste feluri ale sorții lor exterioare însă, înăuntrul lor este 
acelaşi lucru: ei petrec în inimă singuri cu Singur Dumnezeu, numai prin El 
trăiesc şi lucrează, ascunzându-se în liniştea cea mai adâncă şi prealăuntrică, 
orice mişcări proprii lipsind cu desăvârşire. Se spune că sus, la limitele ultime 
ale atmosferei pământeşti, încetează orice mişcare a stihiilor. 


Aceasta este o imagine a celor ce s-au răstignit împreună cu Hristos, care au 
încetat Să mai trăiască viaţa proprie şi au început Să trăiască doar prin 
Hristos, altfel spus s-au suit pe crucea încredinţării în voia lui Dumnezeu, 
singura ce are putere şi lucrează în ei, lepădate fiind toate vederile şi lucrările 
proprii şi personale. 


Mai mult nu pot să vă mai spun despre asta. Şi atâta cât am spus, am spus numai 
ca să vă dau de înţeles unde este sfârşitul căii noastre, unde trebuie să fim şi 
unde trebuie să ajungem; şi ca, ştiind aceasta, să căpătaţi dispoziţia sufletească 
de a nu da doi bani pe orice lucru bun aţi avea şi aţi face, dacă nu aţi ajuns la 
această înălțime a vieţii duhovniceşti pe care Dumnezeu ne-a rânduit-o şi pe 
care o aşteaptă de la noi. Multora li se pare că este acelaşi lucru 
ca şi celelalte feluri de viaţă; dar nu este aşa. EI 


Aţi murit, spune apostolul, şi viaţa voastră este ascunsă cu Hristos 


în Dumnezeu (Col. 3, 3). Aici totul se săvârşeşte lăuntric, în chip nevăzut de 
oameni şi cunoscut numai conştiinţei şi lui Dumnezeu. Exteriorul nu înseamnă 
aici nimic. El e, bineînţeles, un înveliş potrivit, însă nu şi un martor hotărâtor - 
şi cu atât mai puţin nu este el acela care pricinuieşte cele lăuntrice. Purtarea 
cuviincioasă exterioară este atât de des acoperământul văzut al unui mormânt 
plin de oase! 


Știind acestea, să ne aşezăm cu gândul, fraţilor, pe Golgota, la picioarele 
crucilor, şi să începem să vedem care cruce cui se potriveşte. 


» Simon Cirineanul, care a purtat Crucea Domnului, este chipul acelor 
purtători de cruce care sunt supuşi necazurilor şi lipsurilor dinafară. 
» Pe cine închipuie tâlharul cel înţelept răstignit şi pe cine închipuie 
Domnul pe cruce, asta numai ce-am spus-o mai înainte: 
> cel dintâi închipuie pe cei care se luptă cu patimile, 
> iar Domnul - pe bărbaţii desăvârşiţi, care s-au răstignit 
încredințându-se voii lui Dumnezeu. 
» Dar crucea tâlharului celui rău pe cine închipuie? Pe cei care slujesc 
patimilor. Patimile îi chinuie, îi sfâşie, îi răstignesc de moarte, nedându- 
le nici o bucurie şi nici o nădejde bună. 


După aceste semne să măsoare fiecare pe Statura sa crucile şi să vadă cine 
este: Simon Cirineanul, tâlharul înţelept, următor al lui Hristos Domnul sau - 
după patimile care îl rod - tâlharul rău? 


Uită-te cine eşti, şi sfârşit pe potrivă să aştepţi. Eu am să mai adaug doar atât: 
scoateţi-vă din cap că pe calea vieţii confortabile poate cineva să ajungă ceea ce 
se cuvine nouă să fim în Hristos. Confortul, dacă se află la adevărații creştini, 
este doar un lucru cu totul întâmplător; iar caracterul distinctiv al vieţii lor sunt 
pătimirile şi durerile lăuntrice şi văzute, de voie şi fără voie. 


Prin multe necazuri se cade nouă să intrăm în împărăția care se arată înăuntrul 
nostru. Cel dintâi pas în această lucrare, întoarcerea voii de la rău la bine, care 
alcătuieşte inima pocăinţei, se răsfrânge într-o durere de moarte pricinuită de 
rana frângerii inimii, din care mai apoi se prelinge sânge de-a lungul întregului 
război cu patimile şi care se închide doar după dobândirea curăției, care suie 
creştinul pe crucea răstignirii împreună cu Hristos întru voia lui Dumnezeu. 


Numai necazuri şi dureri şi greutăți! Se poate spune astfel: confortul este 
mărturia unei căi strâmbe, iar viața necăjită e mărturia căii drepte. 
Gândindu-vă la asta, bucuraţi-vă, purtători de cruce! lar vouă, celor care trăiţi în 
confort, ce să vă spun? Cuvântul lui Avraam către bogat din pilda lui Lazăr şi a 
bogatului nemilostiv. Aici voi vă desfătaţi, iar ceilalți pătimesc pentru Hristos şi 


pentru legea Lui cea sfântă; iar pe lumea cealaltă va fi pe dos: cei care merg pe 
calea crucii vor avea confort, iar cei ce au confort aici vor pătimi. Voi spuneţi 
îndeobşte: „Dar ce, nu avem voie să ne veselim puţin?! Dar cum să se 
maturizeze? Oare arde lumânarea ţinută în bătaia vântului? Oare viaţa trupului 
se maturizează în urma unor doze de otravă? Nu. Vrei pentru tine ceea ce este 
bun? Părăseşte confortul, intră pe calea crucii, care e calea pocăinţei, lasă-te 
înroşit în focul răstignirii de sine, căleşte-te în lacrimile frângerii inimii - şi vei 
deveni aur, sau argint, sau piatră scumpă, şi la vremea potrivită vei fi luat de 
către Stăpânul casei cereşti spre a-l împodobi cămările cele prealuminate şi mai 
presus de lume. Amin! 


Sfântul Teofan Zăvorâtul — Predică în Duminica închinării Sfintei Cruci 


27 februarie 1866 


Stiţi de ce la mijlocul Postului mare este înfăţişată cinstirii şi închinării noastre 
Cinstita Cruce a Domnului. Celor ce încă nu s-au pocăit li se grăieşte prin asta: 
„Dacă pe Fiul Său Cel Intâi-Născut nu L-a cruțat Dumnezeu-Dreptul 


Judecător, ce cruţare aveţi de aşteptat voi, dacă veţi rămâne nepocăiţi întru 
păcatele voastre? Deci părăsiţi păcatul şi întoarceţi-vă la calea dreaptă". lar 
celor care deja s-au pocăit şi au început să se ostenească la îndreptarea vieţii lor, 
prin asta li se spune: “Vedeţi care este preţul păcatului. Deci luaţi seama să nu 
vă mai Supuneţi păcatului şi să nu trădaţi făgăduinţa pe care aţi făcut-o, 
pocăindu-vă, de a fi de acum înainte îndreptaţi înaintea Domnului". 


Către aceştia din urmă vreau să îndrept acum cuvântul meu şi să le repet 
însufleţitorul cuvânt apostolesc: Staţi în credinţă, fraţilor, îmbărbătaţi-vă, în- 
tăriți-vă (| Cor. 16, 13). Priviţi la Domnul, Care pentru voi S-a răstignit pe 
Cruce. Suindu-Se pe Cruce, El nu S-a coborât de pe ea până ce nu Şi-a dat 
duhul lui Dumnezeu-Tatăl. lată că şi voi v-aţi suit pe cruce, dând făgăduinţa de 
a vă împotrivi păcatului şi de a intra în luptă cu patimile şi poftele. Deci nu vă 
coborâți de pe această cruce, oricăror ispite şi atracţii aţi fi supuşi. Vrăjmaşii 
Domnului, înconjurând crucea Lui, țipau: „Să Se coboare acum de pe Cruce, ca 
să vedem şi să credem în EI!" Domnul nu i-a ascultat. Vu ascu/rați nici voi 
atunci când vrăjmaşii mântuirii voastre vor începe să vă cheme jos de pe 
cruce şi să vă amăgească în scopul de a vă face să părăsiţi această luptă cu 
patimile şi poftele. Staţi în credinţă, fraţilor, şi nu vă daţi bătuți. 


După ce aţi dat făgăduinţa de a nu mai păcătui şi aţi primit pentru aceasta 
iertarea de păcate şi v-aţi învrednicit de împărtăşirea cu Sfintele lui Hristos 


Taine, a cădea iar în păcatele voastre obişnuite înseamnă a săvârşi o nelegiuire 
grozavă şi înfricoşătoare. Uitaţi-vă ce spune despre asta apostolul: că cei care 
au fost luminaţi, au gustat din darul cel ceresc, au devenit părtaşi ai Duhului 
Sfant şi au gustat din cuvântul cel bun al Domnului şi din puterea veacului ce 
va să vină Il răstignesc din nou pe Fiul lui Dumnezeu dacă îl trădează iar pe 
Dumnezeu şi se dedau necurăţiilor şi netrebniciilor (v. Evr. 6, 4-9). Nimeni 
dintre cei ce s-au pocăit să nu lase să-i treacă pe lângă urechi acest cuvânt 
înfricoşător, ci mai bine să şadă şi să cugete: „Nu cumva asupra mea se va abate 
nemijlocit osânda aceasta, dacă voi cădea iarăşi?" 


Oare nu ai fost luminat doar acum, prin pocăință? Da, ai fost luminat. Erai în 
orbire. A venit harul, a luminat ochii minţii tale, drept care ai văzut prăpastia 
pierzării şi ţi-ai venit în fire. Oare nu ai gustat din cuvântul cel bun al 
Domnului? Da, ai gustat - atunci când ai ascultat mângâietoarea dezlegare de 
toate păcatele tale. Oare nu te-ai făcut părtaş al Domnului Sfânt şi al darului 
ceresc? Da, te-ai făcut - atunci când te-ai împărtăşit cu Sfintele lui Hristos Taine 
şi prin această împărtăşire L-ai primit pe Domnul însuşi. lar dacă toate acestea 
au venit nemijlocit la tine, tot nemijlocit va veni la tine, de vei cădea, şi osânda 
menită celor ce cad din nou după ce au primit atâtea mile. Asta înseamnă că 
dacă tu, după ce te-ai învrednicit de asemenea haruri, te vei preda din nou 
păcatului, îl vei răstigni din nou pe Fiul lui Dumnezeu. Să pătrunzi cu 
simţirea acest lucru şi să te temi de păcat. 


Crede cineva că Sfântul Apostol a scris lucrul acesta numai ca să ne sperie? Va 
puneţi întrebarea: „Cum poate fi răstignit din nou Domnul, Care e proslăvit şi 
şade de-a dreapta lui Dumnezeu- Tatăl?” Ce-i drept, apostolul nu vrea să 
spună asta, că Domnul poate fi pironit din nou pe cruce, ci vrea să arate cât 
de mare este greutatea păcatului atunci când oamenii cad în el după înnoirea 
cea prin botez sau prin pocăință, care este un al doilea botez. Şi spune că 
greutatea acestui păcat este atât de mare ca cea a păcatului celor care L-au 
răstignit în fapt pe Domnul. Căzând iar în păcat, te pui în rândul 
răstignitorilor Domnului, în rândul celor Care L-au bătut, L-au scuipat, L-au 
lovit peste faţă, L-au biciuit, au pus pe capul Lui cunună de spini, L-au 
pironit pe cruce, L-au ocărât, l-au străpuns coasta cu sulița. Vedeţi voi, 
Domnul, când a pătimit, păcatele noastre le-a ridicat. Oricare din patimile Lui a 
fost pentru curățirea păcatelor fiecăruia dintre noi. 


Să zicem că oarecare din loviturile de bici a fost pentru păcatele tale trecute. 
Atunci când te-ai pocăit şi te-ai întors la Domnul, pentru acea lovitură au fost 
iertate toate păcatele tale; iar atunci când cazi iarăşi în păcat şi iarăşi înnoieşti 
toate păcatele tale, cu ce să mai fie acoperite ele şi pentru ce să îți mai fie iar 
iertate? Pentru o alta dintre patimile Domnului - pentru următoarea lovitură de 
bici, să zicem. înseamnă că această lovitură a fost pentru tine, pentru păcatul 


tău. Ea a fost de trebuinţă pentru păcatul tău, păcatul tău o dă. Dacă nu ar fi fost 
acest nou păcat al tău, nu ar fi fost nevoie nici de această nouă lovitură. Chiar 
dacă lovitura următoare a fost deja dată, ea a fost dată nu pentru tine, ci pentru 
altcineva. Tu ai fost curăţit de lovitura dinainte. Nu fă din nou păcatul, şi nu va 
fi din pricina ta o nouă rană în Domnul, Care pătimeşte. lată, în lupta ta cu 
păcatul tău acest fapt să ţi-l întipăreşti în chip cât mai viu în minte. Atunci când 
se va apropia păcatul si va începe să te ademenească, închipuie-ţi că, dacă te 
vei învoi cu el, prin asta îl vei bate ori biciui ori scuipa pe Mântuitorul - şi vei 
fugi de păcat ca de o sperietoare. 


Se povesteşte în Pateric că în Egipt era un păcătos care după spovedanie şi 
Sfânta împărtăşanie nu se păzea defel, ci îndată ce se ivea prilejul cădea din 
nou în păcatele dinainte. De vreme, însă, ce nu păcătuia din răutate, ci ii 
biruia neputinţa, Domnul S-a milostivit de el şi, pentru a-l] învăţa minte, i-a 
trimis vedenia următoare: pe când mergea undeva de unul singur, a văzut că 
se apropie de el o arătare grozavă, asemenea unui om foarte înalt, păroasă, 
Slută, necurată, cu ochii de văpaie. Aceasta s-a apropiat şi, bătându-l pe 
piept, i-a zis: „De ce te temi? Noi doi suntem prieteni, vom fi în acelaşi loc”. 
Păcătosul s-a speriat cumplit, dar a găsit putere să întrebe: „Cine eşti tu?” - 
„Eu”, a răspuns acela, „sunt cel care L-am lovit peste obraz pe lisus Hristos; 
însă şi cei care păcătuiesc din nou după spovedanie şi Sfânta împărtăşanie se 
află în rând cu luda şi cu ceilalţi chinuitori şi răstignitori ai Domnului”. 
Spunând acestea, a plecat. Vedenia 1-a izbit atât de tare pe păcătos, că, lăsând 
toate, indată a plecat în pustie şi acolo şi-a plâns păcatele sale până la 
sfârşitul vieţii, în nevoinţe aspre. 


Din această întâmplare ia încredințare că cei ce păcătuiesc din nou după 
pocăință şi primirea Sfintei împărtăşanii se pun în rând cu răstignitorii 
Domnului - şi prin această încredințare sperie-ţi sufletul ca să îndepărtezi de la 
el orişice aplecare spre păcat care apare în poftele inimii şi tulbură hotărârea ta 
cea bună de a te păzi curat şi fără de căderi. 


Acestea s-au spus nu pentru a arunca pe cineva în deznădejde, ci pentru a vă feri 
de căderile în păcat. Nimeni nu trebuie să deznădăjduiască, oricât ar fi păcătuit: 
însă ce bucurie este să te pui de bună voie în rând cu luda şi cu răstignitorii, 
chiar şi atunci când ştii că întoarcerea din această tovărăşie este cu neputinţă? 
Poate că şi dintre răstignitori mulţi s-au luminat, asemenea sutaşului. Şi luda ar 
fi fost iertat, fireşte, de s-ar fi pocăit. Veţi spune, însă, cu toţii, că este cu mult 
mai bine să nu fii în ceata răstignitorilor decât ca, după ce ai fost în ea o vreme, 
să te întorci, bătându-ţi pieptul cu pumnii. Pe deasupra, acei răstignitori nu ştiau 
pe cine au răstignit. Despre noi, însă, se poate spune acelaşi lucru? Oare faptul 
că este conştientă căderea noastră nu face mai greu păcatul? Bineînţeles, în clipa 
ademenirii de către păcat năvăleşte orbirea şi pe suflet pune stăpânire o 


uşurătate ce nu mai ţine seama de nimic; aceasta, însă, nu este o îndreptăţire. 
Cel căruia un păcat îi întunecă mintea pentru prima dată, acela încă se mai poate 
dezvinovăţi; dar cel ce s-a supus de câteva ori acelei nenorociri şi ştie bine din 
ce este alcătuită de fapt ea, cum se apropie şi cum ia naştere întunecarea aceea, 
cu ce să se mai dezvinovăţească? Simţământul lipsei oricărei dezvinovăţiri 
împietreşte inima, iar împietrirea inimii duce la nepocăinţă. 


Se spune despre luda că atunci când L-a vândut pe Domnul, nu a crezut că EI 
0 să pătimească, ci aştepta ca prin puterea facerii de minuni Să destrame toate 
necazurile ce-L amenințau. Apoi însă, când a văzut cum au mers lucrurile, a 
căzut cu duhul, S-a împietrit la inimă şi a deznădăjduit. Dacă ar fi ştiut 
deznodământul trădării sale, cu greu s-ar fi hotărât să o întreprindă. 


Pentru noi însă, toate deznodămintele de acest fel sunt lesne de prevăzut chiar şi 
fără să le încercăm pe pielea noastră. Aşadar nu este mai bine să nu mergem pe 
această cale a lui luda, chiar dacă nu putem spune că Domnul n-ar fi gata să 
arate iarăşi asupra noastră minunile milostivirii Sale? Domnul e totdeauna gata 
să le arate - dar putem noi ghici ceea ce o să se întâmple? Dacă, după săvârşirea 
păcatului spre care ne trage patima, inima noastră va merge spre împietrire şi de 
la împietrire la desăvârşita nepocăință? Dacă mai cădem, vom pieri. Oare nu e 
mai bine să nu facem deloc un pas care poate să ne supună unei asemenea 
primejdii, celei mai mari din câte sunt, şi să nu ispitim milostivirea lui 
Dumnezeu? 


lată, cu astfel de cugetări să vă îngrădiți pe voi înşivă şi să vă trezviţi sufletul 
atunci când va veni ispita de a fi îngăduitori faţă de păcat. Iată, acum sunteţi pe 
calea cea bună. Osteniţi-vă ca să rămâneţi pe ea - iar că merită să rămâneţi pe 
ca, asta o vedeţi din nenorocirea în care veţi cădea dacă nu o faceţi. 


Sfântul Teofan Zăvorâtul — Ce răstignire faţă de lume i se cere şi mireanului? 


Iar mie Să nu-mi fie a mă lăuda, fără numai în crucea Domnului nostru lisus 
Hristos, prin care mie lumea s-a răstignit, şi eu lumii (Gal.6, 14), spune 

. Vreau să vă tâlcuiesc ce are în vedere apostolul atunci 
când spune: “prin care lumea s-a răstignit, şi eu lumii”. Fiindcă voi, care după 
spovedanie şi primirea Sfintei Împărtăşanii aţi purces pe calea pe care se 
răstigneşte trupul împreună cu patimile şi cu poftele, aveţi neapărată nevoie 
în această lucrare încurcată de indicaţii îndrumătoare pentru a putea lucra în 
chip neocolit şi nerătăcit. lar una dintre primele indicaţii este cuprinsă în 
cuvintele sus-arătate ale apostolului, şi o veţi avea atunci când veți pricepe ce 
este răstignirea lumii faţă de noi şi a noastră faţă de lume. 


Drept călăuză în tâlcuirea aceasta să luăm IESI 
PI din prima lui Învăţătură — “Despre lepădarea de lume”. 
EI a tâlcuit locul acesta pentru monahi, însă în aşa fel ca fâlcuirea lui poate fi 
adaptată şi pentru nemonahi. El spune că atunci când omul se leapădă de lume, 
lasă casă, părinţi, rudenii, avut, țarină sau cetate, intră în mănăstire şi se face 
monah, el poate spune: “Mie lumea s-a răstignit”. Adică: “Lumea pentru mine 
nu mai există, ea a rămas departe, dincolo de zidurile mănăstirii. Am părăsit- 
0, şi ea nu mă vede nici pe Străzile, nici la târgurile, nici la adunările sale şi 
nici în toate lucrurile sale. Mie lumea s-a răstignit, a murit, parcă nu ar mai 


Pb 


Însă monahul care s-a ascuns de lume şi de amăgirile văzute între zidurile 
mănăstirii poate că în vreme ce vorbeşte astfel în sinea sa, în inima Sa, Să 
trăiască pentru lume, să păstreze împătimirile lumeşti şi, Stând în chilie, să se 
gândească la lume şi la frumuseţile ei, şi să se desfete cu mintea de plăcerile 
ei. Dacă aşa Stau lucrurile, el nu poate spune că şi el s-a răstignit lumii: căci, 
chiar dacă a părăsit lumea cu trupul, cu inima trăieşte în lume şi în toate 


desfătările ei. lar atunci când el, cu ajutorul lui Dumnezeu, ştiind puterea 
făgăduinţelor călugăreşti, părăseşte lumea nu doar pe dinafară, despărțindu-se 
de ea prin pustie sau prin zidurile mănăstirii, ci şi lăuntric stinge în inima sa 
orice împătimire faţă de lume, orice încuviinţare la desfătările ei şi chiar orice 
gând la ea: ei bine, atunci poate să spună că nu numai lumea S-a răstignit lui, 
ci şi el lumii, adică el deja nu mai trăieşte lumii; în inima lui Sunt alte 
gânduri, alte simţiri şi aplecări; el trăieşte pentru o altă lume, mai bună şi mai 
desăvârşită, iar faţă de aceasta s-a răstignit. 


Cred că tâlcuirea aceasta este pe înţelesul vostru; dar, totodată, presupun că 
sunteţi gata să vă eschivaţi îndată de la orice îndatorire pusă asupra voastră de 
cuvintele apostolului, spunând: “Treaba asta cu răstignirea lumii faţă de noi şi 
a noastră faţă de lume este pentru monahi, nu pentru noi, care Suntem 
mireni”. Nu, fraţilor, nu este aşa! Apostolul, cu toate că vorbea despre sine, a 
dat o lege pentru toţi creştinii şi pe toți i-a îndatorat să dobândească o astfel 
de rânduială lăuntrică, încât oricine să poată spune: “Mie lumea s-a răstignit, 
şi eu lumii”. Şi acum, iată, cum poate şi trebuie să se săvârşească în noi lucrul 
acesta. 


Luaţi aminte că prin cuvântul “lume” se are în vedere la modul propriu nu 
societatea omenească, nu lucrurile acestei vieţi, ci tot ce este păcătos, 
pătimaş, potrivnic lui Dumnezeu. Lumea este acolo unde lucrează pofta 
trupului, pofta ochilor şi trufia vieţii, sau acolo unde împărăteşte un păcat, 
oricare ar fi el. Luate astfel, cuvintele: “Mie lumea s-a răstignit, şi eu lumii ” 
vor însemna acelaşi lucru cu: “ 

”. Cum şi când se întâmplă asta? 


In primul rând, băgați de seamă că în fiecare păcat sunt două laturi: pe una o 
alcătuiesc faptele păcătoase, iar pe alta — patima păcătoasă. Patimă este izvorul 


şi pricina faptelor păcătoase, iar faptele sunt produsul şi manifestarea patimii. 
Astfel, de pildă, este o patimă păcătoasă, care 


trăieşte în inimă — iar faptele prin care ea se manifestă sunt crizele de mânie, 
certurile, scandalurile, bătăile, uciderile. O singură patimă, dar câte fapte! Și 
toate iau naştere din ea. 


De asemenea, III este patimă păcătoasă a 


plăcerii simţurilor — iar faptele ei sunt: îmbuibarea, iubirea de mâncare bună, 
iubirea de multă băutură, iubirea de băuturi bune, frecventarea cârciumilor, 
a bordelurilor, a teatrelor, a balurilor [în ziua de astăzi a discotecilor — n.tr.]. 
la fel trebuie să înţelegem lucrurile în privinţa oricărei patimi. 


Orice patimă, una fiind în inimă, se manifestă în exterior, prin trup, în multe 
fapte. 


După aceasta, nu vă e greu să înţelegeţi cum se face ca păcatul, altfel spus 
lumea, se răstigneşte faţă de noi şi noi faţă de păcat, altfel spus, faţă de lume. 
Atunci când cineva se lăsă de faptele păcătoase sau pătimaşe, păcatul — altfel 
spus, lumea — se răstigneşte faţă de el; iar atunci când cineva stinge şi 
dezrădăcinează în sine însăşi patima păcătoasă, şi el se răstigneşte faţă de 
păcat — altfel spus, faţă de lume. Astfel, de pildă, atunci când cineva se lasă de 
teatre, cârciumi, chefuri şi celelalte, aşa încât nu îl mai vede niciodată în fapte şi 
locuri netrebnice, ci este văzut întotdeauna purtându-se drept şi cuviincios, 
înseamnă că păcatul — altfel spus, lumea — a murit prin acea parte a sa faţă de el, 
altfel spus, s-a răstignit faţă de el. 


Cu toate acestea, nu se poate spune însă cu siguranţă că şi el s-a răstignit faţă 
de păcat, altfel spus, faţă de lume: căci cu toate că el nu este cu trupul în 
acele locuri şi fapte, poate să fie acolo cu inima şi mintea. Nu e în teatru cu 
trupul, dar poate să se gândească la teatru şi să spună cu dor: “Ce bine ar fi 
să fiu acolo!” Nu e în cârciumă şi la chefuri cu trupul, dar poate fi acolo cu 
mintea şi cu inima, poate gândi şi dori cum să nimerească acolo, părându-i 
rău că nu este acolo. 


In toate aceste cazuri şi în cele asemănătoare, 
S-a biruit până la a se depărta de faptele păcătoase; dar pe 


inimă încă nu şi-a călcat, încă n-a dezvăţat-o să iubească faptele păcătoase, 
să se dezguste de ele şi să le urască. 


Înaintea lui Dumnezeu el este încă iubitor de păcat, altfel spus, iubitor de 
lume: fiindcă Domnul caută nu numai la fapte, ci mai ales la inimă. Ca atare, 
trebuie nu numai Să încetăm cu faptele pătimaşe şi păcătoase, ci să biruim şi 
să stingem înseşi patimile, aşa încât să nu ne desfătăm cu nici un fel de lucruri 


şi fapte pătimaşe, ci să avem faţă de ele dezgust şi să ne depărtăm de ele. lată, 
atunci când cineva a ajuns deja la starea aceasta, atunci când nu numai că 
nu face fapte păcătoase, ci a stins în sine însăşi împătimirea de ele, poate să 
spună despre sine că şi el s-a răstignit faţă de lume. 


Aşadar puneţi de o parte toate faptele păcătoase şi pătimaşe, iar de cealaltă 
patimile păcătoase, şi cugetaţi astfel: atunci când veţi părăsi toate faptele 
pătimaşe se va putea spune că lumea s-a răstignit faţă de voi; iar când veţi 
stinge înseşi patimile, se va putea spune că şi voi v-aţi răstignit faţă de 
lume. 


lată în ce sens vă punem şi vouă, mirenilor, legea de a avea lumea răstignită faţă 
de voi şi pe voi răstigniţi faţă de lume. 

4 Prima parte a legii se împlineşte prin aceea că omul păcătos părăseşte 
viața  dezmăţată, stricată, ruşinoasă şi începe o viaţă serioasă, 
îndreptându-şi purtarea; 

4 iar cea de-a doua se împlineşte prin aceea că omul nu are doar purtare 
bună, ci îşi păstrează bune, curate şi bineplăcute lui Dumnezeu şi 
simțămintele inimii. 


Prima parte e mai uşoară, a doua mai anevoioasă. Ca atare, nu orice om care şi- 
a îndreptat purtările şi-a îndreptat şi inima. 


Aceasta a fost şi pricina pentru care apostolul nu s-a oprit la răstignirea lumii 
— altfel spus, a păcatului — faţă de noi, ci a adăugat şi răstignirea noastră 
faţă de lume: parcă ar spune: “ 


Împlineşte această poruncă apostolică cel ce, intrând în sine, se înalță cu 
mintea la Dumnezeu şi, încordându-se să-L contemple în sine fără încetare, 
verifică prin cugetarea la EI dreptatea fiecărui gând şi simțământ al său, şi 
alungă tot ce este nedrept ca fiind potrivnic lui Dumnezeu; cel care, după ce a 
sălăşluit frica lui Dumnezeu, ia aminte la sine cu asprime şi /aie fără milă orice 
aşezare [dispoziţie] sufletească necurată, fie că aceasta însoţeşte faptele, fie că 
le premerge ori le urmează — şi, în acest fel, curăţă orice faptă şi o înfăţişează 
lui Dumnezeu curată, ca pe o jertfă fără de prihană şi o ardere de tot grasă. 


Ce veţi alege? Trebuie să alegem şi una, şi cealaltă. Cel ce s-a încurcat în fapte 
pătimaşe să le lase şi să-şi îndrepte purtarea. Cel ce şi-a îndreptat purtarea, să 
nu se oprească aici, ci să intre inlăuntrul Său şi să îndrepteze însăşi inima sa, 
stingând patimile din ea, care fac o purtare îndreptată în faţa oamenilor 
neîndreptată în faţa lui Dumnezeu, Care vede inima şi după ea îl îndreptăţeşte 


sau îl osândeşte pe om. Atunci şi fiecare dintre noi va putea spune împreună cu 
apostolul: “Mie lumea s-a răstignit, şi eu lumii”. Amin! 


(din: Sfântul Teofan Zăvorâtul, “Predici”, Editura Sophia, Bucureşti, 2009) 


Sfântul Teofan Zăvorâtul - Tâlcuiri din Sfânta Scriptură - Duminica 
Sfântului Grigorie Palama 


[Evr. 4, 14-16 - 5, 1-6; Mc. 8, 34-38; 9,1]. 


"Oricine voieşte să vină după Mine să se lepede de sine, să-şi ia crucea sa şi 
să-mi urmeze Mie" (Mc. 8, 34). Nu poţi merge fără cruce în urma Domnului 
Purtător de cruce; şi toţi cei care merg în urma Lui merg, negreşit, cu crucea. 


Ce e această cruce? Necazurile, strâmtorările şi întristările de tot felul, care 
vin dinlăuntru şi din afară asupra celui ce împlineşte cu conştiinţa dreaptă 
poruncile Domnului,trăind în duhul rânduielilor şi cerinţelor Lui. 


Această cruce se întrepătrunde până-ntr-atâta cu modul de vieţuire al creştinului, 
încât acolo unde este creştinul este şi ea, iar acolo unde nu e această cruce nu 
poate fi vreun creştin, înlesnirile de toate felurile şi viaţa în dezmierdări nu sunt 
pentru un creştin adevărat. Sarcina creştinului adevărat e să se curăţească şi să 
se îndrepteze. EI e ca un bolnav care trebuie să fie cauterizat pe ici, tăiat pe 
dincolo, iar asta nu poate avea loc fără durere. El vrea să se smulgă din robia 
unui vrăjmaş puternic; poate face asta fără să lupte şi fără să fie rănit? EI trebuie 
să meargă împotriva tuturor rânduielilor (lumeşti) care îl înconjoară, iar asta 
cum o poate face fără neplăceri şi strâmtorări? Bucură-te, deci, când simţi că te 
apasă crucea, fiindcă acesta este semnul că mergi în urma Domnului, pe calea 
mântuirii, în Rai. Rabdă puţin. Acuma cum vine sfârşitul, însoţit de cununi! 


Sfântul Ignatie Briancianinov — Predică în Duminica Sfintei Cruci despre 
purtarea crucii 


Cel ce voieşte să vină după Mine să se lepede de Sine şi să-şi ia crucea sa şi 
să-Mi urmeze Mie, le-a grăit Domnul ucenicilor Săi, chemându-i înaintea Sa, 
precum am auzit astăzi în Evanghelie (Marcu 8, 34). 


lubiţi frați! Şi noi suntem ucenicii Domnului nostru lisus Hristos, fiindcă 
suntem creştini. Și noi suntem chemaţi înaintea Domnului în această sfântă 
biserică pentru a asculta învăţătura Lui. Stăm înaintea feței Domnului; privirile 
Lui Sunt aţintite asupra noastră, înaintea Lui Sunt descoperite sufletele 
noastre; gândurile noastre de taină şi Simţămintele noastre ascunse sunt 
arătate Lui. El vede toate planurile noastre; EI vede faptele drepte şi greşalele 
făcute de noi din tinereţile noastre; vede toată viaţa noastră, atât trecută cât şi 
viitoare; cele nefăcute încă de noi sunt deja scrise în cartea Lui. El vede 
dinainte ceasul mutării noastre în nemăsurata veşnicie şi ne vesteşte pentru a 
noastră mântuire porunca Lui cea atotsfântă: Cel ce voieşte să vină după 
Mine să se lepede de Sine şi să-şi ia crucea sa şi să-Mi urmeze Mie. 


Prin puterea credinţei vii să înălțăm către Domnul ochiul nostru gândit — şi-L 
vom vedea! Îl vom vedea pe EI, Pretutindenea Fiitorul — Care este de faţă aici, 
împreună cu noi. Să deschidem inima noastră, prăvălind de la intrarea ei greaua 
piatră a învârtoşării; să ascultăm, să privim, să primim, să ne însuşim învăţătura 
Domnului nostru. 


Ce înseamnă lepădarea de sine? Lepădarea de sine înseamnă să părăseşti 
viața păcătoasă. Păcatul, prin mijlocirea căruia s-a săvârşit căderea noastră, a 
cuprins întreaga noastră fire în aşa chip că ni s-a făcut ca şi cum ne-ar fi firesc: 
lepădarea de păcat s-a făcut lepădare de firea noastră; lepădarea de firea noastră 
este lepădarea de sine. Moartea veşnică, ce a lovit sufletul nostru, s-a prefăcut 


pentru noi în viaţă. Ea cere hrana sa — păcatul, desfătarea sa — păcatul: prin 
mijlocirea acestei hrane şi a acestei desfătări, moartea veşnică sprijină şi 
păstrează stăpânirea sa asupra omului. 


Însă omul căzut socoate sprijinirea şi creşterea în el a stăpânirii morţii creştere şi 
sporire a vieţii. Astfel, cel molipsit de boala ucigaşă e stăpânit de cerința silnică 
a bolii şi caută mâncăruri care sporesc boala — le caută ca pe mâncarea cea mai 
de trebuinţă, ca pe o desfătare de care este neapărată nevoie şi cât se poate de 
plăcută. Împotriva acestei morţi veşnice, care se înfăţişează drept viaţă omenirii 
bolnave de căderea ei înfricoşătoare, Domnul rosteşte osânda Sa: Cine voiește 
Să mântuiască Sufletul său sporind în el viaţa căderii, altfel spus moartea 
veşnică, pierde-l-va pe el: iar cine-şi va pierde sufletul său pentru Mine şi 
pentru Evanghelie omorând în sine poftele păcătoase şi lepădându-se de 
îndulcirea cea păcătoasă, acela îl va mântui pe el (Marcu 8, 35). 


Arătând la întreaga lume care se înfăţişează privirilor noastre cu toate 
frumuseţile şi ispitele ei, Sc diiseaii Ce va folosi omului de ar dobândi 
lumea toată şi-şi va pierde sufletul său? Ce folos pentru om, ce dobândeşte, 
dacă ar pune stăpânire nu pe vreun lucru de puţină însemnătate, ci chiar pe 


întreaga lume văzută? Această lume văzută este numai un adăpost vremelnic 
pentru om! 


Nu este pe pământ nici un lucru, nu este pe pământ nici o întâietate pe care să le 
putem socoti ale noastre. Totul ne este luat de moartea necruțătoare şi cu 
neputinţă de ocolit, iar adeseori chiar înainte de moarte ni le iau împrejurările şi 
întorsăturile neprevăzute ale sorții. Ne dezbrăcăm de însuşi trupul nostru ajunşi 
în pragul hotărâtor al veşniciei. Bunul nostru, avutul şi comoara noastră este 
sufletul nostru — numai sufletul nostru. Ce va da omul în schimb pentru 
sufletul său? (Marcu 8, 37), spune Cuvântul lui Dumnezeu. N-avem cu ce să 
acoperim pierderea sufletului atunci când îl ucide moartea veşnică, ce se 
înfăţişează în chip amăgitor drept viaţă. 


Ce înseamnă a-ţi lua crucea? Crucea era unealtă a pedepsei de ocară pentru 
robi şi gloata lipsită de drepturi cetăţeneşti. Lumea trufaşă, lumea vrăjmaşă lui 
Hristos, îi lipseşte pe ucenicii lui Hristos de drepturile de care se bucură fiii 
lumii. Dacă aţi fi din lume, le spune Domnul următorilor Săi, lumea ar iubi 
ce este al său. Iar fiindcă nu sunteţi din lume, ci Eu v-am ales pe voi, pentru 
aceasta vă urăşte pe voi lumea... Scoate-vă-vor pe voi din sinagogi, şi va veni 
vremea ca tot cel ce vă va ucide să i se pară că aduce slujbă lui Dumnezeu 
(Ioan 15, 19, 16, 2). 


A-ţi lua crucea înseamnă a îndura cu mărime de suflet batjocurile şi ocările 


cu care lumea îi acoperă pe următorii lui Hristos, necazurile şi prigoanele cu 
care lumea iubitoare de păcat şi oarbă îi prigoneşte pe următorii lui Hristos. 


Pentru aceasta, este plăcut înaintea lui Dumnezeu, spune PRISOS 
Petru, de rabdă cineva necaz pentru ştiinţa lui Dumnezeu, pătimind pe 
nedrept... că spre aceasta aţi fost chemaţi (| Petru 2, 19, 21) de către Domnul, 
Care i-a vestit pe cei iubiţi ai Săi: în lume necazuri veţi avea: 

(loan 16, 33). 


NOII nina cu: virejie, pentru Evanghelie, greaua 


osteneală nevăzută, chinul şi mucenicia nevăzută în lupta cu propriile patimi, 
cu păcatul care trăieşte în noi, cu duhurile răutăţii, care cu aprindere se 
scoală asupra noastră şi ni se împotrivesc cu încrâncenare atunci când 


hotărâm să lepădăm jugul păcatului şi să ne supunem jugului lui Hristos. Nu 
ne este nouă lupta, a zis Sfântul apostol Pavel împotriva trupului şi a 
sângelui, ci împotriva începătoriilor şi a domniilor şi a stăpânitorilor 
întunericului veacului acestuia, împotriva duhurilor răutăţii întru cele cereşti 
(Efeseni 6, 12). 


Armele oştirii noastre nu Sunt trupeşti, ci puternice prin Dumnezeu spre 
surparea tăriilor, surpând izvodirile minţii şi toată înălțarea ce se ridică 
împotriva ştiinţei lui Dumnezeu, şi robind toată înţelegerea spre ascultarea lui 
Hristos (IL Cor. 10, 4-5). Dobândind biruinţă în acest război nevăzut, însă 
foarte ostenicios, Apostolul strigă: lar mie să nu-mi fie a mă lăuda fără 
numai în crucea Domnului nostru lisus Hristos, prin Care lumea mie s-a 
răstignit, şi eu lumii (Galateni 6, 14). 


A-ţi lua crucea înseamnă a te pleca Supus şi Smerit necazurilor şi nevoilor 


pământeşti pe care îi place Proniei dumnezeieşti să le îngăduie asupra 
noastră spre spălarea păcatelor noastre. Atunci crucea Slujeşte omului drept 
scară de la pământ la cer. Pe această scară a urcat tâlharul pomenit în 
Evanghelie — a urcat din cele mai cumplite fărădelegi în prealuminatele sălaşuri 
ale Raiului: el a rostit de pe crucea sa cuvinte pline de smerită cugetare; prin 
smerita cugetare a intrat în cunoaşterea lui Dumnezeu, prin cunoaşterea lui 
Dumnezeu a dobândit cerul. După dreptate cele vrednice de faptele noastre 
luăm, a grăit el; pomeneşte-mă, Doamne, întru împărăţia Ta (Luca 23, 41-42). 


Și noi, iubiţi fraţi, să repetăm cuvintele tâlharului, cuvinte al căror preţ e Raiul! 
Sau, precum lov, să binecuvântăm pe Domnul, Dreptul şi totodată Milostivul 
Judecător, Care ne pedepseşte. Dacă am luat cele bune din mâna Domnului, 
spunea acest pătimitor, să nu răbdăm şi cele rele? Cum a plăcut Domnului, 
aşa s-a şi făcut (lov 2, 10; 1, 12). împlinească-se asupra noastră nemincinoasa 


făgăduinţă a lui Dumnezeu: Fericit bărbatul care rabdă ispita: căci lămurit 
făcându-se, va lua cununa vieţii, pe care a făgăduit-o Dumnezeu celor ce îl 
iubesc pe EI (lac. |, 12). 


A-ţi lua crucea înseamnă a te supune de bună voie şi cu osârdie lipsurilor şi 


nevoinţelor prin care se înfrânează pornirile dobitoceşti ale trupului nostru. O 
astfel de răstignire a trupului a folosit asupra sa şi Sfântul Apostol Pavel: îmi 
chinuiesc trupul meu şi îl Supun robiei, spune el, ca nu cumva, altora 
propovăduind, însumi să mă arăt netrebnic (| Cor. 9, 27). Cei ce sunt în trup, 
adică cei ce nu-şi înfrânează trupul, ci îi îngăduie să precumpănească asupra 
sufletului, lui Dumnezeu a plăcea nu pot. Şi ca atare, trăind după trup, suntem 
datori să trăim nu pentru trup! 


De vieţuiţi după trup, veţi muri cu moartea cea veşnică; iar de veţi omori cu 
duhul faptele trupului, veți fi vii cu viaţa cea veşnică, fericită (Romani 8, 8, 
12-13). Trupul este înfrânat funţial prin duh — aşadar, numai duhul poate stăpâni 
asupra trupului şi-l poate cârmui, atunci când trupul este pregătit pentru 
supunere prin răstignirea lui. 


Cei ce sunt ai lui Hristos, spune Apostolul, şi-au răstignit trupul cu 
patimile şi poftele (Galateni 5, 24). 


Ce înseamnă a lua crucea, şi anume crucea ta? 

4 Înseamnă că fiecare creştin trebuie să îndure cu răbdare anume acele 
necazuri şi prigoane din partea lumii ce se abat asupra lui, şi nu altele. 

4 Asta înseamnă că fiecare creştin este dator să lupte cu bărbăţie şi cu 
statornicie anume cu acele patimi şi cu acele gânduri păcătoase care 
apar în el. 

4 Asta înseamnă că fiecare creştin este dator ca, plin de supunere înaintea 
voii lui Dumnezeu, mărturisind dreapta judecată şi milostivirea lui 
Dumnezeu, dând mulțumită lui Dumnezeu, să îndure anume necazurile şi 
lipsurile cărora le îngăduie dumnezeiasca Pronie să se abată asupra lui, 
iar nu altele, pe care i le zugrăveşte şi cu care îl îmbie închipuirea 
trufaşă. 

4 Asta înseamnă că trebuie să ne mulțumim anume cu acele nevoinţe 
trupeşti care sunt potrivite cu puterile noastre trupeşti, de care are 
anume nevoie trupul nostru pentru a fi ţinut în rânduială, iar nicidecum 


să năzuim, târâţi de râvna pe care o insuflă slava deşartă — precum 
spune — către post foarte aspru, priveghere 


foarte multă şi alte nevoinţe lipsite de măsură, care zdruncină sănătatea 


trupească şi îndreaptă duhul nostru spre părere de sine şi amăgire de 
sine. 


Toată omenirea se osteneşte şi suferă pe pământ — dar ce deosebire între o 
suferinţă şi alta! Cât de felurite sunt patimile care se luptă cu noi! Cât de felurite 
sunt necazurile şi ispitele pe care ni le trimite Dumnezeu pentru tămăduirea 
noastră, pentru spălarea păcatelor noastre! Ce deosebire între oameni chiar în 
privinţa puterilor trupeşti, chiar în privinţa sănătăţii! Chiar aşa: Pocare o a 

. Și fiecărui creştin i s-a poruncit să ia cu lepădare de sine tocmai 
această cruce a sa şi să urmeze lui Hristos. 


Ce înseamnă a urma lui Hristos? 


De o asemenea urmare a lui Hristos este în stare, repetăm, numai acela care, 
fugind de amăgirea prin smerenie (Coloseni 2, 18), a hotărât să dobândească 
adevărata Smerită cugetare acolo unde odihneşte ea — în ascultarea şi 
supunerea faţă de Dumnezeu. Cel ce a intrat în supunerea faţă de Dumnezeu 
unită cu deplină lepădare de sine, care şi-a luat crucea sa, a recunoscut şi a 
mărturisit această cruce ca fiind a sa. 


lubiţi fraţi! Inchinându-ne astăzi, după rânduiala sfintei Biserici, cinstitei Cruci 
a Domnului cu trupurile noastre, să ne închinăm ei şi cu duhul! 


Prin recunoaşterea propriei păcătoşenii, prin mulţumita adusă Domnului, prin 
supunerea față de Dumnezeu facem din crucea noastră — unealtă a pedepsei şi 
semn al necinstei — unealtă a biruinţei şi semn al slavei, asemeni Crucii 
Domnului. Să ne deschidem prin cruce Raiul. Să nu ne îngăduim atât de 
vătămătoarea cârtire, şi mai ales să nu ne îngăduim hula cea pierzătoare de 
suflet, care adeseori se aude din gura păcătosului orbit, învârtoşat, care se sfâşie 
şi se zbate pe crucea sa, străduindu-se în zadar să scape de cruce. Pentru cel ce 
cârteşte şi huleşte, crucea se face nesuferit de grea, trăgând în iad pe omul 
răstignit pe ea. 


„Ce am făcut?” — strigă păcătosul care nu-şi recunoaşte starea, şi îl învinuieşte 
de nedreptate şi nemilostivire pe Dreptul Judecător şi Milostivul Dumnezeu, 
defăima şi tăgăduieşte purtarea de grijă a lui Dumnezeu; văzându-L răstignit pe 
Fiul lui Dumnezeu, cere de la EI în batjocură şi cu viclenie: Dacă Tu eşti 
Hristosul, mântuieşte- Te pe Tine şi pe noi (Luca 23, 39), pogoară-Te de pe 
cruce (Matei 27, 40)! 


Însă Domnul nostru lisus Hristos bine a voit a Se sui cu trupul pe cruce şi 
moarte a răbda, pentru ca prin cruce să împace omenirea cu Dumnezeu, ca 
prin moarte să mântuiască omenirea de moartea veşnică. Pregătindu-i pe 
Sfinții Apostoli de marea întâmplare care avea să se săvârşească — 
răscumpărarea neamului omenesc prin pătimirile şi moartea de ocară a 
Dumnezeu-Omului, Domnul le-a vestit Apostolilor din timp că trebuie să fie dat 
în mâinile păcătoşilor, să pătimească mult, să fie omorât şi să învie. Această 
prevestire le-a părut câtorva dintre Sfinţii Apostoli ciudată şi cu neputinţă de 
împlinit. Atunci Domnul i-a chemat înaintea Sa pe ucenicii Săi şi le-a zis: Cel ce 
voieşte să vină după Mine să se lepede de Sine şi să-şi ia crucea sa şi să-Mi 
urmeze Mie. 


Amin. 


(din Predici la Triod şi Penticostar) 


Sfântul Luca al Crimeei - Duminica Sfintei Cruci — Duminica Mângâierii - 
Unde să căutăm mângâiere in necazuri? 


ud 


LURE 
APAN 07 MINI 


“<<Mângâiaţi, mângâiaţi pe poporul Meu> > (Is. 40, 1). Aceste cuvinte ale 
străvechiului prooroc Isaia sunt îndreptate în primul rând către moi, păstorii, 
fiindcă pe umerii noştri Stă nu numai datoria de a vă învăţa, de a vă arăta 
calea lui Hristos, ci şi de a vă mângâia, de a vă arăta dragoste şi grijă din 
adâncul inimii. Şi eu vă iubesc pe voi, turma dată mie de Dumnezeu, ca pe 


oamenii cei mai apropiaţi mie. Și oare eu nu ştiu ce multe necazuri şi lacrimi 
aveţi voi? Oare nu sunt dator să vă mângâi? Şi mă voi strădui s-o fac în marea 
zi de astăzi a închinării Crucii lui Hristos. 


Când vă învăţăm calea lui Hristos, totdeauna vă îndemnăm Să vă amintiți 
spusele Lui despre faptul că strâmtă este poarta şi îngustă este calea ce duce 
în împărăţia lui Dumnezeu (Mt. 7, 14), că necazurile sunt partea tuturor 
creştinilor. 


Veţi întreba:,, Dar ce, numai creştinii au necazuri? Nu îndură necazuri, 
nenorociri şi amărăciuni şi oamenii acestei lumi? Nu varsă lacrimi şi cei ce 
leapădă calea lui Hristos? ” Bineînţeles, de necazuri nu scapă nici aceştia, dar 
este mare deosebire între preţul pe care îl au înaintea lui Dumnezeu 
necazurile şi lacrimile noastre şi preţul pe care îl au înaintea Lui necazurile şi 
lacrimile celor care trăiesc fără Dumnezeu. Fi îşi rabdă necazurile nu de 
bunăvoie, ci numai fiindcă nu pot scăpa deloc de ele; adeseori blesteamă şi 
cârtesc, în timp ce noi, creştinii, suntem datori să ne ducem necazurile cu totul 
altfel — pentru numele lui Hristos, cu mare supunere faţă de voia lui Dumnezeu, 
mulţumind lui Dumnezeu pentru tot ce ni se întâmplă: şi pentru bucurii, şi 
pentru greutăţi, şi pentru amărăciuni, şi pentru toate nefericirile. 


Noi ne ducem necazurile de bunăvoie, căci dacă ne-am lepăda de Hristos am 
scăpa de cele mai multe necazuri — dar întrucât nu ne lepădăm, pentru 
pătimirile noastre Dumnezeu ne dă binecuvântare. Oamenii lumeşti se 
străduie din răsputeri să scape de necazuri: ei îşi îneacă amarul în vin şi vodcă, 
se ameţesc cu tutun şi chiar cu droguri, căutând mângâiere; negăsind-o, se 
străduie să uite de necazuri: caută distracții, petrec, dansează, merg în ospeţie şi 
flecăresc. Asta nu trebuie să se întâmple cu creştinii, fiindcă ei sunt datori să nu 


SA 


înăbuşe glasul conştiinţei, ci, dimpotrivă, să îl asculte cu luare-aminte. 


Oamenii aflaţi pe o treaptă duhovnicească mai înaltă caută uitarea de necazuri în 
prietenie, în muncă. Lucrul cel mai mare în care află ei uşurare este dragostea: 
dragostea dintre soţi, dragostea părinților față de copii şi a copiilor faţă de 
părinți, dragostea faţă de oamenii care merită dragoste. Orice dragoste este 
binecuvântată: aceasta însă este forma de început, cea mai joasă a dragostei, 
fiindcă de la ea, pe calea exersării în ea, trebuie să ne înălțăm la dragostea, 
mult mai înaltă, faţă de toți oamenii, faţă de toţi cei nefericiţi, faţă de toţi cei 
care suferă. De la ea trebuie să ne înălțăm până la cea de-a treia treaptă a 
dragostei: până la dragostea dumnezeiască, până la dragostea de însuşi 
Dumnezeu. 


Niciodată nu vor afla mângâiere în necazuri cei ce n-o caută unde trebuie. 
Unde să căutăm mângâiere în necazuri? Despre aceasta 
spune: Numai în Dumnezeu se linişteşte sufletul meu (Ps. 61, 1). 


Aşa au fost drepţii Vechiului Testament — însă nouă, creştinilor, Domnul ne-a 
dăruit cea mai adâncă şi mai înaltă mângâiere: a privi la Crucea lui Hristos şi a 
ne închina ei. Îl vedeţi pe Fiul lui Dumnezeu, Cel de-al doilea Ipostas al 
Sfintei Treimi, Dumnezeu întrupat, Cel mai sfânt decât toţi sfinţii, Marele 
Drept, Binefăcătorul neamului omenesc, cum n-a mai cunoscut şi nu va mai 
cunoaşte vreodată lumea? Îl vedeți țintuit de Cruce cu piroane din fier? Cât 
de greu pătimeşte Cel Care cu un singur semn al mâinii Sale, cu un singur 
cuvânt al Său poruncea valurilor şi vânturilor să se potolească; Cel Ce de-a 
lungul scurtei Sale vieţi pământeşti a făcut minuni uluitoare din dragoste şi milă 
faţă de oameni; Cel Ce vindeca toate bolile, Care deschidea ochii orbilor, Care îi 
ridica din pat pe cei paralizaţi, Care sătura cu câteva pâini mii de oameni, Care 
învia morţii; Cel mai mare Binefăcător al lumii, Mântuitorul ei! 


Pe Cruce, Răscumpărătorul lumii este sfâşiat pentru păcatele noastre... Această 
Neasemuită Jertfă şi nemărginită milostivire pune în umbră toate necazurile 
noastre, oricât de multe ar fi ele, oricât de grele ar fi ele. 


Doar pătrunzându-vă de aceste gânduri şi simţăminte, privind la Crucea lui 
Hristos, veţi primi singura mângâiere adevărată. Nu sunt alte mângâieri 
asemenea ei — şi la ce ne-ar face trebuinţă ele dacă ne este dată Crucea, pe care 
putem nu numai s-o privim, Ci şi s-o sărutăm?! Şi oare nu ne adăpăm cu 
nesfârşită nădejde şi putere din acest izvor? Plină de mângâiere sunt şi 
Dumnezeieştile Scripturi, care istorisesc pătimirea pe Cruce a lui Hristos. 


În orice necaz să ne întoarcem totdeauna luarea-aminte spre Sula 
Scripturi şi spre Crucea lui Hristos. Adânciţi-vă în spusele 

Bine este cuvântat Dumnezeu şi Tatăl Domnului nostru lisus F77Ero 
Părintele îndurărilor şi Dumnezeul a toată mângâierea, Cel Ce ne mângâie pe 
noi în tot necazul nostru, ca Să putem mângâia şi noi pe cei care se află în tot 
necazul prin mângâierea cu care noi înşine Suntem mângâiaţi de Dumnezeu 
(2 Cor. 1, 3-4). 


Mărturisesc din toată inima adevărul acestor spuse — mărturisesc din proprie 
experienţă, fiindcă Domnul m-a mângâiat în marele meu necaz. Pe măsură ce 
se înmulţesc necazurile, se înmulţeşte şi mângâierea lui Hristos. In această zi 


sfântă este scoasă spre închinare Crucea lui Hristos şi îi atrage pe toți la sine, 
adică la Cel Ce a fost răstignit pe Cruce. 


Cu mare bucurie vedem cât de mulți oameni năzuiesc să vadă Crucea înălțându- 


se şi să audă cântarea: „Crucii Tale ne închinăm, Stăpâne“. Dar ce putere ne 
atrage? De ce-i aşa de multă lume în biserică? 


(Sfântul Luca al Crimeei: La porţile Postului mare. Predici la Triod, Editura 
Biserica Ortodoxă, Bucureşti, 2004) 


Sfântul Luca al Crimeei - Duminica Sfintei Cruci — Despre închinarea 
Crucii 


În Deuteronom, a cincea carte a marelui prooroc Moise, este scris: Blestemat 
este înaintea Domnului tot cel spânzurat pe lemn (Deut. 21, 23). Arhiereii, 
cărturarii şi fariseii, care L-au răstignit pe Domnul lisus Hristos ca pe un făcător 
de rele, stricător al legii lui Moise, au hotărât să-L dea morţii celei mai 
ruşinoase, ca să înfiereze pe veci numele Lui cu blestemul răstignirii. 


O, pizmă şi răutate omenească! Au cutezat să îl numească răufăcător, călcător al 
legii, pe Cel Care învia morţii, Care I-a înviat chiar şi pe Lazăr cel mort de patru 
zile, Care deschidea ochii orbilor, făcea minuni nenumărate, poruncea valurilor 
mării şi vânturilor! Însă Domnul Iisus Hristos spunea despre Sine că n-a venit să 
strice legea, ci s-o împlinească. Şi atunci, pe cine să credem? Pe cei a căror 
limbă, aprinsă de flacăra iadului, repeta asemenea cuvinte îngrozitoare, sau pe 
Domnul lisus Hristos? Noi credem şi mărturisim că pe Cruce a atârnat nu un 
răufăcător, ci Jertfa Cea mai mare şi Cea mai sfântă adusă lui Dumnezeu 
pentru păcatele întregii lumi. Noi ştim că Domnul S-a lăsat de bunăvoie 
batjocorit şi chinuit. 


Să ne amintim ce 1-a spus EI apostolului Petru, care scosese sabia şi tăiase 
urechea slugii arhiereului: Întoarce sabia ta la locul ei, că toţi cei ce scot sabia 
de sabie vor pieri. Sau ţi se pare că nu pot să rog pe Tatăl Meu şi să-Mi 
trimită acum mai mult de douăsprezece legiuni de îngeri? (Mt. 26, 52-53). EI, 
Căruia 1 se supuneau stihiile, ar fi putut să-i nimicească pe toți vrăjmaşii Săi, dar 
nu a făcut asta: a mers de bunăvoie la chinurile cumplite, S-a dat pe Sine spre 
răstignire. 


Nenumăratele soboare ale Puterilor cerești aşteptau doar un semn al Lui ca să îl 
apere de ruşinoasa şi groaznica moarte pe Cruce. EI însă n-a dat semn, ci S-a 


suit pe Cruce de bunăvoie. Și toate Puterile cereşti s-au plecat cu frică şi 
cutremur în fața Crucii Lui, înaintea Celui Care S-a dat pe Sine, Şi-a dat 
Sângele pentru mântuirea noastră de păcate, de stăpânirea diavolului. 


O, ce păcat înfricoşător, neasemuit de cumplit, au făcut arhiereii, cărturarii şi 
fariseii din vechime clevetindu-L pe Domnul şi dându-L unei morți de ruşine! 
Însă au căpătat ceea ce doreau atât de puternic, au atras blestemul asupra 
numelui şi întregii Lui învățături? Nu! Dimpotrivă, au fost unealta voii lui 
Dumnezeu spre proslăvirea de viață Făcătoarei Cruci şi a Mântuitorului lumii. 


O mulţime de mucenici ai lui Hristos au fost răstigniți pe cruci, spânzurați pe 
lemn, dar n-au fost blestemaţi de Dumnezeu, ci strălucesc în ceruri ca nişte stele 
- nu, nu sunt blestemaţi, ci binecuvântaţi de Dumnezeu. Pentru răufăcători, 
spânzurarea va rămâne o ruşine în vecii vecilor, dar pătimirile mucenicilor 
pentru Domnul îi proslăvesc pe aceştia şi între oameni, şi în ceruri. 


Cumplită este rătăcirea sectanţilor, care dispreţuiesc crucea, fiind plini de o ură 
împotriva ei cum merită numai uneltele morţii criminalilor: securea călăului, 
spânzurătoarea, ghilotina francezilor, scaunul electric american. 


Mi s-a povestit o întâmplare înfricoşătoare ce a avut loc cu mulți ani în urmă în 
oraşul Ialta. Nişte băieţi au găsit o cruciuliță din sidef, au privit-o cu plăcere şi 


au hotărât s-o dea unei bătrâne care trecea pe acolo şi care li s-a părut femeie 
de treabă. Aceasta însă era baptistă. Luând crucea - pe care, fireşte, era şi 
imaginea Mântuitorului - a aruncat-o pe pământ şi a călcat-o în picioare cu 
înverşunare, făcând-o bucățele. 


Noi, creştinii ortodocşi, cinstim adânc crucea lui Hristos şi toată viaţa o 
purtăm pe piept. Nu poartă cruce evreii, musulmanii şi toţi necredincioşii, în 
rând cu aceştia se pun sectanţii, care nu înţeleg că crucea lui Hristos a devenit 
cel mai Sfânt odor după ce pe ea a fost întins Trupul Domnului lisus Hristos, 
Fiul lui Dumnezeu, şi a curs Sângele Dumnezeu- Omului; 


Ei nu cinstesc sărbătorile noastre ortodoxe, printre care şi praznicul înălțării 
Crucii Domnului, şi n-au habar de minunea care s-a săvârşit la Ierusalim în 
veacul al patrulea, când împărăteasa Elena, cea întocmai cu apostolii, a 
stricat templul păgân înălțat pe Golgota şi a aflat sub el trei cruci la fel. 
Trebuia să afle cumva care din ele era crucea lui Hristos. Dumnezeu însuşi a 
dezlegat nedumerirea. Pe acolo duceau un mort la groapă. Patriarhul 
Macarie a poruncit să fie oprită procesiunea şi să fie puse crucile găsite 
asupra celui mort. 


Când au pus pe el cea de-a treia cruce - Crucea lui Hristos - mortul a înviat 
deodată şi s-a sculat. 


Deci, iubiţi Crucea lui Hristos, iubiţi-L pe Hristos, Cel răstignit pe ea! Cu 
cât vă veţi gândi mai des, mai mult şi mai adânc la Crucea lui Hristos, la 
pătimirile Lui, cu atât vi se va face mai curată, mai bună inima, şi gândurile 
acestea vor izgoni din ea tot lucrul negru şi spurcat, care împiedică Duhul lui 
Dumnezeu Să-i facă locaş acolo. Este oare vreun lucru mai folositor pentru 
noi decât aducerea-aminte statornică de Crucea lui Hristos? Este oare vreun 
imbold mai puternic spre a urî răutatea vieţii, spre a iubi binele, spre a iubi 
iubirea? Nu, şi nu poate fi. Tocmai de aceea mii de oameni, care au devenit mai 
apoi cuvioşi, citind sau auzind despre pătimirile lui Hristos pe Cruce, s-au 
cutremurat, au uitat de toate cele din lume, le-au părăsit pe toate şi nu i-a mai 
interesat nimic. Pentru ei, ca şi pentru apostolul Pavel, întreaga lume a fost 
răstignită, şi ei înşişi s-au răstignit împreună cu Hristos. 


Ei şi-au închinat întreaga viată cugetării adânci la pătimirile lui Hristos, au 
contemplat întreaga viață Crucea lui Hristos, şi lacrimi arzătoare curgeau şiroaie 
din ochii lor curaţi, trăgând brazde aprinse pe obraji. 


Noi suntem departe de ei, dar este foarte bine că în aceste zile sfinte mergeţi la 
biserică şi ascultați cu inimă înfrântă despre pătimirile lui Hristos, fiindcă 


aceasta vă va fi balsam pentru suflet, doctorie de patimi, de relele care se 
cuibăresc în inimă; conştiinţa vă va mustra când 1 se vor aminti pătimirile lui 
Hristos. Priviţi mai des la Crucea lui Hristos şi vărsaţi măcar o lacrimă pentru 
Cel răstignit pe ea pentru patimile noastre ticăloase, pentru păcatele noastre fără 
număr! 


Veniţi deci, toţi robii credincioşi ai Domnului lisus, să ne închinăm şi Să 
cădem cu dragoste la Crucea Lui, prin care EI ne-a mântuit de stăpânirea 
diavolului. 


Amin. 


Sfântul Luca al Crimeei - Cuvânt în săptămâna a treia a Postului mare — 
Despre tâlhar 


“Tâlharul cel înroşit de sânge omenesc a mărturisit pe cruce dumnezeirea şi 
nepăcătoşenia desăvârşită a Domnului lisus, Care era răstignit împreună cu el. 
Ascultaţi uimitorul răspuns pe care l-a primit de la Fiul lui Dumnezeu şi 
minunaţi-vă : “Adevărat grăiesc ţie, astăzi vei fi cu Mine în Rai!” 


Pentru dragostea sa de adevăr, pentru credinţa înflăcărată în Fiul lui 
Dumnezeu, pentru mărturisirea fierbinte a sfinţeniei Lui, pentru întoarcerea 
cu toată inima spre EI, pentru adâncul nemăsurat al pocăinţei sale, pentru 
osândirea de sine bărbătească, cel ce cândva îşi alesese cu bună ştiinţă ca 
meserie uciderea şi trădarea celor lipsiţi de apărare, a devenit în acea clipă 
părtaş al fericirii Raiului! “ 


Mitropolit Augustin de Florina - Predică la Duminica a III — a din Post (a 
Inchinării Crucii) — Tronul Harului 


„Să ne apropiem, deci, cu încredere de tronul harului, ca să luăm milă şi să 
aflăm har, spre ajutor, la timp potrivit”, 


lubiţilor, în Apostolul Duminicii de astăzi, care se numeşte Duminica Inchinării 


Crucii, Apostolul Pavel vorbeşte despre un tron. Îl numeşte tronul harului şi ne 
cheamă să alergăm la acest tron. Dar ce este acest tron al harului şi cine stă pe 
el? 


Tronul harului! Toţi ştim ce înseamnă tron. Tron se numeşte scaunul oficial 
unde stă şi de unde îşi îndeplineşte îndatoririle sale un domnitor. Există diferite 
tronuri. În principal însă, tron se numeşte scaunul oficial, pe care stau cu toată 
măreţia lor împărații şi regii. Istoria spune că pe tronurile împărăteşti au şezut 
împărați şi regi aspri şi inumani, care insuflau frică şi groază. Tronurile lor s-au 
întemeiat pe violență, pe osemintele nenumăraților oameni, care au fost 
asasinați ca să se întemeieze aceste tronuri. Și au existat împărați ale căror 
tronuri erau de neapropiat. Spun unii despre un vechi tiran care cucerise lumea, 
că în jurul umbrei lui trasase un cerc şi a spus: „Cine va îndrăzni fără 
permisiunea mea să treacă de acest cerc, va fi ucis pe loc”. 


Dar cel Preaînalt, care urăşte violenţa şi tirania şi vrea ca oamenii să trăiască în 
dreptate, iubire şi libertate, a dărâmat astfel de împărați de pe tronurile lor. Da, 
Dumnezeu, precum cântă Biserica, „coborât-a pe cei puternici de pe tronuri şi 
a înălțat pe cei smeriţi”. Nimic nu se întâmplă în lume fără voia lui Dumnezeu. 
În spatele tuturor acestor evenimente istorice se ascunde un plan al proniei 
dumnezeieşti. Tronurile acelea s-au dărâmat şi domnitorii lor, care se lăudau cu 


puterea lor, s-au făcut cenuşă şi au dispărut, cum vor dispărea şi actualii 
conducători, care insuflă groază şi frică. 


Dar există un tron, care în dărâmăturile lumii continuă să stea drept şi nici o 
putere nu poate să-l dărâme. Este tronul despre care vorbeşte Apostolul Pavel. 
Este tronul Domnului nostru lisus Hristos şi tronul lui Hristos este Cinstita 
Cruce, care astăzi, în Duminica Închinării Crucii, se înalță în toate bisericile 
noastre. Acest tron se numeşte tronul harului. 


Hristos pe Cruce! Care din duşmanii lui Hristos, din cei care ca nişte fiare 
sălbatice stăteau sub Cruce şi printr-o sălbăticie inimaginabilă se bucurau de 
mucenicia înfricoşătoare a lui Hristos, care din aceştia şi-a imaginat că acest 
osândit va fi slăvit ca un împărat şi că lemnul Crucii va deveni nezdruncinatul şi 
veşnicul Său tron? Răstignitul învingător, biruitorul lumii. 


Tronul harului! Hristos a venit în lume, a luat trup omenesc din Fecioara 
Maria, S-a făcut Om desăvârşit ca şi noi, afară de păcat, şi în timpul vieţii 
Sale pământeşti a trăit ca cel mai sărac om. Nu avea acoperiş. Nu avea „unde 
Să-Și plece capul”. A încercat toată sărăcia, toate amărăciunile şi chinurile 
acestei lumi. 


A deschis pentru om toate şuvoaiele dumnezeieştii iubiri. Şi-a întins 
pe Cruce preacuratele Sale mâini, ca să cuprindă în braţele Sale întreaga 
omenire. Şi-a deschis venele şi din mâini, picioare şi coasta Lui S-a vărsat 
cinstitul Său sânge ca răscumpărare pentru fiecare păcătos. 


Tronul harului! Vreţi dovezi de iubire a lui Hristos faţă de om? Chiar înainte de 
a-Şi vărsa cinstitul Său sânge, Hristos Şi-a arătat iubirea Sa faţă de păcătoşi. 


Îl ştiţi pe acel vameş, care făcuse o mulţime de păcate şi de nedreptăţi şi totuşi, 
pentru că a crezut şi s-a pocăit sincer, a fost primit de Hristos? 


Cu această iubire îi primea pe toţi păcătoşii care se pocăiau şi de aceea a fost 
numit de către duşmanii Săi „prieten al păcătoşilor”. 


Și când, în sfârşit, S-a aflat pe Cruce — o, nemărginita Lui iubire! — S-a întors 


către tâlharul pe care îl osândise întreaga societate, şi i-a spus: „Amin, amin 
zic ţie: astăzi vei fi cu Mine în Rai”, Tron al barului! Continuă să existe. 
Există în toate locaşurile Bisericii noastre Ortodoxe, unde în Sfântul Altar se 
înalță Cel Răstignit şi se săvârşeşte Preasfânta Jertfă a Dumnezeieştii 
Huharistii. Harul, ca un râu nesecat continuă să curgă, iar păcătoşii din toate 
veacurile se apropie să afle har, iertare păcatelor lor şi izbăvire sufletului lor. O, 


cine poate să numere sufletele oamenilor, care de-a lungul veacurilor au crezut 
în răstignitul Izbăvitor al lumii şi jelind pentru păcatele lor şi-au aflat izbăvire? 


Având în vedere aceste exemple nenumărate de oameni care şi-au aflat 
izbăvirea, să ascultăm pe Apostolul Pavel care ne sfătuieşte să venim, să ne 
apropiem de tronul harului. Să venim cu speranţa sigură că Domnul ne va primi 
când vom crede şi ne vom pocăi. Luaţi aminte la un amănunt. Apostolul nu 
spune să ne apropiem (va mpoosi0ovue), ci să venim (vo TpPOoGEPXOuUOTE). 
Adică, nu o dată, ci de multe ori. Ori de câte ori ne muşcă păcatul şi suntem 
răniți şi Suspinăm, Să ne apropiem. Să privim cu lacrimi în ochi la Cel 
Răstignit, iar EL, de pe tronul harului Său, ne va dărui iertare. Bine este să nu 
păcătuim deloc; dar de vreme ce suntem neputincioşi şi bolnavi şi păcătuim, să 
nu deznădăjduim. De mii de ori de am cădea, de mii de ori să ne ridicăm şi să 
mergem la tronul harului. 


Mila lui Dumnezeu este un ocean fără sfârşit, în care se sting păcatele 
noastre ca nişte cărbuni aprinşi. 


Iubiţii mei! Să luăm aminte. Tronul harului se va afla în Biserică cât ţine viaţa 
pământească. 


După moarte? O, nenorocire pentru cei necredincioşi şi nepocăiţi, leneşi şi 


nepăsători! Atunci alt tron se va ridica. Tronul pe care va sta Domnul ca să 
judece cu dreptate pe oameni pentru toate faptele lor. Milă acolo nu există. 


Sfântul Teodor Studitul despre săptămâna a treia din Post 


Cuvântul 53: În Miercurea săptămânii a treia din Post: despre moartea 
fără de veste şi neîntinarea gândurilor cu pofte trupeşti 


Fraților şi părinților, aflându-se aici la noi sfântul părinte şi dascăl, nu se cade să 
vă învăţ eu. Insă pentru a păstra obiceiul şi rânduiala vă voi grăi puţin despre 
viaţa noastră trecătoare. 


Din zi în zi, în curgerea vremii, ne apropiem de sfârşitul vieţii noastre şi peste 
putință este cuiva să înlăture ceasul sfârşitului, fiindcă trebuie să ieşim din 
lumea aceasta şi să mergem acolo unde sunt părinţii noştri. Drept aceea trebuie 
să avem multă grijă ca să ne aflăm gata în acel ceas. Auzim doar Sfânta 
Scriptură vorbind despre potop şi pe Domnul care zice: „Că precum în vremea 
lui Noe oamenii nu se 

grijeau cu nimic de potop, ci mâncau şi beau, se însurau şi se veseleau, vindeau 
şi cumpărau şi fără de veste a venit potopul şi pe toţi i-a înecat, aşa va fi şi la a 
doua venire a lui Hristos. Poate că ne mirăm de orbirea şi nesimţirea oamenilor 
din acea vreme. Căci vedeau corabia pe care o făcea dreptul Noe în o sută de ani 
şi-l auzeau zicând că Dumnezeu va să dea potop, ca să-i înece şi să-i 
prăpădească pentru răutățile ce făceau, dar ei nicidecum nu băgau în seamă 
cuvintele lui ca să se pocăiască. 


Dar ia să luăm şi noi aminte. Nu cumva ne aflăm în aceeaşi nesimţire pentru 
care-i osândim pe ei? Că şi acum, chiar dacă nu vedem corabie cioplindu-se în o 
sută de ani, dar vedem în toate zilele morminte pline de oase, în care astăzi sau 


mâine vom intra şi noi, căci unul câte unul se duc de la noi. Şi noi ne lenevim şi 
nu băgăm în seamă mântuirea sufletului nostru, nici nu o socotim. Ci o fraţilor, 
să ne gătim ca să nu vie acel ceas fără de veste. Căci vai de cel ce nu va fi gata, 
că se va primejdui şi mult se va amări, văzând că nimeni nu poate să-l ajute, şi 
va căuta fiecare vremea şi zilele ce au petrecut şi nu le va afla, şi va plânge după 
ele, fără de mângâiere. 


Deci fiind întâmplarea noastră mai înfricoşată decât potopul ce a fost atunci, 
trebuie să fim foarte cu luare aminte până nu ne cuprinde ceasul morții. 


Dar nu zic să nu mâncăm, să nu bem, sau să nu purtăm haine, nu zic aceasta; ci 
ZIC, că de mâncăm şi bem, sau altceva de facem, toate să fie spre slava lui 
Dumnezeu, după porunca apostolului, precum se cade călugărilor. Ca să nu fim 
noi pricină pentru defăimarea şi necinstirea cinului călugăresc de credincioşi şi 
necredincioşi, precum grăieşte apostolul: „Nu fiți pricină de sminteală iudeilor 
şi elinilor şi Bisericii lui Hristos. 


Cu adevărat mă rog vouă şi mă cuceresc, fraţii mei, urmaţi porunca apostolului, 
ca să mă bucur şi eu. Fiţi în dragoste uniţi, într-un suflet alcătuiți, nici o slujbă 
să nu faceţi cu gâlceavă sau cu mândrie. Ci unul altuia să vă supuneţi ca nişte 
slugi ascultătoare ale lui Hristos. 


Păziţi-vă cu mare luare aminte şi cele cinci simţuri ale voastre, adică 
— ochii Să nu se uite la cele necuvioase, 
> urechile să nu asculte cele ce nu folosesc, 
> gustul să nu caute să dea pântecelui poftele pe care le cere, 
— pipăirea să nu ne apropie de ceea ce nu se cade. 


Căci din nepaza simţurilor vine moartea şi prăpădirea sufletelor noastre. 


Mintea iarăşi să o stăpânim să nu se rătăcească în lucruri zadarnice şi fără de 
folos; nici să gândească înfăţişări şi chipuri ale poftelor trupeşti, din care nu 
avem bucurie ci multă amărăciune, durere şi vătămarea binelui nostru sufletesc. 


O, fraților! Bucuria şi veselia sufletului una este, adică, a se păzi cineva curat de 
patimile trupeşti şi de gândurile rele, ca prin nevoinţă să ajungă la nepătimire, 
nevătămându-se nici prin fapte, nici prin cuvinte. Deci să nu ne îngreunăm, nici 
să ne lenevim a merge la bucuria nepătimirii şi a curăţeniei, ci să ne sârguim 
pururea cu multă osteneală, ca să ne îndreptăm de orice păcat şi greşală. lar 
Dumnezeu este gata spre ajutor, că aproape este de cei ce se pocăiesc şi de vom 
vieţui aşa, vom dobândi Împărăţia Cerurilor în Hristos Iisus Domnul nostru, a 
Căruia este slava şi puterea împreună cu Tatăl şi cu Duhul Sfânt, acum şi 
pururea şi în vecii vecilor. Amin. 


Cuvântul 54: În Vinerea săptămânii a treia: postirea şi despre îndemnul 
către toate bunătăţile 


Fraților şi părinților, ieri ne-am tulburat puţin, iar astăzi avem linişte şi pace. leri 
am avut pravilă şi poruncă, iar astăzi, odihnă. Blagoslovit să fie Domnul, care a 
risipit ispitirile şi ne-a întărit, ca fără temere să stăm întru întâmpinarea înfri- 
coşărilor. Aceasta este fapta creştinilor adevăraţi şi a monahilor desăvârşiți, ca 
pururea să fie gata să sufere tot felul de primejdii pentru fapta bună, încât de alt 
lucru să nu ne grijim fără numai de porunca lui Dumnezeu. 


Că cei ce au fost trimişi de împăratul şi au spus cele ce ne-au spus (că împăratul 
va să ne izgonească de nu vom asculta), s-au dus mai mult ei cuceriţi de evlavie, 
decât noi spăimântaţi prin înfricoşare. Însă Domnul vă va da plată pentru 
hotărârea ce-aţi luat ca să primiţi izgonirea pentru binele Domnului şi pentru 
Sfintele Lui icoane. Vă va da plata desăvârşirii, că bogat este în milostivire. Şi 
dacă numai pentru gândul bun ce pune cineva pentru bine se încununează, cu 
atât mai vârtos de va săvârşi şi cu fapta acel gând. Deci şi noi ceea ce am 
hotărât, avem vreme să şi săvârşim, pentru că încă ispita nu s-a potolit, ci a 
rămas. Și nu numai la noi s-a dat acest fel de porunci împărăteşti, ci la toată 
lumea, ca să nu scape nimeni neîmpărtăşit de aluatul ereticilor. 


Pentru aceea să ascultăm pe apostolul ce zice: „Cu înţelepciune umblaţi către 
cei din afară, adică, cei necredincioşi, răscumpărând vremea; cuvântul vostru să 
fie pururea dulce şi cu stare potrivit, adică bine chibzuit, ca să daţi răspunsuri 
cuviin-cioase la fiecare" Şi ne învaţă apostolul, ca nu fără socoteală să ne dăm 
pe noi ispitelor, nici să trecem cuvântul lui Dumnezeu, căci în sufletul celui ce 
se va sfii şi nu va grăi adevărul, zice Scriptura, nu va rămânea Duhul lui 
Dumnezeu într-însul şi despre aceasta destule sunt câte v-am grăit. 


Iată dar, cu ajutorul lui Dumnezeu vremea postului merge înainte şi ne apropiem 
de mijlocul căii. Deci să punem silință, nevoindu-ne la cele dinainte cu orice 
mijloc pofteşte fiecare, fără întristare şi greutate. 


Dumnezeu iubeşte pe postitorul osârduitor şi smerit, însă canonul şi rânduiala 
vieţii de obşte nu sloboade ca să postească fiecare după voia sa şi să umble unde 
vrea, ci postul de obşte şi adevărat pentru ucenicii adevăraţi este să-şi taie 
fiecare voia sa. 


Y Deci bun lucru este postul, că smereşte patimile trupului şi-l supune 
sufle-tului. 

Y Bun lucru Sunt lacrimile, că spală şi curăţesc întinăciunile păcatelor şi 
arată sufletul curat lui Dumnezeu. 


Y Bun lucru este rugăciunea, căci înalță mintea omului de la stricăciunea 
lumii şi o învredniceşte să vorbească cu Dumnezeu. 

Y Bun lucru este dragostea, mai bună decăt toate faptele bune, că face pe 
om să voiască folosul fratelui său, mai mult decât pe al lui. 

Y Bun lucru este silinţa, că ușurează ostenelile faptelor bune. 


Deci să ne bucurăm fraţilor, să fim nevoitori şi cu sufletul şi cu trupul. De a 
sosit ceasul cântării şi al slujbei, să alergăm degrab toţi cu osârdie. Este vremea 
să lucrăm cu mâinile, să lucrăm cu bucurie ca şi cum am sluji Domnului, nu 
oame-nilor. Este vremea de vorbă, să grăim cu smerenie şi cu frica de 
Dumnezeu. Toate faptele şi mişcările noastre să fie plăcute lui Dumnezeu şi cu 
bună rânduială precum zice apostolul: „ Toate să se facă cu cucernicie şi 
cu cuviință, fără nici o tulburare sau împotrivire“. Să fie măsură şi metanii şi 
să se împlinească obiceiul stihologhiei, psaltirii, după puterea fiecăruia. 


Să grijim şi de sănătatea trupului nostru şi Dumnezeul păcii să ne 
învrednicească să ajungem la ziua plină de lumină a învierii lui Hristos. Apoi să 
ne dăruiască şi Împărăţia Cerurilor, unde hrană şi băutură nu este, ci dreptate şi 
sfinţenie, pace şi bucurie, precum este scris de Duhul Sfânt. Aceste bunătăţi să 
le câştigăm în Domnul nostru lisus Hristos, a Căruia este slava şi puterea 
împreună cu Tatăl şi cu Duhul Sfânt, acum şi pururea şi în vecii vecilor. Amin. 


Cuvântul 55: In Duminica a treia a Postului: despre creştinii bulgari, care 
au îndurat chinuri de mucenici, pentru că n-au vrut să mănânce carne în 
Postul mare 


Fraților şi părinţilor, vreau să îndemn dragostea voastră spre fapte bune cu o 
istorioară folositoare. 


Povestirea este aceasta: în fara Bulgariei s-a dat poruncă aspră de la domnul 
locului, precum ne-am încredinţat de la mulţi, pentru creştinii şi fraţii noştri 
ce sunt robiţi, că de vor vrea să mănânce carne în Sfântul şi marele post, îşi 
câştigă viaţa, iar de nu vor vrea, pe toţi o să-i treacă prin sabie. Deci acel 
păgân a pus toată puterea ca să se plinească cuvântul lui. Atunci s-au adunat 
la un loc mulţimea robilor, copiii şi femeile. Și mare jale era între ei, căci pe 
de o parte socotind cum să calce legea creştinească şi să mănânce carne, se 
întristau şi plângeau, iar pe de altă parte vedeau primejdia morţii şi se 
tânguiau cu amar. În scurt s-au Supus şi au hotărât cei mai mulți să se 
supună poruncii tiranului. Dar dintre ei s-au osebit patrusprezece familii, 
zicând că nicidecum nu vor face porunca păgânului, ca să mănânce carne în 
Sfântul post. Ceilalţi creştini se rugau de ei şi-i îndemnau Să nu piară pentru 
atâta greşeală, ci deocamdată să facă voia tiranului şi pe urmă se vor îndrepta 
prin spovedanie şi pocăință, însă aceştia nicidecum n-au vrut, ci nă-dăjduiau 


la Dumnezeu şi la câştigul bunătăţilor veşnice. lar domnul cel barbar, dacă a 
văzut tăria minţii lor, S-a sfătuit să omoare pe unul din ei şi Să-i împartă 
femeia şi pe copiii lui robi tătarilor, socotind că doar şi ceilalți se vor înfrico 
şa şi vor face voia lui. Și după cum a poruncit îndată S-a făcut. Dar ceilalţi nu 
S-au înfricoşat, ci mai mult S-au întristat şi ziceau: „creştini Suntem şi un 
cuget avem cu fratele nostru ce a mărturisit”. Deci pentru această bună 
mărturisire li S-au tăiat şi lor capetele şi s-au săvârşit în Domnul. 


Vedeţi fraților că şi până astăzi se împlineşte Evanghelia împărăției lui 
Dumnezeu, căci zice Domnul: „Cel ce iubeşte pe Tatăl său şi pe mama sa mai 
mult decât pe Mine, nu este vrednic de Mine, şi cine nu ia crucea sa şi să vie 
după Mine nu este Mie vrednic!“"Şi iarăşi zice: nu vă temeţi de cei ce omoară 
trupul, iar sufletul nu pot să-l omoare, ci mai vârtos să vă fie frică de Dumnezeu 
care poate şi sufletul şi trupul să-l chinuiască în gheena focului“. 


Aşa şi aceştia au ascultat poruncile Evangheliei şi săvârşind porunca lui 
Dumnezeu au câştigat, fericiţii, cununa muceniciei. S-au numărat cu Sfinţii 
Macabei, îndoindu-li-se numărul, că aceia erau şapte, iar aceştia patrusprezece. 
Aceia au mărturisit să nu mănânce carne de porc, după legea lui Moise, iar 
aceştia să nu guste nicicum carne în Sfântul şi marele post. Cu mult mai de 
cinste este lauda acestora, decât a Sfinţilor Macabei, că legea atunci oprea pe 
evrei să nu mănânce carne de porc, iar acestora era cu putință să guste 
deocamdată, şi păcat nu ar fi avut, precum zice marele Vasile. Dar, de vreme ce 
scopul acestor păgâni era batjocura credinţei creştineşti, pentru aceea aceşti 
fericiţi n-au vrut să defaime legea lui Hristos, pentru dragostea lui. 


O lucru minunat! O fericiţilor bărbaţi! Într-un ceas au câştigat Împărăţia 
Cerurilor. Ce vor răspunde despre aceasta cei ce se întovărăşesc cu ereticii şi cu 
iconomahii, de şi spun că nu smintesc credinţa? Unde sunt cei ce zic, că nu se 
socoteşte mucenicie de va muri cineva pentru icoana lui Hristos? Că de vreme 
ce aceia nevrând să mănânce carne în post, s-au învrednicit să fie mucenici, cu 
atât mai mult se vor învrednici de cunună strălucitoare cel ce se vor da spre 
moarte pentru ca să nu se lepede de icoana lui Hristos, Dumnezeul nostru. Dar 
iconomahii ca nişte întunecaţi ce sunt voiesc să facă şi pe alții să cadă în 
adâncul pierzării. 


Iar noi, fraților, să slăvim pe Dumnezeu, Care cinstește pe cei care-L cinstesc, şi 
care şi acum în vremurile noastre face mucenici. Dar să socotim, că dacă aceia, 
fiind oameni simpli şi neînvăţaţi, având femei şi copii, toate le-au lăsat pentru 
dragostea lui Hristos, cu atât mai vârtos noi care păzim fecioria, ne trudim şi 
lumea am părăsit cu toate ale ei (trebuinţa vremii întâmplându-se) să ne facem 
următori Sfinților mucenici, iar aceasta se va face în ziua, când ne va chema 
Hristos. 


Acum să stăm cu răbdare, cu bărbăţie, la cercarea cugetului nostru, să nu ne 
închinăm lui Baal, adică iconomahilor, precum se închinau evreii lui Baal, 
idolul. Să nu fugim de războiul gândurilor, ci mai vârtos când diavolul ne 
săgetează cu săgețile aprinse ale poftelor trupeşti, să ne îmbărbătăm şi să le 
stingem cu lacrimi, cu pocăință, cu rugăciuni şi cu alte pătimiri rele ale trupului, 
ca şi noi să putem zice cu apostolul: „în toate zilele mă omor spre lauda voastră, 
pe care o am în Hristos lisus Domnul nostru" Și cu Sfântul David: „Că pentru 
Tine, Domnul meu, ne omorâm în toată ziua, ca nişte oi spre junghiere ne-am 
socotit" Cu care să ne învrednicim a ne face moşteni Împărăției Cerurilor, în 
Hristos lisus Domnul nostru, Căruia este slava şi puterea, împreună cu Tatăl şi 
cu Duhul Sfânt, acum şi pururea şi în vecii vecilor. Amin. 


(Extras din cartea: Sfântul Teodor Studitul - Cuvântări duhovniceşti) 


Arhimandrit loil Konstantaros - Lectura apostolică la Duminica a III — a 
din Postul Mare 


(Evrei 4, 14- 5:6) 


Prin harul Domnului nostru lisus Hristos, iată că ne aflăm în mijlocul Sfintei şi 
Marii Patruzecimi. Sub umbra Cinstitei şi de Viaţă Făcătoarei Cruci, pe care ne- 
o va pune înainte Biserica noastră în mijlocul naosului, ne vom odihni, iar în 
acelaşi timp vom primi puteri noi pentru binecuvântatul drum al ascezei şi în 
principal al pocăinţei. 


Aşadar, pentru că este omeneşte să ne simţim neputinţa, apostolul şi puterea 
Sfintei Cruci ne aduc o mare întărire. Primim putere şi binecuvântare când 
cugetăm că însuşi Domnul nostru a fost încercat şi ispitit în toate felurile în care 
un om poate fi încercat. Diavolul I-a ispitit atât la începutul activităţii Sale cu 
ispite perfide şi seducătoare în pustie, cât şi la sfârşit prin înfricoşătoarele Lui 
patimi. Prin urmare, este „încercat întru toate după asemănarea" noastră, însă 
fără păcat. lar din această pricină este şi foarte compătimitor faţă de neputinţele 
noastre. Simte lupta noastră, neliniştile şi durerile noastre. Ne simte mult mai 
mult decât putem noi să ne imaginăm şi, fără îndoială, ne trimite Harul Său 
şi ne dă în schimb toate darurile care sunt indispensabile pentru a ne purta cu 
răbdare, dar şi cu bucurie crucea noastră, înfruntând feluritele ispite. 


Dacă deci, precum ne învaţă Dumnezeiescul cuvânt, este atât de compătimitor 
față de noi Arhiereul mântuirii noastre, să ne apropiem de tronul Harului Său cu 
curaj, încredere şi dragoste. Tocmai acest lucru ne va face să primim iertarea 
păcatelor şi întărirea binecuvântării Lui în ceasurile amare ale ispitelor noastre. 
Și precum toţi credincioşii, va trebui să aflăm că tronul harului Marelui nostru 
Arhiereu, aminteşte de Cinstita Cruce. Pe Cruce a oferit marea Lui jertfă pentru 
ispăşirea păcatelor noastre. Acest lemn al Crucii a devenit jertfelnic, deasupra 


căruia s-a adus unica în valoare jertfă a mântuirii noastre. Şi acum, din slăvitul 
Său tron, de-a dreapta Tatălui, unde S-a aşezat după jertfa Lui pe Cruce, Înviere 
şi Înălţare, de acolo mijloceşte de acum pentru noi. Mijloceşre către Tatăl 
pentru noi şi ne trimite Harul Său bogat tuturor celor care cu credinţă 
neclintită şi cu smerenie aleargă la El. Aşadar, Îl avem în ceruri pe Domnul 
Iisus Hristos Mijlocitor şi Arhiereu. La EI să alergăm. Acolo, la tronul Său 
împărătesc ne aşteaptă şi ne dăruieşte putere ca să venim şi noi biruitori 
împotriva diavolului, a lumii îndepărtate de Dumnezeu, dar în principal 
împotriva răului nostru sine, cu atâtea patimi şi atâtea neputinţe. 


Adevărurile dogmatice, dar şi modul impresionant prin care dumnezeiescul 
apostol analizează tema, că lisus este Marele Arhiereu, îl mişcă pe orice creştin 
conştient, pentru că vede, printre altele, ascultarea dumnezeiască unică pe care a 
arătat-o Domnul lisus prin jertfa Lui față de Tatăl. Textul sfânt subliniază: 
„Hristos nu S-a Slăvit singur pe Sine, ca să devină Arhiereu, ci L-a Slăvit 
Dumnezeu- Tatăl". Cuvintele revelatoare - „Fiul Meu eşti Tu, Eu astăzi Te-am 
născut", exprimă legătura specială care există între Tatăl şi Fiul. Exprimă 
clar relaţia unică şi firească dintre Tatăl şi Fiul. Fiul nu este o creatură. Nu a 
fost zidit şi nu a rezultat dintr-o fiinţă diferită de cea a Tatălui. Fiul s-a născut 
din Tatăl mai înainte de toţi vecii. Are aceeaşi fiinţă cu Tatăl (Şi, fireşte, cu 
Sfântul Duh). Dumnezeu Tatăl, Dumnezeu-Fiul, Dumnezeu Duhul-Sfânt. 
Acest mare adevăr dogmatic capătă în cazul de faţă şi o mare importanţă 
„practică", pentru că demonstrează că atunci când noi alergăm cu credinţă la 
Fiul şi Marele nostru Arhiereu se cuvine să fim cu desăvârşire siguri că 
rugăciunile şi cererile noastre drepte le va sprijini înaintea Tatălui Său Celui de 
o fiinţă, iar prin Sfântul Duh vom primi „ceea ce este în folosul cererii”. 


Fraţii mei, Credinţa noastră Ortodoxă este descoperirea lui Dumnezeu. 
Această Credinţă sfântă pe care ne-au încredinţat-o toţi Sfinţii Apostoli, tocmai 
aceasta o ţinem şi ne lăudăm în Domnul. lar fiinţa credinţei acesteia este 
Persoana dumnezeiască şi adorată a Domnului nostru lisus Hristos. 


Aceasta ne îndeamnă şi de Dumnezeu-insuflatul Apostol. Şi subliniază: De 
vreme ce avem un astfel de Arhiereu, atunci „Să ţinem Maărturisirea”. Şi fără 
a ne contrazice, ne aflăm într-o epocă în care mai mult decât oricând altădată, 
este nevoie să rămânem statornici şi neclintiți tocmai în această mărturisire: 
Dumnezeul-Om, Domnul lisus Hristos, este Capul Trupului Bisericii. Unul este 
Capul, unul este şi Trupul. Unul este Hristos, una este şi Biserica Lui, care nu 
poate fi identificată decât cu Ortodoxia noastră. Toate celelalte teorii care s-au 
înmulțit în ultima vreme şi care circulă între cei naivi şi superficiali, dar care 
sunt şi promovate de către „diacronicul luda", nu fac decât să netrebniceacă 
eclesiologia ortodoxă şi, în general, învăţătura noastră dogmatică. 


Aşadar, facă Incepătorul credinţei noastre ca să ţinem această Mărturisire şi să 
ne lăudăm în Domnul, iar când va veni binecuvântatul ceas prin această Sfântă 
Mărturisire să trecem din Biserica Luptătoare în cea Triumfătoare din ceruri. 


Amin. 


(traducere din elină: monahul Leontie) 


Cuviosul Justin Popovici — Predică la Duminica Sfintei Cruci - Luarea 
Crucii ca devenire întru Hristos (1967) 


"Cine vrea să vină după Mine, să se lepede de sine, să-şi ia crucea sa şi să-Mi 
urmeze Mie” (Marcu 8:34). 


Luându-ne crucea, bineplăcem Domnului lisus Hristos, Il urmăm. Dacă ne 
urmăm pe noi înşine, nu putem să-L urmăm pe El. Cine nu se leapădă de el 


însuşi, nu poate să vină după Mine şi să-Mi urmeze (Matei 10:38). 


Dacă-ţi urmezi mintea ta şi nu mintea lui Hristos, dacă-ţi urmezi voinţa ta şi 
nu voinţa lui Hristos, după cum se menţionează în Sfânta Evanghelie, 
sufletul tău nu este curat, nu este Sfinţit, este pierdut în jungla rătăcirilor 
stricătoare de suflet şi înfiorătoare. Pentru că păcatul, răul, a reuşit să zidească 
înăuntrul nostru, alături de acel suflet cu chip dumnezeiesc pe care l-am primit 
de la Dumnezeu, propriul lui suflet. Dacă păcatul nostru devine urmare, creează 
înăuntrul nostru propriul lui suflet. Dacă înfăptuim păcatul, acesta, etapizat, ia 
chip în sufletul nostru. Alături de acel suflet cu chip dumnezeiesc, pe care 
Dumezeu ţi l-a dat, tu aduci un străin care te robeşte. 


Acesta stăpâneşte, pe când tot ceea ce este dumnezeiesc înăuntrul tău este ca şi 
adormit, ca şi înţepenit. L-ai dipreţuit, şi acela nu mai trăieşte în tine, moare. 


Păcatul creează în noi lumea lui proprie, creează înauntrul nostru propria lui 
ropria lui concepţie despre lume. 

Aceasta vrea 
să o facă păcatul. Păcatul, în realitate, vrea să-l lipsească pe om de acele 
frumuseți dumnezeieşti pe care le are în sufletul său. Dar însuşi diavolul se luptă 
prin intermediul păcatului să făurească înăuntrul tău şi înăuntrul meu propria lui 
icoană. Pentru că păcatul întotdeauna se aseamănă cu diavolul. Întotdeauna, 


atunci când îl îmbrăţişăm, întipăreşte încet-încet în sufletul nostru propriul lui 
chip întunecat. Astfel, prin păcat, prin urmarea păcatului, ia chip înăuntrul 
nostru un alt eu, un alt suflet, un alt sine, acel sine de care Domnul cere să ne 
lepădăm: “Căci nu fac binele pe care voiesc, ci răul pe care nu-l voiesc, pe 
acela îl săvârşesc“(Romani 6:19). 


Răul l-am creat noi înşine, pe când binele este de la Dumnezeu, zice apostolul 
Pavel (| Timotei 4:4). Eu vreau să trăiesc corect, dar nu am puterea să o fac. 
Nu găsesc putere pentru aceasta, nu găsesc putere înăuntrul meu. 


Iată, Evanghelia de azi ne descoperă modul pentru a realiza în viaţa noatră 
binele pe care-l dorim. Acesta este lepădarea de tine însuţi, de păcatul tău, de 
acest suflet păcătos care s-a creat, S-a zidit, a luat chip înăuntrul tău. Prin 
post, în realitate îndepărtăm păcătoşenia care este înăuntrul nostru. Înlocuim 
treptat sinele nostru cu Hristos, până când ajungem la desăvârşirea la care a 
ajuns apostolul Pavel, care zice: “De acum nu mai trăiesc eu, ci Hristos 
trăieşte în mine” (Galateni 2:20). lată 


"Căci dacă va vrea cineva să-şi mântuiască Sufletul său, îl va pierde pe el; iar 
cine îşi va pierde sufletul său pentru Mine şi pentru Evanghelie, îl va mântui 
pe el"(Marcu 8:35). Dacă, desigur, lepădăm orice păcat al nostru, orice patimă a 
noastră; şi dacă ştim, dacă simţim şi dacă vrem ca Hristos să devină suflet în 
sufletul nostru, inimă în inima noastră, să înlocuiască sinele nostru, ego-ul 
nostru cu Sinele Său. Aceasta este calea unică ca să păzim, eu şi tu şi orice om, 
sufletul nostru de iad, de distrugere, de diavol, de orice rău, de veşnicele 
chinuri, 


Suflet cu chip dumnezeiesc! Unde este oare? La Hristos. Hristos S-a făcut om 


ca să ne spună: lată, aşa trebuie să fie omul. EI, Dumnezeu, S-a făcut om. EI, 
Dumnezeu, a arătat în Sinele Său Persoana (Faţa) lui Dumnezeu. Noi suntem 
creați după Chipul (Icoana) lui Dumnezeu. Suntem datori să trăim conform cu 
Acesta. 


Ce este mintea noastră? Icoana minţii lui Hristos, a minţii lui Dumnezeu. 
Obligaţia noastră este să facem mintea noastră asemănătoare cu mintea lui 
Hristos, adică să hristificăm mintea noastră întreagă şi să putem spune cu 
apostolul Pavel : “Noi avem mintea lui Hristos” (1 Corinteni 2:16). Dar până să 
identificăm voinţa noastră cu voinţa lui Hristos, a lui Dumnezeu, propria noastră 
vointă mereu rătăceşte, este mereu neputincioasă, mereu se împiedică şi se 


adânceşte în păcat. Dacă Îl avem pe Domnul nostru lisus Hristos, ca pe 
veşnicul nostru model, veşnicul nostru vis, atunci ne identificăm sinele 
nostru cu propria lui voinţă. Atunci spunem: nu vreau Să se facă voia mea, ci 
a Ta (Doamne). Tatăl nostru care eşti în ceruri, facă-se voia Ta, precum în 
cer aşa şi pe pământ. 


Atunci când noi păzim poruncile lui Dumnezeu, vrem Să vindecăm voinţa 
noastră de toate neputinţele ei, de toate bolile ei, de toată moartea ei, în 
realitate ne vindecăm sinele nostru de orice păcat şi surghiunim din sinele 
nostru tot ceea ce induce la păcat. Da! Cu cât omul întreg Îl iubeşte pe 
Dumnezeu, cu cât întru adevăr se nevoieşte să se lepede de sinele său şi să-L 
urmeze pe Hristos, să ridice Crucea lui Hristos, atunci într-adevăr primeşte de la 
Domnul lisus Hristos putere dumnezeiască. Pentru că, după cum s-a spus, 
Crucea “nouă, celor ce ne mântuim, este puterea lui Dumnezeu“(l Corinteni 
1:18). Nouă, pentru mine şi pentru tine şi pentru orice om, când te hotărăşti 
să-ţi sileşti sinele tău, să ridici crucea ta, iată! Tu în aceeaşi clipă primeşti 
putere dumnezeiască. 

să poţi să-ţi educi limba 
Să nu spună cuvinte necuviincioase, să-ţi educi ochiul să nu privească cele 
care nu se cuvine a fi privite. Întreasă viaţa ta să devină hristoformă (cu 
chipul lui Hristos). Pentru cine? Pentru Hristos. Pentru a-L sălăşlui pe Hristos 
înăuntrul tău. lată, acesta este scopul nostru, acesta este visul nostru, acesta 
este odihna şi pacea şi Raiul cel veşnic al sufletului nostru, al oricărui suflet 
omenesc. Fără Hristos, sufletul nostru nu dobândeşte pace... 


Propria noastră cale, calea Sfinților şi a postului este străduinţa (zorul) asupra 
sinelui nostru de a făptui orice bun, continua străduinţă a sinelui nostru către 
orice lucru bun. Pentru că firea noastră nu vrea binele. Ea înclină spre rău. Tu, 
însă, zoreşte-ţi sinele tău ca să-ţi înnăbuşi orice rău care există înăuntrul tău. 
Domnul îți va da puterea Învierii ca să înfăptuieşti binele. Să ne ridicăm 
crucea noastră, să hristificăm sufletul nostru. 


Să fim atenţi că postul nu este altceva decât a înlocui sinele nostru cu Hristos, 
cu Dumnezeul nostru. Prin orice virtute, omul trebuie să înlocuiască sinele său 
cu Dumnezeu, cu Domnul nostru lisus Hristos. Pentru că “Dumnezeu este 
virtutea“, după cum zice WII. şi această putere dumnezeiască este 
mai puternică decât această lume de aici. Această putere ne-a fost dăruită ca să 
învingem orice rău, orice păcat, orice putere diavolească. Zoreşte-ţi sinele la tot 
lucrul bun, iar Domnul cel Bun Îţi va da puterea Învierii. Aşa încât să mergi 
de la necazul mai mare la cel mai mic şi de la cea mai mică bucurie la cea mai 
mare bucurie. 


(Traducere din greceşte: Leontie monahul; sursa: 
http://www.imkby.gr/greek/sarakosti/week/c_week/cweek_5.htm) 


Judecata şi gheena conştiinţei: “Frate, bea sângele meu”. Va veni ziua 
răsplătirii celor nedrepţi şi vicleni, când “se va arăta făţărnicia care părea 
a fi fapta bună, zavistia care părea râvnă, vicleşugul care părea prieteşug” 

şi “se va dovedi amăgitor acela căruia ne închinăm ca unui sfânt” 


Cuvânt la Duminica a III-a a Sfântului Post 


„Oricine se va ruşina de Mine şi de cuvintele Mele întru acest neam prea 
curvar şi păcătos, şi Fiul omenesc Se va ruşina de el, când va veni întru Slava 
Părintelui Său, dimpreună cu Sfinţii îngeri”. (Marcu, cap.XĂ) 


Cugetul omului face pâre şi hotărâri şi dreptatea lui Dumnezeu face judecata şi 
răsplătirea 


O, judecată! O, suflete! În acest chip am strigat cu suspinuri şi cu lacrimi când 
am gândit la cuvântul venirii celei de-a doua a lui Hristos. Şi cum să nu mă 
tulbur? Cum să nu mă înfricoşez, când voi socoti că va veni ceasul în care din 
mormântul meu voi auzi glasul unei trâmbiţe, şi acesta va fi glasul lui 
Dumnezeu, care mă cheamă la judecată, că voi învia fiind îmbrăcat cu trupul 
meu cel dintâi, că voi ţine o carte în care va fi însuşi cugetul meu, acolo vor fi 
scrise cu amănuntul şi câte am făcut şi câte am gândit, şi câte am zis în toată 
calea vieţii mele. [...] 


Partea | 


Fără îndoială, unul dintre adevărurile dreptslăvitoarei noastre credinţe este că va 
fi a doua venire a Domnului Hristos, când va veni să judece viii şi morţii. În 
Scriptura cea veche proorocii şi în cea nouă evangheliştii, grăiesc cu mare 
îndrăz-neală, iar în cuvintele lor sfinţii dascăli cu mare cutremur. 


În viaţa aceasta lumea este plină de nedreptăţi, mulţi răi se îndestulează şi se slă- 
vesc şi mulţi buni sunt lipsiţi şi se pedepsesc. Când Dumnezeu este drept, deci 
în cealaltă viaţă se cade să se facă o judecată dreaptă şi răsplătire dreaptă, cei răi 
să ia pedeapsa ce li se cade şi cei buni plata ce li se cuvine. „Cei ce au făcut bine 
întru învierea vieţii, iar cei ce au făcut rele întru învierea osândirii”. 


Aceasta este pricina pentru care în viaţa aceasta Dumnezeu nici pe toţi cei răi îi 
pedepseşte, nici pe toţi cei buni îi dăruieşte, ca să ştim că aceasta are să o facă în 
judecata cea viitoare, în viaţa cealaltă. Lumea este tot rătăcire, câţi oameni buni 
în ochii lumii par a fi răi, pentru o slobodă şi fără de răutate simplitate? Şi câţi 
oameni răi în ochii lumii par a fi buni, pentru vicleana şi amăgitoarea fățărnicie? 
Și iarăşi, ce pricinuiesc silă şi vicleşugurile oamenilor? Câţi tirani împărăţesc, 
Câţi nevino-vaţi se chinuiesc? 


Măcar că Dumnezeu ca o rază a dreptăţii Lui, şi pe mulți păcătoşi a pedepsit, că 
pe Faraon şi pe Antioh, şi pe mulți nevinovaţi a mântuit, ca pe Iosif şi pe 
Suzana. Cu toate acestea, cei mai mulţi păcătoşi în toată viaţa lor s-au bucurat 
de cinste şi de slavă şi cei mai mulţi nevinovaţi au murit cu necinste şi ocară. 
Însă Dumnezeu este drept şi trebuie odată, într-o judecată a toată lumea, să arate 
care a fost adevărata răutate şi care a fost adevărata bunătate, şi să strălucească 
adevărul lucrurilor. În acest chip socotesc mai cu deosebire dintre dascălii 
Răsăritului pe Hrisostom, iar dintre cei ai Apusului pe Augustin, (Cuvântul al 
III-lea la bogatul şi la săracul Lazăr). Pentru ca să se arate dreptatea lui 
Dumnezeu, se cade să se facă o judecată viitoare şi să stăm toţi înaintea acelui 
înfricoşător judeţ, să fim judecaţi toţi, fiecare pentru cele ce a făcut, bune sau 
rele, o spune lămurit Pavel. “Că noi toţi se cade a ne arăta înaintea judecății lui 
Hristos, pentru ca să ia fiecare câte a făcut, sau bune sau rele”. 


O, judecată, o, suflete! În ziua cea mare sunt toate înfricoşătoare, precum mai 
înainte le-am tâlcuit, însă mie două mi se arată a fi cele mai înfricoşătoare: una, 
cugetul omului, cel care face pâra şi hotărârea, şi cealaltă dreptatea lui 
Dumnezeu, care face judecata şi răsplătirea. 


O, judecată, o, suflete! Să începem de la cea dintâi. Nu este alt lucru mai urât 
decât păcatul. Omul însuşi care are poftă să facă păcatul n-are ochi să-l vadă, îl 
face, dar se sileşte cât poate să-l ascundă. Când este silit fără voia lui să 
vădească păcatul lui în judecăţi, rabdă chinuri şi tace. Când merge cu voia lui ca 
să-l spună la mărturisire, sau îl schimbă cu meşteşug, sau îl acoperă cu 


pricinuirea. Pricină este că de au putut fireşte să-l facă, nu pot moraliceşte să-l 
vadă. Cu adevărat, cugetul este oglinda, de care şi cu voie şi fără voie se cade să 
se ruşineze omul. 


Femeia când naște pruncul are dureri, dar după ce-l naşte are bucurie. În ce 
priveşte sufletul dimpotrivă. Când face păcatul are bucurie, dar după ce-l face se 
întristează, şi durerea aceasta nu este altceva decât împungere a cugetului. Tacă 
din afară gura cât va vrea, cugetul dinlăuntru îl pârăşte. Şi pârile cugetului sunt 
cel mai greu chin al sufletului. 


Ro 2 


Consta, împăratul Constantinopolei (povesteşte cronicul lui, Gheorghe Chedrin) 
pentru prepusul împărăției, care nu pofteşte să aibă soţie nici pe umbră, a silit pe 
fratele lui cel mai mic Theodosie să părăsească curţile împărăteşti şi să meargă 
să se hirotonească diacon. S-a hirotonit, dar aceasta n-a fost destul. După puţine 
zile a poruncit şi l-a omorât; s-a făcut un al doilea Cain, ucigaş de frate şi fur de 
cele sfinte. 


A socotit săvârşind nelegiuirea că va vieţui fără frică şi fără primejdie, 
împărăţind fără fratele lui, dar în acea noapte, în acel adânc întuneric când 
tiranul vrea să închidă ochii spre somn, iată că îi stă înainte fratele Theodosie 
cel junghiat cu nedreptate, fiind îmbrăcat cu sfântul veşmânt al diaconiei şi 
ținând în mână un pahar plin cu sângele lui cald, din care încă ieşea abur. 
„Frate, bea, i-a zis cu glas înfricoşat, eu sunt fratele tău Theodosie, pe care l-ai 
înjunghiat, acesta este sângele meu pentru care ai însetoşat, bea şi satură-ţi 
înseţoşarea cea poftitoare de sânge; frate, bea». 


La o vedere ca aceasta şi la nişte cuvinte ca acestea, ticălosul împărat s-a 
cutremurat, s-a înfricoşat şi a rămas ca mort. Se scoală din pat, părăseşte somnul 
şi trece în cealaltă parte a palatului, se răcoreşte puţin, şi iarăşi se culcă. Din nou 
i se arată nălucirea aceea cu paharul şi cu cuvintele: „Frate, bea”. 


În toate zilele era urmărit de aceeaşi imagine. În fiecare ceas, cum venea 
somnul, venea şi fratele ca să-i înfricoşeze inima. „Frate, bea!” Voia să iasă 
afară pe câmpuri, prin grădini, la vânătoare, doar îşi va mântui sufletul scârbit 
de acea înfricoşătoare vedere, dar şi acolo nălucirea îl urmărea şi îl îngrozea, şi 
îi dădea să bea din paharul aducător de moarte. „Frate, bea”. 


Se hotărăşte să plece de la Constantinopol şi să treacă pe mare în Sicilia, că doar 
îşi va schimba norocul schimbându-și locul. În zadar se ostenea, chinul îl 
urmărea, căci ţinea în cugetul lui pricina chinului. 


[ 


Pretutindeni îl însoţeşte umbra cea întunecoasă. „Frate, bea!” Dar această până 
când? Până când prin dreapta îngăduinţă a lui Dumnezeu, după puţini ani de 
viaţă chinuită, s-a sinucis şi aşa a împlinit osânda bând paharul acel amar - 
„frate, bea”. 


Ticăloase Consta, nenorocite împărat! Ceea ce te-a înfricoşat nu era vreun om 
înar-mat, viu, ci un mort, un chip fără de stat, o umbră, o nălucire, ci cu adevărat 
păcatul pe care l-ai făcut, a cărui vedere este atât de înspăimântătoare. A făcut 
păcatul, dar nu poate să-l vadă. Cugetul este cel care pârăşte, şi pâra cugetului 
este de nesuferit - “frate, bea”. 

&&& 


În viață cugetul este un părâş ascuns, căci ascuns este şi păcatul. Pârele 
cugetului nu le aude altcineva afară de cel care a greşit. Dar în ziua judecății, 
cugetul care este atunci părâşul este de faţă. Atunci şi păcatul este de faţă, iar 
pârele le aude cel ce a greşit, le aud şi îngerii, le aud şi toţi oamenii şi toţi dracii. 
Noi atunci, cu ochii deschişi, vom vedea nu în vis sau ca nălucire, ci vom vedea 
cu adevărat pe omul acela pe care sau cu mâinile noastre, sau cu sfatul nostru I- 
am omorât. Îl vom vedea ţinând în mână paharul plin de sângele lui şi zicând: 
„Frate, bea”. 


Fiară mâncătoare de sânge, tu m-ai omorât! lar tu sau cu darurile tale ai 
îmblânzit pe judecători, sau cu minciunile tale ai amăgit dreptatea, şi moartea a 
rămas fără răsplătire. Copiii mei cei săraci au rămas nechivernisiţi, femeia mea 
văduvă, rudele mele întristate, în zadar m-au plâns până acum. 


Dar înaintea dumnezeieştii dreptăţi, înaintea unui Dumnezeu judecător vom 
ve-dea pe cel sărac pe care l-am asuprit strigând: „Bogatule fără de saţ, boierule 
nedrept, neguţătorule lacom, eu îţi plăteam în toată viaţa mea şi nici odinioară n- 
am luat înapoi înscrisul. Eu argăţeam ca un rob şi toate ostenelile, toate rodurile, 
tot venitul meu s-a dat ca să plătesc datoria, dar datoria mea încă trăieşte, 
numele meu încă este scris în catastiful tău. Dobânzi şi datorii au mâncat toată 
avuţia mea. Copiii mei argăţesc, femeia mea slujeşte pe la străini, casa mea s-a 
stins, eu am rămas gol, de sângele meu ai însetoşat? Bea, dar, sângele meu. Bea, 
frate” 


Atunci vom vedea pe lisus Hristos cel adevărat cu sfântul pahar al Preacuratelor 
Taine să ne mustre pe noi, pe arhierei şi pe preoţi, zicându-ne: „Furule de cele 
sfinte preote, tu ai îndrăznit de atâtea ori a sluji, dar n-ai socotit nicicând întâi a 
te mărturisi, tu ai apucat Sfintele Sfintelor mele cu mâinile necurate, tu te-ai 
împăr-tăşit din tainele mele cu buze spurcate, tu şedeai în târg şi părăseai slujba 
bisericii, tu purtai grijă pentru casa ta şi uitai Sfântul Altar, tu ai cumpărat şi ai 
vândut darul Meu, tu ai călcat sângele Meu, bea dar, frate, bea.” 


Atunci vom vedea pruncii cei mici, pe care maici cu inimă împietrită i-au 
omorât încă fiind în pântecele lor, a se tângui cu amare lacrimi şi a zice: „O, 
ucigătoarelor de prunci maici, voi sau de scumpete ca să nu ne hrăniţi, sau ca să 
acoperiţi faptele necinstei voastre, ne-aţi dat îndoită moarte, căci ne-aţi lipsit şi 
de lumina vieţii, şi de lumina dumnezeieştii slave. Blestemată fie mâna care a 
adus buruiana aducă-toare de moarte, blestemata gura care a dat sfatul cel fără 
de milă, blestemată socotinţa voastră care ne-a omorât înaintea naşterii. Vedeţi 
curatul şi nevinovatul sânge cu care aţi spurcat pământul. Maicilor, beţi!” 


Și gândul nostru, care nu stă niciodată nelucrător, în toată calea vieţii noastre, 
câte a cugetat? Şi limba noastră, care nu încetează vreodată, câte a vorbit? Şi 
vrerea noastră, care este aşa de lesne spre cele rele, câte a făcut? Atunce toate 
câte am greşit cu limba, până şi în cuvântul cel zadarnic, câte am greşit cu 
mintea până în cele mai mici gânduri, fiecare cu toate împrejurările în care s-au 
făcut, se vor arăta înaintea ochilor noştri şi înaintea a toată lumea, căci vom 
vedea toate deodată (o mărturiseşte marele Vasile în cuvântul pentru pocăință) 
ca şi când ar fi faptele noastre de faţă, şi arătate înaintea feţei cugetului nostru, 
fiecare după felul cum s-au zis şi după felul cum s-au făcut. O, ce vedere 
fioroasă! 


Atunci se va arăta fățărnicia care părea a fi fapta bună, zavistia care părea râvnă, 
vicleşugul care părea prieteşug, clevetirea care părea îndreptare. Aflatu-s-a o 
scrisoare mincinoasă? Atunci se va arăta condeiul care a scris-o. Pierdutu-s-a un 
vas sfânt al Bisericii? Atunci se va înfăţişa mâna care l-a furat. Făcutu-s-a vreo 
clevetire sau vreo asuprire? Atunci se va arăta gura care a tocmit-o. S-a amăgit 
acea fecioară simplă, se ascunde vinovatul şi se osândeşte nevinovatul? Atunci 
se va cunoaşte tatăl cel adevărat al copilului. Se va dovedi amăgitor acela căruia 
ne închinăm ca unui sfânt? Se va dovedi curvar cel ce socoteam a fi îndreptare 
întregii înţelepciuni, se va descoperi că un lup cel ce se socotea ca oaie, se va 
arăta că luda iubitor de argint şi vânzător cela ce se socotea ca un apostol, se va 
dovedi ca un viclean Isav acela ce se socotea ca este Iacov cel bun. 


O, şi ce ruşine! Vom vedea cu adevărat toate faptele noastre cu ale lor chipuri, 
fiecare precum s-au zis şi s-au făcut. Amar mie, cu asud cu sudoare rece, mă 
tulbur tot de ruşine, când merg să arăt păcatul meu duhovnicului, care ştiu că-l 
ține ascuns, sunt încredinţat că nu-l va vădi, că nu mă pedepseşte, ci mă iartă. Să 
arăt apoi păcatul meu înaintea tuturor îngerilor, să se scârbească de mine toți 
sfinţii, să se lepede de mine înaintea tuturor cetelor drăceşti, şi să râdă de mine? 
O, ce ruşine! O, ce tulburare! Dar simt însuşi cugetul meu mustrându-mă; o, ce 
chin! Aceste păcate mari şi înfricoşătoare (voi zice cu însumi) sunt toate ale 
mele, nu pot să le ascund, aceasta este ziua descoperirii. 


Dumnezeu mi-a dat în viaţa aceasta o lesne mijlocire ca să iau iertare, numai cu 
un cuvânt pe care l-aş fi spus: „am greşit”. Şi numai cu cuvânt pe care mi l-ar fi 
spus duhovnicul, „iartă-se ţie păcatele tale”, cu aş fi fost iertat; dar nu am făcut- 
O. 


Mi-au spus-o pe faţă dascălii, pe ascuns duhovnici, şi am trăit atâţia ani şi am 
avut vreme dar n-am făcut-o. Am oare vreun răspuns? Nu-mi erau suficiente 
răutățile mele. Mai sunt şi cele străine? Vroia unul să facă mărturie mincinoasă, 
sau altul să ucidă şi eu l-am îndemnat. Se ascundea cât era cu putință sărmana 
fecioară, cinstită femeie, dar cu cu amăgire sau cu sila am tras-o spre curvie. Nu 
ştia încă vreo rău-tate tânărul acela şi cuvintele mele şi împreunările mele i-au 
stricat firea, înveni-nându-i auzul. 


Am fost preot şi am covârşit pe mireni cu sminteala, am fost însurat şi ţineam 
acea curvă înaintea ochilor femeii mele, am fost tată şi m-am făcut feciorilor 
mei dascăl de cele rele, am fost între oameni pildă de pierzare, şi oare nu 
puteam să mă osândesc singur, fără a trage cu sfatul meu, cu urmarea mea şi cu 
sminteala mea şi pe alţii în muncă? Oare am vreun cuvânt de îndreptare? Mă 
pocăiesc, dar nu-mi foloseşte [doar în momentul Judecăţii, n.n.]. A trecut 
vremea iertăciunii, aceasta este vremea răsplătirii. Aşadar ce am a face? Mă 
pârăsc eu însumi pe mine şi mă osândesc singur, Dumnezeule! 


Nu mai este trebuincioasă judecata Ta, mă osândeşte cugetul meu, voi merge cu 
voia mea să mă ascund în iad, ca să nu mai văd păcatele mele; primeşte-mă o 
muncă, căci Raiul nu este pentru mine. Zic şi mă cutremur. Aşa pârăşte, aşa 
hotărăşte părâşul şi judecătorul nostru, cugetul. 


Nu este, zice dumnezeiescul Hrisostom, la Lazăr şi la bogatul, nu este judecător 
aşa de priveghetor precum cugetul nostru. După ce a făcut în tine însuţi cugetul 
tău pâra şi hotărârea, trebuie să facă judecată şi răsplătire dreptatea lui 
Dumnezeu. 


O, judecată! O, suflete! 


Zice dumnezeiescul Hrisostom: „Nesuferită este gheena şi munca aceea, însă de 
va socoti cineva o mie de gheene nu va zice deplin. Cât amar va fi să vadă 
întorcându-se Faţa cea blândă şi Ochiul cel blând nesuferind a se uita către noi. 
Dar pentru ce numai urgie fără de milă? Pentru că atunci este judecată şi 
răsplătire, şi de o veţi socoti bine, aceasta este împrejurarea cea mai 
înfricoşătoare a venirii a doua a lui Hristos“. 


În două chipuri judecă Dumnezeu pe păcătoşi: în această viaţă, pentru ca păcatul 
poate să se curăţească cu pocăință. Dumnezeu judecă pe cel păcătos precum 
judecă judecătorul pe cel vinovat. Dar îl ceartă precum ceartă tatăl pe fiu, adică 
nu cu toată urgia lui. 


„ȘI nu va aprinde toată mânia lui” (zice proorocul) îl judeca cu o măsură a 
urgiei lui, încât să se înţelepţească cu rana şi să se întoarcă cu învăţătura, după 
cum zice Grigorie Teologul: „Rănindu-se să se înţelepţească şi învăţându-se să 
se întoarcă către Dumnezeu“. 


Aşa dreptatea Lui aici face judecată şi îndelungire de mânie, este judecător 
drept, îndelung răbdător. 


Apoi, în cealaltă viaţă, când păcatul nu se mai curăţă cu pocăinţa (de vreme ce 
atunci nu mai este vreme de pocăință), judecă pe cel păcătos ca pe un vinovat, şi 
totodată îl socoteşte ca pe un vrăjmaş. Ca unui vinovat îi face judecata şi ca unui 
vrăjmaş îi face răsplătire. În viaţa aceasta este şi Dumnezeu judecător, şi 
Dumne-zeu Tată, iar Dincolo este şi Dumnezeu judecător şi Dumnezeu 
răsplătitor. 


Dar oare ce fel de răsplătire va face Dumnezeu? 


ie se se 


Un împărat al Sciţiei l-a omorât pe însuşi fiul său, care printr-o greşeală a călcat 
legea lui. Şi îndată a poruncit ca sabia aceea cu care a fost tăiat capul fiului să se 
spânzure în divanul său când făcea judecată. 


Când ieşea din palat, unul dintre ofiţeri era însărcinat să o ţină ridicată înaintea 
lui, ca să o vadă şi să se teamă tot norodul, cu aceasta voind a zice: „O, voi cei 
ce sunteți sub stăpânirea mea, vedeţi această sabie şi cunoaşteţi pe cine aveţi 
împărat. Eu fac răsplătire legii călcate; nu am părtinit nici fiului meu. La această 
sabie care este udă de sângele fiului meu să se uite fiecare vinovat şi să 
socotească binişor ce fel de dreptate va găsi de la unul care, vrând a fi judecător 
a uitat a fi tată. 


Cel întrupat Fiul lui Dumnezeu a purtat păcatul oamenilor şi S-a făcut pentru 
noi blestem, precum zice apostolul, Părintele Lui cel ceresc L-a hotărât să 
moară sus pe cruce. "Cand va şedea pe scaunul cel înalt, ca să judece viii şi 
morţii, înaintea scaunului o să vă arate şi această Cruce. “Atunci se va arăta 
semnul Fiului omenesc”, şi oare pentru ce? Ca să vadă cei păcătoşi şi să se 
cutremure şi cu adevărat se vor cutremura. 


ŞI vor plânge toate neamurile pământului când vor auzi pe Dumnezeu şi Tatăl să 
le spună: „Nemulţumitorilor! Viaţa Fiului Meu, care era mai de mult preţ decât 
toate vieţile îngerilor şi ale oamenilor, am dat-o la moarte. Sângele Fiului meu, 
care era cel mai scump mergător al Raiului, l-am vărsat în tot pământ. Dragostea 
către Fiul Meu era mai ferbinte decât toate văpăile Serafimilor, şi am părăsit-o. 
Nu am avut lucru mai de preţ, nici mai iubit decât pe Fiul Meu Cel unul născut, 
şi L-am jertfit sus pe această Cruce; şi aceasta nu ajunge să vă facă să cunoaşteţi 
urâciunea pe care o am împotriva păcatului? Şi cu păcatul ieşiţi înaintea ochilor 
mei. La Crucea aceasta văd moartea Fiului Meu, şi la voi văd pricina morţii Lui. 
M-aţi îndemnat să omor pe Fiul Meu pentru păcatele voastre, mă îndeamnă 
acum Fiul Meu să fac răsplătire morţii Lui. Sunt Judecător, sunt şi Tată, ca un 
judecător judec şi ca un tată se cade să fac răsplătire. [...]” 


Socotiţi că dreptatea lui Dumnezeu judecă păcatele voastre şi dragostea lui 
Dumnezeu răsplăteşte moartea Fiului Său, în acest chip bate război împotriva 
voastră dreptatea şi dragostea lui Dumnezeu. Şi se face vouă judecată 
dimpreună şi răsplătire, şi iarăşi măsuraţi dragostea aceea pe care o are către 
Fiul Său care este nehotărâtă, măsuraţi urâciunea pe care o are către păcat, care 
l-a îndemnat să jertfească pe acest iubit Fiu al Său, şi aceasta este nemărginită, 
şi din asemenea dragoste şi din asemenea urâciune măsuraţi ce fel va să fie acea 
judecată şi răsplătire. Amar şi oare cine poate să socotească? O, judecată! O, 
suflete! 


Partea a Il-a 


Proorocul Daniil, la capitolul al şaptelea, şi de Dumnezeu cuvântătorul loan la 
capitolul al douăzecilea al Apocalipsului zic că în ziua judecății se vor deschide 
cărțile. Acestea sunt cărţile în care este scris câte am făcut în toată viaţa noastră. 
ŞI mi se pare că vor fi două: într-una sunt câte rele am făcut, adică păcatele 
noastre, în cealaltă câte bunătăţi am făcut, adică virtuțile noastre. 

Întâi se deschide aceea care cuprinde păcatele noastre. Pe o parte a cărţii este 
scris păcatul pe care l-am făcut, cu toate împrejurările persoanei, timpul, locul şi 
celelalte, şi de va fi semnat pe cealaltă parte ca de păcatul acela ne-am 
mărturisit, ne-am pocăit, ne-am făcut datoria ce ni se cădea, cu rugăciuni, cu 
post, cu milos-tenii, după canonul dat de duhovnic. Atunci dreptatea lui 
Dumnezeu nu ne cere socoteală pentru acel păcat căci, deşi este scrisă datoria, 
este însemnată şi plata. Pentru aceasta, când vom face în această viaţă o 
mărturisire deplină, să nu ne temem de judecata cea viitoare. 


Aşa ne mângâie mângâierea păcătoşilor dumnezeiescul Hrisostom. „Când vom 
putea spăla păcatele noastre în această viaţă prin mărturisire, vom merge acolo 
curaţi de toate păcatele”. 


Totul era că mărturisirea pe care am făcut-o să fie bună; ştiind că noi ne 
mărturisim după obicei, dar nu cu umilinţă. Pocăinţa noastră să fie adevărată, 
ştiind că cele ce le mărturisim o dată le mărturisim şi la anul, şi încă altele mai 
mari şi mai rele, ceea ce este o dovadă că doar le spunem duhovnicului, dar nu 
le părăsim. Şi de este aşa, vai de noi, căci atunci la judecata cea viitoare datoria 
noastră va fi deschisă şi păcatul nostru neplătit, şi vom da seama şi pentru 
păcatul făcut, şi pentru mărturisirea păcatului pe care nu am făcut-o bine. 


Cealaltă carte cuprinde bunătăţile pe care le-am făcut, adică faptele noastre cele 
bune. De ne-ar fi făcut Dumnezeu acest mare dar, la cea de-a doua arătare, să 
nu ne judece pentru păcatele noastre, ci să le ierte, să ne judece numai pentru 
faptele noastre cele bune, oare socotiți că ne-am fi aflat vrednici de răi şi să 
auzim glasul cel fericit: “Veniţi, binecuvântaţii Părintelui Meu, de moşteniţi 
împărăţia ce s-a gătit vouă”? 


Eu socotesc cu totul dimpotrivă, adică Dumnezeu mai vârtos ne va osândi 
pentru cele ce ne par a fi fapte bune. Şi să vedem care sunt faptele cele bune pe 
care le-am făcut: am mers duminică la Sfânta Liturghie? Am mers, dar mai mult 
din obicei decât pentru evlavie; am mers, dar când preotul se ruga şi făcea 
Dumnezeiasca Liturghie, noi vorbeam între noi pentru pricini lumeşti. Aceasta 
oare este fapta bună? Făcut-am vreo rugăciune? Adevărat, dar când se rugau 
buzele noastre, unde umbla mintea noastră? Și oare este aceea rugăciune, a 
cânta un ceas întreg o samoglasnică şi a înghiți într-un minut toată Psaltirea? 


Oare este aceasta vreo virtute? Am făcut milostenie, dar câtă? Foarte puţină; şi 
pentru ce? Mai vârtos ca să avem laudă de la oameni, decât de la Dumnezeu; şi 
aceasta este fapta bună? 


Postim şi socotim a fi cea mai mare faptă bună a noastră, dar atunci când postim 
mai mult, atunci mai mult ne îmbătăm. Facem înfrânare de peşte şi de carne, dar 
nu facem înfrânare şi de patimi. Nu mâncăm bucate de dulce, dar înghițim 
întreg pe vecinul. 


Sihaştrii noştri se păzesc nu cumva să îndulcească buruienile pe care le mănâncă 
cu puţintel untdelemn, dar de se mândresc pentru aceasta şi pentru celelalte 
nevoinţe ale lor, aceasta mai este faptă bună? 


Cu nişte fapte ca acestea voim să câştigăm Raiul? Să arătăm numai o faptă bună 
curată, să fie fără amestec de răutate, să arătăm măcar un singur bine desăvârşit. 
Din patruzeci sau din cincizeci sau din şaizeci de ani ce am trăit, să arătăm o zi, 
un ceas pe care l-am putut dărui tot lui Dumnezeu. Oare unde este o zi şi un 
ceas ca acesta? Şi de nu avem noi alte fapte decât acestea ce ni se par nouă a fi 


fapte bune, vai de noi la cea de-a doua venire a lui Hristos! O, judecată! O, 
suflete! 


(din: Cuvinte folositoare şi de suflet mântuitoare ale Sfântul Efrem Sirul şi 
ale altor Sfinţi Părinţi, Ed. Bizantină, 2004) 


Sfântul Varlaam al Moldovei - Predică la Duminica a 3-a din Postul mare - 
Invăţătură pentru închinarea Sfintei şi cinstitei Cruci 


Evanghelia de la Marcu [Mc. 8, 34-38; 9, 1]: Zis-a Domnul Ucenicilor Săi: 
„Cel care va vrea să vină după Mene/ Mine, să se lepede de sine și să-și ia 
crucea sa și să vină după Mine. Că cel ce va vrea să-și izbăvească sufletul său 
și-l va pierde, iar cel ce-și va pierde sufletul său pentru Mine și pentru 
Evanghelie, acela-l va afla. Ce îi folosește omului dacă ar dobândi toată 
lumea, dacă-şi va pierde sufletul său? Sau ce va da [la] schimb omul pentru 
sufletul său? 


Căci cel care Mă va tăgădui pe Mine și cuvintele Mele în acest rod/ neam 
păcătos şi curvariu/ curvar, şi Fiul omului îl va tăgădui pe dânsul, [atunci] 
când va veni întru Slava Părintelui Său, [împreună] cu Ingerii Lui”. 


Și le [mai] spuse lor: „Adevărat vă grăiesc vouă că sunt oarecarii/ unii dintre 
cei care stau aici, carii/ care nu vor gusta de moarte/ care nu vor gusta 
moarte/ care nu vor muri, până când [nu] vor vedea Împărăţia lui Dumnezeu 
venită/ venind întru putere”, 


Intru această zi mărită şi pe care toți creștinii o preaslăvesc, Sfânta Biserică 
pune înaintea noastră, a tuturor credincioșilor lui Hristos, Sfânta Cruce, pe care 
S-a răstignit Domnul nostru lisus Hristos. 


[Căci pe ea] s-a făcut mântuirea și izbăvirea întregului neam omenesc. [Fapt 
pentru care] trebuie să i ne închinăm cu suflete vesele și cu inimi bucuroase. 


Nu în zadar și fără vreun plan s-a tocmit/ s-a stabilit [această duminică], ci 
pentru marele folos și pentru marea dobândă/ marele câștig [duhovnicesc] al 
sufletelor noastre. 


+ În primul rând, pentru că începând de astăzi, peste puţine zile, va sosi şi 
săptămâna chinurilor Domnului nostru lisus Hristos, predaniia/ predarea/ 
arestarea [Sa], legăturile/ lanţurile Sfinţiei Sale, răstignirea, îngroparea 
[Lu:]...Pentru aceea ne întâmpină astăzi Sfânta și Cinstita Cruce: ca să ne 
gătăm/ ca să ne pregătim |pentru Patimile Domnului]. Să ne curăfim cu 
postul și cu rugăciunea şi cu alte fapte bune. [Pentru] ca [astfel] să fim 
destoinici/ vrednici să prăznuim muncile/ pătimirile Domnului nostru 
Hristos. [Și apoi] să vedem cu inimi curate şi Învierea Sfinţiei Sale şi 
dintr-însa să luăm iertarea păcatelor noastre. 

4 În al doilea rând, pentru aceea se închină astăzi creștinii Sfintei Cruci: 
căci în vremea Sfântului Post ne trebuie ajutor şi armă împotriva 
vrăjmaşilor noştri celor nevăzuţi. [Căci avem nevoie] să fim ajuta fi i 
sprijini ţi [în fa fa] vicle șugurilor diavolilor şi a amăgirilor lor... şi astfel 
să ne întărim pentru vremea/ partea postului ce ne Stă înainte. 


Căci ce ajutor mai mare de la Dumnezeu avem decât Sfânta Cruce? Sau ce armă 
mai strașnică/ mai înfricoșată/ mai puternică [avem împotriva] vrăjmașilor 
noștri decât Cinstita Cruce? 


> Crucea este rana dracilor și izgonirea duhurilor celor viclene. 

» Crucea este lauda și bucuria a toată lumea. 

Căci cu dânsa biruiește puterea vrăjmașilor săi și oamenii se veselesc. 

» Crucea este arma voinicilor/ a vitejilor. Că într-însa nădăjduind intră în 
război/ merg la luptă și se bat cu putere și izbândesc/ biruiesc. 

» Crucea este mărirea şi lauda Mucenicilor. Căci și-au făcut cruce și au 
biruit otrava, au intrat în foc, au fost arunca i la lei... și puterea Sfintei 
Cruci i-a izbăvit din toate acestea. [Căci Crucea] a îndulcit otrava și a 
stins focul și gurile leilor le-a închis de nu i-au mâncat. 

» Crucea este hrana sihaştrilor/ a pustnicilor. Căci făcându-și cruce se 
satură sufletul lor de darul dumnezeiesc și din această cauză unii nu au 
mâncat câte 40 de zile [la rând], alții și mai mult [decât atât]. [Și 
aceasta s-a petrecut] nu numai [cu] bărbați ci și [cu] femei. 

> Crucea este frumusețea și tăria femeilor. Căci cu aceasta au călcat 
frâmse țele/ frumuse file și pohtele/ poftele lumii acesteia și au biruit pe 
diavolul. 


Această armă, ne spune Domnul nostru lisus Hristos în Evanghelia de azi, 
[trebuie] să o luăm asupra noastră/ să o purtăm cu noi. Căci [EI] spune așa: 


„Cine va vrea să vină după Mine, acela să se lepede de sine”. Adică de toată 
voia sa cea lumească, și Să-Și ia crucea sa. 


[De aceea] socoteşte/ gândeşte la arma cu care marele Împărat Dumnezeu îi 
întărește pe voinicii/ pe vitejii Săi. Nu le dă platoșe. Nici arc. Nici sabie, nici 
suliță, nici vreo altă armă a voinicilor/ a vitejilor/ a luptătorilor pământești, ci 
numai Sfânta și Cinstita Cruce. [Căci] aceasta este sabie. Aceasta este și arc. 
Aceasta este și suliță. Aceasta este şi coif și platoșe. 


Și|, mai pe scurt, Sfânta Cruce] e toată arma care le trebuie credincioșilor 
creştini. 


Și așa cum un împărat cumpără arme și le dă voinicilor săi, așa şi Dumnezeu ne 
dă armă această Cruce şi ne spune: „Vedefi câte a putut Crucea Mea! Vedeţi 
cât [de mult] a biruit moartea, cât [de puternic] a călcat puterea diavolului. 
Deci să vă întrarma i şi voi cu această armă, de veţi voi să faceţi acum câte 
am făcut Şi Eu, şi încă mai mult decât atâtea. Căci cel care va crede în Mine, 
și acela le va face pe acestea”, 


4 În al treilea rând, pentru aceasta ne strângem astăzi ca să prăznuim 
închinarea Sfintei Cruci: căci așa cum un călător, care umblă și 
călătorește cale multă, și-l arde soarele, și-l pălește/ îl obosește zăduful , 
și este trudit și ostenit de cale, și aflându-se la mijlocul distanţei, află un 
copac frumos și cu umbră deasă și stă sub el de se odihnește și se 
răcoreşte în umbra lui, în același fel şi noi, în această zi de astăzi, fiind 
supăraţi Şi ostenifi de truda postului, aflăm Sfânta și Cinstita Cruce la 
mijlocul Sfântului Post. 


» Căci Sfânta Cruce este ajutorul credincioșilor. 

> Ea este] puterea slabilor/ a celor neputincioşi, izbăvirea celor ce sunt în 
primejdie, soția celor însinguraţi, adăpostul celor învifora ţi de furtuni. 

> [Sfânta Cruce e] liniștea celor învăluiți [în ispite], tăria călugărilor, 
apărarea mirenilor, lauda Mucenicilor, veselia sihasștrilor, mărturia 
Prorocilor, pilda de învățătură a Apostolilor, arma tare a împăraților, 
învățătura dascălilor și chipul bun/ exemplul bun al tuturor Sfinților. 


[Căci] cu puterea Sfintei Cruci îi rușinăm pe vrăjmașii noștri și călcăm [în 
picioare] mândria diavolilor. 


Acesteia și noi, creştinii, să i ne închinăm cu tot sufletul nostru, [Și] cu frică 
și cu bucurie să o sărutăm! Cu frică...pentru nedestoinicia/ nevrednicia/ 
păcătoșenia noastră. lar cu bucurie...pentru darurile pe care ni le-a dăruit. 


[Și] cu puterea acesteia să ne îmbărbătăm pentru ca Să fim cu osârdie/ cu 
râvnă spre nevoin fu Sfântului Post ce ne stă înainte. 


Se cuvine iarăși a se cunoaște [faptul], că Sfânta și Cinstita Cruce nu este 
cinstită şi lăudată numai de la Răstignirea lui Hristos încoace. Ci și mai înainte, 
în vremea de demult, toate ciudesele/ minunile ce s-au făcut au închipuit |de 
fapt] Crucea. Pentru aceea ascultați [câteva exemple] din multele și 
minunatele lucruri care s-au făcut [ca închipuire] a Sfintei Cruci. Şi le 
expunem pe scurt. 


Primul [exemplu]: când a trimis Dumnezeu pe Prorocul Moisi/ Moise ca să îi 
scoată pe israeliteni din robia egiptenilor, și l-a învăţat că de-și va arunca 
toiagul înaintea lui faraon el se va face șarpe [leș. 4, 3-4]. [Și când l-a 
aruncat]. ..au aruncat și filosofii toiegele lor și se făcură șerpi. [Dar] toiagul lui 
Moise înghiți toiegele filosofilor lui faraon [leș. 7, 12]. Iar toiagul acela, al lui 
Moisi, a închipuit Sfânta Cruce. Căci așa cum a înghițit toiegele căpeteniilor 
acelora, tot astfel şi Crucea a zdrobit puterea dracilor și o zdrobește până astăzi. 


Și cu același toiag Moisi a lovit în mare și s-a desfăcut marea [leș. 14, 21]. Și au 
trecut jidovii nevătămați de mâinile lui faraon. 


În acealaşi chip/ fel şi Cinstita Cruce a desfăcut răutatea păcatului lui Adam. Şi 
au trecut [astfel] sufletele oamenilor nevătămate de vicleșugul diavolului. Iar 
până astăzi ne întărim prin ea pentru ca să facem fapte bune. 


Cu același toiag a lovit Moise piatra în pustie [leș. 17, 6] și au ieșit 12 izvoare 
din care au băut jidovii însetaţi. 


In același fel şi Sfânta Cruce a lovit de s-a despicat lumea cea vârtoasă/ tare la 
inimă și nepocăită și ea a scos 12 Apostoli, care au învățat lumea cea înșelată 
[de demoni]. 


La fel și lemnul care a îndulcit apa cea amară a Merrei [leș. 15, 25]...tot Sfânta 
Cruce a închipuit. 


Și ascultați cum a îndulcit lemnul acela Merra! Prorocul Moise, dacă i-a scos pe 
jidovi prin Marea Roșie, i-a dus pe ei în pustiile Sinei. Şi [până] acolo umblând 
însetară, pentru că oamenii nu aveau ce bea. Şi ajunseră într-un loc numit Merra, 
şi acolo aflară apă. Dar nu puteau bea din ea pentru că era foarte amară. Într-atât 
de amară încât omul nu putea să o bage în gură. Pentru aceea jidovii începură să 
murmure/ să cârtească împotriva lui Moise şi să spună: „Pentru ce ne-ai scos 
din Eghipet/ Egipt? De ce nu ne-ai lăsat să murim acolo? Dă-ne dar nouă să 


bem şi femeilor noastre Şi fiilor noştri!”. Atunci s-a rugat Moisi lui Dumnezeu 
să îndulcească apa aceea. Şi Dumnezeu i-a arătat lui un lemn și pe acela l-a 
aruncat în apă și [astfel] s-a îndulcit apa. 


In același fel și Cinstita Cruce a îndulcit amărăciunea lucrurilor celor bune. Căci 
mai înainte ele erau amare și urâte lumii, dar acum sunt dulci și iubite. 


Căci ce este mai amar decât moartea firii omenești? lar crucea așa o socoteau 
oamenii a fi. Căci [moartea pe cruce] era plină de întristare și groaznică pentru 
cei mai dinainte de Cruce. 


Dar acum, de când [crucea] e Crucea [Domnului], nu se mai tem de ea ci o 
doresc, aşa după cum au făcut Mucenicii şi, mai întâi de toţi, Apostolii. 


Astfel a fost Apostolul Petru, care a dorit să fie răstignit cu capul în jos. 


La fel a fost şi Apostolul Pavel, împreună cu toţi ceilalți, care spunea peste tot: 
„Cine ne va despărţi [pe noi] de dragostea lui Hristos: scârba, sau greutatea, 
sau izgonirea, sau foametea, sau goliciunea, sau nevoia, sau sabia?” [Rom. 8, 
35). 


Căci așa a fost și Prorocul David, care spunea: „Pentru Tine, Doamne, ne 
omorâm în toate zilele, şi ne dăm ca niște oi spre junghiere” [Ps. 43, 24]. 


Aşa au fost și Mucenicii, care şi-au vărsat sângele pentru dragostea lui Hristos. 
Așa sunt până astăzi și toți aceia care mor cu moarte de bună voie pentru 
Impărăţia Cerului, și bărbaţi și femei. 


Și dacă dorii să ştiţi care este moartea de bună voie...[atunci] aceasta [este]: 
când cineva își omoară poftele, când își urâește frumuse fea trupului, când 
își calcă voia cea rea...atunci se cheamă că moare de bună voie. 


[lar] trupul moare atunci, pe când sufletul învie. 


Atunci omul schimbă dulceața acestei lumi trecătoare cu binele și cu dulceața 
veacului ce va să fie, care este netrecător și fără sfârșit. 


+ Mai înainte de Cruce lumea se îndeletnicea/ practica curvii şi necură ii. 
Însă de când este Crucea nu numai de curvie ne-am lăsat, dar și 
însuratul și măritatul cu mai mulți/ polisamia am început să urâm. Am 
început să călcăm obiceiurile pe care le-am avut și să ne bucurăm de 
curăția pe care n-am știut-o. 


4 Mai înainte de Cruce eram străini de Rai. lar de când este Crucea nu am 
dobândit numai Raiul, ci suntem și moștenitori ai Împărăției Cerului. 

+ Mai înainte de Cruce ne închinam diavolului şi slujeam bodzilor/ idolilor. 
Însă de când e Crucea au pierit bodzii/ idolii iar dracii sunt goni i [de la 
noi]. 

+ Înainte de Cruce rodul/ neamul omenesc era învrăjbit cu Dumnezeu. lar 
de când e Crucea, Dumnezeu i-a primit pe oameni ca frați și prieteni. 

4 Mai înainte de Cruce eram încuia ți sub moarte. lar de când e Crucea s-a 
arătat învierea și s-a mărturisit în lume viața de veci. 


Acestea toate s-au făcut pentru ca noi să credem că și mai mari decât acestea 
poate să facă Sfânta Cruce cu [puterea] numelui lui Hristos, Cel ce S-a răstignit 
pe ea.Aceasta este credința celor credincioși. Şi cine o va ține/ o va păstra pe ea 
va merge în viața de veci. Pentru aceea să ne închinăm Crucii! 


Să cinstim găvoazdele/ piroanele [Lui]. Să Îl preaslăvim pe Hristos, Cel ce S-a 
răstignit pe dânsa. Să-L mărturisim pe El Dumnezeu adevărat. 


Pe eretici să-i proclețim/ să-i blestemăm, pe jidovi să-i ocărâm, pe păgâni să-i 
batjocorim...atunci când râd de noi...că ne închinăm aurului, argintului și 
lemnului. Căci noi nu acelora ne închinăm, ci cinstind chipul Crucii ne gândim 
la Hristos Cel răstignit [pe ea]. lar dacă întâlnim lemn sau argint sau aur în alt 
fel nu ne închinăm lor. Dar când e făcut chipul Crucii...numai atunci ne 
închinăm lui. Căci cu Crucea se umplu/ se slujesc toate tainele credin fei 
noastre. Prin ea ne binecuvântăm, cu aceasta ne Sfin țim. 


lar atunci când preoții vor să cânte/ să slujească Liturghia sau să boteze, și 
atunci când vlădicii/ episcopii vor să puie/ să hirotonească popi/ preoţi și 
diaconi, cu Sfânta Cruce le umple/ le slujește pe toate acestea. 


Pentru aceea și noi pe această cale să mergem. Pe aceasta să o avem de soţie. 
lar când stăm în casă pe ea să o avem socotitoriu/ la ea să cugetăm. Ca atunci 
când vom adormi pe ea să o avem străjer/ apărătoare [a noastră]. Adică să nu fie 
nici un creștin care să nu aibă pururea lângă sine Sfânta Cruce. Pentru aceea să 
nu o facem îndărăpt/ de-a-ndoaselea și schimonosit , așa cum o fac mulți 
creștini. Căci ei nu știu nici măcar cruce să-și facă. Căci atunci când vor să-și 
facă cruce nu fac altceva decât să gesticuleze ceva anume. Dar aceea nu e o 
cruce ci o scamatorie. 


Căci ce cruce e aceea, când își pune [cineva] mâna când într-un umăr, când 
într-altul, când la frunte, când la piept? 


Deci ascultați care este și tâlcul/ înţelesul Crucii. 


Pentru aceea ne rugăm să nu ne puie/ să nu ne pună de-a stânga, [motiv] pentru 
care noi trebuie să ne nevoim cu dinadinsul. Să nu ne lăcomim numai cu trupul! 
Și nici să nu slujim lumii și mintea [să nu ne fie numai la] înavuţire. Nici să nu 
spună cineva: „sunt boier, sunt episcop, sunt judecător”. Căci toți murim la fel. 
Toţi mergem într-același pământ. Toţi ne facem un lut. Fie că suntem bogaţi sau 
săraci... Însă fiecare, după faptele lui, va fi judecat.Toţi vom sta acolo goi [de 
fapte bune] și smeriți.Nimeni nimănui nu va ajuta colo.Nici frate pe frate nu-l 
va folosi.Nici părinte pe fecior, nici bogat pe sărac.Nici o putere/ demnitate/ 
funcție a acestei lumi nu ne va putea ajuta acolo. 


Pentru aceea a spus Dumnezeu în Sfânta Evanghelie cuvântul acesta: Și dacă ai 
dobândi lumea cu toată avuţia ei și sufletul ţi l-ai pierde, ce folos este/ ai? Căci 
chiar dacă ţi-ai strânge argint și aur mult, moartea tot vine și avuția rămâne. 


[lar dacă rămâne aici]...alții se veselesc de ea. Dar dacă o dai mișeilor/ 
săracilor, rămâne în veci a ta. Pentru aceea să ne gătăm/ să ne pregătim cale 
largă căte cer! Căci lumea aceasta trece ca o umbră și binele ei se stinge ca un 
fum... [Căci și] scaunul Dreptului Judecător se pregătește...și ziua cea 
înfricoșătoare ne aşteaptă...Căci atunci Dreptul Judecător va şedea la judecată 
și cărțile se vor deșchide/ deschide. Şi faptele noastre se vor citi înaintea întregii 
lumi. 


Pentru aceea, iubiților, să lepădăm dulceţile/ îndulcirile pântecului nostru și să 
ne întinem mâinile către mișe1/ săraci cu milostenie! Să părăsim răul și să facem 
binele. Să tindem sufletele noastre spre rugăciune și trupul nostru spre post. 


Pentru ca Dumnezeu să ne ierte păcatele noastre și să le radză/ să le șteargă din 
cărțile judecății Sale. Și în locul acelora să scrie faptele noastre cele bune pe 
care le vom face. 


Pentru care să ne spodobască/ să ne învrednicească să stăm de-a dreapta Lui în 
ziua Înfricoşătoarei Judecăţi, împreună cu Sfinții Lui! Ca împreună cu ei să 
dobândim cinstea binelui celui veşnic, întru Împărăţia Cerului, pentru mila și 
pentru iubirea Sa de oameni. Căruia 1 se cuvine slava, cinstea și închinăciunea 
pentru toate faptele, [acum] și pentru toți vecii cei veșnici. Amin! 


(Am diortosit textul predicii conform ediţiei: [Sfântul] Varlaam al Moldovei, 
Carte românească de învățătură: [la] Dumenecile preste an și la Praznice 
împărăteşti şi la Svenţi mari, ed. îngrijită şi glosar de Stela Toma, prefaţă şi 
studiu de Dan Zamfirescu, vol. II, Ed. Roza Vânturilor, Bucureşti, 2011, p. 
36-43.) 


Arhim. Varnava lankos, Biserica păcătoşilor: Crucea mântuirii noastre 


Astăzi este Duminica închinării cinstitei Cruci (v. Marcu 8, 34-9,1) şi în 
mijlocul fiecărei biserici este aşezată cinstita Cruce. Crucea care, deşi a fost un 
simbol al suferinţei şi un simbol al ruşinii, prin Mântuitorul Hristos devine 
simbol al biruinţei. lar aceasta pentru că a dobândit o altă rațiune, un alt 
conţinut. Noul conţinut pe care l-a dobândit este dovadă cu privire la măreţia 
iubirii lui Dumnezeu. Hristos a arătat măreţia iubirii Sale prin aceea că a asumat 
Crucea. Prin urmare, pentru noi Crucea devine modul mântuirii noastre. 


Evenimentele vieţii noastre dobândesc un conţinut analog nu atât cu înfăţişarea 
lor exterioară, cât cu rațiunea lor lăuntrică, prin care sunt împreună-legate. 


O formă a crucii este şi suferința trupească care, chiar dacă pare negativă în 
viaţa noastră, poate să devină izvorul şi pricina vieţii. 


De pildă, aşa cum se întâmplă când un organism se află într-o primejdie de 
moarte, iar durerea ajunge să fie motivul pentru care se depun toate eforturile şi 
îngrijirile pentru tămăduire; dimpotrivă, dacă vreun organism nu simte durerea, 
aceasta creează un sentiment de relaxare faţă de boala latentă, şi în consecință 
devine o uriaşă primejdie pentru sănătatea lui. La fel se întâmplă şi în viaţa 
duhovnicească, durerea şi viaţa lăuntrică a omului devin arătarea nădejdii că 
este cu putinţă să existe viaţă, dar şi să fie activată această viaţă. 


Posibilitatea omului de a simţi durerea, suferința sau să aibă de-a face cu 
evenimente care-i nasc durere, este activarea „nervilor” duhovniceşti, să zicem, 


ca să poată omul să întoarcă durerea sa acolo unde trebuie, ca să nu fie limitat 
folosul suferinţei, ci ca să se activeze şi să devină pricină a cunoaşterii şi a 
înaintării duhovniceşti. Crucea, aşadar durerea, este începutul posibilității 
omului de a înainta, de a se dezvolta în evenimentele vieţii. 


Însă faptul că nu este propusă Crucea doar ca fapt al durerii, ci şi ca fapt al 
Învierii şi al nădejdii, este vădit din pericopa evanghelică de astăzi, pe care ne-o 
pune înainte Biserica nu ca pe o formă de condamnare, ci ca pe un simbol al 
biruinţei, ca simbol al nădejdi. 


La slujba Utreniei vedem că imnele cântate au un conţinut de cruce-înviere. Nu 
poate să existe în viața duhovnicească durerea despărțită de tămăduire. Nu 
există Înviere despărțită de Cruce, şi Crucea fără Înviere nu se poate concepe. 
Aceste lucruri antagonice, care sunt unite, răspund afirmativ evenimentului 
mântuirii, răspund afirmativ evenimentului vieţii. 


Astăzi ne temem de durere. Ea ne alungă traiul tihnit. Noi vrem paradisuri 
magice, indiciu al faptului că nu avem o viaţă adevărată. Nu ne-am trezit încă la 
viaţă. Pentru că toate înlesnirile şi toate comodităţile dacă ne-ar fi date, la sfârşit 
vom avea amărăciunea golului, a absenței sensului. lar aceasta pentru că absenţa 
suferinţei desfiinţează posibilitatea ca să fie treze şi priveghetoare toate organele 
noastre cunoscătoare, ca să putem să-l înţelegem pe celălalt om şi să ne aflăm în 
relaţie cu el. 


Negarea durerii înseamnă izolarea într-o formă de „eudemonism” 
[Eudemonismul reprezintă o filosofie care caută dobândirea fericirii prin 
plăcere. Aici şi cu sensul de căutare a plăcerii (n.tr.).], care reprezintă 
desfiinţarea raţiunii vieţii, a raţiunii „persoanelor”, a raţiunii relațiilor. 


Trebuie însă să distingem cu foarte mare subțirime faptul că îndemnul spre 
nevoinţă al Bisericii, care se exprimă în chipul Crucii, nu este o stare de 
deprimare, nu este negativism, nu este deznădăjduire fără posibilitatea nădejdii. 
Nu este întristare, ci este calea care ne conduce la adevărata bucurie, pe care nu 
o poate răpi moartea, care nu se strică, ci ne conduce din slavă în slavă. 


Dacă parcursul nostru ascetic, dacă prea mica luptă duhovnicească, pe care o 
facem în viaţa noastră şi care are chipul suferinţei, nu naşte posibilitatea luminii 
şi a bucuriei, este o luptă strâmbă. Este un fapt psihologic care de multe ori 
ascunde o anumită stare de îndreptăţire de sine, o stare de dreptate morală. 
Lucrurile sunt, însă, cu totul diferite. 


Crucea este propusă drept „copacul cel cu umbră deasă” în pustia vieţii ca să ne 
odihnească. Ce odihnă putem avea? lată, în mijlocul Bisericii în această 


săptămână va exista Crucea ca să i ne închinăm. Ne spune: „Ai păcate, ai 
eşecuri, eşti deznădăjduit? Trăieşti o plictiseală lăuntrică, o lenevie, o akedie? 
Nu vezi nicăieri vreo nădejde? Trăieşti cu frica morţii? Unde se află 
Dumnezeu? “. lată dovada existenţei Lui. „Cât de mult mă iubeşte?” Mă iubeşte 
până în punctul în care Se răstigneşte, Se deşartă EI însuşi, nu pentru anumiţi 
oameni în chip nedefinit, ci pentru fiecare om în mod personal, nu doar din 
vremea Lui, ci până la sfârşitul acestei lumi şi al acestui veac. 

Cât de mare este dragostea lui Dumnezeu atât de mare nădejde putem să avem. 
De aceste roade ne putem desfăta prin pocăință: de iertare şi de mila lui 
Dumnezeu. 


În cele din urmă aceasta este cuviinţa, distincţia creștinului. Să ia un simbol al 
condamnării şi să-l afirme ca dragoste a lui. Să devină dragostea lui deoarece 
este certitudinea lui că Dumnezeu îl iubeşte până la moarte. Ca să poată şi el 
însuşi să se îndrăgostească în acelaşi mod. Să se jertfească pentru aproapele său 
până la moarte. 


Dar cum putem să facem noi un asemenea pas, dacă nu avem certitudinea 
acestei experiențe? Noi trăim într-o constrângere sufletească în Biserică 
deoarece consi-derăm că trebuie să fim buni fără ca mai înainte să fim 
încredințaţi în mod personal despre valoarea şi conţinutul real ai Jertfei lui 
Hristos, care este dovada iubirii Sale. 


(din: Preot Varnava lankos, Biserica păcătoşilor, Editura Egumeniţa, 2016) 


Rugăciunea arhimandritului Iachint Unciuleac pentru înmulţirea răbdării 


De la părintele Iachint ne-a rămas o rugăciune, o expresie a sufletului său bun. 
O rugăciune care este de mare trebuință nouă, creştinilor din secolul vitezei, 
pentru că este despre ceva ce pierdem de la zi la zi - răbdarea! 


Odoxologia.ro 


Foto: Oana Nechifor 


În documentarea mea orientală am întâlnit un bătrân luminos, fascinat de 
Ortodoxia românească — chiar dacă el făcea parte dintr-o confesiune 
necalcedoniană. Comoara noastră, spunea el, o reprezintă mănăstirile care au 
ținut aprinsă candela dreptei credințe. 

Marile mănăstiri au fost repere pentru credincioşi în vremuri de cârmuire atee, 
au fost vetre de cultură şi educaţie, când în şcoli ni se vorbea despre 
descendența din primatele Africii. Mănăstirile au fost loc de înduhovnicire 
pentru preoţii din parohii. Într-un cuvânt, au fost totul pentru Ortodoxia noastră. 
De ce au stat aşa lucrurile? Pentru că în sânul mănăstirilor s-au mistuit candelele 
marilor duhovnici şi părinți ai neamului românesc. Cum am putea privi spre 
Ortodoxia românească fără părinţii Cleopa, Paisie de la Sihla, Ioanichie Bălan, 
Arsenie Papacioc, Arsenie Boca? Mai lipseşte vreun nume, cel puţin pentru 
Moldova? Da, măcar unul — acela al părintelui Iachint Unciuleac. 

Nu avem cum să ne bucurăm de tot ceea ce înseamnă mănăstirea Putna, fără a 
aminti de cel care a făcut ca această ladă de zestre a românismului să 
supraviețuiască anilor grei de comunism. Tocmai din această pricină 
binecuvântată, când se vorbeşte despre părintele se zice Iachint al Putnei, şi nu 
Iachint de la Putna. 


Multe au rămas de la părintele, dincolo de chipul blând şi răbdător. Răsfoind o 
viaţă de om, privirea mi-a rămas la o scurtă rugăciune. De multe ori, slujitorii şi 
teologii contemporani au o mică reţinere în a alcătui noi rugăciuni, dincolo de 
cărţile de cult şi de rugăciune pe care le avem de secole în Biserica noastră. Pe 
drept cuvânt, pentru că avem Comisii Liturgice care au această îndeletnicire. 

De la părintele Iachint ne-a rămas însă o rugăciune, o expresie a sufletului său 
bun. O rugăciune care este de mare trebuință nouă, creştinilor din secolul 
vitezei, pentru că este despre ceva ce pierdem de la zi la zi — răbdarea! 

„Vino iarăşi la noi, lisuse! Învaţă-ne cum să ne mântuim, arată-ne cum să 
răbdăm. Deprinde-ne să ducem crucea vieţii. Învaţă-ne cum să ne răstignim. 
Vino şi suferă Tu pentru noi, răstigneşte-Te în locul nostru, gustă Tu înainte 
paharul morţii, arată-ne calea cea nouă a mântuirii prin suferință. Vino în 
mijlocul mării, în inima omului, în sânul familiei! Acolo unde se amestecă 
lumina cu întunericul, viaţa cu moartea, bucuria cu suspinul, pâinea cu ţărâna, 
dreptatea cu minciuna, mierea cu otrava, dragostea cu ura, vinul cu oţetul, 
timpul cu veşnicia. Vino aici, unde suferim noi, oamenii, împacă-Te cu noi, 
schimbă faţa lumii, potoleşte marea, linişteşte inimile şi uneşte într-un cuget 
sufletele noastre. Doamne, dăruieşte-ne răbdare!” 


Nicolae Pintilie 


Pr. Visarion lugulescu - Predică la Duminica a III-a din Post - Despre 
Sfânta Cruce 


Fraţi creştini, aceste cuvinte pe care le-a spus Mântuitorul, ar trebui să fie scrise 
cu litere mari pretutindeni pe unde aleargă şi se ostenesc oamenii purtaţi de 
vârtejul acestei lumi. Privirile ar trebui să ne fie aţintite la Sfânta Cruce, la 
Dumnezeu — Omul care s-a răstignit pe ea pentru ca astfel neamul omenesc să 
fie izbăvit din robia morţii în care gemea. Pe Sfânta Cruce, atârnând între cer şi 


pământ, lisus Hristos, Fiul lui Dumnezeu şi-a dovedit pe deplin dumnezeirea Sa. 
lată de ce socotesc că înţelept lucru este să aprofundăm astăzi învăţătura cu 
privire la dumnezeirea lui lisus, astăzi în această duminică numită şi a Sfintei 
Cruci. Vom face acest lucru şi-l socotim ca fiind foarte necesar, cu atât mai mult 
cu cât se fac tot mai auzite vocile sectanților moderni care, neputând pătrunde 
taina Sfintei Treimi, nu-L cunosc pe lisus ca fund însuşi Dumnezeu. 


Ei nu pot crede în Dumnezeul adevărului, pentru că nu au duhul lui Dumnezeu 
în inimile lor şi nici nu mă străduiesc pentru unii ca să-i întorc, pentru că nu se 
vor întoarce din cauza mândriei, a păcatelor şi pentru că au rătăcit din pântecele 
maicii lor aşa cum spune Sfânta Evanghelie. 


Când a creat Dumnezeu cerul şi pământul şi toate cele văzute şi nevăzute era cu 
Fiul şi cu Duhul Sfânt. Când a făcut pe om au vorbit împreună: “Să facem om 
după chipul şi asemănarea noastră”. De aceea Cuvântul lui Dumnezeu întrupat 
din Fecioara Maria a putut zice: “Eu şi Tatăl una suntem”. Cuvântul acesta s-a 
făcut trup, s-a făcut om şi a locuit în noi plin de har şi adevăr şi noi am văzut 
slava Lui ca a unuia născut din Tatăl. 


Când a locuit pe pământ între ucenicii Săi, cărora le vorbea foarte des despre 
Dumnezeu Tatăl Său aşa de frumos, încât se aprindeau inimile lor de iubire 
ca să-l vadă pe Tatăl, odată Filip apostolul nu s-a mai putut opri şi a zis 


Domnului: “Arată-ne pe Tatăl şi ne va ajunge!” lisus i-a zis: “De atâta vreme 
sunt cu voi şi nu m-ai cunoscut Filipe? Cine M-a văzut pe Mine, a văzut pe 
Tatăl cum zici tu, dar arată-ne pe Tatăl; nu crezi că eu sunt în Tatăl şi Tatăl 
în Mine? Cuvintele pe care vi le spun nu le spun de la Mine, ci de la Tatăl 
care locuieşte în Mine. EI face aceste lucruri, ale Lui sunt. Nimeni nu vine la 
Tatăl decât prin Mine!” 


lată deci, iubiţi creştini, cuvintele Domnului nostru lisus Hristos pe care le 
găsim în Sfânta Evanghelie. Pentru aceasta Mântuitorul a putut spune 
slăbănogului din Evanghelia de astăzi: “Fiule, iartă-ţi-se păcatele tale”, că era 
Dumnezeu adevărat din Dumnezeu adevărat, lumină din lumină. Avea puterea 
de a ierta păcatele, puterea aceasta creatoare prin care slăbănogul nu numai că s- 
a vindecat, dar îndată a primit putere ca să plece pe picioare cu patul în spate 
prin mulțimea aceea care era adunată. A plecat deplin sănătos, împuternicit, 
vesel şi liniştit. 


Aici este minunea dumnezeirei lui lisus, dovada grăitoare că El a fost adevărat. 


Minunile dumnezeieşti, pe care le-a făcut Fiul lui Dumnezeu pe pământ, au 
fost ca să ne scape de slăbănogirea sufletească care este cea mai rea, fiind 
pierzătoare de suflet. Aceste minuni sunt amintite de cei 4 evangheliști şi 
vedem că Mântuitorul lisus a vindecat nu numai boli obişnuite ci chiar lepra 
care atunci ca şi acum nu se putea vindeca prin mijloace omeneşti. Observăm că 
bolnavii îndată ce primeau vindecarea luau şi puterile pierdute în timpul bolii. 


Oricât se vor sili necredincioşii să explice aceste minuni, silințele lor sunt 
zadarnice, mai ales faţă de vindecările săvârşite de lisus în lipsa celor vindecaţi. 
Exemplificăm prin vederea omului împărătesc, a slugii sutaşului şi a fiicei 
femeii canaanence care nu erau de faţă, ci lisus de la distanţă i-a tămăduit numai 
cu cuvântul. 


» Dar ce pot zice necredincioşii de vindecarea celor surzi, sau a celor orbi 
din naştere! 

» Ce pot zice de vindecarea muţilor, a celor cu mâini uscate, a ologilor şi 
şchiopilor, ale căror membre erau distruse, ca şi moartea, pentru că în 
asemenea cazuri nu mai poate fi vorba nici de credinţa celor vindecaţi. 
Ei nici nu-L ştiau pe lisus, iar de puterea Lui vindecătoare nici nu 
auziseră, aşa cum a fost orbul din Betsaida, surdul şi mutul, sau 
slăbănogul din Vitezda. 

Ce pot zice necredincioşii de vindecarea îndrăciților? Ei, de bună seamă, 
îi numesc pe îndrăciţi nebuni. Chiar dacă au fost nebuni, cu ce putere a 
dat lisus iarăşi minte celor nebuni? 


> Cum pot explica necredincioşii învierea morților de către lisus, învierea 
fiicei lui Iair, a fiului văduvei din Nain şi învierea lui Lazăr, al cărui trup 
începuse să putrezească, astfel încât Marta, sora lui socotea zadarnică 
deschiderea mormântului?! Dar foarte poruncitor lisus a strigat: 
“Lazăre, vino afară!” Mortul a înviat, a ascultat glasul Creatorului, al 
Ziditorului său. 


Dumnezeirea lui lisus a făcut minuni şi din lucrurile neînsufleţite care nu 
sunt înzestrate cu minte ca omul. 


Y Spre exemplu prefacerea apei în vin la nunta din Cana Galilei. Despre 
aceasta ne vorbeşte loan, unul dintre primii ucenici ai lui lisus, ca un 
martor care a văzut totul cu ochii lui. 

Y Avem apoi cele două pescuiri neobişnuite şi vedem cum peştii au ascultat 
glasul Stăpânului şi au venit în mrejele apostolilor, s-au altă dată, când 
trimite Domnul Hristos pe Petru să arunce mreaja şi primul peşte pe 
care-l prinde să caute într-însul, căci va găsi o monedă de aur pe care s- 
o dea ca dajdie pentru el şi pentru Domnul. 


O, mari sînt minunile 'Tale, Doamne! 


Y Dar ce vom zice de săturarea celor cinci mii de oameni cu cinci pâini şi 


doi peşti şi au mai strâns şi 12 coşuri cu fărâmituri; astfel că mulțimea 
văzând această minune, a vrut atunci să-L ia pe Isus să-L proclame rege 
în Israel. Acestea ne sunt istorisite de apostolii Matei, Marcu, Petru, 
Iacov, loan. 

Ce vom zice apoi despre potolirea furtunii, acea furtună care amenința 
cu pieirea pe apostoli şi când cu glas blând lisus vorbea cu vântul şi cu 
marea zicându-le: “Taci, linişteşte-te! ” 

Altădată vedem cum lisus umbla pe apă martori erau ucenicii Lui, care 
L-au văzut cu ochii lor, deşi la început au crezut că este o nălucă, dar 
când s-a suit la ei în corabie s-au încredințat cu adevărat că este 
Învățătorul lor, Stăpânul şi Creatorul mărilor şi oceanelor, cerului şi 
pământului. 

Ce vom zice de minunea cu smochinul, în care lisus a căutat fructe, dar 
negăsind decât frunze l-a blestemat să nu mai facă roade în veac, iar 
acesta pe loc s-a uscat, încât ucenicii foarte s-au mirat. 


Câte alte minuni nu sunt pe care le-a făcut lisus şi pe care timpul şi locul nu ne 
îngăduie să le amintim! 


Y Dar dintre toate acestea, cea mai mare minune, minunea minunilor, a 
fost învierea Lui din morţi. EI care cu adevărat murise cu trupul răstignit 


pe Cruce de oameni păcătoşi şi L-au văzut după înviere timp de 40 de zile 
ucenicii şi o mulțime din popor din Ierusalim şi din alte localităţi. L-au 
văzut apoi înălțându-se la cer, înaintea lor s-a înălțat la cer de pe 
muntele Eleonului. 


Despre toate aceste minuni necredincioşii zic că n-a fost nimic adevărat şi că 
toate acestea sunt născociri omeneşti. 


Dar ei nu ştiu cum să explice şi alte lucruri; căci dacă aceste minuni ar fi fost 
numai născociri şi nu ar fi fost adevărate, cum ar fi putut nişte pescari simpli 
care nu ştiau nici o altă limbă în afară de cea aramaică, să străbată toată lumea 
cunoscută pe atunci şi să propovăduiască pe lisus cel înviat, pe Acela care 
murise pe Cruce răstignit. Dacă EI n-ar fi înviat, la ce şi pentru ce L-au mai 
propovăduit ei?! 


Ce i-a putut face pe ei să se lepede de toate ale lumii acesteia şi să-şi pună viaţa 
în primejdie, doar ca să susțină o minciună, o amăgire?! O, nu, necredincioşilor! 
Nimeni n-ar fi putut face una ca aceasta, să-şi pună viaţa în pericol fără să 
urmărească ceva de preţ. Ştim că înşelătorii urmăresc mai întâi avantajele lor 
personale. Apostolii însă n-au urmărit nici un fel de interese ale lor şi nu puteau 
să sufere tot felul de torturi şi să meargă fără nici o teamă chiar la moarte, dacă 
nu erau încredințaţi pe deplin că lisus este Fiul lui Dumnezeu şi a înviat din 
morţi cu adevărat. 


lată de ce noi îi credem pe apostoli ca pe nişte martori adevăraţi din cei mai 
vrednici de credință mai ales că avem până în zilele noastre o mulțime de 
documente care dovedesc existenţa minunilor Fiului lui Dumnezeu şi ale 
Apostolilor. Dacă sucim aşa de uşor datele istorice, atunci de ce n-am proceda la 
fel şi cu existenţa lui Neron împăratul şi cu torturile cele cumplite îndreptate de 
el împotriva creştinilor. 


Trecutul istoric al omenirii ne vorbeşte destul de clar că 300 de ani, cei mai 
cruzi împărați păgâni au persecutat pe ucenicii lui lisus, voind să înăbuşe 
credinţa în EI, dar tot mai mult se aprindea flacăra. Avem atâtea documente care 
ne istorisesc şi ne prezintă cruzimea şi răutatea îndreptate de aceşti canibali 
împotriva creştinilor. 


Examinând fiecare minune săvârşită de lisus vedem că aceste minuni au fost 
săvârşite de EI în numele Său şi cu puterea Sa dumnezeiască, nu cum au făcut 
sfinții prooroci, nici cum au făcut apostolii, care săvârşeau aceste minuni în 
numele lui lisus Hristos, nu în numele lor. 


EI, lisus, când a înviat pe fiica lui air i-a zis: “Copilă, ţie îţi spun, scoală-te/” 
Fetiţa s-a sculat imediat, a înviat din morți. Altă dată, când a înviat pe fiul 
văduvei care era în drum spre mormânt, aceleaşi cuvinte a zis: “Tinere, ţie îţi 
zic, scoală-te!” Băiatul s-a sculat imediat, a înviat. Leprosului i-a zis: “Voiesc, 
vreau Să te curăţeşti, curăţeşte-te!” 


Numai la învierea lui Lazăr s-a adresat Tatălui din cer, spunând lămurit celor de 
față că a făcut aceasta pentru poporul ce stătea acolo de faţă ca să creadă că EI 
lucrează cu puterea lui Dumnezeu, nu cu diavolul cum ziceau fariseii, cărturarii, 
mai marii poporului, ducând lumea în rătăcire. De aceea Domnul a strigat la 
Tatăl pentru că, fund ultima minune înainte de răstignirea Sa, a vrut să-i 
convingă pentru ultima dată de unirea Sa cu Tatăl Ceresc, că este Fiul Lui, al 
Aceluia care a creat totul. 


Puterea învăţăturii lui lisus apoi, cuvintele pe care le-a vorbit şi tainele 
descoperite de EI ne dovedesc că nu erau omeneşti, ci numai Dumnezeu le 
putea şti toate. Aşadar, faptele săvârşite de Hristos, învăţătura Lui, viaţa şi 
minunile Lui mărturisesc despre EI şi dovedesc că a fost cu adevărat 
Dumnezeu, Dumnezeu în trup şi a umblat cu lumea pe pământ; nu cum spun 
necredincioşii că a fost un om genial şi de înaltă moralitate. 


Hristos a fost nevoit să vorbească de persoana Sa ca Dumnezeu, văzând atâta 
necredinţă în ei. El S-a rugat Tatălui să-L preamărească cu slava pe care a avut- 
o înainte de facerea lumii. De asemenea a mai spus fariseilor: “Eu am fost 
înainte de a fi Avraam”, iar când a fost judecat de Pilat şi întrebat dacă EI este 
împărat, lisus a spus: “Da, sunt, dar împărăţia Mea nu este din lumea 
aceasta”. 


Evreii care nu ştiau aşteptau un Mesia, un salvator de sub jugul romanilor; ei L- 
au răstignit ca să se împlinească scripturile, pentru că Dumnezeu ştia împietrirea 
inimii lor, ştia necredinţa, răutatea şi mândria de care erau purtaţi. De aceea şi 
astăzi se silesc pe toate căile să înăbuşe credinţa în Fiul lui Dumnezeu. 


Sunt o bună parte dintre ei care nu-L cunosc, nu cred şi chiar se luptă împotriva 
Lui aşa cum s-au luptat în toate veacurile cu Fiul lui Dumnezeu, lisus Hristos, 
Mesia cel adevărat, care s-a întrupat din Fecioara Maria pentru mântuirea 
noastră. Minunile Lui ne dovedesc însă căci cu adevărat a fost Dumnezeu şi Fiu 
al lui Dumnezeu. 


Sunt mulți necredincioşi care nu pot să admită părerile teologilor, filozofilor şi 
scriitorilor creştini, preoților care au scris în trecut şi au vorbit foarte mult 
despre existenţa lui Dumnezeu. Dar au fost mulți oameni de ştiinţă, cam 99% 
care au dovedit în majoritate celor necredincioşi că pe Dumnezeu îl putem 


vedea în natură. Fizicienii, anatomiştii, geologii, astronomii, toți cu multă 
căldură au vorbit despre existenţa lui Dumnezeu. 


DEI a scris o celebră carte intitulată “Dumnezeu în natură”, 


carte care are peste 400 de pagini. Ascultaţi acum câteva cuvinte din această 
carte: “Dumnezeu este în natură forța vie şi personală, cauza mişcărilor 
atomice, legea fenomenelor, rânduitorul armoniei, tăria şi susținătorul lumii. 
Natura lui Dumnezeu este necunoscută lumina, căldura, electricitatea, 
magnetismul, atracțiunea, afinitatea, viaţa vegetală, instinctul, inteligenţa, 
toate îşi au obârşia în Dumnezeu. Umbre ale serii ce plutiţi pe coastele 
munţilor — zice el mai departe — parfumuri ce coborâţi din păduri, flori 
plăpânde ce închideţi cu atâta gingăşie buzele voastre, zgomote tainice ale 
oceanului, a cărui voce nu se stinge, linişte adâncă a nopților înstelate; voi 
mi-aţi vorbit de Dumnezeu cu elocvenţă mai convingătoare şi mai de neînvins 
decât cărţile oamenilor”, 


Prin urmare ce poate fi mai de folos necredinţa sau credinţa în Dumnezeu? Ce 
va câştiga omenirea dacă va fi lipsită de credinţa în Dumnezeu? Cine este mai 
bun, omul care crede în Dumnezeu sau cel care nu crede? Puteţi să observați cu 
toţii în lume care sunt roadele necredinţei, că au început cam de mult să se arate, 
şi pe zi ce trece se înmulţesc aceste roade ale necredinţei în Dumnezeu. Sunt 
unii care nu cred că există Dumnezeu. Dar cu gura îl înjură mereu pe 
Dumnezeu. Deci dacă nu cred, de ce îl înjură, de ce atâta luptă împotriva a ceea 
ce nu există? Nu vedeţi gheara diavolului, cum lucrează el din umbră? 


Aceştia nu-şi recunosc nici părinții din care s-au născut, căci în loc să-i 
cinstească şi să-i îngrijească, îi bat, îi chinuiesc şi chiar îi omoară, iar de 
neascultare nu mai vorbesc. Le e ruşine cu părinţii lor şi nu le mai zic nici pe 
nume sau îi dispreţuiesc socotindu-i ca pe nişte animale ce fac umbră 
pământului degeaba. De aceea sunt căzuţi cei mai mulți sub blestemul 
dumnezeiesc şi părintesc; se zbat din această cauză în greutăţi şi necazuri de tot 
felul, ca peştii pe uscat, şi nu-şi găsesc nici o linişte. 


Ce înseamnă apoi atâtea divorţuri, atâtea crime, atâtea furturi, atâţia trădători, 
atâta răutate în lume şi multe altele, decât roade ale necredinţei în Dumnezeu?! 
Aşa cum a spus Domnul Hristos, la vremea de apoi se va răci credinţa şi 
oamenii se vor vinde unii pe alții, se vor uri unii pe alţii, se vor omori frate pe 
frate, şi nu se vor mai şti neamurile între ele din cauza dezbinărilor şi a 
răutăţilor. 


Urmele Dumnezeului nostru lisus Hristos le avem şi le vedem şi astăzi peste 
tot pământul. La Ierusalim unde a venit şi S-a răstignit, acolo unde a fost 
îngropat şi a înviat, la mormântul Lui în fiecare an de Paşti este prezentă 


lumina lui Hristos. Creştinii care merg acolo de Paşti, primesc sfânta lumină 
de la mormântul Domnului, care vine coborându-se de sus de la Dumnezeu. 
Cei care au fost acolo au văzut cu ochii lor şi chiar mulţi dintre păgâni, căci vin 
ŞI păgânii, iar unii dintre ei se întorc şi se botează făcându-se creştini ortodocşi. 


De Bobotează la râul Iordanului, când preoţii fac slujba de sfințire a apei, apa 
Iordanului se întoarce înapoi, aşa cum a fost când s-a botezat Domnul Hristos şi 
cum zice în psaltire: “Ce-ţi este ţie, lordane, că te-ai întors înapoi?” De 
asemenea, pe muntele Eleonului, acolo unde s-a înălțat Domnul Hristos, se află 
urma piciorului Său, pe care o sărută cu evlavie creştinii care merg acolo. Și for 
aşa cum a spus Domnul toate pietrele şi toţi copacii vorbesc de existenţa 
Dumnezeului nostru Isus Hristos, care ne-a făcut cunoscut pe Tatăl cel 
ceresc. 


Tot urmele existenţei lui Dumnezeu Sunt şi Sfintele moaşte, trupurile 
neputrezite ale atâtor sfinţi şi sfinte, pe care le avem şi în ţara noastră, 
aruncând mireasmă duhovnicească, din ele se fac o mulțime de minuni, 
tămăduindu-se tot felul de boli până în zilele noastre. Cine n-a auzit câte 
minuni s-au făcut la Cernica la Sfântul Calinic, la Sfânta Paraschiva de la laşi, 
la Sfântul Dimitrie Basarabov de la Mitropolie, la Sfânta Filofteia de la Curtea 
de Argeş! Şi câte minuni nu se fac prin sfintele biserici, prin preoţii credincioşi, 
prin sfintele masluri, prin sfintele icoane, căci prin toate lucrează Dumnezeu, 
Harul Său cel ceresc. 


Cine nu ştie că Sfânta Agheasmă nu se strică niciodată. Toate acestea ne 
dovedesc mărirea lui Dumnezeu, existenţa Lui şi nemernicia noastră, care, după 
ce că suntem încărcaţi de păcate, mai îndrăznim a-L şi insulta prin necredința 
noastră. 


Toate aceste minuni, ca şi multe altele care s-au făcut pe pământ de Dumnezeu, 
de Fiul Său lisus Hristos, de sfinţii apostoli şi de toţi sfinții Lui prin puterea lui 
Dumnezeu sunt urme care ne arată destul de clar existența Dumnezeului nostru. 


Și astăzi lucrează Dumnezeu şi face minunile Sale, dar nu prea are cui să le 
facă, pentru că omenirea a căzut într-o mare înşelăciune de necredinţă şi chiar 
dacă ar învia în fiecare casă câte un mort şi să le spună ce au văzut ei pe acolo 
prin veşnicie, tot nu vor crede. Căci oamenii, cum li se încurcă puţin afacerile, 
cum cade peste ei o nenorocire, o boală sau orice altă durere sau supărare, nu 
mai cred în Dumnezeu. Aceasta pentru lipsa de cunoştinţă adevărată, fiindcă nu 
cunosc şi au rămas în urmă cu ştiinţa aceasta despre Dumnezeu, despre suflet, 
despre existenţa lucrurilor nevăzute. 


Nu vor să cunoască şi nu vor să ştie. Au fost mulţi în toate vremurile şi vor mai 
fi, aşa zice şi Sfânta Carte la Proverbele lui Solomon: “Pe nebun de l-ai pisa cu 
pisălogul în piuă şi nu scoţi nimic de la el”. Deci nu-l poate convinge nimic. 
Toate minunile, toate semnele îl lasă rece. 


Aşa a fost odată un împărat nebun care a chemat la el pe toți învățații din 
împărăţia lui şi le-a cerut să îi arate şi lui pe Dumnezeu, Să-i spună cine a fost 
înaintea lui Dumnezeu şi ce face Dumnezeu acum. Le-a dat timp de gândire o 
săptămână, iar apoi să vină şi dacă nu vor răspunde la aceste trei întrebări, la 
toţi li se vor tăia capetele. 


Mare tulburare a fost peste ei, nu ştiau ce să facă să răspundă împăratului. 
Trei dintre ei mai cunoscuţi au plecat trişti şi îngânduraţi spre dealurile şi 
pădurile din apropierea oraşului lor. Mergând ei, întâlnesc pe câmpie un 
ciobănaş cu sufletul curat, păscându-şi oițele. Când îi vede aşa de trişti acesta 
îi întreabă: “Pentru ce sunteţi aşa de supăraţi? ” Ei îi spun Ssupărarea lor, iar 
ciobănaşul îi domoleşte cu cuvinte blânde, spunându-le că în ziua când vor 
trebui să meargă la împărat, să-l ia şi pe el şi va răspunde la întrebările lui. 


Aşa au făcut. În ziua când s-au prezentat toți în faţa împăratului l-au luat şi 
pe ciobănaş. Când i-a întrebat împăratul pe filozofi dacă au găsit răspunsul la 
întrebările lui, aceştia l-au prezentat pe ciobănaş spunând că va răspunde în 
locul lor. 


Împăratul a întrebat atunci pe ciobănaş: “Eşti tu capabil să răspunzi la aceste 
întrebări?” 


“Da, împărate, voi răspunde cu ajutorul lui Dumnezeu”. 
Vezi — i-a zis împăratul — că dacă nu-mi dovedeşti, unde-ţi stau picioarele îţi 


va Sta capul”. Atunci în faţa la toţi învățații, care se adunaseră acolo, 
împăratul îi cere să-i arate pe Dumnezeu. 


Acesta îi răspunde: “Impărate, nu se poate aici în palat, că Dumnezeu este 
mare; Să ieşim afară ca să ţi-L arăt”. 


Ieşind afară în curtea palatului îi spune împăratului: “la priveşte în Sus 


» 


împărate, priveşte bine în soare, uită-te bine acolo!”. 
Împăratul se uita şi nu putea Să ţină ochii în soare, îi pleca repede în jos. 


Ciobănaşul îi spuse cu glas tare: “Priveşte bine, împărate, în soare, că acolo îl 
vei vedea”. 


Împăratul îi spuse că nu se poate uita. 


Împăratul S-a lămurit pe loc şi a trecut la a doua întrebare: “Bine, bine dar 
atunci Să-mi spui cine a fost înaintea lui Dumnezeu?” 


Intrebarea aceasta o pun mulţi nebuni şi în vremea noastră, Să ştiţi. 


Ciobănaşul îi răspunde împăratului: “Te rog, împărate, numără până la 
zece”. 


Împăratul începu să numere zicând: “Unu, doi ....”. “A, nu aşa, împărate, zi 
înainte de unu ce este?” 


Atunci împăratul îi spuse că înainte de unu nu este nimic. 


Si 99, 


La toate acestea împăratul a rămas mut şi S-a mirat de înţelepciunea unui 
simplu ciobănaş care a scăpat pe toți filozofii şi învățații din împărăţia lui, de 
la moarte. Împăratul S-a smerit şi a oprit pe ciobănaş cu el ca să-l înveţe mai 
departe căile de urmat ale acestui mare Dumnezeu care nu se poate pipăi cu 
mâna omului pământean. 


După cum ne încredinţează Sfânta Scriptură Dumnezeu este Duh şi tot 
Dumnezeu este foc mistuitor, aşa cum S-a lăsat descoperit prima dată lui 
Moise în pustie şi aşa cum zic sfintele cărţi că pe Dumnezeu a-L vedea nu este 
cu putinţă oamenilor, 


Rugăciune 


Doamne lisuse Hristoase, Fiul şi Cuvântul lui Dumnezeu care ai putere pe 
pământ ca să ierți păcatele, întăreşte-ne şi pe noi în credinţă tare; dăruieşte-ne şi 
nouă iertarea şi fă-ne pe toţi care ne-am adunat aici în Sfânt Locaşul Tău, să 
umblăm numai pe calea Ta cea sfântă să nu mai risipim nici un ceas din viața 
noastră pe drumul celui rău, ca să slujim ie şi aici şi în veşnicie. Amin. 


Protos. dr. Vasile Vasilache - Predică la Duminica Sfintei Cruci 


Duminica a treia din Postul Paştilor se numeşte Duminica Sfintei Cruci. In 
această duminică, Biserica ne îndeamnă ca fiecare să se lepede de sine, adică 
să nu mai facă voia sa, ci voia lui Dumnezeu, Să-şi ia crucea şi să urmeze lui 
Hristos. 


În Duminica Sfintei Cruci, preotul scoate Sfânta Cruce din altar şi o pune pe un 


tetrapod spre închinare şi sărutare. Când credincioşii ortodocşi îşi fac semnul 
crucii, Îl roagă pe Hristos să vină la ei şi Să se întipărească în ei cu puterea 
Crucii Lui cu care a învins moartea, ca şi ei să primească putere Să învingă 
toate faptele egoiste care îi ţin şi îi afundă în moarte. 


Menţionăm că Sinodul al şaptelea ecumenic, ținut la Niceea în anul 787, a 
stabilit că modul de cinstire al Sfintei Cruci este asemenea cu cinstirea Sfintelor 
Icoane. 


Predică la Duminica Sfintei Cruci a Părintelui Vasile Vasilache 


Fraţi creştini, întocmai cum o oştire, care având a străbate depărtări mari, munţi 
ŞI văi, dealuri şi câmpii, are nevoie de cât mai întremătoare popasuri, tot aşa şi 
noi creştinii, în lunga cale a Postului Mare, avem nevoie de astfel de popasuri. 
Și numai aşa întăriţi sufleteşte şi trupeşte, şi cu revărsări de curaj în inimi, vom 
putea să ajungem la ţinta dorurilor noastre. Numai aşa începutul ajunge să fie 
binecuvântat cu sfârşitul luminilor de-a pururi fericitoare. 


Toate acestea avându-le în vedere, Biserica a orânduit ca în prima Duminică a 
Marelui Post, să se prăznuiască biruinţa ortodoxiei asupra ereticilor, care veneau 
să momească sufletele credincioşilor de la ospăţul adevărurilor depline. Şi iată 
că pilda acestei biruinţe o pecetluieşte cu eroismul credinţei depline împărăteasa 


Teodora. Nimeni altul din neamul omenesc n-a adus o contribuţie mai deplină 
la restabilirea cultului icoanelor decât două femei: 

care prin crezul credinţei lor deplin luminate, şi prin puterea lor de 
conducătoare de imperii, au ajuns Să învingă, nu cu puţin eroism, pe 
vrăjmaşul credinţei adevărate. Aceasta pildă de eroism, prăznuită în prima 
Duminică a Postului Mare, îmbărbătează sufletele noastre în chip minunat, în 
calea izbăvitoare a postului, pe marginea căruia sunt atâtea ispite. 


În a doua Duminică a Postului Mare, am prăznuit iarăşi un sfânt, care, prin viaţa 
lui ascetică, a ajuns la mari bucurii, şi anume la vedenia luminii necreate, care a 
strălucit la Schimbarea la Faţă. E vorba de Sf. Grigorie Palama, care şi-a făcut 
ucenicia în Sf. Munte, unde prin post şi rugăciune S-a înălţat pe scările 
duhului până la vedenia luminii necreate, care porneşte din însăşi substanţa 
dumnezeirii. Desigur că, pentru a ajunge la aceasta, a avut de luptat nu cu puţini 
vrăjmaşi. Mai întâi a avut de înfrânt pe ereticii timpului său, care se războiau 
contra învăţăturii adevărate, Şi pentru aceasta nu puţină trudă şi supărări a 
îndurat, căci au fost chiar şi condamnări împotriva sa. Apoi a trebuit să înfrângă 
prin post şi rugăciune poftele din trupul său, care, ca o pătură bine căptușită, 
împiedicau privirile către luminile cele strălucitoarei ale înălțimilor... 

Toate acestea le-a biruit prin post şi rugăciune, prin răbdare şi credinţă. Şi iată-l 
acuma, încununat cu sfinţenia. 


Și în sfârşit, iată că aceasta a III-a Duminică închinată Sfintei Cruci, când se 
prăznuieşte înjumătăţirea Sfântului Post, Biserica a orânduit să fie închinată 
Sfintei Cruci. Întocmai ca şi la o oştire obosită de alergarea către ţintă, la 
această jumătate de cale, când şi puterile noastre trupeşti şi sufleteşti s-au 
înjumătăţit, iată că Biserica vine şi la acest popas ne ridică privirilor noastre Sf. 
Cruce. Socot că nici nu se poate o îmbărbătare mai mare şi mai puternică, 
decât fluturarea asupra noastră a acestui sfânt steag al creştinătăţii. Căci 
aceasta face ca în sufletul fiecăruia din noi să se reverse gândurile sfinte ale 
drumului Crucii pe care l-a făcut mai întâi Însuşi Dumnezeu, Domnul nostru 
lisus Hristos. Şi această cale a Crucii, El a mers-o nu pentru Sine, ci pentru noi 
oamenii... Și, în al doilea rând, Sf. Cruce ne revarsă în sufletele noastre 
speranţa biruinţelor depline, care a încununat opera izbăvirii noastre. La 
această înjumătățire de cale, prin Sf. Cruce, ne e dat ca să şi vedem strălucind 
biruinţa luminii Învierii lui Hristos. Şi cu această lumină şi noi ne vom îmbrăca 
cu slavă, de vom fi urmaşi întocmai ai Crucii lui Hristos, de vom asculta şi noi 
sfatul sfânt pe care ni-l dă Însuşi Domnul nostru lisus Hristos, prin Sf. 
Evanghelie, care s-a citit astăzi: "'Cel ce voieşte să vie după Mine, să se lepede 
de sine, să-şi ia crucea sa, şi să-Mi urmeze. Că, cel ce va vrea să-şi 
mântuiască sufletul său, acela îl va pierde; iar cel ce-şi va pierde sufletul său 
pentru Mine şi pentru Evanghelie, acela îl va mântui. Că ce ar folosi omului 
de ar dobândi toată lumea, iar sufletul şi l-ar pierde? Sau ce va da omul în 


schimb pentru Sufletul său? Că de se va ruşina de Mine şi de cuvintele Mele 
cineva din acest neam preadesfranat şi păcătos, şi Fiul Omului se va ruşina 
de acela, când va veni în slava Tatălui Său cu sfinţii îngeri”. (Marcu VIII, 34- 
38) 


Fraţi creştini, la această chemare sfântă, pe care ne-o face Însuşi Dumnezeu, ca 
noi toţi să fim în această viaţă următori ai crucii şi împlinitori ai mântuirii 
noastre prin împlinirea învățăturilor sfinte, date nouă de Însuşi Dumnezeu, în 
chip firesc ar fi ca fiecare să năzuiască în a fi un stegar al acestui stindard 
ceresc. Dar iată că, pe când omenirea se umbrea sub acest falnic stindard, a 
apărut ispita unui alt stindard, la fel cu cel din Raiul din care au fost alungaţi 
Adam şi Eva. 


Acest nou stindard al ispitelor, e pomul în care din nou se şuieră neamului 
omenesc, glas de ispită. În el se aud şoaptele ispitelor care caută să ne abată de 
la calea cea dreaptă a izbăvirii noastre. Şi că şi primul ispititor din pomul 
cunoștinței binelui şi a răului, acesta de acuma caută să se înfăţişeze nouă ca un 
mântuitor de sub jugul ascultărilor învăţăturii dumnezeieşti. Dar iată că, spre 
fericirea noastră, nouă ne este dat sfatul izbăvirii de cel rău, de către Însuşi 
Dumnezeu, căci El Însuşi ne spune: "Băgaţi de seamă, că cel ce va vrea să-şi 
mântuiască sufletul său, acela îl va pierde, iar cel ce-şi va pierde sufletul său 
pentru Mine şi pentru Evanghelie, acela îl va mântui”. 


lată că, de ne-am întoarce privirile ca să scoatem învăţăminte, numai din veacul 
al XVIII-lea până astăzi, am auzi strigând către noi cu glas puternic acele 
veacuri, ca să nu mai facem şi noi trista lor experienţă, de a asculta ispita 
îndepărtărilor de Dumnezeu. Să nu fim şi noi următori raționalismului ateu, care 
în trufia lui cea oarbă merge până acolo, că nesocoteşte chemarea sfântă a lui 
Dumnezeu. 


Cunoaşteţi şi D-voastră prea bine, cum începând de la anul 1700 îndeosebi, mai 
în tot veacul al XVIII, s-a fluturat flamura unui stindard străin şi vrăjmaş Sf. 
Cruci a lui Hristos. Aceasta îndeosebi în Apusul Europei. Erau filosofii şi 
enciclopediştii atei, care, mândri de raţiunea lor, credeau că au găsit punctul 
arhimedic al acestei vieţi în raţiunea lor. Tot ceea ce raţiunea lor nu putea să 
înţeleagă era minciună; adevărurile credinţei erau discutate şi calificate de o 
valoare inferioară judecăților lor zise pure! Lumea întreagă, viaţa oamenilor ei o 
reduceau la concepte. Cu sufletul plini de această rațiune, ei au mers mai 
departe în a chema pe contemporani sub stindardul acestor crezuri. Şi atunci, s- 
au fluturat acele flamuri ale tuturor hbertăţilor. 


Libertatea conştiinţei, pe care nu voiau să o mai socoată ca ecoul vocii divine în 
om; libertatea cugetării pe care o doreau să nu mai fie luminată de adevărurile 


sfinte; libertatea moralei, care să nu mai fie influenţată de acea morală sfântă a 
creştinismului, propovăduită nouă de Insuşi Domnul nostru lisus Hristos. 


Acum totul e liber, nu există după ei un creator al acestui Univers. Totul e 
produsul întâmplării. Rațiunea lor este singura care domneşte, de ea să 
ascultăm. Omenirea întreagă să vină sub acest stindard al filosofilor atei. 


ŞI de unde la început ei au venit numai cu ispita acestei chemări, iată că mai 
apoi au ajuns să fie chiar agresivi contra sfatului divin, care ne chema să fim 
următori Sf. Cruci a lui Hristos. 


Și mulți dintre creştini, mai slabi în cele ale credinţei, s-au lăsat ispitiţi, părăsind 
acest stindard al Crucii, şi urmând stindardul filosofilor atei... 


Fraților, urmarea acestei neascultări a sfatului divin, o putem vedea imediat, 
prin cele ce au înfăptuit acei necredincioşi la sfârşitul veacului al XVIII-lea. 
Revoluţia Franceză nu e decât rodul pe care l-au produs învăţăturile acelor 
filosofi atei, care îndemnau pe oameni să urmeze steagul crezului lor. 


Cunoaşteţi cu toţii pâraiele de sânge care s-au vărsat; aţi auzit de acea teribilă 
ghilotină a revoluţiei franceze; ce grozave schingiuiri şi omoruri au avut loc 
atunci; ce sălbătăcie s-a desfăşurat sub steagul opus steagului creştinătăţii! Şi 
unde au ajuns cu îndemnul lor..., până la a ridica o statuie închinată zeiței 
Raţiunii, pe care au aşezat-o în temple drept idol, care să inspire şi să 
consfinţească toate sălbătăciile şi omorurile lor... 


După această teribilă zguduire a sufletului omenesc, înşelat de acei crainici ai 
steagului opus steagului creştinătăţii, omenirea apuseană pare că s-a dezmeticit, 
şi lovită, şi îngenunchiată, şi decimată de cruntele omoruri s-a îndreptat din nou 
şchiopătând, dar cu sufletul hotărât, către Sf. Cruce a lui Hristos. ŞI din nou, 
sfatul şi îndemnul Bisericii lui Hristos era ascultat cu credinţă şi ca o supremă 
izbăvire. Dornici de pace şi fericire, se întorceau ca şi fiul risipitor la Părintele 
de la care plecaseră, din pricina ispitelor pe care le ascultaseră. 


Dar nici această întoarcere n-a ţinut la toate generaţiile veacului al XIX-lea, căci 
prefăcându-se, au venit altele noi, care au uitat măcelul, iar ispititorul era 
neliniştit de ascultarea pe care o aveau credincioşii faţă de Crucea lui Hristos. Şi 
iată, la sfârşitul primei jumătăţi a veacului al XIX-lea, au apărut alţi ispititori, 
care au înfipt în istoria lumii un alt steag, alăturea de steagul lui Hristos. 


Filosofii şi economiştii atei au început să făgăduiască omenirii că ei sunt aceia 
care o pot ferici cu adevărat. Şi ca probă, ei au început a spune că a fost greşită 
până acum ţinta omenirii într-o viaţă creştină fericită. Fericirea e numai aici pe 


pământ. Aici e raiul. Şi pe el îl pot înfăptui de vor urma întocmai gândurile şi 
logica lor socialistă. Şi iată că, în toată jumătatea a doua a veacului trecut, ei au 
semănat acest duh al răzvrătirii contra învăţăturii creştine. Ei au vânat suflete, 
au făcut ucenici şi ostaşi devotați învăţăturii lor, care duceau război contra 
Crucii lui Hristos şi contra acelora care nu se lepădau de învăţătura sfântă. 


lar rodul îndemnurilor şi sfaturilor lor, ne este dat ca să-l vedem noi în prima 
jumătate a veacului al XX-lea. Comunismul din Rusia, din Mexic şi războiul din 
Spania, nu sunt decât rodul marxismului veacului trecut, care prin conferinţe şi 
prin apeluri încă de-atunci strigau: "Veniţi la noi şi vă vom conduce în raiul 
fericirii pământeşti”. Numai că raiul bolşevic nu este decât iadul tuturor 
suferințelor şi al schingiuirilor şi al amarurilor. O strigă în gura mare comuniştii 
din alte ţări, care mergând în Rusia de astăzi, se întorc vindecaţi de această 
boală, văzând iadul suferințelor de acolo. Unde viața omului nu contează, nici 
cât a unei muşte. Unde închisorile gem de suferinţele celor peste 5.000.000 de 
suflete. Unde burghezia bolşevică terorizează, cu foamea şi disprețul, sărăcia a o 
suta şi ceva de milioane de suflete... 


Fraților, să mă opresc la aceste exemple. Socot că acest trecut şi prezent, care ne 
serveşte astfel de dureroase lecţii, ne va fi un îndemn pentru sufletele noastre, în 
a fi ascultători ai sfatului dumnezeiesc, de a urma Crucea lui Hristos. 


lată, stă în puterea noastră de a opri pe viitor ca ghilotina să nu mai nimicească 
atâtea vieţi nevinovate, ca mormintele să nu se deschidă pentru mii şi zeci de 
mii de vieţi zilnic; pentru ca sângele omenesc să nu mai curgă în pâraie... 


Toţi aceia care sunt vrăjmaşi Crucii lui Hristos sunt vrăjmaşii omenirii, sunt 
ucigători de oameni. 


Pe când foți creştinii, care sunt următori ai Crucii lui Hristos, sunt moştenitori 
ai binecuvântărilor lui Dumnezeu, ai păcii, belşugului şi fericirii. 


Fraților, să fim următori ai Crucii lui Hristos, să lepădăm patimile şi ispitele 
întunericului, şi vă asigur că, sub stindardul Crucii lui Hristos, omenirea în 
prezent şi în viitor, ca şi în trecut, va găsi înțelepciune, viaţă curată, înaltă cât 
idealurile cele mai sfinte şi fericire veşnică. Amin. 


(Protos. dr. Vasile Vasilache (din volumul "Dumnezeu este Lumină ” - Predici 
rostite la laşi între anii 1935-1939)) 


Părintele Arsenie Boca — Marele examen 


„Oricine voieşte să vină după Mine să se lapede de sine, să-şi ia crucea sa în 
fiecare zi şi să-Mi urmeze Mie '''(Marcu 8, 34 şi Luca 9, 23) 


- iată atâtea nume în lesătură cu crucea. Dar 
Libertatea cu atâta se plăteşte. 


Să depanăm litania acestei porunci şi condiția primă de-a putea urma pe lisus. 

A fi creştin înseninează mai mult decât apartenenţa ta doctrinară la creştinism. 
A crede în lisus înseamnă mai mult decât semnifică vorbele. Jafă ce 
însemnează: a te strămuta din tine în EL; 


- De altfel acesta şi e semnul că eşti un convertit al lui lisus: că te-ai 
dedicat Lui irevocabil. Toată vremea ta viitoare nu-i decât desfăşurarea clipei 
aceleia, decizia, a cărei bogăţie nu se mai termină. 


Până nu te-ai lepădat de tine eşti o fântână seacă; iar Jacă fe-ai lepădat de tine 
şi te-ai dedicat lui lisus, EI te-a schimbat în izvor de apă vie. Numai aşa poate 
sufletul să ajungă la sine însuşi, la el, cel adevărat: lepădându-se de sine şi 
strămutându-se în Dumnezeu. 


Nu ştiu pe lume o biruinţă mai mare, ca aceea de-a te lepăda de tine şi a ajunge 
liber; e trăirea libertăţii spiritului. „Adevărul vă va face liberi”. înţelegem deci, 
că fără această vamă a făpturii noastre vechi,stăteam în minciună, încolțiți de 
iluzii şi striviţi sub roțile necesităţii, fără ieşire. De aci ne scoate lisus. - Şi când 
se întâmplă aceasta ? 


- Când îl cunoaştem pe lisus ca inimă a inimii noastre, ca suflet al sufletului 
nostru. Il putem cunoaşte numai în iubirea şi bucuria pe care-o simţim când 
renunţăm la „eul” nostru şi ne aflăm faţă către faţă cu Dânsul. 


Noi ne făgăduim să-L urmăm pe lisus - în marea călătorie interioară a 
întoarcerii la Tatăl - şi, prin simpla noastră hotărâre, Providența divină 
realizează treptat această dorință a noastră. Aşa dăm de primul examen de 
admitere, examenul crucii. Până aci noi eram o sumă de dorinţi şi aranjamente 
pământeşti, care întunecau puţin - dacă nu mult - chipul lui lisus din viaţa 
noastră. 


Deci crucea e, la acest loc, o linie înainte a dorințelor noastre omeneşti, peste 
care coboară Dumnezeu o dungă de-a curmezişul. Providența, urmărind 
interesul nostru veşnic, trimite peste socotelile noastre corecturi divine. Toată 
această corectură o simţim ca pe-o experienţă de cruce. Trebuie să treacă 
puţină vreme de reculegere ca să pricepem că aşa cum „s-a întâmplat", a fost 
cel mai bine, iar nu cum am fi vrut „noi”, în vederea noastră îngustă. 
Suferinţa aceasta, care ne simplifică treptat viaţa, care ne pune condiţia crucii 
în faţă, e simbolul nesfârşitei posibilităţi de desăvârşire. 


ie se ste 


„Noi trăim în răstrişte, fuindcă suntem făpturi ale eului, care e aspru, strâmt la 
inimă şi care nu iradiază nici o lumină, iar pentru infinit e orb. Eul n-are decât 
zgomotele şi stridenţele sale; pe strunele sale nu vibrează niciodată muzica 
eternității. Suspine de nemulțumire şi descurajare, scânciri zadarnice după 
trecut, griji şi nelinişti pentru viitor, - astea-s care tulbură inimile noastre 
pipernicite, fiindcă nu ne-am găsit sufletele şi Duhul lui Dumnezeu încă nu S- 
a descoperit în noi. 


«Tată, şterge păcatele mele !» - căci păcătuind, omul ia în sine însuşi partea 
mărginitului. Păcatul e înfrângerea sufletului de eu. E un mijloc primejdios de 
păgubitor, în care omul riscă totul, ca să câştige foarte puţin. Păcatul întunecă 
adevărul şi tulbură vederea limpede a conştiinţei. în păcat căutăm plăcerile, 
nu fiindcă ele ar fi în adevăr vrednice de dorit, ci fiindcă aşa ni le prezintă 
lumina roşie a pasiunii. Dorim lucrurile nu fiindcă ele sunt mari în sine, ci 
fiindcă lăcomia noastră ni le înfăţişează exagerate şi cu aparenţă de mărire. 
Aceste exagerări şi falsificări de perspectivă ne tulbură la fiecare pas armonia 
vieţii. Pierdem măsura cea dreaptă pentru valoarea lucrurilor şi ne lăsăm rătăciţi 
de interese felurite şi contradictorii ale vieţii. 


Zadarnica trudă a omului de-a reduce toate elementele firii sale la o unitate cu 
Cel Preaînalt şi sub stăpânirea Lui - aceasta e ceea ce-l face să simtă chinul 


despărțirii lui de Dumnezeu şi să se roage cu înfocare: «O Dumnezeule, Tată, 
şterge toate păcatele mele ! Şterge rătăcirile eului!» 

Lumina dinăuntru e aceea care-i descoperă adevărata fiinţă. Când această 
lumină lăuntrică s-a aprins, atunci într-o clipă cunoşti că, pentru om, 
descoperirea lui Dumnezeu într-însul, este propria lui descoperire. Şi înspre 
acolo se îndreaptă aspiraţia lui: spre descoperirea sufletului său, adică 
descoperirea lui Dumnezeu în sufletul său. Omul se desăvârşeşte şi ajunge 
expresia supremă când sufletul lui se recunoaşte în veşnicie, - ceea ce e propria 
sa revelaţie. Adevărata restrişte a omului stă în faptul că nu izbuteşte deplin să- 
şi aducă la expresie propria-i fiinţă, că e tulburat de eul său şi-şi pierde vremea 
cu lucruri de nimic. 


lubirea de sine nu trece peste hotarele sale personale: ceea ce e mai preţios într- 
însul se întunecă şi adevărata lui fiinţă nu iese la iveală. Această aspirație după 
tiparul desăvârşit al fiinţei e înrădăcinată în om mai profund ca foamea şi setea 
şi ca patima de bogăţie şi slavă. Şi această aspirație nu e numai în el; ea e în 
adâncul întregii făpturi; e necontenitul impuls al revelației, duhul veşnicei 
descoperiri într-însul. Descoperirea nemărginitului în mărginit (Taina Bunei 
Vestiri, n.n.) nu se arată în toată plinătatea ei nici în cerul înstelat, nici în 
frumuseţea florilor. Numai în Sufletul omului. Căci aci Voința caută să se 
descopere în voinţa omului şi libertatea îşi ia răsplata supremă în jertfa lui 
liberă. 


Aci Dumnezeul nostru trebuie să-şi câştige intrarea. Aci vine EI ca oaspe, nu ca 
rege, şi de aceea trebuie să aştepte până-i îmbiat. Asupra sufletului omenesc 
Dumnezeu şi-a încetat stăpânirea, - fiindcă vrea să-i câştige iubirea. Da, 
Dumnezeu Stă în afară de eul nostru şi aşteaptă cu nerăbdare să-l deschidem 
uşa ferecată. Căci acest eu al nostru nu poate să-şi găsească sensul suprem, 
sufletul, şi să se unească liber cu Dumnezeu - decât prin iubire -, singura 
care-l saltă peste piedica din sine şi-l] Sstrămută în Dumnezeu. Acela, al cărui 
suflet s-a făcut una cu Dumnezeu, Stă în faţa oamenilor ca o floare supremă a 
umanităţii. în el îşi recunoaşte omul fiinţa lui adevărată; în el află 
descoperirea deplină a lui Dumnezeu, contopirea Voinţei supreme cu voinţa 
lui, contopirea iubirii veşnice cu iubirea lui. Noi vedem în el dorinţa Domnului 
împlinită; cea mai grea dintre piedicile descoperirii lui înlăturată; şi însăşi 
bucuria desăvârşită a lui Dumnezeu, ajunsă la cea mai strălucită expresie între 
oameni. în el ne apare întreaga lume omenească transfigurată de-o lumină 
dumnezeiască. Viaţa lui, înflăcărată de dragostea lui Dumnezeu, 
străluminează toată iubirea noastră omenească. 


Când un suflet omenesc trage cortina grea a eului şi stă faţă în faţă cu iubirea 
veşnică, e ca şi cum ai privi pe Maestru creând o lume nouă. 


Când viaţa omului iese teafară din rătăcirile eului şi-şi găseşte în suflet 
unitatea sa cu Dumnezeu, atunci conştiinţa veşniciei e un dat imediat al 
existenţei, tot aşa ca lumina într-o flacără. Toate conflictele vieţii se dezleagă. 
Toate contradicţiile se împacă; ştiinţă, iubire şi acţiune se armonizează. 
Bucuria şi durerea se contopesc în frumuseţe; plăcerea şi renunţarea se 
egalează în puritate; prăpastia dintre mărginit şi nemărginit se umple de o 
exuberantă iubire; fiecare clipă vesteşte pe Cel veşnic. Cel fără formă ne apare 
în forma florii şi a rodului; Cel fără de margini ne îmbrăţişează cu braţe de tată 
şi merge cu noi alături ca un prieten. Numai sufletul, singurul lucru indivizibil 
în om, poate să frângă orice graniţe şi să-şi cunoască înrudirea cu Cel 
Preaînalt. Câtă vreme n-ajungem la armonia lăuntrică şi la întregul ființei 
noastre, viaţa rămâne înăbuşită sub lucruri de nimic" ( 


După această litanie a unui fiu al Răsăritului, în căutarea sensului descojit de eu, 
să trecem la o analiză concretă a sensului crucii, a lepădării de sine, aşa cum le-a 
realizat lisus, şi ni le-a dat cale de urmat până la EI. 


Învățătura desăvârşită a lepădării de sine o avem deci de la : „Cel ce, în chipul 
lui Dumnezeu fiind, n-a ţinut ca la o pradă la egalitatea Sa cu Dumnezeu, ci 
S-a golit pe Sine, a luat chip de rob, făcându-Se asemenea oamenilor şi la 
înfăţişare dovedindu-Se ca un om. S-a smerit pe Sine, ascultător făcându-Se 
până la moarte - şi încă moarte de cruce" (Fihpeni 2,6-8). 


Aşadar desăvârşita lepădare de sine e totuna cu smerenia. lar cu aceasta s-a 
definit desăvârşirea, atunci când oarecine întrebă pe USII: „Ce e 
desăvârşirea ?” Sfântul răspunse: „O prăpastie de smerenie !" 


Prin urmare pe căile desăvârşirii lăuntrice nu poţi merge sporind, decât primind 
cu bucuria acestui rost, toate împotrivirile şi absurdităţile ce ni se întâmplă „în 
fiecare zi". Acesta şi e rostul pentru care Providența menţine contemporane şi în 
permanentă tensiune, grâul cu neghina, desăvârşindu-se întreolaltă, până la 
seceriş. 


Să luăm faptele simple: 

Într-o sâmbătă, în sinagogă: „Cărturarii şi fariseii pândeau pe lisus să vadă 
dacă face bine sâmbăta". - Era acolo un om cu mâna uscată. Şi văzându-L că 
face bine, „se umplură de nebunia urii şi unii cu alţii se vorbeau ce să-I facă 
lui lisus" (Luca 6,11). lată crucea formalismului sec. 


Intr-altă sâmbătă lisus trecea printre holde de grâu. Ucenicii au cules nişte spice 
şi le frecau în palme şi mâncau boabele. Oarecari din farisei, formalizându-se în 
apărătorul sâmbetei, îi ia la rost „că rreieră sâmbăta" (Luca 6,2). 


Când lisus ierta păcatele slăbănogului - condiţia neapărată a tămăduirii organice 
- pe care credinţa ajutorilor săi îl aduse prin acoperiş în faţa lui lisus, unii 
mârâiau în inimile lor că „acesta huleşte" (Marcu 2,7), iar aceştia erau cărturari, 
„numai Dumnezeu poate ierta păcatele" - ziceau ei. Nu-şi dădeau seama că 
lisus e Dumnezeu. încremeniţi în prejudecățile lor despre Iisus, gândul numai că 
e Dumnezeu, le-ar fi plesnit capul în bucăţi. 


Cu prilejul îndreptării lui Zacheu, mai marele vameşilor, de asemenea „cârteau" 
şi împotriva lui Zacheu şi împotriva lui lisus. Duhul lor, care-i muncea, mereu îi 
împingea să dea lecţii lui lisus. 


Dar nu numai tagma cărturarilor şi a fariseilor îi administra corecţii. Odată un 
oraş întreg I-a ieşit în întâmpinare, oraşul Gadara, spunându-l să plece de pe- 
acolo. Legheonul de draci striga în gura mare că lisus este „Fiul lui Dumnezeu 
celui Preaînalt" (Marcu 5,7) şi | se rugau să nu-i trimită în adânc, ci în turma de 
porci. Dar pare că alte legheoane de draci au intrat în gadareni, smintindu-i 
pentru porci împotriva lui lisus, încât drept mulțumire „tot oraşul" ieşi întru 
întâmpinarea lui lisus, dându-L afară din hotarele lor. (Matei 8,34). 


lată prin ce mare de venin avea lisus să treacă. 


Ce au oamenii aceştia împotriva lui lisus, că nici demonii nu l-au făcut atâta 
împotrivire câtă I-a făcut cenzura invidiei omului ? - Cred că nu altceva decât 
complicitatea în păcat, coalizată împotriva virtuţii şi împotriva oricui care 
îndrăzneşte să iasă un pas măcar din această complicitate. Or, lisus ieşise - nici 
n-a fost vreodată în complicitate cu păcatul; - totuşi, iubind pe păcătoşi, îi 
întindea acesteia (cenzurii invidiei n.n.) cursele divine ale iubirii. Au fost 
îndărătnicii şi fărădelegi împotriva lui Dumnezeu şi în Vechiul Testament, dar 
atâta coaliţie a veninului - şi curios: în numele legii, în numele lui Dumnezeu -, 
ca împotriva persoanei lui lisus nu s-a văzut vreodată. Oare de ce ? 


- Cred că explicaţia ar putea fi următoarea: Dumnezeu se făcuse şi om 
adevărat: Omul pe care-l voia Dumnezeu. Acest model li se impunea 
oamenilor cu tăria modestiei divine. Dar ei nu voiau să fie ca lisus. Nu voiau 
să fie dumnezei; ei voiau să fie „ei” - ei mai presus de Dumnezeu; potrivit cu 
impulsul cu care i-a răsturnat protivnicul împotriva lui Dumnezeu. Omul voia 
să fie singur el, el singur; eul vrea să fie ateu. lată ce sparge umanitatea în 
miliarde de hârburi: trufia originară, care dă lecţii lui Dumnezeu şi se desface de 
EI. lată oţetul şi veninul pe care avea să-l bea lisus cu mult înainte de-a I se da 
acestea pe cruce. 


Aceasta n-o poate face decât un lepădat de sine, un lepădat de viaţă. Unul 
desăvârşit de smerenie şi pârjol de iubire. 


Să urmărim puţin, cu documentare patristică, boala aceasta fără leac, care multe 
cruci prilejuieşte: 


Cenzura invidiei: 

„Invidiosul nu primeşte doctor pentru boala sa şi nu poate găsi leac 
tămăduitor pentru suferinţa sa, deşi Scriptura e plină de ele. El aşteaptă 
uşurarea bolii numai într-un singur fel: să vadă prăbuşindu-se pe unul din 
cei invidiaţi. Capătul urii lui este să vadă pe cel invidiat: din fericit nefericit, 
din norocos nenorocit. 


Pe unii oameni, cu totul protivnici, binefacerile îi îmblânzesc. Pe invidios 
însă, binefacerile mai mult îl înrăiesc. Cu cât invidiosul are parte de mai 
multe binefaceri, cu atât mai tare fierbe de ciudă, mai mult se supără şi se 
mânie. Mulţumind pentru darurile primite şi mai mult se cătrăneşte de 
purtarea binefăcătorului. Ce fiară nu întrec ei prin răutatea năravului lor ? 
Ce sălbătăciune nu depăşesc ei prin cruzimea lor ? Câinii, cărora li se aruncă 
0 coajă, se domesticesc; leii, cărora li se poartă de grijă, se îmblânzesc. 
Invidioşii însă, mai mult se irită când li se arată îngrijire şi atenţie. 


Rănile invidiei sunt adânci şi ascunse şi ele nu sufăr vindecare, ca unele ce s- 
au închis de durerea lor oarbă în ascunzişurile conştiinţei. Invidiosul e 
duşmanul propriei sale sănătăţi sufleteşti. Cel invidiat poate să scape şi să 
ocolească pe invidios, dar invidiosul nu poate scăpa de sine însuşi. Tu, 
invidiosule, duşmanul tău e în tine, vrăjmaşul ţi-e continuu în inimă; 
primejdia e închisă în adânc; eşti legat cu un lanţ neîndurat; eşti prizonierul 
invidiei şi nici o mângâiere nu-ţi vine în ajutor. A prigoni pe un om 
binecuvântat de Dumnezeu şi a uri pe cel fericit, iată o nenorocire fără leac." 
(III, „Despre invidie", P.G. 31 col. 376-7). 


Răbdarea răului, primirea umilinţei la care te supune, este, în lumea aceasta, cea 
mai uriaşă putere asupra răului. Chip de umilință desăvârşită ne-a dat lisus pe 
cruce. EI, Fiul Tatălui şi Slava, Dumnezeu adevărat, nu s-a împotrivit ateismului 
lui Iuda, ci a primit toate consecinţele lui. A primit să treacă prin cea mai de pe 
urmă umilire cu putință pe pământ; căci, ca un Dumnezeu, ştia ce putere are 
umilința. Răbdând bătăi, scuipări în obraz, cununa de spini, piroanele şi 
spânzurarea pe cruce, iar peste suflet hulirea celor fărădelege. Toate acestea nu 
erau crucea cea mai grea. Pe aceasta o avea la spate. Crucea mai grea, pe care 
era răstignit cu faţa, era neasemănata durere a milei Sale de oameni. Crucea 
aceasta n-o simte decât omul care nu se mai sminteşte de om, ci, înţelegându- 
1, nesfârşit îl iartă şi-i stinge veninul cu roua cerului din sufletul său. 


Oamenii aceştia, care boleau de răi ce erau, şi care nu pricepeau nimic din 
dumnezeirea lui lisus, reprezintă acea coaliție a veninului sufletesc contra 


Mântuitorului. Acei contemporani ai lui lisus, otrăviți de răutate, reprezintă 
culmea invidiei omeneşti contra sublimului. Căci de ce a fost invidiat lisus ? - 
Din cauza minunilor Sale printre cei sărmani şi oropsiţi, cei dintâi chemaţi la 
mântuire. „Flămânzii erau hrăniţi, hrănitorul duşmănit; morţii erau înviaţi, 
invidioşii mureau de ciudă. Demonii erau alungaţi, iar Celui ce le poruncea, 
oamenii îi întindeau curse; leproşii erau curăţiţi, şchiopii umblau, Surzii 
auzeau, orbii vedeau, iar binefăcătorul era prigonit. în cele din urmă au 
osândit la moarte pe Dătătorul vieţii; au bătut cu biciul pe izbăvitorul 
oamenilor”, şi au judecat la moarte pe Judecătorul lumii." (Sfântul Vasile cel 
Mare, „Despre invidie", P.G. 31. 377-C. trad. I. Coman.) 


Iar lisus şi pentru aceştia s-a rugat Tatălui de iertare. /ubirea aceasta de oameni 
- aşa cum Sunt -, şi care n-a avut niciodată vreo umbră de cădere, I-a pricinuit 
lui lisus o cruce neasemănat mai grea, pe care-o poartă şi de care se ţintuieşte 
cu fiecare din răutăţile noastre „de fiecare zi”, până la sfârşitul lumii. Şi noi 
suntem printre iudeii care-L pironeau pe cruce, - fiecare în veacul său, pentru că 
Iisus e în toate veacurile. 


Modelul, desăvârşirea lui lisus în ascultare şi în lepădarea de Sine, pentru 
iubirea de oameni, a ridicat între creștini şirul fără număr de cuvioşi şi buni 
biruitori mucenici, care, pentru dragostea Lui, erau fericiți să sufere şi ei chinuri 
înfricoşate de la necredincioşii vremilor lor. 


lată nebiruita armă: lepădarea vieţii noastre pe cruce, care a făcut pe Sfinţi. De 
dragostea lui lisus nu-i mai putea despărți nimic: nici frica de moarte, nici 
dragostea de viaţă. Aceştia, sfinţii, s-au arătat mai presus, nu numai de durere şi 
plăcere, ci au covârşit şi moartea şi viaţa. In ei se întâmpla şi moartea şi învierea 
lui lisus. 


Nouă, neputincioşilor, deşi cugetăm ale lumii şi ale vieţii în calea păcatelor, încă 
nu ne-a îndesat nimeni cununa de spini peste steaua din frunte şi nu ne-a bătut 
nimeni piroanele în tălpi. 

La noi nu sunt seninele sfinților. 

Dar zic însă, - Providența ştie hotărârea noastră - : cine vrea să urmeze lui lisus 
şi să se asemene cu EI, în cruce să se asemene, şi, cât poate cuprinde firea 


omenească, asemenea va fi ! 


Prislop, 27.111.49. 


135. Lepădarea de sine 
Este în noi o mică - uneori chiar mare - contrazicere. 


Este duhul iubirii de sine care jertfeşte oamenii şi duhul jertfirii de sine pentru 
iubirea de oameni. 


Amândouă vor să ne menţină în viaţă; decât că duhul iubirii de sine vrea să ne 
menţină în viaţa aceasta pământească, de cele mai multe ori prea stricată şi plină 
de păcat; pe când duhul jertfirii de sine caută să ne câştige viaţa cea fără de 
sfârşit şi cu desăvârşire sfântă. E o mică vrajbă în noi: între vremelnicie şi 
veşnicie, între sfinţenie şi păcat, între Dumnezeu şi diavol. 


Sunt două conştiinţe în noi, care, fiecare caută să câştige stăpânire asupra 
celeilalte: „conştiinţa eului” şi „conştiinţa religioasă” propriu-zisă. O 
conştiinţă că totul eşti tu şi faci ce vrei tu, nu atârni de nimeni, şi conştiinţa că 
atârni de Dumnezeu. Acestei situaţii de vrajbă îi zice Dumnezeu: „Cela ce 
voieşte să vină după Mine, să se lepede de sine, să-şi ia crucea sa în fiecare zi 
şi să-Mi urmeze Mie" 


Nu poţi urma pe Dumnezeu urmându-ţi ţie. Trebuie să alegi între tine şi 
Dumnezeu. E o alegere care te poate pierde; dar tocmai această pierdere pentru 
Dumnezeu te câştigă. Alegerea aceasta „dacă vrei” e darul libertăţii cu care a 
cinstit Dumnezeu pe om, făcând şi de el atârnătoare mântuirea Sa. Primul care 
a adus ştirea, i-a făcut conştienţi pe oameni de libertatea lor, este creştinismul. 


Libertatea este un excepţional de mare dar, însă, pentru cine se iubeşte numai pe 
sine, e tot aşa de mare primejdie. lubitorul de sine îşi înclină libertatea spre 
fărădelegi, la care ajunge rob şi din om neom. 


Libertatea îşi câştigă însă valoarea de mântuire numai dacă trece prin jertfă. 
Jertfa acelei iubiri de sine e vama ei de verificare. Liber ajunge numai cel ce se 
leapădă de toate şi în primul rând de sine. Ucenicii lui lisus sunt oameni liberi. 


Libertatea aceasta presupune o austeritate a vieţii. 


In împărăția religiei, libertatea nu e un concept abstract, ca în câmpul 
cunoaşterii în general, aci ea e o structură a omului devenit spiritual, străbătut de 
adevăr, încă din veacul acesta. Unul ca acesta, chiar de-ar tăcea, mărturiseşte 
înaintea oamenilor pe Iisus, Cel ce I-a făcut liber. 


Aceasta e ceea ce urmăreşte lisus, când ne cheamă să-l fim ucenici, începând de 
la libertate ! 


Prislop, Dumineca a III-a a postului - Marcu 8,34-38; 12.111.50 


Părintele Arsenie Boca - Semnul Crucii 


Creştinismul nostru ar fi în mare parte de neînțeles, dacă n-am considera şi 
realitatea personală a demonului, a îngerilor căzuţi. Credinţa noastră ar fi 
incompletă şi s-ar dizolva cu uşurinţă, dintr-o religie revelată, într-o doctrină 
umanitară, sau, în cazul cel mai bun, într-un raţionalism protestant, fără nimic 
supranatural şi personal. Dar nu e bună nici extrema cealaltă, care, fie că admite 
răul ca principiu paralel cu Dumnezeu, fie că vorbeşte de demoni mult prea mult 
decât merită în realitate. A nu admite existenţa personală a îngerilor căzuţi şi a 
nu recunoaşte influenţa lor asupra vieţii sufletului, asupra minţii cu deosebire, 
dovedeşte fie un raţionalism sec şi trufaş, fie o ignoranță a suficienţei de sine. A 
admite răul ca pe un principiu paralel binelui înseamnă că ne cufundăm în 
adâncuri neguroase de istorie, când n-aveam o revelaţie precisă şi deplină a 
realităților spirituale. Pentru vremea noastră, cu o revelaţie completă, a mai 
zăbovi pe lângă elemente perimate din istoria religiilor, fireşte că dovedeşte 
multă îndărăptare mintală. lar a îmblăti prea mult şi fără socoteală numele celui 
rău, fireşte că arată lipsă de socoteală, dacă nu chiar dezechilibrul minţii. 


De aceea, socotind piedicile mântuirii la justa lor valoare, spunem că în calea 
mântuirii sau a întoarcerii noastre Acasă se mai ridică o stavilă: vrăjmaşul 
însuşi, puterea răului în persoană, sau îngerul rău. Mândria lui nu poate răbda 
bătaie; acesta-i chinul păcatului său, că totuşi trebuie s-o capete. Deci, dacă a 
fost bătut când se lupta cu noi din afară, prin gura lumii, dacă a trebuit să fugă 
ruşinat, după zeci de ani de lupte dinlăuntru, din trup şi din suflet, atunci sufletul 
şi mintea, facându-se curate, îl prind în prezenţa nevăzută. Atunci, ne-maiavând 
ce face, vine în persoană să se războiască cu noi. De acum începe războiul 
minţii omului cu mintea cea vicleană, sau războiul nevăzut. Spre războiul acesta 
însă să nu îndrăznească nimeni, de n-a fost chemat de Dumnezeu cu rost de a 


ruşina puterea vrăjmaşă şi a mai întări neputinţa oamenilor spre război, căci nu e 
un război de glumă. 


Deocamdată să ne mulțumim a şti că asupra diavolului avem aceste trei arme: 
despre care zice WES: 
că: "Armă mai tare în cer şi pe pământ nu avem, ca numele lui Dumnezeu”. 


Iar a doua armă pe care o avem împotriva puterii vrăjmaşe este Sf. Cruce 
(Corinteni, 18). (Aş întreba pe cei ce nu au cruce: cu ce semn vă apăraţi voi de 
diavol?) Ei însă n-au semn, că nu-i lasă să-l facă. Nu în zadar semnul Crucii îl 
numeşte Biserica: "Armă nebiruită asupra diavolului, Crucea Ta ne-ai dat". 


Iar a treia armă de apărare este smerenia sufletului. Deci chiar în ceasul 
tulburării tale, să zici în adâncul inimii: "Pentru păcatele mele pătimesc 


acestea, Doamne, izbăveşte-mă de cel rău”. Și întoarce-te cu inimă bună către 
Dumnezeu, orice gânduri rele ai avea, pălmuindu-ţi mintea, căci vede Tatăl 
osteneala fiului şi nicidecum nu-l lasă. 


(din Cărarea Împărăției — Părintele Arsenie Boca) 


Părintele Ioanichie Bălan — Predică la Duminica a III-a din Postul mare - 
Despre Sfânta Cruce şi suferința omenească 


Duminica a treia a marelui Post se numeşte „Duminica Sfintei Cruci”. Sfinţii 
Părinţi au rânduit ca la jumătatea Postului mare să se scoată Sfânta Cruce, 
pentru ca, privind spre ea credincioşii, să nu slăbească în osteneala postului, 
ci, aducându-și aminte de patimile Domnului cele de bună voie, să se 
întărească mai mult în rugăciune şi înfrânare în cealaltă jumătate a Sfântului 
Post. Pentru că Sfânta Cruce are acest dar de a mângâia, a întări şi îmbărbăta 
pe credincioşi în orice împrejurări, şi mai ales în osteneala faptelor bune. 


Dar Crucea lui Hristos nu numai în marele Post stă între noi, ci mereu ea este 
în inimile noastre şi ne întăreşte cu puterea ei în toate necazurile vieţii 
omeneşti. 


Multe sunt simbolurile Sfintei Cruci în creştinism. 


4 Crucea este steagul şi semnul de biruinţă al creştinătăţii, 

+ este arma cea mai tare a creştinismului, 

4 este calea mântuirii, 

+ Jertfelnicul răscumpărării, 

+ Prestolul împăcării omului cu Dumnezeu. 

+ Crucea este arma de apărare a creștinului, 

4 scut împotriva vrăjmaşilor, 
ancoră a credinţei, 

+ toiag al răbdării, 

+ măsură a dragostei lui Dumnezeu, 

+ stâncă a nădejdii. 

4 Crucea este podoaba bisericilor, înfrumusețarea caselor, semnul 
călătoriilor, ruşinarea păgânilor, îmbărbătarea creştinilor. 


+ lar după ORION, Crucea înseamnă lungimea, 


lățimea şi înălțimea dragostei lui Dumnezeu în lume. 
Dar Sfânta Cruce mai are un înţeles mult mai de taină. 


+ Cuvântul Cruce înseamnă întotdeauna suferinţă, jertfă, lacrimi, 
osteneală, răni, spini, izgoniri, bătăi, boli, dureri. 

4 Crucea înseamnă suferință, dar nu suferința care omoară, ci care dă 
viață. 

+ Crucea înseamnă suferință, o suferinţă din dragoste, fără cârtire, fără 
murmur; 

4 înseamnă sacrificiu pentru binele şi mântuirea altora; 

4 înseamnă a te uita pe tine şi a face totul pentru pacea şi mulțumirea 
aproapelui tău. 


Ce nobil şi dumnezeiesc este acest ideal creştin! Şi cine a dus mai întâi această 
Cruce şi cine a suferit mai mult pentru noi, decât Bunul nostru Mântuitor — lisus 
Hristos?! 


Deci nu florile şi busuiocul, nu aurul şi argintul sfinţesc şi dau valoare Crucii, ci 
rănile Domnului şi Sângele Lui cel prea curat care s-a vărsat pentru noi. Aşadar, 
când privim spre Sfânta Cruce, să nu admirăm pietrele ce o împodobesc, ci să 
distingem picăturile de sânge care o sfinţesc, să înţelegem lacrimile străbunilor 
noştri care de două mii de ani o stropesc, să cunoaştem buzele părinților noştri 
care au sărutat-o cu atâta credinţă şi evlavie! 


Dacă cuvântul Cruce înseamnă suferinţă, apoi a suferi înseamnă a lua 
Crucea şi a urma lui Hristos (Marcu 8,34) în toată viaţa, prin fapte bune, prin 
pocăință . Cât despre rolul suferinţei în viaţa creştinilor, acesta este nespus de 
mare. 


Nimeni nu se poate mântui fără osteneală, fără lacrimi, fără suferinţă. 
Aceasta este crucea vieţii şi acesta este drumul ei. Cine ocoleşte calea crucii, 
cine vrea să dobândească Raiul fără suferinţă, fără necazuri, acela este fur şi 
tâlhar, şi partea lui cu tâlharii o va pune. lar noi să rămânem cu Hristos. 


Dar suferinţa mai are şi alt rost; 


+ ea este cel mai mare dascăl şi pedagog al omului. Lipsa, necazul, boala, 
suferința de orice fel, toate ne vorbesc de Hristos, ne amintesc de 
biserică, de moarte, de judecata viitoare. 


4 Suferinţa smereşte cel mai mult pe creştin, îl învaţă să se roage, îl sileşte 
să ierte pe fratele lui, îl trimite cât mai des la biserică, îi dă lacrimi de 
pocăință, putere la post, îndemn la spovedanie. 

4 Suferinţa este cel mai îndrăzneţ apostol al tuturor vremurilor. Fără de 
glas ea propovăduieşte pe Hristos. Căci acolo unde nu intră cuvântul 
Evangheliei, intră glasul suferinţei. Acolo unde nu poate ajunge preotul, 
păşeşte necazul, şi ce nu poate face preotul, iată că face suferinţa. 


lată cât de mari sunt foloasele suferinţei în creştinism. Ba suferinţa se trimite 
omului de multe ori şi drept canon de ispăşire pentru păcatele sale. Afară de 
aceasta, suferinţa îl lămureşte pe om, îl face mai tare în credinţă, mai curajos 
în ispite, mai răbdător în necazuri. 


Aţi văzut bobul de tămâie? Cât timp stă în dulap nimeni nu ştie de el. Dar dacă 
se pune pe cărbuni aprinşi, umple casa de parfumul său. La fel şi busuiocul. Cât 
stă pe raft, miroase puţin, dar dacă se freacă în palmă, peste tot revarsă bună 
mireasmă. Aşa este şi creştinul. Neispitit, nu are multă valoare. Dar încercat în 
focul ispitelor, se face tuturor pildă de răbdare şi vrednic de mari cununi în 
ceruri. WEISS spune că pe măsura necazurilor ce le răbdăm, pe 
aceeaşi vine şi harul Duhului Sfânt peste noi. 


Dar suferinţa — ca o încoronare a celui ce-l duce crucea — naşte în inima omului 
o mare bucurie dumnezeiască. Şi precum o mamă în chinurile naşterii se 
întristează, dar după aceea se bucură căci s-a născut un om în lume, tot aşa şi 
creştinul. 


În vremea încercării, în focul bolilor, în iureşul ispitelor, nu simte multă 
bucurie, dar după ce a trecut necazul, se veseleşte cu duhul, căci a putut şi el să 
ducă Crucea lui Hristos. Căci cine nu suferă aici puţină vreme, va suferi dincolo 
veşnic. 


Acest lucru îl spune şi proorocul David, zicând: „Toiagul Tău şi varga Ta, 
acestea m-au mângâiat” (Ps. 22,5). Toiagul închipuieşte ispitele cele grele de 
purtat, iar varga, pe cele iuți, ca ocările, bătăile, ispitele trupeşti, etc. Şi cine 
rabdă toiagul bolilor, al sărăciei sau varga ispitelor dinăuntru, acela mare se va 
chema la Dumnezeu şi Duhul Sfânt îl va mângâia în durerea lui. Pentru că nu ia 
cununa biruinţei decât numai acela care va răbda toată viaţa, după cum ne spune 
Domnul: „Cine va răbda până la sfârşit, acela se va mântui.” (Mat, 10,22). 


Omul însă aproape întotdeauna fuge de crucea suferinţei, de boli, de bătrâneţe, 
de copii mulţi, de lipsă, de ocările aproapelui său. EI vrea să trăiască, dar să nu 
sufere. Vrea să fie fericit şi pe pământ şi în cer. Vrea să fie creştin, dar să nu 
ducă Crucea lui Hristos — însă acest lucru nu se poate. 


Să rămânem lângă Crucea Domnului nostru! Acolo unde ne este Păstorul, 
acolo să mergem şi noi. lar dacă El ne ceartă cu măsură, să răbdăm toate 
pentru a noastră mântuire. Nimic nu vine peste noi fără ştirea Lui. Și 
niciodată nu ne va ispiti EI peste puterile noastre. Ci pe măsura necazului, ne 
va da şi darul răbdării şi cununa mântuirii. 


Deci noi, credincioşii, suferim pentru că vrem să-i urmăm lui Hristos. Suferim 
pentru că prin suferinţă ni se iartă mulţime de greşeli. Suferim pentru că 
suferinţa ne învaţă a ne ruga, a ne uni unii cu alţii, a ne pune nădejdea 
numai în Dumnezeu. 


Fiecare să îşi ducă crucea pe care şi-a ales-o sau i-a rânduit-o Dumnezeu. 
Fiecare, la locul său, să-şi poarte crucea sa, căci fiecare om are pe pământ partea 
sa de suferinţă. 


Pentru mântuirea lumii şi a oricărui om, este nevoie de multă suferinţă. Iar cine 
caută altă cruce, mai uşoară, acela este asemenea lui luda vânzătorul, care s-a 
lepădat de Domnul. 


lată, Crucea stă în mijlocul Bisericii, pe Sfintele Altare, la răspântii de drumuri 
şi este închipuită în fiecare om şi fir de floare. Dar avem datoria ca ea să 
strălucească şi în casele şi la piepturile ca şi în inimile noastre. Să purtăm toţi cu 
mare cinste crucea în casele noastre, la piepturile noastre. Nimănui să nu-i 
lipsească Sfânta Cruce! 


Nu este creştin acela care se ruşinează de Crucea Domnului. Însemnaţi-vă cu 
semnul crucii când plecaţi şi când vă întoarceţi de la drum. Crucea să facă 
începutul şi sfârşitul a tot lucrul în viaţa noastră. Dar avem datoria să o facem 
dreaptă pe feţele noastre. Este o ruşine pentru noi, creştinii ortodocşi, să nu ştim 
să facem cum trebuie semnul Sfintei Cruci. Mai bine o cruce dreaptă într-o zi, 
decât zece strâmbe şi făcute în grabă într-un minut. 


Și acum, să urcăm cu bucurie celelalte trepte ale Postului Mare. Nimeni să nu 
fie trist, nimeni rob al păcatului, nimeni să nu se uite înapoi, ci înainte, tot 
înainte spre Hristos cel răstignit şi înviat. 


Iar dacă ispitele, nevoile, bolile, vrăjmaşii se vor înmulţi asupra noastră, să nu 
slăbim, ci să aruncăm lemnul crucii în vâltoarea necazurilor şi îndată apele se 
vor linişti, vrăjmaşii se vor potoli, şi cursele se vor sfărâma. /ar noi, de bucurie, 


căzând înaintea Crucii lui Hristos, să o sărutăm zicând: » 

Pr. Sofian Boghiu - Sfânta Cruce - semnul iubirii lui Dumnezeu pentru noi 


Crucea reprezintă suprema iubire a unuia pentru altul şi suprema iubire a fiilor 
pentru neamul lor. Crucea însemnează că mergi până la moarte, de bunăvoie, 
pentru ceilalți. 


Crucea reprezintă pentru noi - pentru creştini, pentru poporul care îşi face 
semnul înainte de orice faptă şi la toate rugăciunile - suprema iubire a unuia 
pentru altul şi suprema iubire a fulor pentru neamul lor. Crucea însemnează că 
mergi până la moarte, de bunăvoie, pentru ceilalți. 


Hristos, prin cruce, a mers de bunăvoie până la moarte pentru noi, ca să învingă 
moartea. Numai primind crucea de bunăvoie, nu silit, ci din iubirea supremă 
pentru celălalt, numai aşa capeţi şi tu viaţă veşnică şi te înalți spre desăvârşire, 
prin unirea cu Hristos, ajutându-i şi pe ceilalți să facă aceasta. 


Crucea este semnul iubirii dintre noi şi semnul iubirii lui Dumnezeu pentru 
noi. Ridicând aceste cruci, manifestaţi hotărârea de a vă iubi neamul, de a vă 
iubi unul pe altul, de a lupta pentru unitatea poporului nostru până la moarte. 


(Pr. Sofian Boghiu, Smerenia şi dragostea, însușirile trăirii ortodoxe, Ediţia a 
II-a revizuită și adăugită, Fundaţia Tradiţia Românească, Bucureşti, 2002, p. 
250) 


Pr. lect univ. dr. Constantin Necula - Predică la Duminica a III-a a 
Sfântului Post - a Crucii 


"Străluceşte, Cruce a Domnului..." 


Poate că în nici un alt context teologic nu se face mai înţeleasă Crucea cea plină 
de daruri a Mântuitorului Hristos cum se face în contextul acestei Săptămâni, 
care poartă Crucea ca miez (săptămâna "Stavrofora”) şi - ca în cealaltă 


săptămână, aceea numită a Patimii, Paşte al Crucii - se face, prin semnul cel 
puternic al izbăvirii, trecere din lumea păcatului, prin pustia căutării, în 
preaplinul Împărăției celei Cereşti. 


Toată tensiunea duhovnicească prin care trecem acum, deja pe calea postului, 
oarecum obosiţi de nevoinţe, dezorientaţi de atâta plinătate a harului câtă se 
revarsă prin Biserică spre noi, atunci când n-am făcut pregătirea necesară a 
trupurilor şi a sufletelor spre a primi această chemare a Postului, această vocaţie 
a postirii... Căci dincolo de toate ale Postului, darul cel mai de preț pe care-l 
primim de la Dumnezeu este însuşi Postul, masa la care împăratul, 
chemându-ne, ne voieşte "ai Săi”, oamenii Lui... De-aceea şi emoția aceasta a 
întâlnirii cu Sfânta Cruce naşte, la mijloc de Post Mare, starea de har şi bucurie 
a mergerii mai departe. 


Cântarea liturgică este aceea care ne îndeamnă spre o astfel de exegeză 
bucuroasă a sărbătorii: "Acum oştile îngereşti însoțesc lemnul cel cinstit cu 
bună cucernicie, înconjurându-l, şi cheamă pe toţi credincioşii la închinare. 
Deci veniţi cei ce vă luminaţi cu Postul, să cădem la el cu bucurie şi cu frică, 
strigând cu credinţă: Bucură-te, cinstită Cruce, întărirea lumii!” (Stihira 1 
podobică a Vecerniei). 


lar sensul adânc al Evangheliei pe care o vom străbate îl vădeşte tot textul 
liturgic: "Incuiat-a şarpele prin lemn Edenul cel de demult, iar lemnul Crucii 
l-a deschis tuturor celor ce voiesc să se curăţească prin post şi prin lacrimi. 
Deci văzându-l pe acesta pus înainte, veniţi, credincioşii, să cădem la el cu 
frică, strigând: Deschide, Cruce, porţile cerurilor, celor ce te cunosc pe 
tine..." (Stihira III podobică a Vecerniei) 


Că transformarea pe care o propune prezenţa Sfintei Cruci în inima creștinului 
nu este una de suprafaţă, doar o ştim fiecare dintre noi în parte. Spre trecerea 
aceasta dinspre creştini utopici spre creştini făptuitori ne cheamă cântarea 
liturgica, tâlcuitoare adâncă a cuvintelor Evangheliei zilei (Mc 8, 34-38 şi 9, 1). 
"Străluceşte, Cruce a Domnului, luminatele fulgere ale harului tău în inimile 
celor ce te cinstesc pe tine şi cu dragoste dumnezeiască te primesc, ceea ce eşti 
de lume dorită, prin care a trecut mâhnirea lacrimilor, din cursele morţii ne- 
am izbăvit şi la veselia cea neîncetată ne-am mutat. Arată bunăcuviinţa 
frumuseţii tale, dăruind răsplătirile postirii robilor tăi, celor care cer cu 
credinţă ocrotirea ta cea bogată şi mila ta cea mare” (Stihira I a Crucii). 


Spuneam, tâlcuind Duminica Ortodoxiei, că umplerea de bucurie a lumii este 
starea de ortodoxie plenară, transfiguratoare. lar Duminica aceasta arată că 
umplerea de veselie transfigurătoare a lumii începe prin urcarea pe Cruce a 
fiecăruia dintre noi, cei ce ne socotim creştini, adică ai lui Hristos. lar Postul se 
vădeşte o astfel de cale de comutare în tensiunea ocrotitoare şi milostivă a 
Crucii. A Crucii care se "revarsă" către noi prin razele sale, pentru că nu poartă 
moartea, ci viaţa, pentru că, înainte de a fi unealta pe care să ne răstignim 
pornirile noastre, este altarul theopathiei, dumnezeieştii pătimiri. 


"Hristoase, Dumnezeul nostru, Cel Ce ai primit răstignire de bunăvoie spre 
Învierea cea de obşte a neamului omenesc şi prin trestia Crucii, sângerându- 
Ți degetele cu vopsele roşii, Te-ai milostivit a iscăli pentru noi, ca un împărat, 
cele ce sunt de iertare; nu ne trece cu vederea pe noi, cei ce suntem 
ameninţaţi iarăşi cu depărtarea de Tine” (Slava Vecerniei). 


Intru aceasta stă mai ales adâncimea şi lărgimea Crucii, căci, pătimind pe ea 
Hristos, toate se umplu de raza învierii care izvorăşte din lemnul-lumină al 
Crucii. De aici, şi icoana restaurării integrale, prin Cruce, a lumii: "Văzându-Te 
toată făptura răstignit pe Cruce gol, pe Tine, Făcătorul şi Ziditorul tuturor, S- 
a schimbat de frică şi s-a tânguit; soarele şi-a strâns lumina şi pământul S-a 
clătinat, pietrele s-au despicat şi catapeteasma templului S-a rupt; morţii din 
morminte S-au sculat şi Puterile îngereşti s-au spăimântat, zicând: O, 
minune! Judecătorul Se judecă şi pătimeşte voind, pentru mântuirea şi 
înnoirea lumii” (Slavă... Și acum... a Litiei). 


O restaurare în care suntem cuprinşi şi noi - eu, tu, celălalt şi celălalt de lângă el 
-, căci nici unul nu-i suntem indiferenți lui Hristos. Şi, ca să ne fie la îndemână, 
Domnul umple de har în primul rând locurile credinţei noastre, căci dimineaţa, 
la Utrenie, auzim repetat: "Cu lemnul a golit întâi vrăjmaşul Raiul, pentru 
mâncare aducând moarte; iar lemnul Crucii, înfigându-se în pământ, a adus 
oamenilor îmbrăcăminte de viaţă şi toată lumea s-a umplut de toată bucuria. 
Pe care, văzând-o pusă spre închinare, împreună Să Strigăm lui Dumnezeu, 
popoare, cu credinţă: Plină eşti de slavă, casa Lui!” (Sedealna Crucii, glas 8). 


Tot textul tricântării o întăreşte: “Ziua aceasta este a închinării cinstitei Cruci, 
veniţi toţi la dânsa! Că revărsând razele cele luminoase ale Învierii lui 
Hristos, le pune înainte. Să sărutăm deci toţi, sufleteşte bucurându-ne!" 
(Cântarea 1. 11) 


Din această prezenţă a Învierii, în fibra sa - fizică şi duhovnicească -, Sfânta 
Cruce se personifică, se personalizează: "Arată-te, Crucea Domnului cea mare; 
arată-mi acum dumnezeiescul chip al frumuseţii tale; că strig către tine ca şi 
către o însuflețită şi te sărut" (Cântarea 1, [I]). 


De aceea, în planul mântuirii, identificăm în Cruce un aspect euharistie plenar: 
"ALL rai S-a cunoscut Biserică, ca şi cel mai dinainte, având lemn purtător de 
viață Crucea Ta, Doamne, din care, prin atingere, luăm nemurire” (Cântarea 
a 5-a, IV). 


Iar în alt loc, ceva mai înainte, canonul Utreniei ne zice: "Astăzi s-a împlinit 
cuvântul proorocului; că iată, ne închinăm la locul unde au Stat picioarele 
Tale, Doamne. Şi, gustând din lemnul mântuirii, am aflat mântuire din 
patimile păcatelor... ” (Sedealna a III-a, glas 6). 


Cu alte cuvinte, Crucea se face poarta de intrare în împărăţia Liturghiei, ea 
însăşi poartă şi regat al Împărăției Cerurilor. Centrată pe Euharistie, adică pe 
Hristos, teologia Crucii irumpe de umplerea cu duh a lumii, prin Înviere. 
"Curăţirea cu post” şi "căldura inimii” (cf. Cântare 5, II) sunt aripile de 
efort uman pentru împlinirea dorinţei de mântuire. O să spuneţi că nimic, sau 
aproape nimic, nu pare a fi legat de textul evanghelic al zilei Duminicii acesteia. 
lar eu am să vă spun că prea ades superficializăm conţinutul credinţei noastre, 
cum prea ades superficializăm tâlcuirea Scripturii. Astăzi, textul liturgic ne-a 
obligat să reconstituim, puţin câte puţin, conţinutul de lumină al Crucii, pe care 
Hristos ne îndeamnă să o purtăm. Şi să înţelegem împreună greutatea de har a 
cuvintelor pe care Cuvântul le-a rostit intru desăvârşită cunoştinţă de Sine. Să 
nu ne mai permitem a ne juca nici cu rostirile, nici cu făptuirile, atunci când este 
vorba de Cruce, de purtarea ei, de umplerea lumii cu mântuirea ei. Căci, în fond, 
Evanghelia zilei la această mucenicie, a purtării Crucii în mijlocul lumii - care 


se leapădă tot mai lesne de ea - ne îndeamnă. Nu-i vorbă, aşadar, de un simplu 
gest, superficial, şi făcut în grabă, ci de o aşezare pe Cruce cu Hristos, de dragul 
izbăvirii din moarte. Cântând, ca la o nuntă deplină, cu bucurie: "Nu mai 
păzeşte încă sabia cea de văpaie uşa Edenului, că într-însa a venit minunată 
legătura, prin lemnul Crucii. Acul morţii şi biruinţa iadului s-au alungat, că 
de faţă ai stat, Mântuitorul meu, strigând celor din iad: Intraţi iarăşi în Rai!" 
(Condac, glas 7). 


Aceasta, neuitând niciodată că "trei cruci a înfipt Pilat în Golgota: două 
tâlharilor, şi una Dătătorului de Viaţă. Pe care, văzând-o iadul, a zis celor de 
jos: O, slugile mele şi puterile mele, Cine este Cel Ce a înfipt piron în inima 
mea? Cu sulița de lemn m-a împuns fără de veste şi mă rup. La cele 
dinlăuntru ale mele mă doare, pântecele meu se chinuieşte, simţirile-mi 
tulbură duhul şi mă silesc a lepăda din mine pe Adam şi pe cei din Adam, 
care îmi Sunt daţi prin lemn; că lemnul pe ei iarăşi îi duce în Rai!" (Icosul 
Utreniei) 


Triodul acordă Crucii nu doar o zi, ci o săptămână întreagă, în textele acestui 
filon de duh aflându-se o seamă adâncă de texte care, în multe feluri, 
lămuresc cinstea ce se cuvine Sfintei Cruci, aşa după cum ea izvorăşte şi din 
Sfânta Scriptură. Că unii ne îndeamnă să nu ne închinăm Crucii şi nici să ne 
însemnăm cu ea, că fug de Taine şi de lucrarea preoţiei sacramentale, de post, 


de rugăciune, de tămâie... este adevărat. Şi mă întreb cu care se aseamănă, căci 
este unul care fuge de Cruce, de Taine, de tămâie, de lucrarea sfinţitoare a 
Bisericii... 


Nouă ne este a zice - cum se încheie şi Sinaxarul acestei Duminici stavrofore - 
"prin puterea Crucii, Hristoase, Dumnezeule, păzeşte-ne de ispitele celui 
viclean, invredniceşte-ne să ne închinăm dumnezeieştilor tale Patimi şi 
Învierii celei purtătoare de viaţă, ducând la capăt cu uşurinţă calea acestui 
post de patruzeci de zile, şi ne miluieşte pe noi, ca un singur bun şi de oameni 
iubitor. Amin”. 


(Extras din cartea: Pr. Lect Univ. Dr. Constantin Necula - Iubesc, Doamne, 
ajută neiubirii mele...) 


Pr. Constantin Necula - Duminici în dar: Predici şi gânduri - „Oricine 
voieşte să vină după Mine” 


ai aa 


(Marcu 8. 34-38; 9. 1) 


În urcuşul duhovnicesc pe care îl propune Postul cel mare, Duminica a 3-a, a 
Sfintei Cruci, vine să ne dăruiască sprijin şi întărire, aşa cum o fântână cu apă 
limpede dă răcoare şi astâmpără setea celui plecat la drum lung şi obositor, dar 
care ştie că la capăt îl aşteaptă o răcoare şi o astâmpărare de sete cu mult mai 
minunată. 


Domnul ne cheamă ca împreună cu ucenicii Săi să ne lepădăm de noi, să ne 
luăm crucea şi să mergem după EI, urmându-L, punându-ne sufletul pentru EI şi 
pentru Evanghelie. Nu aşa cum ni-l punem în afacerile personale sau în 
„luptele” noas- 

tre cotidiene, ci ca pentru darul cel veşnic care este Împărăţia lui Dumnezeu. 


Sufletul nostru... Atât de des uitatul şi nehrănitul nostru suflet... Atât de des 
vândutul nostru suflet... Atât de bolnavul nostru suflet... Cel care valorează cât 
toate carierele şi averile noastre, cât toate avuţiile trecătoare ale unei vieţi 
trecătoare. Sufletul nostru, nemuritorul. 


Evanghelia din Duminica aceasta ne arată cât de importantă este asumarea 
crucii de către fiecare dintre noi şi, în aceeaşi vreme, ne obligă ca atunci când 
socotim crucea noastră personală prea grea, să luăm aminte la Crucea lui 
Hristos, mereu şi mereu mai greu de purtat decât toate crucile noastre însumate 
ŞI înmiite. 


Crucea-Altar pe care Domnul moare spre a ne cuprinde, în braţele-l deschise pe 
noi, pe toţi. Crucea care, cu lumina ei, umbreşte moartea. Crucea din care izbuc- 
nesc razele învierii Domnului, cea care - buzdugan împurpurat cu Sângele 
Fiului lui Dumnezeu, sfarmă porțile de aramă ale iadului, ne înalță de pe pământ 
la Cer. 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 


Pr. Constantin Necula - Braţul de făptuire al Crucii (Marcu 8.34-38; 9.1) 


Edoxologia.ro 


Domnul Hristos cheamă cu simplitate nu doar pe apostoli: „Oricine voiește să 
vină după Mine, să se lepede de sine, să-şi ia crucea şi să-Mi urmeze Mie” 
(Marcu 8.34). O chemare la libertate în tot ceea ce înseamnă ea. Inclusiv în 
democraţiile ce se voiesc moderne. A urma lui Hristos este, așadar, mai presus 
de orice, un semn de libertate. Care nu poate fi îngrădită. Nici măcar de cei care 


nu cred în lisus Hristos. O pot aşterne pe hârtie, o pot urmări cu obstinaţie, dar 
nu o pot sublima. Pentru că urmarea lui Hristos naşte şi un adânc de rezistenţă la 
tot ceea ce nu este viață în mărturisire. 


Chemarea întru libertate este continuată astfel: „Căci cine va voi să-şi scape 
sufletul și-l va pierde, iar cine va pierde sufletul său pentru Mine şi Evanghelie 
acela îl va scăpa” (Marcu 8.35). Sunt cuvintele Celui care ştie totul despre suflet 
şi nemurirea lui, despre modul în care sufletul se crește în libertate şi ascultare. 


Ştie Domnul şi am aflat şi noi tot mai mult în ultimele zile că omului nu-i folo- 
seşte la nimic să câştige lumea toată, dacă își pierde sufletul. Un suflet hămesit 
de foamea după Dumnezeu. Chiar când mintea celui ce-l are neagă aceasta și se 
aruncă în tot felul de blasfemieri orgolioase, sufletul ştie. Ştie că e parte din 
darul lui Dumnezeu pentru veşnicia lumii şi incredibila sa putere de conservare. 
Pentru că este legat în mod nemijlocit de Creatorul său. Care poate fi negat, dar 
nu anulat de mediocritatea încrâncenată a purtătorului de suflet. Omul. 


Cât de inspirat scrie despre aceasta William Shakespeare în comedia Măsură 
pentru măsură (Actul II, Scena II), atunci când pune în gura Isabelei cuvintele 
acestea despre nebunia omului trufaș şi muritor: „...învelit în mărunta lui forță/ 
trecătoare/ Neştiind nici lucrurile de care e sigur,/ El, din esența oglinzii fiind/ 


Se scălâmbăiază ca o maimuţă/ furioasă/ Dinaintea cerurilor, de plâng și îngerii” 
(Măsură pentru măsură, LiterNet, 2012, în traducerea Ioanei Ieronim, pp. 73- 
74). 


De aceea Hristos Domnul ne pune la îndemână Crucea Sa. Întregul exerciţiu de 
încredere în noi, purtătorii de libertate în curaj. A-ţi lua crucea înseamnă, în cele 
din urmă, a-ţi asuma pe veşnicie vocaţia. Să asumi moartea ca pe o vocaţie din 
care nu te poate desprinde... moartea. Este o astfel de vreme. Am spus-o şi în 
cuvântul din Duminica trecută (nevoia de prieteni) şi o voi spune mereu, chiar 
de nu o voi mai rosti mereu: e vremea rodirii vocaţiilor autentice! A alegerii 
brațului de făptuire al Crucii lui Hristos. Care nu este numai Altarul izbăvirii 
noastre din moarte şi păcat, ci şi puntea care unește lucrarea duhovnicească a 
oamenilor într-o împreună-lucrare aprinsă de har. Taina Crucii devine astfel 
taina comunității umane. Fără această așezare în jertfirea pentru celălalt sensul 
creştin al mărturisirii, este doar simplă chestionare sociologică, iar Biserica nu-i 
alta decât un sindicat motivat de interese. 


Pentru a lumina crucea în mijlocul comunităților noastre e nevoie de noi. De 
propria noastră jertfă. Nu de moarte. Ci de viață. Căci acum, contrar oricărui 
război, nu ni se cere să murim pentru familie şi Ţară, ci să trăim, să creştem în 
noi curajul de a gândi viaţa pe mai departe. 


În spitalele devenite cetăţi de refugiu s-au născut copii şi au murit oameni în 
ultimele zile. Ca în toate zilele vieții noastre. Oamenii au plâns şi s-au bucurat. 
Au gemut de durere şi au zâmbit izbăviţi de ea. Crucea vieților noastre este mult 
mai amplă decât ne-o închipuim. Ne cuprinde pe toți. Inclusiv pe cei care bat- 
Jocoresc crucea ori se leapădă cu uşurinţă de ea. Ori cei pe care crucea îi încurcă 
în băsmuirile lor. Căci Domnul ne spune că ea este Exerciţiu de Libertate şi 
asumare a faptei responsabile. Oricât de mici ar părea dinaintea celor care - 
mereu şi mereu - se laudă că ar putea face mai bine toate. Au soluții mai 
importante decât cele care există. E drept că nu au nici o responsabilitate şi nici 
nu şi-ar asuma-o. Căci zona de comoditate personală este raiul lor. Răsucitul lor 
spațiu de virtuozitate virtuală fără nici un temei în virtute ori împlinire în real. 


Crucea este simbolul deplin al Realităţi Binelui care înfrânge răul. Al Vieţii 
care dărâmă locuința morții. Al făptuirii care dărâmă pălăvrăgeala. Adică este 
simbolul momentului României de acum. Fără braţul de făptuire asumată, înca- 
drată în decenţa lucrului de echipă şi susținută de comunitate, făptuirea aceasta 
agită, construiește ştiri cu glas pițigăiat de importanţa reporterului, nu ştirii pro- 
priu-zise. Crucea ne cere să nu fim delăsători. Să credem că ceilalți trebuie să 
facă totul, iar noi doar să susţinem ori să atacăm lucrarea lor. Zilele acestea am 
văzut oameni deznădăjduiți și alarmaţi fals. Ceea ce am îngăduit prost-rostit şi 
prost-rostuit în vreme de pace devine vulnerabilitate în vremuri de stare de 


urgență. Aproape că te rușinezi să descoperi incredibila lipsă de cultura drep- 
tului social ori de bun simţ în abordarea vieții celuilalt. Ori insinuările dătătoare 
de frică unde nu e frică în vreme ce, unde e moarte, lăudăm slobozenii ce nu ro- 
desc în libertatea vieţii, ci a morţii. Crucea lui Hristos e măsură. Cel ce cheamă, 
atenționează iubitor: „Căci cel ce se va rușşina de Mine şi de cuvintele Mele, în 
neamul acesta desfrânat şi păcătos, şi Fiul Omului Se va ruşina de el când va 
veni în Slava Tatălui Său cu sfinţii îngeri” (Marcu 8. 38). 


Crucea Mântuitorului, oricât ar părea de paradoxal, nu este numai semnul încre- 
derii noastre în EI, ci şi semnul încrederii Lui în noi. E semn că ştie de viețile 
noastre. Că nu moare pe Cruce ca un străin pentru niște străini. Ci asemeni unui 
Dumnezeu-frate omului. Cum nici o altă alcătuire zisă dumnezeu nu moare. 


Zilele acestea ne cere să învăţăm că distanţa este semn de iubire. Ne depărtăm 
unii de alţii - inventata distanță socială creşte săptămână după săptămână - dar 
rămânem aproape. Seva unității noastre este dată de axul Crucii. Activăm braţul 
de rugăciune, pocăință şi trăire duhovnicească. Dar nu uităm brațul de făptuire 
pentru celălalt. De asumare creştină a faptei celei bune. Cronicarul spunea, 
cândva, „mult pot puţinii buni împreună”. Să dovedim că, şi prin Cruce, lumea 
poate fi asumată. 


Celor din linia întâi - medici, asistenţe, ostaşi sub Drapel, pe fiecare după misiu- 
nea sa - să le dăruim un braţ de sprijin ferm. Coerent. N-avem a dovedi nimănui 
nimic. Ci pentru noi. Pentru noi avem să păstrăm măsura Binelui într-un timp ce 
ne amenință cu moartea. Crucea este vindecarea comodităţii noastre. Și sprijin 
de neputinţă şi cârjă în suişul urcării pe culmea de lumină a Învierii. Chiar de 
acasă, din preocupările noastre de a fi cuminţi şi ascultători, pot rodi fapta bună 
şi rugăciunea. Prin Cruce ne vindecăm, poate, de ideea că Biserica e doar o 
clădire. Şi ne deschidem cerul. Noi suntem cărămizile vii ale locaşului lui 
Dumnezeu. 


Sursa: tribuna.ro 


Pr. dr. Dorin Picioruş - Predică la Duminica a 3-a din Postul mare 


Iubiții mei, Sfânta Cruce este semnul unei ascultări...dar al unei ascultări 
paradoxale. 


Numai după ce Hristos moare, învie, Se înalță la ceruri...înţelegem, tot mai 
mult, ce fel de ascultare a fost acceptarea morţii de către E1...şi ce a produs ea 
în umanitatea Lui. 


Pentru că în Ortodoxie ascultarea e paradoxală și nu liniară. Căci ea include nu 
numai ajungerea la scopuri...ci şi modul, mereu altul, de a ajunge la ele. 


Postul, în sine, nu te face să ajungi la...simţirea harului... 


Dar postul paradoxal...sau un anume post...postirea într-un anume fel...da... 


La fel e şi cu ascultarea: până la un anumit moment ascultarea e 
acceptare...Pentru că ea e și îndrăzneală...dar și acceptarea înjosirilor de tot 
felul. 


Și această paradoxală ascultare... creează o stare interioară paradoxală... 
compusă din mai multe virtuți la un loc. 


Ea naște altceva mai mare decât ea...și niciodată mai mic decât ea. 
La prima impresie, dintr-o perspectivă telurică, Crucea Domnului...e un final 


jalnic... Adică Fiul lui Dumnezeu Se întrupează...și moare în mod 
lamentabil...în loc să distrugă pe oricine i-ar fi stat împotrivă. 


Pentru că omul trupesc are nevoie de victorii fără profunzime, de sfârșituri cu 
totul şi cu totul eroice... în care eroismul să nu pară penibil. 


Însă Sfintele Icoane surprind latura neaccentuată de Dumnezeieștile Evanghelii: 
că ascultarea Fiului față de Tatăl sau grija iubitoare a Tatălui, a Fiului și a 
Sfântului Duh, a Treimii față de om...e de o sinceritate și de o profunzime cu 
consecințe incomensurabile. 


Pe când participanţii la Răstignire, în marea lor majoritate, Îl vedeau pe Iisus ca 
pe un sleit de puteri...cei Sfinți ai Lui vedeau în interiorul persoanei Lui 
victoria... Victoria umanității, ajutată de Dumnezeire, împotriva a tot ce nu 
înseamnă unire, iubire, frățietate, conlucrare. 


Și privind din interiorul nostru Sfânta Icoană, cea atât de calmă și de plină de 
slavă, a Răstignirii Sale, să ne întrebăm, fără menajamente: ce relevanță are 
pentru noi ascultarea? 

Ce a produs în noi ascultarea de Dumnezeu...și, totodată, ascultarea de părinţii 
noștri, de bunicii noștri, de duhovnicul nostru, de episcopul nostru, de părintele 
nostru, de cel care ne educă? 


Pentru că asceza. ..trebuie să aibă urmări sfinte. 


Ascultarea trebuie să nască o floare și mai rară: experienţa, în felegerea, 
intimitatea cu Dumnezeu Și cu oamenii. 


Și așa cad frazele frumoase, perierile de cuvinte: când ceri probe! 


După cum păcatele sunt...păcate...tot la fel și probele convertirii sunt fapte de 
mare nobleţe şi nu şarlatanii. 


Ce ai făcut după ce te-ai schimbat dumnezeie şte prin intermediul credin fei? 


Care sunt lucrurile pe care le-ai făcut nu de ochii lumii...ci din normalitatea 
noilor sim firi pe care Dumnezeu fi le înflorește în inimă? 


Cum arată noutatea vieţii tale...dacă trăieşti ca fiu al Împărăției şi nu ca 
unul dus de ape? 


La Vecernia de aseară, Sfânta Cruce a fost desemnată ca lemnul prin care s-a 
deschis Raiul...pentru cei „ce voiesc să se cură fească prin post şi prin lacrimi” 
[Triod, ed. BOR 2000, p. 310-311]. 


Deci ca o cale ascetică spre Rai... 


Pentru că, în principiu, toate greutățile şi durerile vieţii sunt modul nostru 


ascetic, crucific, prin care biruim, în interiorul nostru, tot ceea ce ne 
obturează creşterea, continuarea... 


Și când ne luptăm cu noi înşine ca să ne învingem slăbiciunile, comoditatea, 
fricile, obsesiile, panicile nu facem altceva decât să trăim, pe măsura noastră, 
suferin fele înaintării, adică ale renașterii prin crucificare. 


Cu orice pas înainte, în domeniul îmblânzirii de sine...înaintăm în frumusețea 
Crucii. 
„Dar cum să fie frumoasă Crucea, adică durerea?”. E o întrebare. ..din public... 


Bineînţeles că nu durerea e frumoasă...ci consecințele suportării și neabdicării 
sub durere. ..sunt frumoase. 


lar dacă rezistenţa la frig, la căldură, la dureri, mușchii mari și câteva replici 
învățate pe de rost te fac un războinic bun de filme...rezistența la durerea 
interioară, la umilinţă, la nesimţire, la invidie, la orice patimă degradantă....te 
face un războinic duhovnicesc, un om al sfințeniei. 


Însă toate acestea sunt pe bază de...probe... 


Sfințenia ortodoxă e cea mai strictă dintre științele lumii: e pe bază de 
probe...de la cele mai empirice...până la cele mai raționale. 


Ce sim fi, ce ai, ce îţi trebuie, cine ești...sunt date observabile cu ochii inimii. 
Însă întremarea în viaţa duhovnicească, întărirea tuturor sim ţurilor se face 
prin teologie, prin experimentarea dogmelor și a învățăturilor Bisericii în 
mod practic. 


Ce înseamnă comuniune între oameni, ce înseamnă relație cu Dumnezeu, cum 
arată rugăciunea sau dragostea, ce simți când slujești un Sfânt Maslu sau când 
bei Sfânta Agheasmă...toate acestea nu sunt vorbe...ci realități interioare, 
experiențe, pe care le dobândești dacă le practici. 


Și atunci ce practicăm noi, dacă nu știm să spunem mare lucru despre viaţa 
ortodoxă? 


Nu știm să ne exprimăm trăirile. ..sau nu vrem? 


De unde atâta teamă. ..și atâta anomie în perspectivele noastre față de realitățile 
cotidiene? 


Da, la mijlocul Postului Mare, Sfânta Cruce leagă asceza de teologie, pentru că 
experimentarea teologică a Crucii duce la înțelegerea ei. 


Mai întâi citeşti prospectul...apoi iei medicamentele...ca să le cunoști efectele 
pe propria-ți piele. 


Mai întâi trudești la înțelegerea teologiei, te zbaţi să înţelegi sensurile teologice 
ale surselor credinţei...și pe măsura înţelegerii lor te nevoiești... Te implici într- 
un mod practic...într-o traducere faptică a credinţei. 


Însă teologia după ureche duce la...pietismul fără culoare religioasă sau la o 
habotnicie nedeprinsă cu delicatețea. 


Şi ce poate fi mai grețos, decât modul de a fi al unui ortodox care îmbină toate 
credințele, religiile, superstițiile, transformându-le într-o salată mexicană, care 
te face să-ți ia gura foc? 


Dar, pe de altă parte, cât de credibil poate fi zelul tău pentru credință...dacă 
ajungi să faci gesturi neasociabile cu bunul simţ, cu delicatețea, cu cumpătarea? 


„„„Şi nu te-ai fi pierdut în sentimente fără echilibru. ..şi nici în gesturi de furie și 
de orgoliu, pe care le consideri drept „sentimente evlavioase”...dacă ai fi înţeles 
teologia Bisericii pe măsura ta...și în pași firești, normali, fără grabă... 


Iar acolo unde se preferă în materie de credință...unde se învață doar anumite 
dogme, pasaje, citate, prevederi. ..unde se înţelege, în mod prostuţ, că gândurile 
lui Dumnezeu sunt ca ale noastre...și că El cere de la noi...cam ce ne trece nouă 
prin cap...se observă goana după senzațional, frica în faţa durerii, neștiinţa în 
faţa realelor probleme dar, mai ales...inconsistența creativă. 


Dacă, realmente, ai zidit o Biserică frumoasă din piatră...cum nu poți să naști în 
suflet atenţia față de Dumnezeu? 


Dacă ai scris cărți citindu-ți adâncul...cum de nu ai învățat nimic despre cât de 
delicat, de profund, de provocator e adâncul celorlalți? 


Dacă asculți...cum de ne enervezi? 


Dacă vezi...cum de ești așa obtuz? 


Dacă totul e bine, dacă nu ne lipsește nimic...de ce ascundem murdăria sub 
preș? 


Oare noi, tocmai noi n-am aflat, că orice murdărie ascunsă...e o rușine şi mai 
mare? 


Și mă reîntore la bucuria Crucii... 


Cum să te bucuri că alții suferă? Cum să te bucuri că ei mor...sub privirea 
nesimţită a multora? 


Insă toată slujba acestei duminici, după cum aţi auzit, vorbește despre 
închinarea cu bucurie în fața Crucii Domnului. 


Da, cu bucurie! 


Pentru că e o bucurie teologică, paradoxală...și nu bucuria de suprafață, văzută 
ca expresie a avuțţiei. 


Bucuria Crucii e victoria ascezei, a luptei cu patimile: vindecarea de ele şi 
umplerea noastră de slava lui Dumnezeu. 


Bucuria Crucii nu ţâșnește în noi datorită suferinţei. ..ci datorită suportării ei cu 
delicateţe de conștiință. 


Și neabdicând sub povara greutăților și a ispitelor, ridicându-ne mereu din 
păcate, învățând mereu din bucuriile și tristețile noastre...devenim tot mai mult 
acaparați de bucurie, de o bucurie tot mai trainică, tot mai dispusă să înțeleagă 
ȘI să povăţuiască. 


Dincolo de tot ceea ce spunem și facem...rămânem cu ceea ce simțim în 
no1...ca rezultate/ consecinţe ale vieții noastre. 


Acolo e bucuria Crucii! 


Bucuria crucii e ascunsă în taina inimii noastre...și ea este adusă de împlinirea, 
după putere, a faptelor cerute nouă de Domnul. 


A faptelor cerute de EI de la noi...și nu a celor inventate de noi...sau puse de 
noi pe seama Lui. 


Și EI vrea lucruri simple, clare și precise de la noi...matematic trăite și 
experimentate. ..pentru ca noi să ne deschidem ca o gură avidă ...care vrea să 
soarbă din apa Vieţii. 


Dar dacă „sorbirea din apa Vieţii” rămâne numai o metaforă...şi nu înseamnă 
simţirea harului și vederea lui Dumnezeu...atunci nu suntem oameni 
duhovnicești și nici nu cunoaștem teologie...ci doar citate. 


Citatele teologice pot fi plagiate. Nu și experiența teologică! 


Experienţa teologică este un ocean de trăiri și de înțelegeri. ..pe care o porți cu 
tine...în tine. ..despre care scrii...dacă vrei...sau taci...şi o înmulțești... 


Insă tăcută sau mai puțin tăcută...experiența teologică nu e mai puţin reală...și 
nici mai mult înțeleasă. 


N-o înţeleg toţi...deși mulți îi pot citi depozițiile...ci numai cei care vor sau o 
întrupează deja. 


De aceea am spus că e o știință, una divino-umană...teologia...pentru că e 
conexiunea internă dintre ce a considerat Dumnezeu că putem înţelege. ..și ceea 
ce am putut înțelege luminaţi de către EI. 

Dar înțelegerea, pentru noi, e factuală. 


E un fapt...și nu un șir de fraze... 


De aceea, despre o realitate teologică, pe care ai experimentat-o, poţi să scrii 
trei fraze sau 3 cărți...fără să ai orgoliul că „ai spus tot ce se putea spune”. 


Insă ceea ce spui e mană cerească pentru cei care au nevoie de ele...pentru că 
ele reprezintă o cunoaștere experimentală a vieții veșnice. 


Și dacă am fi foarte serioşi cu adevărurile experimentale...cu cele care sunt 
consecințe ale trăirii sfințeniei am încerca să armonizăm în noi tot felul de 
exprimări ale acestora din sursele Tradiţiei. 


Orice Sfânt ar fi atunci un caz unic de cercetare...pentru că am fi avizi și atenți 
la noutățile experimentate personal...și la modul cum acestea se întâlnesc cu 
experienţele celorlalți Sfinți. 


Pentru că duminica de față ne întoarce la asceza postului...adică la 
experimentarea eclesială, comunitar-liturgică, a teologiei. 


Cum arată teologia metaniei, a slujbei, a statului împreună la slujbă, a coslujirii, 
a cointeresării noastre soteriologice învăţăm postind și rugându-ne, slujind și 
ajutând, ieșind din carapacea egoismului și interesându-ne de nevoile tuturor. 
Căci cum am putea să ridicăm ochii la Dumnezeu fără să îmbrățișăm lumea? 

Și ce fel de lume dorim noi, dacă nu o dorim plină de slava lui Dumnezeu? 
Pentru că Sfânta Cruce unește toate colțurile lumii, toate eforturile umanității 


pentru Dumnezeu pentru a ne oferi perspectiva unui întreg format din părți și 
ale unor părți care nu pot trăi decât și pentru întreg. 


Fuga de lume, dezinteresul față de dramele ei, înseamnă abandonarea ei. 


Neabandonarea lumii înseamnă tocmai contrariul: a nu mai spori și noi răul 
lumii, necazurile ei, urâtul din ea. 


A fi după altă paradigmă, după alt exemplu, după exemplul Lui înseamnă a 
ajuta efectiv lumea. 


De aceea Dumnezeiasca Biserică, la mijlocul postului, ne oferă o reflecţie 
profundă asupra mântuirii: ea înseamnă asumarea a ceea ce ești și faci până la 
capăt... 


Nu te uita la faptul că ești minimalizat...dacă faci binele! 
Nu considera că binele e lipsit de valoare în faţa unui puhoi de răutate! 


Nu dezerta din binele care te ţine în frumuseţe...pentru că ajungi ca cei pentru 
care vrei să păcătuiești! 


Pentru ca să nu ne fie greu din cauza amărăciunii postului, ne spune Sinaxarul 
zilei, ni s-a pus înainte „cinstita și de viafă făcătoare Cruce, ca să ne 
îmbărbăteze, să ne sprijine, să ne aducă aminte de Patima Domnului nostru 
Iisus Hristos și să ne mângâie” [ldem, p. 317]. 


Să ne mângâie cu faptul...că EI, mai înainte de toți, a suferit toate acestea 
pentru noi...iar noi mergem pe urmele Lui...pentru ca să ne bucurăm. 


Pentru că dincolo (acesta e accentul zilei!) de toate eforturile noastre ascetice stă 
bucuria și nu o fatidică dezolare. 


Toate trec, numai bucuria nu trece! 


De aceea, pentru a fi în bucurie...trebuie să mizăm până la capăt, cu toate 
căderile noastre, pe postul care naște bucurie și nu instinctualitate. Amin. 


Părintele Ion Cârciuleanu - Predică la a treia Duminică din Postul mare 


Săvârşind “calea postului”, ne aflăm azi în duminica a 3-a a acestui timp sfânt, 
aşezat de Sfânta Biserică spre curăţire de patimi, spre înnoire sufletească, spre a 
ajunge să ne închinăm şi Sfintei Invieri. 


Domnul lisus Hristos, împreună cu sfinţii săi ucenici, mergea spre Cezareea lui 
Filip. Şi mergând aşa cu ucenicii pe drum, Mântuitorul îi întreabă: “Cine zic 
oamenii că sunt Eu?” Ucenicii au început să-l spună atunci felurite păreri ale 
oamenilor, cu privire la persoana Lui. “Unii zic, Doamne, că Tu ai fi loan 
Botezătorul care a înviat din morţi; alții zic că ai fi un prooroc”. 


“Dar voi cine spuneţi că sunt?”, întreabă Domnul. Se face o clipă de tăcere. 
Ucenicii se uită unii la alţii şi apoi privirile tuturor se îndreaptă spre Petru. 
Acesta era cel mai în vârstă dintre ucenicii Domnului şi totdeauna obişnuia să 
înfățişeze Domnului gândurile tovarăşilor săi. De aceea şi acum Apostolul 
Petru, înțelegând ce vor să-i spună ucenicii prin privirile lor, răspunse 
Mântuitorului: “Tu eşti Hristosul, Fiul lui Dumnezeu celui viu”. 'Loate 
privirile Apostolilor căutau acum mai mult spre lisus. El se opreşte, se întoarce, 
se uită pe rând la toţi apostolii şi privirea Lui se opreşte la urmă asupra lui Petru. 
Apoi grăieşte: “Ferice de tine Simone, fiul lui loania, fiindcă nu carnea şi 
sângele ţi-a descoperit lucrul acesta, ci Tatăl Meu, care este în ceruri. Şi Eu 
îți spun: Tu eşti Petru, şi pe această piatră (a mărturisirii tale) se va zidi 
Biserica Mea, şi toată puterea întunericului nu o va birui pe dânsa” (Mat. 16, 
17-19). Mai departe, spune Sfânta Evanghelie, a început Mântuitorul să-i înveţe 
pe Apostoli şi să le spună că “Fiul Omului trebuie să meargă la Ierusalim şi să 
pătimească multe, de la bătrâni şi de la arhierei şi de la cărturari, şi să fie ucis 
şi a treia zi să învieze” (Mat. 16, 21). 


Cuvintele lui lisus au depăşit aşteptările apostolilor. Un astfel de Mesia nu le-a 
trecut prin minte niciodată! De aceea, privirile lor se îndreaptă, din nou, către 
Petru, ca Petru să vorbească mai departe cu învățătorul în numele lor. Atunci 
Petru ia deoparte pe Mântuitorul “Și a început să-L dojenească, zicându-I: Fie- 
Ți milă de Tine, să nu Ţi se întâmple Ţie acestea! Iar EI, întorcându-se, a zis 
lui Petru: Mergi înapoia Mea, Satano! Sminteală îmi eşti; că nu cugeţi cele 
ale lui Dumnezeu, ci cele ale oamenilor” (Mat. 16, 22-23). 


Evanghelia ne lasă să înţelegem că ceilalți ucenici care erau mai departe 
urmăreau cu multă luare-aminte convorbirea aceasta tainică dintre Petru şi lisus. 
Şi atunci, lisus a chemat la Sine pe ucenicii Săi şi a rostit către dânşii nişte 
cuvinte care trebuie să pătrundă adânc în inimile noastre. Aceste cuvinte le-a 
spus pentru toţi oamenii şi pentru toate veacurile, pentru că ele ascund în ele 
taina mântuirii noastre. Care sunt cuvintele acestea? “Dacă voiește cineva să 
vină după Mine, să se lepede de sine, să-şi ia crucea şi să-Mi urmeze Mie” 
(Mat. 16, 24). 


Și ca să pecetluiască şi mai mult adevărul acestor cuvinte, adaugă, lămurindu-le 
mai deplin: “că cine va vrea să-şi mântuiască sufletul, îl va pierde; dar oricine 
va pierde sufletul pentru Mine şi pentru Evanghelie, acela îl va mântui pe el”. 


Valoarea sufletului omenesc întrece valoarea lumii materiale întregi. Nimic 
nu poate da omul în schimb pentru Sufletul său. De aici rezultă datoria 
fiecărui credincios de a se strădui din toate puterile ca, lucrând cu ajutorul 
harului primit în Sfântul Botez şi în celelalte Sfinte Taine, să câştige 
mântuirea sufletului său. 


Și care este adevărul care se cuprinde în aceste cuvinte? Să le citim din 
nou:"Dacă voieşte cineva să vie după Mine, să se lepede de sine, să-şi ia crucea 
şi să-Mi urmeze”. Deci, pentru a putea urma lui Hristos, e nevoie ca omul “să se 
lepede de sine”. 


“Lepădarea de sine” e greu de înţeles, întrucât aceasta cuprinde întreaga noastră 
ființă. Dar ca să descoperim acest “eu însumi”, trebuie să ne cercetăm. Şi ca 
cercetarea să fie adevărată, trebuie făcută cu conştiinţa luminată de adevărul lui 
Dumnezeu. Căci numai aşa, privindu-ne cu obiectivitate şi sinceritate, putem 
afla fără de greşeală cine suntem. 


A te lepăda de sine, în înţelesul biblic, înseamnă a lepăda păcatul, patimile, 
aceste defecte umane, pe care lucrarea diavolului le-a adăugat la ceea ce 
Dumnezeu a lucrat bun, “după chipul şi asemănarea Sa”. Aceasta ni se cere 
să lepădăm. A ze lepăda de sine înseamnă a nu pune nimic mai presus de 
Dumnezeu şi de mântuirea ta, din ceea ce îţi oferă lumea. Toate sunt necesare 


în viaţă, bunurile, averea, familia etc., dar nimic nu trebuie pus mai presus de 
Dumnezeu şi de mântuirea sufletului tău. 


Lepădarea răului, a patimilor şi a tuturor păcatelor nu înseamnă, însă, totul 
pentru a urma lui Hristos. Trebuie “să-ţi iei crucea ta”. 


A-ţi lua crucea înseamnă a Suferi cu resemnare, şi chiar cu bucurie, toate 
ispitele şi necazurile ce se pun în calea urmării lui Hristos; înseamnă a 
“răstigni” patimile, a jertfi mândria şi slava deşartă atât de răspândite în firea 
omenească, mai ales în vremea noastră. 


“M-am răstignit împreună cu Hristos şi nu mai trăiesc eu, ci Hristos trăieşte 
în mine. Și viața mea de acum, în trup o trăiesc prin credinţa în Fiul lui 
Dumnezeu, cel ce ne-a iubit şi s-a dat pe Sine însuşi pentru mine” (Gal,. 2, 
20). 


“Mă laud în crucea lui Hristos”, spune acelaşi apostol (Gal., 6, 14), pentru care 
suferinţa, “ghimpele” ce i s-a dat, reprezintă un mijloc de a se feri de ispita 
slavei deşarte şi a putea umbla pe calea mântuirii. Acelaşi apostol, revenind 
deseori asupra acestei teme, în epistolele sale zice: “Cei ce sunt ai lui Iisus şi- 
au răstignit firea pământească, împreună cu patimile şi poftele ei”. lată ce 
trebuie să răstignim! În lume sunt multe suferinţe. Sunt suferinţe care sunt roada 


păcatului. Dar sunt şi suferinţe care sunt arvuna unei împărăţii veşnice. 


Sunt cruci şi cruci în lumea aceasta. Să ne gândim la cele trei cruci de pe 
Golzota. IE rcpreziri 

DI ae târmnarilor, reprezintă Suferinţa aduce 
mântuire mai devreme sau mai târziu, dacă ştii pentru ce o porţi şi de la cine 
îți este trimisă. 


Acesta este drumul prin care crucea trece de la starea umană la sensul divin, de 
la starea de durere la cea de biruinţă, de la neputinţă la puterea de a călca 
moartea, căci aşa cântăm în momentul praznicului Învierii: “Cu moartea pre 
moarte călcând...”. Crucea, în acest sens adânc, inaugurează era de început a 


mântuirii, a deschiderii perspectivei vieţii. 


Crucea lui Hristos devine a noastră şi în loc să ne îngrozească, ne întăreşte, 
împărțind existenţa noastră în două: una ieri, a morţii, şi una azi, a vieţii, 
care întăreşte credinţa noastră în Învierea lui Hristos şi a noastră. “Ieri m-am 
îngropat cu Hristos, azi Sunt mărit împreună cu EL; ieri am murit cu EI, azi 


mă alătur Invierii lui; ieri m-am îngropat cu El, azi mă scol cu EI din somnul 
morţii”, zice 


Crucea, în acest înţeles, îmbrăţişează lumea, dându-ne orientarea “/ărgimii, 
lungimii, înălțimii şi adâncului iubirii Părintelui” (Efes, 3, 18), ne ajută “să 
cunoaştem iubirea lui Hristos” şi să ne umplem de “roată plinătatea lui 
Dumnezeu ” (Efes. 3, 19). 


Și aşa cum spune un teolog apusean, numai cel ce este răstignit cu Hristos 
cunoaşte tensiunea acestei răstigniri şi înţelege “lățimea, lungimea şi 
profunzimea” iubirii lui Dumnezeu. 


La picioarele crucii, loan, “ucenicul iubirii”, primeşte pe Maica Domnului, 
ca şi noi să devenim fii ai Maicii Domnului, prin urmare ai lui lisus Hristos, 
în Biserica pe care deja Maica Sa şi loan o reprezentau. Astfel, crucea este 
temelia Bisericii, Pomul Raiului, copacul sub care ne adăpostim şi ne hrănim 
pentru viaţă. 


Ca semn al iubirii lui Dumnezeu, crucea este purtătoare de putere, este arma 
credincioşilor asupra răului: “Doamne, armă asupra diavolului Crucea Ta ne- 
a dat nouă...”. Crucea este altarul de jertfă a lui lisus, care uneşte cerul cu 
pământul, pe om cu Dumnezeu. Pentru aceasta este semnul biruinţei, Stema 
Sau steagul biruinţei lui Hristos. 


Aşa cum Mântuitorul pe cruce a biruit păcatul şi moartea, prin coborârea la iad 
şi Inviere, la fel credinciosul biruie prin semnul crucii uneltirile celui rău. 


Semnul Sfintei Cruci, atingerea şi sărutarea ei implică prezenţa lui Hristos 
cel răstignit şi mai ales puterea prin care diavolul a fost biruit. De aceea, 
Sfânta Cruce, în viaţa Bisericii ortodoxe şi în evlavia credincioşilor, este o armă 
asupra diavolului. Sfânta cruce nu este niciodată separată de Hristos şi de opera 
Sa mântuitoare, ci dimpotrivă, însoţeşte toate actele de cult, ca forme vizibile de 
legătură între om şi Dumnezeu. 


Întreaga viaţă liturgică este marcată de prezenţa Sfintei cruci în dublul ei 
aspect: 
+ spiritual — altarul de jertfă al Domnului, care se actualizează cu fiecare 
Sfânta Liturghie - 
4 şi material, adică obiect de cult purtător de har şi putere în lupta cu 
păcatul. 


Mai întâi, biserica, locaş de închinare, este edificată pe cruce, temelie stând o 
cruce însoțită de o candelă aprinsă; forma arhitecturală este, adesea, o cruce. Pe 
cupolă sau turlă, crucea străjuieşte, ca un scut şi pavăză a întregului edificiu 
sfânt şi a celor ce intră în el, iar de acolo, a întregului ţinut. 


Sfânta Liturghie începe cu binecuvântarea treimică în chipul Sfintei cruci, ca 
mărturisire a rolului ei în realizarea comuniunii cu cerul. Toate 
binecuvântările se fac cu semnul sfintei cruci, iar pe altar, sfânta cruce cu 
sfânta Evanghelie stau mărturie a Golgotei şi Sfântului mormânt, izvor al 
învierii noastre. 


Atât de important este locul sfintei cruci, ca obiect liturgic, în viaţa creştină, 
încât toate slujbele se săvârşesc prin însemnarea şi binecuvântarea cu ea. Este o 
implicare a Crucii lui Hristos în viaţa noastră, izvor de putere din puterea cu 
care EI a biruit pe “începătorul” răutăţii şi toată lucrarea sa. 


Din locaşul de închinare, de pe Sfânta Masă şi din alte locuri liturgice, sfânta 
cruce trece în viaţa credincioşilor. Din baia botezului şi a ungerii cu Sfântul mir 
şi până la mormânt, sfânta cruce marchează etapă cu etapă creşterea noastră 
duhovnicească, apărându-ne de primejdii şi întărindu-ne în lupta cu ispitele şi 
păcatele. 


In sfârşit, tot sfânta cruce ne va vesti “ziua cea mare”, când Domnul va veni pe 
norii cerului, cu “semnul său” (Mat. 24, 30). 


In clipa aceea, razele strălucitoare ale crucii lui Hristos se vor împărţi “din 
belşug” celor ce în viaţă “crucea ca jugul au luat” şi Lui au urmat cu credinţă. 


Pentru acestea, în imne, în cântări şi rugăciune, mulțumindu-i Domnului cu 
orice moment şi mai ales cu ocazia sărbătorilor Sfintei Cruci: 1 august - 
arătarea Sfintei Cruci; 14 septembrie - Înălțarea Sfintei Cruci; Duminica a 
treia din post, pecetluindu-ne în numele Tatălui şi al Fiului şi al Sfântului 
Duh, mărturisim iubirea lui Dumnezeu pentru om şi ne întărim cu puterea 
crucii, zicând: “Bucură-te, toiagul cel tare ce ai sfărâmat uşile iadului! 
Bucură-te, cheia împărătească ce ai deschis uşa Raiului!” Amin. 


Părintele Iosif Trifa, tâlcuire la Evanghelia Duminicii a III-a din Postul 
mare (a Sfintei Cruci) - Despre ce înseamnă a purta crucea 


Zis-a Domnul: „Cel ce voieşte să vină după Mine să se lepede de sine şi să-şi 
ia Crucea sa şi să-Mi urmeze Mie. Că cine va vrea să-şi mântuiască sufletul 
său pierde-l-va pe el; iar cine-şi va pierde sufletul său, pentru Mine şi pentru 
Evanghelie, acela îl va mântui pe el. Că ce va folosi omului de ar dobândi 
lumea toată şi şi va pierde sufletul său? Sau ce va da omul în schimb pentru 
sufletul său? Că de cine se va ruşina de Mine şi de cuvintele Mele întru acest 
neam preacurvar şi păcătos şi Fiul Omului Se va ruşina de el când va veni 
întru Slava Tatălui Său cu sfinţii îngeri. “ 


Şi le zicea lor: „Amin grăiesc vouă că sunt unii din cei care sunt aici, care nu 
vor gusta moartea până când vor vedea Impărăţia lui Dumnezeu venind întru 
putere“. (Marcu 8, 34-38 şi 9, 1) 


Ce mult spune această evanghelie! Ea cuprinde toată taina mântuirii noastre 
sufleteşti. 


Dacă oamenii — zicea un învăţat creştin — ar pierde, din întâmplare, toate 
evangheliile, afară de una, sau dacă omului i s-ar permite să asculte numai o 
singură evanghelie, mântuirea încă n-ar fi pierdută; evanghelia cu purtarea 
crucii ar fi în stare ea singură să păstreze şi să vestească taina mântuirii noastre 
sufleteşti. 


Să cercetăm cuprinsul acestei evanghelii. „Tot cel ce vrea să vină după Mine“. 
Iată acesta este începutul mântuirii. Să pleci pe urmele Domnului. Să pleci de 
bunăvoie, din dragoste şi dor de mântuire, pe calea mântuirii. Dar nu e lucru 
uşor a merge după Domnul. Condiţia cea dintâi o spune evanghelia: „Să se 


lepede de sine“. Cel ce vrea să plece pe urmele Domnului trebuie mai întâi şi 
mai întâi să se lepede de sine. Mare lucru este lepădarea de sine. 


Într-o adunare restrânsă a Oastei, eu le spuneam odată fraţilor ostaşi că 
mântuirea noastră are trei mari duşmani. 

— Ştiţi voi care-i cel dintâi din aceştia? 

— Diavolul! răspunseră ostaşii în cor. 

— Nu-i adevărat! le-am zis cu. Cel dintâi şi cel mai mare duşman al mântuirii 
noastre este cul nostru. Numai în al doilea rând vine satan; iar al treilea duşman 
e lumea. 


Eul din om e cel dintâi şi cel mai mare duşman al mântuirii sufleteşti. Acest eu 
dă răspunsuri ca acestea: Eu să mă împac cu vecinul meu?... Eu să mă rog lui 
de iertare?... Eu să mă las batjocorit de cela şi de cela?... Eu să sufăr ceea şi 
ceea?... Eu să intru în Oastea Domnului?... Eu să ascult de un popă de la 
Sibiu?... Eu să mă fac frate şi soră cu pălmaşii şi servitorii de la Oaste?... Eu, 
doctor în ştiinţele cutare şi cutare, să mă cobor de la înălțimea catedrei mele 
între pălmaşii şi cu servitorii de la Oaste?... 


Acest eu este răsuflarea lui satan. Prin el răsuflă şi vorbeşte satan. In dosul lui e 
puterea lui satan. Eul acesta ne îndeamnă să trăim numai pentru noi înşine şi 
numai pentru cele lumeşti. El ne împiedică să trăim o viaţă pentru Dumnezeu, 


pentru alții şi pentru sufletul nostru. Acest duşman trebuie mai întâi răpus. 
Acestui duşman Sf. Scriptură îi zice „omul cel vechi“. Şi tot Scriptura ne spune 
că acest „om vechi“ nu moare decât răstignit pe crucea Golgotei. El trebuie 
împuns mereu cu „piroanele Golgotei“. De aceea, zice mai departe evanghelia, 
cel ce vrea să meargă după Domnul trebuie „să-şi ia crucea sa“. 


A te lepăda de tine şi a-ţi lua crucea înseamnă a te răstigni şi „a muri“ faţă de 
lume (Rom. cap. 6). A-ţi lua crucea înseamnă a te răstigni mai întâi pe ea, ca 
să moară eul din tine, să moară „omul cel vechi“ din tine. 


Dar nu e lucru uşor acesta. Eul din noi e duşmanul care se lasă mai anevoie 
bătut. E duşmanul care moare mai târziu. Pe satan îl poţi ţine la distanţă, căci e 
mai mult un fel de duşman extern; dar eul e un hoţ de casă; şi ştiut lucru este că 
de hoţul din casă mai greu te poţi feri. 


Eul nostru, „omul nostru cel vechi“, trebuie mereu împuns cu „piroanele 
Golgotei“. Trebuie să stai mereu lângă el, cu ciocanul în mână, căci el umblă 
neîncetat să se coboare de pe cruce. Eul nostru nu vrea să moară cu una, cu 
două. Zvârcolirile lui sunt ele însele o cruce grea pentru noi. De aceea, zice o 
altă evanghelie că trebuie să ne luăm crucea în fiecare zi (Luca 9, 23). Adică zi 


de zi şi clipă de clipă să te lupţi a împiedica răsuflarea şi învierea eului tău, a 
omului tău cel vechi. 


A-ţi lua crucea înseamnă a te răstigni şi a muri mereu faţă de lume, până vei 
ajunge la biruinţa pe care a strigat-o Sfântul apostol Pavel: „Nu mai trăiesc eu, 
ci Hristos trăieşte în mine“ (Gal. 2, 20). 


A-l pune pe eul nostru, pe „omul nostru cel vechi“, să ne ducă el crucea, 
înseamnă a face tot atât cât fac şi iconarii (negustorii de icoane) de la Gherla, 
care poartă în spate icoanele cu „lisus cel Răstignit“, dar — în acelaşi timp — 
suduind, îmbătându-se, certându-se, înşelând... 


A merge după Domnul înseamnă a merge pe urmele Mielului, înseamnă a 
merge pe urmele Crucii, adică să rabzi totul, să suferi totul, să-i iubeşti pe toți, 
să plângi cu cei care plâng, să te bucuri cu cei care se bucură. Şi, o dată cu 
acestea, să păşeşti călcând sub picioarele tale scorpiile şi balaurii ispitelor şi 
păcatelor (Luca 10, 19). A merge după Domnul înseamnă Să fii tuturor toate 
şi, mai presus de toate, să fii cu totul al Lui... 


Ce puţini sunt însă acei care trăiesc o astfel de viaţă! De când eram preot la ţară, 
îmi aduc aminte de o întâmplare ce a rămas adânc săpată în sufletul meu. Intre 
păstoriții mei aveam pe unul care mergea cu îndărătnicie pe calea pierzării. 


Numele Domnului îl pomenea numai în legătură cu sudalmele. Şi a mers până la 
sfârşit pe calea aceasta. Nici Sfânta Împărtăşanie n-a primit-o. Adică a voit în 
ceasul din urmă s-o primească, dar atunci era prea târziu. Când am ajuns la el, i 
se legase graiul... 


Fiind om bogat, familia i-a făcut o îngropăciune pompoasă. Parcă şi acum îi văd 
calea lui cea din urmă, când am plecat cu el spre cimitir. Înaintea mortului 
mergea un copil cu o cruce mare de lemn pe care era scris: „Aici odihneşte în 
Domnul N. N.“ Iar îndată după cruce venea mortul. Era singura zi din „viaţa“ 
lui în care „mergea“ liniştit şi ascultător pe urma Crucii lui Hristos. Numai că 
această mergere nu-i mai ajuta nimic... Nu mergea el, ci-l duceau alţii. Nu 
mersese cât a fost viu, iar acum era prea târziu, prea târziu... 


Și, vai, câţi creştini trăiesc tot aşa! O singură dată în viaţa lor merg pe urmele 
crucii: în calea spre cimitir. Ce lucru grozav! 


Eu mă îngrozesc când trec prin cimitire şi văd în toate părțile cruci pe care scrie: 
Aici odihneşte în Domnul N. N... Aici s-a mutat la Domnul N. N. etc... 


Ți se pare că aici odihnesc oameni care au trăit tot cu Domnul în gură şi tot cu 
crucea în spate. Dar, vai, cât de departe a fost viaţa lor de aşa ceva! 


Aşa Să trăim ca toate cele ce se vor a fi scrise pe crucea noastră din cimitir Să 
se potrivească cu viaţa pe care am trăit-o! Să trecem prin viaţă purtându-ne 
crucea cu folos de mântuire sufletească. 


Anevoie moare eul din noi. Domnul lisus a ştiut acest lucru. De aceea ne-a lăsat 


în ajutor o altă putere: crucea suferințelor, despre care vom vorbi în cele ce 
urmează. 


(Părintele Iosif Trifa, Tâlcuirea Evangheliilor duminicilor de peste an) 


Traian Dorz - Meditaţii la Apostolul din Duminica a III-a Postului mare — 
a Sfintei Cruci - Nimeni nu-şi ia singur... 


Nimeni nu-şi ia cinstea aceasta Singur, ci o ia dacă este chemat de 
Dumnezeu, cum a fost Aaron.“ (Evrei 5, 4) 


Cinstea de a fi un slujitor, un profet sau un preot al lui Dumnezeu, fiind o cinste 
deosebită de toate celelalte, nimeni nu şi-o poate lua singur... sau n-ar trebui să 
şi-o ia. De la chemarea şi până la alegerea cuiva pentru aceasta este totuşi un 
drum mai lung, ori mai scurt. Este totuşi un timp mai apropiat, ori mai 


îndepărtat în care nu numai el, cel chemat, dar şi cei care îl aleg trebuie să fie cu 
toată grija asupra alegerii sale. 


Căci dacă nu totdeauna cel chemat îşi dă seama că are şi însuşirile necesare 
slujbei către care merge, cei care îl cheamă ori îl împing spre această slujbă 
trebuie neapărat să fie cu grijă la el, dacă le are sau nu le are. Fiindcă cine îşi 
pune cu grabă mâinile peste un nevrednic, învestindu-l cu o slujbă sfântă în 
Casa lui Dumnezeu, pe când se vede bine că el nu corespunde pentru slujba 
aceasta deloc, acela va băga în Casa lui Dumnezeu pe un tâlhar. Şi de toată 
prada şi dezastrul pe care acesta le va săvârşi acolo va răspunde solidar cu el. 


O, cât de vinovat va fi în veci Alexandru Căldărarul, ori Imeneu şi Filet, ori 
Diotref şi toţi dezbinătorii lucrării lui Hristos din cele dintâi zile şi până în cele 
din urmă! Dar oare acei care i-au băgat pe aceştia în Lucrarea lui Dumnezeu vor 
fi e1 scoşi total nevinovaţi de faptele acestor lucrători ai lui satan, pe care tocmai 
ei i-au ajutat cândva să intre în ea? 


Nu ştim cum va privi Marele şi Dreptul Judecător în Ziua Marii Sale Judecăţi 
Drepte, această delicată şi dureroasă parte întunecată şi îndurerată a multora 
dintre noi. Va găsi el oare îndeajuns de îndreptățită apărarea noastră că am avut 
prea puţină prevedere din cauza prea marii iubiri? Că am avut o prea mare 


încredere în partea cea bună din om şi prea puţină teamă de partea cea rea din 
el? Că îndemnul milei de a-l ajuta pe un neputincios să ajungă şi el la un rost 
înalt a fost mai puternic decât teama că încălzim un şarpe şi învestim pe un 
blestemat? Binele părea sigur, răul nici nu părea a fi. 


lar la urmă ce a ieşit din orfanul milog? Un uzurpator perfid, un compilator 
neruşinat, un stricător conştient şi nelegiuit, un răstălmăcitor înrăit al 
Adevărului celui mai sfânt şi mai scump. Ori un batjocoritor al Tainelor lui 
Dumnezeu, şi un desfrânat al cărnii şi al duhului. Ori un vânzător şi trădător al 
Lucrării şi al copiilor lui Hristos. Nişte slujitori ai lui satan în Biserica lui 
Hristos. Nişte tâlhari ai diavolului în Casa lui Dumnezeu. 


Cine dintre cei care au ajutat cândva în vreun fel pe vreunul dintre aceştia să 
ajungă acolo, cine oare ar putea să nu aibă adeseori o chinuitoare părere de rău 
şi o necruțătoare mustrare pentru slăbiciunea lui din clipa când şi-a pus şi el 
prea cu grabă mâinile peste netrebnicul acela? Când a dat şi el o mână de ajutor 
ca acesta să ajungă acolo? Când s-a făcut şi el o scară pe care risipitorul să 
ajungă la vârful grămezii de unde acum nimeni nu-l mai poate împiedeca să nu 
împrăştie? În Casa unde nimeni nu-l mai poate opri să nu aprindă şi să nu 
dărâme? 


O, câţi dintre aceştia nu am şi eu pe conştiinţă!... Şi nu ştiu încă tot răul pe care 
mi l-au făcut mie însumi. Dacă toate lacrimile pe care le-am vărsat din pricina 
lor, sau sângele, sau sudorile, sau foamea, sau frigul, sau arsurile, sau muncile 
cu care am plătit zeci de ani uşurătatea încrederii şi dragostei mele faţă de ei vor 
fi de-ajuns ca să mă dezvinovăţească Dreptatea lui Dumnezeu în Ziua Judecăţii 
Sale, pentru a nu mă face şi pe mine părtaş la nelegiuirile pe care le-au făcut şi 
le mai fac aceştia. Fiindcă este sigur că, dacă nu i-aş fi ajutat şi eu mai înainte de 
a ajunge ei cineva, nu ar fi putut face tot acest rău pe care l-au făcut după ce au 
ajuns. 


Bine spune Sfântul apostol Pavel fiului său, Timotei: Să nu-ți pui mâinile peste 
nimeni cu grabă, ca să nu te faci părtaş păcatelor altora... (| Tim 5, 22). Poate 
că şi el avea multe astfel de experienţe amare cu unii dintre cei care îl chinuiau 
şi pe el acum... Şi cred că mulţi aleşi ai lui Dumnezeu au avut şi vor mai avea 
încă să plângă pentru astfel de pricini. 


Totuşi e bine ca măcar în viitor oamenii lui Dumnezeu să ţină seama de 
experienţele amare ale celor din trecut. Şi, în privinţa alegerii pentru slujba 
sfântă a celor ce se înghesuie spre ea, să fie mai cu multă grijă şi mai cu 
temătoare băgare de seamă. 


O, dacă ar fi o sită mai deasă şi cea care îi cerne acum pe aceia care se 
îmbulzesc spre cinstea şi slujba preoţiei! Cu cât ar fi mai curată Casa lui 
Dumnezeu! Şi mai vrednică mulţimea celor care merg acolo!... 


O, Marele nostru Dumnezeu şi Mântuitor, lisus Hristos! Tu, Slăvitul şi 
Vrednicul Mare Preot al mântuirii noastre, Care stai la Dreapta Slavei, 
mijlocind pe temeiul Jertfei Tale pentru căderile noastre. Şi pe temeiul Puterii 
Tale pentru slăbiciunile noastre. Şi pe temeiul Neprihănirii Tale pentru păcatele 
noastre, Te rugăm ai milă de noi, de toţi! 


Iartă de peste noi păcatele altora şi de peste alţii păcatele noastre! Spală-ne pe 
toți prin Sângele Tău şi ajută-ne să ajungem vrednici de slujba sfântă la care 
ne-ai chemat şi pentru care ne-ai ales. 


Ca să ne mântuim şi noi şi toţi cei la care ne-ai trimis Tu, ajungând pe 
totdeauna în Împărăţia Ta impreună cu înaintaşii noştri şi cu urmaşii noştri. 


(Traian Dorz, Hristos — Puterea apostoliei) 


Traian Dorz - Spre Dumnezeu arată Crucea 


Spre Dumnezeu arată Crucea, 
oricine va privi-o-n sus 

pe Dumnezeu Îl va cunoaşte 
sub chipul Fiului lisus; 

în Jertfa Fiului zdrobit, 
vedem cât Tatăl ne-a iubit. 


Spre Dumnezeu ne duce Crucea, 
oricine-o va purta supus 

la Dumnezeu o să ajungă, 

aşa cum a ajuns lisus; 

prin Jertfa Fiului primit 

ajungi la Tatăl cel Slăvit. 


Spre Dumnezeu înalţă Crucea, 
oricine-L va sluji prin ea 

cu Dumnezeu va fi-n mărire 

şi Faţa Lui o va vedea; 

prin Jertfa Fiului-nnoit, 

ajungi la Tatăl răsplătit. 


Spre Dumnezeu sfinţeşte Crucea 
oricine taina i-a pătruns 

în Dumnezeu se-nvredniceşte 

de harul cel din veci ascuns; 

unit cu Fiul preaslăvit, 

eşti Tatălui pe veci iubit. 


Traian Dorz - Cruce veche... 


Cruce veche dintre drumuri, părăsită şi uitată, 
ce duios mi-aduci aminte viaţa mea de altădată... 


Ce duios mi-aduci aminte câte primăveri senine 
din uitata mea pruncie mi le-am petrecut cu tine! 


Aplecată într-o parte te-am ştiut de-ntâia dată, 
cu lisus, părând aievea, trist privind la lumea toată. 


„„„Când apoi durerea-mi mare m-a pornit pe drum pribeag, 
lângă tine, ca un prieten, răsărea un pui de fag. 


Mai târziu, o toamnă rece, într-un timp cu vânt şi ploi, 
te-a plecat spre fagul prieten, să daţi mâna amândoi... 


Astăzi, când din nou Trecutul pe-al prunciei drum m-aduce, 
ne mai întâlnim o dată, sfântă şi străină cruce. 


Fagul tău e rupt de vânturi ori de-o mână mai barbară, 
iar tu stai şi mai străină lângă vechiul drum de ţară. 


Îmi lipesc de tine gândul şi cu inima-ntristată 
îi ascult din nou cuvântul care mi-l spuneai odată. 


De lisus Cel Bun din cuie şi de oameni fără lege, 
şi de tot ce eu atuncea nu puteam a înţelege. 


Dar acum când şi pe mine tot aşa amar m-aduce, 


înţeleg atât de bine plânsul tău, străină cruce. 


Am fost şi eu singuratic şi străin prin lumea largă, 
aşteptând o mână dulce care lacrima să-mi şteargă, 


Dar nici mie, ca şi ţie, n-a fost nimenea să vină 
în necaz şi-n pribegie cu o inimă senină. 


N-am aflat nici eu pe lume un cuvânt de-mbărbătare, 
pretutindeni numai ură şi dispreţ, şi nepăsare... 


Şi-am venit, lisus, la Tine, să rămân pe viaţa toată 
amândoi pe-aceeaşi Cruce şi ştiută, şi uitată... 


Traian Dorz - Dumnezeu ne cere nouă 


Dumnezeu ne cere nouă, celor care-L ascultăm, 
nu numa-nchinarea noastră, ci viaţa să l-o dăm; 
că-nchinarea fără viaţă este searbădă şi grea, 
viaţa fără de-nchinare este, iarăşi, tot aşa 


„..ŞI ne cere-o viaţă plină de- Adevărul Lui frumos: 
nici Hristosul fără Cruce, nici Crucea fără Hristos, 
căci Hristosul fără Cruce e-un Hristos străin de Har, 
Crucea fără EI, asemeni, este goală şi-n zadar 


„..ŞI ne cere şi credinţă, dar şi fapte să avem, 

căci credința fără fapte moartă-i şi-n zadar o vrem; 
faptele fără credinţă sunt şi moarte, şi pustii, 
numai când sunt împreună ele-s rodnice şi vii 


„„.ŞI ne cere şi-Adevărul, şi Iubirea s-o trăim, 
c-Adevăr fără lubire în zadar mărturisim; 

iar iubirea ne-nţeleaptă, fără adevăr, e-un foc 
nestatornic şi nevrednic, fără nici un rost deloc. 


Dumnezeu ne cere nouă echilibru sănătos 

între vorbă şi trăire, după pilda lui Hristos, 

căci uşor zici „mântuire”, dar a o avea e greu 

şi-o au numai cei ce-ascultă ce ne cere Dumnezeu. 


Traian Dorz - Să-mi iau crucea 


Să-mi iau crucea — Tu mi-ai spus, 

Scump lisus, 

însă crucea care-ai vrea 

nu-i numai a mea, 

Scump lisus, Drag lisus, — nu-i numai a mea! 


Crucea care-o am de dus, 

Scump lisus, 

e şi mila ce mi-o ce!” 

pentru toţi ai mei, 

Scump Iisus, Drag Iisus, — pentru toți ai mei. 


Tu doreşti să port supus, 

Scump lisus, 

sarcinile tuturor 

cald şi iubitor, 

Scump Iisus, Drag Iisus, — cald şi iubitor. 


Orice om ce-l văd răpus, 

Scump lisus, 

este semenul căzut 

cărui să-i ajut, 

Scump lisus, Drag isus, — cărui să-i ajut. 


Să-mi iau crucea — Tu mi-ai spus, 
Scump lisus, 

ca şi Tine, Domnul meu, 

fă s-o port şi eu, 


Scump lisus, Drag lisus, — fă s-o port şi eu! 


Traian Dorz - O, slăvită cruce aspră 


O, slăvită cruce aspră, simbol şi mijloc divin 

al durerii şi-al izbânzii date jertfă mântuirii, 

numai tu mă faci şi astăzi să-nţeleg prin ce preţ vin 
liniştile conştiinţei şi luminile sfințirii. 


Tu-mi dai harul de-a-nţelege că al biruinţei nimb 


nu-l ating decât prin jertfa cea mai naltă cu putinţă, 
că suprema izbăvire pot s-o am doar dând în schimb 
tot ce poate fi mai unic şi mai scump pentru-o fiinţă. 


Că nu pot avea lumina cea de-a pururi pe deplin 
decât când înving puternic toate nopţile din mine 
ŞI când orişice neliniști, care uneori mai vin, 
nu-mi mai tulbură adâncul limpezimilor senine. 


Dar, ca să rămân acolo nalt şi liniştit mereu, 
ține-mi totdeauna tare hotărârea despărțirii, 

numai dezlegat de toate sunt unit cu Dumnezeu; 
înfrângându-mi nimicirea, sunt deasupra nimicirii. 


Traian Dorz - M-apropii de-orice muncă 


M-apropii de-orice muncă aşa ca de-un altar, 
de orice suferință, precum de-o rugăciune, 
m-apropii de-orice seară aşa ca de-un hotar 
la care pot în pace sfârşitul a mi-l pune. 


M-apropii de-orice suflet de mamă ca de-un cer 
din care numai lacrimi şi dragoste izvoară, 
m-apropii cu-nchinare de orişice mister 

în care Nepătrunsul Prezenţa şi-o-nfăşoară. 


M-apropii de-orice lucru ca de-o fiinţă grea, 
de taine şi-nţelesuri atât de minunate, 
m-apropii de tăcere, ca de lumina cea 

în care-a-nchis Iubirea comorile ei toate. 


M-apropii de-orice cruce cu Chipul lui Hristos, 
asemeni ca de Crucea pe Golgota nălțată, 
mi-apropii de-a Lui rane sărutul dureros 
cu-acelaşi sfânt cutremur de fiecare dată. 


M-apropii cu sfială de tot ce nu-nţeleg, 
m-apropii cu răbdare de orişice durere, 
m-apropii cu veghere de tot ce mai culeg 
în trecerea grăbită spre moarte şi-nviere. 


Că-n toate mă apropii de Tine, Drag lisus, 
îmbrăţişându-Ți zarea iubirii nearătate, 
spre Ziua Nesfârşită în care neapus 


îmi va luci-nţeleasă frumseţea pusă-n toate! 


Pr. Anthony M. Coniaris - Duminica a III-a din Post (a Sfintei Cruci) - 
Marele semn plus al lui Dumnezeu 


A treia duminică din Postul Mare este dedicată adorării Sfintei Cruci. În timpul 
Liturghiei crucea este dusă de la altar şi aşezată în mijlocul adunării, pentru ca 
să putem aduce un omagiu simbolului mântuirii noastre. Când preotul se închină 
în faţa crucii, el se închină nu lemnului sau metalului ci lui Hristos şi marii Lui 
iubiri, pe care crucea doar o simbolizează. Florile frumoase din jurul crucii 


semnifică mireasma, dulceaţa şi frumuseţea pe care ea le-a adus vieţii. 


Semnul plus al lui Dumnezeu 


Astăzi vom vorbi pe scurt despre semnificația pe care crucea o poate avea în 
vieţile noastre. O fetiță a ajuns la şcoală să studieze misterele matematicii. Era 
profund impresionată de semnul împărţirii, înmulţirii, scăderii şi adunării. În 
duminica după ce învățase despre semnul plus, a observat crucea din spatele 
altarului, pe care şi până atunci o văzuse de multe ori. Acum însă era profund 
impresionată şi i-a şoptit tatălui ei: “Tăticule! Ce caută semnul plus în spatele 
altarului?” Întrebarea fetiţei este una naturală, dar mai profundă decât pare 
la prima vedere, pentru că crucea este cu adevărat marele semn plus al lui 
Dumnezeu. 


Plusul puterii lui Dumnezeu 


Crucea înseamnă că omul nu trebuie să se bazeze doar pe propriile sale 
resurse. El poate avea marele plus al puterii lui Dumnezeu. Dumnezeu a pus o 
imensă putere în natură. Într-un pahar de apă este suficientă energie pentru a 
propulsa un vapor peste Oceanul Atlantic. Dumnezeu, care a pus atâta putere în 
natură, va refuza oare copiilor Săi cererea lor de putere atunci când sunt slabi? 
Dacă lisus ne-a învăţat ceva despre Dumnezeu, acel lucru este că EI este un 


Dumnezeu care dă putere celor slabi. 


Plusul iertării lui Dumnezeu 


Omului care este împovărat de sentimentul de vină, de sentimentul că nu poate 
fi niciodată iertat, că nu va mai putea niciodată să îl privească direct în faţă pe 
Dumnezeu sau pe vreun semen, acestui om Crucea îi aduce marele plus al 
iertării lui Dumnezeu. “Tată, iartă-le că nu ştiu ce fac”, s-a rugat lisus de pe 
Cruce. Iar Sf. Pavel scrie: “Dumnezeu Îşi arată dragostea Lui faţă de noi prin 
aceea că, pentru noi, Hristos a murit când noi eram încă păcătoşi” (Romani 
5,8). Dacă cel mai dificil este să ne iertăm pe noi înşine, atunci faptul că 
Dumnezeu ne-a iertat şi ne-a acceptat ne va ajuta să ne iertăm. Dacă El ne 
acceptă, putem învăţa să ne acceptăm pe noi înşine. 


Plusul vieţii noi 


Plus putere. Plus iertare. În al treilea rând, plus viaţa nouă. Adăugarea lui 
Hristos la viaţa omului nu este o “simplă adăugare”, aşa cum ai adăuga un măr 
lângă alt măr şi ai obţine două mere. Este mai degrabă ca adăugarea oxigenului 
la hidrogen, rezultând o substanţă cu totul nouă — apa. După cum spunea Sf. 
Pavel, “dacă este cineva în Hristos, este făptură nouă; cele vechi au trecut, 
iată toate s-au făcut noi” OCorinteni 5,17). Cel ce este “în Hristos” are un nou 


gand iată 


Plusul vieţii eterne 


Plus putere. Plus iertare. Plus viaţa nouă. În al patrulea rând, plus viaţa eternă. 
Cel mai mare semn minus în viaţă, înainte de Hristos, era moartea. Hristos a luat 
acel semn minus şi a pus peste el învierea Sa, transformându-l într-un mare 
semn plus al vieţii: “Hristos a înviat din morţi, fiind începătură (a învierii) 
celor adormiţi. Că de vreme ce printr-un om a venit moartea, tot printr-un om 
şi învierea morţilor. Căci, precum în Adam toţi mor, aşa şi în Hristos toţi vor 
învia” (lCorinteni 15,20-22). “Și Iisus i-a zis: Eu sunt învierea şi viaţa; cel ce 
crede în Mine, chiar dacă va muri, va trăi” (oan 11,25). 

“cele ce ochiul n-a văzut şi 
urechea n-a auzit, şi la inima omului nu S-au Suit, pe acestea le-a gătit 
Dumnezeu celor ce-L iubesc pe El” (| Corinteni 2,9). 


Plusul iubirii lui Dumnezeu 


Plus putere. Plus iertare. Plus viaţa nouă. Plus viaţa eternă. În al cincilea rând, 
plus iubirea lui Dumnezeu. Crucea este un semn şi un simbol foarte elocvent. 
Este o garanţie a faptului că Dumnezeu va merge până la extrem pentru noi; El 
nu se va spăla niciodată pe mâini de noi, nici nu ne va lăsa să pierim. (Crucea 
vorbeşte: iată cât de mult iubeşte Dumnezeu. Îi pasă atât de mult încât îşi dă 
propriul Fiu să moară pentru păcatele noastre. Crucea ne spune din nou: nu 
există iubire mai mare decât aceasta. Ne vorbeşte despre iubirea fără limite a 
lui Dumnezeu, care nu a încetat să iubească nici când a fost răstignit. Ştergeţi 
Crucea din vieţile noastre şi rămânem fără nici o asigurare că omul valorează 
ceva. Ștergeţi Crucea din inima universului şi acesta va rămâne rece şi închis. 
Dar alături de Cruce putem cânta cu Sf. Pavel: “Cine ne va despărţi pe noi de 
iubirea lui Hristos? Necazul, sau strâmtorarea, sau prigoana, sau foametea, 
sau lipsa de îmbrăcăminte, sau primejdia, sau sabia? [...] Dar în toate acestea 
suntem mai mult decât biruitori, prin Acela Care ne-a iubit. Căci sunt 
încredinţat că nici moartea, nici viaţa, nici îngerii, nici Stăpânirile, nici cele 
de acum, nici cele ce vor fi, nici puterile, nici înălțimea, nici adâncul şi nici o 
altă făptură nu va putea să ne despartă pe noi de dragostea lui Dumnezeu, 
cea întru Hristos lisus, Domnul nostru” (Romani 8,35-39). 


Plusul victoriei finale 


Plus putere. Plus iertare. Plus viaţa nouă. Plus viaţa eternă. Plus iubirea lui 
Dumnezeu. În al şaselea rând, omul plus Hristos egal promisiunea victoriei 
finale. Sf. Pavel le scrie Colosenilor că pe cruce lisus a dezbrăcat de putere 
“începătoriile şi stăpâniile, le-a dat de ocară în văzul tuturor, biruind asupra 
lor prin cruce” (Coloseni 2,15). În credinţa noastră răsăriteană, Crucea nu este 
niciodată văzută separat de Înviere. Credinţa creştină vede în Crucea lui 
Hristos o luptă pe viaţă şi pe moarte cu răul, Învierea fiind înfrângerea finală 
a acestuia. Omul plus Hristos egal victoria finală. “Să dăm mulțumire lui 
Dumnezeu, Care ne-a dat biruinţa prin Domnul nostru lisus Hristos!” 
(Il Corinteni 15,57). 


Oamenii “plus” 


Există două feluri de oameni — oamenii plus şi oamenii minus. Aceia al căror 
simbol este semnul minus nu adaugă niciodată fericire cuiva. Mai degrabă o iau. 
Când pleacă din compania ta, te simți mai sărac în credinţă, mai sărac în iubire, 
mai sărac în speranţă. Mulţumim lui Dumnezeu însă că mai există un grup — 
poporul lui Dumnezeu -, oamenii Crucii, cei care trăiesc credinţa în Fiul lui 
Dumnezeu: oamenii plus. Biblia îi numeşte “sarea pământului”, “lumina 


lumii” şi “mireasma lui Hristos”. Ei adaugă vieţii: curaj, credinţă, iubire, 
speranţă, pace, bucurie. 


Astăzi, în sărbătoarea adorării Sfintei Cruci, privind la marele semn plus al lui 
Dumnezeu, frumos împodobit cu flori, să ne amintim că: 

1. Omul nu trebuie să fie singur în problemele şi necazurile lui. El poate avea 
marele plus al prezenţei lui Dumnezeu, al iubirii şi grijii Sale. 

2. Omul păcătos plus Dumnezeu egal iertare. 

3. Omul confuz plus Hristos egal nou scop, nou sens, o persoană total nouă. 

4. Omul copleşit de vină plus Hristos egal “pacea lui Dumnezeu care depăşeşte 
întreaga rațiune”. 

5. Omul pe moarte plus credinţa în Hristos egal viaţa eternă cu Dumnezeu în 
ceruri. 

6. Omul slab plus Hristos egal putere. “Toate le pot întru Hristos, Cel care mă 
întăreşte” (Filipeni 4,13). 

7. Omul disperat plus Hristos egal speranţă, o speranţă ce spune: “Nu trebuie să 
rămâi în starea în care eşti. Tu, aşa cum eşti, plus puterea răscumpărătoare a lui 
Dumnezeu, egal persoana care doreşti să fii, persoana despre care Dumnezeu 
poate să spună într-o zi: Acesta este preaiubitul Meu fiu sau preaiubita Mea 
fiică, în care am binevoit.” 


Rugăciune 


Doamne, venind astăzi să ne închinăm Crucii Tale, venim să ne închinăm nu 
lemnului sau metalului ci simbolului cele mai mari victorii a omenirii 
cunoscută vreodată — victoria Ta asupra păcatului şi a morţii; o victorie ai 
cărei părtaşi devenim cu toţii prin Botez şi prin credinţă; o victorie care a 
schimbat marele semn minus al vieţii în semnul plus, o victorie ce îl face pe 
fiecare creştin un om plus în lume, ce adaugă lumină acolo unde este 
întuneric, iubire unde este ură, speranţă unde este disperare, un pahar de apă 
unde este sete, o bucată de pâine unde este foame. Amin. 


(Traducere: Oana Capan) 


IPS Andrei Rymarenko - Duminica a III-a din Post (a Sfintei Cruci) - 
Venerarea Sfintei Cruci 


Înaintea noastră se află Crucea. Aceasta este Crucea lui Hristos. Dar pe Golgota 
mai existau două cruci: Hristos în mijloc şi doi tâlhari răstigniţi de-a stânga şi 
de-a dreapta lui. Pe Cruce Hristos s-a jertfit pe Sine pentru răscumpărarea 
întregii lumi. Dar cei răstigniți cu EI ce au răscumpărat? Delictele lor, că doar 
erau tâlhari. 


Cum au ajuns tâlhari? Intr-o vreme erau doi copii nevinovaţi şi poate se şi jucau 


împreună. Era perioada luminoasă a copilăriei. Mai apoi au simţit, după cum 
simţim fiecare dintre noi, două forţe opuse influențându-i: una bună şi una rea. 
lar voinţa lor a trebuit să aleagă una sau alta. Mai întâi au oscilat, dar apoi, 
pentru că răul părea mai atrăgător, au început să îl accepte în vieţile lor. 
Conştiinţa lor s-a opus la început, dar apoi au fost cuceriți de rău, trecând 
complet de partea lui. La nivelul sentimentelor, apoi la nivelul faptelor, acţiunile 
lor ducându-i pe cruce, la condamnarea la moarte. Şi iată-i acum pe moarte. Nu 
doar orele ci şi minutele le sunt numărate. lar între ei este Domnul, murind de 
asemenea pe Cruce. Unul dintre tâlharii răstigniţi l-a ocărât pe lisus. Dar 
celălalt, dimpotrivă, la redus la tăcere pe cel care vorbea urât şi i-a spus lui 
lisus: “Pomeneşte-mă, Doamne, când vei veni în împărăţia Ta. Şi lisus i-a zis: 
Adevărat grăiesc ţie, astăzi vei fi cu Mine în Rai” (Luca 23,42-43). 


Hristos a murit primul şi apoi cei doi hoţi. Pe chipul celui care l-a ocărât pe 
Domnul era întipărită grimasa blasfemiei, şi râsul lui Mefistofel se auzea 
deasupra crucii lui. Acest râs era înspăimântător şi triumfător. Da, aceasta a fost 
victoria finală a puterii răului asupra acestui suflet. Dar deasupra crucii 
tâlharului pocăit plutea o pace triumfătoare şi un fel de strălucire de bucurie. Şi 
în acest timp, sufletul lui, strălucitor şi curat, spălat de suferinţe şi de căință, a 
intrat în Paradis. Cu bucurie şi uimire au privit corurile de îngeri la acest prim 


suflet care a intrat în Paradis, sufletul primului sfânt al Noului Testament, spălat 
de Sângele lui Hristos — sufletul unui tâlhar. 


Acum ne-am adunat aici în biserică înaintea Crucii lui Hristos. În ochii judecății 
umane nu suntem călcători de lege sau criminali. Dar stăm oare la fel de bine şi 
în faţa Judecăţii lui Dumnezeu? Nu. Cu toţii am călcat şi călcăm poruncile lui 
Dumnezeu. Şi dacă este aşa, înseamnă că suntem călcători de lege. Dacă până 
acum nu am comis crime vizibile, aceasta este doar pentru că Harul lui 
Dumnezeu şi Îngerii noştri păzitori nu ne-au lăsat. Dar dacă am fi fost lăsaţi 
singuri, numai Dumnezeu şi conştiinţa noastră ştiu ce ni s-ar fi putut întâmpla. 
Și ce se mai poate întâmpla dacă Dumnezeu ne-ar părăsi. Să ne examinăm cu 
sinceritate conştiințele, şi acestea ne vor răspunde că, potrivit Judecăţii lui 
Dumnezeu, nu suntem mai buni decât tâlharul, poate chiar mai răi. Suferințele 
lui pe cruce au răscumpărat atât de mult. Şi noi, cum ne putem răcumpăra 
greşelile? EI a fost un tâlhar înţelept, dar noi... noi trăim nepăsători şi ne 
gândim că vom trăi neîncetat. Dar anii, lunile, săptămânile şi poate zilele şi 
chiar orele noastre sunt numărate. Şi vom avea în ultimul moment pocăinţa pe 
care el a avut-o? Dacă vom avea atunci o altă dispoziţie sufletească, opusă 
acesteia? Să ne ferească Domnul de aceasta! 


Acum, apropiindu-ne şi sărutând Crucea, să spunem cu tâlharul înțelept: 
“Pomeneşte-mă, Doamne, în împărăţia Ta.” S-ar putea să nu mai avem alt 


minut în care să o facem. Să folosim deci acest minut pe care Domnul ni-l dă: 
“Crucea Ta, Doamne, o venerăm, şi Sfântă Invierea ta o preamărim.” 


(Traducere: Radu Capan) 


Pr. Tertulian Langa - Duminica a III-a din Post (a Sfintei Cruci) - Despre 
cruce 


În ritul nostru, a treia Duminică din Postul Mare e dedicată venerării Sfintei 
Cruci, a Crucii pe care lisus Hristos a-mbrăţişat-o din infinita Sa iubire pentru 
noi. Doamne, cât de dogoritoare în iubire a fost această pătimitoare 
îmbrăţişare...! Dar dedicaţia față de Sfânta Cruce pretinde să cunoaştem 
obiectul venerării; altfel, devine pur cult idolatric. Acceptă cineva să fie 
considerat ca idolatru ignorant?... De aceea, îngăduiţi-mi un minim comentariu 
asupra Sfintei Cruci. 


Pentru a traduce-n faptă hotărârile instituției pe care societatea o numeşte 
Justiţia, omenirea s-a străduit să inventeze nenumărate pedepse şi torturi, din 
cele mai atroce, pentru a arăta modul în care se cere ispăşită greşeala comisă de 
către un călcător al Legii. Arunc în public o întrebare, desigur cu caracter 
retoric: a stat vreodată un judecător în ştreang? A stat vreunul îngheţat în 
lanţuri, bătut şi sfârtecat de foame şi de bice? Au stat pe cruce, atârnaţi în cuie, 
Caiafa sau Pilat, pentru a şti, pe viu, la ce L-au condamnat pe blândul lisus, pe 
Mielul cel nevinovat? Au stat în beciuri, în ger, în foame, în excremente şi-n 
urină veunul dintre judecătorii Bisericii Martire? N-au stat! Totuşi ne-au 
condamnat şi ne-au batjocorit. Însă, după modelul Crucificatului divin, Biserica 
îi iartă: “lartă-i, Părinte, Doamne, căci n-au ştiut ce fac. Poate se vor căl...”. 
Mărire Ție, Sfântă Cruce! Mărire Ţie, Sfântă Răstignire! 


E necesar, în numele adevărului, să spunem că răstignirea n-a fost imaginată de 
evrei; îşi are originea pe undeva în Orient. Ea a fost practicată de fenicieni, de 
perși, cartaginezi şi de romani. Între evrei, se face remarcat măruntul rege 
Alexandru lannul, care, cam pe la anul 80 î.Hr., benchetuind, în rând cu 
concubinele, se delectau, privind de pe terasa palatului regal, cum peste 600 de 
farisei agonizau pe cruce, din cauza unei revolte ce li se imputa. De acest 


supliciu, nici chiar femeile nu erau cruţate. Este adevărat însă că, din pudoare, 
ele erau bătute-n cuie cu faţa înspre cruce. Cuvântul crux — de unde şi 
românescul “cruce” — putea să mai însemne şi spânzurătoare, ori chiar numai o 
bârnă verticală, de care era atârnat cu braţele legate la spate condamnatul şi 
spânzurat de mâini, tortură reluată şi de Securitatea comunistă. Ca şi în cazul 
răstignirii, cel spânzurat de mâini putea să moară în urma asfixiei. 


Antichitatea folosea cruci de vreo patru feluri. Este probabil ca cea a lui lisus să 
fi avut forma a ceea ce numim noi astăzi “cruce”, e de părere sf. Irineu. Prin 
analize ştiinţifice efectuate asupra unor cruci rămase din acele timpuri, se ştie 
că, aproape întotdeauna, pentru cruce se folosea lemnul de pin. Piroanele erau 
confecţionate grosier de către potcovari. Dacă ar fi să ţinem seama de imaginile 
pe care ni le transmit iconografii, piroanele ar fi străpuns mâinile lui isus prin 
palme, însă palmele nu ar fi rezistat şi s-ar fi sfâşiat curând, sub greutatea 
trupului. De aceea, uneori, sub fese se aşeza un punct de sprijin, ca să preia din 
greutate. În cazul lui lisus, e mai probabil ca piroanele să nu fi fost bătute-n 
palme, ci în încheietura de deasupra mâinii. Dar, întrucât trupul spiritualizat al 
Mântuitorului s-a înălţat la cer, nici nu se pune problema ca arheologii să caute 
vreun rest de os pentru verificarea ipotezei. 


Crucea supliciului era culcată la pământ, pentru a face mai uşoară munca 
sinistră a călăilor. Ei începeau cu pironirea mâinilor pe bârna scurtă de 
deasupra, pe care osânditul era silit s-o ducă în spinare, până la locul răstignirii. 
Mulţi dintre răstigniţi, din cauza durerilor, leşinau. Dar, pentru ca spectatorii 
sadici să nu piardă deliciul torturii, călăii îi dădeau crucificatului să bea, ca 
anestezic şi ca să-l ameţească, o drojdie de vin puternică, amestecată cu fierturi 
de mac, licoare despre care Evanghelia ne spune că lisus a refuzat-o, 
Mântuitorul nedorind să-şi amorţească jertfa. Apoi, bârna orizontală, cu trupul 
spânzurând de ea, era purtată până la stâlpul vertical pe care 1 se pironeau 
picioarele. Înfipt în piatră, stâlpul va arăta drumul prin suferinţe către cer. 
Trupul era expus ruşinii publice, prin despuierea hainelor hpite de rănile cu 
sânge închegat. Din rănile străpunse de piroane continua să curgă sânge până 
către apusul soarelui, pentru a încheia exsangvinarea trupului ucis. Dar pentru o 
mai sigură verificare a morţii, s-a procedat şi la ceea ce medievalii numeau 
punctio cordis, adică străpungerea inimii, ca să se vadă curgând “sânge şi apă” — 
hematiile şi plasma — dovada clinică indubitabilă a instalării morţii. Longinus, 
care a executat această lovitură, văzând oroarea morţii, s-a convertit spontan. 


Acesta a fost raportul medico-legal al asasinării lui lisus, prin răstignire. Dar 

spuneau: dacă voiţi să înţelegeţi lucrările dumnezeieşti, 
răstigniţi-vă mintea; renunţaţi la satisfacţiile pământeşti trufaşe ale gândirii 
voastre, căci orice izbândă a minţii omeneşti de nu e răstignită pe jertfă şi 
smerenie, oricât ni s-ar părea de strălucită, este amăgitoare când nu e pusă 


alături de lisus pe cruce, când nu e oferită lui Dumnezeu ca jertfă de 
recunoştinţă, ca jertfă de preamărire a harului ce ne-a fost dat de a colabora 
cu Domnul la biruinţa adevărului, a binelui şi a iubirii. 


SR 5 e 


Cu prilejul ultimei reflecţii pe care am făcut-o împreună asupra Sfintei Cruci, 
am insistat cu precădere asupra aspectului fizic al altarului constituit de lemnul 
Sfintei Cruci pe care S-a jertfit Hristos; şi v-am făcut apoi un fel de raport 
medico-legal asupra asasinării lui lisus. 


Dar tot atunci v-am amintit de cele cuprinse în scrierile Sfinţilor Părinţi, care 
spuneau că, pentru a înţelege lucrările dumnezeieşti, e necesar să facem şi noi o 
răstignire a minţii noastre, această răstignire reprezentând participarea noastră 
smerită şi conştientă la Jertfa lui Hristos. Actul de răstignire a minţii este — 
păstrând proporțiile — o formă de asemănare a noastră cu Hristos, în lepădarea 
de valorile lumeşti ce ne înstrăinează de Dumnezeire. Prin lepădare, ca act de 
jertfă, nu înţelegem o acceptare, de voie — de nevoie, neelucidată, 
neconştientizată a unei suferințe morale sau trupeşti, aşa precum un câine, 
terorizat de un stăpân hain, îndură ciomăgeala fără opoziție şi fără vreun merit 
moral. Oameni fiind, Hristos aşteaptă de la noi să implicăm gândirea în actul 
lepădării. 


Tot analogic, să ne întrebăm: de ce schelălăie un câine atunci când e bătut? Nu 
oare fiindcă suferă, deşi el n-ar putea să scrie tratate despre suferință? Noi nu 
dorim, nu vrem să cunoaştem durerea animalului şi nu simţim vreo milă. Dar 
Dumnezeu o ştie şi o cunoaşte, la fel ca şi pe a noastră, [7 e milos cu noi, căci 
ne-a trăit durerea şi ne-o cunoaşte tragic. La EI, Cel care a trăit durerea ca şi 
noi, la El să mergem cu credinţă. Ne va-nţelege, ne va ierta şi ne va mângâia, 
fiindcă ne iubeşte. E adevărat, mila lui Hristos ni se vădeşte-n răni, dar nu ni se 
împarte decât în Taina Spovedaniei. Numai acolo o găsim curgându-ne pe răni. 
lisus, cu lacrimi, înţelege, la modul absolut, ca nimeni altul, necesitatea jertfei şi 
rolul ei ispăşitor, reparator al unei imense nedreptăți făcute împotriva iubirii 
Celui care ne-a dat viaţă. 


Înțelegerea crucificării este un act cristic şi al minţii noastre. Ne lepădăm cu 
mintea, cu voinţa de vina cunoscută. Cu mintea, nu cu stomacul, cu setea sau cu 
nervii, vom face actul de opţiune între virtute şi păcat, între-nviere şi osândă — 
cu alte cuvinte, deci, răstignirea minţii. Fiindcă viaţa, precum ştim, ne este un 
nesfârşit prilej de opțiune între a face bine sau a face rău; căci binele sau răul 
sunt câmpuri de cunoaştere în care operează mintea, nu Simţurile; ele au 
doar loc intermediar: cu simţul doar percepem, cu mintea înţelegem. 


Domeniul simţurilor este plăcerea sau neplăcerea, senzaţii ce pot să deruteze 
mintea — mintea ca facultate prin care putem cunoaşte binele — minte care, sub 
amăgirea simţurilor, nu rareori aderă la ceea ce e rău, însă înşelător, plăcut. În 
acest sens, a-ți lua crucea şi a-L urma cu aceasta pe Hristos înseamnă a-ţi 
răstigni orice patimă şi întunecime impusă minţii de către simţurile rătăcite. 


Tânărul sfânt Aloisiu de Gonzaga, în legătură cu orice lucru se întreba: “Cât 


foloseşte acesta eternității mele? Câte din ele înseamnă a-L imita şi a-L urma 
pe Domnul?” 


Sfântul Părinte loan Casian concepe viaţa ca o necontenită răstignire, deci o 


neîntreruptă luptă între opțiunea bună şi opțiunea rea. A-L imita pe Domnul 
înseamnă a deveni un fel de “crucifix viu”, deci un Hristos biruitor al morţii; 
e primul şi capitalul mod de a ne face asemenea lui Hristos, Cel care a biruit 
ispita. 


Cât de dramatică poate să ajungă, uneori, această neîmpăcată luptă, o înţelegem 
din cumpăna în care a ajuns Hristos, când se ruga în Ghetsimani: “Părinte, dacă 
se poate să treacă acest pahar de la Mine!” — căci Domnul vedea prealimpede 
ce preţ de jertfă va trebui să dea întru suirea Sa pe Cruce. Nu clarviziunea 
pătimirii crunte pe care o va îndura L-a îngrozit pe Domnul, căci culmea 
suferinţei fizice, oricum, avea să fie depăşită, cu orele care treceau. Dar cea mai 
cumplită pătimire a fost, pentru lisus, vederea limpede a inutilităţii suferinţei 
Sale, pentru aceia care Îl resping; şi cât de greu va cântări, în judecarea lor 
finală, faptul că până la urmă vor lepăda iubirea lui lisus şi că aceasta îi va face 
să sufere, nu ore, nu ani, ci număr infint de veacuri în chinuri fără vreo 
speranţă... Cum?? Tocmai EI, care a iubit până la sacrificiul ultim, EI să le 
aducă un plus de osândire, un infinit de chinuri? Greu îndura Iubirea această 
teribilă durere! Cât de sfâşietor striga lisus din Răstignire: “Dumnezeule, 
Dumnezeule, de ce M-ai părăsit. De ce Îmi dai şi această peste minte ispăşire? 
Nu-i părăsi pe veşnicie!”. Acest din urmă strigăt de pe cruce a fost un semn al 
ultimei puteri trupeşti cu care lisus a pătimit pe cruce. Când şi noi, în lupta cu 
păcatul, vom fi ajuns la ultima resursă omenească, să ştim că e momentul în 
care intervine Tatăl. Până atunci, până când nu vom fi epuizat întreaga noastră 
înzestrare omenească, nici n-avem dreptul să nădăjduim ca însuşi Dumnezeu să- 
nlocuiască nevolnicia noastră. 


Să ne amintim de sfintele Promisiuni ale Preasfintei Inimi a lui lisus Hristos, 
acelea printre care era cuprinsă şi salvatoarea asistență sacramentală acordată 
celor care în timpul vieţii se vor fi spovedit şi cuminecat, în nouă prime vineri 
succesive, cerând iertare şi sperând venirea lui lisus euharisticul în inima căită şi 
adoratoare a iubirii atotputernică-n milostivire. Şi să ne amintim, mereu, că 
“Dumnezeu este iubire”, că, prin iubire, Fiul ni L-a arătat pe Tatăl, căci Însuşi 


El a spus “Cine mă vede pe Mine Îl vede pe Tatăl”. Prin Crucea şi prin 
Pătimirea Sa Fiul a vrut să ni-L arate pe Tatăl primitor al acelor fii risipitori 
care suntem chiar noi. 


În anul 1989, Eugen lonesco, cel care a creat teatrul absurdului, făcea o ultimă- 
ncercare de a evada din viciul absurdului în care îşi încătuşase mintea: “Calea 
spre Dumnezeu, cu siguranţă, este simplă şi directă, cu o singură condiţie: să nu 
ajungem dezorientaţi în faţa Judecăţii. Şi totuşi, vedem atâta dezorientare-n 
lume”| E. Ionesco: La ricerca intellettuale, Parma, 1989.]. Să nu ne mulţumim 
în a ne compătimi viaţa de păcat în care am trăit ci, mai cu seamă, să dăm 
orientări pentru o viaţă trăită în unire cu Hristos. Or, cine să ne dea orientări şi 
harurile necesare, dacă nu Preasfântul Spirit, în sfântul scaun de Spovadă? Căiţi, 
întru smerenie şi bine pregătiţi, să ne apropiem de el. 


Pr. Mihai Tegzeş - Duminica a III-a din Post (a Sfintei Cruci) - Ia-ţi crucea 
şi urmează-Mă 


Pentru prima dată, lisus vorbeşte ucenicilor Săi despre faptul că misiunea Sa ar 
putea să-L conducă la darul total al vieţii, la moarte. Este un moment tensionat 
în relaţia dintre EI şi ucenicii Săi. Petru, abia numit papă, intervine, ÎL ia pe lisus 
de-o parte şi-l sugerează că ar fi mai bine să nu continue cu acest discurs, să nu 
descurajeze moralul ucenicilor: “Doamne, Dumnezeu să te ferească de 
suferință!”. 


Dezastru total! Tu, Petre, ai început atât de bine! De ce doreşti să-L înveţi tu pe 
Domnul cum să mântuiască omenirea? Reacţia lui lisus este determinată şi dură: 
“tu judeci ca oamenii lumești, încă nu eşti demn să fii apostolul Meu, modul tău 
de a vorbi este satanic”. Ca să fim precişi, porunca pe care lisus i-o dă lui Petre 
este: “Treci înapoia Mea”, adică: “urmează logica Mea”. Într-adevăr, reacţia lui 
Petru seamănă mult cu a noastră. Pentru un creştin “obişnuit”, Dumnezeu este 
Mare, este Iubire, iar viaţa lui este chin şi frică de suferință. Deoarece 
Dumnezeu este străin de suferinţă, creştinul speră ca să fie ferit de orice durere. 
Această gândire este logică, dar Dumnezeu nu judecă astfel. 


lisus ne-a descoperit chipul unui Dumnezeu iubitor de oameni. Cine iubeşte, îl 
lasă liber pe iubitul său. Cine iubeşte, suferă, dacă nu este şi el iubit. lisus suferă 
pentru lipsa de iubire a oamenilor față de EI, pentru lipsa de atenţie a poporului 
față de învăţătura Sa. Înţelegînd că vorbele şi minunile Sale nu au fost îndeajuns 
pentru a-i converti pe oameni, lisus proiectează şi realizează jertfa Sa totală: 
dăruirea vieţii. Petru protestează: nu-i place un Dumnezeu care suferă; el şi noi, 
vrem un Dumnezeu biruitor. Cum de Dumnezeu acceptă suferinţa, când de fapt, 
o poate evita? Oare când vom înţelege mecanismul simplu al iubirii lui 
Dumnezeu? Când vom trece de la ideea că suferinţa este un rău, la ideea că 
viaţa este un dar şi a dărui (a se dărui) implică sacrificiu şi suferință? 


Să fie clar că Domnul nu iubeşte suferinţa. Uneori, modul Său de a se arăta, 
implică o jertfă, un sacrificiu, o moarte şi atunci, suferinţa devine măsura iubirii 


celor mici. Prin urmare, ucenicul, asemenea Invăţătorului, este chemat să 
iubească până la renunţarea de sine. 


A lua crucea şi a renunţa la sine nu reprezintă o auto-flagelare, ci este un stil de 
viaţă care se opune logicii acestei lumi, a autorealizării prin propriile puteri 
omeneşti. Prea des cultura ne sugerează un fel de idolatrie a sinelui. Iisus ne 
propune ceva mai mult: te realizezi în măsura în care viaţa ta devine un dar, o 
deschidere faţă de alţii. Dacă te vei dărui altora, te vei regăsi pe tine însuţi, te 
vei realiza. 


A-L urma pe Domnul este o alegere liberă, deoarece este bazată pe iubire. Nu 
există iubire fără libertate. A-L urma pe Domnul înseamnă, pentru fiecare om, 
a-şi asigura purtarea crucii. În faţa crucii se vede dacă cineva are credinţă 
adevărată sau dacă o refuză, o ignoră. 


Vocaţia creştinului constă în participarea la moartea şi învierea Domnului, 
pentru mântuirea sa şi a altora. Apostolul Petru l-a recunoscut pe Iisus ca fiind 
Mesia, dar de fapt, nu a acceptat imediat adevăratul sens al slujirii lui lisus: 
crucea. 


Credinţa este un mod de viaţă, nu o teorie! Este felul de a trăi şi de a muri 


precum Hristos. Crucea pe care trebuie să o ducem continuu, este lupta 
împotriva autosuficienţei şi a autoafirmării proprii. Ea este lemnul pe care erau 
chinuiţi sclavii. Creştinul, asemenea lui Hristos, trebuie să trăiască ca slujitor 
al tuturor şi patron al nimănui. Lepădarea de sine înseamnă deplina realizare 
a propriei persoane; înseamnă biruirea eului, a egoismului, rădăcina tuturor 
relelor. 


Mântuirea noastră depinde de poziţia pe care o luăm faţă de lisus şi faţă de 
Evanghelia Sa. Destinul nostru veşnic, este strâns legat de fidelitatea sau 
infidelitatea noastră faţă de învăţătura Domnului. A-ţi lua crucea, înseamnă a-L 
urma pe Domnul pe calea suferinței şi a învierii. Omul, simțindu-se mic şi 
neimportant, doreşte să se afirme prin a deveni bogat, puternic şi orgolios. 
Astfel se înşeală de unul singur. De fapt, fiecare om se realizează doar atunci 
când se aseamănă din ce în ce mai mult cu Dumnezeu, al cărui chip este. lar 
Dumnezeu este iubire, slujire, sărăcie, umilinţă. 


Din nefericire, omul zilelor noastre gândeşte altfel. El doreşte să-şi salveze viaţa 
de unul singur şi astfel se “ruşinează de lisus înaintea acestei generaţii adultere 
şi păcătoase”: se dezice de Domnul, în loc să se lepede de sine; preferă propria 
viaţă, în detrimentul vieţii divine; alege să-şi urmeze proiectele şi interesele sale 
şi nu se preocupă să-şi pregătească locul în Împărăţia lui Dumnezeu. 


Creştinul uită că viaţa este binele suprem al omului care nu are preţ. Cel care îşi 
iubeşte cu adevărat viaţa, trebuie să o trăiască după modelul lui lisus: 
“Dumnezeu ne-a dăruit viaţa veşnică, iar această viaţă este în Fiul Său. Cine- 
L are pe Fiul, are viaţa. Cine nu Îl are, nu are viaţa” (| lo 5, 11-12). 


Ruşinea este una dintre barierele care-l împiedică pe om să-L urmeze pe 
Hristos. Ruşinea este frica de a fi luat în derâdere, marginalizat şi urât. Însă 
creştinul adevărat trebuie să aibă curajul să fie “diferit de lume” pentru a fi 
“asemenea lui Dumnezeu”. La Judecată vom fi judecaţi pe baza învăţăturii lui 
Hristos şi nu în funcție de principile lumii. lată ce scrie sf. Pavel în această 
privinţă: “Clar este acest cuvânt: dacă murim cu EL, vom trăi cu EL; dacă cu 
EI perseverăm, cu El vom şi împărăţi, dacă ne lepădăm de EL, şi EI se va 
lepăda de noi” QTim 2, 11-12). 


Evanghelia reliefează condiţia necesară pentru a-L urma pe lisus. Când Domnul 
vorbeşte de suferință şi de cruce, Petru nu înţelege. Petru acceptă un lisus 
Mântuitor, dar nu un lisus care suferă. Atunci lisus explică sensul important al 
crucii pentru viaţa credincioşilor. 


În jurul anului 70, când apostolul Marcu a scris Evanghelia, situaţia creştinilor 
nu era uşoară. Exista multă suferinţă. Erau multe cruci. În anul 64, Nero decreta 
prima mare persecuție a creştinilor. Şase ani mai tarziu, romanii distrug 
Ierusalimul şi Templul. Erau mari tensiuni între iudeii convertiți şi cei rămaşi în 
continuare în iudaism. Piatra de poticnire era Crucea. /udeii credeau că unul 
răstignit nu putea fi Mesia, deoarece conform legii, orice om răstignit era 
blestemat în ochii lui Dumnezeu (Dt 21,22-23). 


În vremea aceea, crucea era pedeapsa cu moartea pe care Imperiul Roman o 
dădea marginalizaţilor. A-ţi lua crucea şi a-L urma pe lisus, însemna, de fapt, a 
accepta să fii marginalizat de sistemul nedrept care legifera nedreptatea. 
Dumnezeu Tatăl nu doreşte crucea. Crucea este consecinţa alegerii libere a lui 
lisus de a predica Vestea cea Bună şi de a propovădui că toți oamenii sunt frați. 
Din cauza acestei învățături, Domnul a fost persecutat şi nu a ezitat să-şi dea 
viaţa. Dar să nu uităm că: nu există o dragoste mai mare decât aceea de a-ţi da 
viaţa pentru fratele tău. 


Unii dintre primii creştini credeau că lisus va veni mei devreme sau mai târziu 
(1Ts 4,15-18), dar evanghelistul ţine să precizeze că lisus este deja prezent în 
persoana celor care suferă, în special în cei săraci. Chiar dacă lisus a spus: “De 
fiecare dată când aţi ajutat pe unul dintre aceştia mai mici ai Mei, mie mi-aţi 
făcut”, ei tot nu înţeleg? 


Iată, iubiţi credincioşi, câteva întrebări care ne pot ajuta în vederea unui examen 
de conştiinţă mai atent, legat de perioada postului în care ne aflăm. Care este 
crucea care apasă pe umerii mei? Cu ce stare de spirit o duc? Vreau să câştig 
lumea întreagă, dar să-mi pierd sufletul? Îmi este ruşine de Evanghelie, de 
respectarea celor zece porunci sau îi învăţ şi pe alţii mesajul pe care l-am primit 
de la Domnul? 


In Marcu 8,34-37, sunt prezentate condiţiile pe care însuşi Mântuitorul le 
decretează pentru cei care doresc să-L urmeze: “Dacă cineva doreşte să mă 
urmeze, să se lepede de sine, să-şi ia crucea şi să vină după Mine!” 


4 “renunțarea la sine”: este necesară pentru a crede în Dumnezeu şi 
pentru a-l permite să fie Cel dintâi care mă conduce în viaţă; altfel, omul 
se auto-gestionează, îndreptându-se încet, dar sigur, spre falimentul vieţii 
sale. 

4 “a-şi lua crucea ”: înseamnă a-şi accepta condiția umană cu tot ceea ce 
implică aceasta: durere, limite... 

4 “a-L urma pe Domnul”: înseamnă a-L urma cu umilinţă şi a se încrede 
în EI în orice împrejurare a vieţii. 


Iubiţi credincioşi! lisus doreşte să ne înveţe despre cum putem să ne mântuim 
sau, să ne pierdem viaţa pentru totdeauna. Sunt două variante de realizare a 


vieţii, dar într-o puternică opoziţie. Pentru a ne mântui, trebuie să ne purtăm 
crucea în fiecare zi. Să depăşim felurile noastre strict pământeşti şi să-L 
urmăm pe Domnul. Ceea ce împiedică realizarea acestui ideal este alipirea 
inimii de lucrurile pământeşti şi trecătoare: pierderea valorilor şi frica de 
suferință. Propunerea lui lisus nu este uşoară, dar ea este realizabilă în 
perspectiva premiului: viaţa veşnică, viaţă pentru care merită să străbatem calea 
cea strâmtă, în urma Domnului. Aceasta a fost alegerea pe care au făcut-o toţi 
martirii şi sfinţii Bisericii. Ei au înţeles că suferinţele acestei lumi, oricât de 
mari ar putea fi, nu se pot compara cu răsplata pe care ne-o dăruieşte Domnul: 
fericirea veşnică. Amin. 


Pr. Gheorghe Neamţiu - Duminica a III-a din Post (a Sfintei Cruci) - 
Lepădarea de sine şi purtarea crucii 


“Cel ce vrea să vină după Mine, să se lepede de sine, să-şi ia crucea şi să Mă 
urmeze. ” (Marcu VIII, 34) 


Această duminică, a treia din Postul Sfintelor Paşti, numită şi Duminica cinstitei 
şi de viaţă făcătoarei Cruci, Biserica o dedică în mod deosebit venerării Sfintei 
Cruci a Mântuitorului. De aceea, azi, în toate bisericile, crucea este aşezată cu 
solemnitate în naia bărbaţilor spre a fi venerată de credincioşi, iar pericopa 
evanghelică ce se citeşte azi ne îndeamnă, prin cuvintele citate la început, să-L 


urmăm pe Domnul nostru lisus Hristos prin lepădarea de noi înşine şi prin 
purtarea propriei noastre cruci. 


Dar, s-ar întreba cineva, pentru ce este necesară lepădarea de noi înşine şi în 
ce constă ? Şi apoi, de ce este necesară purtarea Crucii pentru a-L urma pe 
Hristos ? 


1. Ştim că, în ultima analiză, scopul nostru apropiat şi ultim, precum şi întreaga 
noastră desăvârşire, constau în a ne uni cu Dumnezeu prin iubirea de Dumnezeu 
şi de aproapele. lar această iubire nu este altceva decât împlinirea voinţei lui 
Dumnezeu manifestată în poruncile Sale şi ale Bisericii Sale, precum şi în 
încercările care, cu permisiunea Providenţei, se abat asupra noastră. Or, ceea ce 
ne împiedică să-L iubim pe Dumnezeu, adică să ne supunem voinţei Sale, 
sunt pornirile dezordonate ale firii noastre, stricată în urma păcatului 
ancestral. Acea întreită poftă: a trupului, a ochilor şi trufia vieţii, cu care avem 
de luptat din clipa trezirii raţiunii până la ultima suflare, este arma de care se 
serveşte lumea şi Satana ca să ne abată din calea spre Dumnezeu. 


Atât simţurile externe: văzul, mirosul, auzul, gustul; cât şi cele interne: 
iamginaţia şi memoria, precum şi afectivitatea noastră sunt din fire înclinate 
spre rău şi caută să câştige de partea lor şi spiritul omului, adică mintea şi voinţa 
lui. De aceea, creştinul — şi nu numai creştinul, ci orice om onest, adică acela 


care vrea să urmeze cu sinceritate calea indicată de lumina raţiunii sănătoase 
— trebuie să vegheze necontenit spre a le disciplina şi stăpâni, menţinându-le 
în marginile legii morale. Or, tocmai în aceasta constă lepădarea de sine, sau, 
cum se mai numeşte, renunţarea, mortificarea. 


Fără îndoială, plăcerea în sine, care însoţeşte funcțiunea unui simţ ori instinct, 
nu e un rău, dimpotrivă e un bine câtă vreme prin ea se urmăreşte scopul pentru 
care a lăsat-o Creatorul şi, deci, câtă vreme e subordonată acestui scop. Or, 
scopul plăcerii este împlinirea cu o mai mare uşurinţă a datoriei. De pildă: 
plăcerea ce o află omul în mâncare şi chiar şi în muncă este dată ca să-i 
uşureze truda ce trebuie s-o depună spre a-şi agonisi cele necesare pentru 
hrană. În lipsa plăcerii, omul nu ar fi stimulat nici să-şi refacă forţele prin 
mâncare, nici Să muncească pentru întreţinerea vieţii şi sănătăţii. Tot astfel, 
dacă actul prin care se perpetuează viaţa, Dumnezeu nu l-ar fi înzestrat cu o 
plăcere care să compenseze sacrificiile ce le cer naşterea şi creşterea copilului, 
specia umană ar fi ameninţată cu dispariția. Or, dacă, în primul caz, omul şi-ar 
face din plăcere un scop, adică ar mânca şi ar bea numai pentru plăcerea ce o 
simte în aceste acte — dându-se exceselor contra firii, asemenea Romanilor în 
epoca decadenţei -, el şi-ar ruina sănătatea, şi-ar neglija îndatoririle, şi-ar scurta 
viaţa. EI ar comite astfel o răvăşire a ordinii firii, făcând din mijloc scop şi 
înlăturând adevăratul scop. La fel s-ar întâmpla şi în al doilea caz: dacă s-ar 
urmări exclusiv satisfacția simţurilor, eliminându-se, indiferent prin ce mijloace, 
scopul căsătoriei, care este procrearea. 


Or, lepădarea de sine, mortificarea, constă tocmai în a menţine plăcerea în 
ordinea firească, abţinându-se de la excesele contrare acestei ordini, iar, ca un 
leac preventiv contra abuzului, asceza creştină recomandă înfrânarea chiar şi de 
la unele plăceri permise, asigurând astfel dominaţia voinţei asupra senzualităţii. 


Spre a deprinde mai uşor şi cu mai mult zel lepădarea de noi înşine, vom ţine 
treaz în conştiinţă adevărul că, fiind încorporaţi în Hristos, prin Botez, noi am 
devenit mădularele Lui şi templul viu al Spiritului Sfânt, templu pe care trebuie 
să-l păstrăm nepângărit. “Dar nu ştiţi — ne avertizează Sfântul Pavel — că 
trupurile voastre sunt mădularele lui Hristos ?” (| Corinteni VI,15). “Oare nu 


ştiţi că trupurile voastre sunt biserica Spiritului Sfânt care locuieşte în voi 
(0). 7 24(V119), 


Mortificarea, lepădarea de sine este deci lupta contra înclinațiilor rele pentru ca, 
supunându-le legii lui Dumnezeu reflectată în conştiinţa noastră, să-L slujim pe 
EI cu trupul şi cu sufletul, cu fiinţa noastră întreagă. Reiese deci că ea nu este un 
scop în sine, ci doar un mijloc. Nu ne mortificăm, nu ne despuiem de dragul de 
a ne chinui, ci spre a trăi conform cu menirea noastră de oameni şi creştini; ne 
despuiem de legăturile ce ne încătuşează şi ne sărăcesc viaţa, spre a ne elibera, a 


creşte şi a îmbogăţi noua fiinţă, spirituală, sădită de Hristos în noi prin Botez. 
Renunţăm la omul cel vechi ca să ne îmbrăcăm în Hristos, să ne unim cu 
Dumnezeu prin iubire. 


După cum pomul se curăță de ramurile sterpe pentru ca seva să se canalizeze 
mai sporită înspre ramurile aducătoare de rod, şi după cum apele de munte sunt 
colectate şi zăgăzuite în lacurile de acumulare pentru ca, de acolo, prin canale 
îndiguite, să fie transformate în căderi de apă ce pun în mişcare uriaşele turbine, 
generatoare de curent electric, ale unei hidrocentrale, tot astfel, uriaşele energii 
ale fiinţei noastre, prin mortificare, sunt colectate, îndiguite şi dirijate spre a 
înfăptui, sub controlul permanent al minţii luminate de credinţă, opera măreaţă 
de purificare, de desăvârşire, de unire cu Dumnezeu. lată de ce mortificarea, 
renunţarea, acest cuvânt atât de odios celor necredincioşi şi ignoranţi, departe de 
a fi o mutilare, o frustrare, o sărăcire a fiinţei noastre — considerată fie şi numai 
pe plan uman -, este o împlinire, o realizare plenară, o înnobilare şi eliberare a ei 
din sclavia instinctelor. Este adevărata trăire demnă de om. De aceea, Sfântul 
Pavel remarcă: “De veţi trăi după trup, veţi muri, însă dacă veţi omori cu 

spiritul faptele trupului vostru, veţi trăi” (Romani VIII, 17). 


2. Dar lepădarea de noi înşine, dezbrăcarea de omul cel vechi din noi nu este 
decât jumătate din lucrul pe care îl cere Mântuitorul de la noi. Spre a ne face 
asemenea Lui, EI ne pretinde ca, după ce am renunţat la noi înşine, să ne luăm 
crucea şi să păşim pe urmele Lui. Ba putem spune că numai atunci am ajuns la 
adevărata despuiere de sine şi îmbrăcare în Hristos, când am îmbrăţişat crucea şi 
am pornit pe urma lui lisus spre Golgota. 


Şi care este crucea noastră, pentru ce şi cum trebuie s-o purtăm ? 


4 Crucea noastră suntem, mai întâi, noi înşine, cu defectele noastre fizice şi 
morale care ne pricinuiesc suferințe şi umiliri în relaţiile cu semenii: o 
infirmitate corporală ori spirituală, ignoranță, fire pornită spre mânie, 
spre judecăţi pripite, o boală cronică ce ne pune zilnic la grea încercare. 

4 Cruce poate fi un eşec ce ne face să suferim o viaţă întreagă. 

4 Cruce este trăirea în comun cu firi diametral opuse ce ne cer o continuă 
îngăduinţă şi stăpânire de sine. 

4 Cruce este nedreapta apreciere, răstălmăcirea celor mai curate intenții şi 
denigrările venite din partea acelora cărora nu le-am făcut nici un rău. 

4 Cruce este sărăcia cu toate neajunsurile ei. 

4 Cruce sunt intemperiile, calamitățile, cu un cuvânt tot ce Pronia, în 
insondabila ei înţelepciune, permite să se abată asupra noastră. 


Şi pentru ce tot acest cortegiu de suferinţe? Pentru un întreit scop: ispăşirea, 
păstrarea purității sufleteşti şi creşterea în sfinţenie, în asemănarea cu 
Hristos, modelul nostru. 


Cine dintre noi ar putea spune că nu are nimic de ispăşit ? Om sfânt, în sensul 
riguros al cuvântului, nu există, căci însăşi Sfânta Scriptură afirmă că “şi 
dreptul de şapte ori în zi va cădea, şi iar se va ridica”, iar Sfântul loan 
Evanghelistul ne avertizează: “De vom zice că păcat nu avem, pe noi înşine ne 
înşelăm şi adevărul nu este în noi” (| loan I, 8). Or, există vreun mijloc mai 
eficient de a plăti lui Dumnezeu datoria păcatelor, decât acela de a accepta 
zilnic crucea trimisă de EI ? Iată de ce însuşi URII exclama: 
“Binecuvântat fii, Doamne, care ne-ai dat suferinţa ca un leac divin pentru 
necurăţia noastră.” (Cf. Courtois, Gaston, Quand on soufre (...), p. 19, în 
româneşte de Pr. Gh. Neamţiu). 


Dar suferinţa ne este necesară nu numai pentru ispăşire, pentru redobândirea 
purității, ci şi pentru păstrarea ei, adică pentru a ne feri de păcate. Acela căruia 
toate i-ar merge din plin, uşor şi-ar uita de scopul său suprem, de Dumnezeu. 
Durerea îl trezeşte pe om din iluzia că pământul e totul şi îi ridică ochii spre 
adevărata patrie. Ca să vedem stelele e necesar ca întunericul nopţii să învăluie 
pământul; ca să-L zărim pe Dumnezeu, trebuie să fim învăluiţi în zăbranicul 
negru al suferinței. “Am plâns şi am crezut”, spunea marele UI 


Dar crucea nu numai ne păstrează curaţi, ci, prin focul ei incandescent, ne 
transfigurează sufletul, imprimându-i asemănarea cu Hristos, Omul durerilor, şi 
unindu-l cu El în mod intim, precum două bucăți de metal se contopesc prin 
sudare, după ce şi-au lepădat zgura în foc. De altfel, ca mădulare ale Trupului 
Tainic al lui Hristos, nu ne putem împărtăşi cu slava Sa fără să ne împărtăşim 
mai întâi de Crucea Sa. Sub un cap încoronat cu spini — zice 

— e o ruşine ca noi să fim nişte mădulare delicate ce se tem de cele mai mici 
suferinţe. 


Cum să ne purtăm crucea? Cu acea răbdare şi deplină conformare voinţei 
Părintelui ceresc arătată de lisus începând din Ghetsimani până pe Golgota. 
Acel “Fie voia Ta” să ne pătrundă şi să ne stăpânească plânsul şi gemetele. A 
spune că nu am meritat încercarea, a deveni nerăbdători, a pune vina pe oameni 
şi evenimente înseamnă a uita că, în toate şi prin toate acestea, iubirea milostivă 
a lui Dumnezeu vrea să ne dezlipească de lume şi de noi înşine, spre a ne alipi 
de EI. Aşadar, să nu murmurăm, ci să îmbrățişăm crucea, ca pe unealta sfințirii 
noastre şi să urcăm cu ea pe urmele lui lisus, acceptând finalul cu sentimentele 
de căință ale lui Dismas, tâlharul convertit. Primind, ca şi el, moartea ca o 
dreaptă pedeapsă pentru păcate (Luca XXIII, 41), în clipa supremă vom auzi şi 
noi sentinţa mângâietoare a lui lisus: “Astăzi vei fi cu mine în Rai.” Amin. 


Pr. Vasile Florea - Duminica a III-a din Post (a Sfintei Cruci) - Crucea, 
simbolul iubirii 


“Oricine voieşte să vină după Mine să se lepede de sine, să-şi ia crucea şi Ssă- 
Mi urmeze Mie” (Marcu 8,34), sunt cuvinte pe care le găsim în evanghelia 
acestei duminici, evanghelie care ne vorbeşte despre purtarea crucii. Această 
evanghelie este una pe care noi o cunoaştem destul de bine. În momentele de 
încercare, mai ales, auzim pe semenii noştri vorbind despre povara grea a crucii 
care le apasă umerii. Adevărul este că fiecare dintre noi trebuie să-şi poarte 
crucea vieţii. Dar evanghelia ne vorbeşte despre cruce ca şi posibilitatea 
mântuirii. 


Prin Jertfa Mântuitorului, Sfânta Cruce a devenit pentru noi scară pe care 
acum, ca fii ai lui Dumnezeu, putem ajunge în ceruri. Cele două braţe sau axe 
ale crucii nu sunt aşezate întâmplător, ci ele au o simbolistică foarte sugestivă. 


> Axa sau braţul vertical este cel al răscumpărării, având rădăcina în 
pământul din care a fost zidit omul, iar vârful îndreptat înspre cerul spre 
care tindem. 

» Cel orizontal este simbolul iubirii lui Hristos, care cu braţele deschise ne 
aşteaptă să venim la pieptul lui pentru a ne mântui. 


Prin jertfa lui lisus de pe cruce întâlnirea dintre Dumnezeu şi om a devenit 
posibilă, a fost reinstaurată. Prin cruce lisus a împăcat cerul cu pământul, iar 
acestei împăcări i-a adăugat dimensiunea iubirii. Din iubire pentru oameni S-a 
coborât pe pământ, din iubire a propovăduit, din iubire a suferit, a murit şi mai 
ales a înviat. Aceasta este calea lui Hristos, calea iubirii. Pe aceasta suntem 
îndemnați şi noi să o urmăm prin Evanghelia de astăzi. 


Evanghelia ne spune că cel care vrea să meargă pe calea lui Hristos trebuie să-şi 
ridice propria cruce, după exemplul Mântuitorului, care şi-a purtat crucea pe 
dealul Golgotei. Dacă prin moartea Sa pe cruce lisus a ridicat toate păcatele 
omenirii, nouă ni se cere să ne ridicăm propriile noastre păcate şi să ne asumăm 
propria noastră viaţă în Hristos. Hristos ne cheamă să ne asumăm credinţa 
noastră pe care EI ne-o întăreşte şi consolidează şi aceasta întrucât fără EI 
eforturile noastre sunt sortite eşecului. Pentru a corespunde cât mai bine 
chemării lui lisus trebuie să ne străduim permanent şi constant să împlinim cât 
mai exact învăţăturile lui. Dar acest efort al nostru este insuficient dacă el nu 
este urmat şi de lepădarea de sine pe care ne-o cere evanghelia. 


Trebuie să ne lepădăm de noi înşine, de eul propriu, de egoism, pentru ca faptele 
noastre să fie făcute din iubire şi nu din mândrie. Altfel riscăm să ne periclităm 
mântuirea. Şi aşa cum ne spune evanghelia: “ce i-ar folosi unui om să câştige 
lumea întreagă dacă şi-ar pierde sufletul? Sau ce ar putea să dea omul, în 
schimb, pentru sufletul său?” (Marcu 8,36). După modelul Mântuitorului 
faptele bune nu mai trebuie făcute egoist, pentru laudă, ci altruist, pentru 
dragostea pe care Dumnezeu ne-o cere. Numai aşa ne vom putea scăpa sufletul: 
dedicându-ne viaţa urmării lui Hristos. Cu EI alături purtarea crucii devine mai 
uşoară. Aşa ne învaţă şi apostolul de astăzi atunci când ne îndeamnă: “Să ne 
apropiem, deci, cu încredere de tronul harului, ca să luăm milă şi să aflăm 
har, spre ajutor, la timp potrivit” (Evrei 4,16). Ajutorul lui Dumnezeu îl 


primim daca împlinim condiţiile pe care EI le cere pentru a putea beneficia de 
el. 


“De cel ce se va ruşina de Mine şi de cuvintele Mele, în neamul acesta 
desfrânat şi păcătos, şi Fiul Omului Se va ruşina de el, când va veni întru 
mărirea Tatălui său cu sfinţii îngeri” (Marcu 8,38), acesta este avertismentul 
pe care ni-l adresează lisus. lată deci că mărturisirea credinţei este un act de 
curaj şi tărie, un act de responsabilitate. Nemărturisindu-l aşa cum se cuvine pe 
Dumnezeu ne facem nevrednici de răsplata veşnică gătită nouă de la întemeierea 
lumii. Să nu ne ruşinăm aşadar să purtăm crucea pe urmele lui lisus, iubind, 
ştiind că dacă mergem alături de El nici crucea nu va fi grea, nici drumul 
obositor, iar destinaţia este sigură. Amin. 


Pr. Olimpiu Todorean - Duminica a III-a din Post (a Sfintei Cruci) 


lubiţi credincioşi, ca şi creştini, suntem chemaţi să rămânem discipoli ai lui 
lisus pentru toată viaţa noastră. Este la fel cum am fi fii săi: aşa cum nu încetăm 
niciodată a fi copii, chiar şi atunci când suntem mari; este la fel cum am respira 
sau cum am mânca sau bea, gesturi pe care le facem şi care nu se pot evita. Ei 
bine, la fel, a fi discipol, este o caracteristică care ne însoţeşte permanent. Nu 
este la fel ca la şcoală sau facultate unde unul poate să rămână repetent, sau la 
serviciu unde poţi să-ţi iei un an concediu fără salariu. Nu este la fel, pentru că 
adevăratul maestru al creştinilor, lisus, rămâne alături de noi pentru toată viaţa: 
când suntem mici, când suntem mari şi până la moarte. Lecţia Sa nu este una pe 
care trebuie să o învăţăm, sau opt ore de muncă pe care trebuie să le facem, 
lecţia Sa este o propunere de viaţă, el ne propune un mod de viaţă. În fiecare zi, 
lisus repetă fiecăruia dintre noi: “Vino, urmează-mă”. Nu terminăm niciodată a 
învăţa de la EI, a sta cu EI, ascultând cuvântul Său, punând în practică poruncile 
sale, urmându-i exemplul. 


Pescarii ştiu că peştele sănătos se deosebeşte de cel bolnav pentru că primul 
reuşeşte să înoate “împotriva curentului”: atunci când se lasă în schimb, dus de 
curent, fără să reacționeze, înseamnă că este bolnav sau este deja mort. Pericopa 
de astăzi ne arată că Evanghelia ne propune un mod de viaţă diferit de cel pe 
care ni-l propune societatea: şi acesta este un semn de vitalitate. lisus ne dădea 
exemplul cu haina veche şi haina nouă, cu vinul vechi şi cu vinul nou: acestea 
nu se pot confunda sau amesteca. La fel este şi pentru cei care vor să fie 
adevăraţi discipoli ai lui lisus: trebuie să fie recunoscuţi imediat şi întotdeauna, 
nu poate fi amăgită lumea. 


Petru nu înţelege acest lucru. Pentru el era atunci mai comod să fie un pic cu 
lisus, un pic cu propriul egoism; vroia să facă un amestec dintre Evanghelie şi 
mentalitatea lumii... Dar nu se poate! Este ca şi cum ai suda, ai lipi, ai uni 


împreună un fier cu un măr. Nu se reuşeşte. lisus ne vorbeşte despre donarea 
vieţii proprii, în timp ce instinctul nostru caută să ţină totul pentru noi înşine: 
timpul, darul, ocaziile, ... Nu se poate căuta un acord între aceste moduri 
diferite de trăire. lată de ce lisus îi cere lui Petru să se facă din nou “discipol”, 
să se pună în urma lui, să se lase condus cu umilință. Acest lucru ni-l cere şi 
nouă astăzi. 


Aceasta este adevărata noastră cruce: să învăţăm să ascultăm de Domnul, să ne 
lăsăm conduşi de EI, să nu-i opunem rezistenţă, să nu punem în dubiu Cuvântul 
Lui, să nu decidem noi ceea ce este bine şi ceea ce este rău, acesta a fost şi 
păcatul lui Adam: a nu te încredința Domnului, a voi să faci după mintea ta, a te 
pune înaintea Domnului ca maestru şi nu ca discipol. 


lisus nu păcăleşte pe nimeni şi nu constrânge pe nimeni să trăiască ca şi EI, ci 
doreşte, propune, invită, cheamă. Ne rămâne nouă, fiecăruia, să-i răspundem, 
să-i spunem da-ul sau nu-ul nostru. Este adevărat că de multe ori nu vrem să-i 
răspundem şi amânăm pentru mâine; şi vedem cum timpul trece şi noi nu 
construim nimic mai bun. Dar lisus doreşte să ne convingă că este rațional, logic 
şi că merită să-l urmăm. Şi acest lucru ni-l demonstrează prin două exemple. 
Primul: ne spune că avem o singură viaţă la dispoziţie (nu avem o viaţă de 
rezervă) şi deci, trebuie să o folosim cât mai bine; nu ne putem permite să o 
irosim inutil. Nimic nu este mai de valoare decât sufletul nostru şi de aceea 


trebuie să-l punem pe primul loc înaintea altor lucruri pe care trebuie să le 
facem în fiecare zi. Toate le vom lăsa aici pe pământ: vom duce cu noi numai 
binele pe care-l facem. Și va fi lisus cel care va evalua existenţa noastră! Nu 
campionii sportivi, nu starurile de cinema, nu milionarii sau parlamentarii. 
Atunci vor trece în împărăție doar cei pe care EI îi va recunoaşte ca prieteni ai 
săi, adică pe cei care au trăit potrivit Evangheliei Sale. 


lisus ne spune că cel care nu ştie să spună nu (iată sensul “renunțării” la propriul 
egoism) nu este de folos cu siguranţă societăţii, familiei, parohiei, grupului de 
prieteni. Şi este adevărat. Cine se impune cu violenţă, cine nu lasă şi pe alţii să 
vorbească, cine înşeală, cine nu ştie să ierte, cine nu respectă părerile altora ce 
ar putea să aducă mai bun, mai nou şi mai adevărat? Nu va face altceva decât să 
ducă înainte o lume care trăieşte în violenţă şi în falsitate. 


Aceste lucruri ne fac să înţelegem că mesajul Evangheliei ne ajută să trăim mai 
bine, să construim raporturi adevărate cu persoanele de lângă noi, să pregătim 
un viitor mai bun pentru toți. A-L uita sau a-L renega pe lisus semnifică în 
schimb a pierde un mare ajutor şi un model preţios. Să reflectăm iubiţi 
credincioşi, la acestea şi să luăm, în consecinţă, o decizie. 


Rugăciune 


O, Doamne, de foarte multe ori îţi spunem că Suntem gata Să facem voia ta. Şi 
Suntem Sinceri: Tu care citeşti în inima noastră, o ştii prea bine. Dar, imediat 
ce ne arăţi crucea, hmmm!, atunci îţi spunem că ai uitat de noi, Strigăm că nu 
ne iubeşti, poate uneori te şi blestemăm spunându-ţi că eşti nedrept şi rău cu 
noi. Suntem oportunişti? Nu! Doamne, tu ştii că suntem sinceri atunci când 
îți spunem că te iubim şi atunci când te renegăm. Adevărul este că suntem 
slabi şi că durerea ne înspăimântă. Ascultă rugăciunea noastră: eliberează-ne 
de rău, dar dacă chiar trebuie să luăm pe umeri crucea, dă-ne harul să o 
iubim, pentru iubirea fiului tău lisus, astfel ca să devină şi pentru noi un 
semn, cel mai mare, al iubirii noastre pentru tine, Doamne. 


Amin. 


Pr. loan Abadi şi Pr. Alexandru Buzalic - Duminica a III-a din Post (a 
Sfintei Cruci) - Duminica venerării onoratei şi de viaţă făcătoarei Cruci 


Timpul de faţă al Postului Mare, ne propune spre meditare Misterul Crucii. 
Crucea apare în conştiinţa creştinilor în Vinerea Mare, atunci când Mântuitorul 
nostru a fost răstignit pe ea, în urmă cu aproape două mii de ani. Crucea era în 
acele timpuri un instrument de tortură înfiorător. Greutatea ei a frânt la acea 
dată credinţa slabă a discipolilor lui lisus şi a cufundat în disperare suferinţa lor 
necălită şi inima slab iubitoare. Crucea pe care Învățătorul lor a fost răstignit le- 
a făcut cunoscută victoria asupra a tot ceea ce dorea să se opună cu înverşunare 
vieţii. Să nu ne mirăm că au fugit din faţa acestei cruci, că s-au dezis de ea, că 
au aruncat blestemul asupra ei, pentru că împreună cu Iisus Învățătorul, a fost 
răstignită şi omorâtă propria lor credință şi speranţă nutrită de aşteptările 
omeneşti. Numai această zi de vineri a fost în viaţa Bisericii ziua tristeţii, a fricii 
şi a suferinței. Doar în această zi, singura dealtfel, i s-a arătat crucea în 
exclusivitate ca pe un semn al tragediei dar şi al speranţei. Dar după trei zile a 
urmat învierea iar în lumina acestei învieri crucea şi-a descoperit în faţa 
Bisericii strălucirea înfățişării ei care până atunci nu a fost cunoscută. 


Este surprinzător cât de repede, primii creştini au descoperit Crucea. Chiar dacă 
pentru evrei crucea continua să rămână un semn de indignare, iar pentru păgâni 
era nebunie, învăţătura Sfântului Pavel şi a Apostolilor, vede în ea un semn al 
puterii şi înţelepciunii lui Dumnezeu (cf. | Corinteni 1, 23-24), constituind 
pentru om un semn al apartenenţei sale la viaţa în Hristos (vezi Luca 9, 23; 
Matei 10, 38), precum şi un semn de împăcare cu Dumnezeu (vezi Efeseni 2, 
16; Coloseni 1, 20; 2, 14). Creştinii nu numai că nu S-au ruşinat de cruce, ci S- 
au folosit de ea şi au făcut cunoscută cu vigoare măreţia ei (Galateni 6, 14; 
Evrei 12). Treptat, din semnul terorii, crucea se transformă într-un semn al 
gloriei. Triumfă în instituţiile Bisericii, se expune pe pereţii institutelor sociale: 
şcoli, spitale, tribunale, este purtată la piept de către creştini ca un semn al 


victoriei împotriva răului, iar în locuinţele noastre crucea ne adună pe toți în 
jurul ei atunci când ne rugăm. 


Nimic nu se petrece în Biserică fără cruce. Suntem însemnați cu ea încă din 
momentul botezului. Prin semnul crucii ajung la noi toate binecuvântările, 
consfinţirile şi însoţeşte toate Sfintele Sacramente. Cu semnul crucii îşi începe 
creştinul, în viaţa de zi cu zi, fiecare rugăciune. Cu semnul crucii vom fi salutaţi 
şi noi odată pe ultimul nostru drum din această lume. Această omniprezenţă a 
crucii este foarte importantă şi invită la reflexie, cu precădere acum în perioada 
Postului Mare, când Liturghia ne îndeamnă şi ne cheamă să venerăm în mod 
public acest semn. 


Cardinalul Wiseman era pe patul de moarte. Unul dintre prietenii care l-au 
vizitat l-a întrebat: «Cum vă Simţiţi eminenţă?» Cardinalul, luând crucea în 
mână, învăluind-o cu o ultimă privire răspunse: “Mă aflu ca un liceean care 
va pleca în curând în vacanţă spre a-şi reîntâlni casa părintească”. lată cum 
ştie să moară unul care a fost format în şcoala Dumnezeiescului Răstignit. 


Cultul Sfintei Cruci nu cuprinde nimic în sine din ceea ce se cheamă magie sau 
credință deşartă în amulete şi talismane. Venerăm crucea pentru că ea ni-l 
revelează pe Hristos în actul cel mai mare şi incontestabil al iubirii Sale infinite 
față de omenire. Ne plecăm făptura noastră nu în faţa unui lucru, ci înaintea unei 
Persoane de care Crucea ne aminteşte ca semn al patimii, morţii şi Învierii Lui. 
Legătura de nedespărţit dintre Cruce şi Cel răstignit, face ca semnul să fie 
păstrat în tradiția Bisericii şi să fie iubită de credincioşi. 


În Postul Mare suntem invitaţi să stăm sub Cruce. La picioarele Crucii 
descoperim măreţia lui Hristos, însă nu o înţelegem decât atunci când îl urmăm 
pe Iisus şi ne purtăm Crucea noastră zi de zi. “Cel ce vrea să vină după mine, 
să se lepede de sine, să-şi ia crucea şi să-mi urmeze” (Marcu 8, 34). Renunţând 
la lume şi la ataşamentul faţă de bunurile iluzorii din jurul nostru, rămâne să ne 
lepădăm de voinţa proprie, înclinată atât de violent spre păcat, pentru a ne 
răstigni «omul cel vechi» din noi, a muri cu Hristos, pentru a învia cu El. La 
depunerea voturilor solemne, călugării primesc Crucea; aceasta este însoțită de 
inițialele care sintetizează ascetica şi mistica creştină : Isus Hristos Ni Ka — 
învinge. 


Însă victoria vine prin Cruce, «venerat trofeu, spaima demonilor», prin povestea 
iubirii lui Dumnezeu care se jertfeşte devine «izvorul lacrimilon» vărsate din 
adevărata căință. «Hristos se dăruieşte creştinilor prin har», înaintând spre 
sfinţenie. Dacă Crucea a însemnat până acum lacrimi şi suferință, descoperim că 
«Dumnezeu a sfințit lemnul Crucii». Puterea răului a fost învinsă iar noi 
descoperim Edenul, unde «lumina lui Hristos străluceşte tuturor. La picioarele 


Crucii este reprezentat craniul — semn al Golgotei, cu inscripția: «puterea 
monahului — locul Golgotei a devenit pentru noi Paradisul»; prin moarte pentru 
lumea păcatului devenim locuitori ai Impărăţiei lui Dumnezeu. 


De-a lungul secolelor care au trecut, pietatea creştină şi învăţătura Bisericii au 
propus meditarea suferințelor lui lisus răstignit pe Cruce. Astfel s-a descoperit 
ceea ce în suferința Mântuitorului este esențial şi netrecător: Sacrificiul Lui 
făcut pentru noi. Acest sacrificiu a împăcat lumea păcătoasă cu Creatorul şi 
Domnul ei, aducându-i omului mântuirea. De aceea creştinii au văzut Crucea 
prin prisma Învierii: Hristos este viu, poartă în Corpul Său semnele pătimirii, 
însă este învingător; braţele Sale nu mai sunt pironite pe lemnul Crucii ci 
îmbrăţişează întreaga omenire. Teologia crucii a fost scrisă nu numai de către 
inimă ci şi de rațiune. Ea a fost caracterizată de obiectivitate şi de claritate. 
Crucea şi suferinţa au căpătat un sens, dăruind speranţa. Individul, cu propriile 
impresii şi trăiri omeneşti față de patima şi moartea Domnului, s-a refugiat în 
pietate, manifestând compasiune faţă de lisus care a pătimit ca om adevărat. 


Evul Mediu şi barocul pătrunde cel mai mult în profunzimea lui lisus cel 
Răstignit. Atenţia creştinului se îndreaptă asupra Corpului Său maltratat, 
mâinilor şi picioarelor Lui străbătute de piroane, a Capului încoronat cu spini şi 
a pieptului Său străpuns de sulița ostaşului. Se nasc devoţiuni legate de 
venerarea Patimilor Domnului, în timp ce cultul Crucii se răspândeşte. /Iristos 
este omul care a suferit din iubire pentru noi şi din ascultare faţă de Tatăl, 
însă este şi Dumnezeul care a învins moartea. 


Pietatea Bisericii se îndreaptă spre misterul Crucii, însoţindu-şi demersurile prin 
post şi abstinenţă. Să facem tot ceea ce este posibil pentru a nu întrerupe relaţia 
noastră dintre cruce şi înviere, înțelegând prin aceasta că una fără de cealaltă nu 
există. Crucea înseamnă recunoştinţă şi încredere. 


«La picioarele crucii, scria Monseniorul Gibier, se umileşte orgoliul, dispare 
egoismul, ura iartă, voluptatea se mortifică, remuşcările se calmează, 


devotamentul se inspiră, durerea, descurajarea şi disperarea se resemnează!» 


Mai mult ca şi oricând înţelegem aspectele care rezultă din crucea lui Hristos 
pentru viaţa noastră pe care suntem datori să o trăim zilnic. Nu este nevoie să 
fim convinşi de către cineva că ea ne cheamă la o deplină încredere în 
Providența divină, chiar şi atunci când voinţa ei crucifică planurile noastre, până 
la o legătură strânsă cu Hristos, care prin Sacrificiul Său reprezintă pentru noi şi 
lumea întreagă singura speranţă. 


A medita asupra Misterului Crucii înseamnă să participi la construirea unei lumi 
mai bune, fără nedreptăţi şi profituri de pe urma celor slabi şi sărmani, unde 


binele nu se răstigneşte, dreptatea nu se vinde, iar omul nu se distruge pentru un 
lucru trecător. Cât de necesar este acest element în zilele noastre. Cât de mult, 
ne disociem de însemnătatea şi importanţa crucii pentru noi şi pentru viaţa 
noastră. În această lume în care anual mor milioane de oameni din cauza 
foametei, în timp ce alte sute de milioane de oameni suferă de mizerie şi sărăcie, 
în care există milioane de oropsiţi, oameni fără locuinţe, emigranţi şi solicitanţi 
de azil; în lumea în care războaiele, persecuțiile, viciile şi noi maladii se 
înmulţesc, unde există morţi sângeroase, oameni chinuiţi, părăsiți de către cei 
din jurul lor sau de către cei dragi, se dovedeşte faptul că purtarea Crucii care a 
apăsat pe umărul lui Hristos, devine foarte necesară pentru omul din zilele 
noastre. Suntem datori să-l fim recunoscători Mântuitorului nostru, pentru că a 
parcurs cândva în postura noastră toate căile grele ale vieţii, că nu S-a retras în 
faţa nici unui idol, nici din faţa vreunei suferinţe, ci însuşi a ales moartea, pentru 
ca să fie împreună cu noi permanent. 


Acest omenesc, lovit şi chinuit pentru noi, ne arată prin Fiul lui Dumnezeu 
răstignit, că suferinţa Crucii este o punte a credinţei, un ajutor în îndreptarea 
vieţii morale şi în acelaşi timp suportul vieţii noastre spirituale. 


Să pătrundem semnificaţia profundă în care se înrădăcinează gândirea şi care 
mişcă inima. Crucea este aproape de omul zilelor noastre, însă trebuie înţeleasă. 
“Tată lemnul crucii, pe care a fost răstignită Mântuirea lumii”. Inchină-te 


acesteia! Inchină-te Celui Răstignit pe ea! Căci prin această cruce — şi numai 
prin ea — trece şi calea mântuirii tale. 


Rugăciune după Sfântul Paulin din Nola 


O, lisuse Hristoase, căzând în faţa crucii Tale Te preamăresc. «Putere a lui 
Dumnezeu», Tu te arăţi pătat de slăbiciune, ca să ne înveţi pe noi umilinţa şi 
să ruşinezi mândria noastră. “O, Preot Preasfânt, Tu ai trecut prin toate 
suferinţele noastre pentru a Te asemăna cu noi, ca Să simţi şi slăbiciunile 
noastre”. Nu mă lăsa singur, căci singur Sunt Slab; să fie în mine puterea Ta, 
pentru ca Să nu mai fiu înclinat spre a comite răul. 


Cruce, iubire nespusă a lui Dumnezeu; Cruce, gloria cerului! Cruce, 
mântuirea cea veşnică; Cruce teama celor răi. Sprijinul celor drepți, lumina 
creştinilor, o, Cruce, pentru tine, aici, pe pământ, Dumnezeu primind corp a 
devenit servitor; prin tine, în cer, omul în Dumnezeu, a devenit împărat; prin 
tine a pătruns adevărata lumină, iar întunericul cel rău a fost răpus... 


Tu reprezinţi legătura păcii care-i uneşte pe oameni cu Hristos mijlocitorul. 
Tu ai devenit scara, pe care omul se poate sui la cer. 


Fii întotdeauna pentru noi, credincioşii tăi, ancoră şi stâlp de foc. Condu casa 
noastră, cârmuieşte luntrea noastră. Fie ca tu, crucea noastră, să ne întăreşti 
în credinţă şi să ne pregăteşti pentru gloria cea veşnică. Amin. 


Crucea ortodoxă sau Răstignire şi înviere la un loc 


Crucea ortodoxă, ca obiect sau ca reprezentare grafică, apare în general 
împodobită cu elemente florale, sau cu raze, sau cu elemente grafice dintre cele 
mai diverse, în timp ce în tradiția apuseană Crucea apare aproape întotdeauna 
simplă, reprezentată prin suprapunerea celor două linii, una verticală şi una 
orizontală, cel mai adesea cu Crist răstignit pe ea. 


Pentru a nu da naştere, prin titlul de mai sus, unor eventuale acuzaţii de 
confesionalism, am să mă grăbesc să precizez dintru început faptul că am în 
vedere un mod specific tradiției ortodoxe de a reprezenta crucea, diferit de cel al 
tradiţiei creştine apusene. Pe scurt, este uşor de constatat pentru orice observator 
atent, că în tradiția noastră răsăriteană crucea apare întotdeauna împodobită, în 
timp ce în tradiţia apuseană crucea apare aproape întotdeauna simplă. 


Duminica a treia din Postul mare, a Sfintei Cruci, este un bun prilej pentru a lua 
în discuţie acest aspect, pe care-l aveam în minte de mai multă vreme. Am să 
spun mai jos de ce. Este un aspect aparent minor, un detaliu pe care mulţi nu-l 
luăm în seamă, dar în care îşi găseşte ecoul, că în toate detaliile de altfel, o 
poziționare şi o exprimare teologică majoră a Bisericii. 


Se verifică şi în cazul acesta adevărul conform căruia detaliile mici sunt ecoul 
unor adevăruri mari. 


Când spun Crucea ortodoxă nu am în vedere diferențele specifice în ceea ce 
priveşte reprezentarea Sfintei Cruci în diferitele Biserici ortodoxe locale: Crucea 
greacă, Crucea rusească, Crucea românească sau brâncovenească, deşi este şi 
acesta un subiect nu lipsit de relevanţă, care ar trebui analizat. Mă refer la un 
element comun, care caracterizează reprezentarea Crucii în întreaga tradiţie 
răsăriteană: acela al împodobirii ei. Crucea noastră, ca obiect sau ca 
reprezentare grafică, apare în general împodobită cu elemente florale, sau cu 
raze, sau cu elemente grafice dintre cele mai diverse, în timp ce în tradiția 
apuseană Crucea apare aproape întotdeauna simplă, reprezentată prin supra- 
punerea celor două linii, una verticală şi una orizontală, cel mai adesea cu Crist 
răstignit pe ea. 


Să revedem cu ochii minţii Crucile de pe bisericile sau casele noastre, din 
cimitirele româneşti vechi sau troiţele de la răscrucile drumurilor, Crucile de 
binecuvântare pe care le ținem în Sfântul Altar sau semnul Crucii pe care-l 
regăsim pe cărți (Biblia, cărţile de cult, cărțile de rugăciuni) sau pe cele mai 
diverse obiecte din folosinţă creştinului (Muzeul Ţăranului Român sau Muzeul 
Satului din Bucureşti oferă o foarte grăitoare imagine în acest sens). Ce vom 
spune despre Crucile de procesiune sau Crucile de binecuvântare din lemn, 
ferecate în aur sau argint, adevărate opere de artă, pe care le întâlnim în muzeele 
bisericeşti sau reproduse în albumele de artă creştină! Câtă migală şi pricepere 
şi câtă investiţie de timp şi de resurse pentru realizarea lor! Sculpturile în 
miniatură în lemn rar sau în fildeş, bogăţia şi rafinamentul ferecăturilor, toate 
acestea pun în evidență preocuparea continuă şi asiduă pentru împodobirea 
Sfintei Cruci. 


Care să fie motivul care stă la baza acestei preocupări? El nu poate fi unul 
întâmplător şi neînsemnat din moment ce a creat o tradiţie atât de puternică, de 
bogată şi de constantă. Nici nu poate fi vorba despre anumite tendinţe sau stiluri 
artistice. Dacă împodobirea sau înfrumusețarea este semnul bucuriei, atunci 
motivul reiese foarte clar din aceasta. 


În Cruce nu vedem numai durerea Răstignirii, ci şi bucuria Învierii. Împo- 
dobirea Crucii este semnul bucuriei Învierii. Pe cât de adâncă şi umilitoare este 
durerea Răstignirii, pe atât de mare şi de înălțătoare este bucuria Învierii. Prin 
Învierea Mântuitorului Hristos, Crucea nu mai rămâne instrumentul hulit ŞI 
umilitor de tortură şi moarte, ci devine altarul Jertfei mântuitoare a Fiului lui 
Dumnezeu. Crucea împodobită din tradiţia răsăriteană ortodoxă asociază 
indestructibil Răstignirea şi Învierea şi ne arată că acestea nu pot fi considerate 
separat. Această reprezentare este în acord cu întreaga teologie şi spiritualitate 
ortodoxă sau, mai bine zis, este ecoul fidel al acestora. 


Am să reproduc numai imnul care se cântă în zilele de pomenire a Sfintei Cruci, 
la închinarea credincioşilor: “Crucii Tale ne închinăm Hristoase şi Sfânta 
Învierea Ta o lăudăm şi o mărim”! Închinându-ne Crucii slăvim şi lăudăm 
Învierea. Sau, în timp ce ne închinăm Crucii, în acelaşi timp, slăvim şi lăudăm 
Învierea. 


Pomenirea Sfintei Cruci în zi de Duminică, suprapunerea Vinerii (ziua Crucii 
prin excelență) cu Duminică (ziua Învierii prin excelenţă), în această a treia 
Duminică din Postul mare, este relevantă pentru modul în care se raportează 
teologia şi spiritualitatea ortodoxă la Sfânta Cruce. Împodobirea Sfintei Cruci cu 
flori în toate bisericile şi scoaterea ei spre închinare în mijlocul bisericii denotă 
acelaşi lucru. 


Cât ar fi de stilizată, reprezentarea grafică a Sfintei Cruci rămâne fidelă tradiției 
răsăritene şi suportului teologic al acesteia dacă marchează cât de puţin 
împodobirea Crucii, fie şi numai printr-un cerc, sau printr-o rază sau prin 
formatul trilobat în care sfârşesc, de obicei, braţele Crucii. Reprezentarea 
grafică simplă, prin două linii suprapuse, una verticală şi una orizontală, pare a 
fi străină de duhul tradiției răsăritene, tocmai pentru că riscă disocierea 
Răstignirii de Înviere, prin uitarea Învierii, care nu este în nici un fel indicată 
sau amintită într-o astfel de reprezentare. 


Împodobirea Crucii cu elemente vegetale are ca temei Viaţa ce izvorăşte din 
lemnul Crucii lui Hristos, aşa cum arată cântările bisericeşti: “Bisericii, celei 
mai înainte neroditoare, acum a înflorit lemnul Crucii, spre putere şi spre 
întărire” (cântarea a 3-a din Canonul Înălţării Sfintei Cruci); “Bucură-te, Cruce 
purtătoare de viaţă, Raiul cel frumos al Bisericii, pomul nestricăciunii, care ne- 
ai înflorit desfătarea slavei celei veşnice” (stihira la Vecernia Duminicii Crucii). 


Discursul teologic pornind de la această temă poate fi continuat. Implicaţiile 
teologice ale acestui mic detaliu sunt mai mult decât evidente. Cu riscul pe care- 
| presupune orice simplificare sau schematizare, am să spun numai atât: 
disocierea între Răstignire şi Înviere şi păstrarea Crucii numai ca semn al 
Răstignirii a condus, presupun, la pasul dureros pe care l-a făcut Reforma 
protestantă şi multiplele confesiuni, care s-au născut din ea până astăzi, anume 
la renunţarea la Cruce, la respingerea Crucii. 


Vederea integratoare, holistică, cuprinzătoare şi unificatoare pare să fie o 
componentă esenţială a tradiției răsăritene ortodoxe, sau, mai concret spus, a 
ceea ce am putea numi hermeneutica ortodoxă (perspectiva sau înţelegerea 
specifică a lucrurilor). Aceasta sondează mai curând resorturile unificatoare ale 
lucrurilor, urmărind raţiunile ultime de a fi ale acestora care se regăsesc nu în 


ele însele, ci în raportarea lor la întreg şi la raţiunea primordială şi ultima de a fi 
a Creaţiei întregi, care este Dumnezeu Însuşi. 


Crucea, în reprezentarea ei ortodoxă, este semnul cel mai elocvent al capacităţii 
Bisericii de a pune împreună contrariile - moartea şi învierea - nu în mod 
arbitrar, ci întemeindu-se în cele mai adânci înţelesuri ale acestora. Este uimitor 
de constatat cât de liniştită şi netulburată este conştiinţa creştinului simplu, care 
receptează şi exprimă în viaţa sa, cu simplitate şi credinţă, adevărurile teologice 
cele mai adânci ale Bisericii reflectate în astfel de semne simbol, cum este 
Crucea împodobită, pe care o aşază la căpătâiul morţilor nu ca semn al morţii, ci 
ca semn al morţii spre Înviere, ca semn al nădejdii în Înviere. Doar ca semn al 
morţii, Crucea nu ne-ar fi atât de dragă! 


Publicat în Vestitorul Ortodoxiei, Nr. 397 (2007) 


(din: Preot prof. univ. dr. Constantin Coman, “Prin fereastra bisericii sau o 
lectură teologică a realităţii”, Editura Bizantină, 2007) 


“[...] O cruce care-i foarte apropiată de crucea pe care ne cheamă Hristos s-o 
purtăm - dar nu este, totuşi, acea cruce în deplinătate - este întâlnirea noastră cu 
poruncile lui Hristos. Deci cum purtăm poruncile lui Hristos? Nu este în 
deplinătate adevărată pentru că poruncile lui Hristos nu sunt o cruce, pentru că 
ele sunt un jug uşor şi a le socoti o cruce este, până la urmă, un păcat. Foarte 
mulți dintre noi socotim poruncile lui Hristos şi voia Lui şi cuvintele 
Evangheliei ca pe ceva greoi, obositor, plicticos, <ah, tre să împlinesc porunca, 
ah, trebuie să trec şi peste asta, aoleu, n-am voie chestia aia, aoleu, n-am voie 
nici chestia aia...> şi toate sunt văzute ca o cruce. Nu sunt o cruce! Întâlnirea cu 
poruncile lui Hristos poate deveni o cruce falsă. 


Și aş da două exemple. Ori prin a începe să ne asumăm tot ce se întâmplă în 
jurul nostru că trebuie să împlinesc porunca lui Hristos, tot - am întâlnit 
asemenea oameni, am fost şi eu o vreme, dar n-a ieşit nimic - orice se întâmplă, 


de la săracul de la colţul de aici până la săracul de la Antim şi la săracul de nu- 
ştiu-unde, ei sunt, să zicem, Hristos în sine şi El îmi cere mie să le fac bine 
absolut şi ar trebui să le fac cum a făcut EI, Samarineanul, evreului căzut între 
tâlhari. 


A lua lucrurile la nivelul ăsta maximal nu zic că nu e mântuitor, dar nu are prea 
mult viitor pentru tine. De ce? Pentru că nu eşti la măsura aceea! Cei mai mulți 
dintre noi luăm lucrurile acestea, tot ce mi se întâmplă, tot ce văd mi se 
adresează mie şi trebuie să împlinesc ca pe porunca lui Hristos. Asta-i o 
grozăvie! În sensul că nu suntem pregătiţi pentru asemenea lucruri! 


De exemplu, ai putea zice: <Dom/le, nu pot cu toţi săracii, dar pe unul mă duc 
şi-l iau acasă, în mijlocul familiei mele...>. De cele mai multe ori, (...) aceşti 
oameni sunt săraci pentru că sunt vicleni, pentru că sunt nerânduiţi, sunt săraci 
pentru că au tot felul de patimi, nu sunt săraci pentru că neapărat aşa s-au 
pomenit ei. Ducându-i într-o asemenea casă, o să-l ţii o săptămână, două, trei, 
după care o să-ţi ieşi din fire, o să zici că nu mai poţi, că nu mai ai viaţă, nu mai 
ai NIMIC, că ţi-a furat din casă, ţi-a făcut nu ştiu ce, umblă prin frigider, 
murdăreşte totul, o să constaţi la un moment dat că nu mai poţi! Trebuie să ai 
mare putere ca să faci lucrul ăsta până la capăt, dar, trebuie, mai mult decât 
orice, să-ţi cunoşti măsurile! Nu mai bine era să-l duci undeva, să-l ajuţi cu 
ceva, să-i dai săptămânal, lunar o anumită sumă, să-l ajuţi, poate, cu mâncare 
sau cu alte lucruri care să-i fie de ajutor pentru mult mai mult timp decât să faci 
asemenea excese şi după aceea să termini într-un mare dezastru? 


Preasfinţitul Vasile, episcopul nostru de la Cluj, avea un cuvânt care la el era ca 
o apoftegmă, era, poate, unul dintre cele mai folosite cuvinte ale lui, când ne 
întâlneam zicea: <Mai binele e duşmanul binelui, măi!> Şi să ştiţi că aşa e. 


După aceea vă aduceţi aminte şi de cuvintele părintelui Paisie: Să nu faci tot ce 
poţi, să nu spui tot ce ştii... Şi eu mă întrebam de ce spune părintele Paisie aşa? 
Dar, cu trecerea anilor, am înţeles că aşa este, aşa este, au avut dreptate toţi 
aceşti părinţi faţă de care eu mă credeam mai bun, mai drept, mai milostiv, mai 
înţelept. Nu, ci e mai bine să faci mai puţin şi cu smerenie, constant şi 
consecvent, şi să păstrezi în jurul tău un minim loc în care să te odihneşti, o 
grădină de oameni ca o grădină a Raiului cu care să te foloseşti, ca să poţi după 
aia să faci bine, să îi ajuţi şi pe ceilalți, decât să distrugi acea grădină, acel loc, 
tot, şi după aceea să nu mai fii în stare de nimic, să fii un rebut, un trist, un 
plictisit, un obosit şi să mai crezi că şi faci porunca lui Hristos! Şi să mai şi 
aştepţi să ţi se întâmple! 


Ştiţi ce facem de multe ori? Facem nişte excese imense, zicând: <E porunca lui 
Hristos! Dacă o s-o fac, Dumnezeu o să-mi dea!> Şi Îl ispitim pe Dumnezeu! 


Adică dăm sume mari, rămânem nemâncaţi restul lunii, dar Dumnezeu trebuie 
să se ocupe acum de mine, pentru că eu am făcut porunca Lui. Dar, de fapt, într- 
un fel noi II ispitim pe Dumnezeu! 


Ştiţi cum facem? Exact cum un om ar invita pe toţi la un local extrem de scump 
şi ar comanda cele mai bune mâncăruri posibile, cele mai scumpe, neavând nici 
un ban în buzunar omul acela, decât cu ideea că Dumnezeu, făcând el “binele” 
ăsta, îi va rezerva o scoică din care va scoate o perlă şi va avea. Adică în tot 
“binele” pe care-l voi da va fi şi o scoică cu o perlă şi eu o voi da şi o să-mi 
rămână şi rest! Ceva de genul ăsta facem atunci când exagerăm şi ÎL ispitim pe 
Dumnezeu! 


Ar putea zice cineva: <Totuşi, Evanghelia spune altfel.> Nu spune altfel! 
Dumnezeu ne cerem minimalul! Venind Mântuitorul la a Doua Venire zice: 
Flămând am fost şi nu Mi-aţi dat să mănânc... O bucată de pâine, spune Sfântul 
loan Gură de Aur! Nu mese mari, zilnice, constante şi continue până la sfârşitul 
vieţii! Ci o amărâtă de bucată de pâine, de care ai acasă, de care are oricine! ... 
însetat şi nu Mi-aţi dat să beau - un pahar cu apă! Nu şampania cea mai fină, nu 
zilnic apă vie, nu-ţi cere mult! ...în temniţă şi n-aţi venit la Mine - nu că n-aţi 
vorbit cu un avocat specializat să Mă scoateţi afară, să găsim soluţii, nu, ci să 
treceţi pe la Mine. ...bolnav şi nu M-aţi cercetat - nu să vorbiţi cu medicii, să-i 
plătiți, să-Mi luaţi cele mai bune tratamente, să faceţi, să dregeţi, nu, ci să veniţi 
pe la Mine, şi nici măcar cu sufertaşul plin. Înţelegeţi? El cere minimul! 
Minimul, de care te mustră conştiinţa dacă-ţi moare omul în faţa ferestrei, cum 
să nu-i dai? De fapt, Judecata de Apoi va fi după glasul conştiinţei. Şi păgâni, şi 
creştini. S-ar putea acolo, în faţă Judecăţii, mulţi dintre păgâni să fie mai mari ca 
noi. Totuşi, şi-au ascultat conştiinţa şi i-a fost ăluia sete - i-a dat, i-a fost foame - 
i-a dat, cine ştie, şi-au ascultat mai bine ca noi conştiinţa! 


De multe ori, în această luptă a noastră, în această gândire a noastră că e foarte 
grea porunca, că poruncile lui Hristos sunt grele, că e o cruce grea, numai pentru 
că le vedem noi aşa şi le luăm aşa, ajungem vicleni şi începem să transformăm 
lucrurile: Nu, nu-i despre mine, nu acum... Şi aproape că nu mai faci nimic din 
poruncile lui Hristos sau începem să ne dezamăgim şi ajungem exact ca cel cu 
un talant care şi l-a îngropat în pământ şi <ştiam eu că Dumnezeu e aspru şi cere 
de unde n-a sădit şi adună de unde n-a vânturat şi nu pot să fac nimic, gata, m- 
am săturat.> Şi asta e din cauză că Dumnezeu ni se pare că e foarte aspru şi cere 
foarte mult de la noi. Acesta poate fi unul dintre marile pericole ale maxi- 
malismului pe care noi vrem să-l luăm, [maximalismul de a dori] să facem 
porunca Lui până la capăt. Nu, ci să începem cu mai puţin, dar să facem 
constant! Puţinul acela pe care ţi-l strigă şi conştiinţa! 


Gândiţi-vă şi la săracul Lazăr şi bogatul nemilostiv: Un om - auziţi ce proporție 
colosală - petrecea în strălucire în fiecare zi. Nu o dată pe lună, ci în fiecare zi! 
Oameni mulţi care veneau, intrau pe poarta lui, îmbrăcat în porfiră şi în vizon, 
om bogat, ca un împărat! Şi chema toată protipendada oraşului acolo şi, şi de 
ruşinea lor, auziţi, avea un sărac la uşi - nu era ca şi cum era unul care-şi 
întindea şi el piciorul său, cum zicea părintele Arsenie Boca, la ţiganul tânăr să 
nu-i dai, să muncească. Deci săracul nu era dintre cei care nu voiau să mun- 
cească, nu era dintre cei care se prefăceau, ci era un om care chiar era bolnav, 
atât de bolnav încât nici să dea la o parte câinii care veneau să-i lingă rănile. Şi 
nu era dintre aceia limbuţi care blesteamă, nu făcea aşa ceva, ci era dintre cei 
care nădăjduiau măcar la firimituri şi nu zicea nimic! Vă daţi seama? Şi măcar 
de ruşinea ălora care veneau toată ziua, îmbrăcaţi frumos, cu caleştile, să fi zis 
bogatul: <Hai, măi, să-i dăm şi lui ceva, să-l ducem de aici.> Nu, ci luni şi luni, 
ani şi ani l-a văzut pe săracul ăla acolo, cu câinii care-i lingeau rănile, şi 
probabil că i-or fi spus unii: <Dar nu faci și tu ceva cu ăsta? Nu-l iei şi tu de 
aic1?> şi nu s-a clintit. Înţelegeţi, de fapt, ce minim? Totuşi nimic nu s-a clintit 
în tine? 


Eu cred că mult mai înţelept este să o luăm de la acest minim, să începem să 
facem consecvent, nedistrugându-ne lumea noastră şi viaţa noastră, că nu 
suntem în stare să facem nici binele ăla mic dacă ne distrugem puţinul bine, 
puţinii oameni cu care mai colaborăm, puţina grădină în care locuim, netreb- 
nică, pe care ne-o facem noi acolo, un pătuţ un nu ştiu ceva, ceva acolo unde să 
te retragi şi să zici <să mă mai liniştesc puţin, că înnebunesc>. Deci nu e cazul 
să distrugi, dacă ai cât de cât minimul, nu e cazul să te apuci tu în numele lui 
Hristos să faci praf şi pulbere din toată liniştea ta, să te bagi în tot felul de 
nebunii, de proiecte, de greutăţi peste măsură, după care să aşţepţi să se coboare 
Duhul Sfânt din cer. Despre aceştia zic Părinţii că sunt cei lacomi de bine şi 
lacomi de milă, că, dacă ar avea bogăţiile Nilului, le-ar da într-o noapte şi ar 
rămâne săraci. Adică nu au rânduială, asta e şi o mândrie şi o părere de sine. Şi 
la aceasta Se referă Dumnezeu când zice: lar tu, când mergi la o masă, nu te 
pune în frunte, ci la coadă, că, dacă vine stăpânul şi zice: Dă-te, că a venit 
cineva important, te vei pune la coadă. Începe cu mai puţin, n-oi fi tu aşa de 
valoros şi de important să faci lucruri mari şi să-L ispiteşti pe Dumnezeu. 


Știți povestea aceea din Patericul scos de domnul Sorin Dumitrescu, folosindu- 
se de anumite întâmplări pe care le-a recuperat din patericurile vechi? Şi într- 
una dintre ele spune că un pustnic se ruga neîncetat: “Doamne, dă-mi blândeţea 
lui Moise, mila lui David, răbdarea lui lov” şi multe altele cerea, lucruri mari, 
mari. Şi îngerul i-a zis: “Eşti sigur?” “Da, sunt sigur!” “Dar tu ştii ce greu se 
dobândesc astea? Nu ţi le coboară Dumnezeu din cer, ci astea se dobândesc în 
strădanie, în lucrarea cu Dumnezeu şi a omului”, nu doar că Dumnezeu ţi le 
transmite aşa şi gata, tu eşti sfânt, curat, ci e o împreună lucrare cu Dumnezeu la 


mântuirea noastră, noi lucrăm împreună cu EI la mântuirea şi la clădirea vieţii 
noastre interioare, nu se întâmplă numai din partea lui Dumnezeu. În orice 
relaţie de dragoste, relaţia dintre noi, nu este numai a unuia şi celălalt nu face 
Nimic, căci asta nu mai este relaţie de dragoste. Şi au venit peste el încercări, au 
venit peste el ispite peste care n-a putut trece. Şi a ajuns călău. EI, marele 
pustnic, ajuns călău într-un oraş şi tot felul de grozăvii. Şi toate pentru că a cerut 
şi a vrut mai mult decât putea. A căutat cu obstinaţie lucruri care-l depăşeau 
peste măsură! Mai bine s-o iei de la mai puţin, iar căutând cele mici, Dumnezeu 
îți va da încetul cu încetul cele mari. 


Am avut greşeala aceasta şi acum Îi mulţumesc lui Dumnezeu că nu mi-a dat. Îi 
ceream lucruri mari, prostii, Doamne, bine că nu mi-ai dat! Bine că nu m-ai 
încercat! O singură dată mi-a îngăduit, când am zis că vreau să mă lupt şi eu cu 
demonii şi a îngăduit Dumnezeu puţin puţin, şi de atunci încă n-a trecut rana 
acelei întâlniri cu demonii. Şi am zis: <Doamne, de ce m-ai lăsat?!> Acum eu Îl 
cert pe Dumnezeu. <Dar Tu nu ştiai, în înţelepciunea Ta, că e o prostie?> Ca şi 
un părinte despre care se spune că îşi vedea unchiul tot timpul punându-și placa 
dentară seara în cană şi spunea: Doamne, dă-mi să fac şi eu asta, cum face 
unchiul! Da, e aceeaşi prostie, aceeaşi prostie grozavă, aşa ceream şi eu, eram 
precum copilul acela. N-are rost să povestesc mai multe, dar slavă Ție, Doamne, 
că nu asculţi toate prostiile, slavă Ție că nu asculţi prostiile care ne par bune şi 
mari Şi par legate de evlavie! 


Ştii că atunci când zicem <Doamne, dă-mi smerenie!> - aţi cerut de multe ori 
smerenie - aţi văzut ce a venit peste voi după aceea. Ei, Doamne, când am cerut 
şi eu smerenie, atunci a venit mândrie peste mine de m-am mândrit ca niciodată! 
Asta pentru că smerenia se dobândeşte în luptă! Numai puţin a îngăduit 
Dumnezeu acea luptă pentru că, împreună cu Dumnezeu, trebuia să duci acea 
luptă ca să dobândeşti smerenia! Or, tu, la primele lovituri, la primele mici 
examene, le-ai căzut cu brio, din start! Nu mai bine să laşi la îndemâna lui 
Dumnezeu şi să faci cât îți îngăduie EI? 


Se spune despre samarineanul care l-a luat pe omul căzut între tâlhari că a trecut 
pe acolo, l-a văzut, era singur, nu mai era nimeni, el era singurul care putea să îl 
ajute. L-a luat, l-a dus la o casă de oaspeţi, a plătit ceva şi a plecat, nu zice că a 
rămas alături de el toată viaţa, nu zice că i-a dat jumătate din avuţia sa. Nu zice 
că, după aceea, samarineanul s-a gândit să facă o casă de oaspeţi personală şi un 
serviciu de asistenţă socială în toată zona. 


Dumnezeu cere minimal! Mare lucru cei care fac mai mult, mare lucru, dar să 
nu-ți iei tu de unul singur pe capul tău, dacă nu-ţi vă îngădui Dumnezeu. Pentru 
că s-ar putea să ajungi să faci lucruri mai grave decât dacă făceai puţinul acela, 
s-ar putea să ispiteşti pe Dumnezeu, s-ar putea să te înhami la lucruri peste 


măsură de grele şi să sfârşeşti în dezastru, în revoltă, în împotrivire, în oboseală, 
în lucruri grele. Şi cine te-a pus? De ce te-ai băgat peste puterile tale, cine ţi-a 
dat ţie cârca asta? De aceea este o mare greşeală să priveşti crucea aşa”. 


Protos. Maxim Morariu: Crucea - de la asumare la răsplată 


Aspecte introductive 


Pericopa evanghelică de astăzi vine să încheie un capitol dens în evenimente. 
Marcu vorbeşte aici despre o înmulţire a pâinilor realizată de Hristos, alta decât 
cea standard, despre care s-a vorbit într-una din duminicile trecute, descrie în 
detaliu o dojană adresată fariseilor şi „aluatului” din care erau ei făcuţi, minunea 
vindecării unui orb, dar şi câteva pasaje cu relevanţă autobiografică. De- 
altminteri, acestea sunt cele la care ne îndeamnă Biserica să medităm. 


După ce-și întreabă ucenicii ce se spune despre EI în popor, le cere să gândească 
cu mintea lor. Precum ne cere şi nouă adesea. Sarcina nu e una foarte uşoară. 
„Dar voi cine ziceţi că sunt Eu?”, sună întrebarea care îi pune în încurcătură. 


Locvacitatea guralivului cetei îi salverază şi de această dată. „Tu eşti Hristosul”, 
rosteşte în grabă Petru. Dar o face fără a trece cele spuse prin filtrul inimii, pre- 


cum se va vedea niţel mai târziu. 


Pătimirea şi vestirea ei 


Mărturisirea petrină constituie în fapt pretextul care-I permite Învăţătorului să 
facă tranziţia de la o discuţie amicală, la o cateheză cu valenţe profetice. Faptul 
de a fi Hristosul implica anumite lucruri. Iar El voia ca cei care Îl urmează să fie 
conștienți de aceasta. Postura aceasta era una care dădea unicitate. Dar această 
unicitate era legată de aspecte precum defăimarea, răstignirea şi Învierea. Or, nu 
asta era ceea ce voiau apostolii să audă atunci. Acelaşi vorbăreţ, dintr-o grijă 
altminteri firească, crede că Domnul exagerează niţel. Folosindu-se probabil, de 


avantajul pe care il conferă vârsta, Îl ia deoparte și-L mustră. Reacţia mu- 
stratului: „Mergi, înapoia mea, satano! Căci tu nu cugeţi cele ale lui Dumnezeu, 
ci cele ale oamenilor”. De abia lăudat, el va fi acum „săpunit” bine. Iar cel care- 
L va certa va da pe față faptul că ceea ce spusese anterior era în fapt, rodul 
lucrării harului. Pentru cine avea ochi de văzut şi urechi de auzit, desigur! 


Crucea!? 


Cuvintele următoare sunt frumoase şi au constituit sursa de inspiraţie a multor 
texte, fie ele cu caracter apologetic, exegetic, sau de altă natură. Dinspre uce- 
nicul care tocmai Îl enervase, lisus se întoarce spre mulțime şi lansează un per- 
cutant îndemn: „Oricine voieşte să vină după Mine să se lepede de sine, să-şi ia 
crucea şi să-Mi urmeze Mie. Căci cine va voi să-şi scape sufletul îl va pierde, iar 
cine va pierde sufletul Său pentru Mine şi pentru Evanghelie, acela îl va scăpa”. 
E totul, sau nimic! Cam asta ar vrea să spună Domnul. 


Urmarea lui Hristos e legată de asumarea crucii. Ce vrea să însemne asta? S-a 
vorbit mult în teologie despre acest pasaj. În linii mari, toată lumea e de acord 
cu polisemia termenului. Crucea a devenit o metaforă ce poate să se refere când 
la parcursul vieții (probabil datorită dezideratului de a intersecta cadrul terestru 
cu cel celest în parcursul ei), când un instrument cu valoare istorică, soteri- 
ologică şi teologică, sau un obiect cu relevanță identitară pentru anumite ramuri 
ale creştinismului. 


Dacă anterior, când vorbise despre Răstignire, Hristos o adusese în atenţie din 
perspectiva obiectului cu rol mântuitor, aici vorbeşte despre ea ca despre asu- 
mare. Îndemnul Lui e unul peren, iar Crucea fiecăruia dintre noi o reprezintă 
propria viaţă. Una pe care suntem chemaţi să o asumăm. Nu oricum, ci în duh 
mărturisitor. Căci nu se sfârşeşte totul odată cu luarea ei. Dimpotrivă, abia aici 
începe acțiunea. Ea dă startul urmării lui Hristos. lar aceasta are un ţel cât se 
poate de nobil. 


Crucea şi sufletul 


Dacă alte aspecte sunt legate de existenţa terestră și relevanța ei, urmarea lui 
Hristos e un fapt cu consecinţe viguroase asupra sufletului. Ca de obicei, Învă- 
țătorul pune accentele clar şi răspicat: „Căci ce-i foloseşte omului să câştige lu- 
mea întreagă, dacă-şi pierde sufletul?” Primatul celor ce ţin de veșnicie e 
enunțat. EI va deveni ulterior postulatul vieții creştine. Cel puţin a celei a prac- 
ticanților. 


lar urmarea presupune mărturisire. Hristos ne cheamă aici pe pământ să-L măr- 
turisim în faţa tuturor. Un aspect important al acestei antreprize e cel verbal. Dar 


cel mai important este să vorbim despre EI celorlalți prin faptele noastre. Ca din 
inima noastră să se reverse în inimile celorlalți bucuria întâlnirii cu El. O spune 
și cu alte ocazii. Accentuează că fapta e cea prin care Îl putem mărturisi. Şi 
promite celor ce vor face aceasta primirea în locaşurile Tatălui. 


In loc de concluzii 


Într-o lume atât de marcată de schimbări şi de tentative de substituire a valorilor 
genuine ale credinţei cu tot felul de surogate, a devenit parcă destul de dificilă 
mărturisirea lui Hristos. Şi totuși, nu e imposibilă. Curăţia vieţii a fost un 
element definitoriu al creștinilor de mai bine de două milenii. A rămas şi astăzi 
la fel. Morala vine să ofere, ici și colo, repere. Faruri într-un dens întuneric, 
menite a-l păzi pe călător de căderea în prăpastie, sau de rătăcire. Tot din Scrip- 
tură sunt luate şi ele. Trebuie doar să le urmăm. Îndrăzniţi! 


Pr. Ciprian Florin Apetrei - Cinstirea Crucii şi îmbrăţişarea dumnezeiască 
a lumii 


În Biserica Ortodoxă cinstirea Sfintei Cruci ocupă un loc special, deoarece ea 
este altarul pe care Hristos Domnul S-a adus jertfă pentru mântuirea noastră. 
Prin Cruce El a omorât cu moartea Sa moartea şi ne-a izbăvit de păcatul stră- 
moşesc, dăruindu-ne prin Învierea Lui viaţa veşnică. Această cinstire se dato- 
rează faptului că Hristos a sfinţit cu sângele Său Crucea, iar prin Învierea Sa a 
făcut-o stindardul de biruinţă a vieţii asupra morţii, a binelui asupra răului şi 
simbolul învierii neamului omenesc. 


După cum mărturiseşte Învățătura de credinţă ortodoxă, „pe cruce S-a adus 
jertfă pentru noi lui Dumnezeu-Tatăl Însuşi Fiul Său, Domnul nostru lisus 
Hristos. Trebuie deci cinstită crucea pentru că s-a sfințit prin atingerea cu 
Sfântul Trup şi Sânge al Lui”. 


Sfântul loan Damaschin ne învaţă: „Ne închinăm semnului cinstitei şi de 
viață făcătoarei Cruci, chiar dacă este făcută din altă materie (decât lemnul). 
Noi nu cinstim materia, ci Semnul, ca simbol al lui Hristos Cel răstignit. 
Acolo unde va fi semnul, acolo va fi şi EL. Dar nu trebuie să ne închinăm 
materiei din care e făcut semnul crucii, chiar dacă ar fi din aur sau pietre 
scumpe”, 


Noi cinstim Sfânta Cruce pentru că Îl cinstim pe Cel care S-a răstignit pe ea, 
Domnul şi Mântuitorul nostru lisus Hristos. În fiecare vineri, în Biserica 
Ortodoxă cinstim Sfânta Cruce, iar la începutul anului bisericesc, în data de 14 
septembrie, sărbătorim Înălţarea Sfintei Cruci, care este precedată şi urmată de 


două duminici dedicate Crucii. O altă duminică închinată cinstirii Sfintei Cruci 
este a treia din Postul mare. 


Ieromonahul Makarios Simonopetritul, referindu-se în lucrarea sa Triodul 
explicat la cinstirea Sfintei Cruci în Duminica a treia din Postul mare, scrie: 
„Într-un manuscris de la Ierusalim din secolul 13, prăznuirea Crucii din a treia 
duminică a Postului mare se intitula Praznicul celei de a treia închinări a Crucii. 
El completa, aşadar, sărbătoarea Înălţării Sfintei Cruci din 14 septembrie, care 
comemora descoperirea sa de către Sfânta Elena, şi a procesiunii Crucii din | 
august, care amintea victoria împăratului Heraclie asupra perşilor şi întoarcerea 
Sfintei Cruci la lerusalim în anul 630”. 


Triodul ne precizează că cinstim acum Sfânta Cruce „pentru că în timpul pos- 
tului celui de patruzeci de zile ne răstignim şi noi oarecum, morţi fiind faţă de 
patimi, cu simţurile adormite şi potolite, din pricina amărăciunii postului, ni se 
pune înainte cinstita şi de viaţă făcătoare Cruce ca să ne îmbărbăteze, să ne 
sprijine, să ne aducă aminte de pătimirea Domnului nostru lisus Hristos şi să ne 
mângâie”. 


In Duminica a treia din Postul mare, cinstind Sfânta Cruce suntem transferați 
duhovniceşte în Vinerea mare şi anticipăm Sfintele şi Mântuitoarele Pătimiri ale 
Domnului. Astfel Ziua Invierii, care este duminica prin excelenţă, se suprapune 


cu Vinerea mare prin cinstirea acum a Sfintei Cruci, ceea ce subliniază legătura 
dintre Cruce şi Înviere. Este o suprapunere a suferinței Vinerii celei mari cu 
bucuria pascală a Învierii lui Hristos. După cum ne învaţă teologia patristică, în 
durerea crucii se întrezăreşte lumina şi fericirea adusă de Învierea Domnului. 
Crucea nu poate fi separată de Înviere, pentru că atunci este doar un instrument 
de tortură. Prin Învierea Celui răstignit crucea a devenit Sfântă şi de viaţă dătă- 
toare. 


Sfânta Cruce se află în centrul acestui timp de postire şi sporire duhovnicească. 
„Crucea e venerată în mijlocul Postului mare - adică, prin analogie, în centrul 
timpului - pentru că a fost sădită în centrul lumii...” Pentru că Ierusalimul, locul 
Răstignirii şi Învierii Domnului, este centrul lumii. „În centrul Bisericii Sfân- 
tului Mormânt din Ierusalim se găseşte un omphalos (buric), socotit locul exact 
în care a fost sădită Crucea şi centrul lumii” (leromonahul Makarios Simo- 
nopetritul, Triodul explicat, p. 342). 


Sfântul Chiril al Ierusalimului ne spune că „Hristos Şi-a întins mâinile pe Cruce 
pentru a îmbrăţişa marginile lumii, astfel că Golgota e ţăruşul lumii”. Locul de 
pe Golgota unde a fost răstignit pe Cruce Hristos este locul unde a fost îngropat 
craniul lui Adam. „Pricina pentru care locul în care a fost răstignit Domnul se 
numește Locul Căpățânii este aceasta: Pe vremea potopului, căpăţâna lui Adam 


a fost scoasă afară din pământ şi colinda de colo colo despuiată de carne şi stin- 
gheră; era o vedere îngrozitoare. Solomon, din respect pentru strămoşi, 
împreună cu toată oastea, a acoperit-o cu foarte multe pietre. De asta a şi fost 
numit de atunci locul acela pardosit cu pietre. Unii sfinți aleşi spun, pe temeiul 
predaniei, că şi Adam a fost îngropat acolo de un înger. Aşadar, acolo unde era 
stârvul, acolo s-a aşezat vulturul Hristos, veşnicul Împărat. Noul Adam a tă- 
măduit prin lemn pe vechiul Adam, ce căzuse prin lemn” (Sinaxarul din Vinerea 
mare). 


Și noi, în Duminica a treia a Postului, cinstind Sfânta Cruce, uitându-ne la Cel 
răstignit pe ea, ne tămăduim de boala păcatului prin post şi pocăință. Pentru că 
această duminică este „a închinării cinstitei Cruci; veniţi toţi la dânsa. Că 
revărsând razele cele luminoase ale Învierii lui Hristos, le pune înainte. Să o 
sărutăm deci, sufleteşte bucurându-ne!” 


Prin Cruce se revarsă lumina Învierii lui Hristos, pentru ca noi privind la EI răs- 
tignit pe Cruce să vedem zorii slăvitei Sale Învieri. Fără Cruce nu este Înviere, 
dar şi Crucea fără Înviere este nimic, iar prin Înviere este totul pentru noi cei 
aflaţi pe drumul mântuirii. 


La jumătatea Postului mare ni se pune înainte Sfânta Cruce pentru a înţelege 
scopul efortului nostru ascetic, de a fi alături de Hristos pe cale Crucii şi a do- 


bândi viaţa veşnică prin Învierea Lui. „Prin puterea Crucii, Hristoase Dumne- 
zeule, păzeşte-ne de ispitele celui viclean, învredniceşte-ne să ne închinăm 
dumnezeieştilor Tale pătimiri şi Învierii celei purtătoare de viață, ducând la 
capăt cu uşurinţă calea acestui post de patruzeci de zile şi ne mântuieşte pe noi 
ca un singur bun şi de oameni iubitor ” (Finalul sinaxarului din Duminica a treia 
din Postul mare). 


Pr. Ciprian Florin Apetrei: „Bucură-te, cinstită Cruce, întărirea lumii!” 


În Duminica a treia din Postul mare cinstim Sfânta Cruce. Ea se află la mijlocul 
urcușului nostru duhovnicesc din post pentru a ne călăuzi către Săptămâna mare 
şi bucuria Învierii Domnului. Uitându-ne la Sfânta Cruce înălțată în mijlocul 
bisericii în această duminică, ne uităm la Cel răstignit pe ea, prin Jertfa căruia 
am primit vindecare din boala păcatului strămoșesc. 


Sfânta Cruce este asemănată cu pomul vieţii, care, fiind sădit în mijlocul Raiu- 
lui, era dătător de viaţă, la fel şi Crucea este sădită în mijlocul postului (drumul 
nostru duhovnicesc spre Rai) pentru că prin ea am dobândit viaţa veşnică. 


Sinaxarul din Triod precizează: „Deoarece Crucea se numeşte şi este pomul 
vieţii, iar acel pom a fost sădit în mijlocul Raiului, în Eden, în chip potrivit şi 
dumnezeieştii părinţi l-au sădit pe acesta în mijlocul postului celui de patruzeci 
de zile ca să ne amintească şi de lăcomia lui Adam, dar în acelaşi timp să ne 
arate, prin pomul acesta, şi înlăturarea osândei lui. În adevăr, dacă mâncăm 
din el, nu mai murim, ci trăim”. 


Noi l-am dat Cruce lui Hristos. EI ne-a oferit Inviere 
Crucea este stindardul mântuirii noastre şi armă asupra celui rău, pentru că prin 


ea Hristos ne-a scos din întunericul păcatului şi ne-a adus prin Invierea Sa la 
lumina cea nepieritoare a Împărăției lui Dumnezeu. 


Bucuria cinstirii Sfintei Cruci în această duminică ne este adusă chiar de la pri- 
ma cântare a Vecerniei acestei zile a Domnului: „Acum oştile îngereşti cuprind 
lemnul cel cinstit, cu bună cucernicie înconjurându-l, şi-i cheamă pe toți 


credincioşii spre închinăciune. Deci, veniţi cei ce vă luminaţi cu postul, să 
cădem la dânsul cu bucurie şi cu frică, strigând cu credință: Bucură-te, cinstită 
Cruce, întărirea lumii”. 


Noi cei care ne luminăm acum duhovniceşte cu osteneala postului ne bucurăm 
să cinstim Sfânta Cruce, care este întărire pentru întreaga lume în lupta cu păca- 
tul şi cu cel rău. 


Bucuria aceasta a cinstirii Sfintei Cruci vine şi din faptul că ea, după cuvântul 
părintelui Petroniu Tănase, „este semn omenesc şi dumnezeiesc. Semn ome- 
nesc, căci omul de la început a fost plăsmuit în chipul Crucii. Făcând-o unealtă 
de tortură şi de moarte, Crucea a devenit simbolul suferinţei şi al morții. Dar de 
când Hristos S-a răstignit pe dânsa, Crucea a devenit semn dumnezeiesc, semnul 
Fiului Omului, semn de biruinţă, de bucurie şi de viață”. 


Sensul suferinţei și morții pe Cruce a Domnului nostru lisus Hristos este că am 
primit viață, şi nu orice viață, ci cea veşnică. Prin moartea lui pe Cruce a zdrobit 
moartea, iar prin Învierea Sa ne-a dăruit viaţa veşnică. De aceea Crucea nu 
poate fi separată de Înviere, iar suprapunerea cinstirii Sfintei Cruci în ziua 
Învierii (duminica) nu face decât să întărească această legătură. Crucea fără 
Înviere nu este decât un instrument de tortură, însă prin Învierea Celui care s-a 
răstignit pe ea devine semnul Fiului Omului cu care va veni la învierea cea de 
obşte să judece toate neamurile. De aceea punem cruce la mormânt pentru a 
exprima nădejdea noastră în Înviere, pentru că Sfânta Cruce este simbolul bi- 
ruinţei vieții asupra morţii și al învierii celor adormiţi. 


Jertfa lui Hristos şterge păcatul lui Adam 


Prin Cruce am fost răscumpărați de Hristos din blestemul adus asupra neamului 
omenesc de păcatul lui Adam, iar prin Învierea Lui am fost eliberaţi din lan- 
țurile morţii: „Să pierzi blestemul lui Adam, ai luat trupul nostru, fără de păcat, 
şi Te-ai răstignit şi ai murit, lisuse prea bunule. Pentru aceasta, cinstim cu cre- 
dință Crucea Ta şi sulița, buretele, trestia şi cuiele; şi cerem să vedem Învierea 
Ta ” (Stihire la Vecernie). 


Creştinul ortodox în Cruce vede tot timpul Învierea lui Hristos, de aceea el cântă 
în biserică: „Crucii Tale ne închinăm Hristoase şi Sfântă Învierea Ta o lăudăm și 
o mărim”. Acest imn de laudă este o sinteză a mărturisirii noastre ortodoxe 
despre cinstirea Sfintei Cruci, care este legată de realitatea Învierii Domnului. 
Fără Înviere nu poate fi cinstită Sfânta Cruce, pentru că prin ea Crucea a de- 
venit, din element de supliciu aducător de moarte, Altar de jertfă a lui Hristos 
prin care am dobândit viaţă. Prin Cruce, Hristos a „ridicat păcatul lumii” şi „s-a 
jertfit pentru viaţa şi mântuirea lumii”, după cum mărturiseşte preotul la rân- 


duiala dumnezeieştii Proscomidii, când pregăteşte elementele euharistice pentru 
Sfânta Liturghie. 


Iar la Sfânta Liturghie a Sfântului Vasile cel mare (ce se oficiază în duminicile 
Postului mare), preotul se roagă, mărturisind că prin Cruce Hristos S-a pogorât 
în iad şi a „nimicit durerile morții. Și, înviind a treia zi şi cale făcând oricărui 
trup la Învierea cea din morţi...” 


Din nou vedem că, în gândirea patristică ortodoxă, Crucea este strâns legată de 
Înviere. Ea este mijlocul prin care Hristos Se pogoară la iad, de unde izbăveşte 
neamul omenesc din durerea morții adusă de păcatul protopărinților Adam și 
Eva, iar din această închisoare a suferinţei în care erau ţinuţi oamenii înviază, 
făcându-se „începătură celor adormiți”. Prin Jertfa Lui de pe Cruce şi prin 
Învierea Sa de a treia zi, Hristos Domnul ne-a făcut cetăţeni ai Raiului. Pentru 
că, dacă odinioară din ispita şarpelui omul a pierdut Raiul prin lemnul Crucii pe 
care S-a jertfit Hristos, câștigă Raiul: „Încuiat-a Edenul cel de demult şarpele, 
prin lemn; iar lemnul Crucii l-a deschis pe acesta tuturor celor ce voiesc să se 
curățească prin post şi prin lacrimi. Deci, văzându-l pe acesta pus înainte, 
veniţi să cădem la dânsul cu frică, credincioşii, strigând: Deschide, Cruce, 
porţile cerurilor celor ce te iubesc pe tine” (Stihire Vecernie). 


Noi cei care am ajuns la jumătatea urcuşului Postului mare să ne întărim duhov- 
niceşte privind la Cel răstignit pe Cruce şi să-i cerem ca prin ea să ne deschidă 
și nouă porţile Împărăției cerurilor. Noi postind ne pregătim pentru slăvita Lui 
Înviere, trecând mai înainte alături de EI prin suferinţa Crucii, pentru că prin ea 
ajungem la Înviere. 


Acum, în Duminica a treia din Post, Biserica ne îndeamnă să cinstim Sfânta 
Cruce pentru a înţelege scopul postirii noastre, şi anume întâlnirea noastră cu 
Hristos Cel răstignit şi înviat. De aceea, cu evlavie cinstim astăzi Sfânta Cruce 
cântând: „Bucură-te, Cruce purtătoare de viaţă, Raiule cel frumos al Bisericii, 
pomul nestricăciunii, carele ne-ai înflorit desfătarea slavei celei veşnice... ” sau 
„Bucură-te, Cruce purtătoare de viaţă, semnul cel nebiruit al creştinătăţii, uşa 
Raiului, întărirea credincioşilor, zidul cel dimprejurul Bisericii; prin care s-a 
pierdut şi a încetat blestemul, s-a înghițit puterea morții şi ne-am înălţat de pe 
pământ la cele cereşti”. 


Din imnografia Triodului vedem că Sfânta Cruce este purtătoare de viaţă, pomul 
nestricăciunii, semnul cel nebiruit al creştinătăţii şi uşa Raiului. Toate aceste 
cuvinte nu fac decât să sintetizeze teologia ortodoxă despre Sfânta Cruce. Prin 
ea am fost mântuiți de Hristos şi de aceea ne rugăm „Mânruieşte, Doamne, 
poporul Tău şi binecuvântează moştenirea Ta; biruinţă binecredinciosului 


nostru popor, asupra celor potrivnici dăruieşte şi cu Crucea Ta păzeşte pe po- 
porul Tău”. 


Pr. Ciprian Florin Apetrei - Theologica - O, de trei ori fericite Lemn! 


a Pc: 


Noi vedem puterea Crucii prin slava Învierii lui Hristos. Sfântul Chiril al 
Ierusalimului ne spune că Hristos „nu S-a ruşinat de Cruce, pentru că mântuia 
lumea”. 


Cântările Bisericii mărturisesc că „toată făptura s-a schimbat de frică, văzându- 
Te pe Tine, Hristoase, pe Cruce răstignit. Soarele s-a întunecat şi temeliile pă- 
mântului s-au cutremurat. Toate au pătimit împreună cu Tine, Cel ce ai zidit 
toate, Cel ce ai răbdat de voie pentru noi, Doamne, slavă Ție”. 


Prin răstignirea lui Hristos pe cruce aceasta a devenit din obiect al execuţiei 
stindardul credinţei noastre, de aceea în troparul sărbătorii Înălţării Sfintei Cruci 
spunem: ,„,Mântuieşte, Doamne, poporul Tău şi binecuvântează moştenirea Ta; 
biruință bine credincioşilor creştini asupra celui potrivnic dăruieşte şi cu Cru- 
cea Ta păzeşte pe poporul Tău”. 


Crucea lui Hristos ne păzeşte şi ne ocroteşte de rele şi de duşmanii credinţei 
noastre. 


Toţi domnitorii noştri în luptele lor aveau cu ei şi Sfânta Cruce, deoarece 
ascultau permanent cuvintele din cultul Bisericii: „Cel ce Te-ai înălțat pe Cruce 
de bunăvoie, poporului Tău celui nou numit cu numele Tău, îndurările Tale 
dăruieşte-i, Hristoase Dumnezeule. Veseleşte cu puterea Ta pe drept-credin- 
cioşii creştini, dăruindu-le biruinţă asupra celui potrivnic; având ajutorul Tău, 
armă de pace nebiruită biruinţă ”. 


In altă rugăciune închinată Sfintei Cruci spunem: „Bucură-te, pom prea mărit, 
pentru că Tu ai ţinut Rodul vieţii ce ne-a mântuit din moartea păcatului ”. 


Astfel, prin Crucea Domnului nostru lisus Hristos am fost mântuiţi şi de aceea 
mărturisim: „O, de trei ori fericite Lemn, pe care S-a Răstignit Hristos, Împă- 
ratul şi Domnul; prin care a căzut cel ce a înşelat cu lemnul, înşelat fiind de Cel 
ce s-a pironit pe tine cu trupul; pe Dumnezeu, care dă pace sufletelor noastre”. 


Pr. Ciprian Florin Apetrei - Theologica - „Crucii Tale ne închinăm...” 


În centrul Postului mare se află duminica închinată cinstirii Sfintei Cruci. Ținta 
ostenelilor noastre ascetice din vremea urcuşului duhovnicesc al postului este 
Săptămâna mare, când trăim plenar Jertfa lui Hristos pentru mântuirea noastră. 
Altarul de Jertfă este Sfânta Cruce pe care, prin Răstignirea Sa, Hristos Domnul 
o transformă dintr-un element de tortură în simbolul biruinţei morţii şi al trium- 
fului vieţii dobândite prin Înviere. Crucea în Ortodoxie este strâns legată de 
Înviere, de aceea, când cinstim Sfânta Cruce, slăvim şi Învierea lui Hristos. 


Sinaxarul din Triod la Duminica a 3-a din Postul mare ne explică de ce cinstim 
tocmai acum Sfânta Cruce. 


=) Pe de o parte, pentru a ne întări în drumul anevoios al postului, iar pe de 
altă parte, deoarece crucea este văzută de Sfinţii părinţi ca pom al vieţii. 


Dacă acest pom era sădit în mijlocul grădinii Raiului, la fel în timpul edenic al 
postului, în mijlocul lui, stă Sfânta Cruce prin care Hristos a răscumpărat 
neascultarea lui Adam. Prin Cruce vedem Învierea prin care Hristos Domnul a 
deschis Raiul încuiat de păcatul lui Adam şi ne-a dăruit viaţa veşnică, adică 
posibilitatea de a gusta din pomul vieţii. Pentru a ajunge aici este nevoie să 
purtăm crucea smereniei şi a pocăinţei prin care să ne lepădăm de toată mândria 
şi slava deşartă, pentru a urma întru totul lui Hristos, Domnul vieţii. 


In Evanghelia Duminicii a 3-a din Postul mare, Domnul nostru lisus Hristos ne 
spune: „Oricine voiește să vină după Mine să se lepede de sine, să-şi ia crucea şi 
să-Mi urmeze Mie” (Marcu 8, 34). Pentru a lua Crucea lui Hristos trebuie să 


scăpăm de sursa păcatului care este mândria, din pricina căreia au căzut proto- 
părinții Adam şi Eva. 


Preafericitul părinte patriarh Daniel ne spune că „lepădarea de sine înseamnă 
renunțarea la modul pătimaş de a trăi în uitare de Dumnezeu și de semenii no- 
ştri”, iar pentru a urma lui Hristos, în centrul vieţii noastre trebuie să fie EI: 
„Când viaţa omului nu mai este centrată pe eul său posesiv, trecător și limitat, 
ci pe legătura de iubire veşnică şi infinită cu Hristos Dumnezeu-Omul, atunci 
viața omului devine comuniune pentru eternitate, deschidere spre îmbogăţire 
spirituală veşnică, în iubirea eternă a Preasfintei Treimi ”. 


Părăsind obsesia eului, putem urma lui Hristos asumându-ne crucea pentru a do- 
bândi mântuirea. 


De asemenea, Preafericitul părinte patriarh Daniel ne învaţă: „Lepădarea de si- 
ne, purtarea sau asumarea crucii şi urmarea lui Hristos sunt cele trei condiții 
pentru a fi creştin şi a dobândi mântuirea ”. 


Sfânta Cruce ne călăuzeşte pe drumul mântuirii, începând cu Taina Sfântului 
Botez şi până la trecerea noastră din această viaţă. În tot timpul vieţii noastre 
este prezentă Sfânta Cruce, pe care o mărturisim a fi armă de biruinţă împotriva 
celui rău. Deoarece noi vedem în Cruce pe Cel Răstignit pe ea, Hristos Domnul, 
care prin moartea şi Învierea Sa a zdrobit puterea celui rău. 


Părintele Iosif Vatopedinul ne spune că „apogeul Pătimirilor Domnului este 
Crucea, prin care au fost nimicite moartea și stricăciunea şi îndeobște a fost 
înlăturată osânda oamenilor”, pentru că „pe Cruce s-a săvârșit marea minune, 
cea mai mare minune care a avut loc și s-a auzit vreodată, centrul eveni- 
mentelor mondiale, începutul şi capătul preistoriei, al istoriei şi al postistoriei. 
Aici se zămisleşte începutul vieții adevărate și al întregii veşnicii, aici începe re- 
capitularea tuturor, a celor care au avut loc, există și vor exista. Aici încep ni- 

micirea și sfărâmarea stricăciunii şi a morţii - a tuturor chipurilor morţii”. 


Jertfa de pe Cruce a Domnului se împlineşte prin Invierea Sa, lucru exprimat 
sintetic de părintele Iosif Vatopedinul: „Dacă vremea recoltei a fost la Inviere, 
rodirea s-a săvârșit prin Cruce şi Pătimire ”. 


În săptămâna ce premerge Duminica Sfintei Cruci, prin imnografia Triodului Îl 
rugăm pe Domnul nostru lisus Hristos să ne învrednicească „să vedem lemnul 
Crucii celei făcătoare de viaţă şi cu cinste să i ne închinăm şi să cântăm cu vred- 
nicie”, slăvind stăpânirea Lui şi lăudând Sfintele Sale Pătimiri, pentru ca „să 
ajungem în chip curat la slăvita şi Sfânta Înviere, la Paştele cel de taină, prin ca- 
re Adam iarăşi a intrat în Ra”. 


lată cum sintetizează Triodul teologia hristologică mărturisind adevărul funda- 
mental, mărturisind că noi creştinii ortodocşi vedem în Cruce Sfintele Pătimiri 
ale Domnului şi slăvita Sa Învierea prin care Adam a fost răscumpărat şi readus 
în Raiul din care a fost izgonit prin păcat şi odată cu el toţi urmaşii lui (întreg 
neamul omenesc) se pot mântui urmându-l lui Hristos şi pot dobândi viaţa veş- 
nică din Împărăţia lui Dumnezeu. 


Văzând toate acestea, înţelegem cât de importantă este Sfânta Cruce pentru noi 
creştinii ortodocşi. Noi o cinstim la jumătatea Postului mare, pentru că avem 
nevoie să fim întăriți de vederea ei, când preotul o scoate în mijlocul bisericii, la 
finalul slujbei Utreniei din duminica ce urmează, şi să o cinstim ca Altarul de 
Jertfă al mântuirii noastre dobândite prin Hristos. 


Mergând pentru Sfânta Cruce în această duminică în biserică, ne bucurăm de 
„razele luminoase ale Învierii lui Hristos”, deoarece Crucea şi Învierea sunt 
unite, „la fel de inseparabile ca şi umanitatea lui Hristos de Divinitatea Lui”. De 
aceea, „lumina Crucii o aduce oarecum şi pe cea a Paştelui” (leromonah 
Makarios Simonopetritul, Triodul explicat). 


Astfel, avem suprapusă cinstirea Crucii peste cea a Învierii în Duminica a 3-a 
din Postul mare, pentru a sublinia o dată în plus legătura esenţială dintre Cruce 
şi Înviere în procesul de răscumpărare şi mântuire a nea-mului omenesc de către 
Domnul nostru lisus Hristos, Fiul lui Dumnezeu. 


Pentru aceasta cântăm: „Crucii Tale ne închinăm, Hristoase, şi Sfântă Invierea 
Ta o lăudăm şi o slăvim”. 


Pr. Nicolae Dura - Evanghelia de Duminică - Sfânta Cruce, semn şi stare a 
jertfei şi a biruinţei 


Duminica a 3-a din Post (a Sfintei Cruci) Marcu 8, 34-38; 9,1 


Sfinţii noştri părinți au rânduit - potrivit înţelepciunii Bisericii noastre drept- 
măritoare - la mijlocul pelerinajului spre înviere, Duminica a treia din Postul 
mare, o zi de popas, de odihnă, de biruinţă şi întremare duhovnicească pentru 
perioada de post care a mai rămas până la Sfintele Paşti. 


Biserica noastră a rânduit acum această cinstire a Crucii în analogie cu aşezarea 
în mijlocul Raiului a pomului cunoştinţei binelui şi a răului, care a devenit po- 
mul morţii; în mijlocul Postului mare avem cinstirea de viaţă şi făcătoarei Sfin- 
tei Cruci, căci ea a devenit pomul cel de viaţă dătător, semn cinstit şi înălţat prin 
jertfa mântuitoare a Fiului lui Dumnezeu întrupat. 


Crucea a devenit de două mii de ani semnul creştinătăţii şi al creştinului 


Ea este simbolul specific şi paradoxal al omului creştin, semnul specific şi 
distinctiv, dar şi legitimaţia lui. Ea îmbină în acest semn chipul jertfei şi al 
biruinţei, precum a fost ea pecetluită şi sfinţită prin sângele mântuitor al Dom- 
nului Hristos. 


Această realitate şi profunzime a Crucii este redată inspirat în imnografia orto- 
doxă atât de fidel: „Crucea este slava şi păzitoare a toată lumea, Crucea po- 
doaba Bisericii; Crucea întărirea credincioşilor; Crucea mărirea îngerilor, şi 
demonilor rană”. 


Aceste minunate cuvinte, cântate în Biserica Ortodoxă de pretutindeni, se păs- 
trează sculptate şi pe Crucea lui Şerban Cantacuzino, aşezată în Viena în urmă 
cu 338 de ani, când a participat la despresurarea Vienei (1683). 


lar în Acatistul Sfintei Cruci rostim: „Bucură-te cinstită Cruce, păzitoare a creş- 


tinilor”, întru rugăciune cântată de 24 de ori. 


Să rămânem la semnificația Crucii ca semn şi stare a jertfei şi a biruinţei pentru 
noi creştinii. 


Datorită importanţei şi profunzimii acestor cuvinte rostite de Hristos-Domnul 
nostru, această pericopă evanghelică (Marcu 8, 34-38; 9, 1) se citeşte în două 
duminici ale anului bisericesc: în această a treia duminică din Postul mare şi în 
septembrie, în Duminica după Înălțarea Sfintei Cruci. 


Urmarea lui Hristos sau vieţuirea cu şi întru Hristos (Galateni 2, 20), potrivit în- 
văţăturii dumnezeieşti revelate, nu se poate realiza decât dacă se trece mai întâi 
prin jertfă, prin suferinţă, prin răstignire. 


În vieţuirea creştină suntem invitaţi prin lucrarea Duhului Sfânt, ca unii ce sun- 
tem ai lui Hristos, să ne „răstignim trupul împreună cu patimile şi cu poftele” 
(Galateni 5, 24). Doar aşa ne putem înfăţişa lui Dumnezeu „ca vii, sculaţi din 
morţi” (Romani 6, 13). Aşa vom putea vieţui duhovniceşte, căci trăirea după 
trup aduce stricăciune, nestatornicie şi deşertăciune, „iar cel ce seamănă în 
Duhul, din Duh va secera viaţa veşnică” (Romani 6, 8). 


Semnul care leagă cerul cu pământul 


Fiul lui Dumnezeu, întrupat pentru mântuirea noastră a oamenilor, a primit 
moartea pe Cruce, suferinţa cea mai mare şi pedeapsa cea mai umilitoare, „ca 
tot cel ce crede în EI să nu piară, ci să aibă viaţa veşnică“ (loan 3, 15). 


Cicero - filosoful latin, născut cu 100 de ani înainte de Hristos-Domnul nostru 
descria răstignirea drept „cea mai crudă şi mai teribilă pedeapsă”. Dar răstig- 
nirea, jertfa pe Cruce, era singurul mod în care Hristos, Cel care murea, îmbră- 
țişa întru iubire cele patru colţuri ale lumii (Sfântul Atanasie cel mare). 


Hristos-Domnul se jertfea îmbrățişând în iubirea Sa nemărginită pe toţi oamenii. 
Prin jertfa mântuitoare pe Cruce, Domnul avea să lege cerul de pământ, iar 
pământul să-l înalțe spre cer, pe om să-l facă copil al lui Dumnezeu, cetăţean al 
Raiului. Jertfa Domnului Hristos pe Cruce a exprimat iubirea infinită a lui 
Dumnezeu faţă de noi oamenii. 


Această dimensiune a Crucii drept jertfă a iubirii divine faţă de făptura umană 
căzută în păcate a dus spre Înviere, spre biruinţă, spre mântuirea reală, obiectivă 
a întregii umanităţi şi a întregii lumi zidite, cu toate cele făcute de Dumnezeu 
„bune foarte” (Facerea 1, 31), întru început. 


Hristos-Domnul nostru a primit de bunăvoie moartea prin răstignire, ca prin 
această supremă jertfă să ne conducă şi pe noi, fraţii Lui „prea mici” (Matei 25, 
40) spre înviere, spre biruinţă, spre bucuria cea adevărată. Legătura profundă 
între jertfa Crucii şi biruinţa Învierii răzbate convingător şi din imnul: „Crucii 
Tale ne închinăm Hristoase şi sfântă Învierea Ta o lăudăm şi o mărim”, cântarea 
ce o rosteşte întreaga sfântă Ortodoxie în ziua de azi, de ziua Crucii (14 septem- 
brie), dar şi la marea procesiune ce se desfăşoară în noaptea de Paşti. 


„Să afle omul încotro se duce/ E troiță la fiece răscruce” 


Creştinul ortodox primeşte darul şi perspectiva Crucii ca stare de jertfă şi bi- 
ruință deja prin rugăciunea ce se citeşte la însemnarea pruncului, când i se pune 
numele. Preotul se roagă astfel pentru pruncul de opt zile: „Să se însemneze 
lumina feţei Tale peste robul Tău acesta (numele) şi să se însemneze Crucea 
Unuia-Născut Fiului Tău în inima şi în cugetul lui, ca să fugă de deşertăciunea 
lumii şi de toată vicleana uneltire a vrăjmaşului şi să urmeze poruncile Tale”. 


De altfel, omul când deschide braţele are semnul crucii, aceasta arată şi o putere 
deosebită, aşa se ruga Moise şi avea biruinţă (Ieşirea 17, 11). Viaţa creştinului, 
ca şi lucrurile lui, este aşezată sub semnul şi în perspectiva Crucii. 


În ADN-ul creştinului, Crucea este înscrisă ca o busolă, dar este pecetluită şi pe 
biserici, pe case, pe locurile şi lucrurile creştinului: „Să ştie pruncul ce noroc îl 
poartă/ E Crucea-n fiecare poartă./ Să afle omul încotro se duce/ E troiță la fiece 
răscruce”, aşa scria inspirat poetul imnelor, loan Alexandru ( 2000), care îşi 
aşteaptă obşteasca înviere la umbra Mănăstirii Nicula. 


Din tradiţia evlavioasă a neamului nostru avem şi următoarea mărturie, scrisă pe 
o troiță la margine de drum, ca şi cum Hristos Cel răstignit s-ar adresa fiecăruia: 
„lubite trecătorule, iată ce am făcut Eu pentru tine. Aş vrea să văd ce faci tu 
pentru tine”. Crucea, ca altar al jertfei Domnului Hristos, devine în viaţa creş- 
tinului stare, mod de vieţuire în care suferinţa se transfigurează întru biruinţă, 
moartea se transformă în înviere, suferinţa se preface în bucurie. 


Să așezăm necazurile noastre la piciorul Crucii 


Hristos-Domnul a fost răstignit pe lemnul Crucii pentru noi toţi. Noi suntem 
chemaţi să ne însuşim, să ne împropriem Crucea Mântuitorului nostru în bidi- 
mensionalitatea ei: ca jertfă şi biruinţă. 


Sfântul Vasile cel mare ne îndeamnă: „Să ne înmormântăm cu Hristos, care a 
murit pentru noi, ca să înviem împreună cu Cel ce ne-a adus înviere”. 


Sfinții Părinți şi scriitorii bisericeşti ne asigură că nimeni nu poate ajunge la 
înviere, la biruinţă fără să treacă prin jertfă. Nu există Paşte fără Săptămâna 
Pătimirilor, nu poate fi biruinţă şi înviere fără Cruce. 


Oare această încercare a pandemiei nu este pentru noi, iată, de 12 luni, o cruce 
care ne revelează nouă că se cuvine să vieţuim - prin harul lui Dumnezeu - în 
perspectiva jertfei şi în certitudinea biruinţei? În calitatea noastră de creştini se 
cuvine să aşezăm încercările, necazurile, suferinţele noastre la piciorul Crucii 
Celui răstignit pentru toți oamenii, şi astfel ajungem la biruinţă, la înviere. Aşa 
vom primi putere din Crucea cea dătătoare de viaţă şi biruitoare. Drept creştini 
se cuvine să trăim această lume răstignită; noi să fim răstigniţi în faţa păcatelor, 
să biruim, să răstignim patimile. 


Suntem într-o vreme a întremării noastre, postul este primăvara noastră duhov- 
nicească. Să trăim vremea Postului mare şi viaţa noastră creştină ca fii ai jertfei 


şi ai biruinţei, ca astfel să ajungem şi la înviere, la bucuria cea neînserată a lumi- 
nii lui Dumnezeu, la sensul real, plenar şi adevărat al vieţii noastre. 


Pr. dr. Adrian Niţă - Evanghelia de Duminică - Prin Cruce Îl descoperim 
pe Dumnezeu Cel de aproape 


Duminica a 3-a din Post (a Sfintei Cruci) Marcu 8, 34-38; 9,1 


In drumul nostru spre întâlnirea cu Hristos Cel înviat, Biserica ne-a rânduit 
câteva duminici semnificative, adevărate popasuri duhovnicești, pentru a ajunge 
cu bine la finalul călătoriei. 


— Prima duminică, borna zero, este închinată Ortodoxiei, prin care înţe- 
legem că dreapta credinţă este temelia vieţii noastre duhovnicești. 


Fără acest reper istoric şi dogmatic se nasc confuzii, astfel încât din necu- 
noaştere putem opina că toate credinţele sunt bune. 


— A doua duminică, închinată Sfântului Grigorie Palama, ne luminează dru- 
mul cu o lumină care nu este din lumea aceasta. 


Sfântul Grigorie este cel care ne învață că Dumnezeu nu stă undeva departe, 
retras în cer, ci Se face accesibil și devine apropiat credincioșilor prin energiile 
Sale necreate. Fără concreteţea teologiei palamite se pierd urmările înomenirii 
Mântuitorului nostru lisus Hristos, prin care Dumnezeu Se descoperă oamenilor, 
Se face cunoscut lor. 


— A treia duminică este închinată Sfintei Cruci, cea care marchează jumă- 
tatea drumului. Despre această duminică vom vorbi în cele ce urmează. 


Astfel, crezând drept şi cunoscându-L. pe Dumnezeu, auzim glasul Evangheliei: 
„Oricine voieşte să vină după Mine...”. După cum începe Evanghelia, înţele- 
gem că omul a fost creat de Dumnezeu ca partener de dialog, ființă liberă, cu 
capacitatea de a voi sau a refuza prezenţa Lui. 


Un Dumnezeu care te obligă să-L cauţi, acela nu te poate cuceri 


În aceasta constă măreţia lui Dumnezeu: de a fi urmat doar din dragoste, nu din 
teamă de pedeapsă, nu din frică de iad. Să ne gândim puţin la libertatea pe care 
a avut-o Adam în Rai. Atunci când Dumnezeu a dorit să-l statornicească (pe 
Adam) în bine, pentru ca omul să devină nemuritor, i-a oferit testul iubirii sau 
testul fidelității: „Din toți pomii din Rai poţi să mănânci, iar din pomul cuno- 
ştinţei binelui şi răului să nu mănânci, căci, în ziua în care vei mânca din el, vei 
muri negreşit!” (Facerea 2, 16-17). Porunca a fost simplă, chiar ajutătoare. Este 
asemănătoare cu ceea ce spune mai târziu dătătorul Legii, prorocul Moise: „lată, 
eu astăzi i-am pus înainte viaţa şi moartea, binele şi răul... Alege viaţa ca să 
trăieşti tu şi urmaşii tăi” (Deuteronomul 30, 15, 19). 


Adam preferă neascultarea, în spatele căreia se naşte un ocean de consecinţe 
nefaste, de transformări pentru fiinţa umană și pentru întreaga creație. Astfel, 
Adam, în mod liber, nu ascultă de Dumnezeu şi devine muritor. A fost nevoie 
de un Nou Adam, care să asculte de Dumnezeu şi să moară şi El pe nedrept 


pentru a zădărnici puterea morţii şi a învia. În acest context înțelegem cuvântul 
adresat de Mântuitorul Hristos: „Oricine voieşte să vină după Mine...” Pentru a- 
L urma pe Mântuitorul Hristos este necesar să dorim acest fapt. Apoi, urmează 
pasul doi: lepădarea de sine. 


Din punct de vedere psihologic, nu există o definiţie clară a sinelui. Este parte a 
personalității noastre, se formează de către minte imediat după naștere; este 
rezultatul omului în relaţia cu mediul înconjurător şi cu alți oameni. 


La nivel academic, C.G. Jung spune: Sinele este considerat cel mai important, 
dar şi cel mai greu de înţeles dintre arhetipuri. Sinele este un rezervor primitiv şi 
neorganizat de impulsuri, izvorul emoțional al impulsurilor și al dorințelor 
impulsive, locul reprezentărilor şi comportărilor arhaice al refulărilor. 


Din punct de vedere teologic, sinele este adâncul fiinţei noastre, componentă a 
sufletului, componentă a personalităţii umane. Înainte de cădere, sinele lui 
Adam era luminat, găsindu-şi bucuria și plăcerea în a-L contempla pe Dumne- 
zeu. După cădere, structura lăuntrică a omului, sufletul, a fost afectat la nivel de 
rațiune, sentiment şi voință (include şi sinele), iar trupul cunoaște suferinţa, 
boala și apoi moartea. Ei bine, cum Adam cuprinde întreaga omenire în sine, am 
devenit moştenitorii unor consecinţe care şi nouă ne-au afectat sinele. 


Intr-unul dintre volumele Ne vorbeşte părintele Cleopa, marele duhovnic spu- 
nea: „lubirea de sine are multe fiice: lauda de sine, părerea de sine, cugetarea de 
sine, îndreptățirea de sine...”. 


La rândul său, Evagrie Ponticul, părinte al pustiei egiptene, vorbeşte despre cele 
opt gânduri ale răutăţii, între care şase dintre ele afectează cu predilecție sinele: 
(lăcomia pântecelui, desfrânarea), iubirea de arginți, mânia, tristețea, trândăvia, 
slava deșartă şi mândria. Sinele, deci, fără Dumnezeu devine un ego împătimit, 
iar omul în structura lui dihotomică trup - suflet devine cu totul teluric, gol de 
demnitatea sa cerească. „Nu va rămâne Duhul Meu pururea în oamenii aceştia, 
pentru că sunt numai trupuri (Facerea 6, 3). Pe acest sine „bolnav” doreşte 
Dumnezeu să-l lepădăm. 


Când ne „venim în sine”, semănăm cu fiul risipitor care a avut pocăința și tot- 
odată curajul de a se întoarce la Tatăl, la iubirea Lui. În această pildă a întoar- 
cerii fiului risipitor avem de-a face cu un „sine” dezorientat, debusolat, depărtat 
de izvorul harului, ca mai apoi să luăm contactul cu un sine vindecat, revenit în 
albia firescului. 


În educaţia actuală a copiilor se pune accentul tot mai mult pe dezvoltarea per- 
sonală, unde se vorbeşte de stima de sine și încrederea în sine, care au un rol be- 
nefic în dezvoltarea sănătoasă a copilului. Însă această educaţie poate distor- 
siona înțelesul profund al relației copilului cu alți oameni şi cu natura încon- 
jurătoare, dacă nu este grefată pe învăţătura Bisericii. lar dacă părinţii copiilor 
sunt fără nici o legătură cu Biserica, atunci dezvoltarea copiilor va avea de 
suferit în plan spiritual. Este adevărat, vor fi dotați intelectual, chiar şi emo- 
tonal, dar nu spiritual. 


Lepădarea de sine - pentru cel care vrea să-L urmeze pe Hristos - este tăierea 
voii proprii. Adică, eşti pus să faci voia altuia. Monahul este cel care încearcă 
această experienţă în virtutea voturilor monahale pe care le-a depus, între care 
se află şi ascultarea. Cel care ascultă de altcineva (decât de sine însuşi) îşi curăță 
sinele de aroganță şi mândrie. Doar așa te poţi naşte din nou în duh. 


În familie, supunerea soților unul altuia în duhul lui Hristos aduce aceleaşi tran- 
sformări lăuntrice, mântuitoare. Tăierea voii ne conduce în „pridvorul” sme- 
reniei şi începem nu numai să-L urmăm pe Hristos, ci şi să-l semănăm: „Învă- 
țați-vă de la Mine că sunt blând şi smerit cu inima şi veţi găsi odihnă sufletelor 
voastre” (Matei 11, 29). 


„... Să-şi ia crucea şi să-Mi urmeze Mie” 


A ne lua crucea înseamnă a ne asuma viața pe care o avem, a accepta ce ne 
rezervă viaţa: neajunsuri, nereuşite, boli, relații de familie nedorite. Cine 
urmează Domnului poate duce crucea vieţii sale mai uşor, pentru că El ne ajută 
să ne purtăm crucea. Modelul nostru este Mântuitorul lisus Hristos. EI a intrat în 
istoria lumii, şi-a asumat Crucea omenirii şi a trăit aşa cum ar fi trebuit să tră- 
iască Adam, în ascultare de Dumnezeu. lar cele care au intrat în firea umană 
căzută - suferința, boala și moartea - nu mai au putere implacabilă asupra fiilor 
lui Dumnezeu: „Crucea lui Hristos este izvorul tainelor noastre” spune Fericitul 
Augustin. 


Desigur, Domnul lisus Hristos nu S-a făcut om ca să scoată umanitatea din 
hotarele ei fireşti. Oamenii tot suferă, tot se îmbolnăvesc, tot mor, însă asumarea 
acestora devine crucea noastră sfințitoare şi mântuitoare. Așa ajungem la 
Înviere. Din această perspectivă, nu poate exista înviere fără asumarea crucii 
personale. Bunăoară, există cruce a suferinței, a bolii și a morții și fără 
Mântuitorul lisus Hristos. Aşa se explică de ce în lumea occidentală se cere cu 
insistență eutanasierea oamenilor aflaţi în stadii avansate de boală. Mentalitatea 
poate fi înțeleasă deoarece suferinţa nu este atenuată de credinţa şi nădejdea în 
lisus Hristos, iar crucea purtată de noi nu mai este nimicirea păcatului, cum 
spunea Avva Isaia. În plus, fără Dumnezeu nu înţelegi de ce trebuie să suferi. 
Toate neplăcerile vieţii şi la final moartea - fără viziunea hristică - reprezintă un 
nonsens. 


Cine se pierde pe sine pentru Dumnezeu, de fapt, se câştigă 


Sufletul - psyche - este un cuvânt cu multiple sensuri atât în Sfânta Scriptură, 
cât şi în literatura patristică. Este asimilat uneori cu înţelesul de viaţă. Mitro- 
politul Bartolomeu Anania propunea o traducere a textului mai accesibilă: Cel 
ce ține cu orice preţ să-şi salveze viaţa, acela își va pierde sufletul. lar cel care-şi 
pierde viaţa pentru Mine şi pentru Evanghelie, acela îşi va salva sufletul. 


Cine nu dorește să renunţe la omul cel vechi, la omul împietrit, altfel spus, va 
căuta să trăiască fără Dumnezeu, acela își va pierde viaţa... veşnică. Sau 
sufletul. Ce i se spune îngerului Bisericii din Sardes: „Știu faptele tale, că ai 
nume, că trăieşti, dar eşti mort...” (Apocalipsa 3, 1). lar cel care îşi va pierde 
viaţa trupească - cu toate înțelesurile şi sensurile ei - pentru Hristos şi pentru 
Evanghelie, acela o va salva fiindcă EI, Domnul este Calea, Adevărul şi Viaţa 
(loan 14, 7). Oricum, viaţa aceasta limitată și trecătoare o putem prelungi, însă 
ea se va sfârşi până la urmă. Deci, cum ar trebui să trăim? Ne ajută Sfântul 
apostol Pavel ... „cei ce plâng să fie ca şi când n-ar plânge; şi cei ce se bucură, 
ca şi când nu s-ar bucura; şi cei ce cumpără, ca şi când n-ar stăpâni; şi cei ce se 
folosesc de lumea aceasta, ca şi cum nu s-ar folosi deplin de ea. Căci chipul 


lumii acesteia trece” (1 Corinteni 7, 30-31). Pentru un astfel de om - l-aş numi 
duhovnicesc - lumea aceasta nu mai este ultimul sens pentru existenţă. 


Lecturând vieţile sfinților martiri, ne dăm seama că ei nu şi-au cruțat viaţa vre- 
melnică pentru numele lui Hristos. Intreaga Ortodoxie laudă tăria sufletelor lor. 


E nevoie să recunoaştem că cel mai aproape de înțelesul Evangheliei de astăzi 
sunt cei care au ales viața monahală, care este și ea un alt fel de martiraj. Au 
reuşit să se detaşeze de tot ceea ce este mărginit şi peren, ca nu cumva viaţa lor 
să fie cucerită de lume şi de frumuseţile ei şi astfel să piardă partea cea mai 
prețioasă a fiinţei lor: sufletul. 


Mai departe, Mântuitorul lisus Hristos ne arată care este valoarea sufletului în 
comparație cu toate bogăţiile lumii. Pentru Dumnezeu, lumea întreagă nu 
valorează cât un suflet de om, chiar păcătos: „Bucurie se face în cer pentru un 
păcătos care se pocăieşte” (Luca 15, 7), deoarece sufletul e de natură spirituală, 
nemuritoare, iar întregul univers are finalitate pentru că e mărginit şi material: 
„Cerul şi pământul vor trece, dar cuvintele Mele nu vor trece” (Matei 24, 35). 


Astfel, din referatul biblic cu privire la facerea omului, observăm că, între toate 
făpturile Sale, Dumnezeu acordă cea mai mare cinste omului, fiind creat după 
chipul Său (Facerea 1, 27). Aceasta arată că omul este mai presus de întreaga 
creație prin sufletul său. Pierderea sufletului înseamnă eșecul vieții umane. 


Mulţi dintre Sfinţii părinţi au avut o viaţă atât de austeră, tocmai pentru a nu fi 
amăgiţi de lumea înconjurătoare: „Toate îmi sunt îngăduite, dar nu toate îmi 
sunt de folos” (1 Corinteni 6, 12). Au găsit metode pentru ca viaţa lor - chiar 
dacă se desfăşura pe pământ - cu sufletul, cu mintea şi cu inima să fie în cer. De 
pildă, Sfântul Arsenie cel mare avea un craniu în chilie şi de câte ori se întorcea 
de la slujbele Bisericii, spunea: „Arsenie, aşa vei ajunge și tu!”. Făcea acest 
lucru pentru a alunga din sufletul său orice gând viclean şi nefolositor, iar trufia 
şi mândria erau învinse prin gândirea la moarte. 


După ce părăsește trupul, sufletul merge înaintea Dreptului Judecător şi nu 
există ceva din lumea aceasta care ar putea să-l răscumpere, ci doar credința 
dreaptă şi faptele iubirii în numele lui Hristos săvârșite în timpul vieții îi vor da 
şansa mântuirii. 


După Sfântul Nicolae Velimirovici, să te rușinezi de Dumnezeu este echivalent 
cu a te îndoi de Întruparea Lui din Sfânta Fecioară Maria, de dumnezeirea Lui. 
Mai mult, să ne amintim de primele opt secole creştine, în timpul cărora s-a 
fixat dogma Bisericii, şi de nenumăratele lupte și frământări teologice care s-au 
dus pentru ca Evanghelia să nu aibă parte de interpretări eronate, de dezbinări. 


Sfântului Petru, arhiepiscop al Alexandriei în veacul al IV-lea, i s-a arătat în 
vedenie Domnul Hristos cu cămașa zdrenţuită. Acesta II întreabă: „„Mântui- 
torule, cine Ţi-a sfâşiat cămaşa? Arie cel fără de ruşine Mi-a rupt-o!” 


Mântuitorul Hristos rămâne prezent în inimile noastre prin lucrarea Duhului 
Sfânt, care face vii cuvintele Lui. Nu putem despărți pe Hristos de cuvintele 
Lui, deoarece EI Însuşi este Logosul: „La început era Cuvântul şi Cuvântul era 
la Dumnezeu şi Dumnezeu era Cuvântul” (loan 1, 1-2). 


„lată, Eu vin curând şi plata Mea este cu Mine!” 


Expresia „cel care se va ruşina de Mine şi de cuvintele Mele în acest neam 
desfrânat şi păcătos...” este uşor nepotrivită pentru că a fi desfrânat înseamnă 
automat a fi păcătos. Însă cum se explică? Din punctul de vedere al Vechiului 
Testament, desfrânat era considerat cel care renunța la Dumnezeu și se închina 
idolilor, dumnezeilor străini. Un idolatru este de fapt un desfrânat. De multe ori, 
relația poporului ales cu Dumnezeu este comparată cu relația dintre mire şi 
mireasă. Majoritatea suferințelor îndurate de poporul evreu au avut loc ca 
urmare a infidelității lor față de Dumnezeul lui Avraam, al lui Isaac și al lui 
Iacob. Oricine renunţa la Dumnezeu făcea desfrânare, aşa cum spune prorocul 
în Legea Veche: „Acestea zice Domnul Dumnezeu: pentru că M-ai uitat şi te-ai 
întors de la Mine, de aceea suferă şi tu pentru nelegiuirea ta şi pentru des- 
frânarea ta (...) S-au desfrânat cu idolii lor” (lezechiel 23, 35). 


În zilele noastre, poate cele mai exacerbate păcate sunt: răutatea între oameni şi 
desfrânarea. După unii tâlcuitori ai cărții Apocalipsa, cifra 666 simbolizează trei 
mari patimi care vor domina omenirea de la sfârşitul veacurilor: răutatea între 
oameni, desfrânarea şi necredința. Desfrânarea, conform cuvintelor Mân- 
tuitorului lisus Hristos, îi închide omului perspectiva spirituală, deoarece îl 
leagă strâns de materie, îl fixează în iubirea de sine și îl face obraznic față de 
valorile Evangheliei, care prin natura lor veşnică mustră în mod direct viaţa 
pătimașă. 


Finalul pericopei evanghelice este mângâietor pentru cei care au ascultat ce 
înseamnă să-l urmezi lui Hristos. Aceştia vor avea parte de viaţa veşnică, adică 
de Hristos şi de Împărăţia Lui. Pe de o parte, Împărăţia lui Dumnezeu au simţit- 
o toți cei care au beneficiat de vindecările minunate săvârşite de Mântuitorul 
Hristos asupra lor: orbii din naștere, paraliticii, leproșii. Aceştia au pregustat din 
lumina Împărăției. Apoi, Sfinţii apostoli Petru, Iacob şi loan, pe Muntele 
Taborului, la Schimbarea la Faţă, au văzut Împărăţia lui Dumnezeu, iar pacea și 
starea de bucurie trăite l-au făcut pe Sfântul apostol Petru să spună: „Bine ne 
este nouă să fim aici” (Matei 17, 4). Mai târziu, la Cincizecime, S-a pogorât 


Duhul Sfânt şi i-a umplut pe Sfinţii apostoli cu putere de sus. Şi exemplele pot 
continua. 


Noi putem fi la rândul nostru martori ai Împărăției lui Dumnezeu încă din viaţa 
aceasta, dacă ne îngrijim de cele netrecătoare. Sufletele noastre sunt preţioase, 
iar cei care le vor oferi Mântuitorului lisus Hristos şi Evangheliei Sale le vor 
salva pentru viaţa veşnică. Aşa să ne ajute Dumnezeu! 


Pr. Cezar Hârlăoanu - Evanghelia de Duminică - In urmarea lui Hristos, „a 
voi” înseamnă „a iubi” 


Duminica după Înălțarea Sfintei Cruci (Luarea Crucii şi urmarea lui Hristos) 
Marcu 8, 34-3;9, 1 


Duminica de după praznicul Înălţării Sfintei Cruci stă sub semnul cuvintelor pe 


care Domnul lisus le adresează atât ucenicilor, cât şi mulțimii. Asemenea crucii, 
care de două milenii se înalță în semn de biruinţă către cer, şi aceste cuvinte prin 
care debutează pericopa ce se citeşte în această duminică au rolul de a ridica 
spre Dumnezeu mintea şi inima celor care ascultă mesajul lui Hristos. Această 
pericopă evanghelică reprezintă invitația pe care Domnul o adresează celor care 
aud cuvintele Sale. E una dintre multele invitaţii pe care EI le face tuturor oame- 
nilor. Deşi adresată ucenicilor şi celor care erau acolo, totuşi această invitaţie nu 
are un destinatar aparte; ea are un caracter general şi îi cuprinde pe toţi cei care, 
de-a lungul veacurilor, vor dori să urmeze lui Hristos. 


Această pericopă vorbeşte despre urmarea lui Hristos, despre luarea crucii, 
despre renunţarea la sine. Însă toate acestea presupun un factor care să declan- 
şeze aceste acțiuni: voinţa. Ea scoate în evidență primul lucru pe care trebuie să 
îl facă cel care se leapădă de sine, care îşi ia crucea şi care urmează lui Hristos: 
să vrea. Fără a voi, fără dorinţă, nimic din toate celelalte lucruri nu poate fi cu 
putință. Voința este cea care pune toate lucrurile în mişcare. 


Libertatea omului 


Pe lângă faptul că nu are un destinatar anume, ci suntem toţi chemaţi spre a fi 
potențiali discipoli ai lui Hristos, mesajul Domnului mai are încă o nuanţă ce 


face apel la libertatea de a urma Lui. „Oricine voiește” este strigarea hristică 
care vine să arate lumii întregi că Dumnezeu nu obligă și nu forțează pe nimeni; 
că EI se vrea urmat în mod liber; că dragostea autentică, curată şi sinceră față de 
Dumnezeu implică de fapt mişcarea omului spre El. Chiar şi poruncile divine, 
dincolo de imperativul lor extrem de puternic („Tu nu vei ucide!”, Ieşire 20, 
13), lasă omului libertatea de a le împlini sau de a încălca prescripțiile dumne- 
zeieşti. 


Cuvintele lui Dumnezeu din Deuteronom răsună în conştiințele celor care ÎI 
ascultă pe Hristos Domnul: „lată, eu astăzi ţi-am pus înainte viaţa şi moartea, 
binele şi răul” (Deuteronom 30, 15). Sfânta Scriptură arată că există întotdeauna 
posibilitatea de a alege. Chemarea lui Dumnezeu este de a alege binele, lumina, 
viaţa („Căutaţi binele şi nu răul, ca să fiți vii şi aşa Domnul Dumnezeu Savaot 
va fi cu voi precum ziceţi că este”, Amos 5, 14), însă voinţa alegerii stă de fapt 
în libertatea omului. 


După cum, încă de la acel „la început” al Facerii (Facerea 1, 1), voinţa liberă a 
lui Dumnezeu a fost aceea care a dus la crearea lumii, după cum din aceeaşi 
voinţă însoţită de iubire se naște şi cununa creaţiei, omul. Psalmii mărturisesc că 
această voie divină stă la baza tuturor lucrurilor: „Dumnezeul nostru e în cer; în 
cer şi pe pământ toate câte a voit a făcut” (Psalm 113, 11). EI este Cel care poate 
toate câte le voiește. Această voinţă divină care s-a aflat la originea creaţiei și 
însoţeşte lucrarea lui Dumnezeu în toate. 


Modelul de asumare a crucii 


În timpul activităţii Sale, Hristos Domnul este interpelat adeseori de către cei 
care veneau la Dânsul prin cuvintele: „Doamne, dacă voieşti, poţi să mă cură- 
țeşti” (Matei 8, 2), iar răspunsul pe care îl oferă celor care alergau către EI era 
adeseori unul singur: „Voiesc, curăţeşte-te” (Matei 8, 3). Minunile săvârşite de 
Domnul lisus veneau să răspundă cererilor pe care oamenii le adresau către EI şi 
reprezentau voinţa prin care Fiul lui Dumnezeu întrupat răspundea necazurilor 
cu care se confruntau oamenii. 


Pentru că a voit, Fiul lui Dumnezeu S-a întrupat şi din aceeaşi voie a luat crucea 
şi a purtat-o spre drumul Golgotei. Astfel încât EI oferă şi modelul de asumare a 
crucii, de urmare a voii divine. Hristos ne oferă răspunsul la întrebările legate de 
cum se poate lua crucea şi cum se poate urma lui Dumnezeu. 


În rugăciunea din grădina Ghetsimani, Fiul se supune voinţei Părintelui ceresc: 
„Părintele Meu, de este cu putinţă, treacă de la Mine paharul acesta! Insă nu 
precum voiesc Eu, ci precum Tu voieşti” (Matei 26, 39). Disponibilitatea supu- 


nerii în fața cuvintelor şi planurilor lui Dumnezeu se face fără povara obli- 
gativității, ci intră în firescul iubirii faţă de Tatăl ceresc. 


Voia lui Dumnezeu reprezintă, potrivit textului scripturistic, şi preferința pe care 
Domnul o manifestă față de lucrurile din lume. În baza acestei preferinţe, 
Dumnezeu săvârşeşte alegerile Sale: „Dumnezeu pe cine voieşte îl miluieşte, iar 
pe cine voiește îl împietreşte” (Romani 9, 18). Fără a fi un gest arbitrar şi subie- 
ctiv, alegerea lui Dumnezeu își găsește izvorul în iubirea pe care o manifestă 
față de lume, oameni, popoare sau anumite persoane. 


În acest sens apar şi cuvintele psalmistului (Psalm 21, 8), redate de evan- 
ghelistul Matei (Matei 27, 43) în contextul răstignirii Mântuitorului: „Nădăjduit- 
a spre Domnul, izbăvească-l pe el, mântuiască-l pe el, că-l voieşte pe el”. 
Aceeaşi imagine răzbate şi din mărturia Tatălui dată despre Fiul la Iordan şi mai 
apoi la Tabor: „Acesta este Fiul Meu cel iubit întru care am binevoit” (Matei 3, 
17). 


Grija lui Dumnezeu faţă de lume se observă și din faptul că EI „nu voiește 
moartea păcătosului, ci să se întoarcă şi să fie viu” (lezechiel 18, 23; 32), dar şi 
prin faptul că îndeamnă oamenii spre profunzimea lucrurilor, spre trăirea lor 
întru viața duhovnicească: „Milă voiesc, iar nu jertfă” (Osea 6, 6). 


Provocarea adresată omului contemporan 


Dacă voia lui Dumnezeu se manifestă în acest mod, voia omului are şi nuanţe 
diferite. Astfel, voința omului lucrează spre a-l trimite spre Dumnezeu, cum este 
cazul lui lov, care afirmă înaintea prietenilor săi că „voiesc să vă învăţ căile lui 
Dumnezeu şi ceea ce este în gândul Celui Atotputernic nu vreau să vă ascund” 
(lov 27, 11). Această dorință a omului de a merge pe căile Domnului se înca- 
drează în libertatea prin care omul se apropie de Dumnezeu, de Cel ce este 
„Calea, Adevărul şi Viaţa” (loan 14, 6). 


Evanghelia aceasta este provocarea adresată omului contemporan, rob al lui „eu 
vreau”. Ea este modul în care Dumnezeu ne provoacă să ieşim din comoditatea 
propriilor dorinţe egoiste. Ea este şi modul în care Hristos, Mirele cel ceresc, îşi 
arată dorința ca iubirea noastră față de EI să fie manifestată în chip liber şi 
nemijlocit. Cuvintele Domnului nu sunt doar o invitație la jertfă, la cruce. Ele 
sunt o invitaţie la o descoperire a Dumnezeului Celui viu, a Iubirii răstignite. 


„Oricine voiește” poate fi asimilat în accepțiunea mesajului evanghelic cu 
„oricine iubeşte”, iar iubirea reprezintă pentru creştinul autentic îmbrăţișarea 
crucii şi a lui Hristos răstignit pe cruce. 


Pr. Alexandru Gabriel Gherasim - Evanghelia de Duminică - Duminica 
Sfintei Cruci, între rânduiala liturgică şi semnificaţia duhovnicească 


Duminica a 3-a din Post (a Sfintei Cruci) Marcu 8, 34-38; 9,1 


Duminica a 3-a din Postul premergător Sfintelor Paşti este închinată, potrivit 
tradiției, Sfintei Cruci. 


În tradiţia creştină, dintotdeauna Sfânta Cruce a fost asociată cu postul; în pri- 
mul rând cu postul Sfintelor Paști, la finalul căruia Domnul nostru lisus Hristos 
este răstignit pe Cruce. 


Istoricii deslușesc o rânduială deosebită de cinstire a Sfintei Cruci, apărută la 
Constantinopol în Biserica „Sfânta Sofia”, care se săvârşea în Săptămâna mare. 
Rânduiala aceasta pare să se fi dezvoltat pornind de la comemorarea mutării 
unui fragment al cinstitei Cruci din Siria la Constantinopol, în secolul al VI-lea, 
deci, de la un eveniment istoric. Din pricina numărului mare de credincioşi care 
umpleau „Sfânta Sofia” pentru această închinare deosebită, către sfârşitul sec. al 
VII-lea - începutul sec. al VIII-lea, sărbătoarea a fost mutată în Duminica a 3-a 
din Post. 


In acest fel, rânduiala specială de închinare și cinstire a Sfintei Cruci putea fi 
continuată pentru mulțimile de credincioşi adunate cu acest prilej şi în zilele 
următoare, şi chiar în întreaga săptămână. 


Triodul păstrează cântări dedicate Sfintei Cruci în toată săptămâna de după Du- 
minica a 3-a 


(e.g. „Mare minune! Se vede lemnul pe care S-a răstignit Hristos cu 
trupul ” - stihiră la Vecernia de duminică seara, 

„Să ne închinăm credincioşii prea cinstitului lemn pe care S-a înălțat Fă- 
cătorul tuturor ” - prima sedealnă de luni, 

„Cu postirea luminându-ne sufletele, să ne închinăm Crucii celei mân- 
tuitoare ” - prima sedealnă de mari, 

„, Vremea postului sfințind-o, dumnezeiasca și prea cinstita Cruce se pune 
spre închinare ” - prima sedealnă de miercuri, 

„Cu puterea Crucii întărindu-vă ” - prima sedealnă de Joi; 

„Prea cinstita Cruce, care sfințește vremea postului, se vede” - prima 
sedealnă de vineri). 


Pe de altă parte, un Tipic din secolele al VIII-lea - al IX-lea indică ziua de mier- 
curi din această săptămână (Injumătăţirea Postului) ca fiind ziua specială de cin- 
stire a Sfintei Cruci în perioada prepascală. 


În Săptămâna mare, la Denia de Joi, s-a păstrat rânduiala scoaterii Sfintei Cruci 
din spatele Sfintei Mese în naos pentru ca toţi credincioşii să 1 se poată închina; 
se pare că această rânduială este o reminiscență din slujba inițială de cinstire a 
Sfintei Cruci alcătuită de timpuriu în Biserica „Sfânta Sofia”. 


Rânduiala scoaterii Sfintei Cruci la Denia din Joia mare a căpătat conturul pă- 
strat până în zilele noastre abia pe la jumătatea secolului al XIX-lea, în vremea 
patriarhului Sofronie III al Constantinopolului, ulterior generalizându-se în în- 
treaga Biserică Ortodoxă. 


De la pomul vieţii din Eden la Sfânta Cruce 


Sinaxarul Duminicii Sfintei Cruci prezintă câteva motivații pentru alegerea toc- 
mai a acestei zile de la jumătatea postului pentru prăznuirea cinstitei și de viață 
făcătoarei Cruci: 


- „Ni se pune înainte cinstita şi de viaţă făcătoarea Cruce, ca să ne îmbăr- 
băteze, să ne sprijine, să ne aducă aminte de Pătimirile Domnului nostru Iisus 
Hristos şi să ne mângâie... Pentru că în timpul postului celui de patruzeci de 
zile ne răstignim şi noi oarecum, morți fiind față de patimi”. 


- „A fost sădită de Sfinții părinți la mijlocul acestei că1 obositoare Crucea cea 
aducătoare de viaţă, spre a ne odihni, a răsufla şi a ne face pe noi cei osteniți 
sprinteni şi uşori pentru restul ostenelii... După cum cei care călătoresc pe o ca- 
le aspră și lungă, zdrobiţi de oboseală, dacă întâlnesc pe cale un copac umbros, 


se odihnesc puţin, aşezându-se sub el şi, oarecum refăcuţi, termină şi restul dru- 
mului”. 


- „Domnul nostru Iisus Hristos, vrând să arate biruinţa asupra morţii şi că are să 
vină cu slavă în ziua Învierii, a trimis înainte sceptrul Lui, semnul Lui cel 
împărătesc, Crucea cea de viaţă făcătoare... După cum la venirea unui împărat 
sunt purtate înainte steagurile lui şi sceptrul”. 


- „Dumnezeu... prin lemnul cel de viaţă făcător al cinstitei şi de viaţă făcătoarei 
Cruci îndulceşte amărăciunea postului celui de patruzeci de zile şi ne mângâie 
pe noi care trăim ca în pustie până ce ne va duce, prin Învierea Lui, la Ierusa- 
limul cel de Sus... După cum dumnezeiescul Moise, când a pus lemnul în mij- 
locul izvorului, l-a îndulcit”. 


- Cea mai sugestivă dintre motivații pare a fi însă chiar ultima prezentată: 
„Deoarece Crucea se numește și este pomul vieţii, iar acest pom a fost sădit în 
mijlocul Raiului, în Eden, în chip potrivit şi dumnezeieştii părinţi l-au sădit pe 
acesta în mijlocul postului celui de patruzeci de zile ca să ne amintească şi de 
lăcomia lui Adam, dar în acelaşi timp să ne arate, prin pomul acesta, şi înlătu- 


7 395) 


rarea osândei lui 


Cu alte cuvinte, Sfânta Cruce este noul pom al vieţii. Adam nu mai avea cum 


ajunge la pomul vieţii din mijlocul Edenului după ce a fost izgonit din Rai. Nu 
întâmplător Postul mare începe după Duminica izgonirii lui Adam din Rai. Pen- 
tru că oricine se recunoaşte din Adam, pornind pe calea postului şi într-armân- 
du-se cu Sfânta Cruce, să străbată calea postului cu nădejdea că va putea păşi pe 
urmele tâlharului cel răstignit de-a dreapta Mântuitorului, Noul Adam, dobân- 
dind Raiul. 


Intr-armarea cu Sfânta Cruce - calea către mântuirea sufletului 


Evanghelia Duminicii a 3-a din Postul mare vine întru întărirea acestei nădejdi, 
confirmând faptul că Raiul cel închis odinioară pentru Adam (cum frumos spu- 
ne colindul) poate fi deschis pentru oricine voiește să-L urmeze pe Hristos, che- 
ia fiind tocmai Sfânta şi de viaţă făcătoarea Cruce. 


„Oricine voieşte să vină după Mine, să se lepede de sine, să-şi ia crucea şi să-Mi 
urmeze Mie” (Marcu 8, 34). Chemarea Mântuitorului Hristos este adresată tu- 
turor, fără nici o deosebire. Pentru că în Hristos „nu mai este iudeu, nici elin; nu 
mai este nici rob, nici liber, nu mai este parte bărbătească şi parte femeiască, 
pentru că voi toţi una sunteți în Hristos lisus” (Gal. 3, 28). 


In mod pedagogic, Mântuitorul ne indică cei trei paşi pe care îi are de făcut ori- 
cine voiește să-L urmeze. 


—> Primul este lepădarea de sine, care nu trebuie înţeleasă ca o distrugere 
sau desfiinţarea sinelui, ci ca așezare statornică a noastră în armonie cu 
Dumnezeu, cu semenii și cu întreaga creaţie. 


Omul căzut în păcat devine egoist şi laş. Eva amăgită de şarpe doreşte să ajungă 
asemenea lui Dumnezeu mai repede, altfel decât rânduise Creatorul, fără aju- 
torul Lui şi cumva chiar împotrivindu-se Lui. 


lar Adam, după ce cade şi el pradă amăgirii, când este chemat de Dumnezeu, dă 
vina pe femeie şi chiar pe Dumnezeu, motivând că El i-o dăduse pe Eva de 
femeie. 


Dorinţa aceasta a protopărinților de a obţine mai mult şi mai repede din lucrurile 
dorite, dar nefolositoare, chiar păgubitoare de cele mai multe ori, încolțeşte ade- 
seori şi în sufletele noastre („Nu ştiţi ce cereți!” le răspunde Domnul fiilor lui 
Zevedeu - Marcu 10, 38). 


Foarte limpede ne lămureşte asupra acestei realități Canonul cel mare al Sfân- 
tului Andrei Criteanul, slujba din perioada Postului mare menită să ne readucă 


în sine, aşa cum starea jalnică şi îndepărtarea de casa tatălui l-au făcut pe fiul cel 
risipitor să-şi vină în sine (Luca 15, 17). Pentru revenirea în sine, noi avem un 
ajutor de care cei din vechime nu s-au bucurat, ci doar au putut să-l nădăj- 
duiască și să-l privească de departe precum Moise pământul făgăduinţei. Căci 
Hristos, „firea cea stricată a neamului nostru întru sine o a înnoit”, tocmai prin 
jertfa Sa pe Cruce. Jertfa lui Hristos este modelul suprem al lepădării de sine la 
care este chemat tot omul. 


— Al doilea pas este luarea propriei cruci, aceasta echivalând cu accep- 
tarea tuturor greutăților, suferințelor, bolilor, necazurilor din viața noa- 
stră, cu convingerea că acestea sunt îngăduite și oarecum rânduite de 
Dumnezeu. Luarea crucii nu înseamnă însă o asumare pasivă a încer- 
cărilor şi vicisitudinilor vieţii, ci o luptă continuă împotriva păcatului, în 
deplină conștiință că Domnul este sprijinitorul nostru. 


„ȘI să-Mi urmeze Mie”, conchide Mântuitorul; pe de o parte, întărind faptul că 
lepădarea noastră de sine şi luarea propriei cruci trebuie realizate după modelul 
Său, mereu cu „gândul lui Hristos” (1 Cor. 2, 16) şi dragostea Lui (2 Cor. 5, 14; 
luda 1, 21). Pe de altă parte, doreşte să conștientizăm că fără ajutorul Lui nu pu- 
tem lucra nici lepădarea de sine, nici să ne purtăm crucea: „Căci fără Mine nu 
puteți face nimic” (loan 15, 5); şi să ne asigure de acest ajutor. 


Pr. prof. dr. Jan Nicolae - Evanghelia de Duminică - Apropierea de tronul 
harului la vremea potrivită a Postului mare 


Duminica a 3-a din Post (a Sfintei Cruci) Marcu 8, 34-38; 9, 1 


În Duminica din miezul Păresimilor, numită şi a închinării Sfintei Cruci, suntem 
chemaţi să ne hrănim cu cuvintele sfinte rostite de gura Domnului în Evanghelie 
şi de cele ale apostolului Pavel din Epistola către Evrei şi suntem uimiţi că de 
data aceasta ambele cuprind două îndemnuri limpezi și cuprinzătoare, care sur- 
prind chintesenţa postului şi a vieţii creştine, în general: urmarea Domnului şi 
apropierea de tronul harului: „Să ne apropiem, aşadar, cu încredere de tronul 
harului, ca să luăm milă şi să aflăm har, spre ajutor, la timp potrivit” (Evrei 
4, 14-5, 6). 


În pelerinajul nostru către Înviere, noi ştim că am ajuns la mijlocul itinerarului, 
dar suntem surprinşi că Biserica ne cheamă să privim deja la semnele biruinţei 
finale şi să luăm din această privire contemplativă putere ajutătoare pentru ulti- 
ma parte a traseului ascetic şi duhovnicesc. 


Mistagogia Păresimilor ne învață mereu: Crucea este şi vector şi câmp, semn 
marcant pe cale, dar şi trofeu final, culminant, mucenicesc. Suntem cumva 
obișnuiți cu îndemnul Domnului către urmarea Sa prin lepădarea sau tăgăduirea 
de sine și prin asumarea personală a crucii, dar îl aşteptăm să-l înnoiască de fie- 
care dată ca lege duhovnicească a fiecărui timp liturgic al postului cu logica sa 
chenotică a afirmării prin negare, a sporirii prin sărăcire, a salvării prin pierdere. 


Şi primim acest îndemn sfânt ca urmare a faptului că prin Botez noi am fost aso- 
ciaţi de la început luptei şi biruinţei Lui prin Cruce asupra lumii încremenite în 


păcat, moarte şi robie. Domnul ne reîntemeiază mereu în adevărul fundamental 
despre om şi vocaţia lui cerească, despre valoarea nepreţuită a sufletului dincolo 
de orice târg lumesc sau valoare de schimb cunoscută. Deci sufletul nu este ne- 
gociabil, nu se scoate la licitaţie. Ispita faustică a omului din veac de a-și vinde 
sufletul pentru tronurile şi comodităţile lumii o biciuieşte Mântuitorul cu șleaul 
cuvintelor Sale năprasnice care dinamitează minciunile şi micimile veacului. 


Cuvântul dojenitor al Domnului își dezvăluie caracterul profetic atunci când 
pune în paralel într-un mod dramatic, tensionat, desconsiderarea Sa, indiferența 
şi rușinarea vremelnică a oamenilor veacului/istoriei în faţa Persoanei și a Evan- 
gheliei Sale cu rușinarea de către Fiului Omului la Revenirea Sa deplină în 
glorie şi însțire angelică la sfârșitul veacurilor, la capătul istoriei desfrânate și 
păcătoase. 


Altfel spus, Parusia va dezvălui micimea! Parusia divină va dovedi micimea 
umană! Împăratul învingător va vădi, va face evidente scăpările şi trădările 
umane şi Faţa Sa blândă şi slăvită va face să crape obrajii scorţoşi ai mândrilor 
veacului. Acest moment glorios va fi anticipat de evenimentul crucial al Po- 
gorârii Sfântului Duh, ai cărui protagoniști și martori vor fi chiar Sfinții 
apostoli, care nu vor gusta moartea până ce nu vor vedea Împărăţia lui Dumne- 
zeu venind întru putere. 


Cincizecimea inaugurează Împărăţia şi venirea Împăratului, dar până atunci 
Sfântul apostol Pavel ne invită să intrăm în cer prin calea cea nouă şi vie inau- 
gurată de Hristos Domnul şi Arhiereul bunătăţilor viitoare şi să ne apropiem de 
tronul harului, iubirii și milei pentru ajutor la vreme potrivită. 


Tronul harului este chiar tronul Împăratului smerit lisus Hristos, al Arhiereului 
ceresc şi al Învăţătorului universal. Sfânta Cruce este acest tron pe care şade 
marele Arhiereu întronizat la vremea răstignirii, împodobit cu purpura împără- 
tească a Sfântului Sânge şi proslăvit prin Înviere, Înălţare și așezare de-a dreapta 
Tatălui. Apropierea de tronul harului va detrona din inima noastră domnia păca- 
tului şi a neantului, așa cum neîncetat ne aminteşte harfa imnografiei bisericeşti: 


»» Vremea postului este de bucurie. Pentru aceasta, îndestulându-ne de curăţia 
cea luminată, de dragostea cea curată, de rugăciunea cea luminoasă şi de alte 
multe virtuţi, să Strisăm luminat: Cruce a lui Hristos prea sfântă, ceea ce ai 
odrăslit desfătarea vieţii, învredniceşte-ne pe toți a ne închina ţie cu inimă cu- 
rată, dându-ne iertare şi mare milă” (Stihiră la Vecernia din Miercurea săptă- 
mânii a 2-a din Postul mare). 


Așezarea Sfintei Cruci împodobite cu flori înmiresmate spre închinare în mij- 
locul bisericii aminteşte istoric de cinstirea prea sfântului lemn şi, pe de altă par- 


te, anticipează profetic biruinţa finală şi apropierea noastră de Împăratul care ne 
grațiază în permanenţă şi în al cărui har atotiertător am intrat prin pocăință şi 
spovedanie. Zidul plângerii noastre, reazemul şi „spovedăul” nostru, cum îi spu- 
neau bătrânii, este chiar Sfânta Cruce, tronul harului restaurator, iertător şi mân- 
gâietor, de care ne apropiem luminaţi cu postirea. 


Îndemnul apostolului Pavel de a ne apropia de tronul harului pentru a primi în- 
tărire duhovnicească în vremea postului ne face conştienţi şi părtaşi încă o dată 
la adevărata putere și autoritate a iubirii milostive care se revarsă din acesta şi 
vremelnicia neputincioasă a tronurilor de ceară din această lume: „Iron se 
numeşte scaunul oficial unde stă şi de unde îşi îndeplineşte îndatoririle sale un 
domnitor. Există diferite tronuri. În principal însă, tron se numeşte scaunul 
oficial pe care stau cu toată măreţia lor împărații şi regii. Istoria spune că pe 
tronurile împărăteşti au şezut împărați şi regi aspri şi inumani, care insuflau fri- 
că şi groază. Tronurile lor s-au întemeiat pe violenţă, pe osemintele nenu- 
măraţilor oameni care au fost asasinați ca să se întemeieze aceste tronuri. Şi au 
existat împărați ale căror tronuri erau de neapropiat. Spun unii despre un vechi 
tiran care cucerise lumea că în jurul umbrei lui trasase un cerc şi a spus: «Cine 
va îndrăzni fără permisiunea mea să treacă de acest cerc, va fi ucis pe loc». 


Dar cel Preaînalt, care urăşte violenţa şi tirania şi vrea ca oamenii să trăiască în 
dreptate, iubire şi libertate, a dărâmat astfel de împărați de pe tronurile lor. Da, 
Dumnezeu, precum cântăm la slujbe, «coborât-a pe cei puternici de pe tronuri şi 
a înălțat pe cei smeriţi». Nimic nu se întâmplă în lume fără voia lui Dumnezeu. 
În spatele tuturor acestor evenimente istorice se ascunde un plan al proniei 
dumnezeieşti. Tronurile acelea s-au dărâmat şi domnitorii lor, care se lăudau cu 
puterea lor, s-au făcut cenuşă şi au dispărut, cum vor dispărea şi actualii con- 
ducători care insuflă groază şi frică. Dar există un tron care în dărâmăturile lu- 
mii continuă să stea drept şi nici o putere nu poate să-l dărâme. 


Este tronul despre care vorbeşte apostolul Pavel. Este tronul Domnului nostru 
lisus Hristos şi tronul lui Hristos este cinstita Cruce, care astăzi, în Duminica 
închinării Crucii, se înalță în toate bisericile noastre. Acest tron se numeşte 
tronul harului. Hristos pe Cruce! Care din duşmanii lui Hristos, din cei care ca 
nişte fiare sălbatice stăteau sub Cruce şi printr-o sălbăticie inimaginabilă se bu- 
curau de mucenicia înfricoşătoare a lui Hristos, care din aceştia şi-a imaginat că 
acest osândit va fi slăvit ca un împărat şi că lemnul Crucii va deveni nezdrun- 
cinatul şi veşnicul Său tron? Răstignitul învingător, biruitorul lumii!” (Mitropo- 
litul Augustin Kandiotuis al Florinei). 


Acest tron al harului îşi continuă existenţa şi lucrarea izbăvitoare în toate lăca- 
şurile bisericești, unde în Sfântul Altar se înalță Cel Răstignit şi se săvârşeşte 
Jertfa euharistică din al cărei Potir curge râul curățitor al iubirii cuprinzând toate 


sufletele şi veacurile. Pe acest tron al harului a suit Dumnezeu umanitatea şi de 
acolo, de sus, începe adevărata pocăință prin care străbatem calea către Înviere, 
înnoirea Botezului nostru şi întronizarea în inimă a harului atot-înţelept şi a iu- 
birii care a învins moartea. 


PS Sebastian al Slatinei - Predică la Duminica a treia din post - Crucea ca 
viaţă sau viaţa ca o cruce 


Drept măritori creştini, Evanghelia de astăzi este pe cât de scurtă, pe atât de 
plină de învățături şi, pentru aceasta, nu uşor de înţeles, cel puţin în trei afirmaţii 
ce se fac în ea. Întâi, zice Mântuitorul Hristos:,, Oricine voieşte să vină după 
Mine să se lepede de sine, să-şi ia crucea sa şi să-Mi urmeze Mie” (Mc.8, 34). 


Şi vă întreb: despre care „cruce” vorbeşte Domnul? Sărbătorim în fiecare an, la 
14 septembrie, „Înălţarea (sau aflarea) Sfintei Cruci” care se pierduse; crucea pe 
care a fost răstignit Fiul lui Dumnezeu pentru noi. Despre aceasta, însă, 
vorbeşte Domnul când ne spune să ne luăm crucea şi să-l urmăm Lui? 
Despre crucea materială, sub diferitele ei forme? Nu cumva avem de-a face 
aici cu un alt înţeles al crucii — altul decât cel fizic? Ba da. Hristos dă aici 
cuvântului „cruce” un înţeles spiritual : crucea ca viaţă creştină, pe care 
fiecare dintre noi Suntem chemaţi Să o ducem aici pe pământ. 


Cuvintele „SSENGBEEIIESIIE” înseamnă „SXESIEBOAEEEVISIIINII ”, pentru a 


putea asculta de Dumnezeu mai mult decât de sine. Nu există ascultare de 
Dumnezeu fără lepădare de sine — renunțare la sine, în favoarea predării în 
mâinile lui Dumnezeu. 


Expresia ,, ” înseamnă ca, odată predate lui Dumnezeu, „Deşi 

” — cu bucuriile, dar şi cu întristările ei; cu biruinţele, 
dar şi cu eşecurile ei; cu ,„Paştile”, dar şi cu desele „Golgote” — ca pe o 
cruce”. 


Despre această „cruce a vieţii” ne vorbeşte evanghelia, cruce pe care trebuie să 
ne-o asumăm cu demnitate şi cu bărbăţie creştină şi aşa să-l urmăm lui Hristos. 


Cuvintele „să-Mi urmeze Mie” ne cheamă să abordăm viaţa aceasta. aşa 


cum este ea pentru fiecare, nu cu indiferenţă sau cu pasivitate, ci ca pe o 
luptă. Înţelesul cu care Hristos a numit viaţa noastră „cruce” — arată lupta pe 
care o avem de dus fiecare dintre noi, pentru că viaţa în Hristos nu este o viaţă 
oarecare, ci este luptă acerbă cu tot ceea ce ne împiedică de a-l urma 
Lui.Cunoaştem din experienţa propriei Sale cruci, însă, mai ales în momentele 
acelea suntem chemaţi ca, lepădându-ne de noi înşine şi înfruntând slăbiciunea 
firii, să ne asumăm totul ca pe o cruce şi cu multă bărbăţie creştină şi luptă să-l 
urmăm Domnului. 


O altă frază, şi mai greu de înţeles, în evanghelia de astăzi, este următoarea: 
„Cine va voi să-şi scape sufletul îl va pierde, iar cine-şi va pierde sufletul său 
pentru, Mine şi pentru Evanghelia Mea, acela îl va câştiga” (Mc.8,35). Vă 
întreb: cum adică „cine va voi să scape sufletul îl va pierde”? Oare nu aceasta 
ne dorim fiecare dintre noi — să ne salvăm sufletul? Oare ni-l vom pierde 
pentru faptul că dorim să îl câştigăm? Ce vrea să spună evanghelia? 


Iubiţi credincioşi, luând aminte la cele la care tocmai ne-am referit mai înainte, 
şi anume la crucea ca viaţă sau viaţa ca o cruce, cuvintele acestea, greu de 
înţeles la prima vedere - „cine va voi să-şi scape sufletul îl va pierde”- trebuie 
înţelese astfel: „cine va voi să-şi scape (sufletul (de cruce) şi-l va pierde”. 
Aşadar, va voi să-şi menajeze viaţa şi să nu şi-o jertfească pentru Hristos, acela 
şi-o va pierde. Cine va căuta să-şi scape sufletul, în sensul de a nu aborda viaţa 
ca luptă şi ca jertfă, acela şi-l va pierde, pentru că inutilă se va dovedi o astfel de 
viaţă în faţa veşniciei. 


Mântuitorul Hristos ne-a chemat în viaţa aceasta la luptă şi la cruce. Şi nu ne-ar 
fi cerut-o, dacă n-ar fi făcut-o EI Însuşi mai înainte de noi. Pentru aceasta şi 
aşteaptă de la fiecare dintre noi să ne abordăm la fel propria viaţă. Altfel, cine 
va dori să-şi menajeze viaţa, complăcându-se în tot ceea ce este mai atrăgător şi 
mai plăcut pe pământ — şi nu înţelege că Dumnezeu nu ne îngăduie nouă, celor 
ce ne-am înjugat la jugul Lui şi vrem să-l dobândim Împărăţia, să trăim oricum, 
să vorbim ori să gândim orice şi oricum — nu are ce căuta în Împărăţia 
Cerurilor.De aceea, se încheie evanghelia de astăzi cu alte cuvinte, la fel de greu 
de înţeles:,„Sunt unii, din cei ce stau aici, care nu vor gusta moartea, până ce 
nu vor vedea împărăţia lui Dumnezeu venind întru putere”(Mc.9,1). Şi au 
trecut, dragii mei, de când Hristos a rostit cuvintele acestea, aproape două mii 
de ani!... 


Ce a vrut să spună, oare, Domnul prin aceste cuvinte? Ei bine, oricât ni s-ar 
părea de ciudat, nimic altceva decât că unii din cei care-L ascultau atunci au 
cunoscut împărăţia lui Dumnezeu mai înainte de a se muta definitiv de aici de 
pe pământ. Despre care împărăție vorbeşte, însă? Aduceţi-vă aminte de 


cuvintele Domnului, când a spus:,, Împărăţia lui Dumnezeu este înlăuntrul 
vostru !"(Lc.17, 21). lată aşadar, împărăția lui Dumnezeu încă de aici, de pe 
pământ, în noi! Până la lumea cealaltă, până la împărăţia lui Dumnezeu trebuie 
să înceapă în noi încă din lumea aceasta, pe pământ. Şi nu va începe într-o viaţă 
care nu are nimic comun cu jertfa lui Hristos, cu lupta pe care ne-o cere EI, cu 
abordarea vieţii acesteia ca pe o cruce, pe care asumându-ne-o şi purtându-o aşa 
cum şi-a purtat-o El însuşi, să-l urmăm întru totul. 


Împărăţia lui Dumnezeu se va înfiripa încet-încet înlăuntrul nostru, dacă vom 
înţelege să-l slujim lui Hristos aşa cum ne-o cere El. Ea începe încă de aici de 
pe pământ şi se continuă în mod firesc în viaţa de dincolo. Aşa se explică de ce 
sentința de judecată a Dreptului Judecător, de plasare de-a dreapta ori de-a 
stânga Sa a oamenilor, când va veni să judece viii şi morţii, şi nu va fi nici 
arbitrară sau discreţionară, nici subiectivă şi, cu atât mai puţin, nedreaptă. În 
mod cât se poate de firesc, dragii mei — şi aşa trebuie să vedem viaţa de dincolo 
— fiecare dintre noi va merge să-şi ocupe locul, potrivit stării din sufletul său. 


Am început Să trăim, adică, de aici de pe pământ, în împărăţia lui Dumnezeu? 
Am făcut sufletul nostru o împărăție unde să împărăţească Hristos? Atunci 
vom continua să petrecem în mod firesc împreună cu El. Am respins abordarea 
vieţii acesteia ca împărăție a Sa, împiedicându-L să împărăţească întru noi şi 
refuzându-l legea şi poruncile? Atunci nu vom putea merge altundeva, decât 
numai acolo unde nu este Hristos, pentru că singuri, în mod liber şi conştient, 
am ales să fim împreună sau fără Hristos. 


În felul acesta stând lucrurile, sentinţa Dreptului Judecător nu va putea părea 
absurdă, pentru că nu va fi o sentinţă în felul în care ne-am deprins noi să 
receptăm sentinţele judecătoreşti aici pe pământ, ci va fi o cât se poate de justă 
recunoaştere a unei stări de fapt. Singuri ne vom situa de-a dreapta sau de-a 
stânga lui Hristos, potrivit a ceea ce ne-am deprins a fi încă de aici de pe 
pământ. Ne-am menajat viaţa? Ne-am complăcut în atâtea şi atâtea tentaţii cu 
care viaţa aceasta ne ademeneşte adeseori? Atunci, am ales automat „împărăţia 
lumii acesteia”. Am înţeles să abordăm viaţa aceasta, aşa cum este ea — scurtă, 
lungă, fericită sau mai puţin fericită — ca pe o cruce şi luptă, pentru a împărăţi 
împreună cu Hristos? Atunci, în mod firesc, vom petrece viaţa de dincolo tot 
împreună cu El, în Împărăţia Sa cea cerească. Acesta este raiul şi acesta este 
iadul! Este lupta noastră pentru Împărăţia Cerurilor, sau este viaţa fără de 
Dumnezeu - dacă vorbim de nefericirea veşnică — acolo unde nu poate fi 
Hristos pe Care nu L-am urmat, atâta vreme cât ne-am trăit viaţa fără a căuta să 
ne purtăm crucea vieţii acesteia potrivit chemării Sale. 


Acestea fiind înțelesurile profunde ale unei pericope evanghelice plină de 
înţelepciune, dar nu lesne de înţeles, conchidem că viaţa aceasta, dacă voim să 


fim creştini şi mai ales, dacă voim să dobândim Împărăţia lui Dumnezeu, 
trebuie să abordăm ca pe o cruce, ca pe o luptă şi ca pe o jertfă. Pentru că a nu-ţi 
asuma viaţa ca pe o cruce şi a o pune în slujba lui Hristos, poate să ducă implicit 
la autosituarea de-a stânga Lui, sau fără EI, şi fiecare dintre noi ştim lupta şi 
dorinţa noastră de a ne pune la picioarele Sale viaţa cu lupta ei, cu jertfa ei şi cu 
tot ceea ce înţelegem fiecare dintre noi să lucrăm, pentru a putea începe încă de 
aici de pe pământ să trăim şi să experimentăm viaţa în Hristos şi implicit 
Împărăţia lui Dumnezeu despre care, iată, evanghelia de astăzi ne spune ca 
trebuie să înceapă încă de pe pământ. 


Fericirea sau nefericirea noastră — vrem sau nu vrem — începe încă de aici. lar 
ceea ce se întâmplă în viaţa de dincolo nu este decât o continuare firească a 
luptei sau a refuzului nostru de a pune cuvintele şi poruncile Mântuitorului 
Hristos, Cel ce S-a jertfit pentru noi pe cruce, cu această înţelepciune şi 
înţelegere a crucii, ca să ne asumăm viaţa aceasta ca pe o luptă şi o jertfă în 
slujba Lui, aşa încât să putem şi noi să gustăm împărăţia Lui încă de aici de pe 
pământ, dar mai cu seamă dincolo, în Împărăţia Cerurilor, pentru vecii vecilor, 
Amin! 


(din: ș Sebastian, Episcopul Slatinei şi Romanaţilor, Predici la Duminicile de 
peste an, Slatina, 2011) 


IPS Irineu Pop-Bistriţeanul - Predică la Sfânta Cruce 


THE CAALTATIOII PTC CROSS OF TIS LO) 
| ; SP 


Dreptmăritori creştini, iată-ne ajunşi în Duminica a treia din postul Paştilor, nu- 
mită Duminica Sfintei Cruci. Alături de Vinerea mare, Duminica de astăzi, prin 
pericopa evanghelică, ne vorbeşte de nemărginita iubire a Dumnezeului întrupat 
şi pătimitor, care prin Cruce a adus bucurie şi răscumpărare la toată lumea. 


Aflându-Se în jurul orăşelului Cezareea lui Filip, Mântuitorul S-a adresat ascul- 
tătorilor Săi zicând: „Oricine voieşte să vină după Mine, să se lepede de sine, 
să-şi ia crucea şi să-Mi urmeze Mie” (Mc. 8, 34). Purtarea crucii pe urmele 
Domnului nostru este condiția necesară pentru mântuire şi fericire veşnică. 


Iubiţi credincioşi, ca să înţelegem ce înseamnă să-ţi iei crucea şi să mergi după 
lisus, să ne amintim de un fapt petrecut pe drumul înspre Golgota. Pe când 
Domnul urca cu crucea în spate, în faţa mulțimii apare un ţăran pe nume Simon 
Cirineul, care se întorcea de la țarină. Soldaţii îi spun să ia crucea lui lisus, dar 
el refuză motivând că are treabă. Până la urmă, el este obligat, este silit să o 
ducă. lisus a văzut şi a auzit totul, cum nimeni nu voia să-l poarte povara, pen- 
tru că-i grea şi ruşinoasă. Domnul merge înainte cu capul aplecat, iar Simon 
bombănind Îi târăşte crucea, în urma Lui. 


Simoni dintre aceştia există până astăzi! Purtându-ne crucea, care de fapt este a 
lui Hristos, că viaţa noastră Ii aparţine Lui, o târâm siliţi, o suportăm, dar nu de 


bună voie. Ne plângem, bombănim ca Simon, iar lisus merge înainte şi auzind 
protestele noastre, tace. El spune clar: „Cel ce nu-şi poartă crucea sa şi nu vine 
după Mine, nu poate să fie ucenicul Meu” (Lc. 14,27). 


Cine înţelege taina Crucii, vede lumea şi trăieşte viaţa în alt chip. EI îşi caută 
fericirea nu în plăcerile deşarte ale acestei lumi, în egoism şi desfrâu, în ură şi 
răutăţi, ci în dorinţa de a sluji oamenilor, casei, familiei, celor din jur. Prin 
aceasta, el nu se leagă atât de mult de cele trecătoare, ci caută mai ales „cele 
veşnice, ştiind că nu avem aici cetate stătătoare, ci o căutăm pe aceea ce va să 
fie” (Evr. 13, 14), că „cetăţenia noastră este în ceruri, de unde şi aşteptăm Mân- 
tuitor, pe Domnul lisus Hristos” (Filip. 3, 20). 


Convins de acest lucru, acceptă Crucea şi merge după Hristos. Crucea este 
lemnul sfânt pe care triumfă lisus Hristos şi pe care triumfăm şi noi, când pri- 
mim cu bucurie şi cu mărinimie ceea ce El ne trimite. Crucea este ascultarea lui 
lisus Hristos, Mântuitorul nostru, de voia Tatălui, şi ea trebuie să fie şi ascul- 
tarea noastră de EI, o ascultare curajoasă şi plină de speranţă, fiindcă „cel ce va 
răbda până la sfârşit, acela se va mântui” (Mt. 24, 13). 


După cum patimile crucii au fost o slavă pentru Mântuitorul nostru şi după cum 
lanţurile au fost o pricină de laudă pentru apostolul Pavel, ori pătimirile o 
bucurie pentru martirii şi sfinţii credinţei noastre, tot aşa semnul Crucii şi 


purtarea ei trebuie să fie o pricină de laudă sfântă şi de putere biruitoare şi 
pentru noi. 


Bătrânul părinte Iosif din Muntele Athos grăieşte astfel: „Fără ispite este cu ne- 
putinţă a se arăta sănătatea sufletului; acestea sunt focul cel curăţitor prin care se 
lucrează curățirea şi luminarea sufletului”. 


Devoţiunea sinceră, adevărata iubire de Dumnezeu ne împinge la lucru, la în- 
deplinirea, chiar dureroasă, a îndatoririlor zilnice. Se cade să nu dorim pentru 
noi nimic bun, nimic rău, ci să căutăm numai ceea ce Dumnezeu va voi pentru 
noi. Când vom primi o lovitură grea, o cruce oarecare, nu trebuie să ne în- 
tristăm. Dimpotrivă, cu chipul senin, va trebui să-l mulţumim Domnului pentru 
ea, fiindcă „prin multe suferinţe trebuie să intrăm în Împărăţia lui Dumnezeu” 
(Fapte 14, 22). 


Fericitul Augustin are o frumoasă parabolă cu privire la acceptarea şi suferirea 
răului. El aseamănă viaţa credincioşilor cu strugurii din vie. Pe coarda viei, 
ciorchinele nu suferă nici o presiune, dar nici nu dă mustul care îl conţine. Dus 
la cramă şi strivit în teasc, strugurelui i se face o silnicie, un rău, însă numai 
pentru o scurtă vreme. Durerea presiunii aduce preţioasa roadă a vinului care 


înveseleşte inima omului. Dacă strugurele se teme de teasc, este în primejdie să 
putrezească pe coardă sau să fie înghițit de păsări. 


Asta este viaţa credincioşilor: ei sunt ca nişte struguri în via Domnului. Dacă în 
viaţa lor nu îndură nici un necaz, îi pândeşte primejdia ca sufletele lor să fie 
sterpe, amăgite de ispitele lumii şi înghițite de iad. Furtunile, suferinţele, ne- 
dreptăţile sunt „teascul” binecuvântat, un instrument care doare, însă un mijloc 
prin care din inimile predate lui Dumnezeu ţâşneşte vinul mântuirii. 


Aşa se explică strigătul plin de entuziasm al Sfântului apostol Pavel din epistola 
către Romani, când mărturisea: „Ne lăudăm în suferinţe, bine ştiind că suferinţa 
aduce răbdare şi răbdarea încercare şi încercarea nădejde, iar nădejdea nu ruşi- 
nează” (Rom. 5, 3-5). lar mai departe se limpezeşte gândul marelui misionar: 
„Dacă pătimim împreună cu EI (Hristos), împreună cu EI ne şi prea mărim. Căci 
socotesc că pătimirile vremii de acum nu sunt vrednice de mărirea care ni se va 
descoperi” (Rom. 8, 17-18). 


De aceea şi Sfântul stareţ Ambrozie de la Optina era convins că „este bine de a 
fi în faţa Crucii Mântuitorului, dar este încă şi mai bine să suferi pentru EI pe o 
cruce”. 


Să ne gândim la Sfântul apostol Andrei. Guvernatorul din Patras l-a ameninţat 
cu răstignirea, dacă va continua să propovăduiască. Ucenicul Domnului a răs- 
puns: „Dacă m-aş teme de Cruce n-aş mai propovădui-o!”. Şi aşa a fost răs- 
tignit, murind pentru adevărul Evangheliei. 


De obicei, când vin crucile, suntem ispitiți să-L întrebăm pe Dumnezeu: De ce? 
Şi, de multe ori, Îl acuzăm pe Dumnezeu că le îngăduie, sau ne plângem că sunt 
prea grele. În schimb, Dumnezeu ni le face pe măsură, aşa cum este bine ilustrat 
în următoarea istorioară. 


Ro 2 


Se povesteşte că un om se plângea mereu Domnului că crucea sa este insu- 
portabilă. Atunci Domnul îi permite să meargă într-o mare fabrică de cruci şi să- 
şi aleagă una mai puţin grea. Omul s-a dus şi încercându-le la rând pe toate, n-a 
găsit nici una mai uşor de purtat. Atunci şi-a dat seama că tot a lui, cea de la 
început, 1 se potrivea mai bine. 


De aici rezultă că tot ce vine de la Dumnezeu trebuie să primim cu supunere, că 
El nu va îngădui să fim ispitiţi peste puterile noastre, „ci odată cu ispita va 
aduce şi calea de a ieşi din ea, ca s-o putem răbda” (1 Cor. 10, 13). 


&&& 


Suferinţa noastră unită cu a lui Hristos ne purifică şi ne aduce imense bine- 
cuvântări. 


lubiţii mei, Sfânta Evanghelie de astăzi ne invită la un program de viaţă. Ea ne 
arată că omul credincios este chemat să lepede răul din sine şi patimile, apoi să 
sufere ispitele şi necazurile care se pun în calea urmării lui Hristos. Moştenitorii 
Împărăției cerurilor vor fi purtătorii crucii, cărora Hristos le-a promis „plată 
multă în ceruri” (Mt. 5, 12). 


Noi, care întâmpinăm potrivnicii în viaţa zilnică, în starea sănătăţii, în legăturile 
cu semenii noştri, în profesia noastră, putem spune că suferim cu Hristos şi că 
purtăm Crucea Lui. Câtă bucurie avem ştiind că lisus a sfințit toate „crucile” 
ucenicilor Săi şi că dincolo de Golgota încercărilor noastre vom găsi şi noi 
biruinţa învierii! 


Să ne fie clar că din contactul viu şi iubitor cu Mântuitorul nostru, noi ieşim 
înnoiţi şi transformați, dar aceasta cere întotdeauna nevoinţă, jertfă şi luptă. 
Oricare ar fi preţul urmării lui Hristos, să avem speranţa că printre lacrimi, prin 
umbrele vieţii, prin focul încercărilor, ni se arată zările paradisului de sus. Pe 
acesta vrea Domnul să ni-l dăruiască atunci când zice: „Celui ce biruieşte îi voi 
da să şadă cu Mine pe tronul Meu, aşa cum şi Eu am biruit şi am şezut cu Tatăl 
Meu pe tronul Său” (Apoc. 3, 21). Amin. 


IPS Timotei - Sfânta Cruce, armă nebiruită şi pururea izbândă 


+ Timotei Prahoveanul, 
episcop-vicar al Arhiepiscopiei Bucureştilor 
- 01 apr, 2021 


Adeseori, drumul vieţii este anevoios, presărat cu greutăţi apăsătoare, parcurs de 
multe ori prin secetă şi caniculă. De aceea, părinții Bisericii, statornicind cin- 
stirea Sfintei Cruci la mijlocul Postului mare, o aseamănă cu un copac umbros, 
ocrotitor şi de viaţă dătător. 


Cu ani în urmă, aflându-mă la Ierusalim, am fost pelerin către sălașul Sfântului 
loan lacob. Era după calendarul ierusalimitean, ziua de 18 august 2014. Când 
am coborât spre Mănăstirea de la Hozeva, se înregistrau aproximativ 35 de 
grade. Într-un ceas şi jumătate, până la întoarcere, temperatura a crescut cu peste 
10 grade. Era atmosferă cu adevărat toridă, la fel cum de altfel este în majo- 
ritatea zilelor de vară în Pustiul lerihonului şi zona dimprejur. 


Înainte de a pleca, stareţul mi-a oferit o sticlă cu apă să-mi fie de folos până voi 
ajunge deasupra prăpastiei, unde aştepta mașina. Aproape că l-aş fi refuzat, dar 
am făcut ascultare. Atât de fierbinte era ziua, iar dacă nu aveam sticla cu apă şi 
nu ne odihneam de soarele arzător sub umbra stâncilor, nu aş fi putut ajunge la 
liman. 


Atunci am înţeles că la fel se întâmplă și în viaţa noastră, când uneori încercările 
resimţite asemenea temperaturilor înalte anulează puterea de a merge mai de- 
parte şi cer să ne adăpostim la umbra Crucii Mântuitorului, pentru a prinde 
putere şi curaj să mergem mai departe către limanul neînviforat al mântuirii. 


Biserica cinsteşte Sfânta Cruce, cu multă evlavie, în ziua Înălţării ei (14 septem- 
brie), la 1 august (Scoaterea Sfintei Cruci), 7 mai (Arătarea pe cer a semnului 
Sfintei Cruci la Ierusalim) şi în Duminica a treia a Sfântului şi marelui Post. Mai 
sunt zilele de miercuri şi vineri când, la Vecernie şi la Utrenie, întâlnim 
imnurile, cântările Sfinților părinţi imnografi închinate Sfintei şi de viaţă făcă- 
toarei Cruci a Mântuitorului lisus Hristos. 


Evanghelia aşezată în Duminica a 3-a a Sfântului şi marelui Post vorbeşte 
despre momentul când Fiul Omului a prorocit ucenicilor şi celor prezenți că va 
fi defăimat de bătrâni, arhierei şi cărturari şi apoi va fi omorât. A rostit aceste 
cuvinte pe faţă, iar Petru, luându-l de o parte, a început să-L dojenească. Întor- 
cându-se către ucenicii Săi, Domnul l-a certat pe Petru şi i-a zis: Mergi înapoia 
Mea, satano! Sminteală Îmi eşti; că nu cugeţi cele ale lui Dumnezeu, ci cele ale 
oamenilor (Matei 16, 23). 


Astfel, Mântuitorul le-a descoperit ucenicilor taina Crucii, dar ei nu au pătruns 
noima cuvintelor, neînţele-gând ce se va întâmpla cu EI, care făcuse atâtea 
minuni şi rostise cele mai strălucitoare cuvinte auzite vreodată, cum ar putea să 
fie defăimat de arhierei şi cărturari şi chiar să fie omorât. 


După mustrarea lui Petru, Mântuitorul le-a spus celor prezenţi: Oricine voieşte 
să vină după Mine, să se lepede de sine, să-şi ia crucea şi să-Mi urmeze Mie. 
Căci cine va voi să-şi scape sufletul îl va pierde, iar cine va pierde sufletul său 
pentru Mine şi pentru Evanghelie, acela îl va scăpa (Marcu 8, 34-35). Alegerea 
Crucii a fost dorinţa Mântuitorului. EI ar fi putut da la o parte paharul suferinței, 
dar a cerut să nu se facă voia Lui, ci voia Părintelui Său. 


Mântuitorul a spus lămurit: oricine voiește să vină după Mine. Așadar, nu a 
obligat pe nimeni, nu a forțat libertatea nimănui. Slujitorii Bisericii, când aşază 
pe grumaz Crucea ca semn al biruinţei, care poate părea în ochii unora atitudine 
de mândrie, rostesc aceleaşi cuvinte pe care le-a rostit Mântuitorul: Oricine 
voieşte să vină după Mine, să se lepede de sine, să-şi ia crucea şi să-Mi urmeze 
Mie (Marcu 8, 34). 


Crucea, ne spune Sfântul Teofilact, arhiepiscopul Bulgariei, poate fi înţeleasă ca 
moarte de ocară, căci crucea de ocară părea a fi atunci, în vremea Mântuitorului. 
Dintre toate tipurile de sfârșit lumesc, răstignirea pe cruce era cea mai cumplită, 
fiind rezervată ucigaşilor și tâlharilor, în timp ce oamenii nobili, demnitarii, 
ofiţerii, de ar fi fost condamnaţi la moarte, erau decapitați. 


La momentul răstignirii Mântuitorului, de-a dreapta şi de-a stânga Lui au fost 
condamnaţi doi tâlhari vestiți. Făceau parte dintr-o grupare care teroriza po- 
porul. Neascultători faţă de autorităţile romane, de farisei şi cărturari, nelegiuiții 


unelteau în pofida riscului de a fi prinşi. Manifestau o ură fără margini faţă de 
stăpânirea străină, dar şi faţă de dreptatea socială despre care considerau că se 
împarte doar cu pumnalul, pe care, de cele mai multe ori, îl foloseau pentru a 
ucide. Unul dintre ei, deşi vinovat, avea să recunoască faptul că Cel răstignit 
alături de el era drept şi fără prihană, că avea ceva propriu împăraţilor, deşi 
Împărăţia Lui nu era din lumea aceasta. Atunci starea lui s-a schimbat, a avut 
curajul mărturisirii și a dorit să fie împreună cu Domnul, care a deschis Raiul 
închis de demult. 


Sfinţii cuvioşi Calist și Ignatie Santopol învaţă: De dragul poruncilor de viaţă 
dătătoare şi de dragul credinţei în Domnul lisus Hristos suntem datori când 
timpul o cere să dăm cu bucurie până și sufletul nostru, să nu cruțăm nici chiar 
viaţa, căci Însuşi Mântuitorul zice: „Iar cine va pierde sufletul său pentru Mine 
şi pentru Evanghelie, acela îl va scăpa”. Aceasta, fără îndoială, pentru cel care 
crede şi nu se îndoieşte că Însuşi Dumnezeu Omul este Învierea şi Viaţa. 


Cine se va ruşina de Mine şi de cuvintele Mele în neamul acesta desfrânat și 
păcătos şi Fiul Omului Se va ruşina de el când va veni întru slava Tatălui Său cu 
Sfinţii Îngeri (Luca 9, 26). Vorbind despre slava Sa, Mântuitorul a spus că unii 
dintre cei care erau de faţă nu vor gusta moartea până ce nu le va arăta în 
Schimbarea la Faţă strălucirea slavei în care Se va înfăţişa la a doua venire. 


Sfântul Maxim mărturisitorul ne învaţă: Dar trebuie să se ştie că şi între cei care 
stau lângă Domnul există deosebiri, căci sunt unii care nu vor gusta moarte, 
pentru că nu tuturor celor care stau lângă EI li Se arată Domnul totdeauna întru 
slavă. Celor începători li Se arată în chip de rob, iar celor ce vor să-L urmeze, 
urcându-se pe muntele înalt al Schimbării la Faţă, li Se arată în înfăţişarea lui 
Dumnezeu în care a fost mai înainte de a fi lumea. Aşadar, cei care se ruşinează 
de cuvintele Domnului nu vor gusta slava Împărăției Lui pe care au văzut-o cei 
care au crezut în EI. 


În Omiliile la Evanghelia după Marcu, Fericitul Ieronim ne spune că sunt 
diferite feluri ale morţii: unii gustă moartea, alții o văd, alţii se satură cu ea, alții 
o mănâncă, desigur în sens figurat, făcând referire la un comentariu al lui 
Origen unde se vorbește despre acelaşi lucru, despre a vedea moartea, a gusta 
din ea, a fi urmărit de ea, a fi asaltat şi a fi înghițit de moarte: Există unii care nu 
vor gusta moartea, dar trebuie să înțelegem aici că e vorba despre moartea 
proprie păcatului, căci sufletul care va păcătui va muri, după cum spune profetul 
lezechiel în capitolul 18, versetul 4. A gusta şi a vedea moartea poate fi înţeles 
atunci când ai văzut un chip frumos, dar sufletul tău nu a vrut să o poftească, 
teama de Dumnezeu a alungat dorinţa. Deci, am văzut moartea, însă nu am gus- 
tat-o. 


Apostolii nici măcar nu au gustat moartea. Profetul a spus: Cine e omul care să 
trăiască şi să nu vadă moartea? Domnul le-a spus ucenicilor că sunt mulţi dintre 
cei care erau atunci de faţă și care nu vor gusta moartea. Înţelesul cuvintelor, ne 
spune Fericitul leronim, nu vor muri înainte de a Mă vedea împărăţind. 


Sfântul Chiril, arhiepiscopul Ierusalimului, în a doua jumătate a veacului al IV- 
lea, în scrisoarea adresată împăratului Constanțiu Augustus, istoriseşte despre 
arătarea pe cer a Sfintei şi de viaţă făcătoarei Cruci, din ziua a şaptea a lunii 
mai: Scrisoarea aceasta care nu are în ea măgulire îți face cunoscută vederea 
dumnezeiască a ceea ce s-a arătat pe cer. Nu cuprinde cuvinte căutate ale artei 
oratorice, ci îți dă mărturie despre adevărul cuvintelor dinainte rostite de 
Sfintele Evanghelii, la împlinirea acestor cuvinte. 


Pe timpul domniei prea iubitorului de Dumnezeu şi fericită pomenire 
Constantin, tatăl tău, a fost găsit în lerusalim mântuitorul lemn al Crucii. Harul 
cel dumnezeiesc a făcut să fie găsită Sfânta Cruce în Sfintele Locuri neştiute de 
nimeni, de cel care căuta în chip bun cucernicia... 


În aceste zile ale Sfintei Cincizecimi, la 7 mai, pe la ceasul al treilea din zi, s-a 
arătat pe cer o cruce foarte mare, făcută din lumină, care se întindea deasupra 
Sfintei Golgota până la Sfântul Munte al Măslinilor. N-a fost văzută de unul sau 
doi, ci s-a arătat cu totul lămurit în întreaga mulțime a cetăţii. Să nu se creadă că 
a trecut apoi ca o nălucă. Dimpotrivă. A fost văzută cu ochii timp de mai multe 
ceasuri de pe pământ. Prin strălucirea sa orbitoare, întrecea razele soarelui. 
Toată mulțimea cetăţii a alergat la biserică, creștinii la un loc cu păgânii care 
veniseră la Ierusalim din diferite părți, cu toții într-un singur suflet, ca o singură 
gură, slăveau pe Hristos Domnul... Căci nu trebuia să trecem sub tăcere aceste 
vedenii dumnezeieşti și cereşti, ci să le binevestim dumnezeieştii tale cre- 
dincioşii. 


Evanghelia Duminicii Sfintei Cruci ne îndeamnă să nu ne ruşinăm de cuvintele 
Mântuitorului, întrucât cine se va ruşina de EI va fi dezmoştenit, când va veni 
întru slava Tatălui Său, însoțit de Sfinţii Ingeri. 


Urmarea lui Hristos în înţelesul lumii de acum este lepădarea de vicii şi păcate, 
ce acoperă, asemenea unor solzi, ochii noştri, împiedicându-ne să-L vedem pe 
Dumnezeu. Avem îndatorirea de a privi către EI, de a-L urma, de a-L sluji după 
puţina noastră putință. E va arăta celor care ÎL iubesc slava Lui, iar aceia nu vor 
gusta niciodată moartea... 


IPS Timotei - Sceptrul Împăratului, Slava Bisericii, nădejde şi negrăit 
ajutor 


+ Timotei Prahoveanul, 
episcop-vicar al Arhiepiscopiei Bucureştilor 
24 mar, 2022 


Cu puţin timp înainte de zilele Pătimirii, Mântuitorul Hristos, împreună cu 
discipolii, a ajuns în Grădina Ghet-si-mani. Trădat de unul dintre ucenici şi 
desconsiderat de mai-marii societăţii din vremea aceea, Hristos Domnul a trecut 
prin momente grele, ca Om şi Dumnezeu în același timp. 

Nu putem uita cuvintele pe care i le-a adresat lui Petru, care a scos sabia şi a 
tăiat urechea slugii arhiereului: Întoarce sabia ta la locul ei, că toţi cei ce scot 
sabia, de sabie vor pieri (Matei 26, 52). Mântuitorul a spus însă ceva mai mult 
atunci: Sau ţi se pare că nu pot să rog pe Tatăl Meu şi să-Mi tri-mită acum mai 
mult de douăspre-zece legiuni de îngeri? (Matei 26, 53). O legiune era 
echivalentul a 4.200-6.000 de persoane. Aşadar, o aseme-nea pre-zenţă i-ar fi 
descurajat pe sol-daţii ro-mani, al căror număr nu era pe mă-sură. 


Cunoaştem din paginile Sfintei Scripturi că Mântuitorul Hristos a mers de 
bunăvoie la chinurile pe care le-a suportat şi a primit moartea umilitoare pe 
cruce, care era rezervată făcătorilor de rele. 


În Biserica Ortodoxă, Sfânta Cruce este mereu prezentă. Pe lângă nume-roasele 
sărbători care îi sunt închinate la jumătatea Postului Mare, la 14 sep-tembrie, 7 
mai, începutul lunii august, în fiecare zi de miercuri şi vineri, cinstim Sfânta şi 
de viață dătătoarea Cruce a Mântuitorului prin rugăciuni, alcătuiri ale 
imnogra-filor prezente în cărțile de slujbe, prin pomenirea ei la apolisul 


slujbelor săvârşite, la Sfânta Liturghie, la Lau-de şi ierurgii, la Sfân-tul Maslu, 
la sluj-ba Aghesmei, ori cu alte prilejuri. 


Sfântul Apostol Pavel, în Epistola a doua către Corinteni, scrie: Binecu-vân-tat 
este Dumnezeu şi Tatăl Dom-nu--lui nostru lisus Hristos, Părintele în-du-rărilor 
şi Dumnezeul a toată mân-gâ-ierea, Cel ce ne mângâie pe noi în tot necazul 
nostru, ca să putem să mân--gâiem şi noi pe cei care se află în tot necazul, prin 
mângâierea cu care noi înşine suntem mângâiaţi de Dum-nezeu (2 Corinteni I, 
3-4). 


Aceasta este lucrarea Bisericii: de a mângâia pe cei care se află în ne-ca-zuri. Să 
ne străduim, întotdeauna, să aducem alinare celorlalți. Aşa a făcut Apostolul 
Pavel, întocmai sfătuindu-i pe ucenicii săi; la fel trebuie să facă toţi fiii Bisericii, 
înțelegând taina Cru-cii şi importanţa faptei bune față de omul aflat în suferință. 


Duminica a treia a Sfântului şi Marelui Post este un bun prilej să ne aducem 
aminte de Cel care a purtat Crucea din iubire de oameni față de noi. Cel care 
voieşte să-l urmeze tre-buie să-şi ia crucea sa şi să fie ascul-tă-tor îndemnurilor 
dumnezeieşti, după cum învață Mântuitorul (cf. Marcu 8, 34). 


Dacă vom citi cu atenție în Evan-ghe-lia după Sfântul loan, capitolele 2, 15, 16, 
19, vom vedea care sunt moti-vele pentru care lumea nu-i iubeşte pe ucenicii 
Mântuitorului: Dacă aţi fi din lume, lumea ar iubi ce este al său; dar pentru că 
nu sunteţi din lume, ci Eu v-am ales pe voi din lume, de aceea lumea vă urăşte 
(loan 15, 19). Vă vor scoate pe voi din sina-gogi; dar vine ceasul când tot cel ce 
vă va ucide să creadă că aduce închinare lui Dumnezeu (loan 16, 2). 


Aceștia care au fost scoși din sina-gogi şi umiliți primesc, după cuvintele 
Sfântului Apostol Petru, o mare răs-plată: Căci aceasta este plăcut lui 
Dumnezeu, să sufere cineva întris-tări, pe nedrept, cu gândul la EI (Petru 2, 19). 
În lume necazuri veţi avea; dar îndrăzniţi. Eu am biruit lumea (loan 16, 33). 


De câte ori este o sărbătoare a Sfintei Cruci, rânduiala tipiconală prevede 
închinarea acesteia în mijlocul bisericii, adusă pentru binecuvântarea poporului 
binecredincios, cum s-a în-tâm-plat în veacul al 4-lea, în cetatea Ierusalimului, 
amintind despre ceea ce s-a petrecut atunci când Mântui-torul a purtat Crucea 
până la locul Golgotei, unde a fost răstignit. 


Refăcând acest drum la sărbătorile Sfintei Cruci şi în ziua Răstignirii 
Mântuitorului, în Săptămâna Sfintelor Pătimiri, Crucea este adusă în mijlocul 
bisericii, ea fiind lauda a toată lumea, stindard, semnul trimis înainte de împărat, 
cum erau trimise însemnele imperiale înainte de vizita suveranului în diferite 
locuri. 


Rânduiala închinării Sfintei Cruci vorbește despre binecuvântarea de a o oferi 
întregii Biserici, celor credin-cioşi, care participă la slujbe, şi celor care cer 
ajutorul şi puterea ei dumne-ze-iască. 


Lecturând rânduiala slujbei alcătuite de Sfântul Teodor Studitul, putem medita 
la înțelesurile duhov-ni-ceșşti ale Duminicii Sfintei Cruci. 


În cadrul Vecerniei mici a sărbă-to-rii, ni se aduce la cunoștință că oş-tile 
în-gereșşti însoțesc lemnul cel cinstit şi cheamă pe toți credincioșii la închi-nare. 
La Vecernia Mare se aminteşte: Crucea Domnului străluceşte cu lumi-na-tele 
fulgere ale harului ei în inima ce-lor care o cinstesc. Crucea este pur-tă--toare de 
viaţă, Raiul cel frumos al Bi-sericii, Pomul nestricăciunii, arma cea nebiruită, 
tăria cea neclintită, bi-ru-inţa împăraţilor, lauda preoților. Ne rugăm ca prin 
puterea şi lucrarea Sfintei Cruci să ajungem la Pătimirile lui Hristos și la 
Inviere. 


Stihirile Vecerniei mărturisesc, împreună cu mulțimea credincioşilor: Crucea 
purtătoare de viață este semnul nebiruit al creştinătăţii, ușa Raiului, zidul cel 
dimprejurul Bisericii, prin care s-a pierdut şi a încetat blestemul, armă nebiruită 
împotriva demonilor, slava mucenicilor, limanul mântuirii. 


Suntem îndemnați să venim să aducem cântare nouă, prăznuind pierzarea 
iadului, căci Hristos a înviat din mormânt, doborând moartea şi toată lumea. 
Parte din alcătuirile canonului au elemente comune cu cântările din noaptea 
Sfintei Învieri. Veniţi, credincioşilor, să scoatem apă nu din fântâna care 
izvorăşte apă stricăcioasă, ci din izvorul luminării, închinându-ne crucii lui 
Hristos. 


Cântarea a 4-a a Canonului ne descrie evenimentul duhovnicesc pe care suntem 
îndemnați să-l cinstim cu evlavie şi cucernicie: Se face bucurie în cer și pe 
pământ, arătându-se lumii semnul lui Hristos, fericita Cruce, căci aceasta, 
punând înainte celor ce se închină ei, har pururea curgător. 


Sinaxarul Duminicii Sfintei Cruci explică în câteva cuvinte, preluate de la 
Părinții Bisericii, importanţa zilei dedicate Crucii celei de viaţă făcătoare: Aşa 
cum cei care călătoresc pe o cale aspră şi lungă zdrobiţi de oboseală sunt ocrotiți 
când întâlnesc pe cale un copac umbros, pentru a putea merge mai departe până 
la finalul călătoriei, tot la fel a fost sădit de Sfinţii Părinți în mijlocul acestei căi 
crucea aducă-toa-re de viaţă, spre a ne odihni şi a ne face pe noi, cei osteniţi, 
uşori şi sprin-teni pentru restul ostenelii. 


Ni se aminteşte că, la venirea unui împărat, sunt purtate înainte stea-gu-rile și 
sceptrul. Tot aşa şi Mântui-torul, dorind să arate biruinţa asupra morţii, când va 
veni cu slavă, va tri-mite înainte sceptrul Lui, Crucea cea de viaţă făcătoare, 
care ne pregătește spre a-L primi pe Împăratul biruitor. 


Cuvintele slujbei din Duminica a 3-a a Sfântului şi Marelui Post ne îndeamnă să 
ne apropiem şi să scoa-tem ape neîmpuţinate, care se toarnă înainte prin harul 
Crucii, lemnul cel sfânt care aduce izvorul darurilor, cel adăpat cu sângele și apa 
Stăpânului tuturor, care S-a înălțat pe ea de bunăvoie şi a înălţat pe oameni la 
Dumnezeu. 


Sărbătoarea Crucii ne aminteşte învăţătura pe care o desprindem din jertfa 
răscumpărătoare, din iubirea fără de margini a Mântuitorului şi din lucrarea 
credinţei în istoria mân-tuirii. 


Întru cinstirea Sfintei Cruci, Pă-rin-ţii Bisericii, marii teologi şi pre-di-catori au 
alcătuit omilii, cugetări şi cuvinte de învățătură, îndrumându-ne să ne păzim de 
ispitele celui viclean, pentru a ajunge să ne închinăm Învie-rii celei purtătoare 
de viaţă, străbă-tând, cu multă râvnă, calea postului de 40 de zile. 


Când a murit pe Cruce, cu braţele întinse, Mântuitorul a arătat cea mai mare 
iubire din câte s-au întâlnit vreodată (loan 15, 13). 


Taina Sfintei Cruci este întâlnită în viața tuturor celor care-l urmează 
Mântuitorului. Cu înţelesuri profunde ori trecând în grabă peste taină, când 
înţelegem rostul purtării ei, desco-pe-rim minunata lucrare a Duhului. 


De demult, când iudeii rătăceau în pustie, întrucât au cârtit împotriva lui 
Dumnezeu, s-au întâlnit cu şerpi veninoşi, care au adus moarte multora dintre 
cei aflați în tabără. Moise s-a rugat lui Dumnezeu, iar EI i-a poruncit să atârne 
un şarpe de aramă pe un stâlp, astfel încât cei care priveau către el, chiar dacă 
erau muşcaţi de şerpi veninoşi, se vindecau. 


Intr-o stare asemănătoare iudeilor de odinioară s-au aflat şi martirii, care şi-au 
dat viaţa pentru Hristos. 


Au privit către Crucea Mântui-to-rului, armă nebiruită şi nădejde tare, au murit 
gândindu-se la Răstignirea Mântuitorului şi la Jertfa Sa, supor-tând chinurile şi 
uimind lumea. Cum se putea altfel, oare, ca nişte creştini, fie ei oameni de rând, 
sau învățați, simpli sau nobili, să meargă cu piep-tu-rile goale pentru a primi 
martiriul, bucurându-se, ştiind că dincolo viaţa lor va continua cu Mântuitorul 
lisus Hristos, Care a zdrobit prin Cruce întunericul, păcatul și moartea? 


Arătarea pe cer a Sfintei Cruci Îm-pă-ratului Constantin avea să aducă o 
perioadă de libertate şi linişte în viaţa Bisericii, dar în locul persecu-țiilor au 
apărut alte încercări şi tul-bu-rări care au zdruncinat viața comu-nităților 
creştine din interior, prin apariţia unor erezii. 


În acest semn vei învinge, inscripția pe care a văzut-o de demult Sfântul 
Constantin pe cer, se adresează tu-turor creştinilor. De aceea, într-o lume 
secularizată, despărțită de Dumnezeu şi de oameni, purtarea şi asumarea Sfintei 
Cruci ne îndeamnă stăruitor să fim următori ai Jertfei Mântui-to-rului. 


Să avem puterea şi bucuria de a în-ţelege taina Crucii, greutatea ei, aşa cum a 
înțeles-o întâiul martir al Bi-sericii, Sfântul Ştefan. EI a murit cu aceeaşi bucurie 
pe care au avut-o creş-tinii în timpul grelelor persecuții. Toţi aceştia au 
mărturisit că au văzut cerurile deschise şi pe Fiul lui Dumne-zeu stând de-a 
dreapta Tatălui. 


Patriarhul României Daniel - Predică la Duminica a III-a din Postul mare 
(a Sfintei Cruci) - Urmând lui Hristos, Crucea ne duce la Inviere 


Duminica a treia din Sfântul şi marele Post al Paştilor este numită şi Duminica 
Sfintei Cruci. Această duminică a fost rânduită de Biserică la mijlocul Postului 
Mare pentru a întări duhovniceşte pe credincioşi în urcuşul lor spiritual spre 
Înviere. Atât textul Evangheliei, cât şi însuşi faptul că în această duminică 
cinstim în mod deosebit Sfânta Cruce, ne arată înțelesurile duhovniceşti ale 
tainei Sfintei Cruci pentru viaţa noastră spirituală şi pentru mântuirea noastră. 


Mântuitorul lisus Hristos ne arată că cine doreşte să vină după EI trebuie mai 
întâi să se lepede de sine, să-şi ia crucea sa şi să-l urmeze. Aşadar, 
şi sunt cele 


Lepădarea de sine, eliberarea de modul egoist de a trăi 


Ce înseamnă lepădarea de sine ca lucrare duhovnicească? Însuşi termenul de 
lepădare de sine este dificil de înţeles pentru omul de astăzi. În alte limbi decât 
româna, lepădarea de sine se traduce cu negarea de sine. Mai ales într-o lume 
individualistă, în care se afirmă eul şi se cultivă egoismul, ca lăcomie după 
profit, lepădarea de sine, ca program spiritual de renunțare la egoism, înseamnă 
ceva greu de acceptat. Totuşi, Mântuitorul lisus Hristos ne spune că prima 
condiţie a urmării Lui, adică prima condiţie pentru a fi ucenic al Său, este 


Mântuitorul ne arată, de fapt, că numai atunci putem să-l urmăm Lui când 
centrul vieţii noastre nu mai Suntem noi înşine, ci El. Când viaţa omului nu 
mai este centrată pe eul său posesiv, trecător şi limitat, ci pe legătura de iubire 
veşnică şi infinită cu Hristos Dumnezeu-Omul, atunci viaţa omului devine 
comuniune pentru eternitate, deschidere spre îmbogăţire spirituală veşnică, în 
iubirea eternă a Preasfintei Treimi. 


Autosuficienţa, o închisoare a sufletului din care acesta trebuie să scape 


AL doilea verset din Evanghelia Duminicii a treia din Post spune: “Cine voieşte 
Să-şi scape sau să-şi mântuiască sufletul său îl va pierde, dar cine îl va pierde 
pentru Mine şi pentru Evanghelie îl va mântui. ” Dacă dorim să ne mântuim pe 
noi înşine, cu forțele proprii, ne pierdem. Dacă însă ne dăruim lui Hristos şi ne 
unim cu EI prin Sfintele Taine şi împlinim poruncile Lui în viaţa noastră, 
atunci ne mântuim, deoarece mântuirea înseamnă unirea omului cu 
Dumnezeu. De ce? 


Pentru că numai Dumnezeu are viaţă veşnică în Sine şi numai întrucât ne unim 
cu EI, Izvorul vieţii veşnice, sufletul nostru se poate mântui şi trăi în 
comuniunea eternă de viaţă şi iubire cu Hristos sau cu Sfânta Treime. De aceea, 
Botezul creştin sau Botezul în Hristos se săvârşeşte în numele Tatălui şi al 
Fiului şi al Sfântului Duh, iar viaţa creştină este viaţă în comuniune de har cu 
Preasfânta Treime. Astfel, 


Foarte adesea suntem atât de preocupaţi numai de noi înşine, de propria noastră 
persoană, de imaginea noastră în faţa lumii, încât nu mai avem timp să vedem 
icoana lui Hristos din Evanghelie şi din Biserică şi nici chipul lui Hristos din 
semenii noştri. Foarte adesea viaţa noastră este mai mult iubire egoistă de sine, 
bizuire pe sine, justificare de sine, căutare de sine, în uitare de Dumnezeu şi de 
semenii noştri care aşteaptă iubirea noastră. 


Indiferent că este cultivat în familie sau în mănăstire, egoismul devine o 
închisoare a sufletului, iar lepădarea de sine înseamnă răstignirea modului de 
existenţă păcătos şi pătimaş, ca autosuficiență sau mulțumire de sine, şi 
deschiderea sufletului spre alt mod de viaţă, şi anume viaţa în comuniune cu 
Dumnezeu şi cu semenii. Cu alte cuvinte, Mântuitorul lisus Hristos voiește să 
ne spună că 


Urmând lui Hristos, sfinții constată că iubirea curată se naşte din rugăciune, 
din relaţia noastră cu Dumnezeu (EREI). De fapt, trăim cu 


adevărat şi ne împlinim pe noi înşine sau ne realizăm ca persoane în măsura în 
care Îl iubim pe Dumnezeu şi pe semenii noştri. Ca atare, măsura libertăţii 
noastre este, de fapt, măsura capacităţii noastre de-a iubi pe Dumnezeu în 
rugăciune şi pe semenii noştri în faptele bune săvârşite pentru ei. 


Crucea înseamnă recunoaşterea finitudinii şi fragilităţii vieţii umane 


A doua condiţie a vieţii în Hristos este luarea sau asumarea Crucii. Crucea are 
o mulțime de înţelesuri spirituale în Sfânta Scriptură. 


În Evanghelia de astăzi, 


. Crucea este adesea o neimplinire, o boală incurabilă, o 
patimă nevindecată, o tristeţe că nu am devenit sau realizat ceea ce ne-am 
dorit. Foarte adesea, crucea în viaţa omului poate fi şi o copilărie trăită fără 
părinţi sau o familie fără copii. Crucea poate fi şi un handicap, ca urmare a 
unui accident. Crucea mai poate fi şi o durere prelungită în tot timpul vieții 
pentru că am pierdut o fiinţă dragă, mai ales poate fi o văduvie de toată viaţa. 


In multe feluri, crucea este trăită ca fiind o neputinţă, o neîmplinire Sau o 
suferinţă care marchează viaţa omului. Dar când Mântuitorul îndeamnă pe 
fiecare “să-şi ia crucea sa ”, aceasta este o chemare: 


EI, Dumnezeu-Doctorul, vrea să intre în viaţa noastră pentru a ne 
vindeca de neputinţele noastre sufleteşti şi trupeşti şi pentru a ne dărui viaţa 
divino-umană, adică mântuirea. 

EI doreşte ca necazul, încercarea, 
neputinţa sau suferinţa pe care le avem să nu ne despartă de Dumnezeu, să 
nu ne înstrăineze de EI, ci să le folosim pe toate acestea în aşa fel încât să ne 
apropiem mai mult de Dumnezeu. De fapt, necazurile sau suferinţele nu ne lasă 
niciodată neutri. Oamenii care trec prin suferință sau poartă o cruce grea nu mai 
rămân complet indiferenți. Necazul sau suferința ne poate apropia Sau 
îndepărta de Dumnezeu. De aceea, Evanghelia de azi ne îndeamnă Să luăm 
Crucea, să o asumăm, Să o purtăm venind cu ea la Hristos şi să facem din ea 
drum spre Înviere. 


Despre această cruce, ca 


permanentă neîmplinire şi luptă cu egoismul din noi înşine, vorbeşte 


155555 când zice: “Nu fac binele pe care îl voiesc, ci răul pe care nu-l 
voiesc, pe acela îl săvârşesc”"(Romani 7, 19). Aceasta este crucea sau 
neîmplinirea cea mai frecventă din viața duhovnicească a celor ce luptă cu 
patimile şi neputinţele din firea omenească înclinată spre păcat. Adesea omul îşi 
propune o înnoire duhovnicească şi un început bun, un ideal înalt, dar 
constată cu regret eşecul în împlinirea acestui ideal. Totuşi, când 

„ înţelegem 
mai bine ceea ce Mântuitorul Însuşi ne spune în cuvintele: “Fără Mine nu 
puteți face nimic: (loan 15, 5). Însă cu EI, prin harul Lui vindecător, putem 
face mult bine, după cum spune şi Sfântul Pavel când zice: “Toate le pot 

"(Filipeni 4, 13). 


În concluzie, asumarea Crucii şi urmarea lui Hristos înseamnă să ne aducem pe 
noi înşine la Hristos, purtând cu răbdare şi speranţă neputinţele noastre, bolile 
noastre, “răstignirile” noastre între idealul propus şi rezultatul obţinut, 
pentru ca El să devină Doctorul şi Mântuitorul vieţii noastre. 


Prin credinţă şi iubire faţă de Dumnezeu transformăm 
suferinţa în speranţă 


Numai Hristos Domnul poate transforma crucea noastră în scară către cer, într-o 
şansă de ridicare spirituală din păcat şi suferinţă, prin puterea Lui lucrătoare şi 
vindecătoare în interiorul suferinței şi al neputinței noastre. Hristos 
Mântuitorul poartă împreună cu noi crucea noastră şi o transformă, adică 
dăruieşte sens suferinţei noastre ca loc de întâlnire a noastră cu EI, Cel 
Răstignit şi Înviat. Astfel, 

„ ca sens şi sensibilitate pentru a trăi taina existenţei umane 
în comuniune de iubire. Când crucea suferinţei este purtată cu credinţă în 
Dumnezeu, cu iubire față de Dumnezeu, suferinţa se uneşte cu speranţa 
vindecării sau mântuirii. 


Necazurile toate ne apropie mai mult de Dumnezeu, dacă 
în timpul încercărilor ne rugăm mai mult, ne pocăim mai intens şi săvârşim 
mai mult bine în jurul nostru. 


Cei care nu se roagă când trec prin necazuri, prin boală, prin suferinţă şi nu-şi 
pun nădejdea în ajutorul lui Dumnezeu ajung adesea la deznădejde. O mulțime 
de oameni s-au sinucis pentru că nu S-au spovedit sau pentru că nu S-au rugat 
suficient ori nu au avut pe cineva să se roage pentru ei. Au căzut în deznădejde, 
mai ales atunci când a slăbit credinţa, s-a rărit rugăciunea, a fost uitată 
Biserica lui Hristos, în care lucrează EI, Doctorul sufletelor şi al trupurilor 
noastre, prin Sfintele Taine şi rugăciunile Bisericii şi ale Sfinţilor din ceruri. 


Jertfa Crucii şi Slava Invierii 


Evanghelia ne arată, de fapt, că centrul vieţii noastre trebuie să fie Hristos Cel 
milostiv, Cel Răstignit şi Înviat, iar prezenţa iubirii Lui milostive în viaţa 
noastră ne ridică din păcat şi boală şi ne vindecă. În această Duminică, a IIl-a 
din Post, învăţăm că taina Sfintei Cruci este izvor de înnoire, de răstignire a 
păcatului sau a egoismului din noi, pentru a cultiva iubirea milostivă şi smerită 
care ne pregăteşte să primim bucuria şi lumina Învierii. De aceea, la sfârşitul 
Evangheliei, în ultimul verset, se vorbeşte despre faptul că “sunt unii aici care 
nu vor gusta moartea până ce nu vor vedea Împărăţia lui Dumnezeu venind 
cu putere”. 


Prin aceste cuvinte, Mântuitorul lisus Hristos Se referă la taina Schimbării 
Sale la Faţă, care va avea loc cu puţin timp înainte de răstignirea Sa, şi la 
taina Invierii Sale. 


€ 


Cei ce “văd Împărăţia lui Dumnezeu venind cu putere ” sunt Apostolii Petru, 


Iacob şi loan, care văd slava Domnului pe muntele Taborului. Insă, în viaţa 


Taborului, cei trei Apostoli, Iacob, Petru şi loan, văd pe Mântuitorul 
schimbându-Se la faţă într-o lumină ca lumina soarelui şi simt în suflet o pace şi 
o bucurie negrăită. Aceasta înseamnă A 
care, potrivit cuvintelor „este “dreptate, pace şi 
bucurie în Duhul Sfânt ” (cf. Romani 14, 17). 


Aşadar, este foarte semnificativ faptul că Mântuitorul vorbeşte, în acelaşi timp, 
de purtarea sau asumarea Crucii şi de pregustarea Împărăției lui Dumnezeu 
sau de puterea Invierii. Astfel, Evanghelia de astăzi leagă taina Crucii de taina 
Învierii. 


Purtarea Crucii, lucrare de înnoire duhovnicească 


Postirea noastră, ca pregătire pentru a serba Sfintele Paşti, conţine în ea taina 
Crucii, atât ca răstignire a egoismului sau a păcatului din noi, cât şi ca bucurie 
a ridicării din păcat prin pocăință şi iertare. Purtarea Crucii nu este nicidecum 
o autopedepsire masochistă, ci ea este o lucrare de înnoire duhovnicească, o 
eliberare de egoismul orgoliului, o lepădare de iubirea de sine îngustă, pentru 


o unire cu Hristos Cel nelimitat şi veşnic. Ne lepădăm de egoismul din noi 
înşine şi ne umplem de iubirea milostivă, smerită şi sfântă a lui Hristos. De 
aceea, în timpul Postului Mare, ne spovedim mai des, ne împărtăşim mai des cu 
Trupul şi Sângele lui Hristos din Sfânta Euharistie. Ne eliberăm de patimi 
egoiste sau posesive şi ne imbogăţim cu iubire jertfelnică şi darnică. Ne 
izbăvim de întunericul păcatului şi ne luminăm cu lumina harului lui 
Hristos. Iar pentru a sublinia toate aceste înţelesuri duhovniceşti ale Crucii, 
Sfinţii Părinţi au rânduit ca Duminica a Ill-a din Post, aceasta fiind 
considerată mijlocul Postului Sfintelor Paşti, să fie închinată cinstirii Sfintei 
Cruci. 


În mijlocul Raiului se afla Pomul vieţii, dar Adam şi Eva nu au ajuns să se 
bucure de Pomul vieţii, pentru că nu au postit, nu au ascultat de Dumnezeu şi 
nu S-au pocăit cu smerenie. Însă Noul Adam, lisus Hristos, prin ascultare de 
Dumnezeu, prin postire şi prin iubire milostivă sau iertarea greşelilor celor care 
L-au umilit şi L-au răstignit, a biruit ispitele neascultării, lăcomiei şi slavei 
deşarte, iar, prin Înviere, ne-a dăruit nouă oamenilor viaţa cea veşnică din 
Împărăţia cerurilor. Ne-a dăruit Pomul Vieţii care este Sfânta Euharistie, după 
cum spune POE Întrucât în mijlocul Raiului se afla Pomul Vieţii 
pe care l-au pierdut Adam şi Eva, Biserica Ortodoxă a rânduit ca în mijlocul 
Postului Mare să fie aşezată sărbătoarea de pomenire a Sfintei şi de viaţă 
făcătoarei Cruci a lui Hristos, prin care “a venit bucurie la toată lumea'"— 
cum se spune în slujbele noastre liturgice. 


Noi serbăm în fiecare an Înălţarea Sfintei Cruci în ziua de 14 septembrie, dar 
această serbare a Crucii în Duminica a III-a din Postul Paştilor are mai mult 
un înţeles spiritual, ascetic, decât unul istoric. Prin aceasta ni se arată că 
practica postului sau postirea este o lucrare duhovnicească de răstignire a 
patimilor, de înfrânare, de ascultare a cuvântului lui Dumnezeu, de înfrânare 
de la gânduri, cuvinte şi fapte rele, precum şi împlinire a poruncilor 
Evangheliei lui Hristos prin fapte bune sau prin milostenie, iar ca o bucurie 
sfântă şi mare în timpul postului avem împărtăşirea mai deasă cu Sfânta 
Euharistie, care cuprinde în ea, în acelaşi timp, taina Crucii şi a Învierii lui 
Hristos. 


Sfânta Cruce, steagul de biruinţă al lui Hristos 


Sinaxarul şi slujbele din Duminica a III-a din Postul Mare ne arată că această 
Duminică a Sfintei Cruci este o încurajare, o întărire a noastră în urcuşul spre 
Înviere. Pentru aceste motive, în Duminica a III-a din post, văzând şi venerând 
Sfânta Cruce în mijlocul bisericii, ne gândim deja la Săptămâna Sfintelor 
Pătimiri ale Mântuitorului, după care urmează imediat slăvita sărbătoare a 


Invierii lui Hristos. De aceea, când sărutăm Sfânta Cruce, zicem: “* 


Sfinţii Părinţi ai Bisericii ne spun că Sfânta Cruce este steagul de biruinţă al 
lui Hristos, adică este semnul iubirii lui Hristos mai tare decât moartea. Cu 
alte cuvinte, ea este, în acelaşi timp, Simbolul Răstignirii şi Invierii lui 
Hristos. 


În vechime, când împărații intrau biruitori într-o cetate, mai întâi trimiteau 
semnele biruinţei lor în cetate şi apoi venea armata victorioasă, împreună cu 
împăratul. Prin analogie, într-un înţeles duhovnicesc, Crucea Împăratului 
Hristos, semnul biruinţei Lui asupra păcatului şi asupra morţii, este arătat în 
mijlocul Postului Mare tuturor credincioşilor pentru a se întări în postire şi 
rugăciune, ca biruinţă asupra păcatului şi ca pregătire pentru Înviere. 


Sfânta cruce şi înțelesurile ei 


Ortodoxia este şi trebuie să fie întru totul: şi dreapta credinţă şi plinătate a 
credinţei ; unitate a întregii credinţe. Sfânta Scriptură ne descoperă: "Cel ce va 
strica una din aceste porunci foarte mici, şi va învăţa aşa pe oameni, foarte 
mic se va chema în Împărăţia Cerurilor” (Matei V, 19). lar Apostolul 
previne: "Cine va păzi toată legea, dar va greşi într-o singură poruncă, S-a 
făcut vinovat de toate poruncile" (lacob II, 10). Putem înţelege, că e de ajuns 
greşirea sau călcarea uneia ca să pierd curăţia şi întregimea adevărului. 


Înţelesul duhovnicesc al crucii 


Crucea lui Hristos înseamnă iubire; mai profund, descoperă iubirea 
dumnezeiască față de noi. E o adâncă legătura între iubirea dumnezeiască şi 
cruce. Aici în extrema umilire şi suferinţă a crucii s-a descoperit negrăita iubire 
şi slavă a Fiului lui Dumnezeu devenit Om. lubire care rămâne deci 
neschimbată, ca a Tatălui, care "răsare soarele peste cei răi şi peste cei buni şi 
trimite ploaie peste cei drepţi şi peste cei păcătoşi" (Matei V, 45); care rămâne 
aceeaşi în orice condiţie, chiar când este răstignită. 


Pentru cei din vechime, iubirea îşi avea temeiul în iubirea de sine : "să iubeşti 
pe aproapele tău ca pe tine însuţi" (Lev. 18, 19). Hristos le descoperă 
ucenicilor: " " (loan 


XV, 12). Fiul este trimis de Tatăl să descopere această iubire dumnezeiască, 


care este dăruire de sine pentru împlinirea, pentru salvarea celuilalt, care e 
numai slujire. "Fiul Omului, spune Hristos, n-a venit să I se slujească, ci ca să 
slujească şi să-şi dea viaţa răscumpărare pentru mulți” (Matei XX, 28). 


Aceasta e calitatea dumnezeiască, nouă, a iubirii Lui şi pe care o descoperă 
crucea. Această slujire prin cruce a Domnului este mântuitoare. Sfântul Apostol 
Petru spune : "EI a purtat păcatele noastre în trupul Său pe lemn” (| Petru II, 
24). EI, fără de păcat, poartă, suferă pentru păcate. 


Arhiereul Legii vechi, când aducea jertfă pentru păcat şi împăcare, punea mâna 
pe capul victimei, punea păcatele asupra ei, pentru ispăşire (Levitic IV, 4). În 
acest înţeles biblic, Arhiereul Legii noi, lisus Hristos poartă asupra Sa vinovăția 
noastră ca victimă, jertfă, ispăşire. 


Spune şi Sfântul Pavel : "Pe Cel ce n-a cunoscut păcat L-a făcut păcat pentru 


noi... ca noi să ne facem dreptatea lui Dumnezeu printr-Însul" (QI Cot. V, 21). 


“Cu rănile Lui v-aţi vindecat" adăugă Sfântul Petru. Fiul este trimis la "ai Săi 
din lume pe care i-a iubit până la capăt" (loan VIII, 1). Deci cu iubire până la 
extrem, până la cruce. De altfel, aici se şi descoperă fiinţa ultimă a iubirii : 
"Nimeni nu are mai mare dragoste ca aceasta decât ca viaţa să şi-o pună 
pentru prietenii săi" spune lisus (loan XV, 13). Aceasta este esența jertfei, a 
crucii Domnului şi raţiunea ei de a fi în acelaşi timp : iubirea. Și prin ea se 
împlinesc şi dreptatea dumnezeiască şi sfinţirea noastră. Pe cruce "Mila şi 
adevărul s-au întâmpinat, dreptatea şi pacea s-au sărutat" (Ps. LXXXIV, 2). 


Crucea Domnului este mai mult decât o ispăşire a Lui în locul nostru, ca 
"locţiitor", reprezentant al nostru. Prin însăşi întruparea Sa ca Om are loc un 
schimb de vieţi. Fiul lui Dumnezeu ia firea, viaţa noastră cu tot ce este al ei, 
cu nevoile sau păcatul ei. Şi nu este de conceput să iubeşti real fără să cunoşti, 
să simţi, ca pe ale tale bucuriile, mai ales durerile, încercările celorlalţi, sau ceea 
ce, după Sfânta Scriptură numim: păcatul, suferința, moartea. Şi 5 o li 


Domnul sfinţeşte lumea începând cu Sine, cu trupul Său, în iubirea Sa. În însăşi 
purtarea crucii, în jertfirea Sa, Domnul desființa păcatul şi sfințea făptura. 
Toată viaţa Domnului este purtare a crucii şi desființare a păcatului. Şi 
întruparea Sa, a Celui care "în chipul lui Dumnezeu fiind, ia chip de rob" 
(Filip. II, 7) , şi naşterea în peşteră, şi faptul că EI «prin care toate s-au făcut" 
viețuind pe pământ "nu are unde să-şi plece capul"; şi hulirea din partea 
fariseilor că «strica legea», sau "că stă la masă cu vameşii şi păcătoşii", El 
"plinitorul legii", şi Cel "fără de păcat..." etc. 


Dar crucii, iubirii, îi urmează viaţa. Aşa cum viaţa naşte din iubire, din cruce 
naşte o nouă viaţă, învierea. Crucea descoperă această bogăţie - de daruri şi de 
înţelesuri. Ea este fundamental descoperire a iubirii dumnezeieşti. Domnul 
spune : "Cine va căuta să-şi scape viaţa sa o va pierde ; iar cine o va pierde, o 
va dobândi" (Luca XVII, 33). Desigur, nu este vorba aici de pierdere, de 
desființare a fiinţei, a conştiinţei, a chipului divin din noi, căci "Fiul Omului n- 
a venit să piardă, ci să mântuiască" (Luca IX, 55). 


» Este vorba de lepădare şi de pierdere a iubirii pătimaşe de sine, a răului, a 
ceea ce a devenit stricăcios în noi, "pentru că ceea ce este muritor să fie 
înghiţit de viaţă" (Il Cor. V, 4). 

» E vorba de răstignirea unei lumi şi firi vechi pentru a obţine în schimb, 
cum spune Mântuitorul, "o dobândă", un "câştig", mai multă "viaţă", un 
plus de existenţă. "A muri este câştig", zice Sfântul Pavel (Filip. I, 21) ; 
"Grăuntele de grâu... dacă moare, multă roade aduce" (loan XII, 24). 


Învierea este deci o îmbogăţire a persoanei, a vieţii; este o nouă Stare şi 
calitate a fiinţei, a făpturii, a trupului, care în Hristos Cel înviat devine 
"duhovnicesc, nestricăcios, nemuritor" (| Cor. XV, 40-43). lar crucea e calea şi 
uşa spre această nouă viaţă. De aceea Biserica o preamăreşte : "Bucură-te cruce 
vistierul vieţii; bucură-te cruce, vasul luminii; bucură-te cruce uşa 
tainelor...!". 


Sfânta cruce - altarul de jertfă al Mântuitorului 


Mântuitorul descoperă "ucenicilor Lui că El trebuie să meargă la Ierusalim şi 
Să pătimească multe de la bătrâni şi de la arhierei şi de la cărturari şi să fie 
ucis şi a treia zi să învieze" (Matei XVI, 21). 


Toate cele patru Evanghelii vorbesc despre crucea Domnului. Primele trei 
numite şi sinoptice, de la Sfinţii: Matei, Marcu şi Luca o amintesc pe calea spre 
Golgota. "Și au silit pe un trecător care venea din țarină, pe Simon Cirineul, 
tatăl lui Alexandru şi al lui Ruf, să ducă crucea Lui" (Matei XXVII, 32; 
Marcu XV, 2; Luca XXIII, 26). Încă şi mai direct o evocă Sfântul Ioan în 
momentul răstignirii : "Și stau lângă crucea Lui lisus, mama Lui şi sora 
mamei Lui, Maria lui Cleopa şi Maria Magdalena" (loan XIX, 25). Astfel 
"lemnul" pe care Sfântul Petru spune că "Domnul a purtat păcatele noastre", 
unealta răstignirii Sale, e numit de ucenicul Domnului "Crucea lui 
Iisus". 


Urmează limpede de aici că, potrivit Sfintei Scripturi, crucea este altarul pe 


"pentru a noastră mântuire". Cel ce este 


deodată Arhiereu şi jertfă, şi-a pregătit şi altarul Său pe care prăznuieşte Paştile 


Noului Legământ. "Paştele nostru, Hristos a fost jertfit pentru noi", zice 
Sfântul Pavel (1 Cor. V, 7). 


lar această jertfă se săvârşea tocmai în timpul când la templu se sacrificau micii 
pascali ai Legii vechi. Şi în acel moment lua fiinţă noua jertfă, cea a Noului 
Testament, şi, pe un nou altar. 


Cum ne explică şi învaţă acelaşi Apostol când spune : "Avem altar dintru care 
nu au dreptul să mănânce cei ce slujesc cortului" (Evr. XIII, 10). Altar nou 
pentru că lisus ca să sfinţească poporul cu sângele Său "a părimit afară din 
poartă". Pentru care şi indemna iarăşi Sfântul Pavel: "Să ieşim dar la EI, afară 
din tabără, luând asupra noastră ocara Lui" (Evr. XIII, 13). Luând, deci 
purtând "ocara Lui", adică crucea Lui, întrucât EI, lisus "începătorul şi 
plinitorul credinţei, care pentru bucuria pusă înainte-L, a învierii, a suferit 
crucea, n-a [inut seama de ocara ei şi a şezut de-a dreapta tronului lui 
Dumnezeu" (Evr. XII, 20). 


Mai sunt unii credincioşi care fără o cercetare mai adâncă şi în unitate, a 
cuvintelor Sfintei Scripturi, îşi zic : totuşi crucea este obiectul pe care a fost 
răstignit Domnul nostru lisus Hristos, obiect de ocară, tortura, pe care erau 
osândiţi îndeosebi, sclavii. De aceea, în Vechiul Testament se socotea un 
blestem a fi răstignit pe cruce : "Blestemat este înaintea Domnului tot cel 
spânzurat pe lemn" (Deut. XXI, 23). Cum să cinstim şi să venerăm atunci 
instrumentul de chin, al Mântuitorului ? 


Mai întâi să observăm că în întreg Noul Testament nu găsim nici un loc în care 
crucea să fie în vreun fel dispreţuită, fie de Mântuitorul, fie de Sfinţii Apostoli. 
Dimpotrivă, Mântuitorul n-a ţinut seama de ocara ei. Şi nu numai că nu s-a 
ruşinat de ea, ci a luat-o asupra Sa, a făcut din ea altar dumnezeiesc , s-a înălţat 
pe ea ca jertfă. Şi nu silit, ci de bunăvoie : "7arăl Mă iubeşte pentru că Eu îmi 
pun viața Mea... Nimeni nu o ia de la Mine. Putere am Eu ca să o pun şi 
putere am iarăşi să o iau" (loan XX, 18). Astfel Domnul, potrivit proniei 
dumnezeieşti, liber a acceptat crucea, şi aşa cum era (hulită, blestemată). A 
aceptat-o pentru EI şi pentru a ne trage şi pe noi la Sine prin ea şi implicit la 
cinstirea ei, cum spune : "Când Mă voi înălța de pe pământ pe mulți îi voi 
trage la Mine. lar aceasta o zicea arătând cu ce moarte avea să moară" (loan 
XII, 32-33). 


Pentru o înţelegere însă şi mai profundă a cinstirii Sfintei Cruci în Biserică, să 
reflectăm şi asupra acestui fapt : de unde venea pentru cei vechi ocara crucii ? 
Desigur, nu de la cele două drepte încrucişate, din lemn sau alt metal. Pentru 
creştin orice material, lucru sau fiinţă este în sinea sa bun, ca zidire şi dar al lui 
Dumnezeu. Atunci ocara crucii nu vine de la ea, din natura ei, ci din păcat, din 


întrebuinţarea ei ca mijloc de tortură, şi mai ales de la cei osândiţi pe ea. 
Blamaţi, huliți, năpăstuiţi pentru vinovăţii, reale sau uneori inventate, în cazul 
atâtor sclavi dintr-o societate nedreaptă, crucea se identifică cu ei, cu osândiţii 
pe ea, şi purta ocara lor ; încât din pricina păcatului devine şi ea instrumentul 
ororii. 


Dar în Hristos lisus, pe cruce se răstigneşte Cel fără de păcat în chip firesc 
sfințenia Lui sfințeşte această cruce, care devine "Crucea lui lisus". Ea se 
sfințeşte potrivit Sfintei Scripturi "prin cuvântul lui Dumnezeu şi prin 
rugăciune" (| Tim. IV, 5), 


Crucea, în locul instrumentului de păcat, ocară şi chin, din pricina celor 
osândiţi pe ea şi a unei lumi nedrepte, devine prin Răstignitul dumnezeiesc de 
pe ea instrumentul de înălţare, lumină şi viaţă. Devine simbol şi putere de 
iubire, credinţă, nădejde, răbdare, bunătate, bucurie şi biruinţa a răului, din 
puterea Celui ce a biruit pe ea păcatul şi moartea. Această schimbare îl va 
face şi pe Sfântul Pavel să exclame : "Cuvântul cruce pentru cei pieritori este 
nebunie, dar pentru noi ce ce ne mântuim este puterea lui Dumnezeu” (| Cor. 
I, 18). 


Înţelesul duhovnicesc al crucii apare puternic, luminos, îndeosebi la profetul 
Isaia. Profetul descrie patimile şi ispăşirea Domnului pentru păcatele noastre în 
accente şi imagini atât de vii, ca şi când s-ar afla în faţa crucii... "EI a luat 
asupra-şi durerile noastre, spune Isaia, şi cu suferinţele noastre S-a împo- 
vărat... A fost străpuns pentru păcatele noastre... pedepsit pentru mântuirea 
noastră. Şi prin rănile Lui noi toţi ne-am vindecat" (Isaia LIII, 4, 5, 7). 


Dar şi imaginea crucii este prefigurată, prezisă în Vechiul Testament. Şarpele de 
aramă înălţat de Moise în pustie este una din aceste clare profeţii. Când Israeliţii 
străbătând deşertul Sinai, au ajuns într-un ţinut lângă muntele Hor, bântuit de 
şerpi veninoşi, mulți mureau muşcaţi, otrăviţi de veninul lor. Atunci la porunca 
lui Dumnezeu, Moise a făcut un şarpe de aramă pe care l-a atârnat de un stâlp, 
iar când cineva era muşcat de şarpe, privea la şarpele de aramă şi trăia, rămânea 
în viaţă (Numeri XXI, 9). Şarpele de aramă preinchipuia crucea cu Mântuitorul 
răstignit pe ea. Domnul însuşi confirma când zice : "După cum Moisi a înălțat 
şarpele în pustie, aşa trebuie să se înalțe Fiul Omului, ca tot cel ce crede în El 
să nu piară, ci Să aibă viaţa veşnică" (loan III, 14-15). 


S-a observat de către unii credincioşi că în Vechiul Testament a fost interzisă 
cinstirea şarpelui de aramă, după cum citim : "în anul al III-lea al lui Osea, 
regele lui Israel, a început să domnească lezechia, fiul lui Ahaz, regele lui 


Iuda. Şi când a ajuns rege... a săvârşit fapte bune... EI a stricat şarpele de 
aramă pe care-l făcuse Moisi, căci până în zilele acelea, fiii lui Israel îl 
tămâiau şi-l numeau Nehustan" (|V Regi XVIII, 1-4). De aici ar urma că nu se 
cuvine să cinstim crucea. 


Dreapta credinţă răspunde aici aşa : într-adevăr, şarpele de aramă devenise cu 
timpul un fel de idol şi i se aducea închinare ca unui obiect îndumnezeit. 
Dumnezeu nu poruncise să i se aducă un cult. Şarpele înălţat în văzul tuturor, 
era un semn al Proniei, al milei dumnezeieşti. Privind la el, cei muşcaţi trebuiau 
să se înalțe cu mintea, cu inima la Dumnezeu de unde le venea puterea să biruie 
veninul. 


Cinstind crucea, creştinul adevărat nu poate cădea în greşeala de care s-au 
făcut vinovaţi cei din legea veche, întrucât pentru el crucea, este crucea lui 
Hristos. Noi nu ne putem închipui pe Hristos fără cruce şi nici crucea fără 
Hristos. Prin ea noi ne închinăm Lui, căci Hristos şi crucea Sa sunt 
nedespărţiți. 


Scurtă istorie a bucăţilor în care a fost împărțită cinstita Cruce 

După cum ştim de la scriitorii bisericești Socrate, Teodorit, Sozomen, Rufin, 
Ieronim, Supliciu, Ambrozie, care relatează identic detaliile istorice cu privire la 
descoperirea cinstitei Cruci: aceasta a fost descoperită la anul 325 d.Hr. de către 
împărăteasa Bizanțului, Sfânta Elena. Aceasta, venind la Ierusalim, a distrus 
templul Afroditei care fusese construit peste Mormântul Domnului și a curăţat 
locul de necurăţiile şi mulțimea statuilor, a distrus de asemenea şi idolul lui 
Zeus care fusese ridicat pe vremea împăratului Adrian Aelius (117-138 d.Hr.). 


Pe acest loc, unde a găsit Crucea şi Mormântul Domnului nostru lisus Hristos, 
împărăteasa Elena a zidit din temelii Sfânta Biserică a dumnezeieștii Învieri a 
lui Hristos, la porunca fiului ei Constantin, căruia îi vestise îndată despre aceste 
descoperiri. Pe atunci episcop al Ierusalimului era Sfântul Macarie, pe care, la 
25 de ani de la descoperirea Crucii, l-a urmat episcopul Chiril. 


După această găsire a Crucii, o parte a cinstitului Lemn a fost adusă la Cons- 
tantinopol spre binecuvântare, în timp ce altă bucată a fost aşezată la Ierusalim 
într-o raclă de argint şi încredințată episcopului Macarie de către mama împă- 
ratului, Elena. 

Această bucată a cinstitului Lemn a fost păstrată acolo până la anul 614, atunci 


când perșii, jefuind Palestina, au răpit-o şi au luat-o în patria lor în ziua de 22 
ianuarie 614. 


Este de asemenea îndeobşte cunoscută ceremonia prăznuirii prea slăvitei Inălțări 
a cinstitei Cruci care se săvârşeşte pe 14 septembrie spre pomenirea ceremoniei 
să-vârşite în vremea episcopului Ierusalimului Macarie: pentru că venise o mare 


mulțime de oameni şi nu puteau să se apropie să vadă şi să se închine Crucii 
celei de viață făcătoare, a ridicat-o pe un loc înalt, unde văzând-o, poporul a 
strigat "Doamne, miluiește!” 


Este, de asemenea, cunoscut faptul că în anul 624 împăratul bizantin Heraclie a 
întreprins o campanie militară împotriva împăratului perşilor, Chosroe cel tânăr, 
întorcându-se biruitor la Constantinopol în anul 628, fiind purtat în carul său de 
biruinţă tras de patru elefanţi, iar înaintea sa mergând ostași ce purtau cinstita 
Cruce, pe care o salvase de la profanarea perșilor şi care, desigur, era socotită 
cel mai slăvit trofeu. 


Litania care se săvârşeşte după doxologia Utreniei ne aminteşte de litania 
săvârşită de Heracle, atunci când, în primăvara anului 629, s-a dus în Palestina 
aducând cu sine cinstita Cruce pe care, în urmă cu 14 ani, o răpiseră barbarii; şi 
venind desculț şi îmbrăcat sărăcăcios, bine credinciosul împărat a aşezat-o în 
prea cinstita Biserică a Învierii. Atunci l-a reaşezat pe tron şi pe patriarhul 
Zaharia al lerusalimului, care fusese luat şi el ostatic de către războinicii perși în 
urmă cu 14 ani şi i-a predat acestuia prea cinstitul simbol nevătămat, fără ca 
barbarii să îi fi adus vreo stri-căciune. 


Potrivit tradiţiei, Crucea avea lungimea de 15 picioare şi lățimea [adică lemnul 
transversal] de opt picioare. 


Potrivit dumnezeiescului Chiril (444), cinstita Cruce a fost ulterior împărțită în 
bucăţi: "Toată lumea s-a umplut cu Lemnul Crucii, care a fost împărțit în bucăţi 
şi răspândit peste tot pământul”. 


Aceeaşi mărturie o dă şi dumnezeiescul Gură de Aur (407), care scrie: "Acest 
lemn, de când Sfântul Trup a fost întins pe el şi străpuns de cuie, cum a ajuns el 
să fie armă împotriva tuturor răutăților? Şi de aceea, mulți răpesc din el o 
părticică cât o sămânță de mică și o înfășoară cu aur şi o agaţă la gâturile lor, 
deopotrivă bărbaţi şi femei, şi se împodobesc cu aceasta şi într-adevăr, Lemnul 
acesta [li se face astfel] spre osândă şi pedeapsă”. 


Astfel, din cele două bucăţi ale cinstitei Cruci, cea de la Ierusalim şi cea de la 
Constantinopol, au fost tăiate părticele care au fost dăruite credincioşilor spre 
sfin-țire. 


Din anul 636, pentru ca nu cumva cele două bucăţi ale cinstitei Cruci din cele 
două oraşe menţionate să fie răpite din nou de către necredincioşi sau distruse, 
au fost împărțite în nouă, respectiv în zece părți, dintre care trei a luat 
Constantinopolul, două Ciprul, trei Antiohia, una Creta, una Edessa, patru 


Ierusalimul, două Georgia, una Alexandria, una Ascalonul (din Idumeea 
superioară, Palestina) şi una Da-mascul. 


Rebault de Flery a calculat volumul inițial al cinstitului Lemn la aproximativ 
178.000.000 mm3. Realizând o măsurătoare exactă a tuturor părticelelor 
cinstitei Cruci care există la creştini în ziua de azi, a descoperit că volumul 
cinstitului Lemn care se păstrează până azi este de aproximativ 3.942.000 mm3. 
Din acest calcul tragem concluzia că cea mai mare parte a cinstitului Lemn s-a 
pierdut în diferite circumstanţe istorice. 


Rebault de Flery, mai-sus menţionat, a avut răbdarea să supună unei examinări 
microscopice diferitele părți ale Crucii celei de viață făcătoare, în urma căreia a 
tras concluzia că aceasta a fost făcută fie din lemn de pin sau din alt lemn 
înrudit. 


Potrivit tradiției noastre şi potrivit Sfintelor Scripturi, cinstita Cruce era de pin, 
cedru şi chiparos, de aceea și prorocul Isaia exclamă: "Mărirea Libanului, 
chiparosul, pinul şi cedrul la tine vor veni, cu toţii laolaltă, ca să împodobească 
locaşul cel sfânt al Meu, şi Eu voi slăvi locul unde se odihnesc picioarele Mele” 
(Isaia 60:13). 


Dintre părticele din cinstitul Lemn care au fost salvate până azi, în Sfântul Mun- 
te se păstrează 870.760 de mm3, la Roma 537.587 de mm3, la Bruxelles 
516.090 de mm3, la Veneţia 445.582 de mm3, la Gent (Flandra de Răsărit) 
436.456 de mm3, iar la Paris, 237.731 de mm3. 


Sursa: Ieromonahul Gherasim Smyrnăkis Esfigmenitul, To Agion Oros, Ate- 
na, 1903. 


Sursa: 
https://www.pemptousia.ro/2014/09/scurta-istorie-a-bucatilor-in-care-a-fost-impartita- 
cinstita-cruce/ 


Potrivit tradiţiei creştine, Sfânta Cruce ar fi fost lucrată din trei feluri de lemn: 
cedru, chiparos şi măslin sau chiparos, ulm şi merişor. Acest lucru se întemeiază 
pe următoarea profeție: „Mărirea Libanului, chiparosul, ulmul şi merişorul la 
tine vor veni, cu toţii laolaltă, ca să împodobească locaşul cel sfânt al Meu, şi 
Eu voi slăvi locul unde se odihnesc picioarele Mele” (Isaia 60, 13). Acest „loc” 
unde se odihnesc picioarele Domnului a fost interpretat ca fiind postamentul de 
la baza Sfintei Cruci. 


„Să învie Dumnezeu şi să se risipească vrăjmaşii Lui; să fugă de la faţa Lui cei 
ce-L urăsc pe Dânsul; să piară cum piere fumul; cum se topeşte ceara de la faţa 
focului, aşa să piară diavolii de la faţa celor ce iubesc pe Dumnezeu şi se 
însemnează cu semnul Crucii şi zic cu veselie: Bucură-te, prea cinstită şi de 
viaţă făcătoarea Crucea Domnului, care alungi pe diavoli cu puterea Celui ce S- 
a răstignit pe tine, a Domnului nostru lisus Hristos, şi S-a pogorât la iad şi a 
călcat puterea diavolului şi te-a dăruit nouă pe tine, cinstită Crucea Sa, spre 
alungarea a tot pizmaşului. O, prea cinstită şi de viaţă făcătoare Crucea 
Domnului, ajută-mi cu Sfânta Doamnă Fecioară, Născătoare de Dumnezeu, şi 
cu toți sfinţii în veci. Amin!” 


Potrivit tradiţiei locale, Mănăstirea Sfânta Cruce din Ierusalim a fost zidită pe 
locul de unde a fost tăiat copacul din care a fost făcută Sfânta Cruce a 
Mântuitorului. 


Se mai crede că tot aici a fost înmormântat Adam, cu toate că există şi alte 
câteva tradiţii legate de locul de înmormântare al acestuia, una dintre ele 
identificând locul cu piatra de pe Golgota, pe care a fost înălţată Sfânta Cruce. 


Pomul Sfânt, potrivit tradițiilor locale, care au şi fost înfăţişate în icoanele zu- 
grăvite în capela mănăstirii amintite, a avut la origine trei seminţe (măslin, 
chiparos şi cedru) pe care Avraam i le-a dat-o lui Lot. Luând seminţele, Lot le- 
ar fi plantat lângă cortul său, udându-le numai cu apă din Iordan. Din aceste 
seminţe ar fi crescut un capac cu trei tulpini, care a fost folosit mai apoi pentru 
facerea Sfintei Cruci, pe care a fost răstignit Mântuitorul lisus Hristos. 


Locul exact al rădăcinii Pomului celui Sfânt se află în incinta mănăstirii, într-o 
capelă subterană, fiind încadrat cu marmură şi bronz. Prin partea stângă a 
bisericii, o uşă conduce, printr-un culoar strâmt, la camera cu pricina. 


În această capelă sunt aşezate mai multe icoane ce înfăţişează istoria Copacului: 
Lot, scăpând din Sodoma; Avraam, dând lui Lot cele trei seminţe; Lot, plantând 
seminţele; Lot, udând Copacul Sfânt, cu apă din Iordan; tăierea Copacului şi 
cărarea acestuia spre Golgota; pironirea pe Cruce a Mântuitorului, în vederea 
sol-daţilor romani, a Maicii Domnului şi a Mariei Magdalena; Răstignirea 
Mântuitorului lisus Hristos. 


Această tradiţie, prezentă astăzi în Ierusalim, şi-ar avea începutul prin secolul al 
XIII-lea, când episcopul romano-catolic Jacopo de Voragine, din Geneva, o 
consemnează în cartea „Legenda de Aur”. Acesta, în legenda numită „Viaţa lui 
Adam”, spune că Set ar fi aşezat trei seminţe diferite în gura lui Adam, mai 
înainte de a-l îngropa, iar din acestea ar fi crescut un pom cu trei tulpini, una de 
cedru, una de chiparos şi alta de măslin, din care a fost confecţionată Crucea 
Mântuitorului. Set ar fi avut cele trei seminţe de la un înger care păzea porțile 
Raiului. 


Sursa: 
http://www.ganduridinierusalim.com/povestea-pomului-din-care-a-fost-facuta-sfanta- 


Arhim. Clement Haralam - Cântarea Sfintei Cruci 


Pr IRA LOPOPO RO IPOD 


La 1904, ieroschimonahul Gherontie, care slujea la aşezarea monahală Darvari 
din Bucureşti, pe atunci metoc al Schitului românesc Prodromu din Muntele 
Athos, a publicat la Tipografia Cărţilor Bisericești o broşură intitulată „Cântări 


religioase”. 


Aceasta era alcătuită din bucăţi muzicale pe notație psaltică selectate din manu- 
scrisele aflate în biblioteca schitului. 


Cărţulia are în cuprinsul ei mai multe cântări alese sau calofonice, un loc impor- 
tant ocupându-l lunga şi frumoasa cântare „O, prea frumoasă pustie”, interpre- 
tată mai ales de monahi, cuprinși de dorința de însingurare şi de vieţuire în lini- 
şte pentru a putea contempla mai bine la viaţa veşnică și a se ruga lui Dumne- 
zeu. Este lesne de înţeles de ce un monah athonit publică această cântare despre 
pustie... 


Dar cărţulia mai cuprinde și alte cântări, de factură populară, îmbisericite pentru 
conţinutul lor teologic şi pentru melodiile asemănătoare cu ale colindelor, care 
însoțesc cuvintele, între care ne atrage atenția în mod deosebit „Cântarea Sfintei 
Cruci”, devenită atât de populară în ultima vreme. 


Aceasta este tot o priceasnă transilvană, care provine din Ardeal prin filieră 
athonită, adnotată pe neume (semne muzicale psaltice). 


Cântarea Sfintei Cruci este ca un acatist în miniatură, deoarece multe din verse- 
tele cântării au la început cuvântul bucură-te. In această cântare este lăudată 
Sfânta Cruce, a cărei putere vine de la Mântuitorul lisus Hristos, Cel răstignit pe 
ea. 


Astfel, Sfânta Cruce este lăudată pentru ajutorul cu care îi însoţeşte pe bine cre- 
dincioşi în viaţa şi activitatea lor zilnică. 


De aceea, Sfânta Cruce este numită semn ceresc, steag împărătesc, armă sfântă, 
denumiri preluate din slujba de la 14 septembrie (Inălţarea Sfintei Cruci) sau din 
Acatistul Sfintei Cruci. 


Sfânta Cruce dăruieşte bucurie călătorilor şi putere creştinilor împotriva vrăj- 
mașilor; Sfânta Cruce este semnul lui Hristos, care alungă duhurile răutăţii din 
viaţa credincioşilor rugători şi îi scapă de vrăjmaşi; când credinciosul se în- 
semnează cu semnul Sfintei Cruci, răul vrăjmaş nu se poate sălăşlui în sufletul 
lui; mai mult, Sfânta Cruce este mângâiere sufletească, povăţuitoare a creştinilor 
în viaţa pământească și călăuză a lor către Rai, către locul fericirii veşnice, de 
unde au fost izgoniți Adam şi Eva. 


In partea de mijloc a cântării sunt aduse în atenţie două mari minuni din istoria 
mântuirii neamului omenesc, săvârşite de Dumnezeu prin intermediul Sfintei 
Cruci. 


> Mai întâi se aminteşte de cea mai neașteptată și răsunătoare minune a 
despărțirii apelor Mării Roşii prin puterea lui Dumnezeu şi prin 
însemnarea apelor mării cruciş, cu toiagul purtat de prorocul Moise şi 
care închipuia Sfânta Cruce. 

> A doua minune amintită în cântare se referă la semnul Sfintei Cruci 
arătat pe cer Sfântului împărat Constantin, lângă Roma, cu inscripția: în 
acest semn vei învinge (in hoc signo vinces). 


Dar referirea cea mai frumoasă şi mai importantă din Cântarea Sfintei Cruci este 
la Mântuitorul lisus Hristos, care a purtat crucea pe umerii Săi, S-a răstignit cu 
trupul pe ea şi i-a dat putere de a fi biruitoare asupra răului, fapt pentru care este 
numită Lemn însuflețit. 


Întrucât semnul Sfintei Cruci este nedespărţit de Persoana lui Hristos, în partea 
finală a Cântării Sfintei Cruci, interpretul-rugător se adresează Sfintei Cruci ca 
unei fiinţe sfinte prin cuvinte care se regăsesc în Slava... de la Laude, din slujba 
Sfintei Cruci (14 septembrie), dar sunt menţionate şi în rugăciunea de la Aca- 
tistul Sfintei Cruci. Astfel, prin cântare, sunt cerute de la Domnul darul temerii 


de păcat şi bucuria primirii harului sfânt, două stări sufleteşti necesare ca să se 
păstreze credinciosul în limitele dreptei credinţe şi a bunei viețuiri creștine. 


Despre teamă sau frică, tradiția populară spune că este ruptă din Rai. Această 
teamă de păcat sau înfrânare de la păcate este necesară pentru ca omul să nu 
greşească înaintea lui Dumnezeu şi în raport cu semenii. Abţinerea de la păcat 
este o greutate pe care fiecare o duce ca pe o cruce, prin multă nevoinţă şi cu 
multă stăruinţă în săvârșirea faptelor bune, mai ales prin rugăciune. Dar Sfânta 
Cruce aduce în suflet nu numai teamă, ci şi bucurie, pentru că dăruieşte har de la 
Domnul lisus Hristos prin Sfântul Duh. Iar harul Sfântului Duh aduce creş- 
tinului mângâiere, binecuvântare şi putere de a înfrunta orice durere, orice necaz 
în viaţa de zi cu zi. 


Însemnându-se cu semnul Sfintei Cruci, cântăreţul rugător încheie această fru- 
moasă cântare, dorind ca puterea Sfintei Cruci să lucreze şi în sufletul său pen- 
tru a scăpa de orice ispitire ce 1 se iveşte în calea sa, dar şi pentru ca, prin vie- 
țuire curată, să se învrednicească a lăuda Sfânta Cruce, semnul şi puterea lui 
Hristos, cântând cu cântare dulce: Slavă ție, Sfântă Cruce! 


În această perioadă tulburată de pandemie, lumea este pusă la grea încercare. De 
aceea, creştinii trebuie să ceară ajutorul lui Dumnezeu, Cel lăudat şi slăvit în 
Treime, Tatăl şi Fiul și Sfântul Duh, având mijlocitoare pe Sfânta Fecioară 
Maria, Maica Domnului, care nu s-a despărțit nici o clipă de Fiul său, lisus Hri- 
stos, dorind să fie pururea cu El. Să ne dorim şi noi să fim mereu cu Domnul 
Hristos, cel ce ne-a dat pildă de purtare a Crucii pentru a ajunge la Înviere. 


Aşadar, cântarea ne îndeamnă ca, purtând crucea vieții noastre, să avem frica de 

păcat, ca să primim bucuria Duhului Sfânt, prin izbăvirea de orice rău cu pute- 

rea Crucii lui Hristos. 


Astăzi voiesc a-ţi aduce laudă, sfinţită Cruce, 
Cântând cu cântare dulce: Bucură-te, Sfântă Cruce! 
Bucură-te, semn ceresc, Cruce steag împărătesc! 
Bucură-te, armă sfântă; 

Bucură-te lumea-ţi cântă! 

Bucură-te, bucurie celor din călătorie! 

Bucură-te, sfântă armă, care pe vrăjmaşi îi sfarmă! 
Bucură-te, armă tare, călătorilor pe mare! 
Bucură-te, şi eu ţie cânt astăzi cu veselie. 

Astăzi ție ţi se-nchină al meu trup făcut din tină, 
Căci cu tine când mă-nsemn, toate cele rele pier. 
Scap de vrăjmaşii cumpliți, ce sunt cu mine-nvrăjbiţi, 
Când te am eu păzitoare şi bună străjuitoare. 


Atuncea răul vrăjmaș n-are la mine sălaş, 

Ci se scutură și piere de nespusa ta putere. 

Tu ești a mea mângâiere; tu, Cruce, a mea putere! 
Tu eşti povăţuitoare şi la Rai îndreptătoare. 

Tu minuni mari al săvârşit, de demult, de la-nceput, 
Tu ape ai îndulcit, ca mierea le-ai prefăcut. 

Tu Marea Roșie, încă, pe cât este de adâncă, 

În două ai despărţit; O, Cruce, lemn fericit. 

Tu pe cer te-ai arătat, creștinului împărat, 

Din stele alcătuită; O, Cruce, prea fericită. 

Având împrejur scrisoare, cum că eşti biruitoare, 
Tu, Cruce, fiind purtată şi pe umeri ridicată 

De Bunul Stăpân lisus, mergând la Golgota-n sus, 
Acolo, lisus voi, pe Cruce a Se sui. 

Unde, prin mâini şi picioare, cu ținte pătrunzătoare 
A fost Sfântul Trup pătruns al Preadulcelui Iisus. 
Pentru aceea şi mie, dă-mi teamă și bucurie; 
Teamă că sunt păcătos şi nevrednic de Hristos. 
Bucurie că dai har sfânt creştinilor pe pământ; 
Dă-mi şi mie mângâiere, o, Cruce, a mea putere. 
Dă-mi har ca să biruiesc tot sfatul diavolesc, 
Dă-mi o inimă curată, dă-mi o minte luminată. 


ȘI aşa prin darul tău să mă-nvrednicesc și eu; 
Vrednic a te lăuda, vrednic a te săruta. 
Cântându-ţi cântare dulce: Slavă ție, Sfântă Cruce! 


Cântarea Sfintei Cruci - Arhim. Clement Haralam, Arhid. Constantin Hurjui, 
Diac. Răzvan Ciubotariu: 


https://www.youtube.com/watch?v=QdR-9BfW_tY 


Gherontie Prodromitul - Cântarea Sfintei Cruci 


Astăzi voiesc a-ţi aduce laudă Sfințită Cruce, 
Cântând cu cântare dulce: Bucură-te Sfântă Cruce !(de 2 ori) 


Bucură-te, semn ceresc, Cruce steag impărătesc! 
Bucură-te, armă sfântă, Bucură-te rugă sfântă! 


Bucură-te, bucurie celor din călătorie! 
Bucură-te sfântă armă care pe vrăjmaşi îi sfarmă! 


Bucură-te, armă tare călătorilor pe mare! 
Bucură-te, şi cu ţie, cânt astăzi cu veselie. 


Astăzi ţie ţi se închină al meu trup făcut din tină, 
Că pe tine când te fac, de toată năluca scap. 


Scap de vrăjmaşii cumpliţi ce sunt cu mine învrăjbiţi 
Când te am eu păzitoare şi bună străjuitoare. 


Atuncea răul vrăjmaş n-are la mine lăcaş 
Și se scutură şi piere de nespusa ta putere. 


Tu eşti a mea mângâiere. O, Cruce a mea putere! 
Tu eşti povăţuitoare, tu la Rai îndreptătoare. 


Tu minuni mari ai făcut de demult de la-nceput 
Tu ape ai îndulcit ca mierea le-ai întocmit. 


Tu Marea Roşie încă, pe cât este de adâncă 
In două ai despărțit, o Cruce lemn fericit. 


Tu pe cer te-ai arătat, creştinului împărat 
Visele ai tâlcuit, O Cruce prea fericită! 


Având împrejur scrisoare cum că eşti biruitoare 
Tu Cruce fiind purtată pe umeri ridicată. 


De Bunul Stăpân lisus, mergând la Golgota-n sus 
Acolo, lisus voi, pe Cruce a Se sui. 


Unde prin mâini şi picioare, cu cuie străpungătoare, 
A fost Sfântul Trup pătruns al Preadulcelui Iisus. 


Pentru aceea şi mie, dă-mi scârbă şi bucurie. 
Scârbă că sunt păcătos şi nevrednic de Hristos. 


Bucurie căci semn sfânt, creştinilor pe pământ, 
Eşti tu Cruce mângâiere, o Cruce a mea putere. 


Dă-mi dar ca să biruiesc tot sfatul diavolesc 
Dă-mi o inimă curată, dă-mi o minte luminată! 

Şi aşa prin darul tău să mă-nvrednicesc şi eu 
Vredinic a te lăuda, vrednic a te săruta! 
Cântându-ţi cântare dulce: Slavă ţie Sfântă Cruce! 


ie se ste 


„Acum oştile îngereşti însoțesc lemnul cel cinstit, cu bună cucernicie încon- 
jurându-l, şi cheamă pe toţi credincioşii la închinare. Deci veniţi cei ce vă lumi- 
naţi cu postul, să cădem la el cu bucurie şi cu frică, strigând cu credință: Bucu- 
ră-te cinstită Cruce, întărirea lumii.“ (Triod, Vecernia Duminicii Sfintei Cruci) 

„Mântuieşte, Doamne, poporul Tău şi binecuvintează moştenirea Ta. Biruinţă 
bine credincioşilor creştini asupra celui potrivnic dăruieşte, şi cu Crucea Ta 
păzeşte pe poporul Tău.” (Troparul Sfintei Cruci ) 


Vlad Gheorghiu - Recunoştinţă 


Credinţa mea, sub crunte uragane 

Se clatină adesea, tremurând... 

Când valuri uriaşe spumegând 

Se-abat să-mi sfarme luntrea mea trecând 
Însingurată către sfintele-Ţi limane. 


Nădejdea mea în mâini cu frântă spadă 
Timidă-abia se-ntinde către cer 

De sub deşertăciunile ce pier 

Precum plăpânda floare-n aspru ger 
Abia spărgându-şi stratul de zăpadă. 


Dar dragostea-mi din toate se aprinde 
Chiar dacă vifor suflă peste ea 

Sau buzele îi ard de sete grea... 

Căci simt, lisuse bun, iubirea Ta 
Cum înspre mine mâna şi-o întinde. 


Ş-apoi, cât stânca-mi creşte-a mea credinţă 
Și din cenuşă iar nădejdea mea 

Se-aprinde din firava ei scântea — 

lisuse, Soare către Care-aş vrea, 

Cât vecii toţi să-aduc recunoştinţă. 


Vasile Voiculescu — Crucea jug 


Tu, Cruce, dulce jug al lui Hristos, 
De Tine-n veci acuma nu mai fug, 
Adânc cerbicea inimă-mi plec jos 


Și sub povara Ta cerească mă înjug. 


Stau să mă mâne Domnul unde-o vrea 
Cu biciul Său de Duh atât de drag; 

Și nici o muncă nu-mi mai pare grea 
Când știu că brazda mântuirii trag. 


Istorioară — O cruce mai uşoară 


Se spune că un om se tot plângea lui Dumnezeu de crucea pe care o avea. 
Spunea mereu că viaţa lui e prea grea, că nu poate duce atâtea greutăţi. Se ruga 
lui Dumnezeu să-l uşureze greutăţile vieţii, să îi dea o cruce mai uşoară. 


Intr-o noapte, Domnul i-a trimis un înger care i-a spus că Dumnezeu a auzit 
rugămintea lui şi l-a trimis la el în ajutor. L-a luat şi l-a dus într-o grădină în 
care erau o mulțime de cruci. 


Unele erau mari, altele mai mici, unele din aur, altele din argint, unele din 
bronz, altele din lemn. Omul, bucuros, a început să se uite la crucile din aur şi 
din argint, că i-ar fi plăcut să îşi ia o astfel de cruce. Dar când a vrut să ia crucea 
din aur n-a putut s-o clintească din loc. A încercat o altă cruce, frumoasă, din 
argint, dar nici pe aceasta n-a putut să o ridice, darămite să o ducă. S-a uitat în 
Jur, care cruce ar putea să o ridice! 


A văzut undeva, într-o margine, rezemată de gardul grădinii, o cruce mai 


mică, din lemn. A mers la ea, a luat-o, a văzut că o poate ridica, că o poate 
duce, şi, bucuros, i-a zis îngerului: 


Îngerul i-a răspuns: “Aceasta este chiar crucea pe care Domnul ţi-a dat-o ţie, 
este crucea pe care ai purtat-o până acum şi de care vrei să scapi. Crucea din 
aur este a celor care şi-au sfinţit viaţa prin nevoinţe, a celor ce s-au rugat şi 
au nimicit puterea demonilor prin rugăciunile lor, este crucea sfinţilor. 
Crucea din argint este a celor care şi-au dat viaţa pentru Hristos, au murit 
mărturisindu-L. Aceştia au avut o cruce mult mai grea decât cea pe care o ai 


» 


tu. 


Omul a înţeles atunci că viaţa lui, cu toate greutățile şi lipsurile ei, este cea pe 
care o poate trăi şi că nu este mai grea decât o poate duce. 


Când problemele vieţii ţi se par copleşitoare, priveşte în jurul tău pentru a vedea 
la ce fac faţă alţii; vei vedea, probabil, cât eşti de privilegiat. Oricare ar fi crucea 
sau durerea ta, nu uita că după ploaie va răsări întotdeauna soarele. Poate te vei 
poticni. 

“Înainte de a-ţi da crucea pe care o duci, Dumnezeu a privit-o cu ochii Săi cei 
preafrumoşi, a examinat-o cu rațiunea Sa cea dumnezeiască, a verificat-o cu 
dreptatea Sa cea neajunsă, a încălzit-o în inima Sa cea plină de iubire, a cântărit- 
o în mâinile Sale pline de afecţiune, ca nu cumva să fie mai grea decât o poţi 
duce. Și, după ce a măsurat curajul tău, a binecuvântat-o şi ţi-a pus-o pe umeri. 
Deci, o poţi duce! Ţine-o bine şi urcă pe Golgota spre Înviere!” 


Augustin Păunoiu - Pilda zilei - Cruciuliţa de pe limbă 


In arhicunoscuta parabolă despre Pilda vameşului şi a fariseului întâlnim un fapt 
interesant şi paradoxal. Vameşul, un păcătos învederat, notoriu, cu păcate grele 
la activ, pleacă mai îndreptat la casa sa decât fariseul, un virtuos, la prima ve- 
dere. 


Cuvintele, cuvintele rugăciunilor rostite de cei doi îi îndepărtează sau îi apropie 
de Dumnezeu, îi acuză sau îi îndreptăţesc înaintea Domnului. Porunca Bisericii 
spune să nu facem rău semenului nostru nici cu cuvântul, nici cu fapta. Fariseul 
l-a grăit de rău pe vameș înaintea lui Dumnezeu, vameșul a nedreptăţit prin 
faptă pe aproapele. Cu toate acestea primul, adică fariseul, a fost condamnat 
pentru atitudinea lui, pe când vameşul a fost iertat. 


Ce concluzie trebuie să tragem de aici? Judecata păcatelor străine reprezintă o 
osândă grea, fie că o faci în gând, fie că o exprimi cu voce tare. Ultima variantă 
este cu adevărat cea mai gravă. De ce? Fiindcă pe aproapele poți să-l ucizi 
numai cu un cuvânt. Și sunt cuvinte care dor mai tare decât orice lovitură sau 
pedeapsă fizică. 

In secolul al XVIII-lea a existat în Athos un bătrân călugăr. Lui i s-a spus că 
trebuie să își supravegheze mai mult limba fiindcă era destul de vorbăreţ şi 
oricărui călugăr cu care se întâlnea îi putea găsi un cusur. 


Odată, în vis, a avut o descoperire, iar Domnul i-a spus: „Pune pe limbă o cru- 
ciuliță mică de lemn și nu spune nimic. Pentru că dacă vei vrea să spui ceva, va 


trebui să scoţi din gură crucea şi astfel vei arăta că te-ai făcut tu judecător în 
locul Meu şi nu ai nevoie de ocrotirea Mea”. 


Aşa că bătrânul a început să umble cu crucea în gură, nespunând nimănui nimic. 
După vreo două zile i-a spus duhovnicului său: „Această cruciuliță mi-a zgâriat 
toată gura. Eu nu am spus nimic, dar, din pricină că voiam foarte mult să mă 
exprim, limba mea continua să se miște şi cruciuliţa îmi zgâria mereu cerul gu- 

„Nu te teme pentru rana pe care ţi-a făcut-o crucea de pe limba ta, ci gândeșşte-te 
de cât rău au fost scutite inimile celor cărora ai fi vrut să le arunci cuvinte grele 
şi de cât întuneric te-ai izbăvit neputând păcătui în acest fel.” 


Cine e fericit? Dar nefericit? Un bun răspuns mai jos... 


Auzit-am că pe vremuri, 
Dumnezeu ar fi donit 

Ca să afle printr-un înger 
Dacă omu-i fenicit. 


Merse îngerul pe cale 
Lumea-ntreagă colindând, 
Când la deal şi când la vale, 
Pe creştini tot întrebând... 


Unul zise: - Cum pot oare 
Fericit să mă numesc? 

Să îmi fie cu iertare, 

Nu vezi cât de mult trudesc? 


Altul zise cu durere: 

- Eu aş fi, dar ce să fac, 
Fiindcă banii-s la putere, 
lar eu sunt un om sărac! 


Unul spuse cu mândrie : 

- Eu am bani, ce pot să zic? 
Am destulă avuţie, 

Nu duc lipsă de nimic! 

Însă fericit aş spune 

Că nu pot să mă numesc, 


Fiindcă n-am copii pe lume 
Şi încep să-mbătrânesc! 


Altul strigă cu ocară: 

- O, ce fericit aş fi, 

Dacă n-aş avea povară 

O mulțime de copii! 

Nu am ce le da la masă, 
Tare mult mă chinuiesc! 
Cum pot oare cu-aşa casă 
Fericit să mă numesc? 


Când pe altul îl întreabă: 

- Tu eşti fericit ori ba? 

Dând din cap, el spune-n grabă: 
- Hm! Nu prea mult, măria-ta! 


- Dar de ce? Ce îți lipseşte? 
Zise îngerul suav, 


- Aş trăi împărăteşte, 

Dar sunt trist, că sunt bolnav! 
Am umblat prin lumea-ntreagă 
Pe la doctori, dar n-am leac 
Sunt slăbit şi fără vlagă 

Şi nu ştiu ce să mai fac! 


Şi cuprins de întristare, 
Îngerul plecă mâhnit, 

Că în lumea asta mare 
Nici un om nu-i fericit! 
Tot aşa cârteau creştinii, 
Orşiunde întreba, 
Apăsând mai tare spinii 
Domnului pe Fruntea Sa. 
Şi cu fiece răspuns, 

Pas cu pas Îl aduceau, 
Spre Golgota, în ascuns 
Şi pe Cruce-L răstigneau! 


Merse îngerul ce merse 
Până când a întâlnit 
Un om ce sudoarea-şi şterse 


De pe chipul său trudit. 


- Omule, te văd muncind 
ŞI eşti mult prea obosit, 
Ziua toată robotind, 
Spune-mi: - Tu eşti fericit? 


Omul se-ndreptă de spate 
ŞI privindu-l pe străin 

Îi spuse cu bunătate: 

- Fericit sunt pe deplin! 


Îngerul sări deodată 
Iscodindu-l înadins: 

Casa ta-i dărăpănată, 
Focu-n vatră ţi s-a stins. 

Ai copii prea mulţi, se pare 
Și cu greu îi creşti pe toți, 
Nu ai bani pentru mâncare, 
Şi eşti fericit, socoţi? 


Eu nu te cunosc, străine 

Şi nu ştiu de unde vii 

Dar, de vrei rămâi la mine 
Până mâine-n zori de zi. 
lată acum se face seară, 
Nu-i bine să mergi pe drum, 
Că sunt oameni răi pe-afară 
Şi flămând vei fi oricum. 
Nu am bani, nu am avere, 
Nu am casa un palat, 

Am în schimb o mângâiere, 
Că am sufletul curat. 

Casa mea dărăpănată, 

Cu căldură te-o primi, 
Chiar de focu-i stins în vatră, 
Om mânca ce s-o găsi! 

Și cu toţii stând la masă 
Domnului l-om mulţumi, 
Că spre noi mereu revarsă 
Un noian de bucurii! 


Să fii fericit în lume 


Dacă vrei, nu e prea greu, 
Că averea mea, vezi bine, 
E doar Bunul Dumnezeu! 
EI îmi dă mereu putere, 
EI mă iartă când greşesc, 
El mi-alină orice durere, 
EI m-ajută să trăiesc! 
Cine are-aşa avere 

Are tot ce şi-a dorit, 
Are-n suflet mângâiere 
Şi e-n viaţă fericit! 


Am copii pe lângă casă, 
Am pământ să-l pot munci, 
Am nevastă credincioasă, 
Fericit de ce n-aş fi? 


Îngerul să-i spună taina 
Ar fi vrut, dar ce folos? 
Se vedea că poartă haina 
Dăruită de Hristos! 


Bucuros, el se întoarse 
Şi zbură spre cer grăbit, 
Fiindcă, în sfârşit aflase, 
Un om care-i fericit. 


Auzind Domnul îndată 
Le dădu creştinilor 
Pedeapsa meritată 
Pentru necredinţa lor. 


Numai cel ce nu cârtise 
Fericit în veci va fi, 

Că din toţi, doar el primise 
Darul de-a se mântui. 


Cine are-nţelepciune 

Să priceapă, n-ar fi greu: 
Fericirea nu e-n lume, 

Ci e doar în Dumnezeu!!! 


Dac-am fi, din întâmplare 


Întrebaţi şi noi cândva, 
Conştiinţa noastră, oare 
Ce-ar răspunde? Nu sau Da? 


(Autor necunoscut) 


Pr. Silviu Cluci - Odoarele Mănăstirii Simonos Petras 


Asemeni tuturor mănăstirilor din Sfântul Munte, Mănăstirea Simonos Petras 
păstrează părți din moaștele mai multor sfinți. Cel mai de preţ odor este mâna 
stângă a Sfintei Maria Magdalena. 

Odoarele Mănăstirii Simonos Petras 


Aici se păstrează o parte din lemnul Sfintei Cruci, precum şi părți din moaştele 
mai multor sfinți: ale 
—  cuviosului Simeon stâlpnicul, 
— prorocului Naum, 
— Sfântului loan Botezătorul, 
—  cuvioasei muceniţe Eudoxia, 
Sfântului mare mucenic Pantelimon, 
mucenicului Trifon, 
marii mucenițe Paraschevi Romana, 
capul Sfântului Pavel mărturisitorul, 
piciorul Sfântului mucenic Serghie, 
capul Sfântului Modest, patriarhul Ierusalimului, 
piciorușul pruncului mucenic Chiric, 
mâna strângă a Sfintei Maria Magdalena, 
mâna dreaptă a marii muceniţe Varvara, 


bucăţică din moaştele Sfintei Ana, mama Maicii Domnului. 


O doxologia.ro 


Odoarele Mănăstirii Simonos Petras 


In katholikon se află o icoană a Maicii Domnului făcătoare de minuni despre 
care se spune că a venit singură de la Mănăstirea Vatoped. 


În tezaurul Mănăstirii Simonos Petras se păstrează două Sfinte Uşi din perioada 
1370-1390, iar dintre icoane, deosebit de importante sunt Icoana Maicii 
Domnului „Nădejdea celor deznădăjduiți” (sfârşitul secolului al XV-lea), Icoana 
Sfintei Ecaterina (a doua jumătate a secolului al XV-lea). 


Din cauza repetatelor incendii, mănăstirea este lipsită de alte obiecte de valoare. 


Pr. Silviu Cluci - Odoarele Mănăstirii Xiropotamu 


Cel mai de preţ odor al Mănăstirii Xiropotamu este o bucată mare din lemnul 
Sfintei Cruci, care, potrivit tradiției, a fost dăruită mănăstirii de către împăratul 
roman I Lecapenul. 


Discul Pulheriei 


În Mănăstirea Xitopotamu se păstrează Sfinte moaşte ale Sfinţilor: 
Procopie, 
Avxentie, 
Ignatie Teoforul, 
Grigorie, 
Mercurie, 
Andrei Criteanul, 
Ioasaf împăratul Indiei, 
Solomoni, 
Haralambie, 
Parascheva, 
Pantelemon, 
Fotini samarineanca, 
Atanasie al Alexandriei, 


apostolul Vartolomeu, 

Nil izvorâtorul de mir, 
Hristina, 

loan cel milostiv, 

loan Gură de Aur şi 

Vasilie cel mare, precum şi 
ale Sfinţilor 40 de mucenici. 


Lemnul Sfintei Cruci de la Mănăstirea Xiropotamu 


Cel mai de preţ odor al Mănăstirii Xiropotamu este o bucată din lemnul Sfintei 
Cruci, care, potrivit tradiției, a fost dăruită mănăstirii de către împăratul Roman 
I Lecapenul. Este cea mai mare bucată din lemnul Sfintei Cruci - o parte ver- 
ticală de 31 cm, partea orizontală de 16 cm şi grosimea de 2,5 cm - pe care se 
observă urmele unui piron cu care a fost răstignit Mântuitorul nostru lisus 
Hristos. Gaura pironului este înconjurată cu rubine. 


În schevofilachion se păstrează, printre altele, două cârje arhiereşti din chi- 
hlimbar masiv roşu gălbui, veşminte brodate, sfinte vase, printre care Discul 
Pulheriei, o capodoperă miniaturală unicat. Are diametrul de 15 cm şi este con- 
fecţionat din steatit. Se spune că apa pusă seara în el are altă culoare dimineaţa 
şi apar nişte băşicuţe la suprafaţa ei. Această apă este folosită ca şi antidot împo- 
triva muşcăturii de şarpe. 


În bibliotecă se păstrează 409 manuscrise, dintre care 20 sunt pe pergament. 


Mihai -Alex Olteanu: Icoana Răstignirii Domnului - reprezentare şi 
simboluri 


Reprezentări ale Crucii lui Hristos sunt cunoscute încă din prima eră creştină. 
La început se făceau reprezentări decorative ale Crucii (fără Cel răstignit) în 
absidele catacombelor şi mai apoi ale bisericilor. Pe la sfârşitul secolului al IV- 
lea, Prudentius a vorbit despre o scenă a Răstignirii într-unul dintre poemele 
sale. La British Museum se află o compoziție bine dezvoltată a Răstignirii, 
pictată pe un os de fildeș, reprezentare ce este datată în secolul al V-lea. În 
secolul următor găsim aceeaşi scenă înfăţişată pe uşa din lemn de chiparos de la 
Basilica „Santa Sabina” din Roma. 


Icoana Răstignirii Domnului - Mănăstirea PI TIE pr. . Silviu Cluci) 


Iconografia bizantină s-a dezvoltat completând relatarea Sfântului loan cu ele- 
mente împrumutate din Evangheliile sinoptice: sfintele femei în spatele Fe- 
cioarei Maria, sutașul cu soldaţii, fariseii și mulțimea din spatele lui loan. Hri- 
stos era pictat îmbrăcat într-un colobium (n.r. - tunică fără mâneci), încă viu, cu 
ochii deschişi, stând drept pe Cruce. 

Icoana Răstignirii Domnului - Mănăstirea Moldovița (Foto: pr. Silviu Cluci) 


În secolul al XI-lea, în Bizanţ, imaginea lui Hristos îmbrăcat şi viu pe Cruce a 
fost înlocuită cu Hristos dezbrăcat și mort, cu capul plecat şi trupul frânt. Împo- 
triva acestor reprezentări din Constantinopol au protestat cu vehemență repre- 
zentanţii papei Leon al IX-lea, în 1054. Bizanțul a creat un tip de răstignire 
clasic prin simţul proporţiei, căutând sobrietatea şi limitându-se la esențial, în 
privința persoanelor înfățișate la picioarele Crucii: Maica Domnului şi Sfântul 
loan, însoțiți uneori de o femeie sfântă sau de sutaş. 


Hristos este reprezentat gol, doar o pânză îi acoperă şoldurile. Curbura trupului 
spre dreapta, capul aplecat şi ochii închişi indică moartea Celui Răstignit. Faţa 
Lui, întoarsă spre Maria, păstrează o expresie gravă a măreției în suferinţă, 
expresie care ne duce cu gândul mai degrabă la somn, decât la moarte: trupul lui 
Dumnezeu-Omul rămâne după moarte nestricăcios. 


Biruinţa asupra morţii este simbolizată printr-o peşteră care se deschide la 
piciorul Crucii, sub vârful pietros al Golgotei, piatra care a crăpat în momentul 
morţii lui Hristos, pentru a lăsa la iveală o căpăţână. Este craniul lui Adam care, 
conform tradiției, ar fi fost îngropat sub Golgota, care înseamnă chiar „locul 
Căpățânii” (loan 19,17). 


Tradiţia iconografică a preluat acest detaliu, provenit din izvoare apocrife, 
pentru că evidenţiază înţelesul dogmatic al icoanei Răstignirii: mântuirea pri- 


mului om, Adam, prin sângele lui Hristos, Adam Cel Nou, care S-a făcut Om 
ca să mântuiască neamul omenesc. 


Crucea are opt extremități - formă corespunzătoare unei foarte vechi tradiții, 
considerată cea mai autentică atât în Răsărit, cât şi în Apus. Partea de sus a 
Crucii corespunde cu inscripția care indică acuzaţia I.N.R.1. (lisus Nazarineanul, 
Regele Iudeilor). Partea de jos a Crucii este un suport pentru picioare (un suppe- 
daneum), pe care au fost bătute în două cuie picioarele lui Hristos. Suppe- 
daneum-ul crucifixurilor şi cel din icoanele ruseşti ale Răstignirii este de obicei 
oblic. Această înclinare a stinghiei de jos a Crucii, în sus, spre dreapta lui 
Hristos, şi în Jos, la stânga Lui, capătă sens simbolic: îndreptarea tâlharului celui 
bun si condamnarea celui rău. 


Fundalul arhitectural din spatele Crucii reprezintă zidul Ierusalimului. Acesta se 
găseşte deja pe uşa Bisericii „Santa Sabina” (secolul al VI-lea). Detaliul acesta 
exprima adevărul cum că Hristos a fost răstignit în afara cetăţii, dar, în acelaşi 
timp, exprimă o concepţie spirituală: aşa cum Hristos a pătimit în afara porţii 
Ierusalimului, tot aşa creştinii trebuie să-L urmeze şi să meargă „în afara zidu- 
rilor”, pentru a-L descoperi. 


Partea de sus a Crucii, cu braţele întinse ale lui Hristos, se profilează pe fundalul 
cerului. Răstignirea la loc deschis arată semnificația cosmică a morţii lui 
Hristos, care „a curăţat cerul” şi a eliberat întregul univers de sub stăpânirea 
demonilor. 


În partea de sus este reprezentat soarele cu negru, iar luna este zugrăvită roşie ca 
sângele. Eclipsa de soare de la răstignirea lui Hristos este descrisă în Evanghelii, 
dar Sfântul Petru, citând o profeție de la Ioil („Soarele se va întuneca şi luna va 
fi roşie ca sângele” oil 3, 4), afirmă că a avut loc o eclipsa de lună (Facerea 2, 
20). 


Maica Domnului, însoţită de o sfântă femeie, se află în dreapta lui Hristos. Stă 
dreaptă, trăgându-şi mantia peste umeri cu un gest al mâinii stângi, în timp ce 
mâna dreaptă şi-o ridică spre Hristos. Faţa ei exprimă durerea imensă, dar stă- 
pânită, dominată de credinţa puternică. 


Atitudinea Sfântului loan, aplecat înainte, exprimă nelinişte şi un fel de cutre- 
mur: ţine mâna stângă întinsă spre Cruce, în timp ce cu dreapta parcă ar vrea să- 
şi închidă ochii în faţa priveliştii morții Stăpânului său. 


Sfânta femeie şi sutaşul (fără aureole) stau în spatele Fecioarei Maria şi al uce- 
nicului. Femeia are trăsăturile contractate de durere, cu mâna stângă pe obraz, 
într-un gest de lamentaţie. Sutaşul - un om cu barbă, purtând mahramă - Il 


priveşte pe Cel Răstignit şi Îi mărturiseşte Dumnezeirea, ducându-şi mâna 
dreaptă la frunte, ca şi cum ar vrea să se închine: degetele sunt îndoite într-un 
gest ritual de binecuvântare. 


Pr. Silviu Cluci - Locul unde Simon Cirineul a ridicat Crucea Domnului 
pentru a-L ajuta 


Cea de-a cincea oprire de pe Drumul Crucii se află la intersecția cu strada EI- 
Wadi, unde drumul coteşte brusc la dreapta şi apoi continuă cu o serie de trepte. 


Ei e Să Bas ia 


După tradiției, în acest loc, soldaţii romani „au silit pe un trecător, care venea 
din țarină, pe Simon Cirineul, tatăl lui Alexandru şi al lui Ruf, ca să ducă crucea 


Lui” (Marcu 15, 21). Locul este marcat de o capelă franciscană ridicată întâia 
dată în 1229 şi refăcută în 1895. 


Tradiţia spune că atunci când Domnul, sub povara Crucii, S-a sprijinit în acel 
loc, urma palmei Lui s-a imprimat în piatră. Astfel, în zid se păstrează până 
astăzi această piatră atinsă de Mântuitorul. 


Episodul este amintit de inscripția de deasupra intrării în capela franciscană. 

Postul Sfintelor Paşti 


21 martie Duminica Ortodoxiei 


al je Duminica 
28 martie Duminica Sf. Grigorie Palama Sfintei Cruci 


4 aprilie PE , ue , 
Zis-a Domnul: „Oricine voieşte 
11 aprilie Duminica Sf. loan Scărarul să vină după Mine, să se lepede 
18 aprilie —Î- Duminica Sf. Maria Egipteanca de sine, să-şi ia crucea şi să-Mi 
urmeze Mie. Căci cine va voi 
să-şi scape viaţa şi-o va pierde, 
iar cine îşi va pierde viaţa sa 
pentru Mine şi pentru 
Evanghelie, acela şi-o va mântui. 
Căci ce-i foloseşte omului să 
câştige lumea întreagă, 
dacă-şi pierde sufletul?” 


(Mancu 8. 34-36) 


25 aprilie Duminica Floriilor 


Odoxologia.ro 


„Crucea nu este doar o răbdare a suferinței 
Ci și o luptă pentru a birui suferința, răutatea, 
neimplinirile, neputințele din viața noastră”. 


+ PATRIARHUL DANIEL 


GÂNDURI LA 
G/BASILICA.RO EVANGHELIA DUMINICII 


Pe drumul crucii mele 


Ajută-mă, Stăpâne Doamne 

Să merg și eu pe-al Crucii 
!> drum 
î Călargă mi-a fost calea vieţii 

Pe care mers-am pân-acum. 


Când sub a Crucii greutate 
Îmi va slăbi grumazul meu 
Trimite-mi ajutor atuncea 
Ca oarecând pe Chirineu. 


Aproape de sfârșit Stăpâne, 
Când chinul este mai amar, 
S-aud și eu făgăduinţa 
Rostită către cel tâlhar! 


Să am atunci o mângâiere 
Să fiu părtaș la cina Ta 
Precum erai la Răstignire 
Cu Tatăl întru Slava Sa. 


COCCCCCCCCCeececeececeececececceeeeceerececeee) 


„M: ntuitorul a ales Crucea, 


fiindcă astfel se moare 
cu mâinile întinse. 
l 
S-a 
sfârşit L 
mbrăţişându- ne. “a 


o N să 
Sf. Atanasie cel Mare». 


Duminicile Postului Mare 


Duminica Duminica Sf. ler. 
Ortodoxiei Grigorie Palama 

Duminica Sf. Cuv. Duminica 
Maria Egipteanca Floriilor 

Prin puterea Crucii, Hristoase, Dumnezeule, păzeşte-ne de ispitele celui vi- 
clean, invredniceşte-ne să ne închinăm dumnezeieştilor tale Patimi şi Învierii 
celei purtătoare de viaţă, ducând la capăt cu uşurinţă calea acestui post de 
patruzeci de zile, şi ne miluieşte pe noi, ca un singur bun şi de oameni iubitor. 
Amin! 


